
„Ca funcţionar al Ministerului de Externe, fusese, în timpul 
războiului, unul din oamenii de încredere ai lui Niculescu- 
Buzeşti, cu care colaborase la stabilirea de contacte cu 
puterile aliate la Stockholm şi Ankara, pentru a negocia 
condiţiile unui armistițiu, în cazul ieşirii României din război. 
La prima vedere, Camiluş părea sortit pieirii în condiţiile 
vitrege ale vieţii din închisoare. Pe lângă un fizic debil, mai 
era handicapat şi de o miopie pronunţată care îl obliga să 
poarte ochelari cu lentile foarte groase. Şi, ca şi cum n-ar fi 
fost îndeajuns de dezmoştenit de soartă, pentru a face faţă 
regimului de detenţie, Camiluş mai era şi de o neîndemânare 
ce atingea aproape limita infirmităţii şi de o distracţie 
deconcertantă. 

Cu toate că se prezenta atât de dezarmant în bătălia 
pentru supravieţuire, Camil Demetrescu a rezistat şi fizic şi 
moral anilor grei de închisoare, fiind întotdeauna alături de 
cei care n-au înţeles să facă concesii degradante”. 


lon loanid, „Închisoarea noastră cea de toate zilele”. 


CUVÂNT ÎNAINTE 


Habar n-aveam ce este politica, atunci când i-am cunoscut 
pe prietenii părinţilor mei. Ţin minte că se întâlneau de Paşti, 
de Crăciun sau la vreo aniversare. Atunci vorbeau despre 
copiii lor, despre subiecte banale, închisori şi alte lucruri pe 
care nu le înţelegeam. 

Ştiam, încă înainte de a merge la şcoală, că aproape toată 
familia noastră fusese la închisoare. Nu mă mira şi nu mă 
deranja, credeam că toţi oamenii, după ce termină scoala, fac 
închisoare, deci nici nu m-am gândit că anii de închisoare ai 
lui Camil ar fi ceva neobişnuit. Nici anii petrecuţi în Bărăgan 
nu credeam că sunt de regretat, doar îmi părea rău că nu 
putusem şi eu, ca verişoarele mele mai mari, să merg la casa 
bunicilor, din Valea Călmățuiului. Ştiam că lucrase într-un 
minister înainte, dar mi se părea normal că nu mai e acolo; 
nici tatăl meu nu lucra după pregătirea pe care o avea. 

Cu timpul, crescând şi dându-mi seama de proporţia 
lucrurilor, am început să-i diferenţiez pe prietenii părinţilor 
mei de restul lumii. Totuşi, pe Camil nu cred să-l fi confundat 
vreodată. In primul rând că era complet chel, pe urmă, 
pentru că era prietenos cu noi, cu mine şi cu sora mea. Nu-mi 
plăceau oamenii mari care nu dădeau atenţie copiilor, dar 
când venea el, mi-aduc aminte că stătea de vorbă cu noi şi, 
de fiecare dată, râdeam în hohote. Ajungând la vârsta când 
ierarhia valorilor începe să capete o semnificaţie, am început 
să prefer celor „din afară” pe oamenii care reprezentau 
lumea familiei mele. Ei erau în primul rând politicoşi, nu-mi 
aduceau aminte de grosolăniile de la şcoală, îmi dădeam 
seama că la ei e adevărul, că „dincolo” se minte. Unii mai 
erau, mi se părea mie, şi foarte învăţaţi, vorbeau despre 
istoria antică la fel de uşor ca despre muzică. Camil 
Demetrescu, Radu Niculescu-Buzeşti, Alexandru Teodoreanu, 
Matei Boilă şi mulţi alţii aveau toate aceste calităţi la 
superlativ. Camil însă era mai distrat şi ştiam că nu e însurat. 

Îmi era simpatică zăpăceala lui, mă amuza ideea că, la 
Călmățui, în casa familiei Coposu, exista un loc special pentru 
lucrurile uitate de el, însă îmi părea rău că e singur. Mă 
gândeam, că i-o fi greu să se întoarcă acasă, după ce fusese 
chemat la Securitate, şi să găsească numai pisica. Totuşi, 
când ne vedeam, ne spunea ce i se mai întâmplase, şi cred 
că reuşeam să-l înţeleg de multe ori. Ofiţerul care „se ocupa” 
de tata „se ocupa” şi de el; ajunsesem să-l cunosc destul de 
bine, deşi numai din auzite. Dar nu asta era important atunci, 
noi eram fericiţi pentru că venea la noi, ştiam că o să auzim 
lucruri interesante, şi aşa şi era. Cu toată sărăcia vremurilor 
şi a noastră, eram fericiţi: veseli, idealişti, prieteni împreună, 
mai aveam şi satisfacția că Securitatea nu se bucură de asta. 
Camil exclama: „Mă bucur!” de fiecare dată când „ăia” aveau 
un insucces. Cine mai vorbea atunci despre credinţă, onoare, 
nobleţe de caracter, ideal? Şi care adolescent n-ar fi trebuit 
să-i fie recunoscător omului care-i dădea, cu atâta delicateţe 
şi generozitate, ceea ce-i lipsea întregii lui generaţii? 
Mărturisesc, însă, că nu ştiu în ce măsură îmi dădeam seama 
de lucrurile acestea, sau poate el era prea delicat şi prea 
discret. 

Numai după decembrie '89 mi-am dat seama de adevărata 
dimensiune a luptei pe care o dusese timp de zeci de ani şi 
de nesfârşit de teribila suferinţă pe care şi-o asumase, 
cunoscând perfect ce înseamnă aceasta, neabdicând 
niciodată, dar niciodată, de la adevăr. Era tânăr, îi plăcea 
lumea, avea o situaţie materială bună, mulţi prieteni, avea 
pregătirea şi capacitatea să-şi atingă țelul în mod strălucit, îşi 
venera părintii şi nu s-ar fi despărţit niciodată de ei, pentru 
nimic în lume. Totuşi, a preferat închisoarea unei minciuni 
care l-ar fi scutit de chinuri şi i-ar fi adus tot ce-şi dorea. Îi 
plăceau cărţile, suferea când nu putea să citească - timp de 
15 ani nu i s-a permis să citească un rând. După „eliberare” 
au continuat şicanele, percheziţiile, urmăririle şi încă o 
condamnare. 

Spre sfârşitul vieţii, a avut bucuria de a vedea comunismul 
sfărămându-se, ridicol şi ruşinos, şi satisfacția recunoaşterii 
publice a meritelor sale, dar, mai ales, pe aceea de a se şti 

iubit de prieteni şi de foarte, foarte mulţi necunoscuţi, cei mai 
mulţi tineri. A avut mângâierea de a întâlni pe Alteţele lor 
Principesele Margareta şi Sofia, şi de a se şti stimat de M.S. 
Regele şi de Familia Regală. Spunea că ar fi păcat să moară 
tocmai acum când e fericit. Dar n-a avut nici acest noroc. 
Consecințele unei operaţii nechibzuite (nu vreau să mă 
gândesc la posibilitatea relei credinţe) au curmat viaţa celui 
pe care nu-l doborâseră torturile, bătăile, frigul, foamea din 
închisori, sărăcia şi persecuțiile ce le-au urmat. 

Evident, e numai o înfrângere fizică. Sufletul lui este 
împăcat creştineşte cu Dumnezeu. A mulţumit părintelui 
Ştefan Tătaru, vechiul şi bunul său tovarăş de suferinţă de la 
Sighet, pentru Sfintele Taine date pe patul de moarte. 

Nu datorează nimănui nimic, ţara însă îi este obligată la 
recunoştinţă şi pietate. Este unul din făuritorii Armistițiului, şi 
omul care l-a felicitat ultima dată pe luliu Maniu, 
înlăcrimându-l, cu ocazia aniversării actului Unirii. A făcut-o la 
închisoarea din Galaţi, asumându-şi toate riscurile ce 
decurgeau din nerespectarea regulamentului. Dar nu numai 
atât, a făcut-o solemn, distins, cu eleganța şi demnitatea 
care-l caracterizau. Cine s-ar fi gândit la aşa ceva, atunci şi 
acolo? Cine ar fi avut puterea să se mai gândească la 
felicitări în acea situaţie? Numai un om liber, care nu avea 
conştiinţa zidurilor închisorii. Ei credeau că l-au închis, că-l 
vor distruge, dacă nu trupul, măcar personalitatea. El însă i-a 
învins, a rămas şi va rămâne mereu acelaşi om sincer şi 
delicat, drept şi incoruptibil. 


Mihaela Bărbuş 


NOTĂ ASUPRA EDIŢIEI 


Cartea de faţă, intitulată NOTE - RELATĂRI, având ca autor 
pe juristul şi diplomatul Camil Demetrescu, se editează după 
o copie xeroxată a manuscrisului olograf depus de autor, în 
timpul vieţii, în fondul Arhivelor Naţionale din Bucureşti. 

Textul pe care-l tipărim reprezintă, după propria-i 
mărturisire, a doua ciornă a manuscrisului, încheiată în 1980, 
întrucât prima formă, redactată, la câţiva ani de la ieşirea din 
închisoare, i-a fost confiscată de Securitate. 

Manuscrisul propriu-zis este alcătuit din trei caiete-registru, 
format mare, scrise cu pix cu pastă neagră, pe ambele feţe 
ale colilor. Primul caiet-registru este numerotat de la 1 la 
103, al doilea de la 104 la 200, iar al treilea de la 201 la 303. 

Caietele-registru au fost puse la dispoziţia Editurii 
Enciclopedice, în primăvara anului 2001, de către surorile dr. 
Mihaela Bărbuş şi dr. Anca Cernea (n. Bărbuş), fiicele fostului 
vicepreşedinte al Partidului Naţional Ţărănesc Creştin 
Democrat, loan Bărbuş, în calitate de legatare testamentare 
cu titlu universal din partea lui Camil Demetrescu. 

Memorialistul ne avertizează că notele şi relatările sale se 
bazează exclusiv pe memorie, întrucât minimele surse 
documentare personale (corespondenţa cifrată a lui Mihai 
Antonescu, luliu Maniu, registrele de audienţă la Mihai 
Antonescu, Grigore Niculescu-Buzeşti, Barbu Ştirbey etc. etc., 
cu însemnări deosebit de interesante privind multiplele 
aspecte ale politicii externe româneşti, în preajma şi în timpul 
celui De-al Doilea Război Mondial) i-au fost confiscate, după 
arestarea sa, survenită, în 1947, de la Coleta Alexanadridi, 
unde le lăsase spre păstrare. 

Bucurându-se de privilegiul de a fi fost în preajma unor 
mari personalităţi politice şi diplomatice sau colaborând 
nemijlocit cu acestea (Iuliu Maniu, Grigore Gafencu, Grigore 
Niculescu-Buzeşti, Victor  Rădulescu-Pogoneanu, Mihai 
Antonescu, Alexandru Cretzianu, Constantin Vişoianu, lon 
Christu, Brutus Coste ş.a.), Camil Demetrescu, prin multiplele 

sale responsabilităţi, deţinute în Centrala Ministerului 
Afacerilor Străine, între care şi aceea de director adjunct al 
Cabinetului Ministrului şi Cifrului, are posibilitatea să ne ofere 
aprecieri, informaţii şi date asupra unui eveniment sau altul, 
cum s-ar spune, direct de la prima sursă. 

Volumul se deschide cu unele precizări privind hotărârea 
sa de a lăsa posterităţii opiniile personale asupra unor 
evenimente interne şi internaţionale, cunoscute, trăite sau cu 
implicare nemijlocită, zăbovind, apoi, asupra primilor săi ani 
de carieră, cu accent deosebit asupra misiunii sale la 
Moscova (iun. 1940-iun. 1941) pentru repatrierea românilor 
basarabeni şi bucovineni despărțiți de familiile lor, în urma 
ultimatumului din 26-27 iun. 1940, sau a românilor din restul 
țării, aflaţi în interes de serviciu sau la rude în Basarabia şi 
Bucovina de Nord ocupate de trupele sovietice. În alt 
paragraf al cărţii ne oferă date extrem de interesante asupra 
organizării Direcţiei Cabinetului Ministrului şi Cifrului, în 
cadrul căruia Camil Demetrescu s-a afirmat ca un excelent 
profesionist şi iscusit diplomat. 

O deosebită atenţie, în economia lucrării, se acordă 
activităţii  politico-diplomatice promovate de Opoziția 
democrată, (pe fundalul desfăşurării operaţiunilor militare) nu 
de puţine ori cu ştiinţa şi acceptul guvernanţilor, la Cairo, 
Lisabona, Berna, Ankara, Madrid şi Stockholm cu emisarii 
diplomatici ai Washingtonului şi Londrei, precum şi tratativele 
cu reprezentanţii diplomaţiei ruse, la Stockholm. Nu sunt 
lipsite de interes părerile sale asupra negocierilor purtate, 
concomitent, la Cairo de reprezentanţii Opoziţiei, pe de o 
parte, şi ai guvernului Antonescu cu diplomații 
Washingtonului, Londrei şi Moscovei, pe de alta. 

În egală măsură, într-un alt capitol al lucrării sunt 
rememorate, cu lux de amănunte, evenimentele interne şi 
internaţionale, pe fundalul şi în contextul cărora au avut loc 
pregătirea şi înfăptuirea cu succes, a loviturii de stat de la 23 
aug. 1944, cu consecinţele cunoscute atât pentru ţară cât şi 
pentru desfăşurarea pe mai departe a războiului: 
reorientarea fundamentală a poziţiei României în partea 
finală a celui De-al Doilea Război Mondial, având drept 

urmare prăbuşirea întregului sistem de apărare german în 
Balcani, mutarea frontului cu 500 km spre Vest şi, implicit, 
scurtarea conflagrației cu cel puţin şase luni. 

După descrierea evenimentelor ce au urmat loviturii de 
stat, mai exact a celor din zilele de 24-31 aug., memorialistul 
stăruie asupra „negocierilor” de la Moscova consacrate 
semnării Convenţiei de armistițiu cu Naţiunile Unite datată 12 
septembrie 1944, dar semnată în zorii zilei de 13 septembrie. 
C. Demetrescu  împărtăşeşte, întru totul, opinia că 
tergiversarea de către sovietici, secondaţi de anglo- 
americani, a începerii negocierilor cu delegaţia română 
(sosită la Moscova pe 29 aug.) s-a făcut cu scopul creării unei 
marje de timp pentru ocuparea ţării fără lupte de forţele 
sovietice, întrucât este ştiut faptul că în perioada 23-31 aug. 
trupele germane din Muntenia, Oltenia, Dobrogea şi sudul 
Transilvaniei fuseseră alungate de armata română. In aceste 
condiţii, delegaţia română, condusă de Lucrețiu Pătrăşcanu, 
era pusă în situaţia de a reprezenta o ţară inamică, învinsă în 
război, fără posibilitatea de a comenta, respinge sau negocia 
condiţiile proiectului Convenţiei de armistițiu. 

In partea finală a cărţii ne este înfăţişat asaltul puterii de 
către comunişti, materializat în aducerea la cârma ţării a 
guvernului dr. Petru Groza, impus regelui de către A. l. 
Vişinski, primul guvern comunist din istoria României 
recunoscut de Marea Britanie şi S.U.A. (febr. 1946), insistând 
apoi asupra măsurilor antidemocratice iniţiate şi aplicate de 
acesta (judecarea şi executarea mareşalului |. Antonescu şi a 
principalilor săi colaboratori, falsificarea alegerilor 
parlamentare din nov. 1946), anihilarea opoziţiei şi, în special 
a partidelor istorice, arestarea şi exterminarea liderilor lor, 
impunerea actului de abdicare a regelui Mihai | etc. etc, toate 
acestea conducând la instaurarea în ţară a unui regim 
comunist totalitar, de represiune poliţienească, căruia i-au 
căzut victime o mare parte a elitei politice, militare şi 
culturale a ţării şi zeci de mii de ţărani în timpul colectivizării 
forţate a agriculturii, inclusiv fruntaşii comunişti, în acest caz 
relevant fiind procesul intentat lui Lucrețiu Pătrăscanu. 

Întrunind în persoana sa calităţile unui excelent 

profesionist în diplomaţie, Camil Demetrescu se dovedeşte a 
fi, deopotrivă, şi un foarte fin analist politic, care stăpâneşte 
şi mânuieşte cu uşurinţă mijloacele specifice atât de 
necesare pentru înțelegerea şi judecarea faptelor 
protagoniştilor politici, diplomatici şi militari prin prisma 
slujirii interesului naţional. 


Reproducerea textului manuscrisului s-a făcut prin 
aplicarea normelor ortografice actuale, păstrându-se însă 
unele particularităţi de expresie ale autorului sau care se 
integrează structurii sale stilistice. De adăugat faptul că 
intervenţiile editorului pe textul autorului sunt minime, iar 
atunci când s-au făcut, acestea sunt redate prin paranteze 
drepte. S-au operat, tacit, unele îndreptări privind scrierea 
corectă a numelor de persoane sau de localităţi, iar în 
subsolul paginii, cu asterisc, denumirea întreagă a unor 
instituţii străine sau româneşti, date în text prin sigle. 

Pentru uşurarea înţelegerii de către cititori a unor 
evenimente, date, fapte, oameni evocate lapidar de acesta, 
s-a procedat la alcătuirea unor note, care sunt numerotate 
continuu pe întreg parcursul volumului. 

Ne exprimăm pe această cale întreaga noastră gratitudine 
faţă de D-na Elsa-Anca Bărbuş, care ne-a sprijinit cu o reală 
competenţă şi dăruire la descifrarea şi la pregătirea, în cele 
mai bune condiţii, a manuscrisului pentru tipar. 


N.C.N. 

ARGUMENT 


Am privit drept o obligaţie de a nota cele ce ştiu de-a 
dreptul sau de la prima mână despre evenimentele care au 
dus în anul 1944 la lovitura de stat din 23 august, realizată, 
sub patronajul regelui, de şefii politici ai opoziţiei sub 
conducerea lui luliu Maniu şi Dinu I.C. Brătianu, de sfătuitorii 
regelui în frunte cu Grigore Niculescu-Buzeşti şi de generalii 
participanţi în frunte cu Constantin Sănătescu şi Gheorghe 
Mihail. În egală măsură am participat şi la încercările lui Mihai 
Antonescu de a proceda el la această întoarcere a politicii 
româneşti. Am mers în acest sens până la a depăşi, de mai 
multe ori, instrucţiunile ce mi-a dat, îndrumat de colegul şi 
prietenul nostru Gheorghe Barbul, colaborator prețuit şi 
influent al preşedintelui Consiliului ad-interim, M. Antonescu. 
Întotdeauna, conducătorul politicii externe româneşti şi-a 
însuşit până la urmă, cu mustrările de rigoare sau fără, acele 
depăşiri. 

Am arătat directorului adjunct al Arhivelor Statului, că în 
chip firesc voi face relatări despre evenimente deja bine 
cunoscute sau, în orice caz, consemnate în arhive /ato sensu. 
Domnia sa a precizat că şi confirmarea informaţiei este 
folositoare. 

Am arătat, de asemenea, conducerii Arhivelor Statului că 
nu mai puteam să mă conduc decât după memorie, întrucât 
două voluminoase clasoare, unul cu toată corespondenţa 
telegrafică cifrată a lui Mihai Antonescu în acest domeniu, 
altul cu o mare parte a celei a lui luliu Maniu, adică toată 
aceea transmisă prin cifru la Ankara - Cairo, şi unele mesagii 
trimise prin cifru M.A.S. (Ministerului Afacerilor Străine) la alte 
legaţii, mi-au fost ridicate de la prietena mea Coleta 
Alexandridi, care îmi oferise să mi le salveze, dar fiind 
denunţată a fost obligată să le predea; la fel au fost ridicate 
câteva caiete de audienţă la ministrul de Externe, care pe 
atunci îmi constituiau şi ele puncte de reper precise, ca şi 
calendare cu însemnări a tuturor celor veniţi să discute, la 

Buzeşti sau la Barbu Ştirbey, problemele pe atunci arzătoare. 
Pe atunci, ştiam bine în legătură numai cu numele înscris pe 
foaia de calendar ce se discutase. Acum, chiar dacă le-aş 
revedea nu cred că aş mai putea reconstitui mare lucru în 
amănuntul viu. Mi-a rămas bineînţeles sensul general. 

Acum trei ani şi ceva, am început să scriu într-o primă 
ciornă note şi relatări pe 162 (unasutăşasezeci şi două) de foi 
de carnet, note scrise în cascadă şi dezordonat, aşa cum 
cădeau peste mine. Nu am putut urma criteriul cronologic 
fără nici un reper de ordin documentar. Încerc să o fac acum, 
să bat în cuie cronologic mai disciplinat, acest prim material 
ca şi foarte multe alte amintiri pe care am avut timp să mi le 
reîmprospătez. Am arătat la timp că era firesc ca acest lucru 
să se petreacă. Interese de ordin material ca nevoia de a-mi 
vinde casa şi cea de a-mi cumpăra o cameră mi-au luat timp 
lung şi agitaţie destulă. Pierderi personale, mâhniri, au mai 
completat tabloul cu întârzieri în consemnări. Acum am 
nădejdea să le duc la bun sfârşit. 


Autorul 

Primii ani de carieră - În 1931 am fost numit funcţionar 
diurnist la Ministerul Finanţelor, director al Contribuţiilor 


Directe fiind Stefan Bogdănescul. Fără reproş am lucrat o 
lună. Mai mult nu am putut. Şi ca să nu iau banii de pomană 
am demisionat, încercând astfel senzaţia plăcută a liberării. 
În 1935, după îndeplinirea serviciului militar, vreo două-trei 
luni am fost avocat stagiar la biroul de avocat al lui Al. 
lonescu-Tramvai, directorul juridic al Societătii de Tramvaie, 
fratele celebrului profesor de la Politehnică, lon lonescu- 


Bizeţ?. Nici acest gen de activitate nu m-a atras, deşi unele 
amintiri plăcute am. Călătorii în interes de serviciu însoţind 
pe patron la Silistra, la Bazargic, tribunale de provincie cu 
mulţi turci aşteptând filosofic pe la uşile secţiilor - tablouri de 
Iser? - şi mese de la care nu lipseau icrele negre, la care ne 
invita patronul. Dar pe atunci era o mare concurenţă de titraţi 
pentru toate posturile, chiar şi de vatman la tramvaie! Şi nici 
icrele negre nu m-au convins că-mi plăcea noua meserie de 
avocat. Negăsind altceva, am revenit în activitatea financiară 
cu program strict. Diurnist la Banca Românească, unde mi- 
am dat osteneala să suport mecanismul rigid al acelei foarte 
mari şi puternice instituţii bancare. O instituţie prin ea însăsi 
intimidantă, obligatorie mai mult prin atmosferă decât prin 
sancţiuni. Dacă se ajungea la ele, nici nu mai era cazul să 
rămâi acolo. Un an întreg m-am străduit să nu întârziu şi nu 


1 Ştefan Bogdănescu (1882-1951), finanţist, membru al Partidului 
Național Liberal; preşedinte la Curtea de Conturi. 


2 lon lonescu (Bizeţ) (1870-1946), inginer constructor şi 
matematician. Frate cu avocatul Al. lonescu-Tramvai. Membru 
corespondent al Academiei 
Române (1919). Fondator al revistei „Gazeta matematică”. 
Prodigioasă activitate ştiinţifică. 
3 Aluzie la faptul că în compoziţiile pictorului Iosif Iser (1881-1958) 
un 
loc aparte l-au ocupat şi peisajele dobrogene. 

am întârziat. În schimb, nu mi-a fost greu să mă ţin departe 
de „vorbe” care circulau mult într-o lume mic burgheză. Un 
motiv de bârfeală putând fi până şi culoarea cernelii cu care 
scria cineva! Noul director general [era] Gheorghe 


Cretzianu?, care făcuse practică bancară şi la Londra. Cu 
ochii pe mine, după câte o practică prin fiecare serviciu, se 
hotărâse să-l trimită pe Dan Condeescu şi pe mine să 
conducem câte o filială în provincie pentru a „simţi” 
conducerea unui întreg sistem bancar. Dar între timp 
izbutisem să trec la concursul de la Externe şi m-am 
prezentat de plecare lui Gh. Cretzianu, cunoscându-l cu acest 
prilej. M-a felicitat, cu regrete, şi mi-a spus că mă va 
recomanda fratelui său. Nu mulţi ani mai târziu aveam să mă 
împrietenesc cu amândoi. 

Tatăl meu a fost cel care m-a sfătuit să mă prezint la 
concursul de intrare în corpul diplomatic. Am făcut-o sub 
condiţia să mă prezint cu aproximativ ce ştiam deja din alte 
învățături sau lecturi, fără să mă mai muncesc din nou pentru 
un succes nesigur. De învăţat, am învăţat întotdeauna bine. 
lar cititul a devenit cu vârsta şi condiţiile mele speciale de 
viaţă, o adevărată boală. Totuşi, faţă de seriozitatea 
concursului, de două ori nu am reuşit şi mai, mai nici la al 
treilea concurs. Când, culmea, am intrat, datorită protecţiei 
tatii, care nu concepea aşa ceva. Niciodată nu a intervenit 
pentru mine. Dimpotrivă, când am fost respins la Dreptul 
Comercial în Facultate şi le-am spus părinţilor, o dată ajuns 


acasă, că mă mira că profesorul Finţescu5 îmi dăduse bilă 
roşie în loc să-mi dea neagră cum aş fi meritat. Peste câteva 
zile îl văd pe tata că-mi spune surâzând: „M-am întâlnit cu 


a Gheorghe Cretzianu (1895-1986), finanţist. Director general al 
Băncii 

Româneşti. Ministru de Finanţe (sept. 1940-ian. 1941) în guvernul 
lon Antonescu. 


5 lon Finţescu (1888-?), jurist. Profesor universitar de drept 
comercial şi 
procedură. Ministru al Economiei Naţionale (aug. 1942-febr. 1943) 
în guvernul lon Antonescu. 

Finţescu şi l-am întrebat de ce ţi-a dat mai mult decât mi-ai 
spus chiar tu că ai fi meritat?” „Pentru că tot a mişcat ceva. 
Dar să ştii d-le consilier că până astăzi nu mi s-a întâmplat 
aşa ceva. Ca tatăl unui student să mă întrebe de ce i-am dat 
fiului său mai mult decât merita şi ca un student să găsească 
că i-am dat prea mult. Până astăzi când am excepţia, regula 
a fost întotdeauna ca studenţii şi părinţii lor să găsească că 
le-am dat prea puţin şi nu prea mult. Să-i spui tânărului domn 
că voi avea la toamnă ochii pe el”. Să-mi vie rău când am 
auzit, pentru că şi aşa Finţescu nu avea nevoie de 
recomandaţie ca să aibă ochii pe cei ce fuseseră deja 
respinşi, darămite să aibă şi un motiv special. Şi toată vara, zi 
de zi, am supratocit cele trei volume groase de Drept 
Comercial şi l-am mobilizat seară de seară pe bietul tata, 
care mi-o făcuse, să mă asculte. La examen nu-mi venea să 
cred că eu eram cel care ştiam atât de impecabil. Parcă nici 
lui Finţescu, care m-a plimbat prin toată materia şi la sfârşit 
m-a invitat să mă ridic în picioare, ca să vază toţi cum poate 
un student de rasă bună să ia bilă albă cu elogii în public, 
după ce fusese respins prima oară. Mi-a oferit să lucrez 
doctoratul cu dânsul în Drept Cambial Internaţional şi să mă 
ia asistent. Dar am plecat la armată şi totul s-a schimbat. Mai 
târziu omul acesta a avut un nou motiv de simpatie faţă de 


mine. Eram la anticamera lui Ică$ şi Finţescu urma să 
primească conducerea resorturilor economice ca un fel de 
supraministru economic, aşteptând să fie primit de Ică; m-am 
trezit spunându-i că regret pentru el că face o asemenea 
greşeală şi că, aşa cum îl cunosc, nu va rezista. Pentru ca 
după câteva luni, să se nimerească, după ce demisionase, să 
ne întâlnim în acelaşi loc şi să vină direct spre mine, să-mi 
strângă mâna cu căldură şi să-mi spună „Ai avut dreptate!” 
Revenind la protecţia involuntară a tatii ce a jucat datorită 
identităţii de nume. La concurs asista şi secretarul general al 
ministerului, Gh. Paraschivescu-Frăsinet, fără a examina. El 
avusese pe vremuri un proces în care judecase tata, care nu-l 
cunoştea dar i-a dat câştig de cauză pentru că aşa era drept. 


p Mihai Antonescu 

Când unii membri ai comisiei au recomandat mărirea 
numărului de locuri scoase la concurs, el şi-a însuşit părerea 
care a fost adoptată şi de subsecretarul de stat Victor 


Bădulescu”, care prezida concursul. Aşa că la propunerea 


profesorilor V.V. Pella& şi Alfred Juvara?, de la patru locuri s-a 
ajuns la opt, subsemnatul fiind al şaselea. În afară de 
preşedinte, profesorul V. Bădulescu, o ilustrație a vieţii 
noastre economico-financiare, examinator imparţial, restul 
comisiunii îl alcătuiau marele avocat membru al consiliului 


juridic Emanuel Pantazi10. Figură mopsoidă, nepărtinitor, dar 
privind toate de sus, urmărea cu atenţie pe candidaţi şi cu un 


7 Victor Bădulescu (1892-1953), avocat şi om politic liberal. 
Membru corespondent al Academiei Române (1945). Rând pe rând 
este desemnat: 

membru în comisia de legislaţie fiscală (1922-1925); expert 
financiar al 

delegaţiei române la Societatea Naţiunilor (1925); membru în 
delegaţia română la Londra pentru reglementarea despăgubirilor 
de război (1926); secretar general la Ministerul de Finanţe (1927- 
1928); membru permanent în Consiliul Economic al Micii Antante şi 
Antantei Balcanice. Subsecretar de stat în mai multe rânduri. 
Director al Băncii de Credit. In 1950, este arestat şi întemnițat la 
Sighet, unde şi moare. 


8 Vespasian V. Pella (1897-1960), jurist şi diplomat. Membru 
corespondent al Academiei Române (1941). Profesor universitar la 
laşi şi Bucureşti. Delegat la Societatea Naţiunilor şi la Conferinţele 
balcanice, precum şi la Conferinţa de dezarmare (1932-1934), în 
cadrul căreia a prezentat „Memorandumul Pella” în care se 
propunea adoptarea legislaţiilor naţionale la cerinţele vieţii 
internaţionale. Trimis extraordinar şi ministru plenipotenţiar la 
Haga (1933-1936) şi la Berna (1943-1944). 


a Alfred Juvara (1875-?), jurist. Profesor universitar la laşi. 
Jurisconsult de drept internațional la Ministerul Afacerilor Străine. 


10 Emanuel Pantazi (1870-1942), avocat şi om politic conservator. 
Deputat de Ialomiţa (1899-1901). Membru de onoare al Academiei 
Române (1929). Preşedinte al Consiliului juridic al Ministerului 
Afacerilor Străine. 

uşor dispreţ. La rigoare, înaltul său nivel intelectual şi desigur 
şi moral, ar fi putut scuza aceasta. Ca şi o evidentă 
osteneală, datorită vârstei. De altfel o subtilă eleganţă 
discretă, îl făcea remarcabil printre oameni şi ei eleganţi. 
Până la urmă a rămas ostil părerii majorităţii comisiunii. Un 
membru important al acesteia a fost şi lon Christu, capabil 
director economic, energic şi bun la suflet căruia un candidat 
i-a spus odată ...„le tarif vamal” - „Comme vous avez raison, 
monsieur”. 

Proba scrisă a concursului era constituită din două lucrări, 
una de Istorie Diplomatică, materie de bază în franţuzeşte, 
iarăşi materia de bază, şi alta de Drept Internaţional Public, în 
româneşte. Fiecare probă dura două ore şi nota medie de 
intrare la oral era de cel puţin şase. Numărul candidaţilor pe 
un loc era de doisprezece. Ţinând seama de o prejudecată 
cu viaţă lungă din alte epoci, anume aceea că se intra cu 
protecţie, lucrul nu ţinea la o examinare atentă - lăsând de o 
parte că lucrările scrise erau pecetluite. Nu ţine, pentru că nu 
putea fi de crezut că membrii unei comisii, atât de numeroşi 
şi de remarcabili, puteau constitui un fel de bandă riguros 
pusă la punct pentru înşelătorie. De asemenea pregătirea 
candidaţilor nu era de neglijat şi numărul lor mare nu uşura 
deloc fraudele. 

Când m-am referit mai sus la criteriul numirii directe în 
cariera diplomatică, n-am înţeles să exprim un blam. Într-o 
lume aleasă se găseau, într-un mediu cultivat, destui oameni 
de bine, cu destulă independenţă personală. Independenţă 
garantată de acel mediu din care proveneau. Şi, în ce mă 
priveşte, preţuiesc mult răspunsuri de genul celui dat de 


agentul nostru Ghica, cancelarului Gorceakov? zis Leul, 


11 lon Şerban Christu (1895-1953), economist şi diplomat. 
Colaborator 
apropiat al lui N. Titulescu. Director al Departamentului economic 
din 
Ministerul Afacerilor Străine; ministru al Comerţului Exterior (febr.- 
mai 1940). Preşedinte (oct.-nov. 1944) al Comisiei române pentru 
aplicarea armistiţiului. 

poreclă la care el însuşi ţinea mult. Anume, când acesta l-a 
primit pe agentul nostru şi privindu-l foarte de sus, i-a 
ordonat aproape să transmită prinţisorului său o comunicare 
din partea Leului, Ghica l-a asigurat pe loc că nu va întârzia 
să facă Alteţei Sale Serenissime prinţul Carol acea 
comunicare din partea regelui animalelor. De a rămas Leul 
gură cască! Sau agentul nostru de la Viena, Bălăceanu, care 
după serviciul divin de pomenire a ţarului Aleksandru al Il- 


lea15, i-a spus ambasadorului rus formula creştinească, pe 
cât de expresivă pe atât de tradiţională „Que la terre de la 
Bessarabie lui soit légère”, atunci când i-a prezentat 
condoleantele respective. Sunt răspunsuri care te 
dispensează cu brio de un magna cum laude la cutare 
examen. 


Tot în ceea ce priveşte nepărtinirea examinatorilor ştiu de 
la Brutus Coste, bunul meu prieten, cât de categoric s-a opus 


Al. Vaida Voievod? când prezida concursul şi o lepră de 
ministru a căutat să favorizeze pe un nepot al lui Vaida spre 
indignarea lui Vaida. 


12 Aleksandr Mihailovici Gorceakov (1798-1883), om politic şi 
diplomat rus. Ministru de Externe (1856-1882), a promovat o 
politică de expansiune a Rusiei în Balcani şi de apropiere de 
Franţa. 


1 Aleksandru II (1818-1881), ţar al Rusiei (din 1855), fiul lui 
Nicolae I. În timpul său a avut loc Războiul ruso-româno-turc 
(1877-1878). 


14 Alexandru Vaida Voevod (1872-1950), om politic. Unul dintre 
liderii Partidului Naţional Român din Transilvania şi ai Partidului 
Naţional-Ţărănesc. Deputat în Parlamentul de la Budapesta (1906, 
1910-1918), unde la 18 octombrie citeşte Declaraţia de despărţire 
a Transilvaniei de Ungaria. Membru al Consiliului Dirigent al 
Transilvaniei (1918-1920), Consilier al Coroanei. De mai multe ori 
ministru şi prim-ministru (dec. 1919-mart. 1920): iun.-oct. 1932; 
ian.-nov. 1933). S-a desprins de P. N. Ţ. (1935) creând organizaţia 
Frontul Românesc. Domiciliu obligatoriu la Sibiu (după 1944). 

Titulescu}, cât era de ocupat, prezida toate concursurile, 
numai ca să asigure o dreaptă selecţie a celor mai buni şi să- 
şi dea seama că erau bine pregătiti în exegeza concursului. 

O singură dată a fost din neatenţie nedrept cu un candidat 
care răspunsese bine, dar ministrul nu auzise. Nepotrivit 
acela i-a replicat că se înşeală. Atât i-a trebuit lui Titulescu, 
care a lansat un enorm „D-le, eu nu mă înşel niciodată!” Şi 
totuşi odată, nu numai că s-a înşelat, dar a şi recunoscut 
aceasta şi a lansat în viaţa publică pe necunoscutul care i-o 


dovedise, însă cu toate formele de politeţe. Mi-a povestit-o 


fostul necunoscut, Constantin Vişoianu16, pe care l-am 


întrebat odată dacă poate să-mi dea reţeta fulgerătorului său 
succes pe lângă Titulescu. Acesta începuse cu postul de 
ministru pe lângă Societatea Naţiunilor, în care fusese numit 
cu o viteză neobişnuită pe atunci nici cu personagii 
importante, necum cu un obscur funcţionar la Tribunalul 
Arbitral mixt de la Paris. „Camile, întâmplarea. Un prieten a 
vrut să mă prezinte lui Titulescu şi m-a invitat la masă cu el 
la un restaurant românesc la Paris, unde mai erau şi alţi 
invitaţi. Ca întotdeauna numai Titulescu vorbea. Eu eram 
aşezat lângă el şi îi ascultam expunerea care era greşită. 
După ce a isprăvit, sfios, i-am cerut îngăduinţa să-i 
demonstrez unde greşise. „Dar tu cine mai eşti?!” mi-a spus, 


15 Nicolae Titulescu (1882-1941), jurist, om politic şi diplomat. 
Conservator -democrat, se pronunţă pentru intrarea României în 
război de partea Antantei. Profesor universitar la laşi şi Bucureşti. 
Membru al Academiei Române (1935). Ministru de Finanţe (iul. 
191 7-iul. 1928; oct. 1932-aug. 1936). Delegat permanent al 
României (1920-1935) la Societatea Naţiunilor, al cărui preşedinte 
a fost în două rânduri (1930 şi 1931). Prodigioasă activitate pentru 
instaurarea unui climat de securitate şi cooperare internaţională. 


16 Constantin Vişoianu (1897-1945), diplomat, Consilier tehnic 
(1929-1933) al delegaţiei române la Societatea Naţiunilor. Trimis 
extraordinar şi ministru plenipotenţiar la Haga (1933-1935) şi la 
Varşovia (1935-1936). Ministru al Afacerilor Străine (dec. 1944- 
febr. 1945) în guvernele Sănătescu şi Rădescu. Plecat din România 
(1946), Vişoianu devine unul dintre liderii emigrației anticomuniste 
române, fiind desemnat preşedinte al Comitetului Naţional Român. 

întorcându-se spre mine cu un fel de uluire. „Să ştii că te voi 
controla şi deci mă voi controla şi pe mine. Dacă te înşeli, nici 
o pagubă de capul tău. Dar dacă ai cumva dreptate, să ştii, 
mă, că fac om din tine!” El nu putea admite că cineva care i- 
ar fi demonstrat că se înşela nu ar fi fost un om deosebit. 
„Dar a mai fost un motiv al succesului meu pe lângă el. După 
ce ne-am cunoscut, eu mă ţineam de pozne, îl înveseleam”. 
„Cine, dta?!!” - „Da, da, eu. Acum mă cunoşti uscat 
sufleteşte, amărât de atâtea decepţii (avea 46-47 de ani) dar 
nu eram aşa când eram tânăr. Ba chiar din contra” - când 
glumea, vorbea şi aşa — „Mă mascam, făceam tot felul de 
farse. Aşa-i că nu ai fi crezut aşa ceva din partea mea?” - 
„Chiar că nu!” Ştiu că am rămas gânditor în faţa unei atare 
transformări impusă de viaţă. Revenind la concursuri, am 
încercat şi sub Titulescu în două rânduri să iau examenul fără 
succes. Odată mi-am oferit mie însumi un sfert de scuză prin 
faptul că cinci locuri au fost reţinute de rege, la cererea d-nei 


Lupescu”. Şi chiar Titulescu a trebuit să se încline. Totuşi, 
cei mai mulţi dintre aceşti protejaţi erau tineri foarte bine 
pregătiţi. Unul însă era tipul feciorului de bani gata - fără 
bani - frumos, dansator monden, „diseur” la serbări de 


binefacere, fiul Micaelei CatargiL8, care nu moştenise de la 
mama lui decât absoluta lipsă de scrupule. Nici plăcerea 
cititului, nici aceea a scrisului, pentru că nu-i moştenise nici 
inteligenţa. Când i se prezenta un prilej favorabil şterpelea 
bani şi, ca să circule cu automobilul pe voia lui, fixase un fel 
de plan al unor blocuri cu două intrări. Nu i-a mers însă cu 
Argentina, unde fusese numit în post şi unde un control 
inopinat al lui Radu Cutzarida l-a găsit că-şi însuşise fondul 
Legaţiei. 


7 Elena Lupescu (Wolf) (1899-1977), favorita regelui Carol II. 
Aflată în fruntea camarilei regale, a influenţat timp de un deceniu 
actele de guvernământ ale regelui. După abdicarea lui Carol Il (6 
sept. 1940), l-a însoţit în exil, iar în iul. 1947 s-a căsătorit cu 
acesta. Este înmormântată în capela bisericii Sao Vicente din 
Lisabona, alături de regele Carol II. 


18 Micaela Catargi (1888-1976), ziaristă. 

M-am ales de la aceste două concursuri cu cele câteva 
cuvinte frumoase şi urări de succes adresate candidaţilor de 
un Titulescu în vervă şi elegant, care deschidea concursul şi 
ne invita să nu ezităm să ne împrospătăm forţele, servindu- 
ne în timpul celor două ore, din trataţiile ce ni se ofereau. 


Felurite sandviciuri şi răcoritoare prezentate de Casa Capşa!” 
pe tăvile grele de argint lucrat ale Palatului Sturdza şi în 
cupele de cristal cu stema ţării, erau purtate din când în când 


pe la fiecare dintre noi. În alt chip, numai Mihai Antonescu20 
dădea dovezi de prodigalitate, făcând daruri de Sărbători 
colaboratorilor şi corpului diplomatic. 


Am fost numit director adjunct al Cabinetului Ministrului şi 


al Cifrului, însărcinat cu conducerea acestui din urmă 


serviciu. Dar continuam a lucra şi pe lângă Gh. Davidescu?l, 


secretarul general şi director politic, al cărui colaborator 
apropiat eram din 12 mai 1942, când fusesem detaşat la 
Cabinet. În consecinţă, lucram în două birouri, unul la Cifru, 
unde eram singur şi care dădea în încăperea mare a 


19 Construită în 1852, Casa Capşa este situată pe Calea Victoriei, 
colţ cu Edgar Quinet. În 1874, a intrat în proprietatea cofetarului 
Grigore Capşa, care a transformat-o în cofetărie, cafenea, 
restaurant şi hotel, devenind, de-a lungul timpului, loc de întâlnire 
al unor mari personalităţi bucureştene (oameni politici, diplomaţi, 
scriitori, ziarişti ş.a.). 

20 Mihai Antonescu (1904-1946), jurist şi om politic. Fruntaş al 
Partidului Naţional Liberal (georgist). Profesor la Facultatea de 
Drept din Bucureşti. Ministru al Justiţiei (sept. 1940-ian. 1941), 
vicepreşedinte (1 iun. 1941-aug. 1944) al Consiliului de Miniştri şi 
ministru al Afacerilor Străine (iun. 1941-aug. 1944) a fost predat de 
către comuniştii români autorităţilor sovietice (sept. 1944), readus 
în ţară (apr. 1946), judecat (mai 1946) şi condamnat la moarte şi 
executat (1 iun. 1946). 


a Gheorghe Davidescu, diplomat. Trimis extraordinar şi ministru 
plenipotenţiar la Tallinn (din 1945) şi apoi la Moscova (până în 
1940). 

serviciului, unde lucrau echipele în ture zilnice după un 
anume program care asigura atât permanenţa cât şi 
intensificarea lucrului prin intrarea în program la orele de vârf 
când soseau telegramele în cel mai mare număr. Totul într-un 
sistem de rulment săptămânal. Cabinetul directorului Gr. 


Niculescu-Buzeşti22 era cel care fusese al secretarului 
general până a nu se clădi noul palat după planurile 
cunoscutului arhitect Duiliu Marcu. Toate aceste încăperi mari 
sau mai mici, dar toate foarte înalte, dădeau pe partea 
dinspre şoseaua Bonaparte, ultima având şi o latură în Piaţa 
Victoriei. Un coridor al scării de serviciu dădea într-o 
frumoasă odaie de baie, albăstrui îmbrăcată în faianţă albă 
cu desene albastre de epocă, iar un coridor care se făcea din 
primul şi care era întunecos de tot dădea în fostul cabinet al 
directorului Protocolului, ilustrat multă vreme de Kanzler. 
Acest termen era suficient pentru a-l indica pe Gh. 


Grigorcea?5, fost diplomat austro-ungar ca şi vărul său 


2e Grigore Niculescu-Buzeşti (1908-1949), om politic şi diplomat. 
Fruntaş al P.N.Ţ. Încadrat la Ministerul Afacerilor Străine, a parcurs 
mai toate treptele afirmării: ataşat de legaţie (1930), secretar de 
legaţie IlI (1933), II (1939) şi | (1940), însărcinat cu afaceri la Riga 
(1939-1940) şi director al Direcţiunii Cabinetului Ministrului şi a 
Cifrului (mai 1941-aug. 1944). Ministru al Afacerilor Străine (aug.- 
nov. 1944) în guvernul Sănătescu: delegat al grupului luliu Maniu, 
a avut un rol proeminent la acţiunile diplomatice de desprindere a 
României de Axă şi la înfăptuirea loviturii de stat de la 23 aug. 
1944. Reuşind să plece în Occident, a avut un rol important în 
coordonarea activităţilor emigrației române. 
23 Gheorghe Grigorcea (1878-?), diplomat. Văr cu diplomatul 
Vasile Grigorcea. Director al Protocolului în Ministerul Afacerilor 
Străine. Ataşat la Berlin, secretar la Istanbul, Dresda, consilier la 
Viena şi ministru în Belgia. 

Vasile24%. Ambii bucovineni, transferați la Unire în serviciul 
României Mari. Foarte priceput, specializat chiar în chestiuni 
de reprezentare. Toţi ceilalţi ambasadori, câţi erau, trebuia 
să-i denumeşti. Singur era numai Kanzlerul. Înalt, slab, cu 
mustață mică, fuma impasibil şi fără contenire dintr-o ţigară 
de foi, al cărei scrum se scutura când îi venea timpul pe un 
splendid costum de lână cenuşie englezească. Era să-i fac un 


bucluc. Să-l pun rău cu Martha Bibescu?5, căreia i-am refuzat 
o fotografie care numai de paşaport nu era. O fotografie 
mare, de expresie şi la Martha Bibescu era expresie nu 
glumă, dar nici măcar nu încăpea toată faţa în locul anume al 
fotografiei. Care din această cauză fusese tăiată pe de lături 
pe toate părtile. Şi ceea ce se vedea mai bine erau ochii de o 
mare frumuseţe. Cu o mică exagerare asta era toată 
fotografia. „Dragă, mă pui rău cu Martha!” „Dar d-le 
ambasador, asta-i fotografie?!” - „Nu-i, dar nu o cunoşti pe 
Martha? Şi ochii sunt atât de frumoşi!” Din acest birou se 
pătrundea în salonul mare al Protocolului unde lucrau ceilalţi 
membri ai Direcţiei şi în camera mică din fund spre 
Bonaparte, unde se devotau stâlpii Direcţiei, d-rele Irina 
Mihăescu şi Dorina Teodorescu. Mai ales prima. Desigur şi în 
alte ministere au fost funcţionare devotate, dar ca la noi greu 
îmi vine să cred. Lucru, bună dispoziţie, aleasă educaţie şi cu 
adevărat liber devotament. Cele care nu erau aşa contrastau. 
În schimb, vai de capul celui care dădea de vreo originală! 
Trebuia într-o duminică friguroasă să lucrez - conform 
tabelelor întocmite lunar - buletinul politic zilnic informativ, 
pe baza ultimelor telegrame din cele 24 de ore. Acest buletin 


24 vasile Grigorcea (1883-1949), jurist şi diplomat. Secretar 
general al Ministerului Afacerilor Străine (sept. - nov. 1946). Trimis 
extraordinar şi ministru plenipotenţiar în Ungaria (1928-1936), 
Marea Britanie (1936-1938), Italia (1941-1943), Vatican (1941- 
1943). 
25 Martha Bibescu (1890-1973), prinţesă, scriitoare franceză de 
origine română. Fiica lui lon Lahovari. Căsătorită cu prinţul George 
Valentin Bibescu. Ambasador itinerant oficios, a susţinut şi apărat 
interesele României. 

mergea înainte de prânz la rege, la primul ministru şi la 
ministru. Dintre toţi se nimerea că regele era foarte exigent. 
Şi cum mie mi s-au întâmplat de atâtea ori cele mai 
neprevăzute incidente, fiind deja în aşteptarea dactilografei 
repartizate conform tabloului la Direcţia Politică şi degeram 
de frig - duminica nu se făcea foc - sunt chemat la telefon: 
„DI. Demetrescu? Aici Oradea Mare - era o nobilă din 
Transilvania. Sărut mâinile d-nă. Vă aştept”. „Vă rog să nu 
mă mai aşteptaţi că nu mai vin”. „Cum se poate d-nă?” „Da, 
am zburat la Oradea Mare cu avionul meu”. Acum îmi pare 
comic, dar atunci deşi foarte tânăr, am crezut că fac o 
congestie pe loc. Cum de se mai păstrează asemenea 
nebune în serviciu? Ce pacoste a căzut pe capul meu! Şi am 
început să mă rog de ce dactilografe mai ştiam, dar nu le 
găseam acasă. In fine am telefonat mătuşei Irinei Mihăescu 
(acum Naum lonescu). Dna Oncescu Beşteley, o rubedenie 
necunoscută din Piteşti, căreia, femeie în vârstă, i s-a făcut 
milă de mine şi a acceptat să vină să-mi bată buletinul. Dar 
ca serviciu personal, ca să nu pătesc cine ştie ce. O văd şi 
acum cum bătea la maşină şi-şi sufla în degete de frig. Şi 
abia o cunoşteam. 

Pe aceeaşi parte cu aceste camere în şir, era construită în 
zid şi camera blindată unde se păstrau tratatele încheiate de 
România. 

Un salon cât toată lungimea palatului, din capăt în capăt, 
în care se intra prin uşi-porţi impunătoare decorate cu 
cristale lucrate, larg de mai bine de o treime din lăţimea 
construcţiei, despărţea încăperile de care am vorbit deja de 
cele din faţă, aproape simetrice. Ca şi stilul exterior al 
palatului, un baroc fistichiu, împănat cu detalii neoclasice, 
totul în gen sfârşit de secol XIX, agravat de gusturile 


excentrice ale lui Beizadea ViţeI25, se regăsea bineînţeles şi 
în interiorul palatului, în toate aceste, totuşi frumoase, mari 
încăperi, sub forma multor bronzuri, stucaturi aurite, tavane 


2R Poreclă sub care este cunoscut în epocă Grigore M. Sturdza 
(1821-1901). Fiul domnului Moldovei, Mihai Gr. Sturdza (1834- 
1849), pentru impresionanta sa forță fizică. 

lucrate în chesoane, marmore albe, porfirii şi verzi, oglinzi 
mari din plafon până în podea sau mici încrustate în ziduri 
încadrate de zisele sorturi de marmură. In aceste saloane 
totale, spuneau gurile rele că se plimba descendentul lui 
Mihalache Sturdza cu bicicleta dimineaţa, dacă nu cu viţelul 
de abia fătat, pe care zilnic îl ducea în braţe până creştea! De 
aceea, spuneau aceeaşi că ordonase asemenea dimensiuni 
pentru saloane. Care, e adevărat, se puteau despărţi prin 
nişte uşi de cristal mat cu figuri cizelate, care se puteau 
închide. În acest decor, o greoaie, masivă mobilă denumită 
Borghese, canapele şi fotolii mari de tot, lemnul alb cu 
aurituri, ghiare şi capete de lei, brocart de culoare vişinie. O 
pisică refugiată într-o zi de iarnă s-a speriat îngrozitor când a 
văzut câte avea de cercetat colţ cu colţ. De aceea balurile 
sau recepţiile mai mici şi chiar lucrul într-un asemenea cadru 
erau pline de culoare şi de agrement. Nu e inutil să precizez 
că servea Casa Capşa, cânta jazzul Albahari şi altele 
asemenea. Parchetul pe care se păşea era cu desenele lui 
vechi, unul dintre cele mai frumoase din câte am văzut ca şi 
sobele de scumpă faianţă, măreţe în forma lor mărită de 
cucoane în malacov. Fistichiu, fistichiu, dar cred că în sufletul 
fiecăruia dintre cei care au lucrat acolo, amintirea lui rămâne 
puternică şi caldă. 

De cealaltă parte a Cifrului, chiar în faţă, lucram în biroul 
din direcţia Cabinetului - fosta sufragerie - birou care dădea 
în cel al secretarului general, îmbrăcat în lemn cu un aspect 
gotic pe galeriile susţinute de lambriul întrerupt şi aici de 
oglinzi. Actualul birou al lui Gh. Davidescu, fusese mulţi ani 
cel al ministrului de Externe. Acest cabinet birou-salon avea 
ambele laturi exterioare dând în str. Paris şi în Piaţa Victoriei, 
cu ferestre mari cu un cristal gros cât degetul mic. L-am 
văzut cu prilejul rebeliunii [legionare] străpuns de un glonte. 
Multă vreme ministrul a folosit ca mobilă de birou, pe cel ce 


fusese al lui Mihail Kogălniceanu?7. Însă era prea mic şi prea 


27 Mihail Kogălniceanu (1817-1891). Om politic, istoric, scriitor, 
ziarist. Membru al Academiei Române (1868). Profesor de istorie 
naţională la Academia Mihăileană. Rol deosebit de important la 
realizarea unirii Principatelor (ian. 1859). Ca preşedinte al 

negru, aşa că a fost mutat la Direcţia economică. Fotoliul 
ministrului era vegheat din dreapta cam din spate de un bust 


al reginei Maria28, care din când în când era trecut prin toate 
colţurile camerei. Mai erau două fotolii şi o comodă Louis XV. 
Şi o pendulă. Un splendid covor persan - evident adevărat - 
îmbrăca spaţiul destul de mare şi gol din acest salon, între 
uşa lui principală de intrare din salonul transversal de afară şi 
biroul ministrului aşezat în colţul opus din dreapta al camerei. 
Distanţa aceasta, nu cred că lucrul a fost urmărit cu 
dinadinsul, marca parcă şi distanţa virtuală dintre ministru şi 
cel primit. Pe unii poate-i şi intimida într-o măsură. Vreo 
două-trei cazuri pe care le ştiu ar putea sprijini această 
presupunere. Uşa mare de cristal mat suflat cu figuri 
neopompeiene 1880-1900 era dublată la o distanţă destul de 
încăpătoare de alta de umplutură, îmbrăcată în marochin 
roşu. Un mecanism le deschidea şi le închidea împreună. Un 
respectabil general, nou numit la comanda corpului de 
grăniceri, a cerut audienţă de prezentare la ministru 


(Gafencu)2?. Şeful de cabinet, Liviu Cicio Pop, îl conduce, îl 


Consiliului de Miniştri (oct. 1863-ian. 1865) şi ministru al Afacerilor 
Străine (apr-iul. 1876: apr. 1877-nov. 1878). A contribuit decisiv la 
înfăptuirea unor reforme vizând modernizarea structurilor socio- 
economice şi politice ale României, şi, în final, la proclamarea 
independentei de stat. 


25 Maria (1875-1938), regină a României (1914-1927), soţia 
regelui Ferdinand |. Membra de onoare a Academiei Române 
(1915). Autoare a unor valoroase lucrări de memorialistică. 


29 Grigore Gafencu (1892-1957), diplomat, publicist şi om politic 
naţional-tărănist. Subsecretar de stat în mai multe rânduri. Ministru 
al Afacerilor Străine (dec. 1938—iun. 1940), a promovat o politică 
de consolidare a Inţelegerii Balcanice şi de contracarare a 
tendintelor revizioniste ale statelor vecine. Trimis extraordinar şi 
ministru plenipotenţiar la Moscova (aug. 1940-iun. 1941). Stabilit în 
Elveţia (din nov. 1941), desfăşoară o intensă activitate diplomatică 
pentru ieşirea României din război, şi apoi, pentru susţinerea 
intereselor naţionale la Conferinţa de pace de la Paris (iul. - oct. 
1946). După 1945 s-a impus între liderii marcanţi ai emigrației 
române anticomuniste. Implicat în procesul fnmtaşilor P.N.Ţ. (oct- 

precede în biroul ministrului şi-l anunţă. „D-le ministru, dl gral 
cutare”. 

„Dar bine, unde este dl. general?” întrebă Gafencu 
mirat. L-am găsit imediat în spaţiul dintre uşi unde tocmai 
acolo înţepenise bietul general într-o impecabilă poziţie de 
drepţi. 

Poate tot din cauza distanţei s-au împiedicat de zisul covor 
doi miniştri ai Japoniei la Bucureşti, unul venit să prezinte 
condoleanţe oficiale pentru o catastrofă de cale ferată în 
Basarabia şi pe care l-a susţinut cu putere şi imperturbabil 
Kanzlerul care primea în numele ministrului condoleanţele 
şefilor de misiune, iar al doilea, venit să notifice cucerirea 
Filipinelor, a notificat-o cu mult mai multă energie din cauza 
unui nedorit elan provocat de acelaşi covor, oprindu-se chiar 
în biroul lui Davidescu care se ridicase ca să-l primească 
amabil. Ajuns în viteză în birou, japonezul a bătut cu furie de 
două-trei ori cu pumnul în zisa mobilă, spunând: „Filipina na! 
Filipina na!” După ce a bătut cu pumnul în masă şi a spus 
sacadat Filipina na! rece, solemn, s-a retras fără întârziere, 
însoţit de un Davidescu, înţepat pe loc, cum era meşter, în 
colţurile gurii, acru şi roşu la faţă, care l-a condus la uşa cu 
pricina ca să nu mai ocupe şi acolo un spaţiu nepotrivit. A 
venit pe urmă, indignat, să ne povestească în fond şi formă 
cum i s-a făcut notificarea! În hohotele noastre de râs, am 
fost obligaţi să renunţăm la birou. 

Când ne-am mutat în noul palat, am regretat atmosfera 
multicoloră, barocă, fantezistă şi de familie a vechiului palat, 
care închidea în el un strălucit trecut. Pentru că lucraseră în 
el atât străluciți diplomaţi români cât şi mulţi străluciti 
diplomaţi străini, care integraseră şi în clădire prin amintirea 


nov. 1947), este condamnat (în contumacie) la 20 ani munca 
silnică. 

lor, o parte din valoarea lor: Titu Maiorescu30%, Take 


lonescuSl, lon Duca??, Titulescu, Contele Czernin35 ş.a. 

În ceea ce mă priveşte am avut plăcerea să lucrez în 
această atmosferă a unei epoci care lua sfârşit, cu oameni şi 
prieteni puţin obişnuiţi. Cum au fost Grigore Niculescu- 


Buzeşti, Victor Rădulescu-Pogoneanu5f, Paul Zănescu35, Gh. 


30 Titu Maiorescu (1840-1917), critic, teoretician literar şi om 
politic. Membru al Academiei Române (1867). Mentor spiritual al 
Junimii. Fruntaş al Partidului Constituţional (junimist), iar apoi al 
Partidului Conservator, al cărui preşedinte a fost între anii 1913 şi 
1914. A deţinut, în mai multe rânduri, portofolii ministeriale, între 
care şi pe acela de ministru (dec. 1910-dec. 1913) al Afacerilor 
Străine şi apoi de preşedinte al Consiliului de Miniştri (oct. 1912- 
dec. 1913). Partizan al orientării politicii româneşti spre Puterile 
Centrale, iar în problema de frontieră cu Bulgaria, s-a pronunţat 
pentru rezolvarea acesteia pe cale militară. România fiind, astfel 
antrenată în cel de-al doilea război balcanic (iun-aug. 1913). 


31 Dumitru (Take) lonescu (1858-1922), avocat, publicist şi om 
politic. Iniţial, liberal, apoi membru al Partidului Conservator (din 
1886); a format şi condus (din 1908) Partidul Conservator. A 
deţinut, în mai multe rânduri, portofolii ministeriale, între care şi pe 
acela de ministru al Afacerilor Străine (iun 1920 - dec 1921). Adept 
al intrării României în război alături de Antantă, iniţiatorul şi 
organizatorul organizaţiei de securitate regională, Mica Inţelegere 
(1910-1921). 
ae lon Gh. Duca (1879-1933). Jurist şi om politic liberal. Unul 
dintre ideologii liberalismului. Preşedinte al Partidului Național- 
Liberal (1930-1933) Ministru în mai multe rânduri. Prim-ministru 
(nov - dec 1933). Rol important în consolidarea statu-quo-ului 
teritorial al României. Adversar al regimurilor totalitare. Asasinat 
de un comando legionar pe peronul gării Sinaia (dec. 1933). 
33 Ottokar Czernin von (1872-1932), om politic şi diplomat austro- 
ungar. Ministru plenipotențiar la Bucureşti (1913-1914) şi ministru 
de Externe (1916-1918) al Austro-Ungariei. 
34 victor Rădulescu-Pogoneanu (1910-1953), diplomat. A ocupat 
diverse funcţii în Centrala Ministerului Afacerilor Străine din 

28 


Barbul?®, Titu Rădulescu-Pogoneanu?”, Brutus Coste? şi câți 
alții. Dar în destinul tuturor acestora a jucat Complexul lui 
Decebal! 

O mențiune aparte trebuie să fie pentru devotatele 
funcţionare Florica Spirescu, Despina Hodos şi Raluca 
Georgescu şi nu uit nici pe Alina Ciru-Oeconomu, care numai 
ea purta un roman nescris. Adevărati stâlpi ai ministerului, un 
minister unde împotriva legendei se lucra mult. Insă cu 
inegalităti în ritm. 

La atmosferă contribuia şi un apetitiv, deseori posibil, 
datorită unui economat bogat înzestrat cu şuncă, salam de 
Sibiu, brânzeturi şi bere bună. Pe neaşteptate pentru noi, cel 
care a deschis să zic aşa seria a fost tocmai seriosul nostru 
şef Davidescu. Şi, lucru nu tocmai obişnuit, o pisică. Aşa ceva 


Bucureşti sau reprezentări peste graniţă: Berlin, 1937-1940, 
Stockholm, 1942-1943. Adjunct al lui Gr. Niculescu-Buzeşti la 
Direcţiunea Cabinetului Ministrului şi a Cifrului (1943-1944), a avut 
un rol important la pregătirea şi înfăptuirea loviturii de stat din 
aug. 1944. Implicat în procesul P.N.Ţ. (oct. - nov. 1947), a fost 
condamnat, în contumacie, la 25 ani de temniţă grea. 


35 paul Zănescu, diplomat. Prim-secretar la Legaţiile României din 
Varşovia, Madrid şi Moscova, consilier (1946) la Bruxelles. 


36 Gheorghe Barbul (n. 1915), diplomat. Încadrat la Ministerul 
Afacerilor Străine: ataşat de legaţie (1941), a fost detaşat (iul. 
1941) la Cabinetul lui Mihai Antonescu. In calitate de curier, a 
îndeplinit misiuni la reprezentantele diplomatice ale României, 
îndeosebi în capitalele ţărilor neutre. Secretar al mareşalului lon 
Antonescu, l-a însoţit pe acesta în deplasările la Cartierul General 
al lui Hitler. A părăsit ţara, după intrarea trupelor sovietice. Autor al 
lucrării Memorial Antonescu. Al treilea om al Axei, laşi, 1992. 


37 Titu-Rădulescu Pogoneanu (1914 —?), diplomat de carieră. 


38 Brutus Coste (1910-1985), diplomat. A lucrat (din 1933) în 
Centrala Ministerului Afacerilor Străine din Bucureşti, iar în ajunul şi 
la începutul celui de-al doilea război mondial, a fost acreditat, 
succesiv, la Legaţiile României din Paris, Londra, Washington, 
precum şi la Lisabona (1944-1946). După 1945, a rămas în 
Occident. Secretar general (1944-1965) al lui Assembly of Captive 
European Naţions. 

nu se mai pomenise în Palatul Sturdza în birourile lui cele mai 
selecte. Intr-o zi de iarnă grea, spre seară, îmi lăsasem blana 
afară în salon pe o mobilă Borghese ca să nu mă surprindă 
cumva Davidescu că întârziu prea des. El nu spunea nimic. 
Dar se uita. Buzeşti intră în birou râzând şi-mi spune „Camile, 
pe blana ta doarme o pisică”. les, iau pisica slabă moartă, 
este bine primită în birou chiar şi de Davidescu, care - este 
adevărat - spune că aşa ceva nu se mai văzuse în minister şi 


că se îndoia că Al. Cretzianu3%, a cărui prezenţă continuam să 
o simţim, ar fi tolerat aşa ceva. Dar până la urmă spre hazul 
tuturor pisica ne însoțea, mai mult pe mine, peste tot unde 
ne duceam în minister, şi „lucra” cu Davidescu pe biroul lui. 


Printre excentricii din minister, cel mai impresionant era 


consilierul Popovici, nepot de frate al lui Mihai Popovici%0, în 


duşmănie cu toată familia. Om frumos, falnic, citit, bogat, dar 
din păcate sărit. Sărit foarte departe. Vara purta paltonul 
măcar pe umeri în birou ca să se obişnuiască cu căldura de 


22 Alexandru Cretzianu (1895-1979), diplomat. Intră în diplomație 
în 1918. Membru în delegația română la Conferința de pace de la 
Paris (1919), ataşat şi secretar III la Londra (1919-1922), secretar II 
la Roma (1923-1926), secretar la Berna (1926-1929). Membru în 
delegaţia română (ca asistent), la Societatea Naţiunilor (1930- 
1932) şi în delegaţia română la Conferinţa de dezarmare de la 
Geneva (1932). Director al Departamentului Politic (1933-1938) şi 
secretar general (1939-1941) în Centrala Ministerului Afacerilor 
Străine. Demisionează (oct. 1941) din funcţie, în semn de protest 
faţă de alianţa lui |. Antonescu cu Germania, fiind trecut imediat în 
disponibilitate, cu rangul de ministru plenipotenţiar. Ministru al 
României la Ankara (1943-1945), calitate în care a avutun rol 
important în pregătirea diplomatică a ieşirii României din Axă. 
După război, s-a stabilit în S.U.A. (1947), devenind unul dintre 
liderii Comitetului Naţional Român. 


10 Mihai Popovici (1978-1966), om politic naţional-ţărănist. A 
organizat Corpul voluntarilor români în Moldova (1917-1918). 
Membru în Consiliul Diligent la resortul Industriei şi Comerţului. În 
timpul guvernării P.N.Ţ.-ului (1928-1932) a deţinut, succesiv, 
câteva portofolii ministeriale (Lucrări Publice, Interne, Finanţe şi 
Justiţie). 

afară. larna bineînţeles invers, îşi muta biroul pe culoar, ca să 
nu fie prea mare diferenţa când ieşea afară. Din cauza asta 
se năşteau incidente cu petiţionari care-l luau drept vreun 
intendent oarecare. Aceeaşi teamă a diferenţelor de 
temperatură îl determina să se învelească cu diverse pături, 
care cu un timp înainte de părăsirea patului, trebuiau ridicate 
de pe el din zece în zece minute. Nu făcea baie în nici un caz, 
ci îşi turna apa pe el în dreptul sifonului băii, încercând să 
oprească inundația să pătrundă pe sub uşă în apartament, 
punând toate prosoapele şi halatele şi ce mai găsea la uşă. 
leşea o dandana nemaipomenită cu un asemenea client la 
hotel, unde nici nu mai era primit când ajungea cunoscut. In 
nări, în urechi şi pe unde mai era cazul se înfunda cu 
substanţe dezinfectante. Când s-a făcut curăţenia mare, a 
fost avansat ministru cu condiţia să demisioneze. 


Ultimatumul din 26 iunie 1940 - Deseori se întâmpla, 
noaptea mai ales, după încheierea păcii ruso-finlandeze, care 
pusese capăt „agresiunii” trupelor finlandeze împotriva 
U.R.S.S. dezlănţuite în ziua de 29 sau de 30 noiembrie - vezi 


comunicatul „TASS” f? din presa zilnică (Universul de pildă), 
să se telefoneze de la Palatul Regal şi deseori telefona chiar 


mareşalul Curţii, Constantin Flondor??, la Cifru, dacă nu a 
sosit vreo telegramă sau telefon care să declanșeze criza cu 
ruşii. Apăsarea aceasta a continuat crescând, o dată cu 
acţiunea de recuperare prilejuită de pactul germano-rus, o 
dată cu coborârea ei rapidă de la Nord spre Sud, când 
U.R.S.S., masând trupele necesare, a convins Ţările Baltice să 
îşi ceară anexiunea la marele vecin. Erau sau aveau să fie la 
modă atunci sau în anii imediat următori, teoreticienii marilor 
spaţii germanul Karl Schmidt şi englezul Carr. Teoreticieni 
41 Denumirea Agenţiei Telegrafice de Informaţii a Uniunii 
Sovietice (TASS), înfiinţată în 1925, cu sediul la Moscova. 


42 Constantin Flondor (1889-?), diplomat. Mareşal al Palatului. 
Prim-secretar de legaţie la Praga, Belgrad, consilier de legaţie la 
Viena, însărcinat de afaceri la Stockholm, Helsinki, Copenhaga şi 
Oslo. 

atunci actuali, teoriile străvechi în fapt, chiar dacă nu 
intraseră în doctrină. Toate aceste mici ţări nordice, printre 
alte dezavantaje, nu aveau în favoarea lor decât dreptul, 
tratatele de pace de la Riga şi Varşovia, articolele respective 
ale Societăţii Naţiunilor şi Convenţia pentru punerea în 
vigoare anticipată a definiţiei agresiunii. Nu numai un singur 
petec de hârtie, ci mai multe. România avea o garanţie 
suplimentară. E adevărat că o avea acordată de Anglia şi 


Franţa la 13 aprilie 1939%, numai faţă de Germania. 
Extinderea ei faţă de Rusia nu putuse avea loc, cu toate 
cererile guvernului român, pentru că cele două condițiuni 
puse de vestici nu puteau fi realizate nici una: neutralitatea 
binevoitoare a Italiei şi deschiderea Strâmtorilor de către 
turci. Era o situaţie clară dar, ipotetic măcar, putea justifica 
unele rezerve, poate, ale politicii noi de expansiune sovietică, 
ţinând aceasta seama de reacţiile vestice în Norvegia şi de 
planurile de ajutorare a Finlandei, pe care le dezamorsase 
încheierea păcii din 1940. 

Cursa de şoareci în care Axa închisese ţările din Estul 
Europei după ocuparea Danemarcei şi Norvegiei a fost totală 


după prăbuşirea frontului francez(? , pe cât de totală pe atât 
de rapidă şi încă mai neaşteptată. Şi la noi, ca şi în Germania, 
generalii, Antonescu5 însuşi, erau pătrunşi de credinţa în 


33 La 13 apr. 1939, Marea Britanie şi Franţa dau garanții 


unilaterale României şi Greciei, angajându-se să le acorde 
asistenţă în cazul unei acţiuni care le-ar pune în primejdie 
independenţa, iar cele două ţări (România şi Grecia) ar decide să 
opună rezistenţă. Garanţiile constituiau mai mult un gest 
diplomatic, destinat să descurajeze Germania în politica ei de 
expansiune, dar fără efecte reale. 

4 ; A 

Danemarca şi Norvegia sunt ocupate de trupele germane în 
1940, iar Frontul francez se prăbuşeşte la începutul lunii iunie 
1940. 
45 Jon Antonescu (1882-1946), mareşal (din 22 aug. 1941), 
Conducător al Statului român (sept. 1940-aug. 1944). A deţinut 
importante funcţii de comandă în cadrul ierarhiei militare, între 
care: şef al Secţiei de operaţii a Marelui Cartier General român 

invincibilitatea armatei franceze şi de rolul material al liniei 


Maginot15. Surpriza psihică a fost şi ea ameţitoare. Nu mai 
departe de câteva luni mai înainte, în casa Barbul, Antonescu 
pusese la punct, cu duritate, pe Gh. Barbul, proaspăt reîntors 
în ţară din Germania, care-şi exprimase, cu independenţă, 
îndoiala faţă de acea invincibilitate franceză. Deşi o simplă 
anecdotă de familie, ea pune în valoare din plin o situaţie. 


Sunt desigur incidentele violente Hitler47-Brauschitsch mai 
impresionante dar de aceeaşi natură. 

Îndoielile tânărului Barbul erau, după câte îmi amintesc, de 
ordin pur militar şi nu priveau caracterul pasiv pe care acele 
nemaipomenite fortificaţii l-ar fi putut imprima războiului. 
Caracter care ar fi putut însemna, în fapt, abandonarea 
Estului european. 


(dec. 1916-apr. 1918), şef al Marelui Stat Major (dec. 1933-dec. 
1934), ministru al Apărării Naţionale (dec. 1937-mart. 1938). Iniţial, 
sub pază la domiciliu, apoi arestat (iul. 1940) şi închis la 
Mănăstirea Bistriţa pentru protestele sale împotriva acceptării 
cedării Basarabiei şi Bucovinei de Nord. După învestirea sa (5 sept. 
1940) de Suveran ca preşedinte al Consiliului de Miniştri, cu 
depline puteri, impune abdicarea lui Carol al II-lea, în favoarea 
fiului său, Mihai, proclamă (14 sept.) statul naţional-legionar 
(abrogat în febr. 1941, în urma înăbugşirii rebeliunii legionare din 
21-23 ian. 1941), iar pe plan extern promovează politica de 
integrare a României în sistemul Axei, participă la războiul 
împotriva U.R.S.S. pentru recuperarea Basarabiei şi Bucovinei de 
Nord, continuând operaţiunile militare şi dincolo de Nistru. Inlăturat 
de la putere prin lovitura de stat de la 23 aug. 1944, preluat de 
sovietici (sept. 1944), readus în ţară (apr. 1946), judecat (mai 
1946), condamnat la moarte şi executat (1 iun. 1946). 


46 Linia de fortificaţii Maginot a fost construită în anii 1922-1936, 
la frontiera de nord-est a Frântei, din initiativa ministrului de 
Război Andre Maginot. 


47 Adolf Hitler (1889-1945), om politic național-socialist german. 

Liderul (din 1921) Partidului Naţional-Socialist al Muncitorilor 

Germani (NSDAP). Cancelar (din ian. 1933) şi conducător (Fuhrer) 

al statului german (din aug. 1934). A instaurat în Germania un 

regim totalitar de extrema dreaptă, fiind în acelaşi timp unul dintre 

vinovaţii declansării celui De-al Doilea Război Mondial. S-a sinucis. 

Îndoieli de acest ordin fuseseră deja exprimate public şi 
erau încă mai răspândite în climatul opiniei publice a multor 
ţări europene. In primul rând în cel al Franţei însăsi, şi în al 


doilea rând în cel al propagandei germane. Sau invers. 


Declaraţiile lui V.M. Molotov®, prin care desemna 


condamnării opiniei publice mondiale puterile aliate, Anglia şi 


Franţa, drept „agresoare” şi, în consecinţă, ineficientele lor 


tentative de a ajuta Finlanda, ea însăsi „agresoare”4%, 


măriseră din plin grija noastră a tuturor, privitoare la o 
agresiune în continuare pe linia Nord-Sud, a puterii sovietice, 
asupra intenţiilor căreia nu mai încăpea nici o îndoială mai 


ales după eşuarea tratativelor Saratoglu50. Nici semnarea 


acordurilor comerciale Wohltat-BujoiuS! prin care se dădeau 
largi satisfacţii nevoilor de aprovizionare germane, convenţie 


48 Veaceslav Mihailovici Molotov (1890-1986), om politic şi 
diplomat sovietic. Colaborator apropiat al lui I.V. Stalin, a fost unul 
dintre principalii organizatori ai represiunilor în masă din anii 
'30-'50. Preşedinte al Consiliului Comisarilor Poporului (prim- 
ministru, 1930-1941) şi ministru al Afacerilor Externe (1939-1949 
şi 1953-1956). A semnat (23 aug. 1940) cu Ribbentrop pactul de 
neagresiune sovieto-german pentru împărţirea zonelor de 
influenţă. 


49 Finlanda refuză să cedeze oraşul Viborg din apropierea 
Leningradului, partea estică a Kareliei şi oraşul Hango ca bază 
militară în Golful Finic. 


50 Tratativele fuseseră începute la Moscova, de ministrul de 


Externe al guvernului turc. Se nădăjduia mult de la ele, deoarece 
Turcia urma să intervină şi pentru noi. 


2: Grigore Gafencu, ministrul Afacerilor Străine şi lon Bujoiu, 
ministrul Economiei Naţionale, din partea României, iar din partea 
Germaniei, Wilhelm Fabricius, ministru la Bucuresti şi Helmut 
Wohitat, director ministerial, semnează, la Bucureşti (23 mart. 
1939), Tratatul asupra promovării raporturilor economice dintre 
Regatul României şi Reichul german, destinat să pună capăt 
tensiunii în relaţiile dintre cele două ţări şi să contribuie la 
echilibrarea schimburilor comerciale. 

semnată după München”? şi cu totul pe linia abandonului şi a 
recomandării adresate regelui, în sensul înţelegerii directe cu 
Reichul. Atunci a apărut întâia oară formula vestică: „Faceţi 
sacrificiile economice cerute, cât de mari, ca să salvati 


esenţialul politic”53. Au fost făcute de Carol al Il-lea, ca să-şi 
dea seama că, pe cât de repede a făcut „volte-face”-ul din 28 
mai, pe atât de inutil a fost, doar că amplitudinea acestuia l-a 
dezechilibrat total. Aşa cum au arătat-o audienţele lui 


Killinger5+ şi scrisoarea Fuhrerului, pe care aveam să le am în 
mână la predarea arhivei sale personale, iar în desfăşurarea 
istoriei, cele două ultimatumuri şi trei prăbuşiri de graniţe. 
Până atunci, păreau acele telefoane de noapte o prevestire şi 
mirare conținută, că încă nu se petrecuse nimic. 

La 31 august 1939, am fost detaşat provizoriu la Cifru unde 
fusesem până atunci un fel de colaborator voluntar de seară 
deseori, acceptat de directorul Direcţiei Cabinetului şi 


Cifrului, ministrul Al. Télémaque”®”. Eram, în chip firesc, 
pasionat de tot ce se întâmpla şi ministrul, cu a cărui familie 
(Caty Stoicescu) eram prieteni, mă cunoştea ca un om 


discret. Aşa că mă accepta cu plăcere ca pe un ajutor util şi 


52 La 29-30 sept. 1938, are loc Conferinţa intemaţională de la 


Munchen, cu participarea primilor miniştri ai Italiei - Benito 
Mussolini, Marii Britanii - Arthur Neville Chamberlain şi Frântei - 
Eduard Daladier, şi cancelarului Germanici - Adolf Hitler, la care se 
semnează un Acord („Acordul de la Munchen), în baza căruia 
Cehoslovacia este silită să cedeze Germaniei regiunea sudetă, fapt 
care marchează începutul dezmembrării Cehoslovaciei şi 
desfiinţarea practică a Micii Inţelegeri. 

53 Formulă tipică anglo-saxonă a timpului, reluată şi cu alte 
prilejuri. 

54 Manfred Killinger, von (1888-1944), diplomat german. Membru 
al NSDAP. Ministrul Germaniei la Bucureşti (ian. 194l-aug. 1944). 


55 Alexandru Telemaque (1883-?), diplomat. Secretar III de legaţie 
la Viena (1911-1915; prim-secretar şi consilier (1927-1929) şi 
însărcinat cu afaceri (1929-1940) la Bruxelles. Ministru 
plenipotenţiar al României la Ankara (1934-1943?). 

dezinteresat. După un timp însă, lucrul a fost interzis pentru o 
mai mare asigurare a secretului, tot aşa cum s-a 
compartimentat etanş comunicarea telegramelor cifrate la 
Direcţia Politică, unde am fost mutat după o lună şi unde, 
până atunci, toţi referenţii diverselor secţii puteau citi toate 
telegramele secţiilor, pentru a avea o informare globală. Din 
aceleaşi pricini s-a procedat la etanşare. (Bineînţeles că aşa 
cum nu era vorba de vreun avantagiu bănesc, nu era vorba, 
în nici un chip, de neglijarea serviciului obişnuit de zi). Era o 
măsură care ne schimba, pentru prima oară, atmosfera de 
lucru de până atunci. Din patriarhală, prietenească, comodă 
dar deloc neglijentă, a celor ce lucrau - mulţi lucrau şi fără 
mare supărare şi pentru alţii - ministerul ca şi toate 
ministerele de externe din lume, afară de cel albanez, poate, 
cuprindea şi o sumă de incapabili, ca şi una de excentrici, 
care chiar dacă nu erau incapabili, trebuiau luaţi ca atare. Și 
juca pe atunci destulă camaraderească îngăduinţă. lar 
„lucrăturile” erau în marea lor majoritate un joc de copii, pe 
lângă ce am văzut mai târziu. De la acea atmosferă pusă în 
valoare şi de cadrul familial şi boieresc al Palatului Sturdza, 
nici el lipsit de ciudăţenii poate, în care lucram ca nişte 
membri ai unei mari familii, cu ajutorul unor prime măsuri, 
cum a fost aceasta, devenite obligatorii în pasul vremii, am 
trecut la automatismele birocratice şi la birourile de tip nou 
ale noului palat modern şi uniform. Ca să exemplific ceea ce 
am spus mai sus cu o întâmplare proprie, voi relata-o, pe 
scurt. 

Pentru a-şi aduce la îndeplinire o stăruitoare intenţie de a 
îmbunătăţi şi de a întineri cadrele corpului diplomatic, 
intenţie deja veche a ministrului de Externe care urma să ia 
fiinţă prin alcătuirea unei noi legi de organizare a Ministerul 
Afacerilor Străine, acesta, la sfatul lui Al. Cretzianu venit într- 
o permisie-raport de la Ankara, al lui Gh. Davidescu şi al lui 
Gr. Niculescu-Buzeşti, a procedat la o măsură pregătitoare. 
Anume aceea a pensionării anticipate a unui număr de 
ciurucuri. Şi pentru a se evita măcar şi bănuiala unei 
nedreptăţi, criteriul care trebuia să joace la această epurare 
trebuia să fie o îndoită incapacitate. De obicei, scăderi 

publice şi grave din punct de vedere moral, însoţite de alte 
scăderi evidente în lucru. Totuşi pentru a se evita orice 
stânjenire, întârziere sau chiar blocare a măsurii prin 
intervenţii - cu atât mai multe cu cât unul dintre cei 
răspunzători putea fi uşor înduioşat, Gr. Niculescu-Buzeşti - s- 
a hotărât ca nici al doilea secretar general, culmea tocmai cel 
administrativ Gh. Lecca, om blajin şi bun şi cu subsemnatul 
să nu fim pusi la curent cu ceea ce se pregătea şi se lucra la 
Direcţia Cabinetului, ca să nu procedăm, respectiv, la 
intervenţii şi  indiscreţii. Băgasem eu de seamă că 
secretarele, atunci când pentru un motiv sau altul, mă 
apropiam de birourile la care băteau la maşină, împingeau 
nişte hârtii dedesubtul altora, dar nici prin gând nu-mi trecea 
să bănuiesc că se ascundeau tocmai de mine, care aveam pe 
mână cu totul alt soi de secrete de stat. De altfel, cu felul 
meu de a fi, nici nu aş fi încercat să aflu secretul. Dar, după 
apariţia decretului respectiv, l-am întrebat pe Gr. Niculescu- 
Buzeşti: „Buzei, de ce tocmai faţă de mine ai hotărât să 
păstrezi un secret total în chestiunea asta?” - „Pentru că 
ştiind că eşti prieten cu Căpităneanu, am fost sigur că-l vei 
informa. Şi Lecca la fel, cu alţii”. Primul sau al doilea motiv la 
Căpităneanu era unul de neseriozitate: adoptase, în regim 
antisemit, pe o evreică la Ankara, despre care tatăl său îi 
spusese, pe patul de moarte, că era sora lui. Şi cum nu putea 
repara altfel greşeala tatălui, îşi adoptase sora. Unii însă nu 
credeau. 


Notări Moscova 1941 - Pe la 10 februarie am intrat în 


U.R.S.S. prin regiunea tristă a Brestului56, pe un pământ 
întins la nesfârşit fără un tufiş măcar. Urât în ploaie şi mai 
urât în burniţă. Cred că eram încă pe fostele regiuni poloneze 
care constituiau unitatea peisajului. Poate că regiunea fusese 
curăţită de orice relief chiar şi de al vegetației ca să se 


6 A ; ; ig 
5 Brest, oraş în Belarus, cunoscut prin rezistenţa eroică a 


garnizoanei oraşului împotriva trupelor germane în perioada 22 
iun-20 iul. 1941. 

asigure etanşeitatea frontierei şi în acest fel. Pe când mă 
întunecam şi eu la priveliştea unui asemenea peisagiu, trenul 
s-a oprit deodată şi am văzut apărând de departe, în galop, 
de-a dreapta şi de-a stânga lui unităţi militare, venind drept 
asupra noastră, oferindu-ne, neaşteptat, puţin confortabila 
imagine a unui atac, chiar dacă, în fond, putea părea o 
repetitie la turnarea unui film. Vedeam prima oară căciulile 
cu ţugui şi apărători, ca şi mantalele lungi şi de culoare 
închisă apărând de frig prin lungimea lor până la glezne şi 
care unei imaginaţii din care n-ar fi lipsit prejudecățile, îi 
ofereau puternice asemănări cu manifestări mongolice. După 
ce au ajuns lângă tren, au început să facă acolo, în plin câmp, 
fără vreo baracă măcar în vedere, verificarea minuțioasă a 
perfectei închideri a uşilor, desigur încuiate, la vagoane, 
precum şi controlul pe sub şi pe deasupra vagoanelor. Relativ 
neplăcută şi destul de ciudată, nemaiîntâlnită până acum de 
mine în diverse călătorii europene, această primă verificare a 
trenului a luat sfârşit, verificare pur exterioară şi am 
continuat pe urmă cei câţiva kilometri de-a lungul aceluiaşi 
mohorât peisagiu, mersul până la staţia de frontieră. Am aflat 
mai târziu că acolo unde se oprise trenul ca să fie controlat 
era exact pe linia de frontieră. Al doilea control, cel interior şi 
personal mai bine zis, a avut loc într-o baracă bine construită 
de lemn, solidă în vederea furtunilor care rădeau terenurile 
plate. Cu scândurile vopsite în roşu, cu portretele mari, 
fotografii colorate ale părinţilor marxismului şi al părintelui 
Rusiei despre ale cărui metode îngrozitoare de educaţie, deşi 
ştiam destule după gustul meu, eram departe de a le fi aflat 
în amănuntele lor mereu mai de necrezut. 


În vagonul cu paturi în care călătorisem de la Berlin - 
trenul l-am schimbat acolo după ecartamentul rusesc - nu se 
mai găseau decât vreo patrii călători ruşi, care între timp îşi 
schimbaseră hainele şi pălăriile occidentale cu îmbrăcăminte 
rusă de factură proletară: rubaşcă şi şepci. Lor li s-a făcut un 
control minuţios, în timp ce noi, care nu eram controlabili, 
fiind curieri, aşteptam şi priveam cu curiozitate prima 

manifestare rusească, vorba lungă şi discuţiile interminabile. 
Am plecat când s-a terminat cu transbordarea şi după ce cei 
doi vameşi au confiscat câteva portocale pe care le aduceau 
familiilor cei patru sovietici. Cam jumătate din câte 
aduseseră. In acest chip ne-am şi dat seama că cei obligaţi să 
împartă frăţeşte, prin faptul că aveau portocale cu ei - la 
Berlin nu erau pe piaţă asemenea bunătăti - erau persoane 
mai răsărite, cu un regim ceva mai puţin egal decât cel al 
obişnuiţilor. 


În noul vagon cu paturi „Internaţional” cu ample 
dimensiuni, paturile erau mai largi şi aşezate în unghi drept 
alături, nu suprapuse. Am aflat acolo ce înseamnă 
radioficarea, care de la deschidere la închidere nu contenea o 
clipă. Setos de a vedea ceea ce nu mulţi mai aveau prilejul de 
a vedea - Stalin închisese frontierele Sovietelor - priveam 
orice. Pe lângă mohoreala vremii, intervenea acum şi aceea a 
oamenilor şi a edificiilor pe care le vedeam. Aşa gările mari şi 
vechi de la Minsk şi Smolensk. Roase. Pe peroane oameni 
prost îmbrăcaţi, sărăcăcios. Niciodată nu am văzut în U.R.S.S. 
acolo pe unde am fost, oameni cu haine rupte, necârpite sau 
nepeticite. Nici oameni în picioarele goale. De altfel greu ar fi 
fost pe o temperatură de februarie. Dar nici în primăvară nu 
am văzut! Însă petice multe am văzut şi opinci din scoarță de 
mesteacăn. Mi-au fost arătate pentru că nu m-aş fi priceput 
să aflu ce erau. După Smolensk încă timp de o zi şi o noapte 
am străbătut ceea ce toţi numesc imensităţile ruseşti nu 
numai din cauza realei lor imensităţi, cât poate mai cu seamă 
repetării monotone, până la urmă cred că poate deveni 
obsesivă, a aceluiaşi gen de peisagiu. Un peisagiu din care 
reies aceleaşi linii îndepărtat ondulatorii. 

La 12 februarie pe la ora 12 am sosit la Moscova, în gara 
Baltică. Acolo am văzut într-o gară locomotive cu tracţiune cu 
cărbuni, hamalii îmbrăcaţi în halate albe. Şi aşa m-am mirat 
de tare, încât îmi vine şi acum să mă întreb dacă spun 
adevărul, în gară bufetul mi s-a părut bine asortat. Avea şi 
sandviciuri cu groase felii de pâine unse cu ceva icre negre 

sau de Manciuria cu 4 şi 5 ruble. Am fost primiţi de colegul 
meu Mircea Popescu, care vorbea bine bulgăreşte şi ca atare 
se descurca binişor şi în ruseşte. El ne-a dus cu maşina la 
Legaţie - Legația fusese inaugurată de Edmond Chiurtu, 
numit de Titulescu la reluarea raporturilor şi era, pentru o 
ţară mică, un palat frumos, foarte elegant mobilat, cu mobilă 
bună - de unde Gr. Gafencu şi soţia sa, după ce l-am 
prezentat pe dl. Gheorghiu, cu o fermecătoare politeţe 
apropiată ne-a condus cu maşina prin centrul Moscovei la 
Novomoskovskaia Gostiniţa (hotelul Noua Moscovă). Hotel cu 
cinci caturi, hotel vechi aşezat pe celălalt mal al Moscovei, în 
faţa Kremlinului, având la ultimul etaj supraînălţat un imens 
geamlăc; acolo era restaurantul Belvedere şi cu adevărat 
aveai ce vedea: Kremlinul şi vestita biserică Sf. Vasile Blajinul 
şi clopotniţele aurite ale bisericilor care de care mai ciudat 
construite din ciocnirea de influenţe bizantine cu cele pur 
orientale indiano persane - biserici salvate unele de 


Lunacearski57 - Piaţa Roşie numită aşa din cauza execuțiilor 


care au roşit-o sub Petru cel Mare58 - râul şi podul mare, 
drept ca linie, modern, frumos construit peste un râu plin. În 
faţa acestei vederi rare, de partea cealaltă a Pieţii Roşii, 
cartierul chinezesc Kitai Gorod, unde trăgeau şi negustoreau 
cei care asigurau negoţul cu China, cartier greoi construit. 
Ziua peisajul era frumos şi straniu chiar. Noaptea devenea 
mai ciudat. Iluminarea zidurilor medievale de cărămidă 
aparentă roşii cu crenelurile lor, ca şi iluminarea celebrei, 
simbolicei stele roşii, alcătuită din rubine ruseşti în vârful 
Turnului Spasski, vizibilă de la depărtări de pe marile pieţe 
din jurul Kremlinului şi de pe largile artere care duc spre el. În 
schimb, urât mausoleul. Hotelul acesta era destinat exclusiv 


Su Anatoli Vasilievici Lunacearski (1875-1933), om politic, scriitor 
şi teoretician literar rus. 


58 Petru | cel Mare (1672-1725), ţar rus (din 1682, a domnit de 
fapt din 1689), primul împărat rus (din 1721). Iniţiator al unor 
profunde reforme economice, militare şi administrative, în urma 
cărora Rusia a devenit un stat de prim rang în Europa. A fondat 
noua Capitală a Rusiei, Sankt Petersburg. 

uzului intern, emigranților interiori din Rusia, mongoli, evrei şi 
rabinii lor, chinezi şi alte seminţii în costumele lor 
caracteristice şi multicolore. Mătăsuri şi caftane în culori vii 
galben-verzi, roşii sau în culori şterse, blănuri mai roase, 
perciuni lungi şi ondulaţi, zulufi, oameni care din Polonia 
plecau în toată Rusia şi Siberia sau din toată Rusia şi Siberia 
veneau la Moscova în delegaţie. Am fost totuşi găzduiţi aici 
pentru că la Hotelul Naţional, hotelul pentru străini nu se mai 
putea găsi nici un loc vreo două săptămâni. 

Când se intra în hotel, te izbea un aer greu, în care diferite 
mirosuri dominau - afară erau - 30° fără vânt însă, iar 
ferestrele nu se mai deschideau decât un singur ochi 
amenajat la fiecare fereastră - de bucătărie, pentru că deşi 
era interzis, se gătea în camere, de blănuri ude şi de oameni 
mai puţin obişnuiţi cu săpunul. Acesta era atât de mic, cum 
nu mai văzusem vreodată, un pătrătel de 5 cm? şi de un cm 
grosime, albastru, verde sau vişiniu, parfumat îngrozitor aşa 
că nu întotdeauna regretam că mi se termină într-o baie, un 
duş adică. Totuşi reprezenta un progres pentru că am auzit-o 
pe eleganta soţie tânără a ministrului Belgiei Hendryx, 
lăudând parfumul acestui săpun ministrului. 

O decepţie am avut sosind la Moscova, văzând că nu mi-a 
ieşit în întâmpinare prietenul Gh. Popescu, care era în post 
acolo, cerut de fostul său şef, şi care nu era nici în concediu; 
am întrebat ce e cu el şi mi s-a răspuns „s-a dus la Teheran 
să schimbe devizele”. Am aflat că se stabilise un fel de 
modus vivendi tacit cu sovieticii care doreau să capteze 
devizele în care erau plătite salariile diplomaților străini cât 
mai ieftin iar aceştia nu consimţeau decât la un curs cât mai 
favorabil, viaţa la Moscova fiind şi grea şi scumpă, aşa că se 
năştea un compromis care însă nu se putea realiza în 
Capitala Sovietelor, ci într-una din capitalele vecine ca 
Teheranul, Stockholmul de unde venea brusc ştirea la 
primirea salariilor că „s-au pus pe piată în vânzare ruble 
(subînţeles mai ieftine)” şi deodată alergau acolo funcţionarii 
respectivi să le cumpere (câteodată pentru ca operaţia să 
revie mai ieftin şi câte un funcţionar (de încredere) pentru 
mai multe Legaţii chiar. Operația trebuia făcută repede până 

ce nu se topeau rublele la asaltul oficiilor mari şi bogate ale 
marilor puteri. 

În aceeaşi seară, Gr. Gafencu ne-a invitat, făgăduindu-mi o 
plăcere artistică de neuitat, menită să mai atenueze 
catastrofala impresie pe care mi-a făcut-o strada de cum am 
văzut-o. Lume ciudată, tristă, rău îmbrăcată, nu numai lipsă 
de gust, ci sărăcie. Şi lumea asta era multă. Nu râdeau decât 


copiii. Eram hotărât să plec de cum voi putea. Ne-a invitat la 


Bolşoi Teatr să vedem Lacul Lebedelor cu Davidova5? şi 


Lepesinskaia60. Pot spune că până atunci nu văzusem balet 
clasic mare (şi nici mic!). Ce adâncă încântare! Ce vrajă! Sala 
mare, imperială; imperială la propriu, devenea un cadru 
minunat pentru spectacolul de artă, în care totul era perfect. 
Am uitat de mirosul greu al decorurilor care se adăuga celui 
al sălii, când se ridica cortina, am uitat de efectul straniu al 
îmbrăcăminţii care trebuia să fie ca pentru Bolşoi, cea mai 
îngrijită, în care se întâlneau, alături de oameni în haine 
groase măcar, alţii în haine de vară ţipătoare, femei în rochii 
negre de satin de dublură şi cu pantofi galbeni cu baretă, 
pantofi de piele model 1928 cumpăraţi din Argentina unde 
uitaţi rămăseseră. Ciorapii negri erau un lux. De toate am 
uitat. Ce nu era dans nu mai avea însemnătate pentru mine 
în timpul spectacolului. lar publicul acela incult, necivilizat 
(„vi neculturnii!” era invectiva cea mai uşor aruncată) 
devenea în tot timpul spectacolului un participant la un fel de 
serviciu religios, atent, nemişcat, concentrat, pentru care un 
zgomot era o greşeală gravă iar o întârziere la spectacol un 
lucru de neîntâlnit! Pe lângă altele, nevoia de evadare cred 
că explică această atitudine cvasimistică la teatru. De curând 


59 vera Aleksandrovna Davidova (1906-1993), mezzo-soprană 
rusă. A cântat pe scena Teatrului de Operă şi Balet din Leningrad 
(1925-1932), apoi pe cea a Teatrului Mare din Moscova (până în 
1956). 


i Olga Vasilievna Lepenşinskaia (n. 1916), balerină rusă. Roluri 
principale, pe scena Teatrului Mare din Moscova (1933-1963), în: 
„Don Quijote”, „Coppelia”. „Cenuşăreasa”. „Macul roşu”. „Călărețul 
de aramă” ş.a. 

se făcuse un pas înainte în teatrul sovietic; se renunţase la 
comentatorul care însoțea şi explica jocul şi replicile, ca să 
ştie omul ce să gândească, ca să înţeleagă ce trebuie. În 
pauze ne plimbam pe coridorul semicircular din jurul sălii. 


După cincisprezece zile am fost mutaţi la Hotel National, 
situat în piaţa Manejului şi cu o latură pe un fel de avenidă, 
Gorkovaia, care lungă de km, ducea după vreo şase, la 
elegantul palat al Legaţiei noastre. La acest hotel, socotit a fi 
cel mai elegant, un fel de Athenee Palace şi cu un restaurant 
tot atât de elegant plin de leandri şi de palmieri pitici, 
împănat cu microfoane, mi s-a atribuit un apartament, o 
cameră mare birou-salon şi una mai mică laterală, de dormit 
şi baia, cu instalaţiile ca şi la Novo-Moskovskaia, un adevărat 
blestem. Aproape era un act de curaj să deschizi un robinet 
sau să tragi apa. Altminteri încăpătoare, faianţe vechi, mobila 
dinainte de război cu îmbrăcămintea ei de atunci ziceam noi, 
nu prea departe de adevăr. Unul din şiretlicurile oficiului de 
închiriere a mobilei vechi era să nu înştiinţeze din vreme pe 
chiriaş că nu are voie să frece şi să curețe urmele de grăsime 
de pe fotolii de pildă, urme este eufemistic spus, lăsate de 
diverşi clienţi, în caz contrar, el plătind amenzi care depăseau 
valoarea îmbrăcării din nou a acelor mobile. Pentru că, vezi 
Doamne, distrugem bunătate de mătăsuri şi tesături. Lucrul 
se rezolva ă l'amiable, straturile de grăsime erau acoperite 
de nişte foi de pânză. 


Trebuie să recunosc că lărgimea celor două pieţe a căror 
deschidere îmi oferea largi perspective cu atâtea monumente 
istorice, îmi era cu totul, cu totul neobişnuită şi interesantă, 
cu toată greoaia, neplăcuta prezenţă a palatului muzeului 
Lenin sau al Revoluţiei, nu ştiu bine, pentru că n-am intrat în 
el şi nici în mausoleu. Toată lumea ştia că istoria revoluţiei 

fusese grosolan falsificată; peste tot Lenin6l era însoţit de 


Stalin$2, un Stalin mai înalt şi proporţional bine făcut. Troţki55 
nicăieri. Înainte de muzeu fusese acolo Palatul Sfântului 
Sinod. 

O altă latură era ocupată de clădirea de dimensiuni 
egiptene a Hotelului Moscova, cea mai nouă sau dintre cele 
mai noi clădiri în stil modern, drept, din Moscova. La Bolşoi, 
unde am văzut cu încântare Lacul Lebedelor, aşa cum îmi 
spusese la prânz, la Legaţie, Gr. Gafencu, că voi fi cucerit, am 
uitat de mirosul greu al uleiurilor din decoruri care se adăuga, 
la ridicarea cortinei, celui din sală. Am uitat şi de efectul 
straniu, trist, al îmbrăcăminţii, care trebuia să fie cea mai 
îngrijită, a unui public în care se întâlnea o lume compusă de 


SI Vladimir Ilici Lenin (1870-1924), om politic rus. Teoretician al 
marxismului. Lider al revoluţiei din octombrie (1917) şi întemeietor 
al statului sovietic. Preşedinte al Consiliului Comisarilor Poporului 
(guvern, 1917-1924), a aplicat, pe scară largă, violenţa şi 
represiunea împotriva forţelor politice de opoziţie, a clerului şi 
intelectualilor şi a altor categorii sociale. 


pa losif Vissarionovici Sțalin (1879-1953), om politic sovietic 
(gruzin). După moartea lui Lenin, ieşind învingător în lupta aprigă 
pentru putere, devine secretar general al C.C. al P.C.U.S. (1922- 
1953), preşedinte al Consiliului de Miniştri (1941-1953) şi al 
Comitetului de Stat al Apărării şi comandant suprem al forţelor 
armate (1941-1945). Iniţiază şi patronează industrializarea 
accelerată şi colectivizarea forţată a agriculturii, cu preţul unor 
sacrificii umane imense (execuţii şi deportări în masă, internarea în 
lagăre de muncă, culminând cu epurările din anii 1936-1938, 
cărora le cad victime toţi adversarii potenţiali şi ipotetici ai 
dictatorului, ca şi elitele partidului, aparatului de stat şi ale 
armatei. 


aa Lev Davidovici Troțki (1879-1940), om politic sovietic. Comisar 
al poporului pentru Afacerile Externe (1917-1918) şi pentru 
Apărare (1918-1924). A elaborat teoria „revoluţiei permanente”, 
opusă tezei lui Stalin că „construcţia socialismului se poate realiza 
şi într-o singură ţară”. Adversar neîmpăcat al lui Stalin în lupta 
pentru putere, a fost exclus din partid şi exilat, stabilindu-se în 
Mexic, unde a fost asasinat de un agent spaniol al N.K.V.D-ului. 

tot felul, marinari, artişti, soldaţi, bărbaţi şi femei care se 
perindau liniştit, în foaier, în timpul antractului, fără stridenţe 
verbale. Timid, chiar stângaci. Dar prezentând în fel şi chip 
stridenţe de costumaţie: haine de vară fresco în cele mai 
deschise culori de fresco, haine închise negre de lână, vechi 
dar cel puţin groase, femei în rochii negre de satin negru de 
un fel de dublură, cu pantofi galbeni tip 1928 din Argentina 
cumpărati acolo din nu mai ştiu ce stocuri uitate, O lume 
stranie, săracă, prea repede ridicată, care se grăbea imediat 
ce se ivea un mic prilej să-şi azvârle calificativul cel mai 
usturător de „neculturnii”, care se uita cu coada ochiului şi nu 
râdea. Dar în unele situaţii, o lume de seniori. Disciplinată la 
cozi, venind la timp la spectacol, al cărei cult îl avea. Nu se 
produceau în timpul acestora, foşnete, scârţâieli sau vreo 
vorbă schimbată. Nicăieri n-am mai întâlnit tensiunea 
spectacolului rusesc. Cel puţin aşa cred. Am îndrăznit o dată 
la o piesă clasică, la un teatru să-mi întorc capul şi să privesc 
capetele din sală. Nişte halucinaţi împietriti, pe care i-am 
deranjat în intimitatea lor. Unii spuneau că sorbeau astfel şi o 
lume pe care n-o mai apucaseră. Lumea aceasta ciudată, 
neplăcută ca maniere, tristă şi multă pe stradă şi în localuri, 
mă îndemna, datorită unei apăsări care mi se transmitea şi 
mie, să urmez îndemnul de a pleca cât mai repede de acolo, 
în aşa măsură încât mă contrariau profund asigurările d-nei 
Gafencu, că deşi venit pentru trei săptămâni, nu vom termina 
cu ruşii, al căror stil nu îl cunoşteam încă, nici în trei luni şi 
asta dacă vom termina! Multă vreme nici agrementul unei 
permanente şi agreabile vieţi de noapte obligatorii, până la 
urmă devenită dacă nu monotonă de-a binelea, ceva poate şi 
mai rău. Deşi multă lume diplomatică era simpatică sau 
trăsnită. Şi toţi primitori. Nici faptul că eram cvasipermanent 
invitat la masă, avantaj la care am fost întotdeauna sensibil, 
de oameni interesanţi şi plăcuţi, mulţi foarte apropiaţi, nu mi- 
a potolit acea dorinţă de a pleca. De a fugi. 

După vreo cincisprezece zile, când s-a liberat un 
apartament de două camere la Hotel National, hotelul cel mai 
elegant din Moscova de pe vremea țarilor, aşezat la colţul 
dintre Piaţa Manejului şi strada largă a lui Maxim Gorki, m-am 


45 


mutat, am fost mutat acolo. În afară de clădirea neoclasică a 
Manejului cam greoaie, priveliştea era subliniată de unul din 
zidurile Kremlinului cu creneluri şi turnuri, cu palate în 
spatele lor. Ca şi zidul, în colţul lui dinspre piaţă, în cărămidă 
roşie, clădirea fostă a Sfântului Sinod, muzeul Lenin, cu tot 
felul de ornamente în relief, încărcătură grea de joc de cuburi 
de lemn pentru copii. Urât dar mare. Camerele erau chiar 
deasupra intrării principale a hotelului. Aveam telefon, 
microfoane, mobilă veche, grea, vetustă dar foarte 1880 - 
1900, cu praf încrustat, fotoliu cu spătar încăpător acoperit în 
dreptul părului de o apărătoare albă. Rufăria de pat cârpită, 
câteodată sfâşiată. Balcon. Preţul 60 (sasezeci) de ruble de 
noapte. Curând după ce m-am instalat am fost chemat la 
telefon de o voce feminină, pe ruseşte, „Vasilii” sau „Mişca”; 
am răspuns spre adânca surprindere a fetei, în franţuzeşte, 
că nu sunt eu acela, la care ca şi cum ar fi uitat de cel 
chemat, mi-a răspuns cu o voce ademenitoare, zglobie, că 
vocea mea era una foarte plăcută. Eram lămurit dinainte, dar 
programul a fost îndeplinit prea repede şi prea stereotip. Nu 
i-am întors complimentul. 


În dreptul capătului Pieţii Roşii era şi staţia de taxiuri mai 
mari şi mai scumpe, mai mici şi mai ieftine. Nu aveau mari 
cereri. Prin Piaţă sau prin apropiere trecea şi un tramvai plin, 
tot de la începutul secolului. 


Trecătorii se fereau parcă să se privească insistent. Rareori 
o făceau ca să privească îmbrăcămintea, comportarea şi 
automobilele străinilor. Erau riscuri. Dar şi tentaţiile erau 
mari. In jurul unui automobil străin se strângeau grămadă 
trecătorii. După perechi sau grupuri de străini se ţineau 
câteodată scai unii tineri, fixându-i şi până la urmă, 
scuzându-se „să ne iertaţi că v-am fixat dar umblaţi aşa de 
frumos” sau „sunteţi atât de frumos îmbrăcati” sau chiar mai 
cald „sunteţi foarte frumoşi”. 

La National, la restaurant, un fel de Athenee Palace, s-au 

uitat, tot aşa de neobişnuit unii de la o masă vecină. După 
aceea s-au scuzat: „mâncaţi aşa de frumos că vrem să 
învăţăm şi noi!” Scene mişcătoare. Ca şi aceea a nunţii 
religioase a soţilor Lupu, ea foarte frumoasă şi tânără, 
cununaţi la o biserică prăpădită, de ministru cu d-na Gafencu. 
Rochia de mireasă, voal, dantele, lămâiţă, invitaţi mulţi, 
toalete elegante, automobile străine, toate scoțând din fire 
populaţia locului, care deşi împiedicată energic să pătrundă 
în biserică, sub pretext că „străinii nu doreau aceasta”, deşi 
unii dintre aceştia au dezminţit lucrul, oamenii se cătărau unii 
peste alţii la ferestre pe care le şi curătau ca să poată vedea 
înăuntru şi strigau: O! ce frumoasă! O! ce frumos! Într-un 
cadru însă deplin dramatic am asistat la sărbătoarea Învierii. 
Sărbătoare fără lumină într-o biserică mizeroasă, cenuşie, 
învechită nu de vechimea ei, ci de sărăcia ei. Acolo 
credincioşii, înscrişi pe liste de autorităţi, întreţineau ei, 
atunci, cele patru biserici din Moscova, destinate să fie 
văzute de străini. Când am ajuns acolo, mulţimea se 
înghesuia la refuz în biserică şi în piaţa înconjurătoare. 
Sosirea noastră cu lumânări, atunci când le-am aprins, a 
stârnit senzaţie. lar în clipa apelului creştin „Veniţi de luaţi 
lumină” s-a dezlăntuit patima religioasă şi mai multe 
persoane au fost călcate în picioare. Le-am şi văzut cum au 
fost transportate în braţe şi evacuate prin fata noastră uluiţi 
şi impresionați, şi spre groaza deplină a d-nei Gafencu care a 
dat să fugă fără să se mai gândească, socotind că noi eram 
victimele unei manifestații ostile pentru că aveam lumânări. 
Nu ştiu dacă noi toţi în frunte cu soţul ei am putut s-o 
convingem de contrariu. Dânsa era ca şi obsedată de 
convingerea că vor fi omorâţi la Moscova şi când nu mai 
putea suporta singură - noaptea - această perspectivă, îl 
zgâlţâia pe soţul adormit ca să nu piardă o nouă ocazie de a 
reflecta serios asupra convingerii ei. Tot cu un „lasă-mă să 
dorm, te rog” punea el capăt recriminărilor ei împotriva 
personalului care montase un accident fatal unui pui de rață 
care ar fi trebuit crescut în cada de baie! 

Chiar din prima zi, colegul meu Mircea Popescu mi-a pus 
capăt oricăror îndoieli aş fi putut păstra privitor la urmărirea 
noastră. Vorbind despre aceasta, mi-a afirmat că ea are loc, 
fără excepţie, când diplomaţii circulă cu automobilul. În văzul 
public pentru şefii de misiune când o masină cu agenţi 
însoţeşte imediat pe cea cu flamură a şefului Legaţiei, 
camuflat pe membrii ceilalţi ai misiunii, pentru care nu se 
poate aduce argumentul protocolar al ocrotirii acestora în caz 
de nevoie. „Uite a treia masină din urma noastră e cea care 
mă urmăreste”. Poate nu am părut prea convins şi ela 
continuat: „La primul colţ, fac la dreapta şi merg câteva sute 
de metri. Uită-te în urmă şi vei vedea automobilul ăsta cum 
întoarce şi el şi mă va urmări când voi întoarce şi voi reintra 
pe bulevard şi pe urmă voi face la dreapta şi mă voi opri într- 
o piaţetă. Vei putea să vezi cum vor opri şi ei şi cum, atunci 
când vom trece prin fata lor revenind pe artera principală, cel 
de pe bancheta din fund va citi jurnalul. Au instrucţii să nu 
pară că ne urmăresc!” 


În acelaşi domeniu, cu câteva trepte superioare de 
rafinament, prietenul D. Gh. Popescu, om frumos, inteligent şi 
fermecător, primea cu oarecare ezitare afirmaţia mea că 
prietena lui, o pianistă destul de cunoscută, soţia unui bariton 
de la operă, nepoata unei bătrâne doamne care fusese în 
cercurile apropiate lui Ceaikovski, avea apartament de trei 
camere şi resturi de lucruri frumoase, a fost până la urmă 
convins de mersul lucrurilor, că brutalele mele puneri la 
punct, care-i şocau mândria sa bărbătească şi poate şi o 
oarecare stare favorabilă dezvoltării unui sentiment. Avea o 
tendinţă de a crede că afirmaţiile mele că totul era manevrat 
şi urmărit de securitate, nu erau chiar aşa de fatale. Până 
când s-a convins şi mi-a spus chiar dându-mi dreptate, că 
frumoasa rusoaică, sub motivul geloziei, îi pretindea să-i 
justifice orice „gaură în programul” petrecut în absenţa ei. 


Rostul misiunii mele la Moscova a fost rezolvarea chestiunii 

repatrierii locuitorilor din Basarabia şi Bucovina care ar fi 
dorit să se repatrieze în România sau cu acelaşi temei a celor 
separați pe neaşteptate de ultimatum de familia lor, părinti, 
fraţi, copii şi descendenţi, de asemenea, locuitori din restul 
țării prinşi în regiunile ocupate. Listele care-i cuprindeau au 
fost alcătuite la început de Ministerul de Externe, secţia 
Europei de Răsărit - U.R.S.S. - compusă din şeful secţiei 
Victor  Rădulescu-Pogoneanu şi  referentul ei, Camil 
Demetrescu şi după un scurt timp de câteva zile au fost 
trecute la Ministerul de Interne, în teancul de vreo 60.000 - 
70.000 de nume enumerate, cred - nu-mi mai aduc aminte 
cu precizie - alfabetic pe judeţe şi comune era cuprins şi un 
dosar cu peste 5.000 (cinci mii) de deţinuţi politici (deputaţii 
din Sfatul ţării, foştii senatori şi deputaţi în Parlamentele 
României, foştii prefecţi şi primari etc.) pe care Sovietele îi 
ofereau în bloc, nu în schimb individual, în schimbul tuturor 
arestaţilor politici comunişti condamnaţi, sau în preventie, 


marcând un interes subliniat pentru Ana Pauker64% şi Gh. 


Gheorghiu-Dej$5. În primele zile din august, când s-a întocmit 
acest tabel cu deţinuţii comunişti aflaţi în închisori el 
cuprindea 330 de comunişti. Datorită faptului că s-a făcut o 
mare greşeală, aş zice din imprudenţă, de autoritătile române 
care au îngăduit plecarea tuturor celor care au cerut-o, noi 
am rămas fără contraparte, cu cetăţenii reţinuţi, cu 
declaraţiile conform actelor oficiale că sunt liberi să plece, 


64 Ana Pauker (1893-1960), lider al P.C.R. Membru al C.C., al 
Biroului Politic şi Secretariatului al P.M.R. (1948-1952). Ministru al 
Afacerilor Străine (nov. 1947—iul. 1952) în guvernele Groza şi 
Gheorghiu-Dej. Rol nefast în comunizarea României şi 
transformarea ei în satelit al U.R.S.S. Invinuită de „deviere de 
dreapta” a fost eliberată din funcţiile deţinute în stat şi partid. 


63 Gheorghe Gheorghiu-Dej (1901-1965), lider al P.C.R. Secretar 
general (oct. 1945 - apr. 1954) şi prim-secretar (oct. 1955-mart. 
1965) al C.C. al P.C.R., prim-ministru (iun. 1952 - oct. 1955) şi 
preşedinte al Consiliului de Stat (mart. 1961 - mart. 1965). A 
instaurat în țară un regim totalitar de cruntă represiune 
polițienească, facilitând astfel comunizarea şi sovietizarea 
României. 

dacă se prezintă autorităţilor sau eventual, la protestul 
nostru, că erau comise şi acte de sabotaj ale autoritătilor 
sovietice în subordine. O a doua mare greşeală a fost comisă 


de ministrul de Externe însuşi, Mihail Sturdza 56, care a 
socotit, mergând la sigur, că dacă Sovietele dau pe toţi 
deţinuţii noştri politici, pentru cei 330 de comunişti din 
închisori - din pricină că se aflau printre aceştia Ana Pauker şi 
Gh. Gheorghiu-Dej - din aceeaşi pricină vor libera şi pe 
ceilalţi 70.000 de reţinuţi de la repatriere, arestaţi şi ei 
probabil. Un referat întocmit urgent de V. Rădulescu- 
Pogoneanu a căutat să-l convingă pe ministru că schimbul 
devenea problematic la aceste noi dimensiuni. Între timp, 
după părerea noastră, a crescut numărul greşelilor cu încă 


una: lon Mihalache$7, care nu ştia cum stăteau lucrurile, a 
intervenit stăruitor pe lângă generalul Antonescu ca să 
procedeze la schimbul individual Ana Pauker-Mos lon 
Codreanu, însemnat fruntaş român bătrân, din Basarabia. 
Antonescu nu a ţinut seama de alt referat al lui Pogoneanu, 
care arăta că o dată schimbul fiind făcut, interesul sovietic 
pentru restul operaţiunii va fi practic nul. Şi aşa a şi fost după 
ce s-a efectuat schimbul. Totul a căzut, Gh. Gheorghiu-Dej 
dovedindu-se neinteresant. 

Întrucât în restul punctelor rămase la început nerezolvate 
datorită faptului că zonele de evacuare nu au fost respectate, 
din prima zi lansându-se paraşutişti şi trimiţându-se trupe 
care au ocupat punctele de trecere, le-au oprit şi au 


se Mihail Sturdza (1886-1980), diplomat şi publicist. Fruntaş al 


Mişcării legionare. Ministru al Afacerilor Străine (sept. - dec. 1940) 
şi în guvernul de la Viena a lui Horia Sima (dec. 1944-mai 1945). 
După 1945, în exil, intensă activitate anticomunistă. 


87 lon Mihalache (1882-1963), om politic. Preşedinte al Partidului 
Ţărănesc (1925-1926) şi al Partidului Naţional-Ţărănesc (1933- 
1937). Ministru în mai multe rânduri. A participat la acţiunea de 
înlăturare a regimului antonescian şi de alăturare a ţării Naţiunilor 
Unite împotrivindu-se procesului de comunizare a ţării, a fost 
arestat (iul. 1947), judecat şi condamnat la muncă silnică pe viaţă. 
A murit în închisoarea de la Râmnicu Sărat. 

dezarmat trupele, au rămas nerezolvate punctele privind 
restituirea zestrei provinciale de locomotive, vagoane şi vase 
pe Dunăre. Acestea au fost predate numai după ce a fost 
restituit tot materialul militar oprit în cursul retragerii. Aşa că 
problema repatrierilor a rămas în temeiul asigurărilor verbale. 


Socotindu-se că poate Legația s-a lăsat distrasă de la 
această problemă, am fost trimis pentru insuflare de energie. 
După un schimb de corespondenţă oficială, Legația a sfârşit 
prin a arăta că faţă de asigurările deja date în scris, nu mai 
era cazul să se mai trimită încă cineva pentru discuţii. Am 
fost trimis atunci sub formă de curier, în scopul deja arătat. O 
dată ajuns acolo, consilierul loan Popescu-Paşcani, care era 
foarte bine văzut, el şi soţia sa, nepoata unui fost prim- 
ministru şi ministru de Externe sârb, s-a străduit să ajungă să 


depună la NarkomindelS8 teancul de dosare ca să afle, după 
un timp, că acestea nu sunt folositoare fiind scrise în alfabet 
latin. La cererea lui, ni s-a repartizat, cu amabilitate, o 
dactilografă şi o masină de scris cu carul mare şi litere 
chirilice, la care am scris, dictându-i vreo două luni sau mai 
mult. 


În acest timp, am primit nişte reveniri pentru cazul unei 


bolnave de nervi, sora lui Grigore Filipescu’, internată la 


Costingeni sau aşa ceva, sanatoriul de boli nervoase. Chiar 


Gr. Gafencu a solicitat lucrul lui Vişinski70, care la aceste 
reveniri, a făgăduit rezolvarea favorabilă. După un timp am 


68 comisarul poporului al Afacerilor Externe 


ci Grigore Filipescu (1886-1938), om politic conservator. Fiul lui 
Nicolae Filipescu. Preşedinte al Partidului Conservator (1932- 
1938). Director al ziarului „Epoca” (1918-1938). 
79 Andrei lanuarevici Vîşinski (1885-1955), diplomat şi om politic 
sovietic. Adjunct al ministrului de Externe al U.R.S.S. (1940-1949). 
In febr. 1945, a impus regelui Mihai | demiterea guvernului 
Sănătescu şi instalarea guvernului procomunist al dr. Petru Groza. 
51 


fost anuţaţi oficial că la data de, la punctul de, să fie cineva 
din partea bolnavei care să o ia în primire. Zis şi făcut, dar s-a 
luat în primire un cadavru! La protestul comandat de centru, 
indignat, tot Vişinski i-a arătat lui Gafencu că deseori 
autorităţile în subordine sabotează chiar şi pe cele centrale 
sovietice. 

Oraşul avea artere largi, nu largi, foarte largi, pentru că 
fuseseră în timpii trecuţi, întărituri de centură ajunse cu 
vremea artere de centură. Acestea erau curate şi bine 
întreţinute şi bine supravegheate de milițieni în uniforma de 
iarnă de care am vorbit. În schimb, m-am întâlnit acolo cu un 
obicei administrativ cât se poate de neplăcut olfactiv şi 
vizual. Lăzile cu gunoi se găseau la intrarea, de cele mai 
multe ori fostă maiestuoasă, a vechilor şi dărăpănatelor 
imobile mari, cu scări de marmură, puţin greoaie dar totuşi 
neoclasice moscovite. În locul foştilor mari negustori, 
importatori mari de cereale şi de mărfuri extrem orientale, al 
aristocraților, cu mari, imense averi, se adăpostea acolo, cu 
greu, pe suprafeţe, care legal, puteau fi cele mai mici şi de 
opt metri pătraţi, obţinute prin despărţituri de lemn sau de 
perdele, populaţia cea mai puţin avantajată a oraşului. 
Culoarea de sărăcie era răspândită noaptea de o slabă 
lumină a ferestrelor, acoperite şi ele cu nişte perdele triste de 
cârpe sau jurnale. În schimb, maşinile oficiale purtau, toate, 
albe perdeluţe, semnul cochetăriei sau al Securităţii. Oamenii 
aceştia presăraţi în popor peste tot, portari, responsabili de 
tot felul îşi făceau uşor meseria de faţă cu o populaţie care 
nu făcea chiar cum ar fi trebuit. Acolo am reţinut pe 
neaşteptate două anecdote destul de rotunde. Prima făcând 
o excursie în magnifice şi melancolice păduri de mesteacăn 
însoţind pe Gr. Gafencu şi d-na, pe soţia ministrului Belgiei, d- 
na Hendryx, consilierul nostru cu soţia, secretarul ambasadei 
britanice şi cel al Legaţiei noastre D. Gh. Popescu, pe care 
voia să-l adopte Gafencu. După ce am sorbit adânc 
frumuseţea locurilor pustii pe malul râului şi am văzut 
ridicându-se luna, în timp ce ai fi zis că în partea opusă 
vedeai razele ultime ale soarelui căzând de-a curmezişul cu o 
nuanţă violetă pe coaja albă a mestecenilor, ne-am întors, pe 


52 


jos, prin pădure, la satul unde lăsasem şoferii şi automobilele. 
Şoferii râdeau cu poftă şi ne-au spus că, umblând prin sat, au 
auzit cum un glumet afirma că ar fi o adevărată nenorocire 
pentru U.R.S.S. dacă s-ar întinde în restul lumii, în Occident şi 
în Statele Unite, pentru că ar rămânea nemâncate. După zeci 
de ani circulă aceeaşi anecdotă. Totul spus în mers. Tot în 
mers am auzit pe a doua, de fapt nu o anecdotă ci o 
observaţie. Tot cu un asemenea prilej, plimbându-ne într-un 
sat, prin dreptul unei „dacea” [vile] mai mari, cu automobil 
negru cu perdeluţe şi tovarăş şofer, noi făceam haz în 
româneşte, eram cu unul din funcţionarii Legaţiei care ştia 
ruseşte şi spuneam ceva în genul „dar bine mai trăiesc 
ăştia”, în spatele nostru veneau doi ruşi înalţi care râdeau şi 
vorbeau. Amicul meu surăzând, îmi spune: „Ştii ce spun 
astia?” Zic: „Astia nu ştiu că avem şi noi burjuii noştri”. 


Din dezastrul moral şi fizic care în anii imediat precedenţi 
ai decadei '40 - care au secerat pe rând țărănimea bătută cu 
tunul şi deportată în plin câmp îngheţat în Siberia, armata cu 
5 mareşali din şapte lichidaţi fizice;te şi cu o proporţie de 
lichidări asemănătoare scoborând treaptă cu treaptă scara 
ierarhiei, cu partidul lichidat fiziceşte în fruntea lui cu 
vestitele procese publice de la Moscova, montate de Vişinski, 
monstruos şi de necrezut pentru minţi normale şi educate, 
tipărite în volum şi răspândite chiar şi la autorităţi cum era 
Ministerul român al Afacerilor Străine, citit de mine, sinistră 
lectură în timpii morţi, când funcţionam la Direcţia 
Protocolului căruia îi fusese remis de însărcinatul cu afaceri 
sovietic, o ţoapă, cu o nevastă care-l întrecea, multe îşi 
lăsaseră urmele. Poate înainte de a continua, e bine să arăt 
că am acordat fără rezervă diplomatică, caracterizarea de 
toape, nu din dispreţ boieresc, ci datorită comparaţiei cu 
precedenţii diplomați sovietici pe care i-am cunoscut: 
ministrul Ostrovski, bine îmbrăcat întotdeauna, cu o elegantă 
bilă craniană la piele şi nişte ochi vii, inteligenţi chiar dacă 
puţin îngrijorători; şi secretarul Vinogradov, un rus autentic, 
înalt şi frumos, comunicativ şi cu un succes meritat şi 


53 


exploatat pe lângă cele mai frumoase femei. Din societate în 
care aceştia circulau liberi, nu dublaţi ca seria următoare, 
când nevasta însărcinatului cu afaceri era probabil şi 
supraveghetoarea lui. Deşi faţă de totala ei lipsă de mijloace 
- în saloanele Palatului Sturdza - se vădea de cum urca 
treptele acelui palat, în rochie de seară lângă soţul ei în frac 
şi nu ştia să dea nici mâna. Păreau deghizați. Îmi produceau o 
stăpânită bună dispoziţie în aşa măsură încât îmi deveneau 
deseori simpatici. Mai cu seamă când el mă chema la telefon. 
Apelul, când eram la Protocol, îl primeam eu în locul 
ambasadorului, care nu înţelegea felul de a vorbi al 
prietenului nostru. 

Pentru mine era simplu, începea cu un „ăăă”, şi eram 
lămurit: „Bonjour, Monsieur ... (am uitat cum îl chema şi-mi 
pare rău) ...comment ça va?” „Ah, ah... vous în avez reconnu 
de nouveau!” Era şi mirat şi încântat. lar eu la fel pentru că 
rămâneam vesel toată dimineaţa. Aceştia succedaseră lui 
Butenk[o] care cerea azil şi discuţie până la refugiul său la 
Roma. Episod folosit de guvernul sovietic spre a-şi preciza 
răcirea raporturilor diplomatice cu România, ţinând vacant 
postul de ministru plenipotenţiar la Bucureşti şi publicând în 
presa sovietică enormitatea după care Butenko ar fi fost 
răpit, iar cel de la Roma [ar fi fost] un impostor al fascismului. 
Nu se putea concepe pentru publicul sovietic, ca un diplomat 
rus să treacă dincolo. Atmosfera la Moscova se resimțea însă 
mai cu seamă de faptul că o masă de milioane de membri ai 
partidului fuseseră trimişi, anonim, sau mai bine zis, ca şi pe 
neştiute, în Siberia. [De] unde ni se scria, la Legaţie am primit 
odată o asemenea misivă, că se fac uriaşe depozite nu numai 
de oameni, dar şi de cereale şi petrol. Informaţii desigur 
necontrolabile dar nu respinse de plano în cugetul nostru. Şi, 
altădată a izbutit să intre, cu toată piedica de la intrare a 
miliţianului de gardă, un român din Rusia care spunea că 
venea de acolo. 


Rămăşiţe aproape neînsemnate faţă de ceea ce precedase, 
se mențineau în conversațiile noastre de atunci (Moscova 


54 


1941) privind soarta periculoasă care o pândea pe soţia lui 
Veaceslav Molotov, care era comisarul plin sau adjunct al 
industriei de parfumuri, pudre etc. - nu comit nici o eroare, 
era vorba în 1941 despre acest lucru - ca şi posibila 
deportare tot în Estul îndepărtat a directorului protocolului, 
ministrul Barkov, pe care de multe ori îl întâlneam la recepții. 
Un om care părea condamnat, cum a şi fost, datorită chiar 
dar nu numai, şi înfăţişării lui exterioare troţkisto-leniniste nu 
lenino-troţkiste. Ulterior am aflat că a fost trimis în câteva 
minute în Siberia, pentru că a răspuns unui subsecretar care 
l-a întrebat: „De ce nu m-ai informat despre audiența 
corespondentului englez de presă?” „Dvs. aţi fixat audiența 
în ziua cutare, dar n-aţi fixat ora şi nu v-am găsit toată ziua, 
aţi lipsit”. Şi atunci i-a fixat el ora de audienţă. Dar Lozovski, 


Dekanozov”Isau altul i-a fixat şi el câţiva ani de Siberie 
pentru impacienţă şi ton ridicat faţă de superior. 

Ar fi poate de pus o întrebare, cel puţin eu nu ştiu dacă s-a 
pus. Bineînţeles că populaţia unei ţări care a fost năpraznic 
lovită de o ofensivă guvernamentală pornită împotriva ei şi a 
partidului comunist cu un succes care a dus la pieirea fizică a 
zeci şi zeci de milioane de oameni, distruse cu bucata şi cu 
bucăţica de trup şi de suflet, lasă urme indelebile. Dar faptul 
că tot personalul superior care a făcut revoluţia cu Lenin a 
fost decretat şi condamnat penal ca trădător, prin 
demoralizarea produsă care a înjosit psihic pe toată lumea, 
oare, pierzând încrederea, nu toţi au ajuns să creadă că totul 
e posibil şi că toţi conducătorii sunt sau pot deveni clienţii 
codului penal, şi atunci, la ce bun entuziasmul şi jertfa în 
îndeplinirea datoriei? 


Mai toată lumea diplomatică din cele două tabere în război 
ca şi aceea a neutrilor era luată ca de un curent de petrecere 
şi de nevoia de a se vedea cel puţin odată pe săptămână, 
curent alimentat de atmosfera apăsătoare a unui regim care 
te urmărea fără întrerupere, ca şi de ideea sfârşitului unei 


TENIS: Dekanozov, adjunct al ministrului de Externe al U.R.S.S. 

lumi. Dragoste, presimţiri, obsesii, ambasadori tineri şi vechi 
în post sau în vârstă, sau ambele, le cădeau victimă. Rareori 


oameni ca Schulenburg72, Cripps73, Bergery, Rosso, 


Steinhardt, Mahommed Saed”f, Diamantopulos şi alţii nu 
erau de găsit la recepții oferite chiar de tineri, mai mici în 
grad, în aşa-zise apartamente, chichinete de trei camere. Cu 
aceeaşi frecvenţă dar din alte motive sau, mai ştii? poate şi 
din aceleaşi ca şi ceilalţi, veneau ca şi cum ar fi fost legaţi 
unul de altul miniştrii sovietici Barkov şi Novikov, directorii 
respectivi ai Protocolului şi Politicii. Primul era un om subţire, 
purta cioc, gen Lenin-Troţki, de care-l şi ataşau unii 
binevoitori, anunţându-i căderea iminentă. Purta fracul bine 
şi ştia să se mişte. Al doilea, în smoching, cu uşurinţă brutal, 
putea atinge eventualul rafinament al unui om de serviciu 
ajuns la smoching. Pentru că îi vorbeam cu deferenţă poate, 
mi-a făcut o dată cinstea, la inaugurarea apartamentului 
consilierului nostru |. Popescu-Paşcani, să-mi arate chiar el 
acest apartament, într-un bloc din cartierul nou construit 
pentru străini pe râul Moscova. Lăudând cu greu acel soi de 
realizare: parchet ordinar, din loc în loc lipsindu-i stinghiile, 
cu uşi prin care se putea vedea comod dintr-o cameră într- 
alta, aşa erau de late crăpăturile. M-am întrebat dacă nu-şi 
bătea joc de mine, însă zâmbetul îi lipsea din fire. Cum am 
plecat, m-au luat în primire ceilalţi. Multe arătau schimbarea 
felului de viaţă ce erau să vină. Nu o arătau definit, dar se 


72 Friedrich Werner Schulenburg (1875-1944), diplomat german. 


Ambasador la Teheran (1923-1931), la Bucureşti (1931-1934) şi la 
Moscova (1934-1941). Promotor al Pactului Molotov-Ribbentrop. A 
participat (20 iul. 1944) la conspirația împotriva lui Hitler, fapt 
pentru care a fost executat. 

75 Stafford Cripps (1889-1952), om politic britanic. Reprezentant 
al aripii de stânga al Partidului Laburist. Ambasador al Marii Britanii 
la Moscova (mai 1940-ian. 1942). A semnat (12 iul. 1941) din 
partea engleză acordul cu guvernul sovietic privind acţiunile 
comune împotriva Germaniei. Ministru în mai multe rânduri. 


74 Mahommed Saed (? —?), diplomat iranian. Ambasador la 
Moscova; prim-ministru (mart. - nov. 1944). 

simţea prin pierderea măsurii şi deci a siguranţei. În lipsa ei, 
oamenii se căutau, se strângeau alături, după posibilităţi. Se 
şi enervau ca aricii lui Schopenhauer. Apropierea între 
grupuri de prieteni, uneori chiar oprită de guvernele 
respective prin relaţii diplomatice rupte - noi românii încă 
mai vedeam englezii sau când era mai greu, cel puţin nu 
refuzam să avem lungi conversații pe terenuri neutre. Gr. 
Gafencu, la o recepţie oferită de dânsul la Legația noastră a 
toastat cam în acest spirit... „Această Moscovă, acest fel de 
viaţă, noi nu le vom uita... care ne-a împrietenit, ne-a 
apropiat...!” 


Încă de la a doua seară la Moscova, noii mei „patroni” - în 
lipsa lui D. Gh. Popescu - m-au dus cu dânşii la o serată la 
Legația Belgiei. Ministrul Hendryx, un om în vârstă, serios, 
delicat şi primitor. Soţia, tânără, plină de viaţă, fusese 
primadonă la Opera comică de la Bruxelles, Théâtre de la 
Monnaye, întotdeauna bucuroşi de oaspeţi. Oaspeți dintre cei 
mai diferiţi. Mahammed Saed, mai târziu ceva prim-ministru 
al Iranului, mic, gras şi chel, învârtindu-se încântat, ca o bilă, 
sub arătătorul partenerei sale de dansuri orientale, soţia 
ataşatului militar american, o piele-roşie, arătător aflat în 
mijlocul cheliei. Ca şi perechea Gr. Gafencu, el mai ales, 
făceau ploaia şi vremea bună în societatea diplomatică soţii 
Popescu-Paşcani, el consilierul Legaţiei, fiu de ţăran, 
muncitor, ea sârboaică, din cea mai bună societate, nepoata 
lui Nincic sau a altui fost prim-ministru sârb al lugoslaviei, 
slabă moartă, vioaie şi urâtă dar fermecătoare datorită 
inteligenţei şi simpatiei pe care o degaja. Amândoi buni şi 
veseli. El de multe ori mişcător. Nu avea nimic din ferocitatea 
celor porniţi de jos şi parveniţi, în afară de memoria acelor 
greutăţi de la care pornise. Până la moartea lui în 
bombardamentul de la 4 aprilie, când a fugit din adăpostul 
Preşedinţiei şi al Externelor ca să fie cu soţia sa pe care o ştia 
singură. Dar ea nu era acasă şi [el] s-a dus în adăpostul 
relativ al blocului din str. Dorobanţi unde a murit din cauza 
unei bombe care a omorât acolo câteva zeci de persoane din 

suflul ei. Sus la al cincilea etaj, unde era plin de cristaluri de 
Boemia şi de porţelanuri de colecţie, nu s-a spart nici măcar 
un singur pahar. Pentru restul vieţii, ea a rămas cu un tremur 
nervos de parcă îi trecea un curent electric de la cap la 
picioare! Ne împrietenisem de-a binelea de la Moscova, unde 
soţul ei căutase, în zadar, să mă determine să vin la ora 
începerii programului de lucru, deşi nu aveam nimic de făcut, 
pentru că Narkomindel a pus bețe în roate cât a putut pentru 
acordarea unei maşini de scris cu car lung şi litere chirilice, 
ca să batem din nou zecile de dosare cuprinzând numele 
celor rupţi de familiile lor rămase în ţară ca şi ale acelor 
locuitori ai Basarabiei şi Bucovinei care voiau să se reîntoarcă 
în ţară - lucru care atunci era în principiu lăsat la voia 
fiecăruia. În principiu şi pe hârtie. Nu în fapt. S-au liberat 
numai cei care au putut fugi, fără forme, cu riscul morții. 
Libertatea repatrierii este ilustrată de următorul caz: printre 
bolnavii de la sanatoriul de boli nervoase era şi o soră sau 
fiică a lui Grigore Filipescu. Personagiu cunoscut. Familie 
boierească ilustră, dedicată de generaţii binelui public. 
Legături multe sociale şi în bune raporturi personale şi cu 
Gafencu. Surprinsă de dezlănţuirea care nu a ţinut seamă de 
propriul program stabilit pentru ocuparea în patru zile, 
bolnava n-a putut fi evacuată în primele ore şi a rămas acolo 
izolată şi de mintea ei şi de ceilalţi. Familia şi ministerul au 
intervenit totuşi foarte repede pentru a o scoate din 
nenorocire. Intervenţii repetate ca şi asigurările date. Din 
iulie 1940 până prin februarie, martie 1941 când pentru a nu 
ştiu câta oară, Legația a primit instrucţiuni prin mine să 
intervină cât mai energic cu puţintă. De reamintit că pe 
atunci relaţiile germano-ruse erau foarte strânse. Lucrul 
fusese încă mai paradoxal la începutul guvernării Antonescu, 
când România primise un alt botez, cel al statului național- 
legionar şi care trebuia să adopte aceleaşi bune raporturi cu 
comuniştii ruşi pe care le aveau atunci naţional-socialiştii, 
care  colaboraseră strâns la sfârtecarea ţării. Totuşi, 
intervenţia repetată pe lângă Vişinski de către Gafencu şi 
Paşcani, a dat naştere unor asigurări favorabile încă mai 
categorice. Şi, într-adevăr, Legația a primit curând 

înştiinţarea să fie cineva trimis la punctul de frontieră X ca să 
ia în primire pe bolnavă. Un protest foarte viu a fost ordonat 
de Centrală ca să fie făcut pe lângă Narkomindel pentru că 
bătaia de joc fusese prea mare deşi raporturile politice erau 
cele pe care le-am arătat. Fusese remis cadavrul persoanei 
atât de des cerută şi atât de des făgăduită! Răspunsul lui 
Vîşinski a fost colosal: „Ce putem face, suntem şi noi sabotaţi 
de către cei în subordine?” Imi amintesc cu acest prilej de un 
alt răspuns enorm şi el prin bătaia de joc şi cinismul intrinsec. 
Când Buzeşti, ministru de Externe încă, în forme cât mai 


subtile, a protestat totuşi pe lângă generalul Vinogradov?” 


împotriva rânduirii oamenilor politici Maniu76, Brătianu”, 


75 Vladislav Petrovici Vinogradov (1899-1962), general-locotenent 
sovietic. Şef de Stat Major al Comisiei Aliate de Control din 
România. 


76 luliu Maniu (1873-1953), om politic. Preşedinte al Partidului 
Naţional Român (1919-1926), unul dintre conducătorii luptei de 
eliberare a românilor din Transilvania şi unul dintre făuritorii Unirii 
din 1918 şi al Partidului naţional-ţărănesc (1937-1947). Prim- 
ministru (nov. 1928-7 ian. 1930, 8 iun.-oct. 1930, oct. 1932-ian. 
1933). S-a ilustrat în lupta împotriva alianţei României cu 
Germania, precum şi în pregătirea şi desfăşurarea loviturii de stat 
de la 23 august 1944. Oponent consecvent al comunismului, a fost 
arestat (iul. 1947), judecat şi condamnat la temniţă grea pe viaţă. 
A murit în închisoarea de la Sighet. 


77 Constantin (Dinu) |. C. Brătianu (1866-1953), om politic liberal. 
Ministrul Finanţelor (nov. 1983-ian. 1934). Vicepreşedinte (1930- 
1933) şi preşedinte (1934-1947) al P.N.L. Fervent susţinător al 
libertăţilor şi valorilor democratice, a luat atitudine împotriva 
regimurilor dictatoriale şi totalitare. A participat la pregătirea şi 
desfăşurarea loviturii de stat (23 aug. 1944), iar apoi s-a împotrivit 
comunizării şi sovietizării României. Arestat (1956), a murit în 
închisoarea de la Sighet. 

Ştirbey78 printre oamenii reacţiunii române în presa 
sovietică, manifestare în curând însuşită public de Stalin. La 
protestul ministrului de Externe român care a atins şi 
problema neamestecului, dar a accentuat dorinţa unor 
raporturi bune între cele două popoare, bazate pe o 
adevărată cunoaştere reciprocă, generalul sovietic a arătat 
lui Gr. Niculescu-Buzeşti că presa sovietică nu poate fi 
cenzurată, ea fiind liberă. Ne-a spus pe urmă prietenul nostru 
că mult l-a costat în acel moment poziţia sa oficială şi 
obligaţia de a „înghiţi” asemenea bătaie de joc. Generalul 
sovietic era Vinogradov. Şi Buzeşti ne-a povestit că atunci 
când i-a spus că presa sovietică e liberă, a evitat să-l 
privească în faţă. Revenind la Moscova, se comenta pe atunci 
acolo, rezolvarea, în fine, favorabilă a cererii ambasadei 
Statele Unite de a se acorda viza de ieşire din U.R.S.S. celor 
trei soţii sovietice a trei funcţionari americani rechemaţi, 
poate şi din cauza acestor căsătorii. Chestiunea dura deja de 
multă vreme, până când americanii au priceput ce trebuie să 
facă. Au legat plecarea soțiilor de autorizarea plecării dintr-un 
port american a trei vase de comerţ încărcate cu mărfuri care 
interesau U.R.S.S. Legarea nu a fost explicitată în scris ci 
numai verbal. Când ruşii interveneau pentru mărfuri, se 
răspundea că mai erau unele greutăti care urmau să fie 
depăşite. Şi pe urmă imediat întrebau de vize. Până s-au 
înţeles perfect. 

Ne-am dus o dată să vedem un sat model la câteva zeci de 


78 Barbu Ştirbey (1872-1946), om politic liberal. Membru de 


onoare al Academiei Române (1929). Cumnat (prin sora sa Elisa) al 
I.I.C. Bratianu şi intim al reginei Maria. Administrator general al 
Domeniilor Coroanei (1913-1927). Prim-ministru (4-20 iun. 1927), 
deţinând ad-interim şi portofoliile Internelor, Externelor şi 
Finanţelor. Se autoexilează (febr. 1931 - oct. 1940) în Franţa şi 
Elveţia din cauza divergenţelor cu regele Carol Il. Desemnat (1944) 
- cu acceptul lui lon Antonescu şi al Opoziţiei - să reprezinte 
România în cursul negocierilor separate de armistițiu cu Aliaţii, la 
Cairo. Membru al delegaţiei române care semnează Convenţia de 
armistițiu de la Moscova (12 sept. 1944), impusă României de 
către Aliați. 

km de Moscova. Din automobil, o dată ajunşi acolo am văzut 
că era gol şi păzit de un miliţian. Cum eram hotărâti să-l 
vedem, am ocolit satul pe un drum lăturalnic - eu nu prea 
eram de acord cu această procedare care putea deveni 
periculoasă, dar curios tot eram şi eu, lăsând maşina jos am 
suit o râpă în spatele satului şi am ajuns într-o curte în jurul 


unei izbe”? fără locatari - poate erau la lucru - dar în tot 
satul, casa aceea dădea în piaţa lui, nu era nici un localnic. 
Pustiu. Nici un câine care să fie în vreo curte. Lucru care ne-a 
liniştit din partea lătratului şi a miliţianului care nu ne-a văzut 
decât atunci când ne-a oprit să intrăm cu maşina în satul- 
model. Căci era model. Nici o găină. Eram siguri că nu era 
nici o vacă. În fine ceva sinistru, dar expresiv. 


Un alt lucru care m-a uluit a fost organizarea vânzărilor la 
consignaţie, unde pe atunci se cumpăra tot. Am vândut, 
oficial, deci cu un preţ mult mai mic, costumul meu de haine 
bleumarin, bine lustruit de vreo nouă ani de purtare, cu un 
preţ cu care mi-am făcut la Gică Christescu unul nou. N-am 
putut să nu întreb cum de se poate cumpăra aşa ceva. „Are 
cupă occidentală” a fost răspunsul. Propuneri de a-ţi vinde 
ceasul brățară se făceau pe loc de necunoscuţi la restaurant, 
chiar şi pe stradă, în staţii. Deşi era mare riscul să acosteze 
un străin urmărit. Este adevărat că în U.R.S.S. [fiind] multe 
nationalităti, făceau să nu fii considerat drept străin dacă nu 
vorbeai bine ruseşte. 


Moscova. Foarte bogata şi energica soţie - termenul mai 
trivial de „înfiptă” s-ar potrivi mai bine - a unui om deo 
deosebită distincţie, şi fizică, tânăr încă, cu părul alb de tot şi, 
vestimentar, fără reproş. Dintr-o anume perspectivă, fiindu-i 
egal la averea ei de zeci de milioane de dolari, cum se 
spunea, şi în situaţia ei de ambasadoare a Statelor Unite, 
într-un loc care reprezenta atunci încă, împreună cu 


79 Casă ţărănească (de lemn) specifică unor sate ruseşti. 

Washingtonul şi Tokyo al treilea loc al celor mai mari imperii 
încă neutre, d-na Lawrence Steinhardt, bună prietenă cu 


Preşedintele Roosevelt80 era deseori indiferentă perfect la 
orice constrângere protocolară. Se făcea haz de lipsa ei de 
atenţie la lansarea invitaţiilor poftind la ea, în casă, în acelaşi 
timp, apartenenţi ai tărilor în război unele cu altele! Aceştia 
se făceau că nu bagă de seamă şi se adunau de la sine în 
saloanele ambasadei într-un fel de cristalizare diplomatică, 
pe categoriile sortite de o voinţă superioară celei a lor! Dna 
Steinhardt exprimând în felul ei, şi ea, voinţa supremă! 
Energia ei - era de altfel foarte amabilă - se îndrepta şi în 
direcţia supravegherii propriului său soţ şi, mult mai sever, 
tinerilor secretari americani, pe care atunci când nu-i putea 
mustra prea în public când nu se comportau mulţumitor după 
părerea ei, îi urmărea discret cu un ac ca să-i înţepe, iar ei să 
înţeleagă. Se pare că se fereau de aşa ceva. 

La recepţiile pe care dânsa le oferea se recomanda, pe sub 
mână, să te grăbesti spre bufet de cum era oferit. Ziceau unii 
că nu ţinea până la sfârşit. Bârfeala de felul acesta, pe lângă 
firescul ei omenesc, era accentuată, de condiţiile atât de 
nefireşti ale vieţii zilnice moscovite de pe atunci. Oameni în 
cerc restrâns, adunaţi şi apăsati de urmărirea zilnică, ca şi 
încercuiți, fără relaţii cu localnicii în afara celor furnizate şi 
urmărite de N.K.V.D., se mai distrau şi bârfind. Dar nu era 
distracţia principală. Nici vorbă. Aceleaşi condiţii 
înconjurătoare creau în reacţie multe legături de apropiere 
prietenească şi destule sentimente omeneşti. 

Succesor imediat al unui tipic produs burghez al societătii 
americane, zelos şi infatuat, descoperitor al feţii creatoare şi 
umane a comunismului stalinist, Lawrence Steinharat era cu 
mult, cu mult mai rezervat decât predecesorul său, Davies şi 
el prieten al unor preşedinţi americani, autor al unei cărţi 


s9 Franklin Delano Roosevelt (1882-1945), om politic american. 
Membru al Partidului Democrat. Preşedinte al S.U.A. (1933-1945). 
Iniţiatorul planului de reforme („New Deal”) vizând redresarea 
economică americană. Unul dintre artizanii victoriei Alianței în cel 
De-al Doilea Război Mondial. A participat la Conferințele de la 
Teheran (1943 şi lalta (1945). 

care a făcut senzaţie „Misiunea mea la Moscova” şi despre 
care unii citind-o spuneau că era un cretin, înlocuit la 


Moscova cu Averell Harriman8l, a fost numit ambasador la 
Praga, unde în 1948 (febr?) a făcut răsunătoare declaraţii 


susţinând adeziunea Cehoslovaciei la Planul Marshall82, 
procedare şi ea tipică, tipic dezminţită de evenimente85 


imediat. Evenimentele fiind dl. Zorin şi lovitura cunoscută 
care au instalat cu totul U.R.S.S. în patrulaterul Boemiei, cu 
toate implicaţiile pe care le comportă în Europa stăpânirea 
acestui patrulater. 

Faţă de consideraţia arătată misiunii Statelor Unite, cea 
arătată de Soviete celei engleze, condusă, de altfel, de 
cunoscutul fruntaş laburist Stafford Cripps, fruntaş de primă 
mărime, era demonstrativ mult mai mică. Evident trecută pe 
planul doi de guvernul sovietic spre a nu irita Germania, 
situaţia corespundea cu propaganda făţişă antibritanică faţă 
Sa William Averell Harriman (1891-1966), finanţist şi om politic 
american. Ambasadorul S.U.A. La Moscova (1943-1946). 


9% George Marshall (1880-1959), general. Secretar de Stat al 
S.U.A. (1947-1949). Din inițiativa lui Marshall a fost adoptat (apr. 
1948) Planul Marshall de sprijinire, refacere şi dezvoltare a 
economiei ţărilor europene occidentale după cel De-al Doilea 
Război Mondial. Acceptat de 17 ţări europene, s-a aplicat până în 
1952. 


sa Aluzie la evenimentele care au avut loc la Praga. După cum este 
cunoscut, în febr. 1948 miniştrii, reprezentând partidele 
democratice din ţară, demisionează din guvernul de coaliţie, 
instalat în febr. 1945, cu scopul creării unei crize politice, menite 
să împiedice acapararea întregii puteri de către comunişti. 
Incercarea de lovitură de stat, eşuează, preşedintele statului 
Edvard Beneš se retrage din funcţii (7 iun. 1948), iar la 14 iun. 
1948 este proclamată R. P. Cehoslovacă. 


9a Valerian Aleksandrovici Zorin (1902-1986), diplomat sovietic. 
Ambasador al U.R.S.S. la Praga (din 1945), la Bonn (1955-1956), 
Paris (din 1965). Locţiitor al ministrului Afacerilor Externe (1947- 
1955, (1956-1965); reprezentant al U.R.S.S. în Consiliul de 
Securitate al O.N.U. (1952-1953, 1060-1962). 

de mersul războiului şi de atacurile de presă ale 
comunismului internaţional împotriva capitalismului englez şi 
a războiului dus de guvernul Angliei răspunzător de acel 
război. 

Om serios, cu ochii foarte pătrunzători, reci şi ascuţiţi ca 
mai toate trăsăturile feţii sale, slab, fără o statură care să 
inspire greutate, cu buze subţiri şi strânse de o gură mică şi 
de o bărbie şi ea ascuţită. Totul încununat de un nas drept şi 
subţire, ascuţit şi el de natură cu o deosebită precizie. Nimic 
nu era atrăgător în fiinţa sa. Dar vorbea dând sens şi 
greutate celor ce spunea. Reţinea atenţiunea interlocutorilor 
lui nu numai pentru că reprezenta Imperiul Britanic. Numirea 
sa la Moscova arăta intenţia guvernului englez de a forţa 
măcar într-o măsură atenţia Sovietelor spre bunăvoință. Fără 
succes însă. Mi-aduc aminte că l-am ascultat o dată în casa 
Luguet, ataşatul aerului francez cu care eram destul de 
legaţi; veneau deseori la desele recepții, prânzuri şi cine, 
ceaiuri şi serate de la legația României, deşi sau tocmai 
pentru că erau bănuiţi de gaullism. De altfel, balanţarea cu 
partida Pétain se făcea, cu succes, de către ministrul nostru 
prin raporturi destul de marcate de simpatie personală cu 
Gaston Bergery, fost radical de stânga şi fost ginere al lui 
Krassine, sau dacă mă înşel al altui important fruntaş al 
generaţiei care a făcut revoluţia comunistă, poate Karahan. 
Atunci Bergery (fost Berger, german) era însurat a doua oară 
cu o americană, încă destul de tânără, înaltă şi frumoasă ca 
şi el. Am avut prilejul să fiu invitat şi de ei şi de soţii Gafencu, 
la un fel de pique-nique organizat de ei în comun, în 
împrejurimile păduroase (mesteacăn) ale Capitalei sovietice. 
Orice urmă de comunism spunea Bergery, trebuia să treacă 
într-un om ca el, care avea acum prilejul să vadă pentru a 
doua oară experienţa sovietică şi noul personal. Se arăta 
foarte dezamăgit. 

Dar înţeleg să pun capăt scenei de la soţii Luguet când 
Cripps îşi manifesta lui Gafencu în primul rând, şi altora pe de 
lături, unele poziţii îndrăzneţe - pentru un englez poate mai 
puţin - de care nu se ferea, fără a relata că teoretic ar fi 
putut fi, în anumite condițiuni, un interesat de experienţa 

hitleristă, dacă aceasta n-ar fi dus la război, la încălcarea 
libertăţilor naţionale şi individuale. Arăta o admiraţie certă 
fată de realizările sociale ale nazismului, tot ce se construise 
şi reconstruise în Germania şi mai ales pentru asigurările 
sociale, legile muncii şi organizarea Kraft durch Freude. 

Era măgulitor pentru noi să vedem curtenia cu care 
această personalitate vorbea cu ministrul nostru şi oarecare 
libertate în care veneau la noi sau noi mergeam la ei, a unor 
reprezentanţi ai unor guverne cu care nu mai aveam 
raporturi sau acestea erau în cel mai bun caz suspendate prin 
acţiunea germană. Este iarăsi adevărat că nici centrala 
noastră nu ne urmărea cu vigilenţă! Nepotul filosofului 
Russell, soţii Hendryx, ministrul greu bolnav de inimă ai 
Belgiei, Gavrilović şeful tărăniştilor sârbi şi consilierul său 
Popovic, a cărui frumoasă nevastă era vară primară cu soţia, 
grozav de urâtă, dar de o extremă simpatie a consilierului 
nostru Popescu-Paşcani, care făceau, la propriu chiar, în 
corpul diplomatic, ceea ce francezii spun la pluie et le beau 
temps. 

Ca să nu mai spun de ambasadorul Iranului, foarte scund, 
rotofei şi chel, negustor de covoare ca aparenţă numai, pe 
care-l determina soţia, pieleroşie autentică, a ataşatului 
militar american, să inventeze pe loc felurite interpretări 
orientale de dansuri, fixându-i în mijlocul cheliei, degetul ei 
arătător. Şi el, încântat, se învârtea în ritm. Caraghioslăcuri 
care nu-şi aveau locul nici cu nemţii nici cu italienii şi nici cu 
ungurii, o pereche de o rară eleganţă ostilă. lar cu japonezii 
de neînchipuit. De n-ar fi fost decât faptul că veneau d-nele 
îmbrăcate în kimono cu nişte funde cât jumătate costumul. 
Singur ambasadorul von Schulenburg îşi îngăduia atitudini 
mai degajate când avea prilejul să discute cu ziariste, 
corespondente speciale americane interesante din multe 
puncte de vedere. Ca să le atragă atenţia, de pildă, mai 
aşeza câte o mână, altădată expertă, pe decolteuri 
întotdeauna frumoase. Bietul Schulenburg. El era cu totul de 
înţeles şi, deşi din altă lume, înţelegea bine situaţia politică şi 
capacitatea respectivelor forţe politice în conflict. Mai jos, la 
notele privind diverse conferinţe şi lecturi din jurnalul său, 

făcute mie personal sau lui Dinu Popescu, după ce acesta s-a 
întors de la Teheran, unde a schimbat oficial la bursa neagră, 
salariile personalului Legaţiei din devize forte - dolari, franci 
elveţieni - în ruble, voi reda ceea ce mi-a mai rămas în 
amintire din conversații mai însemnate pe atunci cu Gr. 
Gafencu. Acum însă nu vreau să las să treacă descrierea 
acestei operaţiuni cvasioficiale de bursă neagră, despre care 
nu auzisem până atunci nici o vorbă. 

Însetat de devize forte, guvernul sovietic dorea să-şi 
asigure salariile tuturor funcţionarilor străini ai tuturor 
misiunilor, trimise cash prin curier. lar aceştia, bineînţeles că 
doreau un schimb în ruble cât mai favorabil. Aşa că la sosirea 
curierilor cu devizele forte, se afla „din auzite” că la Teheran, 
la Stockholm sau la Helsinki se găseau pe piaţa „neagră” 
cantităti mari de ruble mai ieftine de vânzare. Atunci se 
repezeau diverşi funcţionari ai misiunilor cu devizele ca să 
cumpere rublele de pe piaţa „neagră” dar totuşi liberă şi era 
o concurenţă de toată nostimada, cu fluctuațiile ei nu prea 
mari până se epuizau rublele. Pentru ieftinirea cheltuielilor 
provocate de schimb, se întâmpla uneori ca să se asocieze 
mai multe oficii (dintre cele mai mici) ca să contribuie la 
cheltuielile unui singur trimis, care cumpăra pentru mai multe 
Legaţii! Această problemă constituia una din cele mai 
importante preocupări ale vieţii moscovite a diplomaților 
străini. 


Exemplară era viaţa artistică în totalul ei. Regie realistă, 
deseori expresionistă, dar întotdeauna bine făcută şi 
interesantă, actori de o mare clasă la teatru, operă şi balet şi 
fără să-mi fie teamă de ridicol, şi la circ! 

Repertoriu] clasic naţional şi internaţional, un spectacol 
rusesc la unul din numeroasele teatre din Capitala U.R.S.S., 
rămânea de neuitat. Cu atât mai mult cu cât constituia şi o 
adevărată lecţie: o punctualitate absolută, o educaţie civică a 
spectacolului, nu se auzea o mişcare, privirea sălii în totalul 
ei era ca magnetizată de scenă. Se renunţase, de curând, la 
rolul celui care explica ce trebuie „cu adevărat” înţeles din 

textul autorului. 

La spectacolele de tot felul cu artişti poftiţi în reprezentaţie 
sau la turnee de balet de la Leningrad şi chiar la spectacole 
obişnuite, se băteau amatorii de bilete „în plus” cu zeci de 
metri înainte de intrare şi nu se jenau să deschidă şi 
portierele automobilului în asemenea căutare febrilă. Când 
venea să danseze Ulanova, era nebunie curată. Atunci se 
aplauda şi la scenă deschisă, lucru cu totul neobişnuit la acel 
public amator de spectacol şi deci de unitatea lui de 
desfăşurare. Şi nimănui nu i-ar fi trecut prin cap să şoptească 
ceva în timpul spectacolului sau să se foiască pe fotoliu. 


Legația română se găsea pe şoseaua Leningradului, o 
şosea largă şi frumoasă cum sunt destule la Moscova datorită 
faptului că urmează traseul fostelor întărituri. Ea este 
continuarea străzii tot atât de largi Maxim Gorki, care dă în 
pieţele Manejului şi Roşie. Clădirea în genul francez, „un hôtel 
particulier”, având jos saloanele de primire, mari, înalte, cu 
mai multe garnituri de mobilă scumpă cu numele diferiților 
Ludovici dar şi unele mobile stil imperiu. Mătăsuri, draperii în 
nuanţe pastel etc. A treia încăpere din fund era sufrageria 
mare pentru peste douăzeci de persoane cu candelabre care 
nu mai erau aprinse din clipa când d-na Gafencu a aflat că 
tocmai acolo fusese asasinat fostul proprietar în 1918. 
Urmărită de ideea unui sfârşit asemănător, îşi trezea soţul 
după miezul nopţii ca să-i comunice această convingere, care 
nu-l interesa în chip deosebit. 


Aprovizionarea oraşului capitală era mai bună decât aceea 
a altor oraşe. Totuşi, lumea ducea o povară grea de muncă şi 
de lipsuri, perceptibile în atmosferă chiar. Ştiam deja că 
milioane de oameni erau deportaţi pe pământul gol al Siberiei 
ca să ridice acolo oraşe şi industrii noi, auzisem despre 
imense depozite de grâne şi materiale, dar rămâne de 
necrezut că am primit la Legaţie chiar oameni veniţi de acolo 
şi scrisori sau cărţi poştale trimise de acolo şi [care] ne 

spuneau lucruri de necrezut, dar adevărate. Începea să se 
ştie despre milioane de tărani pe care se puseseră tunurile şi, 
încă mai grav, erau condamnaţi cu indiferenţă la moartea 
prin foame. Foame, la propriu. Şi milioane de membri ai 
partidului comunist, distruşi tot aşa, pentru primenirea 
partidului. Nu pot întotdeauna să mă fălesc cu inteligenţa 
mea - şi nici nu văd de ce nu ar fi explicabil să fi vrut să fiu 
mai inteligent decât sunt - dar de un lucru sunt sigur că îmi 
aparţine mie, acela de a-mi fi dat seama, pe loc, după ce am 
citit volumul editat de Narkomindel - ministerul de externe 
sovietic - şi oferit celui român prin Direcţia Protocolului, unde 
lucram pe atunci, cuprinzând, pe larg, marile procese politice 
de lichidare a celor care făcuseră revoluţia sovietică. Nici un 
moment, indignarea mea fată de procedee, pentru mine, 
evidente, deşi încă necunoscute de mine, în aplicarea lor, nu 
a fost temperată de vreo îndoială măcar faţă de invențiile de 
trădare, „duşmani ai poporului”, „agenţii duşmanului care nu 
doarme” etc. Nu m-am întrebat măcar dacă „o fi ceva, 
poate...” Desigur, multe erau cunoscute deja dar sufereau de 
bănuiala, deseori interesată, [a] unor puncte de vedere prea 
partizane, de dorinţa unei imparţialităti, expresie ea însăsi a 
unei inconştiente prejudecăţi. Îmi amintesc că l-am întrebat o 
dată pe Constantin Vişoianu - care nu a fost niciodată 
antisovietic - indignat dar şi mâhnit personal de ceea ce se 
întâmpla: „Te văd supărat şi mâhnit, de ce eşti aşa?” - „De 
ce mă întrebi o prostie? Nu vezi ce se întâmplă?! Tu nu eşti?” 
- „Nu. Eu nu sunt mâhnit în felul d-tale. Am impresia că 
resimţi mâhnirea unui om care şi-a pierdut iluziile de 
credinţă. Eu nu le-am avut niciodată. Slavă Domnului că ani 
de zile am putut citi cu toţii cărţi şi articole, memorii etc. 
despre Stalin. Tot aşa cum am putut citi şi despre Hitler. Aşa 
că nu te înţeleg”. - „Da, dragă, am fi putut şti, dar eu nu l-am 
crezut decât pe Stalin când vorbea despre Hitler. Nu l-am 
crezut şi pe Hitler când vorbea despre Stalin!” 


Dintre aspectele de condiţionare şi urmărire a străinilor am 
putut să-mi dau seama direct de câteva. Orice străin era 

urmărit din principiu şi cu atât mai mult cei din oficiile 
diplomatice. Şefii de misiune se bucurau de o atenţie specială 
pentru ocrotirea lor. Când circulau cu automobilul aveau un 
fel de gardă personală într-un automobil de securitate care-i 
însoțea oriunde pe faţă. Ocrotire destul de inexplicabilă 
pentru că nimeni nu se gândea la vreo agresiune împotriva 
lor. Străinii nu erau priviţi cu ură. Dimpotrivă. lar maşinile lor 
ca şi îmbrăcămintea lor stârnea pe loc o asemenea admiraţie, 
dorinţă şi ceva invidie, încât se strângeau pe loc în jurul 
obiectivului râvnit. Membrii misiunilor care aveau maşină şi 
circulau cu ea, se bucurau şi ei de o însoţire. Dar aceasta era 
relativ mai discretă. Cu totul relativ. Venit la Moscova de 
curând, am zâmbit sceptic şi inocent, ca un occidental, cu un 
„n-o fi chiar aşa” atunci când colegul Mircea Popescu - erau 
cinci Popeşti în Legaţie, ceea ce ar putea îndemna pe cineva 
să creadă că Direcţia Personalului urmărea să creeze, acolo, 
efecte de comedie bufă - mi-a dovedit că nu exagera când 
îmi spunea „uite maşina a patra din faţă este cea care mă 
urmăreşte”. „Dar cum îi cunoşti?” Şi el cu un râs, dar nu 
inocent, ci iritat, mi-a spus „Ai să vezi că după ce pornesc, 
pornesc şi ei, că după vreo două sute de metri fac la dreapta 
şi opresc după alte câţiva zeci. O să vezi aceeaşi masină că 
va coti şi ea şi va opri la rândul ei. Pe urmă o s-o iau la stânga 
şi voi trece prin faţa lor, ei citind jurnalul pe bancheta din 
fund ca să-şi mascheze însărcinarea. A mai repetat colegul 
meu figura şi cel de pe bancheta din fund tot citea jurnalul. 


Faptul de a vorbi ruseşte cu accent sau stricat nu 
constituia neapărat un indiciu că erai străin. Dar atunci când 
rusul alături de care te aflai la bufet sau la cafenea şi cu care 
vorbeai câte ceva, îşi dădea seama că erai străin, se ridica 
brusc şi pleca. Îi era teamă nu de ceea ce spusese dar ştiind 
că tu erai urmărit nu vrea să fie şi el şi nici să capete 
autorizaţie de a te frecventa. Erau în uz frecvent şi apelurile 
greşite la telefon urmate de un „dar ce voce plăcută aveţi!” 
S-a întrebuințat exact acelaşi sistem şi cu Djilas! 

Pentru că trebuia să facă un raport zilnic minuţios, care să 
cuprindă şi activitatea sa atunci când nu era lângă prietena 
lui, colegul şi bunul meu prieten Gh. D. Popescu, fostul 
secretar al lui Gr. Gafencu şi Al. Cretzianu, s-a convins, în 
sfârşit, că gelozia şi sentimentele afectuoase nu explicau 
numai ele întrebările „Şi ce ai făcut ieri între trei şi jumătate 
şi cinci şi un sfert?” „Ce să fac dragă?” Am lucrat la Legaţie, îi 
răspundea înţelegător tânărul, vexat că avusesem dreptate 
că prietena sa, care era o frumoasă pianistă, soţia unui 
bariton de la Bolşoi, nepoata unei prietene a lui Ceaikovski, şi 
care mai avea şi un apartament de trei camere, când 
sumedenie de oameni nu aveau decât cel mult opt metri 
pătrati, aparţinea corpului de colaboratori ai N.K.V.D. Este 
adevărat că noua aristocrație, adaptată la vremi, cuprindea şi 
pe artişti. Rolul dintotdeauna dramatic al Evei era speculat în 
chip firesc de N.K.V.D. nu numai pentru anodine urmăriri dar 
şi pentru ceva mai mult în eventuale servicii mai însemnate 
de informaţii şi spionaj al misiunilor străine, în general bine 
cunoscut şi chiar atunci când vreo femeie se îndrăgostea de- 
a binelea şi îşi mărturisea apartenenţa şi misiunile ei, această 
dovadă de iubire nu era luată fără neîncredere, socotindu-se, 
era firesc deşi uneori greşit, că era numai o „figură” menită 
să câştige încrederea. Dar o figură ceva mai inteligentă. 

Faţă de un funcţionar al misiunii noastre s-a utilizat acest 
procedeu, el fiind cam dizgraţiat şi tobă de carte - cam năuc 
- şi toate acestea nu ţineau loc de experienţă. | s-a uşurat 
îndrăgostirea şi căsătoria cu o sovietică iar pe urmă a fost 
chemat unde de drept şi ameninţat că va fi despărtit de soţie 
dacă nu va face unele servicii. Înnebunit, s-a dus la ministrul 
Davidescu, i-a mărturisit greşeala de a nu-l fi informat şi 
situaţia în care se găsea. Acesta l-a trimis pe loc la Odessa, l- 
a îmbarcat şi l-a trimis în ţară. Până a nu ieşi vaporul din port 
a mai avut o criză de disperare vrând să sară în apă ca să nu- 
şi piardă femeia atât de iubită. Reîntors în ţară s-a recăsătorit 
şi a avut şi două fetiţe din cauza cărora celebritatea lui a 
crescut încă mai mult. Călătorind cu trenul cu ele spre 
Bucureşti, le-a uitat într-o gară, pe drum! In acelaşi domeniu 

al căsătoriei în dreptul cel nou sovietic, se comenta tot la 
Moscova într-un chip mai vioi, interzicerea plecării din 
U.R.S.S. a soțiilor rusoaice a trei diplomaţi sau funcţionari 
americani. Când a devenit evident că acelea nu vor primi 
vizele de ieşire, în chip inexplicabil trei vase comerciale 
ruseşti care încărcaseră mărfuri americane pentru U.R.S.S. 
într-un port la Pacific sau Atlantic, n-au mai putut îndeplini 
formele de plecare. Dar făgăduinţele continuau pentru viitor. 
Cum ruşii au înţeles mai repede decât americanii, soțiile în 
cauză au primit vizele şi vasele aşişderea. Jocul reciprocităţii 
în bună meserie diplomatică, deşi puţin adaptat. 


Oraşul oferea multe contraste. Bine păzit, mulţi milițieni în 
uniforme de iarnă care aminteau întrucâtva de cupe 
orientale, tătărăşti poate. Foarte curat. Printre măturători 
femei bătrâne şi copii, încălcând articolele de lege. Plătiţi, 
pare-se, cu câte 80-100 ruble lunar. Un director general de 
fabrică putând ajunge la 6-8.000 de ruble plus celelalte, 
apartament, maşină, plicuri. Formidabil Kremlinul cu toate ale 
lui biserici cu clopote extraordinare, cu turle aurite şi forme 
unice, făceam peste un km înconjurându-l şi privind zidurile 
crenelate şi roşii - nu de la ele vine numele Pieţii Roşii, ci de 
la execuțiile în masă a streliţilor, ordonate de Petru cel Mare. 
Turnul cel Mare poartă o stea roşie - rubine din Ural - care 
luminează noaptea cam sângeriu, o lumină vizibilă de la mari 
distanţe, turnul Spasski fiind cel mai înalt. Casele particulare 
dărăpănate în cartierele vechi. Foarte curat dar o detestabilă 
impresie contrară provocată de duhoarea cutiilor de gunoi 
instalate chiar la intrare în foste holuri de palate cu scări de 
marmură sau în curţi modeste. Curate noile blocuri în stil 
modern sovietic, cam vagon cu bucătării comune, creatoare 
de fricţiuni. In spatele lor, casele vechi nu se mai reparau de 
la un moment, adică un grad de delabrare. Seara, în cartiere 
destul de centrale, vedeai ferestre acoperite cu tot felul de 
perdele şi jurnale. Lumina era slabă, obositoare de economie, 
în casele mai vechi, cu camere deseori imense (holul 
locuinţei personale a ambasadorului Statelor Unite părea ca o 

cupolă de biserică) se împărțeau cu despărţăminte de carton 
după cei 8 m?. Erau şi despărtituri de scânduri. 

Se vorbea mult de faptul că Stalin personal îi anunţase lui 
Bulgakov85, un foarte mare scriitor, cenzurat cu totul, că 
piesa sa „Zilele familiei Turbin” va fi jucată din ordinul său 
personal. Gestul era extraordinar - un director de teatru a 
murit de emoție când i s-a spus că-l cheamă la telefon Stalin 


- izvor llya Ehrenburg86 - era explicat de către unii prin însuşi 
subiectul piesei petrecut în zilele revoluţiei într-un oraş din 
Ucraina, subiect care nu murdărea pe albi, eroii piesei. 
Dimpotrivă. 


Speram, ajungând în Rusia, să găsesc rezultatele unei 
certe egalizări sociale, care chiar m-a impresionat la o primă 
impresie. Pe urmă mi-am dat seama. O anecdotă în sensul 
etimologic al cuvântului, mi s-a părut elocventă. Eram în 
excursie într-o Duminică cu un coleg într-un sat lângă 
Moscova. Ne plimbam pe stradă şi ne uitam la „dacii”, case 
de ţară concedate pentru odihnă şi aer mai bun înalţilor 
funcţionari. Aveau maşini cu perdeluţe, semn de rafinament, 
personal ajutător, precum un tovarăş şofer, în fine un nivel de 
viaţă superior, care ieşea în evidenţă. Pe româneşte, i-am 
spus colegului - pe atunci nu era cazul să mă impresioneze 
orice nivel de viaţă, chiar mai ridicat - „Măi, dar ştiu că ăstia 
trăiesc bine!” Aproape concomitent am auzit pe doi localnici 
vorbind şi râzând cu hohote, zâmbea şi prietenul meu. „Tu 
ştii de ce râd ăştia? Au intuit perfect ce ai spus tu şi şi-au zis 
aşa: „Ei nu ştiu că avem şi noi burghezia noastră!” 


55 Mihail Afanasievici Bulgakov (1891-1940), scriitor rus. 


Capodopera sa, Maestrul şi Margareta. Titlul piesei evocate de C. 
Demetrescu, Zilele Turbinilor. 


ap Ilya Ehrenburg (1891-1967), scriitor şi publicist rus. Scrierile 
sale (Furtună, Al noulea val) inspirate din realitățile sociale. 
Memorii (Oameni, ani, viață). 

Diferenţele de aprovizionare erau şocante când le dibuiai. 
Aveam o dactilografă împrumutată Legaţiei de Narkomindel 
de la care mi s-a apărut că înţeleg că fi-său avea scarlatină şi 
că nu găsea mere să-i dea. „Cum asta că sunt pline de mere 
gastronoamele pe lângă care trec?!” - „Dar acestea sunt 
numai pentru străini”. Nu mai mult de vreo două-trei kg, nu 
mai mult de un săpun de toaletă mai bun sau de o cutie de 
pudră, au determinat-o pe amărâta aceasta să rişte, după 
declararea războiului, când a venit însoţită să-şi ia maşina de 
scris de la Legaţie, să-mi trimită, printr-o colegă, urările ei de 
noroc pentru mine. Peste toate acestea amănunte 
impresioniste ca să zic aşa, nereuşita revoluţiei se vădea 
acolo prin calitatea şi cantitatea inferioară a producţiei, care 
erau cu mult sub nivelul aşteptat. Anecdota care trece drept 
actuală: „Ferească Dumnezeu să ocupăm Occidentul că 
rămânem de-a binelea fără mâncare” am auzit-o atunci 
acolo. 

Tramvaie, vechi tip, dar pitoresc, cu o înghesuială ca acum 
la Bucureşti, taxiuri de două calităţi, cu o diferenţă de cost. 
Dar atracţia oraşului o constituie Metropolitanul cu gări 
luxoase foarte curate, construite de lux, cu granituri şi alte 
roci de felurite culori. Când i-am spus că a fost construit de 
specialişti francezi, săraca mea dactilografă rusoaică era să- 
mi sară în cap. Ca şi atunci când a fost convinsă că ziarul 
„Universul” pe care-l citeam fusese dinadins confecţionat aşa 
la Bucureşti şi trimis mie dinadins ca să o induc în eroare pe 
ea. Era sincer convinsă că în toate, Sovietele nu puteau fi 
întrecute. Nesănătoasă convingere. 


Niciodată, nici la hotelul Novo-Moskovskaia nici la hotelul 
Naţional, un fel de Athenee Palace înainte de renovare plus 
elemente de la hotel Bulevard, nu am fost deranjat de rufăria 
de pat dacă era ruptă, pentru că era curată întotdeauna. In 
schimb, întotdeauna când intram în camerele de baie eram 
supus literalmente terorii provocate de ţevărie. Până terminai 
toate la câte foloseşte o baie, nu puteai răsufla uşurat. Din 
nimic se porneau izbucniri de ape furioase pe robinete 

defecte, pe care nu ştiam cum să ajung să le închid. Este 
curios că la închisoare nu am avut vise îngrozitoare în raport 
cu teroarea de acolo. Niciodată. Aveam vise de dor. 
Coşmaruri adevărate numai de două feluri: 1) că dădeam 
examene (şi am fost întotdeauna un elev pregătit!) 2) că se 
stricau ţevile în baie la Moscova. 

„Neculturnii” se spunea cuiva rău crescut, epitet foarte des 
auzit peste tot, firesc nu atât pentru frecvenţa lipsei de bună 
creştere, cât pentru a arăta în public cât de fin era cel care 
azvârlea epitetul cu voce tare şi o privire satisfăcută. Mai ales 
femeile. Tendinţa marcată spre cultură şi civilizaţie nu era 
ilustrată numai de asemenea incidente şi apărea ca un fel de 
sete în faptul public al cititului cu orice prilej, până şi în cursul 
drumurilor cu vehiculele publice. Mi-a rămas întipărită în 
memorie vederea scărilor rulante ale metroului, pe care scări 
se aflau mulţi oameni care citeau cu o atenţie concentrată. 
Puțin absenţi, în clipele acelea, din mediul înconjurător! Era o 
privelişte nemaiîntâlnită de mine. 


Ruşii, în public, mi s-a părut că se poartă discret. Nu te 
fixează în localurile publice - afară de cazul când li se pare că 
văd ceva neobişnuit, bineînţeles -, nici pe stradă nu te 
privesc de obicei decât cu coada ochiului, din trecere. Totuşi 
de câteva ori la [un] restaurant elegant, mai bine-zis, de lux, 
sau pe stradă, ni s-a întâmplat să fim chiar urmăriţi de-a 
binelea, cu atenţia bine fixată asupra noastră şi întotdeauna 
cu scuzele pe care, cu delicateţe, le socoteau de rigoare: „Să 
ne scuzaţi că ne-am uitat atât de insistent la dv., dar mâncaţi 
atât de frumos că vrem şi noi să învăţăm să mâncăm tot 
aşa!”, sau „Să nu vă supăraţi că vă urmărim, dar sunteţi aşa 
de bine îmbrăcaţi”, sau în altă variantă „atât de frumoşi!” 
Mai, mai să resimt îndemnul lăuntric de a mânca mai des la 
restaurant şi de a umbla mai mult pe străzi. 


Patima pentru haine, ceasuri sau obiecte personale, de 
cupă occidentală(!) s-a întâmplat să ajungă până acolo încât 

să se formuleze oferte de vânzare-cumpărare pe loc, cu 
primul prilej chiar şi pe stradă(!): „Gospodin, nu vrei să-mi 
vinzi mie hainele (sau ceasul) dtale?! lţi ofer atâta...” Atât 
felul meu de a fi cât şi situaţia în care mă aflam, mă 
împiedicau cu putere să cad victima unor tentaţii de 
cvasiîmbogăţire. Nu exagerez câtuşi de puţin, cum s-ar putea 
crede. Mi-am vândut legal, la consignaţie, un rând de haine 
„civile” din liceu, uzat şi lustruit cu perseverenţă, pentru că l- 
am purtat multă vreme. Din preţul lui mi-am făcut la Gică 
Christescu - mare croitor bucureştean - un rând nou de stofă 
englezească din România! Rezultatul cupei occidentale. 
Dintre occidentali, ruşii admirau pe americani şi se temeau 
de nemți. În ceea ce priveşte ceasurile, patima aceasta a lor 
s-a desfăşurat în voie cu prilejul ultimului război şi multă 


vreme pe urmă. Episodul Constantin Tănase870 poate ilustra. 
Cupletul „A fost rău cu der, die, das/ Dă-i mai rău cu davai 
ceas” l-a plătit scump. 


Tot cu „neculturnii” şi cu observaţia, „asta nu se face în 
Occident” se împiedicau de a dansa la restaurantul Metropole 
perechile de femei şi de bărbaţi. Cum deseori aceste perechi 
erau în uniformă militară, trebuie să spun că efectul produs 
nouă, occidentalilor, era destul de ciudat şi de neplăcut. Ca şi 
clădirea hotelului - pe patru străzi - şi restaurantul era imens. 
Puteau încăpea în el câteva locomotive; în jurul unui bazin 
central cu havuz se dansa, lumină multă, părea iluminat, o 
orchestră numeroasă, animată, care cânta atât de tare cum 
n-am mai auzit - trebuia să se audă în toată sala - şi izbutea 
atât de bine, că nu s-a auzit nimic din vâlva şi scandalul care 
s-a născut o dată cu prilejul unui răzbunări sentimentale, 
când un cetăţean l-a împuşcat pe altul, dar tocmai la capătul 
celălalt! 

În jurul estradei şi pe estrada orchestrei, totul era 
împodobit cu un decor rustic, case din diferite regiuni ale 
Rusiei, cu porumb mare sau cu floarea-soarelui tot mare în 


87 Constantin Tănase (1880-1945), actor. Comic de mare 
originalitate şi popularitate. 

curtea casei ţărăneşti. Aceste decoruri erau din când în când 
schimbate şi constituiau un motiv în plus de veselie „hai să 
mergem să vedem noul decor de la Metropole”. Aşezat în 
Piaţa Teatrului Bolşoi, de trecutul acestui hotel era legat un 
episod al luptelor civile, când îşi stabiliseră acolo 
comandamentul şi fortăreața elemente ale legiunii 


cehoslovace, conduse de Th. Masaryk885. Cel puţin aşa se 
zicea. 

Un alt agrement, acesta mai ales decât celelalte, cu care 
totuşi până la urmă te obişnuiai şi chiar le acceptai cu 
oarecare simpatie, era barul caucazian care ţinea cât una din 
laturile mari ale sălii, despărţit de aceasta printr-o colonadă 
deschisă. Personalul şi dansatorii toţi caucazieni - georgieni - 
frumoşi şi frumoase fără seamăn şi cu nişte trupuri, de 
asemenea, la fel de frumoase. Numai la muzee de egiptologie 
în picturile antice cu scene din viaţa cotidiană din acea 
vreme, am mai văzut felahi cu proporţii atât de impresionant 
de bine potrivite. 


Se mânca acolo şaşlic - frigărui de oaie - care se mai 
găsea şi la un fel de restaurant de noapte tot caucazian. 
Toate foarte scumpe. Mai exista pentru completarea feţei 
europene a vieţii zilnice la Moscova şi un bar de zi şi de 
noapte, în afară de doi-trei clienţi, zilnic aceiaşi, care stăteau 
nemişcaţi, cocoţaţi pe scaunele înalte de la bar, nimeni nu se 
ducea acolo, sau dacă se ducea, cum am făcut noi, nu mai 
revenea. De altfel, la Moscova nu era recomandabil să 
vorbeşti. 


Tot o impresie de jale îţi făcea o instituţie originală, unică, 
pentru mine. Depozitul de închiriat mobilă pentru mobilarea 
apartamentelor goale acordate diplomaților. Am fost cu Dana 


88 Thomás Garrigue Masaryk (1850-1937), om politic, filosof şi 
sociolog cehoslovac. În timpul Primului Război Mondial, a organizat 
unităţi militare în Marea Britanie, Franţa, Italia şi Rusia. Preşedinte 
al Cehoslovaciei (nov. 1918-dec. 1935). 

76 


Popescu-Paşcani să alegem de acolo ceva mai acătării. Toate 
fuseseră mobilă de stil şi chiar de preţ. Dar supuse la 
tratamentul mutărilor prin închiriere ajunseseră de plâns. 
Nimeni nu le repara pentru că risca să păţească ce a păţit 
aceeaşi doamnă, care a spălat de materia pronunţat slinoasă, 
spătarul unui fotoliu şi a trebuit să plătească pentru virtuala 
viitoare deteriorare. 


Perspective exterioare splendide am putut avea de la 
etajul V sau VI al primului hotel unde am fost repartizat, 
hotelul destinat străinilor fiind arhiplin - Naţionalul. — Cel 
unde am fost dus se numea Novo Moskovskaia Gostiniţa. 
Restaurantul avea doar cadrul construit, restul era compus 
din largi panouri de cristal prin care vedeai Moscova curgând, 
cheiurile masive de piatră şi podul tot de piatră care le lega. 
Cel care le-a desenat a fost cu adevărat un artist. In 
continuarea podului se întindea Piaţa Roşie cu turnul şi 
poarta Spasski, cu ceas mare de tot şi cu steaua de rubine. 
Latura de acolo a Kremlinului închidea palate şi biserici de 
care am mai vorbit, dar pe care, pe toate când le vezi şi le 
revezi, ţi se pare că o faci pentru prima oară. In piaţă, tot de 
partea acestui zid, se află un monument şi el unic, Biserica 
Sf. Vasile Blajinul. Cupole-bulbi, cupole bizantine, turlele 
răsucite sau drepte, fresce pur geometrice sferice şi drepte, 
şerpuind peste tot pe dinafară, niciodată de aceeaşi culoare, 
imensă şi ea, impunându-şi caracteristicile siriene, iraniene, 
bizantine şi câte vor mai fi fiind altele. Orient misterios, 
neclar, lipsit de seninul apolinic mediteranean, dar obsedant, 
înlăuntru surpriza totală, pentru mine. După urcarea unor 
trepte monumentale, o scară ocrotită de o boltă masivă, te 
trezeşti pe un culoar foarte strâmt de cetate cu 


„meurtrieres”89 de jur-împrejur spre exterior, iar spre interior 
ca feliile unui fruct compus cupole, tot una după alta, foarte 
înalte - elanul spre divinitate - dar mici. Icoane ruseşti 
minunate din vechiul ev mediu. Mi s-au părut stranii şi 
caracteristice toate acestea, complicate şi tipice. În 


89 rerestruici în zidurile unei cetăti pentru aruncarea proiectilelor. 

continuare se vedea în perspectivă mausoleul lui Lenin, urât, 
în cub, şi muzeul Revoluţiei, fostul Palat al Sfântului Sinod. 
Mare, roşu, greu, încărcat de podoabe aplicate, cuburi, 
semisfere etc. Nu m-am dus să-l văd. Mort, îmbălsămat sau 
mumificat nu mi-a inspirat decât un sentiment neplăcut. 


Numai faţă de părintii mei n-am simţit aceasta. Pe deasupra 


am fost cu totul de părerea lui, exprimată de Krupskaia%0. 


În faţa Kremlinului, cartierul chinezesc. Bolti joase, pe 
stâlpi groşi şi scurţi, stilul vechi rusesc. O a doua mare 
perspectivă exterioară am avut-o pe Dealul Vrăbiilor. 
Moscova aşternută până departe. Ca perspective interioare 
am văzut, prea scurtă vreme, atât la restaurantul Naţionalului 
cât şi la celălalt, două banchete oferite unor extrem-orientali 
în costumele lor de mătăsuri colorate puternic (verde, galben, 
roşu etc.), mongoli în vizită sau alţii de felul acesta. Mâncau 
cu o seriozitate aproape solemnă dar culorile erau o 
adevărată desfătare. De altfel la Novo-Moskovskaia am putut 
vedea multe tipuri şi costume de felul acesta. Era hotelul de 
tranzit dintr-o parte într-alta a Rusiei. Nu au lipsit nici rabini 
care poate nu erau rabini, dar purtau caftanul cunoscut, 
căciula cunoscută şi perciunii la fel de cunoscuţi. Toate mă 
făceau să trec pe lângă mirosurile grele şi micimea 
săpunurilor. 

La muzeul istoriei partidului comunist m-a dus prietenul 
Dinu Popescu ca să văd falsificările în fotografii. Peste tot 
Stalin lângă Lenin ca principal sfătuitor chiar şi într-o 
fotografie celebră, unde iniţial pe nişte trepte stătuse Troțki, 
dar acum fiinţa, sigur de el, Stalin! Ca să mai văd şi fericirea 
generală din U.R.S.S. Intipărită prin surâsul de comandă în 
toate tablourile şi producţiile artei sovietice. Acest lucru mai 


cu seamă la Galeriile Tretiakov?? şi pe cărtile poştale 


reprezentând muncitorii în weekend pe iarbă verde, 
înconjurați de copii. Aceştia erau realmente veseli pe stradă. 


2N Nadejda Konstantinovna Krupskaia (1869-1939), soția lui V.I. 
Lenin. 


91 Galeriile de artă, „Tretiakov” au fost fondate, în 1856, de către 
Pavel Mihailovici Tretiakov, pe care le-a dăruit, în 1892, Moscovei. 

La aceleaşi galerii, în afară de celebrul tablou al lui Repin??, 


cred, arătându-l pe Ivan cel Groaznic?’ disperat după ce şi-a 
omorât fiul, disperare care nu m-a mişcat, socotind că n-avea 
decât să se abțină. Nu ştiu nimic care să mă facă să cred că 
Ivan a comis crima la beție. Nimic. Dar tare sunt înclinat să o 
cred! Atâţia oameni, bărbaţi şi femei am văzut întinşi pe 
stradă, murdăriti de ei înşişi sau alţii poate încă mai rău, 
clătinându-se şi vorbind fără şir, mai ales două femei 
spălăcite, bete turtă, încât mi-am adus aminte de gravurile lui 
Goya%4, prin expresia figurii lor. Fără a şti despre răspândirea 
aceasta a alcoolismului, un alt coleg şi prieten al meu, 
consilierul Paul Zănescu, a făcut destul tărăboi la o farmacie 
unde a intrat să ceară ajutor pentru un individ căzut pe 
stradă. 

„N-are nimic, d-le, e beat mort. Îi trebuie duşul rece la 
miliţie!” Şi totuşi, la Tretiakov, am văzut o serie de picturi 
reprezentând cu nerv artistic nişte popi cu botezul, beţi crită. 
Pânzele erau naturale şi cu haz făcute, aşa că şi acum îmi 
vine să râd când mi le amintesc. 


Uluit am rămas după ce am avut prilejul să privesc marea 
defilare militară şi marea defilare sportivă de | Mai. 
Extraordinare. Comparabile cu cele hitleriste. Cu o zi înainte 
de | Mai, administraţia hotelului îmi comunică, că pentru a da 
curs plângerilor mele în raport cu ţevăria, mă roagă să mă 
mut pentru o zi sau două într-o altă cameră, pe latura Maxim 


92 lia Efimovici Repin (1844-1930), pictor rus. Lucrări 


monumentale, caracterizate prin dinamism, cromatică caldă şi 
strălucitoare. 


93 van IV Vasilievici (Ivan cel Groaznic) (1530-1584), mare cneaz 
al Moscovei şi al întregii Rusii (din 1533) şi primul ţar al Rusiei (din 
1547). 
Se Goya (Francisco José de ~ y Lucientes) (1746-1828), pictor şi 
gravor spaniol. Creaţia sa, extrem de complexă, cuprinde tablouri 
istorice, religioase, portrete etc. 

Gorki. Am acceptat cu inocenţă. Deşi văzusem deja foarte 
bine masele de tancuri grele sovietice în formaţie pe Piaţa 
Manejului, exact în faţă şi sub balconul şi ferestrele 
apartamentului meu de două camere. Ducându-mă la Legaţie 
mi-am exprimat satisfacția că, în fine, mi se repară baia şi că 
am fost mutat din cameră. „Fii serios, dragă, te-au mutat ca 
să nu fotografiezi tancurile” - „Dar ei ştiu că nu am aparat 
fotografic”. „N-are a face” - „Dar voi de ce nu mi-aţi atras 
atenţia din timp?” „O facem măcar acum. Să nu ieşi mâine 
din hotel pentru că nu vei mai putea reveni. Cu ore înainte de 
paradă se opreşte orice circulaţie spre Piaţa Roşie şi Kremlin 
pe o rază de mai mulţi km. Străzile din acest spaţiu vor fi 
goale de trecători. Numai cei care vor defila se vor putea găsi 
pe stradă şi posturile fixe de control ale Securităţii. Şi nimeni 
nu te va anunţa dinainte, sperând că vei pleca şi că astfel vei 
cădea în cursă!” După ce am invitat pentru a doua zi dis-de- 
dimineaţă o pereche de colegi nu am mai ieşit din odaie cu 
nici un chip. Nici după sosirea colegilor. Observam însă cum 
se goleau treptat trotuarele cât vedeai cu ochii şi pe urmă 
cum se umpleau străzile perpendiculare pe artera defilării cu 
mari unităti militare şi cum au început să se verse ca nişte 
râuri în fluviul şi estuarul său. Inainte însă de începerea 
paradei am primit vizita direcţiunii care m-a rugat politicos 
dar ferm să nu stăm la fereastră şi să nu ieşim în balcon. l-am 
răspuns la fel că dacă nu voi vedea pe nimeni la ferestrele şi 
în balcoanele blocului din faţă mă voi conforma. Dar cum văd 
însă de pe acum pe toate acestea pline, nu mă voi conforma, 
întrucât aparţin corpului diplomatic care nu are mai puţine 
drepturi decât cetăţenii sovietici şi, prin reciprocitate, decât 
diplomaţii U.R.S.S. din România. Şi a început defilarea 
splendid cu nişte unităti de cavalerie care veneau din susul 
străzii, desfăşurate în perfect aliniate linii de plutoane, cred, 
cu cai în galop mic, de aceeaşi culoare fiecare grup şi cu 
acelaşi desen cu pătrate pe crupele lucind de curăţenie în 
soarele puternic al unei zile frumoase. De la început, 
spectacolul se vădea măreț, elegant şi cavaleria aducea o 
uşoară notă de romantism. Soldaţii bine şi sobru îmbrăcaţi. 
(De altfel tot aşa bine apăreau pe străzi, în chip obişnuit). 

Poate că nu am fost atent dar n-am văzut generali graşi cu 
platoşe de decoraţii pe pieptul lor. Cred că m-ar fi şocat. 

Pe urmă a început, într-o ordine perfectă, defilarea fluviului 
care ocupa strada largă de la o rigolă la cea din faţă. După 
ciclişti, veneau motociclişti, pe urmă unitătile moto- 
mecanizate, motorizate şi purtate, tot fluviul părea că se 
întăreşte şi se îngroaşe în fier din ce în ce mai mult şi cu 
arme din ce în ce mai grele, ca şi roţile din ce în ce mai înalte 
şi mai groase ale vehiculelor cuirasate. După artileria cea mai 
grea, veneau tancurile cu huruiala lor caracteristică. Vreo 
două ore a ţinut această defilare, care cred că a ameţit, la 
propriu şi la figurat, multă lume, aşa cum m-a ametit şi pe 
mine. 

După o liniştire de câteva minute, binefăcătoare, a început 
parada sportivilor, frumos de văzut cum veneau uşor, într-o 
orânduire perfect aliniată şi plină de culoare, culorile de tot 
felul ale cluburilor sportive. Băieţii erau în pantaloni lungi 
bine călcaţi şi în cămaşă (era destul de frig) iar fetele în bluză 
şi fustă. Văzuţi de departe şi de sus toţi erau frumoşi, păşind 
vesel, degajat, entuziast. Contrastul faţă de armata de fier şi 
de soldaţi cu căştile şi armele de război era impresionant şi 
bine gândit. Cu tineretul părea că urma pacea cu farmecul ei. 
Deşi şi această parte a spectacolului înfăţişa o oarecare 
masivitate. Dar apărea şi un lucru tare curios. O oarecare 
dezordine totuşi, şi care era inexplicabilă mie. Deşi vizibilă 
tocmai datorită ordinii masive a rândurilor. Apărea, nu 
rareori, un supranumerar în rând, unde fiecare trebuia să-şi 
cunoască nominal dreapta, stânga, faţă şi spatele, fără a 
putea schimba deloc în nici un caz. Cel ajuns cu atâtea 
dificultăţi într-un astfel de rând, numai ca să poată vedea 
tribuna oficială şi pe Stalin, era înhăţat din dreapta şi din 
stânga şi depus la postul de supraveghere şi vai de capul lui. 
lar eu până să fiu lămurit tot întrebam. „Dar de ce este unul 
mai mult între ei şi de ce îl ţin de gât?!” 

Nici toţi diplomaţii nu încăpeau în tribuna lor specială şi 
fiecare misiune căpăta un număr restrâns de locuri, în raport 
cu mărimea ei. Tot aşa se proceda cu acordarea de bilete 
proporţional cu numărul membrilor Legaţiei, la marile 

spectacole de balet, atunci când biletele la spectacol nu erau 
vândute publicului ci misiunilor şi oficialitătilor. Aşa la cele 


două mari spectacole ale Calinei Ulanova?” pentru care se 
bătea lumea când venea în spectacol, de la Leningrad. Noi 
am avut câte patru bilete jos în fotolii, de fiecare spectacol. 
Unii, printre care şi consilierul italian, veneau cu binoclu, deşi 
aveau loc bun. Cu acel prilej am văzut şi un spectacol, altul, 
al publicului localnic. Un efort mai susţinut de eleganţă. Mai 
puţini pantofi cu baretă galbenă pe ciorapi negri. Când s-a 
ridicat cortina şi a început „Lacul lebedelor”96, am înţeles 
perseverenţa strădaniilor celor care deschideau portiera, ca 
să ceară un bilet în plus, cu plată de suprapreţ. Mă întrebam 
de unde venea vraja. Din faptul că Ulanova era încadrată în 
roluri secundare de stelele moscovite de prima mărime? De 
la faptul că ea nici nu se ostenea să întreacă prin tehnici pe 
cele mai tari în această direcţie? Parcă făcea economie de 
gesturi. Dar prin ele părea că trimite muzica în sală. Daro 
altă minune, aceasta neaşteptată, a fost succesul 


extraordinar al partenerului ei, Sergheev*”, considerat 
inferior - altul mai bun nu era însă - beţiv şi leneş. A fost o 
revelaţie şi împotriva obiceiului a fost aplaudat la scenă 
deschisă. 


Se spunea, oficial, că în U.R.S.S. nemaifiind condiţii 
obiective care să provoace cerşetoria, problema fusese 
rezolvată de la sine spre binele general. Nici vorbă. Numai de 


95 Galina Sergheevna Ulanova (n. 1909/1910), balerină rusă. A 
dansat pe scena Teatrului de Operă şi Balet din Leningrad (1928- 
1944) şi pe cea a Teatrului Mare din Moscova (1944-1960). Roluri 
de mare virtuozitate în Romeo şi Julieta, Lacul lebedelor, Giselle 
s.a. 

96 Baletul „Lacul lebedelor” este creaţia compozitorului rus, Piotr 
Ilici Ceaikovski (1840-1893). 


ui Constantin Mihailovici Sergheev (1910-1992), balerin şi maestru 
de balet rus. A evoluat pe scena Teatrului de Operă şi Balet din 
Leningrad (din 1930). 

câte ori mi s-a cerut de pomană mie. Este adevărat că aveam 
paltonul sau blana pe mine şi că ele arătau clar că eram 
străin. Mi-aduc bine aminte de acele scene pentru că fiind 
acolo într-o dispoziţie sufletească total nereceptivă faţă de 
mediu, trebuia să-mi depăşesc dispoziţia ca să-i dau omului 
de pomană. Urmam sfatul tatii, care întotdeauna mi-a spus 
„omului care-ţi cere de pomană să-i dai întotdeauna ce poţi 
da!” „Dar ei pot munci sau au mai mult decât credem noi!” 
Mi-a spus un cerşetor bătrân cu care am stat de vorbă şi l-am 
întrebat, râzând, cât câştigă pe zi: „când nu plouă sau ninge, 
între 60-80 de lei”. „Sper că i-ai dat de pomană şi că nu l-ai 
decepţionat în încrederea ce ţi-a arătat. Tu te-ai aşeza în 
colţul străzii să întinzi mâna? Este o umilinţă pe care o 
agravezi dacă nu-i dai ceva”. De atunci, dacă-i văd, nu trec 
pe lângă cerşetori fără a le da ceva. Poate nu întotdeauna din 
milă, dar întotdeauna pentru a-l revedea pe tata! 


Altă problemă aşa-zis rezolvată era aceea a prostituţiei, 
care era interzisă, dar bine tolerată în anumite localuri 
centrale şi periferice, unde se „dansa” şi unde junii şi cei mai 
puţin juni puteau avea aventuri pasagere, uşurate de atenţii 
bănesti. Când se socotea că durase prea mult activitatea 
aceasta personală în hotel, o razie le ducea în Siberia, unde 
deseori îşi puteau face rost de un cămin, cu localnici 
necăsătoriți. 

Procedeu imoral, dar pe lângă altele... 


O nuntă la Moscova. Cam o dată cu numirea în post a lui 


Grigore Gafencu”894 au ajuns acolo, tot numiţi în post, doi 
tineri funcţionari, logodiţi de la Bucureşti şi care urmau să se 
căsătorească cât de curând. Cu o largheţe caracteristică şi cu 
o reală simpatie umană, soţii Gafencu au acceptat să le fie 
naşi după căsătoria civilă, efectuată la Legaţie, la una din 


SE Grigore Gafencu a fost acreditat ca trimis extraordinar şi 
ministru plenipotenţiar la Moscova pe data de 10 aug. 1940. 

cele patru biserici disponibile. Pe deasupra era şi un prilej de 
petrecere, prilejuri întotdeauna binevenite pentru a invita 
mulţi prieteni străini. Bisericile acestea erau întreţinute de 
enoriaşi care din cauza aceasta nu erau bine văzuţi în faţa 
autorităţilor, venind în ultimul rând la alegerea acestora. 
Biserica închiriată era veche, dărăpănată, dar a cunoscut o 
slujbă ca în poveşti. Cum nu se mai văzuse de zeci de ani. 
Lumină şi lumânări, mireasa - frumoasă într-adevăr - 
îmbrăcată în rochie albă de mătase, cu voal alb, lămâiţă şi 
beteală aurie, invitaţii străini şi români eleganţi şi bine 
dispuşi, automobile de mărci străine, care de care mai 
luxoase. In jurul tuturor gloată. Gloată şi ciorchini la ferestre 
ca să vadă ceremonia dinăuntru. Expresia de „Krasaviţa” în 
gura tuturor. Şi serviciul de ordine compus din milițieni 
însărcinaţi cu apărarea diplomaților străini nu putea să 
degajeze maşinile şi nici să desființeze ciorchinii. Incaltea la 
sfârşit, când a ieşit lumea de la ceremonie şi mirii s-au 
instalat în automobil şi au vrut să stingă lumina, oamenii 
strânşi în jurul lui au protestat şi au cerut să fie reaprinsă 
până afară când au pornit să plece. 


La slujba de Înviere, la o altă biserică, tot jupuită de vreme 
şi de sărăcie, dar mai mare şi aşezată într-o piată, am asistat 
la o explozie de fervoare nestăpânită în clipa când preotul a 
spus „Veniţi de luaţi lumină!” Fără lumânări individuale, dar 
totuşi oamenii s-au îmbulzit şi au ajuns să se calce în 
picioare. Lucrul m-a înfiorat şi a îngrozit-o pe d-na Gafencu, 
convinsă că era vorba de-o manifestaţie ostilă nouă, pentru 
că aveam lumânările aprinse şi, bineînţeles ruşii se uitau 
miraţi şi curioşi de ceva nemaivăzut. Ştiut numai de la părinti. 
Dar am plecat totuşi. Şi pentru că pe unul din cei striviţi l-au 
trecut, târându-l de subţiori, tocmai prin faţa noastră. 

Printre zecile de mii de persoane care în principiu ar fi 
trebuit repatriate şi ale căror liste fuseseră mai întâi 
întocmite de secţia Europei de Est (Rusia etc.) a M.A.S. secţie 
condusă, după răpirea Basarabiei în 1940 de V. Rădulescu- 


84 


Pogoneanu?? şi al cărei referent eram, mai târziu ceva 
trecute la Ministerul de Interne, pentru că printre altele erau 
multe familii din Regat separate datorită intrării trupelor 
sovietice cu călcarea termenelor fixate de chiar guvernul 
U.R.S.S. şi  împiedicării oricărei repatrieri, ocupându-se 
punctele de frontieră cu paraşutişti din primele ore şi 
interzicându-se orice trecere - Ungheni, Cetatea Albă etc. La 
Cetatea Albă a fost oprit trenul în gară, oraşul fiind trecut pe 
planul de evacuare pentru a patra zi, a fost ocupat din 
primele ore după ultimatum. Printre acele zeci de mii - vreo 


şaptezeci de mii - de persoane deci, se găsea şi sora cu 


minţile pierdute a lui Grigore Filipescu 100, internată la 


Costingeni. Demersuri insistente fuseseră făcute pentru 
revenirea ei în ţară, urmate de făgăduielile de rigoare. Aveam 
şi pentru dânsa instrucţiuni să insist pe lângă diplomaţii 
noştri — Gafencu - să revină insistent. Ceea ce am şi făcut. 
lar la insistenţele repetate a venit, în fine, răspunsul că în 
ziua de, la ora de, la punctul de, doamna X va fi predată de 
autorităţile sovietice celor însărcinaţi să o primească. 
Gafencu, încântat, cu vocea lui frumoasă şi cu zâmbet pe 
faţă, ne spune: „Ei, vedeţi că totuşi iau dat drumul!” Dar nu 
după multe zile primim de la Centrală o telegramă plină de 
indignare, ca să se protesteze categoric împotriva unei crude 
bătăi de joc. Fusese predată, dar moartă. lar Vişinski i-a 
explicat ministrului: „Ce să facem? Ne sabotează autorităţile 
în subordine!” 

Rolul de arbitru al războiului şi al păcii, la care Stalin părea 
că renunţase virtual, nu scăzuse de fapt, cel puţin în 
aparenţă, cu toată aparenta înfeudare la politica nazistă. Şi, 
tot aşa în orice caz, chiar acela de viitoare parte participantă 
la război în viitor, rămânea mai mult decât important, pentru 
ca personalitatea de primă importanţă care era ambasadorul 
Marii Britanii în Rusia să se facă că nu bagă de seamă, din 
ordin bineînţeles, feluritele afronturi la care ţara sa era 
supusă prin el. lar multă lume nu avea o siguranţă absolută 


99 vezi nota 34. (pg. 27) 


100 vezi nota 69. (pg. 48) 

de ce parte va fi până la urmă Rusia. Chiar Stalin a făcut, pe 
lângă alte mari greşeli, incredibila greşeală de a nu răspunde 
pe loc la atacul german şi de a ordona măsuri 
neprovocatoare, socotind atacul german drept o greşeală 
care putea fi îndreptată. Hotărârea aparţinea lui Hitler. 
Asupra acestui punct toată lumea era de acord. lar despre 
Stalin, deşi nu lipseau cu totul vocile afirmând că era câştigat 
de-a binelea politicii naziste, cele mai multe afirmau cu tărie 
că ducea un joc care avea însă păcatul de a putea fi ghicit. 
Deşi dictatorul sovietic cu un fel de îndârjire ţinea să arate 
mai mult decât bunăvoință faţă de confratele său. Ajunsese 
în U.R.S.S. ca până şi la ţară să fie pedepsiţi cei care mai 
întrebuinţau termenul de fascist sau nazist! 

Următoarele episoade ilustrează cele ce am afirmat mai 
sus, unul într-un sens, celălalt în sensul opus. 


După eşecul realizării unui bloc neutru balcanici 


TEE mâl di „102 
regiunea suferea fie agresiunea italiană împotriva Greciei 0 A 


fie presiunea germană în celelalte ţări balcanice, pregătită cu 


determinare de Hitler pentru a închide cât mai repede 


englezilor porţile Greciei105, în legătură cu ceea ce se 


pregătea în Balcani, în timpul unui prânz diplomatic la noi, 
invitaţi fiind Gavrilovic şi fiica sa, acesta i-a răspuns lui Gr. 
Gafencu, care dezvolta cu destulă dezinvoltură şi dexteritate 
ipoteza că ambele ţări ale noastre vor fi aduse să facă 
aceeaşi politică, mai precis că lugoslavia va fi obligată să se 
ralieze politicii balcanice a Axei. Reţin râsul superior al lui 
Gavrilovic, care i-a răspuns: 

„Dragă Gafencu, nu neglija tocmai faptul cel mai însemnat, 
că lugoslavia nu este înfeudată Axei”. Foarte repede a avut 


01 


101 în sept. 1939, au avut loc tratative româno-iugoslave pentru 


crearea unui bloc al neutrilor în Balcani şi în Europa Centrală, 
rămase însă fără rezultat. 


19 La 28 oct. 1940, armata italiană începe agresiunea împotriva 
Greciei. 


193 Trupe germane invadează Grecia (6 apr. 1941), în sprijinul 
armatei italiene. 

loc adeziunea la Axă a acelei ţări, ceea ce i-a prilejuit lui 
Grigore Gafencu o remarcă şi un zâmbet: „Uite vezi, că acum, 
scumpe Gavrilović, suntem din nou aliaţi în aceeaşi barcă!” 
Actul trei al acestor scurte dialoguri din care nu lipsea ironia 
amicală, s-a petrecut după retragerea din Axă a Iugoslaviei şi 
turbata bombardare fără prevenire a Belgradului. „Vezi, că 
lar nu mai suntem alături”, cu un aer de superioritate 
(nejustificată poate, pentru că lugoslavia împreună cu Polonia 
au contribuit în anii precedenţi să deschidă calea Germaniei... 
ca să-i ignorez pe anglo-francezi!) 

Cu vreo săptămână înainte de atacarea Belgradului, cred 
că nici chiar atâta, a avut loc la Moscova un act pe cât de 
spectaculos pe atât de senzaţional. Ca urmare la lovitura de 


statł? care lichidase regența şi guvernul prinţului Paul, 
Stalin a invitat după miezul nopţii la Kremlin pe Gavrilović cu 
care, în prezenta lui, Molotov a încheiat un pact de 


neagresiune cu noul guvern iugoslav1%5. Lovitură de trăsnet 
a doua zi pentru toţi cei care au deschis „Pravda” sau 
„Izvestia” şi au văzut fotografiile. S-a crezut că actul avea o 
mare importanţă. Când colo, altă lovitură de trăsnet ca şi 


simultană, bombardarea Belgradului 196. N-am auzit pe 
nimeni comentând lovitura ca pe una menită să se adauge la 


104 a 20 mart. 1941, la reuniunea Consiliului de Coroană, prinţul 


regent Paul, în urma ultimatumului adresat de Hitler, este de acord 
ca lugoslavia să adere la Pactul Tripartit, fapt care are loc la Viena 
(25 mart. 1941) în prezenta premierului Dragiša Cvetković şi a 
ministrului de Externe, Cincar Markovic. La 27 mart. 1941, pe 
neaşteptate, se produce, la Belgrad, o lovitură de stat antifascistă, 
condusă de generalul Dusan Simovic, în urma căreia guvernul este 
răsturnat, iar semnatarii Pactului Tripartit sunt arestaţi. In aceste 
condiţii, se declanşează agresiunea trupelor germane, italiene, 
ungare şi bulgare (6 apr. 1941) împotriva lugoslaviei, care în ciuda 
rezistenţei armate, este nevoită să semneze actul de capitulare, 
fiind apoi împărţită între statele agresoare. 


193 Pactul de neagresiune sovieto-iugoslav s-a semnat în noaptea 
de 5/6 apr. 1941, care prevedea respectarea reciprocă a 
independenţei, suveranităţii şi integrităţii teritoriale. 


jocul pentru câştigare de timp. Sigur însă că aşa s-a 
întâmplat, cu voie sau fără voie. lar luarea sub aripa 
ocrotitoare a  lugoslaviei s-a transformat curând într-o 
invitaţie cominatorie de a părăsi teritoriul sovietic adresată 
Legaţiei lui Gavrilović şi lui personal, în urma cererii 
guvernului german, solicitând ca să se retragă tuturor 
misiunilor diplomatice ale ţărilor ocupate, privilegiile de 
extrateritorialitate. Într-o vibraţie de indignare cum rareori 
am mai întâlnit, iugoslavii îşi manifestau condamnarea unui 
astfel de comportament machiavelic. Noi tot din cercul 
acestora făceam parte şi eram tot timpul pe drumuri între 
Legaţii şi mai ales la sârbi şi la belgieni, cu care ne 
împrietenisem foarte tare şi a căror lipsă aveam să o 
resimţim mult. Ca reacţie la porţia de ulei de ricin pe care a 
fost nevoit să o înghită guvernul sovietic, în urma pactului cu 
sârbii, la plecarea acestora din Moscova, s-a dus să-i conducă 
la gară directorul Protocolului Barkov - care pe urmă a ajuns 
în Siberia - iar în faţa vagonului cu şeful misiunii a fost întins 
covorul de pluş roşu ca la sosirile sau plecările oficiale. Mulţi 
eram la plecarea lor şi gestul ne-a părut o deriziune puţin 
obişnuită. Pentru unii însă dătătoare de speranţe într-un viitor 
mai îndepărtat. Termenul de părăsire a teritoriului sovietic, 
dat misiunilor ţărilor ocupate de germani, pe lângă 
recunoaşterea implicită a încetării fiinţei independente a 
tărilor respective, mai însemna pentru nişte oameni bătuţi de 
vânt şi foarte însemnate pierderi materiale, pentru oameni cu 
viitorul greu. Ei trebuiau să lichideze sau să părăsească tot ce 
nu puteau lua cu ei, la orice preţ, în maximum o săptămână, 
dacă-mi mai amintesc precis. Cu acest prilej al plecării 
„ocupaţilor” s-a arătat virtutea prieteniei închegate în condiţii 
care o făceau să rodească. Foarte mulţi i-au ajutat să nu-şi 
piardă tot avutul, cumpărând la preţuri mai bune lucrurile lor. 
Ca şi cum ar fi presimţit lucrul cu vreo lună înainte, poate, 
Gafencu, la un dineu cu mai mulţi prieteni, soţi şi soţii, a spus 
câteva cuvinte calde despre ceea ce a putut însemna viaţa 
106 La pa aa FO RI a 
Lovitură de teatru. In dimineața zilei de 6 apr. 1941, la orele 
5:15, Belgradul, Skopje, Rumanovo, Niš, Zagreb, Ljubljana sunt 
violent bombardate de către aviația germană. 

dusă la Moscova şi apropierea pe care o produsese între noi. 
Mi-aduc şi acum aminte de plimbările după petrecere în 
timpul nopţilor tare scurte, cu un grup de două-trei maşini 
decapotate, ocupate numai de tineri şi de d-na Hendryx - 
fostă solistă a operei de la Monnaye, şi ea tânără, curtată de 
tânărul Russel care avea să moară pe undeva pe la Singapore 
sau prin Malaysia - mergând şi cântând pe cheiurile de piatră 
ale Moscovei. 


Un alt gest nemaipomenit, menit să fie înregistrat de 
germani dar şi de ceilalţi, a fost acela al apariţiei lui Stalin în 
persoană, Stalin în carne şi oase, la o gară publică, când 


pleca ministrul de Externe al Japoniei, Matsuoka107, după ce 
semnase o convenţie de pescuit cu Rusia în eterna, endemica 
chestiune în evidenta contenciosului ruso-japonez şi un pact 
de neagresiune care da mână liberă de fapt Japoniei în Est şi, 
în chip poate nu atât de paradoxal, folosea numai U.R.S.S. Cu 
acest prilej, salutând pe unii diplomaţi străini, de care era plin 
peronul, ca şi de oficialități ruseşti, iar ataşaţii militari erau în 
linie într-o vizibilă formaţie militară, Stalin s-a îndreptat spre 
ataşatul militar german, generalul Kostring pe care l-a 
îmbrăţişat sau în tot cazul i-a dat acolada - Kâstring, era pe 
jumătate rus - semiîntrebându-l în timpul acesta, sau 
semiafirmând: „Suntem prieteni, nu?” Dacă memoria mea mă 
poate înşela în termeni, nu mă înşală nicidecum asupra 
sensului, care rămâne acesta. Cu umor mulţi s-au întrebat 
dacă Stalin făcuse excepţionalul său gest demonstrativ ca să- 
| conducă pe Matsuoka, sau ca să-l îmbrăţişeze în public pe 
Köstring (s-ar putea să fac vreo eroare relativă la numele 
107 y5suke Matsuoka (1880-1946), om politic şi diplomat japonez. 
Membru al Dietei (1930-1934); a reprezentat Japonia la Societatea 
Naţiunilor (1932-1933). Ministru al Afacerilor Externe (1940-1941), 
perioadă în care Japonia încheie cu Germania şi Italia (27 sept. 
1940) Pactul Tripartit şi semnează (13 apr. 1941) cu U.R.S.S. Pactul 
de neutralitate. Considerat criminal de război, este arestat şi 
predat Tribunalului Intemaţional pentru Orientul îndepărtat; moare 
în timpul procesului. 

exact al ataşatului militar german). 


Două alte evenimente dintre care primul iarăşi de un tip 
uluitor, incredibil, fuga lui Hess1%8 în Anglia şi întâlnirea la 


Brenner109 între Hitler şi Mussolini. Se emoţionase la culme 
atât gloata cât şi lumea politică. S-a întâmplat de ambele dăţi 
să fiu în conversaţie cu Novikov, directorul politic. Şi tot 
seara. Cel care de fiecare dată a fost aducătorul a fost Dinu 
Gh. Popescu. Şi de fiecare dată surpriza lui Novikov a fost 
nestăpânită, plină de îngrijorare. „Ai văzut cât de impresionat 
a fost Novikov. Să ştii că la Brenner s-au luat cele mai 
importante hotărâri privind Rusia”. „Probabil războiul”. Din 
politeţe ierarhică, Dinu Gh. Popescu s-a adresat mai întâi 
direct lui Novikov. Şi în cazul Hess era vizibil că Novikov nu 
fusese informat încă. În acest ultim caz, Gr. Gafencu a 
subliniat că vedea o diferenţă între cele două comunicate 
germane. O deosebire de redactare. Primul comunicat îl 
declara pe locţiitorul Fuhrerului nebun de-a binelea, iar al 
doilea, prin conţinut şi ton, era vizibil îndulcit. Gr. Gafencu 
avea impresia că, chiar dacă ideea lui Hess îi aparţinea în 
totul - a fugii lui - i s-a părut că Hitler nu voia să taie toate 
punţile. 


Pasionante discuţii am avut atunci, după întoarcerea lui 
von Schulenburg de la Hitler, unde fusese chemat la raport, 
ministrul, consilierul şi noi cei trei secretari: Mircea Popescu, 


108 Rudolf Hess (1894-1987), om politic naţional-socialist german. 


Colaborator apropiat al lui Hitler. În 1941, din raţiuni încă 
neelucidate, a fugit, la bordul unui avion, în Marea Britanie. S-a 
sinucis în închisoarea de la Spandau. 


1 SN R 
99 Brenner, o localitate de frontieră în sudul Germaniei, unde, la 


17 mart. 1940, are loc întâlnirea Hitler-Mussolini, la care s-a 
discutat problema intrării Italiei în război. Convins de Hitler, că 
Occidentul va fi învins, Mussolini se angajează să intervină cu 20 
de divizii pe Rin, pentru o ofensivă comună spre Dijon. 

Dinu Popescu şi cu mine. Gafencu fusese să-l vadă pe 
Schulenburg, cu care era în legătură de prietenie de când 
Schulenburg fusese ministrul Germaniei la Bucureşti. Avusese 
faţă de Schulenburg un răspuns caracteristic pentru toţi. Pe 


vremea aceea - Dictatul de la Viena110 - fusesem temporar 
detaşat la Cifru pentru a asigura descifrarea cea mai rapidă a 


telegramelor lui Manoilescul11, ca şi când cu ultimatumul cu 
Basarabia. Şi alte prilejuri mai puţin însemnate. De la Viena, 


Manoilescu a transmis o argumentare a lui Ribbentrop 112 în 
privinţa Arbitrajului, bazată pe un raport al lui Schulenburg 
cum că Gafencu trata cu ruşii, că acesta era rostul special al 
trimiterii lui Gafencu la Moscova. Cum i s-a trimis pe loco 
telegramă cerându-i-se explicaţii, s-a dus să-l vadă pe 
Schulenburg şi l-a întrebat deschis „Ce înseamnă această 
afirmaţie?” Încă mai deschis, neamţul i-a răspuns textual: „a 
minţit”. Răspunzând la întrebarea fostului ministru de 
Externe român cum vede desfăşurarea ulterioară a lucrurilor 


1193.30 aug. 1940, Germania şi Italia au impus României 


cedarea către Ungaria a pârtii de Nord a Transilvaniei (43.500 km2 
şi 2.600.000 de locuitori în marea lor majoritate români). 


111 Mihail Manoilescu (1891-1950), inginer, economist şi om 
politic. Apropiat al principelui Carol, s-a numărat printre liderii 
politici favorabili readucerii pe tron a acestuia. Ministru în mai 
multe rânduri şi guvernator al Băncii Naţionale a României. Ca 
ministru al Afacerilor Străine (iul-sept. 1940) în guvernul |. Gigurtu, 
a condus negocierile de la Viena (aug. 1940), unde, sub presiunea 
lui Hitler şi Mussolini, a semnat Arbitrajul de la Viena, prin care se 
ceda Ungariei Nordul Transilvaniei. Arestat în două rânduri (oct. 
1944-dec. 1945 şi din dec. 1948), a murit în închisoarea de la 
Sighet. 


142 Joachim Ribbentrop von (1893-1946), diplomat şi om politic 
naţional-socialist german. Ambasadorul Germaniei la Londra 
(1936)). Ca ministru al Afacerilor Externe (febr. 1938-1945), a 
susţinut şi promovat în plan diplomatic politica agresivă, 
revanşardă a lui Hitler. Unul dintre arbitrii de la Viena, care au 
impus României Dictatul de la Viena. Condamnat la moarte de 
Tribunalul Intemaţional de la Nürnberg, a fost executat. 

după venirea primăverii, subiect despre care se vorbea la 
Moscova din ce în ce mai insistent, „pace sau război?”, von 
Schulenburg i-a răspuns: „De va fi pace sau război, nu pot să- 
ţi spun, dar ceea ce pot să-ţi spun este că l-am găsit pe Hitler 
foarte rău sfătuit. Şi pot să-ţi mai spun că întreaga noastră 
misiune susţine ideea de pace, pe lângă Führer”. — La 
ambasada germană de acolo erau trei ramuri: cea militară, 
Köstring (?), cea economică în frunte cu ministrul Sparre şi 
cea politică a lui Schulenburg. 

Nu-mi amintesc să fi citit această relatare şi în 
„Preliminaires de la guerre à l'Est...” Dacă este aşa, îmi explic 
lucrul prin faptul, că în 1944 Hitler şi Schulenburg mai trăiau. 


Printre inovațiile guvernului sovietic în domeniul prevenirii 
spionajului duşmanilor imperialişti, a fost şi nemaiauzita 
măsură, cel puţin în Europa, de a interzice practic ieşirea 
diplomaților din Moscova, mai departe de o rază de 100 de 
km. Formal, interdicţia nu suna aşa, numai că, pe orice rută şi 
la orice distanţe apăreau puncte interzise. Nu era interzis să 
te duci la Leningrad, dar nu aveai autorizaţia de trecere prin 
anume centre! Se întâmplă că Leningradul era el însuşi 
interzis. Hotărâsem să mă duc acolo iarna, când se mai putea 
încă. Dar d-na Gafencu a insistat să mergem împreună, pe 
timpul nopţilor albe, cu Gaston Bergery, şi ne-am ars. 


În ceea ce priveşte părerile care se exprimau la Legaţie 
relativ la viitorul război, despre care nici un ziar rus nu scăpa 
o vorbă în afară de comentariul TASS din 10 (?) iunie cred, 
dar toată lumea vorbea de pregătirile făţise germane, ele [se] 
cristalizau în felul următor: Nuşeta Gafencu şi Dinu Gh. 
Popescu susțineau că până la urmă Germania va fi obligată 
să-l facă. În consecinţă urma să-l facă cât de repede, iar 
rezultatul îl vedeau în două variante opuse: Dna Gafencu, din 
România făcea o a „x” republică sovietică, ceea ce ne 
determina s-o detestăm pe „babă”, iar Dinu susţinea că 
Germania va porni războiul fulger calculat perfect de Statul 

Major german, care nu-şi putea îngădui să-l piardă. Aşa era, 
dar n-a fost aşa. Ministrul şi cu mine, în general, afirmam că 
Germania nu va porni războiul pentru că în urma hipertrofiei 
în întinderea tărilor ocupate, Rusia va provoca catastrofa 


germană. Vezi Napoleon! 115 - De aceea, amândoi credeam în 
pace. 


Pe data de 10 iunie am fost rechemat la Bucureşti. Vreo zi, 
două înainte, Gafencu m-a invitat în camera lui de culcare şi 
m-a însărcinat ca o dată ajuns cu avionul la Bucureşti, să mă 
duc de la aeroport direct la minister să-l văd pe Alexandru 
Cretzianu şi să-l rog, în numele lui Grigore Gafencu, stăruitor, 
să-i dea numai lui o indicație măcar, într-o problemă atât de 
gravă. Era, de altfel, hotărât să evacueze femeile imediat, dar 
nici una nu voia să plece şi să-şi abandoneze soţul. „Şi să-mi 
telegrafiezi personal d-ta cifrat pe numele meu” - Culmea a 
fost că am regretat plecarea mea de acolo, unde trăisem din 
plin evenimente interesante, îmi creasem prietenii şi mai 
ales, mă despărteam de o pereche de oameni puţin obişnuiţi, 
care-mi arătaseră zilnic o vie şi plăcută prietenie. Pe atunci 
nu o cunoscusem suficient pe soţia acelui om excepţional. 


După un zbor minunat pe o zi cu soare - zburam pentru 
prima oară şi eram ca vrăjit - am admirat stepa ucraineană, 
meandrele cele mai şerpuitoare ale Niprului la Cherson, apele 
lui atât de curate că se vedeau algele în adâncime, sistemul 
de a se face sare la malul mării, Marea Neagră însăşi la 
Burgas spălând stâncile balcanice, Balcanii tociţi cu adevărat, 
râurile sticlind în soare ca firicele de diferite materii 
preţioase, Sofia, Dunărea, Bucureştii şi ministerul, unde m- 
am dus imediat. Zborul a durat de la 7-16. Bine primit de 
Cretzianu, i-am explicat de ce am venit aşa direct la el, 


113 Aluzie la campania din 1812 a lui Napoleon în Rusia, încheiată 
cu un mare dezastru pentru armata franceză (din „Marea armată”, 
care număra 600.000 de soldaţi, ajung la Niemen mai puţin de 
300.000 de oameni). 

transmiţându-i mesajul. 

M-a luat de braţ, eram în vechiul birou elegant al 
ministrului de Externe din Palatul Sturdza, şi m-a dus la o 
fereastră de unde am văzut tocmai o caravană militară 
germană de pontoane care trecea cu zgomot. 

„Vită-te. Aşa ceva vedem de săptămâni. Nimeni în ţară nu 
ştie de va fi pace sau război în afară de domnul general 
Antonescu. Telegrafiază-i lui Grigore, spune-i ce-ai văzut şi ce 
ţi-am răspuns. Altceva nu ştiu”. 


Treizeci de kilograme de persoană s-a îngăduit diplomaților 
să ia cu ei în regimul nou de izolare perfectă până la 
efectuarea schimbului, concomitentă, în Europa la graniţa 
turcă a ruşilor, în Caucaz la graniţa tot cu Turcia a 
europenilor. În afară de cele 30 kg personale, restul a fost 
pierdut, de la automobile la ultima sticlă de vin din 
„biblioteca  Legaţiunii” şi a provocat reproşuri, fie şi 
neexprimate direct, fată de parcimonia cu care ar părea 
acum că se folosise „biblioteca”! Românii au călătorit cu 
italienii şi ca adevăraţi neolatini cu toţii, starea de 
emotivitate nu a lipsit între ei. Mai cu seamă că pe lângă 
pierderile totale, condiţiile fizice ale transportului au fost 
grele. Zile întregi de staţionare într-un sat căzăcesc, vreo alte 
zece în tren la graniţa turcă. Cel puţin casa sătească avea o 
cişmea în curte unde se mai puteau spăla, dar în tren şi sub 
tren, lipsa de apă şi murdăria acumulată erau de-a binelea 
răufăcătoare, mărind starea de tensiune. Lui Grigore Gafencu 
i s-a propus, în continuare, Legaţiunea de la Berna, dar a 
refuzat-o având intenţia să susţină interesele ţării faţă de 
tabăra democratică. A refuzat, manifestându-şi totuşi o 
politicoasă recunoştinţă faţă de propunere. 


La ambasada Franţei începerea războiului germano-rus a 
declanşat pe lângă amărăciunile ştiute şi o dramă 
suplimentară. De groază, una din doamnele misiunii, d-na 
Payart, soţia ministrului consilier, s-a azvârlit pe fereastră şi 

şi-a rupt picioarele, complicând cu atât mai mult situaţia 
celorlalţi. De câte ori îmi amintesc de dânsa, nu-mi vine 
gândul la gestul nenorocit, ci la entuziasmul cu care primea 
vreo cutie de bomboane sau de fructe zaharisite de la Capşa, 
a cărei faimă era bine stabilită în corpul diplomatic de la 
Moscova. Mă bucuram de succesul atenţiilor mele venite prin 
curier, pentru o firmă care făcea cinste tării. Chiar aşa! 


Davidescu, predecesorul imediat la Moscova al lui Gafencu, 
riposta uşor, de obicei ironic şi deseori usturător. Privea 
limpede şi pătrunzător, cu ochii mari sub o frunte mare, 
înaltă şi în plus mărită de chelie. Nasul drept, foarte fin 
desenat - puţin ascuţit şi nu datorită formei sale fireşti, ci 
felului de a se menţine al posesorului, puţin pe sus. Il ajuta 
mult atunci când adopta, aproape fără voie, poziţia 
irespectuos denumită de noi „de înţepare” sau de „acreală”. 
Omul vizibil sensibil, vizibil suferea când era cuprins de vreo 
enervare şi trebuia să se stăpânească şi deseori izbutea în 
chip meritoriu, deşi se indigna uşor şi tenul său foarte alb se 
roşea brusc şi puternic. Dar, prin contrast, era tot atât de 
uşor meşter în a fi şi a părea de ghiaţă! Toate cu o 
solemnitate transilvăneană! 

Fiind ministrul României la Moscova, i-a fost dat să 
primească lovitura grea şi umilitoare a ultimatumului sovietic 
la a cărui acceptare a jucat un rol util. Mai precis, fiind 
convins de acceptarea lui, şi pus în situaţia de a nu avea 
comunicare telefonică cu Bucureştiul, a dat el un răspuns 
precedând pe cel al guvernului român. (Notez, pentru a 
întregi episodul, că în starea de aproape panică provocată de 
blocarea comunicaţiilor telefonice cu Moscova, telefonistul 
nostru şef pe când raporta lui Al. Cretzianu că nu se mai 
putea obţine legătura şi lucrul putea atrage tocmai ceea ce 
acceptarea ultimatumului  urmărise să evite, războiul, 
telefonistul a arătat că s-ar fi putut folosi calea Berlinului. 
Ceea ce s-ar fi şi făcut). Nu vreau să mă opresc la protestul 
lui Davidescu faţă de lovitura sovietică, ci la muţenia lui, la 
încremenirea lui în faţa lui Molotov, în cazul ocupării regiunii 

Herţa, din Dorohoi. Această regiune din Vechiul Regat fusese 
ocupată totuşi de trupele sovietice. Pentru că guvernul 
sovietic declarase că va reocupa Basarabia în limitele ei 
dintotdeauna, guvernul român a crezut într-adevăr că era 
vorba de o greşeală a autorităţilor inferioare şi l-a însărcinat 
pe ministru să ceară reintrarea în situaţia determinată de 
hartă. La fel în chestiunea unor puncte pe braţul Chilia (Stari 
Stambul, Musura etc.). Din aceste motive l-a însărcinat pe 
Davidescu să ceară revenirea la afirmaţiile oficiale. Când s-a 
prezentat cu cazul la Molotov, acesta i-a răspuns tare pe 
dreptul său, că demersul nu era întemeiat şi ca să-i 
dovedească lucrul, i-a arătat harta originală pe care era trasă 
cu creionul roşu linia care despărţea noua frontieră, linia 
Molotov. l-a explicat că linia fusese trasă cu un creion roşu de 
mână foarte gros, care la scara şi la grosimea liniei trase cu 
creionul atât de gros, includea şi regiunea Herţa! Imi 
povestea Davidescu cum a rămas fără grai în faţa acestei 
demonstraţii. Nici măcar nu şi-a adus aminte de Brenner. 
Când cu ultimatumul, chemat noaptea de Molotov, luând 
cunoştinţă de el, a protestat cu emotie, în numele drepturilor 
etnice şi istorice ca şi a politicii de apropiere. A arătat că 
termenul este prea scurt pentru comunicare şi răspuns, care 
solicitau cifrări şi descifrări, întârzieri de comunicaţii etc. 
Întotdeauna i-am arătat omului care a trecut prin asemenea 
încercare şi care a suportat-o, un deosebit respect. Deşi seria 
Finlandei, Poloniei, Tărilor Baltice care s-a produs cu călcarea 
obligaţiilor tratatelor de pace de la Varşovia şi Riga ca şi a 
convențiilor de definire a agresiunii, încheiate cu vecinii la 
Londra şi de punere în vigoare anticipată a pactului Briand- 


Kellogg, arătau clar că guvernul sovietic lucra clar şi repede, 


ca în junglă după fericita expresie a generalului de Gaulle 114, 


guvernul român a rămas surprins de revendicarea Bucovinei 
de Nord ca dobândă. 


114 Charles Gaulle, de (1890-1970), general şi om politic francez. 
Lider naţional al Rezistenței Franţei împotriva ocupanților germani. 
A întemeiat şi condus „Forţele Franceze Libere”. Şef al guvernului 
provizoriu (iun. 1944-ian. 1946), prim-ministru (iun. 1958-ian. 
1959), preşedinte al Franţei (ian. 1959-apr. 1969). 

Cu o maximă indignare am respins atunci înclinarea 
regelui, după atâta grandomanie manifestată permanent, 
deşi recunosc că soluţia dată putea fi susţinută. 


Tot relativ la Davidescu. Am fost de faţă la o foarte 
„colorată” reacţie a acestui om, colorată şi la propriu şi la 
figurat, care a pus mult suflet în îndeplinirea îndatoririlor sale. 
Clipa aceea n-a fost atât de dramatică cum a fost prima 
sfârtecare a ţării, consecinţă directă şi limpede a pactului 
germano-rus ca şi a prăbusirii frontului vestic în Franţa. Dar 
oamenii nu stau să facă numai judecăţi critice asupra 
mersului lucrurilor şi suferă loviturile acestuia, aflându-se 
materialmente chiar direct în calea lor, fără voia lor. Aşa s-a 
întâmplat şi cu Davidescu, nu multă vreme după ce fusesem 
repartizat ca şeful de cabinet care să lucreze direct cu 
dânsul. Culmea era că fiind foarte prudent şi rezervat, şi 
potrivit cu meseria destul de înţelegător fată de putere, în 
limite fireşti însă, îl văd deschizând uşa care dădea din biroul 
lui într-al nostru, uşă ca toate cele din Palatul Sturdza, înaltă, 
mare şi frumos lucrată în lemn, a cărei deschidere numai 
părea că face parte dintr-un ritual, fiind impunătoare când 
era mânuită de un om şi el impunător. Am crezut literalmente 
că plesneşte de ciudă, congestionat roşu-vânăt, cu ochii mari 
exorbitanţi, de-a dreapta şi de-a stânga nasului el însuşi 
relativ mai ascuţit. Primise raportul comisiei Henke-Roggieri 
cu concluziile lor de anchetă. lar pe raport cu scrisul încă mai 
nervos al ministrului de Externe o lungă rezoluţie. Venea în 
starea aceasta cu o hârtie în mână spre mine cu mersul său 
rapid şi înfipt, totuşi uşor şi cu gestul cu care după ce ţâşnea 
de la biroul lui ca să treacă la mine în birou cu grabă sau cu 
supărare. Acum figura lui congestionată, albul ochilor 
exorbitanţi, m-au îngrijorat şi am sărit şi eu îndreptându-mă 
repede spre el. „Poftim! Uite ce-mi trimite dl. vicepreşedinte! 
Te rog, citeşte!” Nuanţa de solemnitate care însoțea vizibila 
sa indignare m-a avertizat că n-ar fi fost cazul să-l contrazic 
pe moment. Dar, după ce am citit documentul, mi-am dat 
seama că nici nu era cazul. Avea dreptate în totul. Dar după 
firea mea de atunci, departe de intrigi personale şi gata de a 


97 


împăca lucrurile şi oamenii, am încercat la întrebarea lui „Ei, 
ce zici?”, să o mai îmblânzesc „Ce să zic, este un tipic fel dea 
reacţiona, la furie al lui Ică. Dar o să-şi revie şi o să vadă că a 
greşit”. „Dar ce crezi dta că eu sunt dispus să joc cum i se 
năzare din nimic şi că pot accepta să figureze la dosarul meu 
aşa ceva ca ordin observator?” s-a oţărât şi la mine 
Davidescu. Uite ce-i răspund în demisia pe care am redactat- 
o acum. Şi, te rog, cheamă-l imediat pe Barbul să i-o 
înmânez!” Acum explicarea acestei scene: 

Mânaţi de ideea fundamentală a guvernării lor ei 
[Antoneştii] urmăreau restabilirea vechilor frontiere ale 
României Mari. În consecinţă, războiul pentru Basarabia şi 
recuperarea Transilvaniei de Nord. De aici, în planul întocmit 
de Ică de a ajunge la anularea Arbitrajului de la Viena a intrat 
multă ştiinţă juridică, dar insuficientă înţelegere politică a 
momentului, întemeiat pe masacre şi asasinate individuale, 
pe expulzări cu miile în vagoane de vite, a românilor de 
frunte, în cap cu şefii Bisericii naţionale unite, pe confiscări 
de pământuri şi bunuri, şi pe tot ce puteau inventa creiere 
înfierbântate de ură şi fără control, toate fiind călcări 
evidente ale prescripţiilor Arbitrajului, Mihai Antonescu a 
socotit după dreptate, că Arbitrajul încălcat greu de unguri 
trebuie denunţat. A crezut că poate obţine acordul Axei după 
drept şi după fapt: participarea României la război în chip 
masiv. Numai că puterile Axei nu înțelegeau tot aşa situaţia şi 
cu vorbe frumoase mențineau situaţia lor privilegiată în 
ambele ţări satelite. Aşa că vicepremierul, care-l convinsese 
uşor pe Mareşal pentru denunţare, care fusese combătut de 
secretarul său general Al. Cretzianu sub motivul că nu se 
pregătise mai deloc o acţiune în sensul acesta nici la Berlin şi 
nici la Roma, că participarea la război nu era una, a decis să 
întocmească memoriul cuprinzător al tuturor încălcărilor 
ungureşti şi să-l depună împreună cu toate actele 
doveditoare miniştrilor de Externe ai celor două mari puteri 
aliate. 

Arbitrajul care adusese armata germană pe înăltimile 
Carpaţilor nu fusese cerut ci impus, după ce Hitler mai întâi 

refuzase o cerere imprudentă115 a lui Gigurtu16-Manoilescu 
la Obersalzburg. Nu avusese rostul să împace ci să dividă mai 
tare cele două mici ţări satelite şi să fie gata să pună 
stăpânire pe petrolul românesc, spre a evita distrugerea lui 


ca în 1917 şi în actele Wenger în 1939117. Cele peste două 
milioane de români nu aveau nici pe departe destui maghiari 
în România asupra cărora să exercite represalii. Puteau să 
alcătuiască cărţi doveditoare a atrocitătilor maghiare, cum a 
fost cea alcătuită de secţia maghiară a Direcţiei Politice, 
profesorul lon Chinezu, consulii Negus şi Marina etc. Nimeni 
dintre conducătorii responsabili ai Axei nu le-ar fi citit şi chiar 
dacă ar fi făcut-o nu s-ar fi condus după ele. Dar întemeiat pe 
drept, pe dreptate, pe importanta participare pe front şi de 
lipsa sa de experienţă, lon Antonescu a dispus remiterea 
denunţării Arbitrajului. Actul, în fond, rămâne curajos şi 
onorabil. La Berlin a fost primit la înregistrare, dar contele 


Cianol1% l-a refuzat brutal pe consilierul Mihai 


11 ; ; S , 
5 Cererile exorbitante ale delegației ungare la Turnu Severin 


(aug. 1940), l-au determinat pe Gigurtu să ceară lui Hitler o 
întrevedere, refuzată de acesta din urmă, pe motiv că nu doreşte 
să-şi supere aliații. 

116 jon Gigurtu (1886-1959), industriaş, economist şi om politic. 
De mai multe ori ministru; prim-ministru (iul. - sept. 1940). A fost 
constrâns de Germania şi Italia să accepte Dictatul de la Viena 
(aug. 1940). Arestat şi întemnițat, moare în închisoarea de la 
Sighet. 


117 Ta l ; 

Au existat mai multe proiecte privind distrugerea zonei 
petrolifere româneşti, între care s-a impus Planul Leon Wenger (1 
oct. 1939), care prevedea distrugerea puţurilor de petrol şi 
blocarea căii Dunării pentru a se reduce sau întrerupe legăturile 
fluviale româno-germane. 


118 Galeazzo Ciano, conte (1903-1944), diplomat şi om politic 
italian. Căsătorit cu fiica lui Mussolini, Eda. Ministru de Externe 
(1936-1943). Unul dintre arbitrii de la Viena, care au impus 
României Dictatul de la Viena. Arestat, judecat şi executat pentru 
faptul că a sugerat ieşirea din război a Italiei. 

Cămărăsescul1%, restituindu-i documentul. De lucrul acesta |- 
a făcut Mihai Antonescu, răspunzător pe Cămărăsescu, lucru 
care figurează între punctele memoriului lui Al. Cretzianu, 
care arată că vina nu-i aparţine decât lui M. Antonescu. 

Miniştrii Axei au hotărât însă, în urma plângerilor insistente 
şi repetate ale guvernului român, să trimită o comisie de 
anchetă constituită din doi miniştri plenipotenţiari, unul 
german, Henke şi celălalt italian, Roggieri. Numirea celor doi 
se petrecuse după denunţarea Arbitrajului şi arăta clar că 
aceasta nu fusese acceptată. Ancheta lor a ajuns la concluzia 
că actele de violenţă, crimele şi călcarea flagrantă a 
drepturilor omului caracterizau mai mult partea maghiară, iar 
încălcările de ordin economic şi financiar, abuzuri bănesti, 
incorectitudini, mită etc. caracterizau partea română. Mihai 
Antonescu dorea să evite depunerea oficială a documentului, 
dar nu a luat, în orice caz, măsurile în acest sens pe lângă 
Mareşal, care i-a primit pe cei doi, fără ştirea ministrului său 
de Externe căruia i-a trimis raportul de anchetă pe care i-l 
încredinţaseră anchetatorii! lar lcă şi-a văzut prăbuşită 
acţiunea denunţării şi a căutat să-l facă răspunzător pe 
Gheorghe Davidescu care habar n-avea de nimic. 

Termenii duri şi fără menajamente, îl făceau răspunzător 
de eşecul unei acţiuni dusă în interesul tării, lucru pe care nu- 
| putea admite cu nici un preţ, faţă de o acţiune de care n- 
avea nici o cunoştinţă. 

În răspunsul său, [Davidescu] arăta că Ică ar fi trebuit să ia 
măsuri din vreme şi să-l prevină pe dl. Mareşal şi pe oricine 
ar fi trebuit, dacă el însuşi (Mihai Antonescu) nu putea fi de 
faţă. În concluzie, îşi înainta demisia pe care Barbul a dus-o 
lui Ică. În fine, acesta s-a întors cu o altă rezoluţie şi cu 
demisia respinsă. lar în rezoluţie numai laude pentru 
excelentul secretar general şi patriot. Desigur, că Ică ştia că 
intră în furii, el nu era nici prost nici rău, dar deseori 
nestăpânit şi fără experienţă încă. Este posibil să-şi fi zis că 


113 Mihai Cămărăşescu (1898-?), diplomat. Încadrat în Centrala 


Ministerului Afacerilor Străine (din 1920), secretar II de legaţie (din 
1928). 

n-ar mai fi găsit un alt secretar general răbdător ca 
Davidescu la întârzierile cu orele la lucru (este vorba de 
nerespectarea aproape sistematică a orelor de audienţă 
fixate de vicepremier) şi cu exploziile de nervi. Şi în fine cu 
aceeaşi experienţă şi capacitate de lucru. 


Am fost repartizat ca şef de cabinet la Direcţia Cabinetului 
şi a Cifrului, la 12 mai 1942, urmând să lucrez de fapt pe 
lângă secretarul general şi pe lângă directorul Cabinetului şi 
Cifrului, Gr. Niculescu-Buzeşti. Am primit cu plăcere această 
detaşare - prin ea însăsi o promovare totuşi - pentru că eram 
tânăr, foarte doritor să fac o carieră frumoasă, ca orice tânăr, 
dar nu îmi doream o carieră făcută cu orice preţ. Fiind foarte 
interesat de politică, locul mă atrăgea să fiu cât mai aproape 
de miezul lucrurilor. Printre verigile care mi-au legat viaţa, 
această detaşare la noua direcţie a fost determinată de 
Florica Spirescu. Când, după plecarea în post la Stockholm a 
lui Alexandru Ghika, fostul şef de cabinet, Grigore Niculescu- 
Buzeşti s-a întrebat acolo în birou cu toţii - era şi Despina 
Hodos - „Acum pe cine să aduc în locul lui Sandu?” Florica 
Spirescu a răspuns „pe Camil” - „Ar fi bun Camil, dar nu-i 
prea punctual şi-i cam fantezist. Şi cam distrat”. 

„Dar te-am auzit chiar pe tine apreciindu-l pentru 
diverse lucrări. De ce să nu-l pui la încercare?” - Cu un an 
înainte, după ce revenisem de la Moscova, fusesem 
însărcinat, prin decizie ministerială, de al doilea secretar 
general Frederic Nanu, care mă aprecia pentru că eram, după 
părerea lui, tocmai punctual, precis, atent şi lipsit de fantezie, 
cu conducerea serviciului Tratatelor - post de consilier sau de 
ministru spre pensie. Această însărcinare a unui secretar III, a 
provocat vâlvă, invidii şi mai ales un lucru uluitor pentru 
mine: au venit vreo doi consilieri să mă roage să pun o vorbă 
bună pentru avansarea lor. Am crezut că îşi băteau joc de 
mine. Dar am văzut cu stupoare că nu glumeau. Numirea era 
limitată până la terminarea unei lucrări la care mă 


101 


înhămasem, iniţiată de Fr. Nanu120, continuată de V. 


Rădulescu-Pogoneanu. N. Ţimiraş şi sfârşită de mine cu 
ajutorul doamnelor Irina Naum-lonescu şi Albertina Poenaru. 
Înşelând aşteptările lui Nanu, mi-a trebuit o lună în plus, 
pentru că fusesem cuprins de o adevărată patimă pentru 
recent apăruta „Istorie a Literaturii Române” a lui G. 


Călinescul21. Tot în vara-toamna 1941 am fost printre cei 
cinci diplomaţi de carieră însărcinaţi cu redactarea „Cărtii 
verzi” privind cursul relațiilor româno-ruse. Am ales 
documentele caracteristice din anii 1918 - 19 - 20 dacă mai 
ţin bine minte. În orice caz era dosarul clasor al treilea dintre 
cele cinci. Am aflat la sfârşit că după ce le-a văzut, Buzeşti a 
întrebat cine a făcut vol. III? 

l-am răspuns că eu. „Este foarte bine făcut” - O altă 
oarecare preţuire de care m-am bucurat a fost aceea de a fi 
primit şi felicitările caprei şi pe cele ale verzei în septembrie 
1940. Adică am fost felicitat, atât de ministru] titular Mihail 
Sturdza, cât şi de fostul titular Grigore Gafencu la Moscova. 
Este vorba de buletinul bilunar politic redactat de referenţii 
direcţiei respective după rapoartele şi telegramele politice pe 
15 zile, buletine trimise pe urmă pentru informarea misiunilor 
din străinătate, pentru a le informa pe planul internaţional. 
Cinci ciorne ale acestui buletin au ajuns pentru aprobare la 
Al. Cretzianu secretarul general, acesta l-a chemat pe şeful 
aa Frederic Nanu C. (1894-1975), diplomat. Încadrat în Centrala 
Ministerului Afacerilor Străine (din 1918). Detaşat la Legaţiile 
române din Berna, Londra, Washington, Berlin, Varşovia, din nou 
Washington, Buenos Aires, Montevideo şi Madrid. Secretar general 
(cu delegaţie) al Ministerului Afacerilor Străine (aug. - sept. 1941). 
Trimis extraordinar şi ministru plenipotenţiar al României la 
Stockholm (1943-1945), unde a purtat negocieri secrete pentru 
încheierea armistiţiului, cu reprezentanţi oficiali ai U.R.S.S. în 
capitala Suediei, inclusiv cu ambasadoarea Aleksandra Kollontai. 
După război, a rămas în emigrație. 
ZE George Călinescu (1899-1965), critic, istoric literar, scriitor şi 
publicist. Membru al Academiei Române (1948). Autor, între altele, 
a monumentalei lucrări /storia literaturii române de la origini până 
în prezent. 

de secţie, şeful meu direct, V. Rădulescu-Pogoneanu şi l-a 
luat destul de repede: „Nu mă aşteptam ca d-ta să ajungi 
până la a nesocoti sub ce şef al Departamentului lucrăm!” - 
„Nu înţeleg la ce vă referiţi, d-le ministru”. „Cum la ce mă 
refer? La lipsa d-tale de control asupra lui Camil Demetrescu, 
care îşi începe buletinul de parcă ne-am găsi în Anglia nu la 
Bucureşti sub regim legionar, cu M. Sturdza şeful 
Departamentului” - „Dar dv. găsiti că acest început al 
buletinului informativ nu este îndreptăţit de situaţie? Şi, pe 
urmă, este greu să îl fac să-şi schimbe redactarea când şi eu 
sunt de părerea lui”. „Bine, dragă, dar să-l mai flexeze puţin, 
să treacă această constatare în al doilea sau în al treilea 
rând, după cele ce acum îi urmează!” Chiar şi aşa modificat 
buletinul a fost prețuit, spre marea mea mirare şi satisfacţie 
atât de Gafencu, cât şi de Sturdza care au întrebat ambii cine 
l-a făcut? Rândul cu pricina fusese primul rând al buletinului: 
„Pentru aprecierea situaţiei internaţionale este de reţinut, în 
primul rând, continuarea rezistenței engleze...” (Hitler 
declara pe atunci că Anglia era înfrântă). (lar Cretzianu îi 
reproşase lui V. Rădulescu-Pogoneanu că mă influenţase în 
sens anglofil care-i răspunsese: „Nu-l cunoaşteţi pe Camil 
Demetrescu, care de altfel nici nu e anglofil!”). 


O adevărată figură a Direcţiei Politice era dra Alina 
Oeconomu, fiica fostului Prim-preşedinte al Înaltei Curți de 
Casatie şi Justiţie, Ciru Oeconomu, dactilografă, trebuind să-şi 
câştige viaţa, să-şi întreţină mama şi un căţel pechinez. 
Ţinând seama de relativitate, cățelul nu era mai mic decât 
stăpâna lui. Foarte bine îmbrăcată, foarte dichisită, strălucind 
de curăţenie şi de unele farduri, cu părul cârlionţat tare, de 
culoarea bronzului, cu pielea cât se putea de albă, d-ra Alina 
impresiona prin dimensiunile ei extrem de reduse. Pe 
vremurile ei bune, patina cu prinţul Carol şi era denumită de 
invidioase „pitica elegantă”. Pe lângă amintiri cu care era 
discretă dar nu le evita, mai venea la minister cu pechinezul 
dresat să se lase moale pe braţul ei, ca o blană, ca să treacă 
de eventualul control la poartă. 

Noi doi eram singurii care aveam animale la minister, ea 
pechinezul, eu o pisică. Pisica, într-o zi de iarnă, se aciuase 
pe blana mea iar pe căţel îl aducea stăpâna lui, aşa cum am 
arătat, şi cățelul arăta mai mult a pisică iar pisica mă urma în 
minister oriunde mă duceam, ca un căţel! Nimeni nu o mai 
adoptase şi ea era fricoasă, în afară de Davidescu, căruia îi 
făcea şi lui vizite, ajungând să stea pe biroul lui. Culmea era 
că el era flatat de lucrul acesta şi a venit să mă ia cu el în 
birou ca să văd „ceva”. Era pisica, care-şi lingea blana pe 
birou. Dar când a văzut-o pentru prima oară în biroul nostru 
am crezut că face un şoc. M-a întrebat numai „Crezi că 
Cretzianu, ar fi admis aşa ceva?!” M-am făcut că nu înţeleg 
reproşul, nu că nu mi-ar fi permis aşa ceva şi i-am afirmat 
categoric că da, pentru că-i plăceau pisicile aşa cum îi 
plăceau lui Richelieu??? care avea optsprezece pe birou. În 
faţa acestei comparații ultramăgulitoare şi poate ca să evite 
creşterea numărului pisicilor, suflet bun în fond, a ajuns şi el 
cu pisica pe birou. El însă mai conformist, se jena mai mult 
decât mine când primea străini în birou în prezenţa pisicii. 

Nu am avut colaboratoare mai devotată decât Alina 
Oeconomu, mai ales după ce a rămas singură. l-au murit şi 
mama şi cățelul în anii aceia. Atunci putea rămâne să lucreze 
zi şi noapte la rând. Viaţa ei - şi-i plăcea - erau ministerul, 
politica, cifrul şi cabinetul. Nu mai plângea cu lacrimi rare, 
aşezată în faţa mea la birou, cu reproş şi furie că redactam 
buletinul prea încet şi că ea întârzia să dea masa mamei şi 
căţelului. Eu eram şi eu furios că se înfigea ca un reproş viu 
în faţa mea şi mă enerva încă mai mult decât buletinul. Dar 
camaraderia între noi toţi, la care am ajuns, îmi aduce 
zâmbetul pe fată şi acum când reiau firul. 


Secretarul general Gh. Davidescu, cumula şi conducerea 
Direcţiei Politice al cărui model, ca director, stăruia în 


122 Armand Jean du Plessis de Richelieu (1585-1642), om de stat 
şi cardinal francez (din 1622). Prim-ministru (1624-1642) în timpul 
domniei lui Ludovic XIII (1610-1642). Creatorul absolutismului 
regal. 

judecata noastră, acela al lui Alexandru Cretzianu. El 
provenea din grupul de tineri transilvăneni numiţi în minister 
fără concurs, îndată după Unire, adică prin 1920-1922. 
Născut la Braşov, avea studii bune de drept şi ştia vreo şapte, 
opt limbi străine. Pe cele internaţionale, franceza, engleza, 
germana şi italiana şi câteva estice polona, ceha, estona şi 
maghiara. Le învătase temeinic în tinereţe sau în fiecare post 
ocupat în carieră: Varşovia, Tallinn, Praga. Corect şi 
regăţenizant, nu era lipsit de unele causticităţi de clan faţă 
de mulţi colegi transilvăneni. Impresionat de Maniu, păstra 
însă o atitudine rezervată, prudentă. 


Mare admirator al lui lon I.C. Brătianul „ îmi povestea cu 
emoție cum a îndrăznit să-i ceară respectuos sfatul asupra 
liniei pe care s-o urmeze în activitatea sa, în noua carieră în 
care fusese numit. „Niciodată să nu uiţi reazemul şi legătura 
cu foştii noştri aliaţi occidentali, în frunte cu Franţa”. 


Străveche tendinţă subliniată şi de Vasile Pârvan1?4, până şi 
la populaţiile culturilor din preistorie de pe aceste meleaguri, 
de a tinde cu scump preţ, câteodată ultimul, către 
deschiderea şi asigurarea occidentală, atât de des 
înselătoare. 

Revenit la Bucureşti mi s-a întâmplat un lucru caracteristic, 
care mi s-a părut mie ciudat. Am fost bănuit de 
procomunism, nu atât pentru admiraţia mea faţă de viaţa şi 
reprezentațiile de artă văzute la toate teatrele mari ale 
Moscovei, cât pentru faptul că, la o recepţie de foşti colegi şi 


23 


123 on I.C. Brătianu (1864-1927), om politic liberal. Unul dintre 


făuritorii României Mari şi iniţiatorul unor ample reforme 
economice, politice şi sociale. Membru de onoare al Academiei 
Române (1927). Preşedinte al Partidului Naţional-Liberal (1904- 
1927). Ministru în mai multe rânduri, Prim-ministru (dec. 1908-dec. 
1910, ian. 1914-ian. 1918, dec. 1918-sept. 1919, ian. 1922-mart. 
1926, iun. - nov. 1927. Şeful delegaţiei române la Conferinţa de 
pace de la Versailles. 
124 Vasile Pârvan (1892-1927), istoric, arheolog şi filosof. 
Specialist în istoria Comunei primitive şi a civilizaţiei greco-romane 
(Getica, Dacia). 

de tineri din aceeaşi generaţie, am descris cu obiectivitate 
parada militară din | Mai, pe care o văzusem (şi o văd şi 
acum). După ce am relatat ceea ce văzusem am fost întrebat 
„Cum, tu nu crezi în lichidarea U.R.S.S?” „Nu cred. Şi dacă mă 
însel, această lichidare va fi foarte grea. Nu cred că lucrurile 
vor merge nici uşor, nici repede”. M-a izbit concluzia unuia 
dintre noi: „Măi, tu te-ai dat cu comuniştii?!” Scena mi-a fost 
reamintită, spre marea mea plăcere, de vreun an, de unul din 
foştii participanţi la acea întâlnire prietenească şi tinerească, 


acum şi el bătrân ca şi mine, după ce de atunci nu ne mai 


întâlnisem, ing. Coandă 125. 


După ce i-am raportat lui Cretzianu toate cele de la 
Moscova şi de la Legaţie, am rămas vreo două trei zile, poate 
mai mult, fără vreo repartizare. Am făcut în schimb, 
numeroase vizite de readaptare într-o lume care-mi părea 
nouă. Al. Ghika şi Titu Rădulescu-Pogoneanu m-au informat 
despre noutătile şi schimbările petrecute: un al doilea 
secretar general administrativ care să degajeze pe cel politic 
în activitatea lui, Fred Nanu, directori coordonatori care să 
poată şi ei prin activitatea lor să mai degajeze activitatea în 


minister, numirea uluitoare pentru toată lumea a prim- 


secretarilor Grigore Niculescu-Buzeşti şi Gheorghe Duca126, 


respectiv directori ai Cabinetului şi Cifrului şi Personalului, 
pentru înviorarea ministerului cu capacităti tinere - de la Titu 


125 Henri Coandă (1886-1972), inginer şi om de ştiinţă. Pionier al 


aviaţiei mondiale. A construit, printre altele, în 1910, primul avion 
cu reacţie din lume. 


126 George I. Duca (1905-1985), diplomat. Fiul lui I.Gh. Duca. A 
lucrat în Centrala Ministerului Afacerilor Străine, sau pe lângă 
Legaţiile României din Washington, Tokyo, Rio de Janeiro şi 
Budapesta. Consilier al Legaţiei române la Stockholm (1943-1946), 
unde a purtat negocieri secrete cu reprezentanţii U.R.S.S., şi, 
neoficial, în numele Opoziţiei democrate, cu Aliaţii şi sovieticii 
(1943-1944) pentru ieşirea României din Axă. A rămas în 
emigrație, iar în 1948 s-a stabilit în S.U.A. 

Maiorescu din 1913 când îl numise director politic pe I.C. 


Filitti127, nu se mai pomenise un prim-secretar director 


politic. „Şi acum ţine-te bine, tu vei fi numit şeful Tratatelor”. 
„Ce, nu vă este bine?!” „Nanu a cerut acest lucru ca să-i 
termini lucrarea. El are încredere în tine şi intenţionează să-ţi 
ceară să precizezi într-un referat cum ai vedea modernizarea 
arhivei generale după sistemul elveţian despre care i-ai scris. 
Dar te rugăm insistent să nu te faci că ştii ceva. Totul este 
încă confidenţial şi noi ţinem tare mult să păstrăm secretul 
pentru a mări senzaţia, haiul în minister când vei trece şeful 
tratatelor şi reformatorul „in spe” al arhivelor! O să râdă toţi 
de Nanu, în spatele lui bineînţeles!” Tot râzând şi eu, am 
ripostat că poţi să nu fii un bătrân arhivar învechit, ci un 
tânăr modernizator cu idei! Partea reformei arhivelor după 
tipul elveţian a rămas la starea de proiect în faşă, prin 
plecarea lui Nanu. Mai interesantă a fost numirea lui lonel 
Styrcea ca secretar particular al regelui, cerută de regina- 
mamă, care se credea că-l poftise la ceai pe Victor, fratele lui 
- care era la Londra -, ca să fie pe lângă rege, un om mai 
tânăr, însurat, serios şi aşezat. l-a agreat însă şi pe cei doi de 
la Bucureşti. Şi lucrul s-a făcut, după ce lonel Mocsonyi 


Styrcea128 a fost îndoctrinat de Mihai Antonescu ca să nu-l 


147 loan C. Filitti (1879-1945), istoric şi jurist. Membru 


corespondent al Academiei Române (1915). Studii de istorie a 
dreptului public românesc. 


128 loan Mocsonyi Styrcea de (1909-1992), diplomat. Secretar 
(1934) al secţiunii din Geneva a Secretariatului permanent al Micii 
Inţelegeri, apoi ataşat de legaţie (1937), detaşat la Geneva, la 
Secretariatul General al Societăţii Naţiunilor. Rechemat în Centrală 
şi avansat secretar de legaţie III. Unul dintre principalii consilieri ai 
regelui Mihai |, care-l numeşte Mareşal al Curţii Regale (1942- 
1944). Rol important în pregătirea şi efectuarea loviturii de stat de 
la 23 aug. 1944. Implicat în procesul intentat de autorităţile 
comuniste conducerii P.N.Ţ. (oct.-nov. 1947) şi în cel intentat lui 
Lucrețiu Pătrăşcanu (6-13 apr. 1954), fiind condamnat la ani grei 
de temniţă. Eliberat în 1963, cu condiţia prezentării unor ample 
relaţii asupra evenimentelor din perioada celui De-al Doilea Război 
Mondial. A emigrat, legal, la începutul anilor '70. 

influenţeze pe rege în cele politice. „O să vedeţi că nici pe 
Maiestatea Sa nu o interesează politica!” lonel a răspuns că 
ia notă de instrucţiunile date „dar dacă Maiestatea Sa îmi va 
cere informaţiuni, | le voi da”. 


Atingând o dată în timpul prânzului când eram invitat 
cvasipermanent şi când întotdeauna atmosfera era plăcută şi 
destinsă pentru amintiri, ecoul avut de numirea sa ca 
ministru de Externe printre prieteni buni sau prieteni amatori 
să fie bine notaţi de un nou puternic al zilei [Grigore Gafencu] 
a evocat cu emoție scrisori ale unor foşti colegi şi foste 
gazde, îşi făcuse studiile într-un colegiu elveţian şi după 
fotografiile ce mi-a arătat mama lui, o respectabilă doamnă 
foarte bătrână care-ţi făcea impresia că este fiul ei îmbrăcat 
în rochie se vedea un copil şi pe urmă un adolescent frumos 
şi blând. Ceea ce nu l-a împiedicat ca observator de aviaţie în 
primul război mondial să arate calităti eroice, fiind decorat cu 
ordinul Mihai Viteazul, prima dintre decoratiile româneşti. Şi 
pentru că nu pot rezista să nu subliniez hazul unor situaţii, 
mă amuză să spun că rostul invitaţiei ce-mi trimisese d-na 
Raluca Gafencu era unul de necrezut. „Ştii, domnule 
Demetrescu, foarte bine ce calităţi mari are fiul meu. Şi poate 
chiar că pe unele le ştii mai bine decât mine. Dar nu ştii cât 
este de distrat, mai ales când este preocupat - starea lui 
permanentă din ultimii ani. Şi cum am auzit că pleci la 
Moscova m-am gândit să te rog, cât vei putea, să ai „un ochi” 
pe fiul meu!” Eram poate prea tânăr pe atunci ca să acord o 
parte mai mare grijii materne decât aspectului relativ 
umoristic pentru mine, ca să mi se încredinţeze asemenea 
misiune, eu însumi fiind de o distracţie remarcabilă! „Nu 
poate să nu piardă tot ce are în buzunare, bani schimbaţi, 
ceasuri, tot ce vrei. Să-ţi spun, ca exemplu, o întâmplare de 
pe când era la colegiu în Elveţia. Mi-a scris o scrisoare, 
cerându-mi să-i trimit nişte bani, atunci când îi voi trimite 
coşuleţul cu alimente. Ceea ce am şi făcut, dar în coşuleţ i- 
am trimis o scrisoare în care-i spuneam că banii erau între 
şerveţel şi coşuleţ. Şi el îmi restituie coşuleţul cu banii, 
plângându-se că nu i-am trimis şi că are nevoie!” Am 

asigurat-o de toată atenţia ce voi avea faţă de fiul ei şi m-am 
abținut să-i mai povestesc una relativ recentă a fostului 
ministru de Externe, de pe timpul când era încă ministru. 
Eram poftiţi la un dineu de gală (frac şi decoraţii) la 
Ambasada Franţei. Soţia sa îl mai prelucrează să nu uite să 
vină la ora fixată - aceasta pentru că nu mergeau împreună. 
El îi dă toate asigurările, iar ia ora cinei se împlineşte ora 9- 
9,15-9,30. Gafencu nicăieri, iar d-na nu-şi mai găsea locul, 
spunând cât este de ocupat. La minister nu era. S-a gândit să 
telefoneze acasă. 

„Gheorghi! Conaş acas?” „Da d-na”. „Ce face?” „S-a 
culcat” - „Imediat la telefon” şi în fine a apărut şi cel atât de 
mult aşteptat. O dată ajuns acasă, a început să se dezbrace 
ca să-şi pună fracul, dar între timp cu gândul la altceva, a 
uitat de ce se dezbrăca. Trebuie să adaug că niciodată nu a 
imputat cuiva defecte pe care le avea şi el. Era foarte fair 
play. Din aceste motive a intenţionat să-l adopte pe 
colaboratorul său Dinu Gh. Popescu, inteligent, capabil, 
elegant în toate. Dar acesta a refuzat, ca să nu se [spună] că 
a vrut să schimbe pe Popescu cu Gafencu şi ca să nu-şi 
rănească părinţii. 

Atingând deci subiectul ecoului numirii sale, ne-a relatat 
telegrama pe care i-o trimisese cunoscutul avocat Dem. 


Dobrescu12%, un om şi democrat de frunte. „Am ştiut că veţi 
fi stâlpul unui regim, speranţa unei ţări, înţelegătorul unui 
mare rege”. 


Cu un alt prilej asemănător, l-a citat pe Mihail Sturdza care 
i-a scris cu două zile înainte de asasinarea lui Armand 


Călinescu130, că pentru salvarea Europei şi a noastră ca ţară 


129 Demetru Dobrescu (1893-1948), avocat şi om politic național- 


țărănist. Preşedinte al Uniunii avocaţilor din România. Ministru al 

justiţiei (mart-iun. 1918) în guvernul Marghiloman. Primar al 

Capitalei (1925-1934). 

130 Armand Călinescu (1893-1939), om politic. Unul dintre 

fruntaşii P.N.Ţ. Colaborator apropiat al regelui Carol Il. Subsecretar 

de stat şi ministru în mai multe rânduri. Prim-ministru (mart. - 

liberă, trebuie evitat procesul de apropiere germano-sovietic, 
trebuie să se sfârşească războiul în Occident, pentru că 
alianţa anglo-americano-sovietică nu ne-ar duce la nimic. 
Victoria ar fi a sovieticilor, urmată de o nouă împărţire a 
Europei, în consecinţă ar trebui să ne inspirăm din singura 
decizie utilă, hotărâtă la Versailles, aceea de a lăsa liberă 
trecerea prin Coridor a trupelor franco-germane pentru 
apărarea Ţărilor Baltice. Profetic în parte, irealizabil întru 
totul, nesocotind că nici Titulescu nu a izbutit să deschidă 
ochii Occidentului. Mihail Sturdza nu-mi dădea reţeta. lar 
dominaţia germană ar fi fost şi ea un dezastru. Când s-au 
înfiinţat atât în Germania cât şi în România, respectiv, câte 


un institut condus la Berlin de Sextil Puşcariu}? iar la 
Bucureşti de profesorul Ernst Gamilschegg, a trebuit să-l 
primesc în audienţă de prezentare pe acesta. Cu cuvinte 
potrivite, adică eu le socoteam potrivite, nu Gamilschegg, aşa 
cum vei vedea, i-am vorbit de cultura germană, de satisfacția 
de a avea în ţară un asemenea institut, de succesele armatei 
germane. Fără entuziasm, dar în felul acesta. Ştii ce mi-a 
răspuns? „D-le ministru, nu ştiu dacă credeţi ce mi-aţi spus. 
Dar dacă credeţi să ştiţi că vă înşelaţi în totul. Național- 
socialismul este un regim de întuneric. Este un regim al 
păcatului” - „Am înlemnit când l-am auzit răspunzându-mi 
aşa. Am crezut că ar putea fi un provocator, care anume mi-a 
vorbit astfel ca să mă trădez, simpatiile mele democratice 
fiind totuşi cunoscute”. „l-am cam bâiguit câte ceva ca să nu 
mă angajez”. - „Domnule ministru, sunteţi un om de cultură 
şi deci de civilizaţie europeană. Să mă ascultați ce vă spun! 
Eu am un fiu în armata germană care luptă pe front. Ei bine, 
eu nu doresc victoria acestei armate. Ştiu ce va însemna 
acest lucru!” Nu-i lipsea lui Gafencu o oarecare căldură în 


sept. 1939). Promotor al unei politici externe de menţinere şi 
dezvoltare a relaţiilor cu statele occidentale, dar şi cu ţările din 
Mica Antantă şi Înțelegerea Balcanică. A iniţiat măsuri represive 
împotriva legionarilor. Asasinat de un comando legionar. 
155 Sextil Puşcariu (1877-1948), lingvist şi filolog român. Membru 
al Academiei Române (1914). A condus (1906-1940) lucrările de 
elaborare a Dicţionarului Academiei Române. 

110 


glas când reproducea scena. 


Asupra conversaţiei cu Potemkin??? - care cred că a avut 


loc înainte de călătoria [lui Gafencu] în Occident, când la 
Berlin a simulat o criză de ficat ca să evite să se găsească în 


tribuna oficială lângă Hacha??? şi Tiso15+ şi când pe traseul 


polonez s-a întâlnit în tren cu colonelul Beck135 care l-a 
însărcinat să arate în Occident temeiul politicii sale de 
imparţialitate între U.R.S.S. şi Germania. În acelaşi temei a 
constatat şi refuzul colonelului Beck la întrebarea lui Gafencu, 
dacă nu considera că putea fi cazul extinderii alianţei cu 
Polonia şi faţă de un atac la frontiera ei de Vest. Pentru că lui 
Potemkin, dacă-mi aduc bine aminte, [Beck] i-ar fi arătat 
intenţiile sale în această direcţie. 

În timpul conversaţiei cu Gafencu, Potemkin i-a declarat 


categoric că schimbarea lui Litvinov156 nu însemnase decât o 
schimbare de persoană, nu una de politică care va rămânea 


132 Vladimir Petrovici Potemkin (1878-1946), istoric şi diplomat 
rus. Trimis plenipotenţiar în Grecia (1929-1932), Italia (1932- 
1934), Franţa (1934-1937). Prim-locţiitor al Comisarului poporului 
pentru Afacerile Externe (1937-1940). 


133 Emil Hacha (1872-1945), jurist şi om politic ceh. Preşedinte al 
Cehoslovaciei (1938-1939), iar după ocuparea şi dezmembrarea 
Cehoslovaciei de către Germania, preşedinte al Protectoratului 
German al Cehiei şi Moraviei (1939-1945). Considerat criminal de 
război, a fost arestat, dar a murit în închisoare în timpul 
desfăşurării procesului. 


154 Jozef Tiso (1887-1947), om politic slovac. Lider al fasciştilor 
slovaci. Preşedinte al „Republicii Slovacia” (1939-1945). 
Condamnat la moarte pentru înaltă trădare şi executat. 


158 Józef Beck (1894-1944), colonel şi om politic polonez. Secretar 
particular al maresalului J. Pitsudski. Delegat la sesiunile Adunării 
Societăţii Naţiunilor (1933-1937). Ministru de Externe (1932-1939). 
După invadarea Poloniei de către trupele germane, s-a refugiat în 
România, unde a şi murit (în 1991, osemintele lui Beck au fost 
reînhumate în Polonia). 

neschimbată. 
In ceea ce privea corpul expediționar din Siria, de sub 


comanda generalului Weygand137, Gr. Gafencu spunea că 
fusese un eşec pornit de la ideea strategică a plăcii turnante 
pentru sprijinirea Turciei împotriva Sovietelor şi garda 
petrolului românesc. La fel un sprijin virtual Turciei fată de un 
atac german. 


Un oarecare umor rezulta din felul cum Franasovici 138 i-a 


telefonat, în clar, dar cu cuvinte ocolite, credea el, începerea 


136 Maksim Maksimovici Litvinov (1876-1951), diplomat şi om de 


stat sovietic. Adjunct (din 1922), iar între 1930-1939, comisar al 
poporului pentru Afacerile Externe (1930-1939). Reprezentant al 
U.R.S.S. la Societatea Națiunilor (1934-1938). Participant, între 
1922 şi 1943, la mai multe conferinţe internaţionale. Ambasador al 
U.R.S.S. la Washington (1941-1943). După negocieri exploratorii 
(sept. 1935) Titulescu-Litvinov, se parafează la Montreux (21 iul. 
1936) Protocolul sovieto-român, prin care se fixează principiile ce 
urmau să stea la baza Tratatului de asistenţă mutuală dintre 
România şi U.R.S.S., Tratatul urma să fie definitivat şi semnat în 
sept., dar acest lucru nu a mai avut loc, deoarece în aug. Titulescu 
este înlocuit de la conducerea Ministerului Afacerilor Străine. 


137 Maxime Weygand (1867-1965), general francez. Participant la 
primul război mondial. Comandant suprem al forţelor armate 
franceze (mai-iun. 1940), s-a pronunţat pentru semnarea 
armistiţiului cu Germania. Arestat şi deţinut de hitlerişti (1942- 
1945). Învinuit de francezi de trădare, a fost reabilitat (1948) de 
Tribunalul Suprem din Franţa. 


138 Richard Franasovici (1883-1964), avocat şi om politic. 
Conservator, conservator-democrat, naţional-liberal, şi, în final, 
naţional-liberal („georgist”). Ministru în mai multe rânduri. Apropiat 
al regelui Carol Il. Ambasador la Varşovia (mai 1938-aug. 1939) şi 
la Paris (aug. 1939-oct. 1940). Trimis extraordinar şi ministru 
plenipotenţiar (iul. 1945-febr. 1946) la Berna; reprezentant politic 
al guvernului la Londra (febr. 1946-nov. 1947). Membru al 
Delegației române la Conferinţa de pace de la Paris (1946). După 
1947, rămâne în străinătate. 

112 


războiului, adică declararea lui de către Franţa: „Masa de 
care ţi-am vorbit începe azi la ora 5. lar Grigorcea este 
înfometat. Era vorba să înceapă mâine, dar...” 


În legătură cu planurile care se tot făceau şi se mai 
desfăceau, Gafencu, câştigat cu totul unui viitor european, 
întemeiat pe federaţiuni de state, se străduia să atragă 
Bulgaria în Blocul balcanic şi primea de altfel discrete dar 
stăruitoare îndemnuri şi ca România să facă din vreme tot ce- 
i era cu puţintă, chiar şi unele sacrificii teritoriale în acest 
sens. Dintre oamenii politici francezi, Yvon Delbos, Paul 


Boncour??? şi ambasadorul Coulondre susțineau acest punct 
de vedere. De altfel, tot discret, guvernul francez recomanda 
rectificări teritoriale nu numai pentru câştigarea Bulgariei ci 
şi a Ungariei. Caracteristică pentru această mentalitate este 
recomandarea ministrului Angliei la Ankara, făcută lui Grigore 
Gafencu cu prilejul unei recepții unde se afla şi ministrul 
bulgar acreditat acolo. La insistențele englezului, Gafencu a 
legat o conversaţie cu bulgarul, care bineînţeles a pus ca preţ 
al reconcilierii Cadrilaterul. Dar nu s-a mulţumit cu atât, 
pentru că la întrebări puse cu abilitate de român, a arătat că 
Bulgaria nu va fi satisfăcută numai cu această concesiune ci 
va revendica ceea ce avea de revendicat şi de la Iugoslavia şi 
de la Grecia. Informându-l şi Gafencu pe englez la rândul lui, 
care credea că numai cu Cadrilaterul va mulţumi pe vecinul 
nostru din Sud. 

În aceeaşi ordine de idei, satisfacția lui Sir Reginald 


Hoare140 faţă de înţelegerea româno-ungară de a micşora 


159 Joseph Paul-Boncour (1873-1972), jurist şi om politic francez. 
Ministru în mai multe rânduri. Prim-ministru şi ministru de Externe 
(dec. 1932-ian. 1933). Reprezentant permanent al Franţei la 
Societatea Naţiunilor (1919-1928). Participant la lucrările 
Conferinţei intemaţionale pentru dezarmare (1932-1935). Delegat 
la Conferinţa O.N.U. de la San-Francisco (1945). 


130 Reginald Hoare Sir (1882-1954), diplomat britanic. Ministrul 
Marii Britanii la Bucureşti (1935-1940). 

reciproc tensiunea militară de la frontieră. Tot relativ la 


Ungaria ne-a povestit cum ministrul Raoul Bossy1^1 i-a 
raportat după o conversație cu Csáky (de fapt două rapoarte, 
dar unul al lui Bossy şi al doilea al lui Gheorghe 


Crutzescu)142, că Germania nu va întrebuința armele noi cu 
gaze asfixiante, dacă nici Anglia şi nici Franţa nu le vor 
întrebuința, afară de cazul când Germania ar ajunge într-o 
situaţie dezastruoasă. Al doilea raport interesant (Gh. 
Crutzescu) privea intervenţia lui Csâky şi cea concordantă a 
lui Crutzescu, era o scrisoare personală nu un raport, ca să se 
acopere afacerea complotului maghiar din Transilvania - 
furnituri de arme în vagoane de C.F.R. ascunse sub anumite 
semne. Motivul lui Csâky de a cere „muşamalizarea” era 
următorul: „Ca să se evite adâncirea urii românilor împotriva 
141 Raoul Bossy (1894-1975), diplomat şi publicist. Intră în 
diplomaţie (febr. 1918) ca ataşat de legaţie în Ministerul Afacerilor 
Străine. Şef de cabinet al miniştrilor Duiliu Zamfirescu şi Take 
lonescu. Secretar cls. Il (nov. 1921 - mart. 1923) şi prim-secretar 
de legaţie (mart. 1926-iun. 1927) la Roma; secretar al delegaţiei 
române la Conferinţa de la Geneva (mart. - mai 1922); delegat al 
României la Institutul Internaţional de Agricultură (1921-1923); 
director (1923-1926) al Direcţiei Politice la Presedinţia Consiliului 
de Ministri; secretar general al înaltei Regente (oct. 1927-iun. 
1930); director al Cabinetului ministrului de Externe (apr. - sept. 
1931); detaşat expert tehnic (sept. - oct. 1931) pe lângă delegaţia 
română la Societatea Naţiunilor; consilier de legaţie la Viena (nov. 
1931-ian. 1934); Ministru plenipotenţiar la Helsinki (nov. 1934-nov. 
1936) şi Budapesta (nov. 1936-sept. 1939); Roma (sept. 1939-sept. 
1940), Berna (oct. 1940-ian. 1941) şi Berlin (ian. 194l-ian. 1943). 
Demisionat din postul de la Berlin, a refuzat numirea sa ca trimis 
extraordinar şi ministru plenipotenţiar pe lângă Sfântul Scaun, 
preferând să rămână în Elveţia, unde a contribuit la acţiunile 
diplomatice de scoatere a României din Axă. 


142 Gheorghe Crutzescu (1890-1948), jurist şi diplomat. A 
îndeplinit funcţii diplomatice (1918-1936) la reprezentantele 
diplomatice ale României la Varşovia, Budapesta, Londra, Roma, 
Berlin şi Cairo. Trimis extraordinar şi ministru plenipotenţiar la 
Geneva şi delegat permanent al României pe lângă Societatea 
Naţiunilor (din nov. 1936). 

ungurilor, care dacă vor fi judecaţi vor căpăta totuşi pedepse 
relativ reduse, într-un moment când activitatea de complot 
împotriva statului în cazul legionarilor se soldase cu 
masacrarea a sute şi sute de legionari, aşa că uşor vor putea 
spune românii că ungurii au fost trataţi altfel”. Această 
uluitoare afacere a fost totuşi rezolvată în sensul Csâky - 
Crutzescu, care a socotit totuşi argumentarea Csâky stupidă. 
Nu de la Gafencu, ci de la mine, îmi vine să cred că atât 
forma - scrisoare şi nu raport - cât şi aprecierea foarte crudă 
la adresa lui Csáky, au „compensat” ca măsuri de 
neutralizare la Bucureşti, orice apreciere cât de cât hazardată 
în legătură cu masacrele sus-pomenite. Aşa că ministrul 
nostru mi s-ar părea că a vrut să evite orice sancţiune în 
raport cu acest cuvânt. Şi totuşi a socotit că era utilă 
„Muşamaua”. 

Organizaţia maghiară se numea „Garda Zdrenţăroşilor” 


„Rongyos Garda”. În legătură cu masacrarea legionarilor145 
şi cu indignarea ce m-a cuprins, şi tot în legătură cu fostul 
meu şef, pot spune că atunci când s-a aflat despre execuțiile 
sumare din lagăre şi despre expunerea în fiecare capitală de 
judeţ, în centru, a câte trei legionari executaţi, i-am reamintit 
că m-am dus seara la cabinetul lui ca să-l văd şi să-l rog şi să- 
i cer să intervină, cunoscându-l ca om întreg. El mi-a trimis 
vorbă prin Liviu Cicio Pop „DI. ministru m-a însărcinat să-ţi 
spun că a făcut deja demersurile pe care i le ceri şi că poate 
să te asigure că execuțiile au încetat” - „Nu te-am primit 
pentru că trăisem deja o scenă sfâşietoare. Fusese la mine 
mama lui Alexandru Tell, d-na Claudian-Tell, şi a căzut la 
picioarele mele rugându-mă să-i salvez băiatul. Dar el fusese 
deja împuşcat”. Nu pot afirma categoric că fusese în acea 
seară sau mai înainte. Dar nu mai voia să reactualizeze 
scena, cred. 


mia, După împuşcarea primului ministru Armand Călinescu, din 


ordinul ministrului de Interne, Gabriel Marinescu, în noaptea de 

21/22 sept. 1939, sunt executaţi 252 de fruntasi ai Mişcării 

legionare, aflaţi în detenţie în diferite închisori şi lagăre din ţară. 

Vorbind despre Consiliul de Coroană din 6 martie 1940144, 


ne-a povestit că tuturor membrilor Consiliului soluţia 


neutralitătii le-a părut necesară. Unii s-au întrebat dacă va fi 


respectată (Gafencu), generalul Văitoianul%5 a cerut 


neutralitate absolută şi ultimul ban pentru oştire. Vaida- 
Voevod, atenţie alianţei balcanice. Din expunerea lui Gr. 
Gafencu rețin încă următoarele: că publicul nu vrea război 
dar nici biruinţa germană, noi toţi dorim încetarea unui regim 
de teroare în Europa, am fi vrut să facem o altă politică dar 
nu o putem face, totuşi neutralitatea trebuie să fie onestă, o 
atitudine fără teamă şi demnă, să nu se creadă că ne 
închinăm puterii pentru putere, ar fi degradant. Neputând 
face politica pe care am fi dorit-o, nu putem fi decât neutri, 
oneşti şi demni. Dar angajamentele faţă de Balcani trebuie 
respectate. Cred că ar trebui să strângem legăturile faţă de 
Italia unde - până acum - monarhia a salvat Italia de război. 
Nu putem da concursul pe care am fi vrut să-l dăm Franţei şi 
Angliei. Dacă Germania se va mulţumi cu o declaraţie ca a 
lugoslaviei, va fi foarte bine. În ceea ce priveşte viitorul, 
trebuie să ne gândim la Congresul de Pace, chiar dacă vom 
evita războiul. Pentru această eventualitate trebuie să avem 
acolo o situaţie bună, să nu încălcăm neutralitatea nici prin 
presă nici prin manifestații publice, să nu ne jignim prietenii. 
Această atitudine va trebui să fie aşa, ca la Congres să nu 
găsim împotrivă pe aceia care au dus dreptatea noastră la 
biruinţă. Să ţinem seama de tot ce ne leagă de Polonia; să 
ţinem seama pentru Congres de procesul de revizuire, 


184 La 6 mart. 1940, Consiliul de Coroană, analizând rezultatele 


politicii externe româneşti, din ultimele luni, în contextul situaţiei 
intemaţionale, ajunge la concluzia că România, în condiţiile date, 
trebuie să adopte o politică de neutralitate. 


145 Arthur Văitoianu (1864-1956), general de corp de armată şi 
om politic liberal. Participă la războiul de întregire a ţării, 
distingându-se în bătăliile de la Mărăşti şi Oituz. Ministru în mai 
multe rânduri. Prim-ministru (sept-nov. 1919). Unul dintre liderii 
P.N.L.-Gh. Brătianu (iun. 1930), sprijină regimul autorităţii regale, 
instituit de Carol al II-lea. Arestat şi întemnițat (1947). 

fatalitatea implacabilă! Aici regele l-a întrerupt, întrebând 
dacă la Congres vor veni şi cei care nu se luptă. In orice caz 
trebuie să păstrăm prieteniile noastre. Cuvinte de laudă, 
„dibăcia cu care s-a condus”. 


Domnul Angelescu146 a aprobat fără rezerve punctul de 


vedere expus de Gafencu ca şi Tătărescu!" lorga148 a atras 
atenţia asupra obligaţiei noastre morale faţă de Polonia şi 
asupra faptului că primejdia rusească este întreagă. In 


146 Constantin Angelescu (1869-1948), medic şi om politic liberal. 
Membru de onoare al Academiei Române (1934). Ministru 
plenipotenţiar la Washington (oct. 1917-mart. 1918). Membru al 
Consiliului Naţional pentru Unitatea Românilor (sept. 1918). 
Ministru în mai multe rânduri. Prim-ministru (dec. 1933-ian. 1934). 
A sprijinit regimul autorităţii regale, instaurat de Carol al II-lea. 
Preşedinte al Ligii Culturale (1941-1947). 


147 Gheorghe Tătărescu (1886-1957), jurist şi om politic liberal. 
Membru de onoare al Academiei Române (1937). Unul dintre 
membrii marcanţi ai P.N.L. şi lider al grupului „tinerilor liberali”, în 
lupta pentru preponderența în cadrul partidului; secretar general al 
P.N.L. (1931). Preşedinte (1945-1947) al Partidului Naţional-Liberal 
(creat în dec. 1944), care cooperează cu comuniştii. Ministru în mai 
multe rânduri. Prim-ministru (ian. 1934—dec. 1937, nov. 1939—iul. 
1940). Semnează un acord de colaborare cu comuniştii (mai 1944), 
iar în oct. 1944 aderă la Frontul Naţional Democrat. Vicepresedinte 
al Consiliului de Ministri şi ministru al Afacerilor Externe (mart. 
1945-nov. 1947), calitate în care conduce delegaţia română la 
Conferinţa de pace de la Paris (1946). Ca urmare a votului de 
neîncredere din partea Parlamentului dominat de comunişti, 
Tătărescu demisionează din guvern şi se retrage de la conducerea 
partidului. Arestat (mai 1947) şi încarcerat la Sighet. Eliberat (iun. 
1955). 


Lia Nicolae lorga (1871-1940), istoric, scriitor, publicist şi om 
politic. Membru al Academiei Române (1910), autor al unor lucrări 
fundamentale privind istoria naţională şi universală. Preşedinte al 
Partidului Naționalist Democrat (1910-1920, împreună cu A.C. 
Cuza; 1920-1940); în urma unor fuziuni partidul s-a mai numit: 
Partidul Naționalist al Poporului (1924) şi Partidul Naţional (1925). 
Favorabil intrării României în război de partea Antantei, lorga a 
avut un rol important în opera de realizare a României Mari. Alături 

legătură cu această primejdie, părerea lui Constantin 


Argetoianu14%9 a fost originală şi foarte interesantă. A început 
prin a aproba şi el în totul pe Gafencu. Dar cerea un pas 
înainte şi arăta o deosebire de metodă. „Ce va fi mâine? Cum 
se va isprăvi? Cine o poate şti? Arată că lucrurile nu stau bine 
nicăieri. Nicăieri nu s-a plecat cu entuziasm. Nimeni nu e 
lămurit pentru ce se luptă. Sunt atâtea elemente de 
neprevăzut. Mari lipsuri. Foamete în Germania, între hitlerism 
şi stalinism nu e mare deosebire. O mişcare comunistă poate 
exploda în Germania oricând, în Franţa, de asemenea, în 
Anglia situaţia e mai bună, deşi atmosfera este îndoielnică. 
Un lucru e sigur. Va rămâne o putere înarmată, Rusia. Oricine 
va fi victorios va mai putea să se opună Rusiei? Ce va fi 
mâine pentru noi? Soarta noastră e tragică. Rămânem singuri 
cu ruşii, care nu ne iubesc. Trebuie să spunem că suntem 
neutri, nu trebuie să ne fie frică s-o spunem, neutri, cinstiţi. 
să ne garantăm existenţa şi să trecem prin criză cu o ţară 
neatinsă. Nu trebuie să ne vrăjmăşim cu Rusia. Mă preocupă 
Rusia, e victorioasa zilei de azi. Neutralitate şi apropiere de 
Rusia. Trebuie trimise acolo personalităţi însemnate”. 

La aceste consilii date de Argetoianu, regele a completat 
discuţia, comunicând că a început deja această politică în 


de alţi lideri politici, a sprijinit revenirea în ţară şi încoronarea ca 
rege a principelui Carol. Prim-ministru (apr. 1931 - mai 1932). 
Consilier regal (1938-1940). Adversar redutabil al curentelor de 
extrema dreaptă şi de extrema stângă. Asasinat de legionari 
(27/22 nov. 1940) pe raza comunei Strejnicu. 


149 Constantin Argetoianu (1871-1955), medic şi om politic. 
Conservator, averescan, iorghist, naţional-liberal. În diplomaţie (din 
1898): ataşat, secretar şi consilier de legaţie la Constantinopol, 
Roma, Viena şi Paris (până în 1913). Preşedinte fondator (din 1932) 
al Partidului Agrar. Ministru în mai multe rânduri. Prim-ministru 
(sept.-nov. 1939). Unul dintre sprijinitorii regimului autorităţii 
regale, instaurat de Carol al II-lea. Revenit în ţară (nov. 1946) din 
Elveţia (unde plecase la începutul anului 1944), încearcă să reintre 
în viaţa politică, înființând partidul Uniunea Naţională Muncă şi 
Refacere (se autodizolvă în ian. 1948). Arestat (mai 1950), moare 
în închisoarea de la Sighet, în condiţii de grele suferinţe morale şi 
fizice. 

convorbirea ce avusese cu Ismet Inönü 250, „Dar ca să nu ne 


SRI E ra RER Ta ih IND 
aflăm în faţa unui refuz, l-am însărcinat pe Saracoglu 5I să 


tatoneze terenul”. 


M-am întrebat prin 1951 când l-am văzut prin gaura uşii pe 
foarte bătrânul Argetoianu ducându-şi din greu tineta, 
rezemată de piept, la închisoarea din Sighet şi pe urmă lovit 


cu băţul la spate, când o târa, nemaiavând forţa s-o ducă pe 


sus. Dacă înţelegerea lui cu Ana Pauker sau Ralea 15? în 


Elveţia nu s-a datorat în vreo măsură oarecare şi acestor idei 
originale şi raţionale chiar, dar numai într-o lume occidentală, 
însă absolut false faţă de Est. O totală necunoaştere a 
teoriilor şi a mecanismului de gândire. Cu totul altceva. 

Desigur că şi epuizarea mijloacelor de trai ca şi dorinţa de 
a muri în ţară şi o statornică înclinare spre combinaţiuni, îl 
vor fi determinat, ca şi vârsta înaintată, să se înşele singur şi 
să ia hotărârea care i-a fost fatală. 


Dezastrul de la Stalingrad155 a fost explozia care a scos 


public în evidenţă schimbarea sorții războiului pe care o 
prevestise într-o măsură bătălia pentru Moscova. Un 
avertisment neaşteptat în acest sens fusese primit în 
cercurile oficiale de la Bucureşti. Nu a avut rostul unui 


150 Ismet Inönü (Mustafa Ismet) (1884-1973), general şi om politic 
turc. Prim-ministru în mai multe rânduri (între 1923 şi 1965, cu 
întreruperi) şi preşedinte (nov. 1938-mai 1950) al Turciei 


131 Şükrü Saračoğlu (1887-1953), om de stat turc. Ministru de 
Externe (1938-1942) şi prim-ministru (iul. 1942-aug. 1946). 


Lag Mihai Ralea (1896-1964), sociolog, eseist şi om politic român. 
Membru al Academiei Române (1948). Ministru în mai multe 
rânduri. Adept al democraţiei sociale care să îmbine libertăţile 
individuale cu solidarismul social. Autor a numeroase lucrări de 
specialitate. 


Toig Stalingrad (17 iul. 1942 - 2 febr. 1943) Armata sovietică a 


înregistrat o mare victorie militară asupra celei germane. 

avertisment ci dimpotrivă, în cursul unor conversaţiuni, a fost 
prezentat ca o eventualitate exclusă. Dar realizându-se, a 
luat forma unui avertisment impresionant. La sfârşitul lui 
octombrie 1942, a venit în România ministrul Economiei 


Reichului şi Guvernatorul Băncii aceluiaşi Reich, dr. FunkIS€. 


Socotit, faţă de predecesorul său dr. Schacht155, vrăjitorul 
economiei germane, dar nu prea inteligent, dr. Funk era un 
om greoi. Cât se putea de bogată a fost recepţia de peste o 
sută de persoane, masă aşezată în sala mare de marmură a 
palatului cel nou, potrivit unor vechi şi stăruitoare tradiţii de 
ospitalitate. Socoteam însă pe atunci şi o spuneam, în forme 
cuvenite, şi lui M. Antonescu care nu a împărtăşit părerea 
mea, că a primi cu atâta opulenţă pe nemâncaţii stăpâni ai 
Europei, nu era nici bine nici frumos. Nu era cazul să vadă o 
dată mai mult cât se trăia încă de bine la noi şi ce posibilităţi 
mai erau, şi nici nu socoteam prea elegant să-i strivim cu 
opulenţa. Cu acel prilej, M. Antonescu povestindu-i lui Gh. 
Barbul, dacă nu cumva acesta va fi fost chiar interpretul, i-a 
spus ceva cu totul neaşteptat. În cursul unei conversații 
asupra situaţiei internaţionale în care trecea în revistă poziţia 
Germaniei pe diferitele fronturi pe care o vedea favorabilă în 
totul. Anume afirmase că la Stalingrad rezistenţa rusească va 
fi victorios lichidată deşi cu o anume întârziere, pentru că 
ruşii nu mai aveau forţă ofensivă şi nici defensivă. (Pe la 20- 
22 septembrie atunci când însoţise pe Antoneşti la Cartierul 
General al Fuhrerului, Davidescu mi-a spus că Hitler le 
afirmase că rezistenţa acelui oraş fusese practic lichidată 
pentru că sovieticii nu mai aveau zisele forţe!). Trecând la 


154 Walther Funk (1890-1960), om politic naţional-socialist 
german. Consilier personal al lui Hitler pe probleme economice. 
Ministru al Economiei Reichului (1938-1945) şi preşedinte (din 
1935) al Băncii Reichului. Arestat, judecat şi condamnat la 
închisoare pe viaţă. Eliberat (1957) pe motive de sănătate. 
iri Hjalmar Schacht (1877-1970), finanţist şi om politic german. 
Guvernatorul Băncii Germaniei (1924-1929); ministru al Economiei 
Reichului (1933-1937). In procesul de la Nürnberg (1946), a fost 
achitat. 

situaţia din Africa de Nord, ministrul german a arătat că 
menţinerea ei sub controlul regimului de la Vichy, o asigura 
în acest sens favorabil, pentru că o stăpânire a acesteia de 
către Aliați ar însemna fără nici o îndoială, pierderea 
războiului de către Germania. În numai câteva zile, cred, 
după plecarea lui Funk din România, au debarcat anglo- 
americanii în Nordul Africii, la 8 noiembrie 1942. lar 
Stalingradul nu a căzut, ci frontul german! 


De altfel nu numai în timpul acestor răsturnări de situaţii 
pe două fronturi capitale, ci şi înainte, guvernul român era 
supus la o serie de presiuni economice şi militare, [în] care 
serie se putea înscrie şi vizita lui Funk. Din clipa când 
comandamentul german şi-a dat seama că războiul fulger 
fusese rodul unei dorinţi fierbinţi dar ireale, Hitler a trebuit să 
ceară în continuare mărirea aportului nostru economic şi 
militar. De unde la începutul războiului Germania ceruse 
României să declare şi ea război Uniunii Sovietice pentru a 
putea realipi Basarabia şi Bucovina de Nord, care în caz 
contrar ar fi fost repartizate Administraţiei Generale a 
regiunilor ocupate din Rusia - amănunt relatat mie de Ovidiu 
Vlădescu, la Jilava în 1955 - şi Antonescu acceptase cererea, 
fără a consulta ori informa pe cineva - nici pe rege - şi fără 


nici un fel de negociere, de unde după ocuparea Odessei 156, 


Hitler refuzase o participare în continuare a armatei române 
oferită de Antonescu - desigur cu scopul de a recupera astfel 
Transilvania de la un Hitler obligat, şi se detaşase numai un 
corp expediționar simbolic; acum Germania cerea mereu 
creşterea aportului economic şi trimiterea pe front a circa 
800.000 - 1.000.000 de oameni. Am văzut actul pe care mi l- 
a arătat Barbul în biroul meu din Palatul Sturdza, dar nu-mi 
mai amintesc nici data nici numărul exact al trupelor. Îmi 
amintesc însă foarte bine că mi-a spus că faţă de dezastrele 


156 Odessa, importantă poziţie strategică sovietică la flancul de 
sud al frontului, a fost cucerită, după lupte grele (8 aug-16 oct. 
1941) de către Armata a IV-a română. 

în continuare de pe frontul rusesc, se luase măsura prin 


generalul Şteflea157, şeful Marelui Stat Major, să se reducă 
efectivele diviziilor la 10.000 de oameni. Tot prin generalul 
Şteflea, Antonescu s-a hotărât să mai reducă efectivul trimis 
prin aprobarea automată aproape, a scoaterii de pe front şi 
trimiterii în ţară a tuturor militarilor răniţi cât de uşor, chiar şi 
la un deget. 

Aceste măsuri au fost luate de Mareşal ţinând seama că 
guvernul ungar trimitea pe front trupe recrutate dintre 
români, situaţie care sângera populaţia românească de două 
ori pe două căi. 

In chip asemănător s-au limitat prospecţiunile de petrol ca 
şi punerea în exploatare a regiunilor neexploatate. Tot în 
acelaşi sens, nu s-a limitat la maximum consumul intern de 
petrol. Ca şi pentru cereale, plata acestor furnizări urma să se 
facă în aur. Toate aceste măsuri reveneau în mare parte să 
fie negociate de Mihai Antonescu în negocieri grele cu 
germanii. Numai câtă pervitină a luat luni de zile de-a rândul 
Barbul, ca să poată lucra şi traduce negocierile de soiul 


acesta. Răzmerită, Christu, Petala158, Mircea Nicolescu, Bălan 
şi alţii au alcătuit un corp foarte ales de negociatori. 

Am citit, ulterior, în ultimii ani, că generalul Şteflea a 
declarat că măsurile pe care le-am pomenit mai sus, le-a luat 
dânsul personal, fără ştirea Mareşalului. Acest lucru nu-l pot 
crede în nici un caz. Nu se putea proceda cu Antonescu în 
felul acesta pe o scară atât de mare şi cu un Stat Major aşa 


157 jlie Şteflea (1887-1946), general de corp de armată. Şef al 


marelui Stat Major (ian. 1942-aug. 1944). Arestat (oct. 1944), apoi 
sub pază la domiciliu (ian. - oct. 1945) sub pretextul că l-a sprijinit 
pe mareşalul Antonescu, contribuind la dezastrul ţării; a comandat 
Divizia 3 infanterie al armatei care a participat la cucerirea 
Odessei. Generalul Şteflea s-a aflat, nu de puţine ori, în divergență 
de păreri cu Mareşalul, cum ar fi, de pildă, cuantumul efectivelor 
militare care urmau să fie angajate pe front, cât şi a zonelor de 
operaţii în care urmau să fie întrebuințate în luptă. 


158 Nicolae Petala (1869-1947), general. Participant la Primul 


Război Mondial; inspector general al armatei (din 1925). 

cum îl aveam. Acest argument singur este suficient. Dar 
comunicarea pe care atunci mi-a făcut-o Barbul, grăieşte de 
la sine. Că doar nu Şteflea l-a însărcinat să mi-o facă! Totuşi, 


în două rânduri, întâlnindu-l pe generalul Leonida15%, i-am 
pus şi lui întrebarea şi mi-a răspuns fără rezervă că aveam 
dreptate, că lucrul era imposibil chiar şi cu altcineva decât 
Antonescu şi aceasta în ţara Românească! 

In ceea ce priveşte hotărârea lui Antonescu de a nu 
consulta pe nimeni la pornirea războiului, el a subliniat că 
procedând astfel şi-a luat singur întreaga răspundere 
acoperind astfel tot restul personalului politic românesc, în 
frunte cu regele. Tot în legătură cu participarea la război este 
de notat că luliu Maniu a fost de părere - fiind izolat - că a 
fost de la început împotriva participării la război şi că socotea 
că ar fi depins de abilitatea guvernului să realipească 
provinciile româneşti fără război, aşa cum de altminteri ne-au 
fost luate cu ameninţarea forţei. 

In vara 1942, Barbul mi-a spus că se discută plecarea 
Mareşalului pe frontul de Sud germano-român, unde ar fi 
urmat să preia comanda acelui front. În cursul unei discuţii 
vioaie dar prieteneşti, a înşirat argumentele pro şi contra 
folosite cu prilejul proiectatei numiri. Satisfacţii de mândrie 


care ar fi amintit de situaţia Domnitorului Carol 1150 la Plevna 
şi altele provocate de o comandă efectivă şi de dezvoltare a 
unor talente militare verificate la Marele Cartier în 1917 sau 


159 paul Leonida (1895-1982), general de brigadă. A deţinut 
importante funcţii de comandă, între care şi pe aceea de Şef al 
Secţiei operaţii a Marelui Stat Major (oct. 1943-mart. 1945). 


160 carol | (1839-1914), domnitor (1866-1881), apoi rege al 
României (1881-1914). Membru de onoare al Academiei (1867), 
Comandant suprem al armatei române în Războiul pentru 
Independenţă (1877-1878) şi al Armatei ruso-române de Vest în 
bătălia victorioasă de la Plevna (aug. - nov. 1877). A contribuit, 
prin iniţiative personale, la modernizarea structurilor economice, 
politice, militare şi culturale ale ţării, iar pe plan extern la ridicarea 
şi consolidarea statutului de stat independent în sistemul relaţiilor 
internaţionale. 

1918. Dar argumentele contra erau mai tari. Mareşalul 


făgăduise ministrului englez Sir Reginald Hoare16l Şi 
însărcinatului de afaceri american Benton că trupele române 
nu vor ajunge niciodată să lupte cu cele anglo-saxone. lar un 
succes militar german pe frontul de Sud, putea atinge Iranul, 
unde asemenea trupe se găseau. Lucrul se petrecea înaintea 
dezastrelor din Africa şi de la Stalingrad. Tot împotrivă juca şi 
faptul că ocuparea unui înalt comandament, cât de înalt, dar 
totuşi sub directa comandă a lui Hitler. Pentru că se punea 
întrebarea că un refuz ar fi dat de gândit. O dată acolo, ar fi 
urmat să se ocupe în continuare şi de afacerile ţării, revenind 
din când în când la Bucureşti. 

Până la urmă acceptarea acestui comandament a fost 
hotărâtă în principiu. Ştiu aceasta pentru că fusesem 
desemnat de şeful departamentului şi acceptat de Mareşal, 
cred că la sugestia lui Barbul, ca un fel de secretar delegat al 
ministrului de Externe pentru a asigura legăturile diplomatice 
şi politice ale Mareşalului cu guvernul de la Bucureşti, adică 
cu M. Antonescu şi cu aliaţii momentului. Urma probabil să fiu 
vocea lui Ică pe lângă Mareşal. Am fost mutat în acest scop 
din Regimentul de Gardă Călare unde figuram, la Marele Stat 
Major, la secţia de propagandă a acestuia. Am încercat cu 
acest prilej un interes viu pentru un plan încă nebulos şi o 
suficientă ambiţie. Eram chiar nerăbdător să plec! Din 
fericire, boala gravă a Mareşalului care i-a pus chiar viaţa în 
pericol, până la venirea profesorului vienez (Eppinger?) a 
lichidat acest plan. 

Pecetluirea sorții războiului a fost o cât se putea de grea 
încercare pentru conducătorii politicii româneşti. Ei nu 
fuseseră niciodată germanofili nici prin formaţie intelectuală, 
nici prin vechi convingeri. Surpriza faţă de absenţele şi 
scăderile concepţiei politice internaţionale a democraţiilor, 
care au produs acte revoltătoare împotriva propriilor lor 
interese (Munchen), împărţirea fără scrupule a Estului 


1614 audiența de plecare, după ruperea relaţiilor cu Anglia, la 

seria de învinuiri ce-i adusese ministrul englez, Reginald Hoare, 

Antonescu i-a răspuns cu o întrebare: „Domnia Voastră ce aţi fi 

făcut în locul meu?” - „Acelaşi lucru”. ar fi fost răspunsul lui Hoare. 

Europei după pactul din august, greşelile lui Beck şi ale 
regelui Carol al II-lea, prăbuşirea frontului francez au găsit 
răsunet adânc în aceşti oameni ajunşi mai curând obiectul 
unor adaptări obligatorii decât subiectul lor, în timpul care a 
fost al lor. 


Influențat de stilul de viată englezesc 162, reprezentând 
prin convingeri şi trecut o garanţie personală pentru guvernul 
francez: ca şef al Marelui Stat Major în 1934, ca general de 


brigadă165 atunci când acesta a acordat României o furnitură 
de tunuri Schneider-Creuzot, lon Antonescu nu fusese 
niciodată germanofil, cu tot conflictul său cu Carol al II-lea şi 
cu toată antipatia sa pentru Titulescu. O întâmplare din 1939 
în casa profesorului Eugen Barbul vine în sprijinul celor 
afirmate. Lucrul mi-a fost povestit chiar de prietenul Gh. 
Barbul de curând revenit de la Berlin, după un doctorat cu 
faimosul profesor Karl Schmidt, teoretician ca şi Carr - englez 
- al marilor spaţii politice. Comentam cu prietenul meu 
„sinceritătile succesive”, schimbarea situaţiilor şi a oamenilor 
ca şi ironia sorții. Se discuta la el în casă, îmi spunea Gh. 
Barbul, despre cvasi-invincibilitatea armatei franceze, despre 
marea ei forţă în orice caz. Cu acel prilej, şi-a îngăduit o 
destul de timidă ripostă la afirmaţiile generalului, subliniind 
că refacerea armatei germane, puternic concepută şi urmată 
de Hitler, putea schimba fata lucrurilor destul de repede. 
„Antonescu m-a repezit şi mi-a spus să-mi dau părerea numai 
în lucruri în care mă pricep”. „Cred că dacă nu ar fi fost la noi 
în casă, ar fi strigat de-a binelea la mine”. Deşi într-un 
carusel de răsturnări politice interne şi internaţionale, 
părerea aceasta a lui Antonescu se putea susţine şi prin cea a 
generalilor germani mai însemnați. E suficient să pomenesc 
că în 1939, la ocuparea Boemiei, încă era pregătită 
răsturnarea lui Hitler de către aceştia dacă lucrul nu ar fi fost 
„înghiţit” de Occidentali. 


Lea Referire la faptul că în perioada 1922-1926, lon Antonescu 
îndeplinise funcţia de ataşat militar la Paris, Londra şi Bruxelles. 


163 Jon Antonescu fusese avansat la gradul de general de brigadă 
în 1931. 

Deşi în politica internă acţiunea sa se plasa poate pe alt 


teren care, de altfel, l-a dus unde ştim cu toţii, antirege, nu a 


evitat să se întâlnească cu Corneliu Zelea Codreanu164, a 


refuzat să o cunoască pe d-na Elena Lupescu, a participat la 
guvernul Goga, totuşi discrepanţa aceasta a celor două 
planuri nu a dispărut decât odată cu prăbuşirea frontului 
occidental. Când a tras brutal toate consecinţele, deşi chiar în 
noua situaţie poate că şi-a menţinut unele rezerve de la 
început (Hoare, Maniu) (conflictul de putere cu legionarii etc.) 
După o altă catastrofă, în sens invers aceasta, după 
Stalingrad, a tras iar alte consecinţe, din păcate nu până la 
sfârşit. Cel puţin aşa cred încă. 

Minai Antonescu - colaboratorul nr. unu şi cu o mare 
influenţă dominantă în guvernare, redactorul discursurilor şi 
al proclamaţiilor de un stil deseori, din păcate, legionaro- 
militar - mai ales în primii doi ani de guvernare - era propriul 
său produs: student sărac de tot, îşi spăla singur rufăria, a 
luptat cu succes cu greutăţile vieţii, ajungând tânăr avocat cu 
ceva renume, conferenţiar universitar, legist democrat, şeful 


tineretului liberal Gh. Brătianu165 şi susţinător, în diferite 
formule juste sau nu, al ideii şi ea schimbătoare a blocului 
neutrilor Nord-Sud: Finlanda, Balticile, Polonia, România, 


ţările balcanice până în Mediterana166. Axa aceasta, plănuită 


164 Comeliu Zelea-Codreanu (1899-1938), avocat şi om politic. 
Înființează (1922) Asociaţia studenţilor creştini, în 1923, împreună 
cu A.C. Cuza, Liga Apărării Naţional-Creştine, în 1927, Legiunea 
Arhanghelul Mihail, în 1930, Garda de Fier, organizaţie politică a 
Mişcării legionare, reînfiinţată în 1935, sub numele de partidul 
Totul pentru Ţară. Arestat (apr. 1939), i se înscenează două 
procese (apr-mai), fiind condamnat la 10 ani muncă silnică. 
Asasinat (29/30 nov. 1938), împreună cu Nicadorii şi Decemvirii, pe 
când erau transportaţi de la închisoarea Râmnicu Sărat la Jilava. 
ca Gheorghe Brătianu C. (1898-1953), istoric şi om politic liberal. 
Preşedinte (1930-1938) al Partidului Naţional-Liberal (creat în iun. 
1930). A sprijinit ideea readucerii pe tron a principelui Carol. 
Creator de şcoală în istoriografia română. Arestat (1948), a murit în 
închisoarea de la Sighet. 

şi de alţi oameni politici (Gafencu etc.) se mai scurta în 
lungime, se mai putea întinde în lăţime. Dar a rămas cu 
statornicie în vag. Chiar şi când a fost plănuită de unele 


guverne franceze (Barthou167163) în dimensiuni mai reduse 
de Pact Oriental. Poate că-şi trăgea originile de la Cordonul 
Sanitar, un oarecare timp, eficient. Nimic nu explică la lcă 
Antonescu o poziţie politică progermană înainte de a fi fost 
avocatul devotat şi capabil al generalului într-un proces de 
bigamie, o încercare murdară de a-l desfiinţa, şi pe urmă un 
prieten tânăr, tot atât de încercat şi devotat. Succesele 
incalificabile ale lui Hitler şi comportamentul incalificabil al 
Vesticilor au făcut restul. Lucrul e tot atât de valabil în 
judecata privind oamenii izolaţi cât şi ţări întregi izolate şi 
abandonate. 

De altfel, a jucat rolul ei în acelaşi sens şi greşit, concepută 
politică lipsită de scrupule, politica „realistă” a lui Stalin. De 
altfel, urme atât din utopicul pact al neutrilor, cu multe 
variante, şi urme din fostele alianţe practice ale fostei 
Românii, au marcat diverse acte politice ale guvernului 
Antonescu - Mihai Antonescu: încercări de a grupa mici şi 
mari sateliți pentru unele acţiuni de ieşire din război sau mai 
înainte de pace albă, în interesul superior european (vezi 
Vatican, Turcia, Spania, Portugalia, Suedia, Italia, Slovacia, 
Finlanda, gesturile de ajutorare a Serbiei, Greciei). 

După un timp, datorită desigur şi evenimentelor, 
deosebirile de formaţiune intelectuală şi de rigoare 
temperamentală, au mai redus ceva din rolul charismatic pe 
care Mihai Antonescu îl atribuia generalului. Dar chiar 
neînțelegerile nu au micşorat colaborarea, poate 
166 Eforturile diplomaţiei româneşti de a realiza un bloc al neutrilor 
se încheie cu un eşec, din cauza atitudinii negative a Germaniei, 
Uniunii Sovietice, Italiei, Bulgariei şi Ungariei, cu toate răspunsurile 
pozitive ale ţărilor membre ale Inţelegerii Balcanice, precum şi ale 
Marii Britanii şi Franţei. 

167 Jean Louis Barthou (1862-1934), om politic francez. Membru 
de onoare al Academiei Române (1934). Ministru de Externe (febr. 
- oct. 1934). Asasinat la Marsilia, odată cu Aleksandru | al 
lugoslaviei. 

completarea, a doi oameni cu totul diferiţi. Concluzia 
Mareşalului fiind „Orice vei face, să ştii Ică bine, cu mine te-ai 
urcat, cu mine cazi!” 

În noiembrie 1940, în timp ce se afla în vizită oficială la 
Roma, în timp ce-şi îmbrăca tunica sau cămaşa verde, îl 


întreabă pe Vojen165, înainte de a pleca împreună la o 


recepţie „Ala e Rubiconul1697” - „Nu, domnule general, este 
Tibrul”. „A, da, adevărat. Rubiconul unde este?” „Mult mai la 
Nord, domnule general” - „Ştii povestea cu Rubiconul?” 
„Desigur, domnule general, Cezar etc. etc”. - „Bravo, văd că 
ştii! Om mare Cezar, mare, dar avea Roma în mâinile lui! Pe 
când eu ce am? O ţară mică, mă, o ţară mică! Ce pot să 
fac?!” O întrebare-răspuns caracteristică unui aspect tragic al 
istoriei noastre. 

Cu prilejul aceleiaşi vizite oficiale la Berlin, generalul l-a 
impresionat adânc pe Hitler prin felul său scurt, cuprinzător, 
direct şi categoric. Asigurând pe Fuhrer, că va urma noua 
politică cu hotărâre, a arătat că o va face deşi va fi greu, 
pentru că era firesc ca un popor a cărui fiinţă natională 
fusese ciuntită prin acţiunea tocmai a Germaniei şi Italiei, să 
împărtăşească sentimente legitime de indignare. (Formulă 
care nu excludea din „popor” pe Antoneşti, ei înşişi). E de 
notat că i se atrăsese atenţia să nu vorbească lui Hitler 
despre ciuntirile teritoriale şi despre Transilvania. 

Similară ca manifestare a unui caracter întreg şi nu lipsită 
de abilitate politică, a fost şi acoperirea ministrului său de 
Externe, al cărui cap îl cerea Hitler pentru contactele şi 


Tog lon Victor Vojen, inginer şi publicist; legionar. Membru al 


grupului Axa. Refugiat în Germania (1939-1940), a devenit 
colaborator al Serviciului de presă al Ministerului Propagandei celui 
de-al Treilea Reich. Ministru al României la Roma. După război, a 
fost arestat şi „reeducat” la Aiud, fiind convins să colaboreze la 
„Glasul Patriei”, publicaţie a Securităţii destinată românilor din exil. 


169 Rubiconul, râu în estul Italiei, care în Antichitate forma graniţa 
dintre Italia şi Galia Cisalpină. În anul 49 i.Hr. A fost trecut de 
Cezar, marcând începutul războiului civil care a pus capăt 
regimului republican la Roma. 

discuţiile cu tabăra duşmană, lucru ce putea compromite 
politica Germaniei. lon Antonescu a răspuns că este informat 
de acţiunea ministrului de Externe, că singurul care face 
politica externă a României este el şi că atât timp cât este el 
conducătorul României, el reprezintă, cum a mai arătat-o, 
garanţia lealităţii în colaborare cu Reichul. La fel la 5 aug. 


1944170. 


În legătură cu această colaborare şi alianţă cu Reichul, 
Mihai Antonescu mi-a spus deseori şi întotdeauna categoric 


că „Dl. Mareşal a moştenit această situaţie politică de la 


regele Carol al l-lea17Î, că invitarea trupelor germane 


„Misiunii” - în ţară tot de fostul rege a fost făcută”. Nu ca o 
lepădare de acest act ci ca o punere la punct; am avut 
impresia că mi-a spus toate acestea care au decurs din 
„arbitrajul” de la Viena în chip direct. Adică au fost hotărâte 
acolo, corelate cu acordarea garanţiei germane. 


Dar odată cu neaşteptata întorsătură provocată de 
dezastrul german de la Stalingrad 172, starea de tensiune a 


1705 aug. 1944, a avut loc, la Rastenburg, ultima întâlnire 
Hitler-Antonescu, Fuhrerul dorind să se asigure în continuare de 
sprijinul Mareşalului, la care, la rându-i, a condiţionat rămânerea 
alături de Germania, de modul de desfăşurare a operaţiunilor 
militare. 


171 Carol II (1893-1953), rege al României (1930-1940). Fiul 
regelui Ferdinand | şi al reginei Maria. Membru corespondent al 
Academiei Române (1921). În febr. 1938, instaurează regimul 
autorităţii regale. După declanşarea celui De-al Doilea Război 
Mondial, a cedat presiunilor Germaniei, U.R.S.S., Italiei, Ungariei şi 
Bulgariei, care i-au impus importante cesiuni teritoriale din trupul 
ţării. La 6 sept. 1940, abdică în favoarea fiului său, Mihai. 


172 La Stalingrad, în timpul celui De-al Doilea Război Mondial, 
armata sovietică a încercuit şi înfrânt (iul. 1942-febr. 1943) 22 de 
divizii germane cu peste 300.000 de oameni. 

conducătorilor politici români — a tuturor - a crescut şi va 
creşte în continuare. Va avea aspecte publice şi aspecte 
tăinuite, încercări din ce în ce mai frecvente de a folosi 
pentru o readaptare mergând până la 180°, orice prilej şi 
aproape — cu exagerarea căreia îi pot cădea, fireşte, victimă 
- pe oricine s-ar fi potrivit sau s-ar fi oferit pentru a asigura 
această readaptare. Tensiune provocată nu numai de teama 
duşmanului de pe front ci şi de viitor, de teama aliatului care 
într-o lungă serie neagră lichidase până la ocuparea Ungariei 
în martie 1944 un şir lung de adversari politici sau pur şi 
simplu socotiți potenţiali, cu diferite mijloace mergând până 
la asasinat şi violarea neutralității atâtor ţări. Şi în aceste 
activităţi persista cu fermitate. Totul comporta reţele de 
spionaj, urmăriri, nesiguranţă generală, intrigi, fierbere şi 
activităti intense. In ceea ce mă priveşte, socotesc că şi 
activitatea debordantă a încă tânărului ministru de Externe, 
ocupându-se şi de un al doilea minister al cărui titular era, 
acela al Propagandei, ca şi de conducerea guvernului al cărui 
vicepreşedinte era, sau chiar preşedinte interimar în absenţa 
Mareşalului, contribuia mult la osteneala sa şi la dispersiunea 
atenţiei sale. Uita că omul de stat al cărui exemplu dorea să-l 
urmeze, lonel Brătianu, stătea destul de des întins pe 
canapea. Printre elementele de tensiune internă şi externă 
era şi prezenţa legionarilor „internaţi” în Germania. Evadarea 

de acolo a lui Horia Sima175, în Italia, a fost o demonstraţie 


bine înţeleasă la Bucureşti. Dar Mareşalul nu s-a lăsat 
intimidat, şi complexul întreg al negocierilor economice şi 
militare de a cere respectiv cât mai mult şi de a da cât mai 
puţin o arată; protestând cu vigoare împotriva „evadării” care 
a fost rezolvată cât s-a putut de repede, Antonescu fiind 
informat de internarea lui Horia Sima din nou în Germania. 
Este interesant că nimeni nu a ţinut seama de dreptul 
internaţional de care ar fi trebuit să se prevaleze Mussolini 
fată de un refugiat politic la el în Imperiu! Nu cunosc în 
amănunt episodul, dar îmi vine să mă întreb dacă îl va fi 
consultat cineva pe Mussolini! 


Printre indiciile care au arătat de la început cât de grea va 
fi campania, este acel al luptelor pentru Odessa şi ocuparea 
ei după retragerea armatei sovietice. Emoţia vizibilă pe 
obrajii ofiţerilor şi soldaților români la defilarea de 
reîntoarcere în ţară - aşa se credea - în faţa mareşalului 


Keitel174 şi a de curând avansatului, de către el însuşi, lucru 


143 Horia Sima (1907-1993), unul dintre liderii Mişcării legionare. 
Subsecretar de stat (iun. - iul. 1940) la Ministerul Cultelor şi 
Artelor, în guvernul Tătărescu şi ministrul Cultelor şi Artelor (4-8 
iul. 1940) în guvernul Gigurtu. Rol important în pregătirea şi 
declanşarea „revoluţiei legionare”, soldată cu abdicarea regelui 
Carol II şi prăbuşirea regimului carlist. Şef al Mişcării legionare cu 
titlul de comandant (6 sept. 1940 - 28 ian. 1941). Vicepreşedinte al 
Consiliului de Miniştri, ministru secretar de stat (sept. 1940-ian. 
1941) în guvernul Antonescu. În lupta pentru putere, Mişcarea 
legionară declanşează rebeliunea din 21-23 ian. 1941, după 
înăbuşirea căreia Horia Sima a fugit în Germania, unde, temporar, 
a fost internat în lagăr. După 23 aug. 1944, beneficiind de 
asistenţa germană, a constituit un guvern român în exil, la Viena 
(dec. 1944-mai 1945), iar după înfrângerea Germaniei, s-a refugiat 
în Spania. 
1/4 Wilhelm Keitel (1882-1946), feldmareşal german. Şeful 
înaltului Comandament al Wehrmachtului (0.K.W.) (febr. 1938-mai 
1945). Semnatar al capitulării necondiționate a Germaniei (8/9mai 

care a displăcut, mareşal AntonescuL75. pe lângă acest 
amănunt cu un caracter destul de emoţional, din punct de 
vedere obiectiv, a impresionat ordinul de zi din primăvara 
anului următor al lui Hitler, prin care acesta mulţumeşte 
eroicei rezistenţe organizate în cuiburi, a armatei germane 
din Rusia, neechipate de iarnă şi care, dacă îmi amintesc 
bine, ar fi fost gata sau aproape de un dezastru pe care 
rezistenta aceasta eroică l-ar fi evitat. 


Într-o tensiune maximă au avut loc audienţele la Snagov 


ale lui Killinger şi Clodius176 la cei doi Antoneşti. Ele mi-au 
fost reproduse de Barbul. Materia discuţiilor între aceştia o 
păstrez vie în memorie. Nu mai am însă, acum, siguranţa 
dacă ele au avut loc la 22 sau la 23 august dimineaţa, cum 
bine aş crede că îmi amintesc. De asemenea, nu sunt sigur 
acum dacă au fost amândoi germanii împreună la ambii 
Antoneşti sau separat de fiecare parte. Mi s-ar părea că au 
fost şi separat şi împreună, în orice caz, indiferent de aceste 
combinaţii posibile, audiența sau audienţele au fost de-a 
dreptul dramatice. Ambii Antoneşti au adresat reproşuri 
disperate miniştrilor germani, arătându-le că în urma 


dezastrelor succesive de pe front, ultimul la 19 august, la 


laşi 77, Germania nu mai este în măsură să-şi respecte 


garanţia oferită României, că datorită acestei situaţii 


1945). Condamnat la moarte de Tribunalul Internaţional de la 
Nurnberg (1946) şi executat prin spânzurătoare. 


175 jon Antonescu a fost avansat la gradul de mareşal la 22 aug. 


1941. 


176 întrevederea lui lon Antonescu cu Karl Clodius a avut loc în 


seara zilei de 22 aug. 1944. Cu acest prilej, Mareşalul i-a comunicat 
lui Clodius intenţia de a părăsi Axa, în condiţiile în care Germania 
nu mai este capabilă din punct de vedere militar să asiste 
România. 


177 La 20 aug. 1944 se declanşează operaţia laşi-Chişinău a 
fronturilor 2 şi 3 ucrainene, în urma căreia se creează breşe adânci 
în dispozitivul de armate german, „Ucraina de Sud”, comandat de 
generalul Hans Friessner. 

România nu se mai considera legată de obligaţiile ei de 
alianţă cu Germania din moment ce teritoriul ei era pierdut. 
In precedente conversaţiuni dramatice, unele la maximum, 
cu vreo două trei luni în urmă, cei doi Antoneşti protestaseră 
cu energia desperării împotriva măsurii luate de înaltul 
Comandament german de a retrage cele două divizii blindate 
motorizate Gross-Deutschland şi Totenkopf SS de pe frontul 
român. Au arătat consecinţele acestei hotărâri nefaste: 
prăbuşirea definitivă a frontului atât din cauza gravei pierderi 
de sprijin militar pe front cât şi pierderii de încredere grave 
pe frontul intern. Reprezentanţii Germaniei au replicat cu 
acelaşi răspuns pe care-l dădeau de la Stalingrad încoace, un 
slogan: „Nu este vorba de o retragere definitivă. Ele vor 
reveni să-şi îndeplinească misiunea pe frontul dvs. O dată ce- 
şi vor fi împlinit pe cea care determină mutarea lor pe frontul 
polonez, unde trebuie stabilizat cu prioritate frontul. În caz 
contrar şi cel românesc va fi la fel de ameninţat de aceeaşi 
prăbusire, chiar cu diviziile acestea pe el!” 

Măsura aceasta a fost, de altfel, hotărătoare şi pentru 
desfăşurarea acţiunii politice care a urmat. De altfel, nu 
numai Conducătorul Statului şi cel al politicii externe şi al 
guvernului Antonescu, MinaiAntonescu, desfăşurase toată 
seria aceasta de argumente evidente, ci şi toţi factorii români 
cu răspundere care veneau în contact cu diversele misiuni 
germane. Nu e lipsit de interes să reproduc o conversaţie cu 
generalul Hansen, a profesorului de fizică atomică, Gh. 


ManuL78, fruntaş cunoscut legionar. Dezvoltându-i 
generalului aceste argumente, i-a formulat unul cât se poate 
de interesant: „Prin această retragere dvs. justificaţi şi 
uşuraţi, adică conlucraţi la schimbare... a [lipseşte o pagină 
18 Gheorghe Manu (1903-1962), fizician. Profesor la Universitatea 
din Bucureşti. Specialist în fizica nucleară. Comandant interimar pe 
tară a Mişcării legionare din interior (1943). Adversar al 
comunismului, a redactat pentru cancelariile occidentale 
documentul „în spatele Cortinei de Fier”. Arestat (1948) pentru un 
motiv imaginar „tentativă de aruncare în aer a Parlamentului din 
Bucureşti”, a fost condamnat la închisoare pe viaţă. A murit în 
detenţie, la Aiud. 

din manuscrisul olografl. 


Ministrul17% nostru la Ankara din 1943 era o personalitate 
dominantă a corpului diplomatic român. Om întreg, rănit în 
primul război mondial, când s-ar fi putut uşor găsi vreun 
temei, ca nepot de văr al d-nei lonel Brătianu de care a fost 
crescut - el şi fratele său George - şi nepot de soră al lui 
Barbu Ştirbey, ca să nu lupte în linia întâi - este iarăşi 
adevărat că nici cei doi mari oameni politici n-ar fi admis 
ambuscarea nepoților lor. Dar găsesc că exagerez poate 
subliniind motivele de familie pe care le-ar fi avut ca să-şi 
facă datoria. Este suficient să mă refer, cel puţin pentru un 
foarte lung timp al vieţii lui la simţul său personal al datoriei 
pur şi simplu! (Fără legătură cu Cretzienii, dar cu totul în 
acelaşi sens, trebuie să subliniez pasajul din memoriul lui 
Dinu Brătianu către Mareşal, în care enumera pur şi simplu 
pe membrii familiei Brătianu care au luptat pe front. Ar suna 
ca o mândră citare). Trimiterea sa la Ankara întrunea acordul 
tuturor personalităţilor politice între care, în primul rând |. 
Maniu, şi venea ca un fel de mea culpa a lui Mihai Antonescu 
faţă de precedenta punere în disponibilitate, publică, cu nici 
doi ani anterioară noii misiuni! Mai mult decât o regretabilă 
stângăcie cu efecte interne aparent, actul de sancţionare cu 
caracter de publicitate a fost din viu comentat în sferele 
societătii cu greutate politică. Nu a putut trece nesubliniat în 
cele ale Legaţiei Germaniei. Dar atunci când a avut loc actul 
acesta al celor doi Antoneşti, el s-a petrecut în plină 
atmosferă de victorii spectaculoase, când guvernarea îşi 
păstra caracterul charismatic. Până atunci Cretzianu fusese 
permanent director politic, secretar general al ministerului, 
subsecretar de stat sub Gr. Gafencu, a discutat garanţiile în 
aprilie 1939 la Londra. Funcţionar integru nelegat de nici un 
partid, servindu-le pe toate la rând cu dezinteres, dar nu 
peste orice limite. Aceasta sub toţi miniştrii, inclusiv 
generalul lon Antonescu, cu o singură întrerupere de peste 
două luni, ministeriatul lui Mihail Manoilescu, în timpul căruia 
nu ştiu să fi fost un alt secretar general, dar nici cel vechi nu 


d Este vorba de Alexandru Cretzianu. 

a continuat. În schimb, sub acest ministru noi cei din minister 
şi cei de la cabinet am fost revoltați de numirea unui element 
progerman în afara personalului Externelor, cu un birou 
special pentru menţinerea legăturii directe cu Legația 
Germană. Ce legătură? Că, slavă Domnului, erau deja 
destule! Am crezut cu toţii sau cei mai mulţi că rolul lui 
Polony era unul de supraveghere. Dar în orice caz a fost o 
încercare care n-a ţinut. Scurta trecere a lui M. Manoilescu pe 
la Externe este marcată pentru totdeauna de Arbitrajul de la 
Viena, când omul care nu se aştepta la aşa ceva a căzut 
fulgerat. Omul venise în fruntea ministerului cu convingerea 
că va fi salvatorul situaţiei datorită devotatei şi lungii sale 
activităti progermane şi era cvasiconvins că acum Berlinul 
astfel asigurat datorită persoanei sale, ne va respecta 
drepturile. Dar începând cu misiunea secretă a lui Manfred 
von Killinger la regele Carol al lIl-lea, cu scrisoarea lui 


Hitler180 recomandând regelui înţelegere prealabilă cu vecinii 
(acestea înainte de venirea lui Manoilescu şi de răpirea 
Basarabiei, dar acesta le-a ştiut), continuând cu tratativele de 


la Turnu Severin18l când în urma cererilor exorbitante 
teritoriale ale Ungariei (3/4 din Transilvania aproape) ele au 
fost rupte, după întrevederile de la Obersalzburg cu Hitler, 
când lon Gigurtu a cerut arbitrajul Fuhrerului pe care acesta l- 
a refuzat în chip clar, arătând că nu mai vrea să-şi supere 


180 scrisoarea din 15 iul. 1940, în care Hitler îi cerea regelui Carol 


al II-lea, în termeni extremi de duri, începerea de tratative cu 
Ungaria şi Bulgaria, cu scopul cedării acestora unele teritorii din 


România. 


184 Între 16 şi 24 aug. 1940 au loc, la Turnu Severin, tratative între 


delegaţia română, condusă de Valeriu Pop, şi delegaţia ungară, 
condusă de Hory András. În memoriul prezentat de delegaţia 
ungară se cerea cedarea unui teritoriu de 69.000 km?, cu o 
populaţie de 3.900.000 de locuitori, din care 2.200.000 români, 
1.200.000 maghiari, 500.000 germani şi alte naţionalităţi. 
Delegaţia română, respingând aceste cereri propune efectuarea 
unui schimb de populaţie însoţit, în subsidiar, de unele rectificări 
de frontieră. 

„aliaţii”, aşa cum a făcut-o la precedentul Arbitraj de la 


Viena182 dintre Ungaria şi Slovacia. Manoilescu a avut 
cunoştinţa dezvoltării relaţiilor reale cu Germania, dar a fost 
înşelat şi s-a şi autoînşelat. Totuşi, într-o grabă nemaiîntâlnită 
a trebuit să fac în câteva ore, cel mult, un referat despre acel 
arbitraj, referat slab, lucru care pe mine mă face să cred că 
totuşi Manoilescu se va fi aşteptat la ceva rău. Dar o spune 
chiar el în prima telegramă „Situaţia este mult mai rea decât 
credeam...” În ceea ce priveşte întâlnirea de la Obersalzburg, 
îmi aduc aminte bine că mi-a spus Dinu Gh. Popescu — şeful 
de cabinet, că „Gigurtu a cerut arbitrajul, deşi nu trebuia să-l 
ceară” şi am rămas cu o impresie puternică, pentru că din 
conversaţia care a urmat, am reţinut că fusese prelucrat în 
acest sens, de a nu cere arbitrajul. Mai ales că în cursul acelei 
discuţiuni nu am fost zgârciţi cu criticile la adresa 
preşedintelui Consiliului. 


În fine, revenind la discursul-filipică, la instalare, împotriva 
anglofililor şi francofililor (Titulescu, ai lui şi alţii) care „ne-au 
dus aici”, la părăsirea conducerii - după ce s-a zbătut să nu 
fie înlocuit, se zice că aştepta în jachetă depunerea 
jurământului (ulterior, când M. Antonescu mi-a povestit 
presupusa scenă, a adăugat: „după Viena, dl. Manoilescu ar fi 
trebuit să se sinucidă!” (De aceeaşi părere a fost, la Ocnele 
Mari, Mihai Popovici, în discuţie cu Mihail Manoilescu). 
Manoilescu s-a răspândit într-un lanţ de elogii, care ne-a uluit, 
uitând el de prejudecătile sale de la instalare. Desigur că va fi 
vorbit şi pentru nemți, dar totuşi am fost surprins să găsesc 
[o inconsecvenţă] la unul dintre cei mai informaţi oameni 
politici, profesor cu reputaţie internaţională, om de realizări 
în alte guverne şi unul dintre cei mai inteligenţi din lumea 
noastră politică cultă. 

După ce tratativele cu partidele naţional țărănesc şi liberal 


182 La 2 nov. 1938 are loc, la Viena, Primul arbitraj, prin care 
Cehoslovacia era obligată de Germania şi Italia să cedeze Ungariei 
12 mii km? din teritoriul cehoslovac (sudul Ucrainei Subcarpatice şi 
al Slovaciei, cu peste un milion de locuitori). 

au eşuat - nu se putea altfel - spunea prietenul nostru Dinu 
Mareş, fiul ministrului Agriculturii şi prieten cu generalul: 
„generalul vrea să facă guvern mare cu şefii şi Maniu îşi oferă 
doi valoroşi prieteni politici: Mihai Popovici şi Aurel 
Leucuţia 183», S-a format noul guvern cu Horia Sima 184, cu 


legionari, cu antonescieni şi cu tehnicieni. 


Noul ministru de Externe al noului regim era Mihail 
Sturdza, fost ministru la Copenhaga, vechi legionar convins şi 
soţul unei soţii originale şi mai convinsă. După erorile 
săvârşite prin masacrul din lagăre a legionarilor, prin ţintuirea 
a câte trei legionari de fiecare oraş, luaţi la întâmplare şi 
ucişi, expuşi în piete publice, Sturdza a trimis o telegramă de 
la Copenhaga sau un raport pe care mi l-a dat Al. Ghica să-l 
citesc, protestând vibrant şi întemeiat, dar în urma căruia a 
fost pus în disponibilitate. Inţeleg să subliniez că lumea 
nelegionară, printre care şi eu, a fost îngrozită şi indignată de 
un procedeu barbar185, la care de sute de ani lumea civilizată 
renunţase în Europa. Îmi vine parcă să spun că ceea ce m-a 
revoltat şi mai puternic - şi revolta aceasta s-a menţinut 
mereu în cugetul meu prin consfinţirea omului de drept şi de 
dreptate, rod a patru generaţii de oameni care au servit şi 
dreptul şi dreptatea -, a fost făptuirea crimelor de către 
oameni de stat. Şi mai ştiam că aceste crime nu vor rezolva 
nimic, ci vor agrava situaţia. Mânat de indignare nu am mai 
putut păstra o atitudine de rezervă şi mai ales am încercat să 
fac ceva util. În pline zvonuri de ucidere nu m-am mai 


183 Aurel Leucuţia (1895-?), avocat şi om politic naţional-ţărănist. 
Secretar al Consiliului Naţional Român din Transilvania. 
Vicepreşedinte al organizaţiei de Timiş-Torontal al Partidului 
Naţional-Tărănesc. 

184 vezi nota 173- Notă biografică Horia Sima. 


189 După rebeliunea legionară (ian. 1941) câteva mii de aderenţi 
ai Mişcării legionare au fost arestaţi, o parte ucişi, iar alta 
condamnaţi la grei ani de temniţă, inclusiv autorii asasinatelor de 
la Jilava (nov. 1940). 

stăpânit şi m-am dus - spre seară - la cabinet la prieteni buni 
ai mei, Dinu Gh. Popescu, Liviu Cicio Pop, Despina Hodos- 
Golescu şi Florica Spirescu şi le-am cerut stăpânindu-mă, să-l 
văd pe ministru. „De ce?” „Pentru că e singurul membru al 
guvernului pe care-l pot avea la îndemână în seara aceasta, 
că ştiu că e uman şi inteligent, ca să-l rog cu toată puterea 
mea, ca un cetăţean care nu avea pe nimeni de pierdut sau 
ameninţat în viaţa lui, să intervină pentru a se pune capăt, 
jucându-şi influenţa, să înceteze ororile care ne fac numai 
rău”. Au intrat amândoi şefii de cabinet, serioşi, şi au ieşit 
după un timp mai lung (Mi-a spus chiar Gr. Gafencu la 
Moscova, în 1941, că tocmai o primise în cursul zilei pe 
doamna Claudian-Tell care-i căzuse în genunchi, implorându-l 
să-i salveze fiul. Ea nu ştia că fusese deja împuşcat. Ordinul 
de execuţie şi, de asemenea, victimele le făcuse, la o 


petrecere, Gavrilă Marinescu186 însuşi: „ăsta da”, „ăsta da”, 
„asta nu” după listele ce-i erau prezentate. Acest amănunt 
revoltător spune multe fără vorbe. Mi-a spus tot la Moscova 
că ceruse, după ce-l văzuse pe Armand Călinescu, întins pe 
jos acoperit de jurnale pe caldarâm - ajunsese primul acolo - 


generalilor Argeşanul87 şi Marinescu, în prezenta regelui, îi 
conjurase să nu răspundă cu aceleaşi măsuri şi că nu mai era 
în stare să suporte un nou apel care nu mai putea avea nici 
un rezultat). Liviu Cicio Pop mi-a spus, grav şi cu apropiere 
„Camile, Domnul Ministru te asigură că demersul pe care 
voiai să i-l ceri să-l facă, l-a făcut deja şi s-au luat hotărâri ca 


186 Gavrilă (Gabriel) Marinescu (1886-1940), general. Unul dintre 
principalii artizani ai readucerii pe tron a principelui Carol care, 
devenit rege, l-a numit (1930) prefectul Poliţie Capitaliei. 
Subsecretar de stat şi ministru în mai multe rânduri în guvernul 
Tătărescu. Asasinat de legionari la Jilava (nov. 1940), împreună cu 
alţi 64 de demnitari. 


La Gheorghe Argeşanu (1883-1940), general şi om politic. Prim- 
ministru (21-28 sept, 1939). A dispus arestarea şi executarea unui 
grup masiv de legionari ca represalii pentru asasinarea primului 
ministru, Armand Călinescu. Ucis de un comando legionar în 
închisoarea Jilava (nov. 1940). 

să înceteze masacrele şi au încetat. Nu se vor mai repeta!” 
Generalul Antonescu a considerat că era cazul să ceară lui 


Mihail Sturdza numirea din nou ca secretar general a lui Al. 


Cretzianu al cărui frate era ministru de Finanţe188, la 


recomandarea lui Dinu Brătianu. Lucru acceptat de 


Sturdza189. Acesta era un domn înalt, slab, făcea impresia 
cam deşirat, dar un domn cu adevărat. Foarte distrat - nu 
găsea niciodată aproape ascensorul! Fără prestanţă. 

Când s-a prezentat pe la 12 septembrie, după formarea 
guvernului a venit târziu noaptea la ministerul cel nou din 
Piaţa Victoriei în uniforma verde legionară, cu diagonală, 
portarul nu l-a cunoscut şi l-a oprit întrebându-l ce doreşte. 
Acela i-a răspuns că este noul ministru de Externe şi că 
trebuie să intre să ia în primire ministerul. Ca om, Conu Sucă, 
cum i se zicea, nu era lipsit de originalitate, dar era blând şi 
bine crescut aşa că a aşteptat la poarta ministerului până 
când portarul s-a dus sus la Cifru, unde era un serviciu de 
permanenţă chiar când birourile nu mai lucrau. L-a trezit pe 
colegul meu, care aţipise - şi acesta era legionar dar era în 
pijama — şi i-a spus, mirat de procedeul insolit: „Este unul jos 
în uniformă legionară, care zice că este ministrul de Externe. 
Veniţi să-l vedeţi, că eu nu ştiu ce să fac!” A zburat colegul 
meu pe scări şi l-a escortat, în pijama, pe noul ministru în 
biroul ministrului de Externe, unde a şi dormit prima sa 
noapte de ministru. 

Atât Sturdza cât şi Cretzianu doreau să întinerească 
cadrele de conducere ale ministerului cu unii, nu puţini, 
dintre cei mai tineri chiar. Dar mai departe nu mai concordau. 
Ministrul voia să înverzească ministerul cu tineri legionari 
care, cei din minister, nu erau toţi dintre cei mai bine 
pregătiti şi erau şi puţini la număr. Împotriva criteriului 
politic, Cretzianu urmărea cât putea pe cel legal spre a 
menţine principiile, unitatea de lucru şi pregătirea 
188 e. A | 

George Cretzianu, director al Băncii Româneşti. Frate cu 
diplomatul Alexandru Cretzianu. Ministru de Finanţe (sept. 1940- 
ian. 1941) în guvernul lon Antonescu. 


189 Vezi nota 66- Notă biografică Mihail Sturdza. 

profesională a celor încadraţi şi după merit, în noua încadrare 
plănuită. Urmărea ca şi Sturdza licențierea cazurilor 
scandaloase de senilism (depăşind orice margini) de ex. cazul 
lui Al. Duiliu Zamfirescu, care niciodată nu s-a dezminţit pe el 
însuşi, cazurile de incapacitate patentă şi de dezinteres. 


După rebeliune, colaborarea cu generalul Antonescu a 
continuat corectă şi fără nemulțumiri reciproce. Dar s-a 
schimbat odată cu numirea în fruntea Externelor a lui Mihai 
Antonescu, fostul ministru al Justiţiei, după începerea 
războiului. Noul titular venea cu idei politice originale şi cu o 
metodă de lucru care nu se potrivea cu tehnica precisă şi cu 
punctualitatea la lucru a primului său colaborator. 
Neînţelegerea în tehnica de lucru mai întâi a mocnit. 
Cretzianu nu avea timp de pierdut şi chiar de l-ar fi avut nu 
era în genul lui să-l piardă de pomană. Fiind foarte nervos, se 
consuma singur când era nevoit să aştepte după ora 
programată a audientei de lucru, deseori o oră chiar. 

Din cauza aceasta trebuia să recurgă la tot felul de 
subterfugii ca să amâne el însuşi pe miniştrii străini care 
veneau să discute cu el, sau mai uşor ceva, pe directorii cu 
care lucra. De partea lui, lcă simţea nemulţumirea lui 
Cretzianu şi fiind încă în rolul de salvator al ţării, după 
Mareşal, era jignit de faptul că nu i se ţinea seama, cu 
recunoştinţă de efortul - real - de a se cheltui fără rezerve, 
conducând singur diversele instituţii atribuite lui. (Cu timpul a 
mai cedat, pentru că nu se mai putea, din slăbiciunea lui de a 
vedea şi de a conduce totul). Mai era un motiv tot în 
domeniul acesta. Pentru a putea vorbi eficient cu miniştrii 
străini, trebuia deseori să raporteze şefului sau pentru 
instrucţiuni. lar acesta, care era deseori victima uşurintei sale 
de a vorbi, cădea în prolixitate, ceea ce iarăşi îl enerva pe 
Cretzianu. Dar toate acestea sunt probleme secundare faţă 
de faptul şi momentul când s-au pus probleme de politică 
externă, care depăşeau limitele în care Cretzianu socotea că 
poate colabora în interesul general. Când şi-a dat seama că 
nu mai poate colabora nici chiar ca un funcţionar, atunci şi-a 
cerut retragerea delegaţiei de secretar general. A făcut-o 

discret la început şi relativ răbdător faţă de încercările lui M. 
Antonescu de a evita, conform unui vechi obicei, soluţionarea 
cererii, socotind că până la urmă va reveni. De altfel, pe 
atunci M. Antonescu era profund jignit că se putea găsi 
cineva care să nu fie convins de rolul său binefăcător şi de 
vederile sale utile. Jignit şi decepţionat. Până la urmă, în 
această fază a convenit să prezinte problema generalului. 
Acesta fără rezervă, deşi îl preţuia pe Cretzianu, a dat lui M. 
Antonescu dreptate în totul, pentru că neînțelegerile pe teren 
politic internaţional vizau puncte de vedere, care erau ale 
Mareşalului, unele, sau şi ale Mareşalului, altele. Totuşi 
relaţiile nu s-au rupt imediat, lcă amânând încă o dată 
rezolvarea problemei. Atunci Cretzianu s-a hotărât să rupă 
punţile şi a înaintat memoriul şi cererea de desărcinare prin 
registratură, registratura generală. Direcţia Politică îşi avea şi 
propria registratură adică cerea numere de înregistrare de la 
cea generală şi înregistra în al doilea rând pentru ea hârtiile 
ce-i reveneau. Deci actele înaintate de Cretzianu ministrului 
său, trecuseră prin multe mâini şi au fost comentate 
bineînţeles de şi mai multe voci! 

În culmea iritării, Antonescu i-a cerut să-şi retragă 
memoriul, în care caz ar fi procedat la înlocuirea fără zarvă. 
În cazul contrar l-a ameninţat cu sancţionarea publică: 
punerea în disponibilitate. Dacă ar fi rămas rezervat, Mihai 
Antonescu s-ar fi scutit singur de o mică scenă aranjată 
dinainte. Scena a rămas relativ confidențială, dar 
reintegrarea şi trimiterea în misiune la Ankara au fost 
publice. Pentru culoarea timpului: fiindcă Cretzianu nu 
înţelegea să facă primul pas şi aici, premierului îi era 
bineînţeles foarte greu să-l facă el, s-a ajuns la o întâlnire 
neaşteptată, pregătită cu grijă dinainte. Davidescu i-a spus d- 
nei Florica Spirescu că „La ora X va veni dl. Cretzianu şi te 
rog să-l introduci la mine”. După aceasta, a trecut pe la 
secretarul său general, M. Antonescu ca şi cum ar fi venit în 
vizită, pe neanunţate, şi a dat acolo cu mare plăcere de fostul 
şi distinsul său colaborator. După o scurtă conversaţie în trei, 
Davidescu s-a retras alături în biroul şefilor de cabinet şi cei 
doi au rămas singuri şi s-au înţeles până la urmă foarte bine, 

rămânând stabilit că noul trimis la Ankara va reprezenta mai 
mult decât regimul Antonescu. Regretatul fost şef al politicii 
noastre externe, i-a spus, după întâlnire lui Gh. Barbul: 
„Barbule, am găsit omul!” Încântat. 

Nu cred că trecuseră doi ani de la ruptura violentă cu 
„omul, un domn, care şi-a permis să-l critice pe Domnul 
Mareşal”. Trebuie să notez că în acel răstimp, când şeful 
departamentului convoca în sala mare de jos a Palatului 
Sturdza pe înalții funcţionari ai conducerii ministerului, 
conferinţe de lucru, nu pierdea ocazia niciodată - ştiam şi noi, 
cei tineri râdeam pe înfundate, că venea matematic rândul 


„Universului”. După ce ne trata de ligişti 290 (foşti!) fără să 
insiste prea mult pentru că şi el fusese şi ne legau vechi 
amintiri, ajungea cu reproşurile la adresa „vechii conduceri” 
(era Cretzianu) pe care o cita cu un necaz jignit fără a pomeni 
însă nominal pe vinovat, care lucra „în dezordine, am găsit în 
dosarul x al Direcţiei Politice un număr al „Universului” care 
n-avea ce căuta acolo!” Îl pomenea cu expresia „pe vremea 
domnului Cretzianu”. Dar nu afirma că acesta chiar uitase 
acolo „Universul”. Şedinţele acestea directoare prilejuiau 
unor membri mai bătrâni ocazii de critică în spatele 
ministrului şi de vizibilă aprobare din cap a ceea ce spunea şi 
ei criticaseră, atunci când se găseau în rândurile din chiar 
faţa lui. Pe cei care aveau o faţă mai veselă atunci când ar fi 
trebuit să fie indignaţi, îi fulgera din ochi, dar după ce 
termina cu înfierarea politicii lui Titulescu, cu ligiştii şi cu 
dezordinea de la Direcţia Politică — unde de altfel, domnea o 
ordine exemplară datorită unui om care-şi sacrifica viaţa 
pentru ea, Aldea Georgescu, ministrul accentua faptul că nu 
a voit niciodată în viaţă „pieirea păcătosului ci salvarea lui”. 
Este adevărat că deşi violent nu a pedepsit decât arareori. Şi 
dacă era rugat să facă un serviciu sau să dea un ajutor nu 
refuza niciodată. 


Subliniind situaţia că scriu după peste 35 de ani totul din 


190 ravorabili Ligii Naţiunilor. 

memorie, ajung la conţinutul memoriului [lui Alexandru 
Cretzianu], relativ la politica generală a guvernului din 1941- 
42; principalele puncte au fost: 

1. Dezacordul fată de continuarea războiului peste Nistru; 

2. Dezacordul în problema Transnistriei; 

3. Dezacordul cu un eventual coridor românesc în Balcani, 
Timoc-Macedonia; 

4. Repudierea Arbitrajului de la Viena, evocată prin cazul 
consilierului Cămărăşescu. (Despre aceste puncte îmi aduc 
aminte. Nu cred că ar mai fi altele, deşi nu exclud acest lucru 
pentru că am citit memoriul numai o singură dată). 

1. Participarea peste Nistru şi caracterul de „război sfânt” 
ideologic antibolşevic prezenta pe atunci încă, în afară de 
riscurile militare ele însele, riscul de a anula argumentele 
noastre, pe atunci încă puternice din punct de vedere juridic 
internaţional, pentru reluarea provinciilor smulse de U.R.S.S. 


prin ultimatumul din iunie 1940191. Acest ultimatum se 
însera, în temeiul pactului de neagresiune şi prietenie de la 
Moscova, într-o serie de încălcări a unor acte de valoare 
printre obligaţiile internaţionale ale Rusiei sovietice: Pactul 
Societăţii Naţiunilor în litera şi spiritul său, convențiile de la 
Londra din 1933, punerea în vigoare anticipată a pactului 
Briand-Kellogg. Nu ştiu dacă excluderea U.R.S.S. din Ligă, 
excludere la al cărei vot România s-a abținut - după mine 
gest condamnabil - ar putea din punctul de vedere cel mai 
formal juridic duce la concluzia că U.R.S.S. nu a încălcat nici o 
obligaţie nemaifiind în Ligă. Poate cu argumente sofistice. 
Dar în orice caz o seamă de acţiuni internaţionale dintre cele 
enumerate - păcile de la Riga, Varşovia etc. au fost încheiate 
în afara Ligii. lar ultimatumul a fost actul care a înlesnit 
războiul în Vest şi a conţinut în el recunoaşterea acţiunii de 
recuperare prin forţă a teritoriilor foste ţariste. Prin război cu 
Finlanda învinuită că atacase teritoriul U.R.S.S. - vezi presa 
timpului — sau prin ultimatumuri Ţărilor Baltice şi României, 


191 ja 26 iun. 1940, V.M. Molotov înmânează, la Moscova, lui 
Gheorghe Davidescu nota ultimativă a guvernului sovietic, prin 
care se solicită cedarea imediata a Basarabiei şi a Bucovinei de 
Nord. 

iar Polonia printr-o atacare din spate a unei armate deja 
înfrânte. 


În primele luni ale războiului, până prin anul următor, 
aceste argumente se întemeiau pe comentarii din publicaţii 
anglo-saxone şi hărţi apărute tot acolo, în acele luni, conform 
cărora cele două provincii răpite erau trecute tot pe harta 
României. lar comunicări oficiale ne cereau să nu trecem 
Nistrul, tocmai pentru apărarea intereselor noastre acolo. Un 
alt argument invocat era măcinarea armatei române pentru 
interese străine şi în regiuni unde soldaţii nu mai puteau 
înţelege ce caută acolo şi în faţa unei Ungarii preocupate de 
a-şi păstra forţele intacte, înrolând în corpul expediționar 
români din Transilvania. 

Argumentul major cu care Antonescu respingea pe cele 
exprimate până acum era că numai un război câştigat le 
putea asigura. Argument slăbit de însuşi mareşalul Antonescu 
în urma mersului dezastruos al războiului, când el însuşi a 
târguit cât a putut aportul economic şi militar la efortul 
corespunzător al Germaniei. Însă felul în care puterile anglo- 
saxone au apărat şi asigurat ulterior situaţia propriilor lor 
aliaţi pentru care au intrat în război îmi pare că răspunde şi 
pentru România, ţară abandonată. Totuşi o greşală nu este 
absolvită de o alta. 


2. În privinţa Transnistriei, lucrurile păreau pe atunci tot 
atât de grave ca şi pentru primul punct. Deşi lui Antonescu 
nu i-a trecut nici o clipă, nici o clipă prin minte ideea să 
compenseze pierderea Transilvaniei cu Transnistria prin 
anexare, uluitoarea sa hotărâre de a participa la război, fără 
nici un fel de negociere prealabilă, arată, că socotea să oblige 
stringent moralmente - o politică su; generis până atunci - pe 
Hitler la recunoştinţă şi să-l aducă astfel la restituirea 
Transilvaniei de Nord. Aş putea spune că-şi găsise omul, deşi 
Hitler, este neîndoielnic, preţuia în chip deosebit pe Mareşal. 

Totuşi o clipă s-ar putea să-i fi trecut prin minte 
posibilitatea unei anexiuni nesocotind două sau chiar trei 

principii. Că o expansiune în politica internaţională trebuia 
reechilibrată, că Germania urmărea prin Hitler atunci 
împingerea spre Est a Europei şi deci şi a României care nu 
putea fi însă interesată în principal de aceasta şi, în fine, 
povestea blănii ursului din pădure, nu şi-a dat seama că 
războiul nu era încă câştigat. Un indiciu al unei posibile, după 
mine, erori de apreciere pe care nu a sesizat-o de la început, 
a fost unul public în centrul Bucureştilor. Un panou la 
Expoziţia produselor din Transnistria, înfătişându-l pe Duca 
Vodă, călare evident, ca hatman al Ucrainei. Deşi destinate 
propagandei, arătând că raportau ceva prin ocuparea şi 
administrarea teritoriului, sugerau parcă ceva prin hătmănia 
lui Duca Vodă, nişte eventuale justificări ale unor drepturi 
istorice, de altfel nefondate. Hătmănia n-avea nimic comun 
cu Moldova, era un act de atribuire personală a Sultanului. 

In ceea ce priveşte conexarea problemei Transilvaniei cu 
cea a Transnistriei, în politica germană virtuală sau latentă ca 
să zic aşa, existau indicii pline de culoarea timpului, care 
aruncau o lumină proprie asupra acestei chestiuni: 

a) mai întâi diferiţi oameni politici şi ziarişti afirmau în 
chestiunea conflictului acut între România şi Ungaria, că 
acesta putea fi rezolvat prin această compensare, care putea 
mulţumi România sau chiar că România era mulţumită cu 
această soluţie. Am văzut rapoartele şi recenziile respective 
şi când se ştie cum juca cenzura în Germania în război, se 
poate înţelege importanta lor; 

b) tot în presa germană - în importanta revistă de 
geopolitică a generalului Haushoffer - a apărut soluţia cea 
mai germană a problemei româno-ungare, aceea a înfiinţării 
unui stat german al Dunării - Donauland - întemeiat pe 
populaţia germană din Banat şi din Transilvania întreagă, 
rezolvându-se astfel definitiv un conflict care, altminteri, este 
de nerezolat; 

c) în fine o a treia soluţie, aceasta de metodologie, rezerva 
rezolvarea problemei „pe teren” pentru clipa când Reichul va 
fi câştigat războiul şi când atunci îşi va impune numai el 
soluţia, ceea ce acum nu poate face pentru că duce greul 
războiului. Dar atunci fie că le va conveni aliaţilor, fie că nu le 

va conveni, el va şti ce să facă! Soluţia aceasta metodologică 
a format subiectul unor declaraţii publice cu destulă vâlvă şi 
comună indignare la sateliți, ale fostului ministru al Justiţiei 
Reichului, dr. Frank, pe atunci Guvernatorul General al 
Poloniei. Este uşor de închipuit, pentru cine cunoştea 
temperamentul exploziv al Mareşalului, în ce fierbere îl 
puneau asemenea articole şi declaraţii. A protestat oficial, 
arătând că atunci când România face asemenea sacrificii pe 
front, e revoltător să apară în presa aliată germană 
asemenea declaraţii. | s-a răspuns de fiecare dată că sunt 
declaraţii neoficiale, care nu angajează politica guvernului 
german. 


3) Al treilea punct al memoriului lui Cretzianu privea 
instrucţiunile date noului ministru plenipotenţiar Gheorghe 
Caranfil numit la Sofia. | se recomanda să desfăsoare o 
acţiune în sensul unei protejări intense a populațiilor 
româneşti de la Dunăre şi până la Salonic în direcţia întăririi 
sentimentului lor minoritar şi eventual să iniţieze şi planul 
unei acţiuni de stabilire a unui stat tampon. Cretzianu 
atrăgea serios atenţia asupra consecinţelor unei atare acţiuni 
care ar fi deşteptat numai ostilitate şi bănuieli de imperialism 
balcanic. 

Se pornea de la unele drepturi recunoscute de Grecia în 
1903 repetate în 1913, dacă-mi amintesc bine, de garantare 
a drepturilor la o viaţă culturală a macedo-românilor. Era şi o 
convenţie cu Serbia şi, după 1958, una privind românii din 
Banatul iugoslav, dar sârbii nici nu voiau să audă de vreun 
acord de protecţie a românilor de pe Valea Timocului. 
Cretzianu arăta că politica de înţelegere balcanică a 
României constituia un punct de temelie a acţiunii externe 
româneşti. 


4) În fine un alt punct al memoriului care a stârnit multă 
vâlvă, privea apărarea consilierului de legaţie de la Roma, 
Mihai Cămărăşescu, învinuit de M. Antonescu că, din cauza 

stângăciei sale, nu s-a priceput să prezinte aşa cum ar fi 
trebuit denunţarea Arbitrajului de la Viena de guvernul 
român. Mihai Antonescu, cu care Mareşalul fusese în totul de 
acord, procedase prin comunicări simultane la Berlin şi la 
Roma, la acea denunţare, întemeiat fiind pe încălcarea 
flagrantă a arbitrajului de către Ungaria, [anume] a dispoziţiei 
asigurând tuturor cetătenilor toate drepturile lor civice, 
politice, patrimoniale şi culturale ale celor două populaţiuni 
trecute sau rămase la noua sau vechea apartenentă. 

Gama acestor încălcări, eufemistic vorbind, cu cele mai 
violente măsuri mergând de la crime în masă la cele 
individuale, arestări şi expulzări în masă ale fruntaşilor 
români şi a episcopilor, confiscări de pământuri, corespundea 
unui plan chibzuit. Există lucrarea secţiei maghiare în 2 


volume, a consulului general profesor lon Chinezu192, care le 
consemnase pe toate cele mai revoltătoare. Întemeiat pe 
aceste  neîndoielnice încălcări, condus de sentimentele 
naţionale fireşti, nerăbdător şi om de drept, a socotit că 
venise ceasul pe care-l aştepta. Nu a apreciat însă real 
situaţia şi poate nu-şi cunoştea bine partenerii şi nici situaţia 
internaţională şi anume că rostul unic al arbitrajului era să 
mărească conflictul ungaro-român şi mai cu seamă să aducă 
Germania la cotul Carpaţilor ca să fie în inima celor două ţări 
şi virtual să poată dicta în toată Europa de Est şi Sud-Est. 
Faţă de această situaţie, politica sinceră dusă faţă de 
Germania de noua formulă românească de guvernare nu era 
suficientă. Luat de avântul său, vicepremierul român a păşit 
cu acordul Mareşalului la denunţare, fără avea siguranţa că 
va fi acceptată. La Berlin, cu o oarecare bunăvoință de formă, 
denunţarea a fost înregistrată. Dar la Roma, contele Ciano a 
refuzat-o în totul, în termeni categorici şi reprobatori. 
Patriotismul Antoneştilor era indiscutabil şi actul însuşi al 
denunţării poate fi acceptat chiar aşa cum a fost hotărât şi 
realizat, oricum numai să fi fost făcut. Dar descărcarea pe 


192 lon Chinezu (1894-1966), critic literar, publicist şi traducător. A 
condus revista transilvăneană „Gând românesc” (1935-1940). 
După 1940, lucrează la ambasada română din Budapesta. Deportat 
de nemti (1944) în Germania, revine în ţară în 1945. 

seama lui Cămărăşescu nu era nici justificată, deci nici 
corectă. Şi Cretzianu a apărat acest punct de vedere aşa cum 
l-am înfăţişat mai sus. Toată această trecere în revistă a 
greşelilor de politică externă poate face să fie înţeleasă 
exasperarea mândriei lui Mihai Antonescu atunci când va fi 
citit memoriul şi va fi aflat de publicitatea făcută de la 
înregistrare! 


i ca 


195 _ 


Mulţi demnitari şi generali ca lacobici195 şi Ciupercă! 


ministrul de Justiţie, marele avocat Constantin Stoicescu 
nu are nimic comun nici cu fostul rector nici cu cel de la 
Banca Natională a României - şi-au prezentat demisiile 
motivate sau nu, o dată sau până la de şase ori la rând, ca 
ultimul, desolidarizându-se de regim. Care de altfel la rândul 
său a căutat să se acomodeze cu situaţia nouă. La Externe, 
această acomodare a privit rechemarea unor miniştri mai 
ales din ţările neutre şi numirea altora cu misiuni mai precise 
şi mai speciale. Cretzianu, după întâlnirea de la Externe cu 
Mihai Antonescu a fost invitatul la masă al acestuia, adică 


193 Josif Iacobici (1894-1952), general de corp de armată. Şef al 
Marelui Stat Major (sept. 1941-ian. 1942). Ministru al Apărării 
Naţionale (ian. - sept. 1941). Iniţial, a sprijinit politica militară a lui 
I. Antonescu, dar din 1942, nu a fost de acord cu continuarea 
operaţiunilor militare pe teritoriul U.R.S.S. Arestat (mai 1946), găsit 
nevinovat, eliberat (aug. 1946), ca în aug. 1948 să fie din nou 
arestat şi condamnat (1949) la opt ani temniţă grea. A murit în 
închisoarea de la Aiud. 


194 Nicolae Ciupercă (1882-1950), general de corp de armată. 
Ministru de Război (oct. 1938-febr. 1939). Comandant al Armatei a 
IV-a (iun. 1940-sept. 1941), care a participat la eliberarea 
Basarabiei şi în zona Odessei. Arestat (dec. 1948), a fost implicat în 
procesul organizaţiei anticomuniste „Graiul Sângelui”, a murit în 
spitalul penitenciarului Văcăreşti. 
195 Constantin C. Stoicescu (1881-1944), jurist. Profesor de drept 
roman. Membru al Academiei Române (1936), rector al 
Universităţii Bucureşti. Ministru al Justiţiei (febr. 194l-aug. 1942) în 
guvernul |. Antonescu. 

exact invers Mihai Antonescu a fost invitatul lui Cretzianu, o 
masă în doi când s-a hotărât numirea lui la Ankara, în 
condiţiile ştiute. Numire interesantă pentru că România avea 
pe atunci numeroase direcţii concordante în politica externă 
şi faţă de Germania şi faţă de Rusia, iar Ankara era o 
fereastră larg deschisă spre restul lumii, unde mişunau 
spionii, agenţii şi atentatorii. 


Un alt arbitraj al Mareşalului, de astă dată între Mihai 


Antonescu şi Valeriu Pop19%6, conţinut într-un microfilm al 
schimbului de scrisori între cei trei şi al cărui rost de păstrător 
nu am înţeles niciodată de ce mi-a revenit, tot aşa cum tot de 
la M. Antonescu am primit şi un microfilm, cred, cu cazul 
lacobici şi în orice caz, o serie destul de numeroasă privind 
frontul, chestiuni cu totul militare pe care le-am trecut la 
Statul Major după 23 august. Toate microfilme, la citirea 
cărora a participat la Statul Major, colegul Solomon, pe care-l 
însărcinasem să le predea. Arbitrajul Mareşalului s-a 
pronunţat tot în favoarea vicepreşedintelui de Consiliu şi 
împotriva lui Valeriu Pop, care afirma în public că el era 
autorul venirii la putere a generalului Antonescu, [iar] Ică 
susţinea dimpotrivă că lui i se datora. In această dezbatere 
rețin că Gh. Barbul, care a fost la conferinţa cu ungurii de la 
Turnu Severin secretarul lui Valeriu Pop, mi-a spus că 
lucrurile nu stăteau chiar aşa cum le-a hotărât Mareşalul, 
pentru că la regele Carol Il, influenţa şi recomandarea lui V. 
Pop, au determinat, pare-se, chemarea generalului de la 
Bistriţa şi însărcinarea cu mandatul guvernării. De asemenea, 


196 valeriu (Valer) Pop (1892-1958), avocat şi om politic. Iniţial, în 
L.A.N.C., iar din 1934, în P.N.L. Ministru în mai multe rânduri. Cu 
rang de ministru plenipotenţiar, membru (din aug. 1940) în 
Consiliul juridic în Centrala Ministerului Afacerilor Străine. Şeful 
delegaţiei române la negocierile cu cea ungară de la Turnu Severin 
(16-24 aug. 1940) şi delegat, alături de M. Manoilescu, la Arbitrajul 
de la Viena (29-30 aug.). Învinuit de Dictatul de la Viena, în două 
rânduri, este arestat şi întemnițat (oct. 1944-iun. 1945, mai 1950- 
iul. 1955). 

că însoţind pe Mareşal la Legația germană, Ică rămânea în 
maşină în timpul discuţiilor. Dar cum, necum, mareşalul a 
recunoscut că, „domnului Mihai Antonescu îi datorez ...” în 
orice caz, când regele a auzit câteva focuri de revolver trase 
în faţa Palatului şi de nişte incidente în cartiere mărginaşe ca 
şi de manifeste ostile lui, toate acestea iniţiate de o 
prerebeliune legionară ratată atât la Bucureşti, cât şi în unele 
oraşe din provincie, a înconjurat Palatul cu baraje de soldaţi 
în echipament de război (căşti etc. - i-am văzut) şi întinşi cu 
armele pe caldarâm în poziţie de tragere, atunci l-a chemat. 
Valeriu Pop a susţinut că recomandarea generalului a făcut-o 
aproape simultan regelui şi Legaţiei germane. Acest om 
politic abil, care ţinea să se ştie că nu semnase Arbitrajul de 
la Viena şi că din această cauză, juridic, arbitrajul era nul, îşi 
începuse cariera politică cu lorga şi a continuat-o cu liberalii - 
Tătărescu - şi mai cu seamă cu fostul rege, al cărui homo 
regius se socotea. 

Evident generalul Antonescu era foarte bine cunoscut în 
ţară şi popular, datorită simplului motiv că se opusese şi se 
opunea abuzurilor regelui. Legația germană era tot atât de 
evident bine informată, având pe lângă o largă frecventare a 
societătii şi un număr impresionant de servicii de informare. 
Valeriu Pop a făcut însă, după propria sa părere şi aceea a 
multor altora, legătura, adică recomandările, mijlocirea finală. 
Asupra acestui punct s-a născut o discuţie vie, în scris, între 
primul şi ministrul de Externe, care a afirmat că acel ultim rol 
mult mai important decât cel al lui Valeriu Pop, a fost jucat de 
dânsul. Toată această corespondenţă ca şi răspunsul 
Mareşalului le-am primit pentru arhiva politică într-un 
microfilm de care am vorbit. Această rezoluţie m-a surprins 
pentru că răsturna ceea ce ştiam şi credeam că sunt izvoare 
întemeiate. Deşi lucrul nu era de o deosebită importanţă, 
avea totuşi una pentru mine, propria mea curiozitate istorică. 
L-am întrebat pe colegul şi prietenul Gh. Barbul, care fusese 
secretarul lui Valeriu Pop pe care-l cunoştea bine din familie 
şi fusese şi secretarul generalului la 6 septembrie pe care-l 
cunoştea şi mai bine poate, fiind şi părinţii apropiaţi, prieteni, 
iar acum era secretarul cel mai apropiat şi cel mai eficient 

colaborator al lui Mihai Antonescu, dacă era chiar aşa. Mi-a 
răspuns că nu era chiar aşa, că după cele ce le ştia, rolul de 
prim-plan în venirea la putere a generalului a fost jucat de V. 
Pop [la Legația germană], unde Mareşalul afirma împotriva 
alegaţiilor acestuia, că a fost însoţit de M. Antonescu. Barbul 
îmi spunea surâzând că era un caz tip de discuţie pătimaşă, 
pentru că M. Antonescu, îl însoţise într-adevăr acolo, dar nu 
participase la discuţii înăuntru, îi aşteptase afară în 
automobil. lar Mareşalul fusese iritat că V. Pop îşi atribuise 
fără ezitare contribuţia cea mai însemnată în aducerea [sa] la 
putere. De cu totul altă importanţă decât aceste arbitragii, în 
favoarea lui lcă, rămâne acoperirea lui deplină şi 
solidarizarea - reciprocă, de altfel - a generalului cu primul 
său colaborator. Desigur că nu doresc să schimb problema 
dimensiunilor şi problema luptei pentru putere era jucată 
între general şi legionari, Ică fiind numai o componentă a 
factorului general Antonescu. 


Când legionarii şi-au pornit rebeliunea1*7, prefața acesteia 
a constituit-o o foarte mare manifestaţie şi afişe şi articole 
care cereau toate guvern curat legionar prin scoaterea din el 
a miniştrilor masoni şi a tuturor celor antonescieni, cuprinşi şi 
ei în această categorie pe atunci compromitătoare şi 
eliminarea din viaţa publică a veturiilor. (Nu fără oarecare 
haz era această categorisire a doamnelor din jurul 
Mareşalului sub termenul nou inventat, ajuns substantiv 
comun inspirat de prenumele dacă nu chiar celebru, dar 
foarte bine cunoscut al d-nei Veturia Goga, unanim detestată 
atât de adversari cât şi de partizani - culmea era că printre 
veturii în comitetul de conducere al Patronajului — o operă 
detestată şi ea din cauza d-nei Maria Antonescu, dar o operă 
mare de binefacere - se afla şi d-na Veturia Manuilă, o 
personalitate afirmată dar necontestată. Tot la haz s-ar putea 


197 Urmărind să devină singura beneficiară a puterii, Mişcarea 
legionară a declanşat rebeliunea din 21-23 ian. 1941, care s-a 
soldat cu reprimarea ei de către armată şi scoaterea în afara legii. 
După rebeliune, cca 30.000 de legionari sunt arestaţi şi judecaţi, 
mulţi dintre ei fiind condamnaţi la moarte, la muncă silnică pe 
viaţă sau la ani grei de temniţă, iar alta a ales calea exilului. 

151 


trece menţinerea în guvern a amiralului Păiş198, mason 
declarat şi cunoscut, însărcinat chiar de Carol II să se înscrie 
în masonerie pentru ţinerea la curent a Palatului cu cele 
masonice. 

Ne aflam, în preziua rebeliunii, directorul politic D. luraşcu 
şi colegii Victor şi Titu Rădulescu-Pogoneanu, lonel Mocsonyi- 
Styrcea, Al. Ghika şi alţi patru-cinci referenţi ai câtorva secţii 
ale Direcţiei Politice - la catul întâi al Palatului Sturdza, în 
salonul mare, biroul nostru de lucru care se afla în partea 
dreaptă a clădirii cum priveai spre piaţă. Participam cu toţii în 
fierberea curiozitătii şi a grijei, în faţa numeroaselor zvonuri, 
obişnuite în vreme de criză. Bineînţeles comentam versiunile 
ambelor părţi ale unuia dintre cele mai originale conflicte de 
putere care au existat. Comentam cu indignare, după crimele 


odioase de la Strejnicu şi Pustnicul şi de la Jilava1%9 unde 
muriseră şi oameni nevinovaţi, articolele profesorului P.P. 


Panaitescu200, istoric eminent şi om fără caracter, rectorul 


198 Nicolae Păiş (1882-1952), contraamiral. Adjutant regal (1926- 
1931) al regelui Ferdinand | şi, apoi, pe lângă Regenţă. Şef de Stat 
Major al Marinei (din 1933) şi subsecretar de stat la Ministerul 
Apărării Naţionale pentru Marină (apr. 1941 - febr. 1943). Arestat 
(aug. 1948) şi condamnat (ian. 1949) la trei ani închisoare. A murit 
în închisoarea de la Sighet. 


199 Memorialistul se referă la asasinarea, în nov. 1940, a 
profesorilor Virgil Madgearu şi Nicolae lorga, precum şi a celor 64 
de demnitari deţinuţi în închisoarea Jilava. 


290 Petre P. Panaitescu (1900-1967), istoric şi slavist. Rector al 
Universităţii Bucureşti în perioada guvernării legionar- 
antonesciene. Unul dintre fondatorii „Revistei Istorice Române”. 
Director al publicaţiei „Cuvântul” (1940-1941). Autor al unor lucrări 
fundamentale privind istoria României. În timpul rebeliunii 
legionare, împreună cu profesorul Eugen Chirnoagă, a fost delegat 
la negocierile cu generalul lon Antonescu privind revendicările 
Mişcării legionare. După reprimarea rebeliunii, a fost internat în 
lagăr, iar după război, a petrecut mulţi ani în detenţie. Ulterior, 
„reabilitat”, a lucrat pe postul de cercetător ştiinţific principal în 
domeniul Evului Mediu românesc. 

Universitătii din Bucureşti. Acesta la comemorarea lui N. 
lorga iniţiată după asasinare de profesorul Gh. Brătianu şi el 
un istoric eminent dar un om de mare caracter, mort la 
închisoarea din Sighet, comemorare ţinută în plenul corpului 
profesoral universitar din Bucureşti, a refuzat să se ridice în 
picioare, marcând dintr-un loc pe care de la acest gest încolo 
nu mai avea dreptul moral să-l ocupe, solidaritatea sa 
provocatoare cu criminalii. Cel care ne povestea toate 
acestea era Victor Rădulescu-Pogoneanu, al cărui tată trăise 
scena. 

Chef de lucru câtuşi de puţin, prezenţa directorului ne 
acoperea şi nici că am lucrat ceva. Spre amiază am fost 
intrigaţi la culme văzând că se întinde covorul roşu de pluş, 
covorul de zile mari oficiale care străbătea de la un capăt la 
altul salonul cel mare al clădirii; iar în balcon se aşterneau 
alte covoare. Balconul era mare, frumos încadrat în fier făurit 
în stilul rococo-baroc-Sturdza 1890 sau 1900. Ne-am dat 
seama sau am aflat de la Cretzianu care auzise şi el, că va fi 
o mare demonstraţie în fond ostilă, care va fi primită de 
general din balcon. 

De cum s-a arătat capul de balaur al manifestaţiei 
legionare din Calea Victoriei în Piaţa Victoriei care înainta 
masivă, strânsă, în rânduri fixe manifestând puternic, 
strigând sloganurile deja pomenite („jos masonii, jos veturiile, 
vrem guvern legionar”) că a şi urcat treptele scărilor Palatului 
Sturdza generalul dârz şi serios, concentrat, stăpânindu-şi 
bine furia, cu cât mai amenințătoare, cu atât mai stăpânită, 
ieşind în balcon în clipa când manifestaţia mai avea câţiva 
metri până să ajungă în faţa lui, adică prin dreptul lui. 

Impasibil, fără comunicare, fără vreun schimb de semne 
sau saluturi, i-a privit îmbrăcat în uniforma militară. În 
dreapta lui, un singur civil, cu un pas în urmă, îmbrăcat în 
negru, el însuşi întunecat şi brun tare la piele, la păr încă mai 
mult, iar ochii atât de negri, încât părea neagră şi privirea lor 
fulgerătoare, indignată. Era cel a cărui remaniere — termenul 
nu se potriveşte, a cărui excludere din guvern se cerea în 
primul rând fiind trecut ca francmason. A fost un spectacol 
unic şi am resimţit o firească îngrijorare. 

A doua zi părţile s-au înfruntat, legionarii refuzând să 
abandoneze poziţiile cheie ocupate dinainte sau cu forţa. 
(Direcţia Poliţiilor şi Siguranţei Statului, Prefectura de Poliţie, 
Internele şi Cazarma Gardienilor publici, precum şi centrele 
legionare ca cel din str. Roma). Şi s-a dat un ultimatum şi 
generalul Orezeanu, directorul general al Căilor Ferate, a 
oprit circulaţia trenurilor spre Bucureşti, pentru a opri 
transporturile de legionari. Din această cauză a fost pregătită 
executarea sa, el rămânând convins că această măsură 


fusese pusă la cale de Malaxa??? căruia îi reziliase 
contractele şi al cărui delegat să negocieze altele noi, mai 
puţin oneroase pentru stat, i-a telefonat dimineaţa sau în 
cursul zilei ca să ştie dacă era acasă. Din cauza atacului 
legionar s-a îmbolnăvit greu de Parkinson, el fiind nevoit să 
tragă dintr-o poziţie laterală ca să interzică intrarea 
atacatorilor care au început prin spargerea uşii, amănunt 
suficient, şi pătrunderea primilor în pragul pe care nu l-au 
mai trecut. Armele le încărca fiica sa şi el era îngrozit de 
soarta copiilor lui. Ulterior la Aiud, şeful bandei, Ilie Nicolescu, 
a contestat intenţia de a ataca pe Orezeni, ci a afirmat că 
dorind să scape de o urmărire, au încercat să treacă pe 
acoperişurile vecine prin apartamentul respectiv, lucru 
infirmat de aşezarea locurilor ca şi de durata de ore întregi a 
atacului, ca şi de telefonul dat de doctorul casei care s-a 
întâlnit cu patrula legionarilor care se interesau despre 
apartamentul lui Orezeanu. N-au fost judecaţi toţi cei care au 
atacat, printre cei scăpaţi, mi-a spus mătuşa mea, d-na 
Orezeanu, a avut norocul să se afle şi un fel de prieten al 
meu, despre care am fost anchetat ulterior în închisoare dacă 
a fost legionar. Am negat că ştiam ceva de aşa ceva. Omul 
avea nevastă şi copii mici şi era înscris la comunişti. Am luat 
pildă de la d-na Madgearu care în cursul unei discuţii între 
prieteni, la Catherina Niculescu-Buzeşti (născută Ştirbey) s-a 
ridicat împotriva răzbunărilor care nu pot înceta decât dacă 


201 Nicolae Malaxa (1884-1965), inginer şi industriaş. Unul dintre 
magnații industriei metalurgice româneşti în perioada interbelică. 
După 23 aug. 1944, părăseşte ţara, murind în exil. 

se rupe odată veriga vendetei. Notez că acea foarte 
respectabilă d-nă nu vorbea după ani de zile, ci după două 
luni de la masacrarea soţului ei. A fost pe urmă arestată de 
noul regim, învinuită de a fi organizat o acţiune de binefacere 
pentru deţinuţi. Pot adăuga că nici Virgil Madgearu??? nici 
dânsa nu au fost urmăriți când au participat, în alte vremuri, 
la „Ajutorul Roşu”. Mi-a trebuit mai mult curaj moral față de 
mine însumi când eram la Piteşti ca să-i urmez exemplul! 
Ultimatumul de 24 de ore dat pentru evacuarea 
autorităţilor ocupate nu a fost acceptat şi la ora expirării - de 
fapt ceva mai târziu, au început luptele de stradă. Până 
atunci au reapărut şirurile de soldaţi în ţinută de campanie, 
culcaţi pe caldarâmul străzilor în dreptul puştilor mitraliere 
sau a altui armament sau postați la ferestre şi balcoane de 
clădiri, formând baraje virtuale. Acelaşi spectacol dar mult 
mai serios, ca şi la începutul lui septembrie, la numai nici 
cinci luni de „colaborare” şi cu cea mai însemnată parte a 
aparatului executiv sub controlul legionar. Din acest punct de 
vedere mi se pare că Legiunea deţinea un record: să 
controleze Internele şi restul şi să piardă. Este adevărat că nu 
mai avea sprijinul public şi că armata îi era ostilă. După Jilava, 
am văzut la Preşedinţie pe săli cuiere cu numeroase mantale 
cu reverele roşii, cu zecile, deşi făceau impresia că erau cu 
sutele, agăţate unele peste altele. Erau majoritatea 
generalilor în conferinţă (nu găsesc alt termen) cu Antonescu 
ca să-i spună că nu vor mai tolera acte ca cele - atunci - 
recent petrecute în jurul Bucureştilor. A doua versiune 
serioasă pe care am auzit-o atunci, a fost aceea că ei 
fuseseră anume convocați de general, ca să se strângă, în 
bloc, în jurul lui, de fapt ambele versiuni pot merge şi 


202 Virgil Madgearu (1887-1940), economist, sociolog şi om politic. 
Membru post-mortem al Academiei Române (1990). Unul dintre 
membrii marcanţi ai Partidului Ţărănesc şi după unificare ai 
Partidului Naţional-Ţărănesc. Ministru în mai multe rânduri. 
Contribuţii importante la elaborarea teoriei economice privind 
specificul dezvoltării ţărilor agrare şi la fundamentarea doctrinei 
statului țărănesc. Adversar declarat al Mişcării Legionare. Asasinat 
de un comando legionar în pădurea Băneasa (nov. 1940). 

împreună. Aceste baraje puteau ţine sub focul lor piaţa şi 
toate arterele care dădeau în ea, apărând cele două palate, 
din care într-unul se găsea chiar Antonescu, locuind acolo. 
Alături de Cazarma Gardienilor în faţa căreia, pe Bonaparte, 
erau în poziţie două sau trei tancuri mici şi unul explodat, 
chiar în gangul gardienilor. Se zicea că atacase ca să reducă 
rezistenţa acestora, înainte de expirarea ultimatumului, iar 
după altă versiune că urmărise să treacă de partea rebelilor. 
Rebeliunea ministrului de Interne, a prefectului poliţiei, întâi 


Zăvoianu2093 pe urmă Radu Mironovici204, a lui Al. Ghica 
directorul Sigurantei, justificau îngrijorarea lumii atunci, prin 
întrebări pe care le prilejuiau în circumstanţe aproape 
tragice. 

Totuşi, n-aş putea spune că n-am făcut-o fără o firească 
îngrijorare, am continuat să mă duc la serviciu, la minister, 
când lucrul fusese de-a binelea întrerupt şi oamenii găseau 
că era mai potrivit să stea acasă. Fără a încerca să caut cu 
dinadinsul să mai scad din meritul pe care câteodată l-am 
avut de a-mi îndeplini datoria, nu pot neglija nici interesul pe 
care mi-l deştepta desfăşurarea unor situaţii impresionante şi 
spectaculoase. Interes care mă îmboldea şi el cu o forţă de 
nestăpânit! Piaţa întreagă şi zona ei dimprejur era ca şi 
pustie, aşa că orice trecător izolat se detaşa net în cadrul 
acesta gol, trecător deseori autorizat de vreun ofiţer. Destul 
de curios mi s-a părut atunci că puteam trece uşor, cu sau 
fără legitimaţie, întotdeauna cu ceva „papagal”, în acele 
două-trei zile sau patru, după mesele şi chiar serile mai 
târziu. După lichidarea rebeliunii a fost însă mult mai greu 
controlul în cele două clădiri. Cu prilejul aducerilor aminte din 


203 Ştefan Zăvoianu (1883-1941), avocat şi om politic legionar. 
Prefect al Poliţiei Capitalei (oct-nov. 1940). După reprimarea 
rebeliunii legionare, a fost arestat, judecat şi condamnat la moarte 
şi executat (iul. 1941) la Jilava. 


204 Radu Mironovici (1899-1979), avocat. Unul dintre fondatorii 
Legiunii Arhanghelul Mihai. Prefect al Poliţiei Capitalei (nov. 1940- 
ian. 1941). După război, revenit în ţară din Germania, unde se 
refugiase după reprimarea rebeliunii legionare, este arestat de 
autorităţile comuniste. 

acele zile, socotesc că nu este cu totul inutil să relatez 
surpriza şi un sentiment de bucurie, de încredere pe care-l 
simte un om când vede că, împotriva aşteptărilor, lume multă 
înfruntă riscuri ca să-şi facă datoria, în chip dezinteresat. Aşa 
am simţit când, împotriva unor sfaturi, m-am dus să particip 
la slujba religioasă de înmormântare a lui lorga şi Madgearu. 
Uimit am fost să văd mulţimea care participa şi care ocupase 
toată aleea centrală a cimitirului Bellu, până la câţiva metri 
de poartă. Nici vorbă să semnez în registru. De unde nu 
excludeam chiar o „luare la ochi” măcar, m-am trezit într-un 
fel de situaţie de forţă, forţă morală pe care o degaja, pentru 
mine, acea mulţime, a cărei prezenţă constituia şi un bloc de 
proteste dar şi de omagii atât de binemeritate de cei 
asasinați atât de sălbatic de nişte asasini ordinari care nu şi- 
au dat seama că ajunseseră să se ia de mână cu asasinii 
ordinari din serviciul regelui Carol Il. A doua zi aşteptam în 
birourile Direcţiei Politice confruntarea armată anunţată 
pentru ora 12, când urma să expire termenul acordat de 
general pentru predare. Atacul a pornit însă cu o oră mai 
târziu, fie că a fost prelungit termenul în nădejdea unui acord 


- era căutat ministrul laşinschi205 despre care se zvonea că 
ar putea media, sau alţii cărora li se atribuia sau li se 
distribuia acelaşi rol de către o imaginaţie aţâţată, fie că 
informaţia iniţială nu fusese cea exactă. De aceea, atunci 
când dintr-o dată, în liniştea nefirească de afară pe care o 
percepeam în momentele rare de linişte din biroul lui D. 
luraşcu, unde ne aflam cu toţii cei enumeraţi deja, plus Gh. 
Bucur, am avut un şoc când fără nici un preambul, ca un 
trăsnet căzut chiar din senin în ziua însorită, au început 
răpăielile armelor dezlănţuite. Nu ne mai aşteptam. Fiind 
impresionați, atât ne-a trebuit ca să tăbărâm cu mustrările 
direct pe directorul nostru când l-am văzut că scoate 
receptorul la fereastră ca să audă d-na luraşcu, cu care 
vorbea la telefon, zgomotul declanşat şi care ne gândeam pe 


205 Vasile laşinschi (1892-1978), farmacist; comandant legionar. 
Ministru al Muncii, Sănătăţii şi Ocrotirilor Sociale (sept. 1940-ian. 
1941). In exil, este comandant (adjunct al Comandantului Horia 
Sima până în febr. 1954). 

drept cuvânt că o va îngrozi. Deşi eram într-un unghi mort, ca 
într-o loje la teatru. Şi ce teatru! O ploaie de proteste pe 
capul lui. „D-le ministru cum puteţi face aşa ceva? D-le 
ministru gândiţi-vă puţin la d-na...!” etc. Toate formațiunile 
desfăsurate pe caldarâm unde erau culcate de la debuşeul 
Bdlui Lascăr Catargiu trăgeau pieziş în cazarmă, ca şi toată 
trupa băgată în casele din faţa aceleiaşi cazărmi, ca şi 
tancurile tot din faţă, care trăgeau cu toţii de se vedeau 
flăcări ieşind pe tevile armelor. Pentru prima dată vedeam o 
bătălie reală şi ceea ce am văzut n-aş fi crezut dacă mi s-ar fi 
povestit. Adică soldaţii trăgeau cu atâta îndârjire, fiind relativ 
descoperiţi, fără a se feri, fără a avea retenţia produsă de 
frica firească şi ei se băteau pentru prima oară. Dacă 
altcineva mi-ar fi descris felul acesta în care se băteau nu l-aş 
fi crezut, cu atât mai mult cu cât fiind critic din fire n-am luat 
niciodată în seamă expresia de patriotism răsuflat: „se 
băteau ca leii, românaşii noştri”, „cu pieptul descoperit” etc. 
Şi chiar asta am văzut, aşa se băteau soldaţii şi n-am niciun 
motiv să nu cred că şi cei din faţa lor s-au bătut la fel. 
Balconul şi celelalte era cel din fosta casă N. lorga, pe sos. 
Bonaparte nr. 6 şi cele vecine, casă în care am intrat de mai 
multe ori la petreceri fiind în bune raporturi cu copiii dintr-a 
doua căsătorie a lui lorga. Tot din cauza pomenitului meu 
simt critic aş fi putut crede că datorită celor ce vedeam era 
normal să fiu exaltat şi să-mi exagerez impresiile. Dar l-am 
auzit pe lonel Mocsonyi Styrcea minunându-se „Uite cum se 
bat flăcăii ăstia, uite-i cum se bat!” Ştiu că cei care ştiu să 
găsească oricând motive de scădere a lucrurilor frumoase, 
pot spune că nu aveau ce face altceva pentru a-şi salva 
vieţile, sunt sigur că le va fi fost frică şi că se poate până la 
urmă să spună că nici nu ar fi avut timp să le fie frică. Totuşi 
noi am văzut ce am văzut... 

Am rămas până destul de târziu acolo şi am văzut cu toţii, 
cum după predarea lor, au fost aduşi rebelii - trecusem de 
partea cealaltă a palatului în saloanele birouri care dădeau 
spre str. Paris - pe sub arcade şi băgaţi în clădire. Aceşti 
primi prizonieri ne-au dezamăgit. Erau nişte oameni de toate 
vârstele, dar cei mai mulţi nişte tineri, cam prăpădiţi şi foarte 

periferici. Nu purtau uniforme nici legionare, nici de gardieni. 

Când stăteam să plecăm după o dimineaţă cum nu mai 
pomenisem alta vreodată şi cum nici nu ne trecuse prin 
minte că o să petrecem, am observat că jos în partea pieţii 
care făcea un fel de curte interioară în unghiul dintre cele 
două clădiri se aşeza în formaţie ca pentru o trecere în 
revistă, o unitate militară. N-am mai plecat şi m-am repezit 
jos, la Cabinet, să-l întreb pe prietenul meu Al. Ghica, şeful de 
cabinet, ce se întâmplă dar nu ştia nici el. A intrat însă Al. 
Cretzianu, şeful său, care spre deosebire de felul lui obişnuit 
de a fi nici nu m-a mai întrebat ce căutam acolo fără rost - 
pentru că accesul la cabinet era interzis. După felul cum te 
trata atunci când fără motiv te prindea în off-side, puteai 
deduce pe ce treaptă te aşeza în consideraţia lui: 1) nu-ți 
spunea nimic dar era rece; 2) „Ai ceva să-mi spui?” (adică ce 
cauţi aici?) 3) „te văd destul de des pe aici!” şi 4) faţă de 
vreo doi-trei consilieri şi miniştri, îi lua de braţ şi-i ducea spre 
uşă, spunându-le rotind grozav pe „r” „dragă, ştii aici se 
lucrează!” şi arunca fulgere de iritare. De altfel ajunsese în 
pragul asteniei. A venit şi el la fereastră pe unde priveam şi 
ne spune: „A venit Killinger şi îşi prezintă acum scrisorile de 
acreditare d-lui general”. S-ar putea să greşesc pentru că 
prezentarea scrisorilor cred că revenea regelui. În orice caz 
se prezenta domnului general. De altfel, o greşeală cred că 
tot am făcut, pentru că episodul acesta cred că l-am văzut a 
doua zi. In orice caz l-am văzut atunci pe celebrul personaj la 
venire şi la plecare când a trecut trupa în revistă. În uniformă, 
masiv, viguros, călcând înfipt, avea siguranţa pe care i-o 
dădea funcțiunea - fusese imediat transferat din Slovacia - 
ca şi aceea înnăscută şi dezvoltată din tinereţe în corpurile 
france din Estul Europei - Baltica şi Polonia - şi în Sfânta 
Vehmă. 

Cum se ştie, lichidarea punctului cel mai periculos al 
rebeliunii, cazarma, nu a însemnat şi lichidarea concomitentă 
a celorlalte puncte în revoltă. Dar a jucat un rol demonstrativ 
pentru aceasta o străbatere, a oraşului pe Calea Victoriei şi 
pe bulevarde, prin Piaţa Amzei etc. arătând oricui că 
Germania susţinea administraţia generalului cu menţinerea 

ordinii. Datorită arbitrajului lui Hitler în favoarea acestui 
regim de ordine, Horia Sima, fără a mai fi apărut în public de 
la dezlănţuirea dezordinelor, dar înainte de a părăsi ţara - 
după unele zvonuri cu ajutorul Legaţiei spaniole, după altele 
cu acela al Legaţiei bulgare şi după cele mai probabile şi mai 
ales mai crezute de public, cu acela al serviciului de 
siguranţă german - s-a zis prin Bulgaria în Germania — a dat 
ordinul de încetare a focului, adoptând o poziţie de victimă 
care nu ar fi dorit ceea ce s-a întâmplat. Ultimul număr al 
oficiosului legionar - director profesor P.P. Panaitescu - este 
caracteristic în acest sens ca şi cuvântarea ţinută tineretului 


legionar de pe terasa fostului Teatru National, de către 


directorul general al Teatrelor, Radu Demetrescu-Gyr206, un 


poet şi om subţire şi înzestrat, îndemnându-l la acţiune. Au 
fost momente caracteristice ale rebeliunii. Un altul a fost 
refuzul colonelului Zăvoianu, prefectul poliţiei şi agent 
determinant în asasinatele de la 28 noiembrie 1940, de a 
preda Prefectura altcuiva decât unui vechi legionar, care a 
fost Radu Mironovici, care nu ştiu cât a funcţionat, dar care a 
asistat la arestarea colonelului vinovat şi ulterior judecat şi 
executat. La 28 noiembrie 1940, Zăvoianu arestase la 
Prefectură un grup de foşti miniştri ai regelui Carol Il. Aceştia 
au fost scăpaţi ca prin minune de la moarte, de la Prefectura 
Poliţiei, de colonelul Al. Rioşanu, subsecretar de stat la 
Interne, om bine, care nu dispreţuia un chef şi nici o partidă 
de cărţi, dar care a dovedit că Mareşalul ştia pentru ce avea 
încredere în el. Acesta singur s-a dus, la ordinul lui 
Antonescu, la Prefectură, cu un revolver în mână şi foarte 
decis şi autoritar şi foarte repede, a strigat la derbedei că 
vine din ordinul domnului general şi le-a ordonat celor aduşi 
acolo să-l urmeze imediat. l-a dus în siguranţă la Primăria de 
Verde - uşi grele de metal — unde au venit legionarii în forţă, 


296 Radu Gyr (pseud. lui Radu Demetrescu) (1905-1975), poet, de 
orientare politică de extrema dreaptă. Mărturii ale existenţei în 
închisorile comuniste (Poezii, M. Stigmate şi Poezii III. Poezia orala). 
Arestat (1945), s-a aflat în detenţie timp de aproape 20 de ani. 
Multe din poeziile lui Radu Gyr au circulat oral în temniţele 
comuniste (Ridică-te, Gheorghe, ridică-te, loane!). 

160 


dezmeticiţi, să forţeze porţile de metal pe care le băteau cu 
berbece spre groaza celor dinăuntru. Mihail Ghelmegeanu, 
care o consulta câteodată pe o voyantă cunoscută, a chemat- 
o la telefon ca s-o întrebe dacă va scăpa cu viaţă, iar aceea l- 
a asigurat că va scăpa! Au scăpat astfel Gh. Tătărescu, C. 


Argetoianu, M. Ralea şi M. Ghelmegeanu207. Poate şi alţii. Am 
vorbit de nerecunoştinţa acestora faţă de Rioşanu şi de copiii 
săi. Acum nu mai sunt sigur că a avut copii. Dar aceea, faţă 
de el şi de Mareşal tot nerecunoscători au fost. 

Sunt cunoscute episoade îngrozitoare din pădurea 
Pantelimon, de la abator, jafurile de pe Dudeşti, Văcăreşti, 
crime şi banditisme comise desigur de drojdia mahalalei, 
lumea interlopă. Printre cei împuşcaţi la nimereală a fost şi 
soţul chiriaşei mele din blocul Dragomir Niculescu. Din 
fericire nu a fost tragic ci numai odios tratamentul la care a 
fost supus proprietarul Cafenelei Corso, Philippe Finkelstein, 
pe care sub ameninţarea revolverului l-au obligat să deschidă 
gura, şi-i scuipau în ea! 

Socotesc totuşi că n-ar fi lipsit de interes, episodul 
Orezeanu. In prima zi a rebeliunii, generalul se afla la biroul 
său de la C.F.R. Soţia lui a băgat de seamă că le era casa (din 
str. Latină) supravegheată intens. l-a telefonat împărtăşindu-i 
neliniştea la care acesta i-a răspuns că se întoarce imediat 
acasă. Odată la el, au băgat de seamă o strânsură 
numeroasă de oameni pe stradă, în faţa casei ca şi în curtea 
casei unde locuia la parter, soacra sa. Din tonul vocilor şi-a 
dat seama că o terorizau ca să le spună diverse lămuriri 
despre generalul Orezeanu. A închis repede uşa de la intrare, 
a telefonat după ajutor militar, i s-a tăiat legătura telefonică, 
dar după ce telefonase. Şi-a încărcat nişte arme automate şi 
şi-a adus la îndemână 2000 (două mii) de gloanţe. Spre 


207 Mihail Ghelmegeanu (1896-1984), jurist şi om politic național- 
țărănist. Ministru în mai multe rânduri. A făcut parte din gruparea 
de centru a P.N.Ţ., favorabilă colaborării cu regele Carol II. 
Vicepreşedinte al Frontului Plugarilor (din nov. 1944), după 
fuzionarea Partidului Socialist-Ţărănesc, condus de Mihai Ralea. 
Preşedinte (apr. 1945-ian. 1946) al Comisiei Române pentru 
aplicarea Convenţiei de Armistiţiu. 

norocul lor. Erau în afară de soţie şi cei trei copii, o fată de 15 
ani şi doi băieţi mai mici. Au auzit urcând zgomotos grupul 
ostil, care a bătut la usă, strigând să le deschidă uşa, pe care 
până la urmă au spart-o cu topoarele. Generalul, pe moment, 
şi-a pierdut cumpătul şi nemaiştiind ce să facă, a întrebat-o 
pe mătuşa mea „Ce să fac? Ce ne facem?” - „Cum ce să 
faci?” a strigat ea „Trage!” Când a intrat primul pe uşă a 
început să tragă fără oprire având o poziţie, care, din spatele 
unui stâlp gros de susţinere al blocului comanda perfect 
intrarea. A împuşcat mortal trei din atacatori, dintre care 
primul care intrase, fiul unui colonel Gagiu, un băiat de 23 de 
ani, foarte frumos. Spre seară după o luptă de 4 ore s-au 
retras mulţi dintre atacatori, rămânând numai 12 sau 14 
indivizi care şi-au scos încălţămintea şi se urcau din nou pe 
scări. l-a văzut totuşi la timp şi a continuat tragerea. Bietul 
om îşi vedea cu groază copiii împuşcaţi în faţa lui şi s-a 
îmbolnăvit greu de nervi - Parkinson - nu a mai putut locui 
câţiva ani în apartamentul acela, la care a fixat o uşă masivă 
de casă de fier! Doi soldaţi în post acolo, au fost împuşcaţi de 
paşnicii atacatori, care „nu voiau decât să se retragă peste 
acoperişuri” din apartamentul Orezeanu care nu dădea la nici 
un acoperiş. Cum am mai arătat pricina atacului a fost 
probabil ordinul de oprire, de suspendare a trenurilor spre 
Bucureşti, trenuri care aduceau sau ar fi putut aduce mase 
de legionari din localităţile apropiate. Dar Orezeanu a rămas 
convins că un foarte mare industriaş N. Malaxa, care a 
sprijinit pe fostul rege, sprijinea acum pe legionari, om fără 
scrupule, dorea să-l lichideze pe general care-i reziliase 
contractele cu calea ferată. Şi negocia altele. El afirmă că a 
primit vizita unui consilier juridic al marelui industriaş şi 
stabilise o oră când acela urma să vină pentru a discuta în 
continuare. Deşi ora fusese stabilită precis de atunci, totuşi 
consilierul respectiv a mai telefonat întrebând dacă este 
acasă. Dar în loc să apară el, au apărut legionarii. 

Dacă în acele zile cei care circulau pe străzi erau puţini, 
noaptea circulaţia era ca şi inexistentă, iar cei care o făceau 
erau, din principiu, inconfortabili de privit. Am avut dovada 
când, mergând spre Foişorul de Foc, pe unde locuiam, m-am 

întâlnit deodată la un colţ de stradă cu un prieten şi amândoi 
am respirat uşuraţi după ce ne-am recunoscut; zvonuri erau 
puse în circulaţie cum că la Radio Bod se anunţase că 
generalul Coroamă îşi îndrepta trupele ca să ocupe Capitala. 
Zvonul acesta ne-a fost împărtăşit chiar de Cretzianu când a 
revenit seara, în biroul său de sus, de la Antoneşti. lar eu mă 
mutasem de-a binelea în biroul secretarului Ghica, care avea 
să fie al meu mai târziu. Deocamdată Cretzianu se 
îmblânzise, poate unde îşi dădea seama că nu o putea scoate 
la capăt cu mine, poate unde mă preţuia că veneam la 
serviciu în condiţiile date. Poate ambele. El îl vizita, tot în 
palatul cel nou, pe generalul Sănătescu, căruia Antonescu îi 
încredinţase comanda reprimării rebeliunii din Bucureşti şi 
restul ţării, care-i mai făcea tabloul situaţiei. Ministrul 
Sturdza, evident, dispăruse (în Germania) peste câteva zile 
de la ruperea raporturilor Antonescu-Sima. 

În Piaţa Victoriei, care era centrul militar al apărării acestui 
punct redus ca suprafaţă, care constituia reşedinţa 
temporară a conducerii, se afla instalat un mare reflector de 
la apărarea antiaeriană care bătea pe sute de metri pe toate 
arterele care dădeau în Piaţa Victoriei. Să fi fost două? Nu-l 
vedeam pe al doilea. Efectele de lumină pe ninsoare nu erau 
lipsite de frumuseţe şi de o oarecare ciudăţenie. Ele aveau 
misiunea să descopere orice infiltrare posibilă, pe acele 
artere minunat împodobite natural de copaci bătrâni, prielnici 
pentru aşa ceva. 

Din cauza atmosferei de nesiguranţă din prima noapte, 
Sănătescu i-a oferit lui Cretzianu şi celorlalţi o gardă militară, 
care să ne scoată din zona cea mai periculoasă. Eram vreo 
şase sau şapte. Nu-mi mai aduc aminte decât de Cretzianu şi 
de Ghica. Şeful nostru a acceptat şi ne-a spus să plecăm cu 
toţii împreună. Soldaţii, vreo doisprezece - patrusprezece 
poate, mergeau încadrându-ne şi vreo doi-trei precedându-ne 
într-o formaţie de vârf. Dar pavăza noastră nu ne putea 
escorta decât până în str. G-ral Manu (Lemnea) de unde ea 
însăşi n-ar mai fi fost în siguranţă. Tramvaiele nu mai circulau 
şi vreo două vagoane erau imobilizate chiar la curba cu B-dul 
Lascăr Catargiu. Chiar şi până în G-ral Manu nu aveam 

sentiment de siguranţă, pentru că ghiceam prin întuneric, pe 
trotuarul din faţă, printre patru rânduri de copaci, grupuri de 
indivizi care păreau că ne observă cu insistenţă. Dacă nu ne 
urmăriseră chiar, în această situaţie aveam impresia că Al. 
Cretzianu îşi târa mai mult piciorul invalid din primul război. 
Poate unde mie îmi venea să le grăbesc pe ale mele. Şi 
regretam că am primit escorta, care putea să ne atragă 
riscuri mai mari; fie să fim consideraţi legionari arestaţi şi să 
fim liberaţi tocmai de cine nu doream, fie să fim consideraţi 
personalităţi mai importante decât eram şi să fim arestaţi tot 
de cine nu doream. A doua seară, nimeni nu a fost de altă 
părere şi am refuzat escorta. A treia zi s-a terminat totul în 
afară de un mic episod de educaţie fizică! Din casa din faţa 
Palatului Sturdza, colţ cu Bonaparte - Lascăr Catargiu s-au 
tras dintr-o dată, salve susţinute în secţia serviciului Cifrului 
în plin lucru. Se zvârleau băieţii pe jos care de care mai 
sportiv, dar atunci nu era deloc de glumit, cum au făcut-o 
după ce a trecut pericolul, fiecare căutând să râdă de celălalt 
care s-ar fi zvârlit mai repede pe jos! Nişte legionari se 
ascunseseră acolo, casele nu fuseseră încă controlate şi au 
vrut şi ei să-şi aducă măcar după sfârşit aportul. Să se fi 
gândit să-l pândească pe Antonescu, nu mi se pare de crezut 
pentru că nu circula pe acolo. 

In urma rebeliunii şi nu fără legătură cu avertismentul 
generalilor, din propria lor iniţiativă sau sugerat de general, 
s-a trecut la sancţiuni, în afară de cazuri exemplare de 
pedeapsă capitală (Zăvoianu etc.) acestea au fost energice 
dar nu prea întinse. lar în minister, ne-am apărat legionarii 
care în fond chiar nu făcuseră altceva decât să îmbrace nişte 
uniforme. Şi eventual să-mi transmită să-mi ţin gura pentru 
că sărisem la unul, în public, ca să-i strig indignarea mea că 
vine cu diagonală şi revolver ca să ne intimideze, dar că nu 
reuşeşte decât să fie ridicol. In fond ne-am susţinut toţi, fie şi 
prin indiferenţă. 

Generalul însuşi a dat dovadă de asemenea spirit, deşi 
chestiunea este mult mai complicată, pentru că am citit copia 
unei scrisori către Hitler sau Ribbentrop, prin care el ruga pe 
unul dintre ei să accepte primirea în Germania a mai multor 

fruntaşi legionari şi foşti membri ai guvernului său, pe care îi 
repugna să-i bage la închisoare ca foşti colaboratori. Cu unele 
garanţii de supraveghere, nu am văzut pe acea listă de 
depozitare în Germania numele lui Horia Sima. Cred că am 
scris pe un text precedent că Antonescu nu ar fi dat lista 
nominală a foştilor săi colaboratori. Mă întreb dacă nu am 
greşit întrebuinţând un termen în locul altuia. Am neglijat şi 
atunci ca şi în atâtea alte cazuri, socotind că voi avea tot 
timpul să lămuresc problema dacă cererea lui Antonescu îi 
aparţinea în totul sau dacă nu jucase şi vreo influenţă 
germană pe care n-a putut-o împiedica. Este drept, că 
generalul Antonescu s-a gândit, fugar, la o acţiune de 
reînfiinţare a Gărzii de Fier, iar limitarea represiunii oarecum 
evita fisurile în ţară. O captare a resturilor necompromise a 
ceea ce mai rămăsese din Legiune, fenomen caracteristic şi 
tulburător în viaţa publică şi în conştiinţa individuală a 
atâtora! În minister au dat curs acestei invitaţii sau sugestii 
consilierul cultural de la Lisabona şi ministrul de la Roma, 
Mircea Eliade şi I.V. Vojen. Dar desolidarizările nu au cuprins 
în masă pe legionari. lar noul ministru care era chiar 
generalul a hotărât epurarea legionarilor compromişi efectiv. 
Datorită unui spirit de ponderaţiune latent între funcţionarii 
externelor, în afară de nişte centiroane şi revolvere apărute 
în entuziasmul respectivilor după 6 septembrie, poate la unii 
entuziasm de paradă, toţi au fost leali şi s-au desolidarizat 
evident, venind la serviciu în clipele de cumpănă. lar 
secretarul general i-a acoperit pe toţi de la început cu 
ponderaţiune şi înţelegere omenească, folosind tocmai acest 
argument măciucă. De altfel, nici legionarii noştri nu au 
împins pe vremea lui Sturdza la grăbirea măsurilor de 
politizare prin numiri din afară şi s-a putut crede că a jucat şi 
spiritul de legalitate şi cel de camaraderie. Totul s-a limitat la 
o relativă supraveghere. lar Al. Cretzianu a fost întărit pe 
poziţia despre care vorbesc de gestul frumos al unui coleg de 
serie al meu, care în diverse şedinţe de cuib şi altele, l-a 
apărat când a fost atacat de cei ce voiau să înnoiască totul, 
luându-i locul. Cu un punct de vedere asemănător, generalul 

Sănătescu208 a susţinut cu mai multă energie aplicarea 


blândeţii. S-a motivat aceasta de către terţi cu argumentul că 
avea un frate printre rebeli. L-am cunoscut foarte bine pe 
acest om din vechi relaţii de prietenie de familie şi ştiu că nu 
ar fi avut nevoie de acest imbold particular. Eram de faţă 
când Buzeşti, ca să-l scoată de sub orice risc de urmăriri 
nedrepte, i-a comunicat că îl va menţine pe Davidescu încă 
un timp, ca secretar general demonstrativ, şi Sănătescu l-a 
aprobat ferm, hotărând şi el aceeaşi măsură pentru cel de la 
Preşedinţie, Basarabescu, şi sugerând-o şi pentru ceilalţi. 
Dacă nu toţi miniştrii au adoptat chiar aceeaşi hotărâre 
pentru toţi foştii secretari generali, Sănătescu a subliniat 
caracterul apolitic al funcţiunii. La noi în casă, tot el ne-a 
povestit cum s-a ferit cât mai mult să dea ordine de judecare 
care atrăgeau condamnarea la moarte pentru automutilări. 
Povestea despre cazul unui căpitan care se împuşcase în 
mână. „Un prost care a procedat ca un leat şi care m-a 
obligat şi pe mine să fiu şi mai prost. l-a fost frică şi n-a mai 
ştiut ce face. l-am arătat că nu-l dau la Curtea Martială, dar 
că-l oblig moralmente să-şi facă datoria în viitor!” Faptul că a 
fost desărcinat imediat după înfrângerea rebeliunii, cu o altă 
misiune, a alimentat stăruitoare zvonuri despre o 
neînțelegere gravă cu generalul Antonescu, iar fratele său a 
fost condamnat la ocnă. 


Înainte de sfârşitul urât al experienţei legionare de 
guvernământ, sfârşit în el însuşi un certificat de incapacitate, 
liberat dintr-o perspectivă relativ cinică dar realistă - eşecul 
unei mişcări aflate în guvern cu posturile cheie în mână -, nu 


208 Constantin Sănătescu (1885-1947), general de corp de 
armată. A comandat Corpul IV armată în bătăliile din Basarabia, 
Odessa şi de la Cotul Donului. Şef al Casei Militare Regale (mart. 
1943-apr. 1944) şi Mareşal al Palatului (apr-aug. 1944). Rol 
deosebit în pregătirea şi înfăptuirea, cu succes, a loviturii de stat 
de la 23 aug. 1944. Preşedinte al Consiliului de Miniştri (23 aug. - 6 
dec. 1944) şi Şef al Marelui Stat Major al armatei (dec. 1944-iun. 
1945). 

pot trece cu vederea alte două greşeli grave faţă de opinia 
publică: a) bucuria de a fi venit la putere, explicabilă poate 
faţă de atâtea câte înduraseră, a fost nemăsurat de mare 
faţă de zilele dureroase pentru opinia publică a unei ţări 
ciuntite tocmai de aliaţii Legiunii; horele din pieţele publice şi 
serbările au şocat şi au dus printr-o vizibilă lipsă de tact la 
rezultatul contrar celui aşteptat; b) tot la acelaşi rezultat 
contrar au dus şi ceremoniile mortuare prea numeroase, 
concentrate într-un obsedant cult al morţii - poate în sine 
interesant faţă de specificul fel de a vedea moartea a acelei 
mişcări, dar şi el profund şocant şi supărător pentru larga 
opinie publică, din care făceam parte, interesată mai mult de 
cele ale vieţii. Era şi prea mult şi prea erau alte probleme pe 
primul plan al vieţii noastre naţionale. 

(Discutând, de altfel enervat, cu ani în urmă, în celulă la 
Galaţi, cu un fost sergent de stradă din cazarma Gardienilor 
Publici, acela, foarte repede, pe loc chiar, mi-a închis gura: 
„Ei, dar cine a fost lorga?! Un profesor de istorie”. Ce puteam 
să mai spun?! M-am întâlnit, pe viu, şi eu cu Jan Hus şi cu 
bătrâna). La un nivel înalt sau mai înalt ca formaţie 
intelectuală, se răspundea la învinuirile aduse de toată lumea 
care avea curaj „A fost un act de anarhie pornit să 
compromită chiar Legiunea!” Mulţi mi-au răspuns aşa şi chiar 
un fruntaş. Printre ei un bun prieten, de a cărui bună credinţă 
nu m-am îndoit, ca de a altora, nici o clipă, căruia îi reproşam 
a doua zi după asasinate, revoltat, că mai figura încă în 
Legiune şi că în consecinţă, în ochii mei devenise complice la 
acele asasinate. 


Scurta notă apărută în „Universul” la Informaţii, arăta că 
cele petrecute la 28 noiembrie se petrecuseră fără ştirea 
conducerii Legiunii. Notă fără blam expressis verbis. Notă 
dată după discuţii violente. Ovidiu Vlădescu mi-a povestit la 
Jilava prin 1955 apostrofările din Consiliul de Miniştri următor, 
în care miniştrii antonescieni se aşezaseră de o parte ca de 
obicei, iar legionarii de cealaltă parte. Toţi prezenţi dar 
generalul nu mai venea. A trimis vorbă că nu mai vine şi că 

demisionează. După un prim mesager, s-a dus şi Sima să-l 
convingă, în fine când a intrat, negru la faţă, s-a adresat 
acelora cu epitetul „derbedeilor”, nici zece mii dintre voi nu îl 
pot înlocui pe lorga. Mi-aţi pătat onoarea!” L-am întrebat pe 
Ovidiu Vlădescu „De ce derbedeilor şi nu criminalilor?” Mi-a 
răspuns „In noţiunea de derbedeu intră un dispreţ care poate 
lipsi din acea de criminal”. S-a mai spus că Antonescu ar fi 
calificat pe cei masacrați ca pe „criminalii de la Jilava care-şi 
meritau moartea”. Mulţi au fost de părerea asta, dar nu au 
justificat răspunsul prin crimă la crime comise pe rând de 
autoritatea de stat, mai exact, de cei care o perverteau 
(Codreanu, lorga). 


Spre deosebire de armistițiul din 12 septembrie semnat la 
Moscova când s-a prevăzut că toţi cei originari din regiunile 
ocupate din nou de U.R.S.S. erau obligaţi să se reîntoarcă în 
regiunile de origină, chiar dacă se aflau în ţara veche - lucru 
ce a dat naştere la tragedii cu sutele dacă nu cu miile, de 
sinucideri în taberele de internare de unde aceşti nenorociţi 
urmau să fie preluaţi de sovietici şi transportaţi în U.R.S.S., 


după cum raportau Savel Rădulescu20%, fostul preşedinte al 
Comisiei Române de Aplicare a Armistițiului, şi Eugen 


Filotti210, fostul secretar general al ministerului, în unele zile 
numărul sinucigaşilor era de ordinul zecilor - în iunie 1940 cu 
208 Savel Rădulescu (1895-1970), diplomat. Consilier financiar la 
Legația României din Londra (1925-1928); consilier financiar şi 
economist (din 1928), apoi director al Secţiunii economice în 
Centrala Ministerului Afacerilor Străine (din 1929); participant în 
cadrul delegaţiei române la sesiunile Societăţii Naţiunilor şi la 
Conferinţa dezarmării. Subsecretar de stat în mai multe rânduri. 
Preşedinte al Comisiei Române pentru Aplicarea Convenţiei de 
Armistiţiu (nov. 1944-apr. 1945). 


219 Eugen Filotti (1896-1975), avocat, ziarist şi diplomat. Ataşat de 
presă la Legația României din Praga (1926-1927). Director al 
serviciului de presa din Ministerul Afacerilor Străine (din 1928), 
ministrul României la Ankara (1935-1936), la Atena (1936-1939) şi 
la Sofia (1939-1941). 

prilejul ultimatumului, nu s-a făcut o asemenea specificare, ci 
s-a lăsat liberă alegerea între cele două ţări a tuturor 
locuitorilor indiferent de locul de origine. Dar aceasta numai 
pe hârtie, în declaraţiile oficiale şi numai de partea rusească, 
pentru că de cea românească s-a dat drumul cui a vrut să 
plece, în ordine bineînţeles. Cu toată asigurarea scrisă a 


generalului Kozlov?11, a fost împiedicată, în fapt, plecarea 
unui număr între şaizeci şi şaptezeci de mii de persoane 
despărțite pe neaşteptate prin ultimatum de restul familiilor 
lor şi oprite acolo prin forţa pasivă. Deşi se stabilise patru 
zone, 1, 2, 3 şi 4 de evacuare succesivă, au fost lansați 
paraşutişti la Cetatea Albă din prima zi, care au oprit cu forţa 
orice tren pregătit de plecare, au lansat paraşutişti la 
Ungheni, punctul de trecere obligatoriu pe graniţa nouă şi 
aşa mai departe. S-a împiedicat din prima zi repatrierea 
zecilor de mii de nenorociţi, loviți de trăsnet din senin. Cei 
care nu au urmat asigurările generalului Kozlov că oricine e 
liber să plece, dar că trebuie mai întâi să se înregistreze la 
miliţie pentru formalitătile de rigoare şi s-au decis să fugă pe 
cont propriu din prima zi, au mai putut reveni în ţară. Pe 
ceilalţi i-a înghiţit Siberia sau pământul la declararea 
războiului. 

De altfel nici primul termen: cel de 24 de ore, acordat de 
guvernul sovietic pentru primirea răspunsului celui român nu 
a fost respectat, pierzându-se din el câteva ore până a fost 
înregistrat prin Berlin, la sugestia telefonistului nostru, cele 
prin mijloacele directe cu U.R.S.S. fiind oprite. Un număr de 
zile, până când organele administraţiei interne au preluat 
întocmirea listelor de persoane pe care a trebuit până la 
urmă să le cerem, am primit sarcina să le întocmesc personal 
după ce în prima zi am fost detaşat noaptea la Cifru unde nu 
se mai prididea cu lucrul într-o stare de tensiune care atingea 
abrutizarea şi depresiunea. Membrii familiilor despărțite, 
părinţi de copii, soţi de soţii, fraţi de fraţi, veneau toţi 


LE Kozlov, general sovietic, Comandantul Frontului Crimeea, 
care în Confruntarea cu Armata 11 germană, comandată de 
feldmareşalul von Manstein, este nevoit să evacueze peninsula 
Kerci. 

disperaţi de neaşteptata despărţire pe care nu puteau să şi-o 
închipuie, atunci, aşa cum a fost, definitivă! Sau întocmit liste 
cerute mai întâi de guvernul sovietic care le-a admis până la 
urmă, mai bine zis le-a admis în principiu, pentru că a făcut 
remarca că cei care nu veneau, nu mai voiau să revină(!) 
pentru că nu aveau altceva de făcut decât să se îndrepte la 
autorităţile sovietice. 

Mulţi dintre solicitanti, exasperaţi de ceea ce lor li se părea 
a fi rutină şi dezinteres administrativ mi se adresau cu 
violenţă „de ce nu interveniţi să mi se apere dreptul?!” „Staţi 
la birou şi pierdeţi timpul şi mie îmi sângerează sufletul!” O 
dată, exasperat şi eu am făcut marea greşeală să răspund 
fără a mă gândi. Cum ar fi trebuit să fac. „Dar, domnule, ce 
putem noi? Credeţi că dacă s-ar fi putut ceva nu am fi căutat 
să nu cedăm părţile din ţara răpită?!” Din felul cum a tăcut, 
am înţeles că niciodată n-ar fi trebuit să-i spun aşa ceva. li 
luasem speranţa unui om care nu mai sta să se gândească. l- 
am rupt un resort. 


În miezul verii 1940, Franţa căzuse în dezastru, de la Capul 
Nord la Matapan. Axa, adică Germania, era în cele mai bune 
raporturi de prietenie cu U.R.S.S., demonstrând ambele un 
cinism politic rar întâlnit. (Rusia terorizată de prăbuşirea 
neaşteptată a frontului francez nedorită ca fulgerul, prăbuşire 
la care inconştient, dar efectiv, colaborase, ajunsese să 
pedepsească în interior pe cei care întrebuinţau termenul de 
„fascist” şi să predea naziştilor pe comuniştii germani ceruţi 
de aceştia). Cinism aplicat la scara cea mai înaltă, statală. De 
două, singurele pe atunci care dictau în Europa, imperii care 


ne sufocau. Pe lângă pilda lui Cesare Borgia212, caz individual 


ca şi altele din epocă, a rămas redus la individualitatea lui. 


Un virgin! lar Machiavelli213 prea cuvios! 


212 Cesare Borgia (1475-1507), duce italian, de origine spaniolă. 
Politician abil, fără scrupule, bun militar, care a urmărit crearea 
unui principat în partea centrală a Italiei. 

lugoslavia a mobilizat, nu atât ca să ne ajute, nimic nu o 
obliga - cât mai ales să fie prezentă în Banat, cel românesc - 
în cazul împărţirii noastre; iar Turcia ne-a arătat înţelegere, 
neeficientă. Nici nu se putea altfel. Cum am fi putut asigura 
unificarea familiilor, dreptul lor la fericire pe care-l 
descopereau atunci când îl pierduseră? Şi asta când 
nenorocirea bătea Europa şi se pregătea să se întindă încă 
mai mult. Şi mai ales exista cuvântul reprezentanţilor oficiali 
ai lui Stalin, exprimat prin generalul Kozlov, cu care discuta la 
Odessa, aplicarea ultimatumului, generalul Aurel Mora. 
Aveam de recuperat armamentul sechestrat de sovietici. Nu 
puteam recupera militarii ucişi (exemplu cpt. lepure) de 
drojdia populaţiei basarabene, din care nu au lipsit evrei şi 
ucraineni care sperau să vină aşa, cu zestre, la noua 
stăpânire. Speram încă să obţinem prin cine ştie ce minune 
pe cei 60-70 de mii de reţinuţi, „care probabil nu mai doreau 
să se reîntoarcă în ţară pentru că altminteri s-ar fi dus la 
miliţie să ceară acest lucru”. Răspunsul lui Kozlov este din 
timpul când Stalin îi răspundea cam tot aşa generalului 


Sikorski214 despre ofiţerii masacrați la Katin215; „Ce ştiu eu? 
Au plecat probabil prin Siberia spre Statele Unite”. Şi totuşi 
am căutat să mai încercăm ceva după ce am obţinut 
restituirea armamentului cu metoda donnent donnant, pentru 
că ruşii cereau părţile aferente din parcul de locomotive şi 


vagoane proporţional cu teritoriul. 


213 Niccolo Machiavelli (1469-1527), om politic, scriitor şi istoric 
renascentist italian din Florenţa. În opera sa, Principele, închinată 
lui Cesare Borgia, a subliniat că în politică primează interesele şi 
forţa, şi nu considerentele morale! 


a Wladyslaw Sikorski (1881-1943), general şi om politic polonez. 
Prim-ministru şi ministru de Interne (1922-1923). A condus (1939- 
1943) guvernul polonez constituit în emigrație, la Paris şi apoi la 
Londra. 


als Katin, pădure situată lângă Smolensk (Federația Rusă), unde 
au fost ucişi (1940), din ordinul lui Stalin, cca. 4300 de ofițeri ai 
armatei poloneze. 

Pornind în sus, ierarhic, până la conducerea ministerului, 
se mai păstra o fărâmă de nădejde în capacităţile şi prestigiul 
lui Gafencu, că vor putea da roade, ruşii fiind destul de 
măguliţi să-l aibă acolo. 

Erau şi unele voci în sensul că Legația obosise, că poate nu 
mai avea prezente toate cazurile nenorocite, că erau departe 
şi în fine că trebuie trimis cel care ştia mai bine dosarele, le 
avea prezente şi putea să vină astfel cu un imbold nou! La 
intervenţiile ministerului pe lângă Legația sovietică, ca să 
admită detaşarea mea la Moscova, misiunea sovietică îşi 
exprima părerea că nu era nevoie de această detaşare, 
pentru că lucrurile mergeau de la sine sau nu mai răspundea 
deloc. 

Atunci ministerul m-a trimis curier - cu toate dosarele cu 
liste întocmite de Ministerul de Interne - împreună cu un 
funcţionar al Ministerului Industriei, fost deputat sterist sau 
iunianist, Gheorghiu, a cărui soţie şi fetiţă urma să le 
întâlnească la Moscova, unde le-a şi întâlnit. Dânsul era 
corpolent şi mânca mereu. Nu găseam spectacolul atrăgător 
şi mă făceam că dorm. Cred că dânsul şi-a dat seama şi nu 
m-a „trezit” când am străbătut Varşovia distrusă de nemti la 
bătălia Varşoviei, fleac faţă de ce a urmat în anii următori cu 


revolta ghetoului216 şi cu cea a Varşoviei. Tot am mai văzut 
câte ceva spre sfârşitul traversării. Dar am văzut Berlinul în 
iunie 1944, şi Rostockul şi Lubeckul! 


Şi ca să traduc un dicton francez, cum ruşii au mai multe 
săgeți în tolba lor, nu i-a impresionat sosirea „specialistului” 
la centrul poliţiei lor şi au făcut cunoscut, după ce Legația a 
predat dosarele la Narkomindel, că acesta nu poate lucra pe 
alfabetul latin. Atunci am cerut o maşină de scris cu litere 
chirilice şi o dactilografă pentru ele. Toate acestea luau un 
timp în chip evident prelungit de autorităţi, dând astfel 


216 Memorialistul face referire la răscoala evreilor din ghetou (apr- 
mai 1943), reprimată cu o mare cruzime de trupele germane, 
precum şi la insurecția din Varşovia (aug. 1944), reprimată de 
germani, care au distrus o mare parte a oraşului. 

dreptate d-nei Gafencu care-mi spunea că nu voi pleca în trei 
săptămâni şi nici în trei luni. lar mie îmi venea să fug. La 
rândul lor, cei din Legaţie, cărora, bineînţeles nu le suflasem 
un cuvânt despre ipotezele ce se făceau în Centrală despre 
lipsa lor de zel, dar încercam să-i grăbesc totuşi, îmi 
răspundeau (consilierul Popescu Paşcani): „Dragă, nu zic 
nimic, eşti un element de valoare, lucrezi la Politică sau la 
direcţii importante, dar voi, acolo sunteţi prea departe şi nu 
ştiţi mare lucru de felul cum lucrăm aici, de greutătile pe care 
ni le fac ruşii. Nimic, mon cher, nimic! Voilă, n'est-ce pas?” 
Ultima expresie ajunsese un tic. Care căpăta multă sare când 
i-l aplica lui Vişinski sau altuia de acelaşi tip ca Novikov! 
Omul era însă muncitor, binevoitor, nu uita şi păstra orgoliul 
de a fi venit băiat sărac de la ţară, de a fi îndurat frigul şi 
foamea şi de a fi putut pătrunde în cele mai înalte straturi ale 
funcţionărimii româneşti. Invita foarte des la el la masă, mai 
cu seamă iarna pe un foarte tânăr coleg care, „mon cher, îmi 
aduce aminte de tinereţea mea, e nemâncat, stă în frig şi 
munceşte mult. Voilă, n'est-ce pas?” Recunoştea cu un fel de 
mândrie că nu făcea nimic fără să întrebe pe nevastă-sa, „Ştii 
dragă, Dana este atât de inteligentă” - şi aşa era - pe care o 
adora. As căuta chiar un termen, dacă ar exista, mai tare 
decât adoraţia. A murit la primul bombardament, la 4 aprilie, 
părăsind adăposturile ministerului ca să fugă pe străzi până 
în Dorobanţi colţ aproape cu Romană (azi Eminescu), unde nu 
se găsea soţia lui şi unde a murit cu încă vreo 77 de 
persoane. Dacă ar fi stat sus la al cincilea etaj, unde nu s-a 
spart nici un porțelan dintr-o frumoasă colecţie... Nevastă-sa 
a căpătat un Parkinson de durere. Amintirea lor îmi strânge 
fizic inima şi acum după 40 de ani. Omul era cinstit şi în felul 
său deschis de a se comporta când îl supăra ceva sau cineva. 
Eu, la început, până a nu ne împrieteni, îl supăram pentru că 
veneam târziu la Legaţie, unde până la repartizarea 
dactilografei rusoaice nu aveam nimic de făcut. Puteam să nu 
mă duc. Deseori nu mă duceam. „Mon cher, noi toţi şi chiar 
dl. ministru Gafencu venim devreme la ora programului”. 
„Dragă d-le consilier, dv. cu toţii sunteţi în post la Legaţie, eu 
nu sunt decât detaşat temporar cu un lucru anume, care nu 

merge acum deloc. De altfel, dl. ministru nu mi-a repartizat 
nici un fel de activitate. Este adevărat că am defectul de a 
întârzia dar aici n-are nici un fel de importanţă”. „Dragă, tot 
aşa mi-a răspuns şi dl. ministru! Dar totuşi parcă eu un om 
bătrân”... „Cum un om bătrân, cum poţi spune aşa ceva, d-le 
consilier, la 40 de ani şi la activitatea şi la aparenţa dtale! În 
fine, dacă te supără atât de mult, voi căuta să vin mai 
devreme”. Omul unor altor eforturi de a parveni n-avea nimic 
din je-m'en-foutisme-ul meu. Tot aşa îl exasperam când îi 
auzeam vocea, câteodată - am început să vin mai devreme - 
treceam la cancelarie ca să-mi număr dolarii. Am făcut asta 
de vreo două trei ori, după ce atunci când primisem 
rambursarea cheltuielilor pe o lună (cu acte justificative) 
transferarea lefii mele pe două luni precum şi cheltuielile de 
călătorie întors sigur, dus mai puţin sigur; totuşi o sumă în 
total măricică, am fost văzut numărând toţi aceşti dolari de 
bietul Popescu Paşcani, „Imi număr sumele primite” - „Cât 
dragă?” - l-am spus suma în total, fără nici un gând rău. Şi-a 
schimbat expresia pe loc şi mi-a turnat, fără să stea să mai 
întrebe de ce era atât de mare, cu toată revolta lui de om 
care a avut greutăţi, nu aşa ca mine, fecior de bani gata, 
chiar acum, consilier fiind - primeam mai puţin decât primea 
el! „Vezi, dragă, ce nedreptate!! Eu nu zic nimic, eşti un băiat 
foarte bun, de valoare, eşti la Direcţia Politică, eu nu am 
lucrat niciodată la Politică, voi, acolo vă sprijiniți şi sunteţi 
binevăzuţi. Dar nici chiar aşa, mon cher, prea de tot!” - „D-le 
consilier, îmi pare şi mie rău dar cum să nu primesc dacă mi 
se apreciază atât de bine serviciile?” „Da, dragă, nu-ți 
reproşez nimic dtale şi nu-ţi neg valoarea, dar totuşi este un 
caz de nedreptate strigătoare la cer!” Deşi ar fi putut şi chiar 
ar fi trebuit să controleze - era şeful cancelariei - şi s-ar fi 
lămurit uşor, a trebuit să repet figura cu numărătoarea 
dolarilor şi cu sincera lui revoltă, ca să-i arăt că nu era vorba 
decât de o sumă provenind din diverse articole bugetare şi că 
nu aveam câtuşi de puţin mai mult decât el. Dar ceea ce mi-a 
plăcut foarte mult omeneşte, a fost faptul că el îmi spunea ca 
unui prieten care trebuia să se indigneze alături de el, de o 
mare nedreptate. 

Prezenta lui Gafencu217la Moscova urma unui act 


semnificativ prin el însuşi dar, după mine şi cu o îndoită 
semnificaţie. Urma după demisia sa care trebuia să uşureze 
realinierea viitoare a politicii româneşti la ora Berlinului. 
Această politică nu o putea face. Nu corespundea cu nimic în 
el însuşi. Şi nici nu-i acorda vreun viitor în viitorul mai 
îndepărtat. A făcut totuşi gestul de a acoperi pe rege, prin 
ultimul său act de ministru al Externelor, a vizat nota verbală 
din 28 mai 1940 prin care se comunica guvernului german 
hotărârea guvernului român (Tătărescu) de a-şi alinia politica 
sa celei germane. lar trimiterea sa la Moscova nu putea 
supăra formal pe proaspăt noii prieteni şi putea avea un tâlc 
mai brusc în viitor prin gestul grăitor destul al trimiterii unei 
personalităţi în Rusia. (Recomandare făcută de Argetoianu 
într-un Consiliu de Coroană anterior). Gest care prin 
deosebirea radicală de concepţii nu a dus la nici un rezultat, 
în afară de propunerea lui Molotov către Gafencu la ultima 
întrevedere, când primul l-a îndemnat pe cel de al doilea să 
rămână în U.R.S.S., lucru respins de acesta din motive 
patriotice. 

Basarabia şi Bucovina de Nord - pe care tot poporul român 
le socotea cum erau româneşti şi cum nici un regim 
românesc n-a încetat a le socoti. Cu acel prilej comisarul 
externelor i-a răspuns că tocmai guvernul sovietic ar fi găsit o 
soluţie care să satisfacă cele două părţi. Nu i-a împărtăşit-o. 
Dar i-a spus că era mai mare păcatul ca tocmai în asemenea 
situaţie să se fi petrecut catastrofa care ne va aştepta. Prima 
ripostă publică sovietică la dezlănţuirea atacului german a 
fost un comunicat de extremă violenţă la adresa atacatorilor 
dintre care unora le făgăduia distrugerea, îmi aduc aminte 
precis aminte de Finlanda şi deduc că şi România n-ar fi făcut 
excepţie. Păstrez impresia că formula privea mai mult decât 
guvernul finlandez şi ameninţa poporul respectiv. Am aceeaşi 
nesiguranţă a memoriei care nu păstrează precis decât 


217 vezi nota 29 (pg) - despre Grigore Gafencu. 

numele Finlandei şi impresia că şi restul era cuprins în ea, 
cum ar fi şi logic. 

In cursul raporturilor  germano-române a rămas 
permanentă antinomia între  nerecunoaşterea situaţiei 
orientale a Germaniei şi politica hotărâtă a României de a le 
menţine. Desigur mă gândesc la frontierele noastre şi la 


Pactul Oriental, la Weimar, Stresemann218 şi Hitler, la 
Barthou, Titulescu, Beck şi Litvinov şi la linia Maginot, 
realitatea palpabilă a abandonării Europei Orientale. La 
sfârşitul acestui curs atunci când Germania şi Hitler, înţeles 
cu Stalin, au declanşat catastrofa şi s-a ajuns la prăbuşirea 
pentru ani de zile a frontului occidental, Hitler a trimis într-o 
deosebit de confidențială misiune pe lângă regele Carol al Il- 
lea care-şi pierduse complet busola şi a avut de ce să şi-o 


piardă, pe unul dintre oamenii săi de încredere, pe baronul 


Manfred von Killinger21%, ministrul (nu sunt sigur) din 


Slovacia. Prin acesta, dar nu datorită lui, Hitler şi Carol au pus 
fiecare punctul pe i. Unul pozitiv, primul, şi al doilea negativ, 
în panică şi cu subtilităţi de tip bizantin răsuflate, Carol Il a 
trecut printr-un fel de salt mortal politic care nu mai putea 
reuşi. De la „Nici o brazdă” în care atâţia am crezut şi cred şi 
acum că trebuia măcar să ţinem acest cuvânt - care deşi era 
dat de cineva fără delegaţia noastră, totuşi, cu toată 
catastrofa, trebuia respectat, şi alinierea la Hitler la nici doi 
ani de la execuţia barbară a mii de devotați ai acestuia. 
Discuţiile cu Killinger, care nu i-a suflat un cuvânt despre 


218 Gustav Stresemann (1878-1929), om politic şi diplomat 
german. Cancelar (1923) şi ministru de Externe (1923-1929). 
Semnatar al acordurilor de la Locarno (1925) şi al Pactului Briand- 
Kellogg (1928). 


219 primit de regele Carol II (apr. 1940), Manfred von Killinger, în 
timpul conversaţiei, a pus accentul pe importanţa petrolului 
românesc în continuarea războiului purtat de Germania. Suveranul 
nerespingând datele problemei prezentate de diplomatul german, 
a insistat asupra pericolului prezenţei sovietice în Basarabia, 
sugerând, că în caz de urgenţă, Reichul trebuie să recurgă la 
apărarea zonei petrolifere româneşti. 

faptul petrecut deja al cedării faţă de Rusia a Basarabiei şi 
Bucovinei de Nord - în graba scrierii acestei formule 
geografice ajunsă tip, am greşit nu au cedat nemţii decât 
Basarabia - a trecut deci Carol IlI la noua sa politică de teama 
Sovietelor. lar Hitler în timpul acestui salt i-a dat un brânci 


prin schimbul de scrisori??? acum cunoscut prin care accepta 
propunerea ralierii, a noii politice carliste, dar condiţionată de 
înțelegerile bilaterale cu vecinii, care să preceadă noua 
politică de garanţie, pe care o accepta în interesul păcii şi a 
liniştii internaţionale în regiune. Deşi am citit dosarul 
Killinger, cred, dar nu sunt sigur că era vorba de o garanţie 
expressis verbis. Dar cred aşa. Ultimatumul, Obersalzburg, 
Turnu Severin, Craiova, Viena s-a succedat într-un ritm cu 
adevărat ameţitor. Şi tot atât de ameţitor, de uluitor şi uneori 
grotesc s-au succedat la guvern francofilul Tătărescu ajuns 
germanofil peste noapte, lon Gigurtu de la Industrie s-a trezit 
dintr-odată şi a cerut prin scrisoare (pe care am văzut-o), 
Externele şi care nemaiştiind ce să facă amâna audiența de 
prezentare a lui Lavrentiev noul trimis al Sovietelor în 
România de teamă să nu-i pună chestiunea Basarabiei, tot la 
Externe după ultimatum pentru patru zile, trece Argetoianu, 
aşa-zis om al Germaniei, fulgurantă la propriu, trecere, în 
timpul căreia a avut numai timpul să renunţe brutal la 
garanţiile anglo-franceze şi să trimită în p.m. pe ministrul 
Fabritius, care-i impunea să-l primească imediat. Nu i-a 
comunicat această însărcinare directă. Exact într-acest ritm 
se înscrie şi episodul intrării în guvern a lui Horia Sima, care 
intra subsecretar la Culte şi era înhăţat de primul ministru 
Guţă Tătărescu şi mare şi masiv iar el pirpiriu, înhăţat cu 
forţa şi îmbrăţişat în public la minister de faţă cu colaboratorii 
şi alţii, printre care mă număram - cu toată tragedia vremii 
mi-a venit să râd şi atunci şi culmea că-mi vine şi acum - cu 
un sonor: „Să uităm tot ce a fost, tot ce ne-a despărţit!” Sima 
însă şi-a adus aminte peste trei-patru zile când a dispărut, 
potrivit meşteşugului său, şi nu l-a mai găsit nimeni. 


220 vezi nota 180 - Referire incepere tratative cu Ungaria si 
Bulgaria. 

În noul guvern Gigurtu care era convins că va putea servi 
în chip util ţara (este un om pentru a-l cărui caracter păstrez 
un neclintit respect pentru că l-am văzut la Sighetu Marmaţiei 
bătut la peste 70 de ani, dezbrăcat la piele şi vârât la 
„neagra” pentru că îşi îndeplinea - în condiţii de izolare 
personală în celula din faţa noastră, deci neacoperit măcar la 
vizetă - datoria de a comunica informaţiile noi cu care venea 
de la diferite anchete de la Bucureşti, informaţii care pentru 
noi acolo, prin însuşi faptul lor constituiau uneori o salvare 
aşa cum i-a spus Titel Petrescu mamei că se gândea să se 
sinucidă - cum s-au sinucis unii acolo: Roşculeţ, Costel 
Tătăranu - când i-am şoptit pentru prima oară încurajări la 


uşă (au intrat trei legionari disidenţi: Radu Budişteanu?21, 


Noveanu222 şi Bideanu22% în locul lui Sima. În orice caz, 


Gigurtu224 nu i-a îmbrăţişat. Gigurtu, în scrisoarea, pe care 


am menţionat-o deja, către Urdăreanu225 îl ruga pe acesta să 
înfăţişeze relaţiile sale din Germania care-l îndrituiau să 
creadă că va putea fi mai util decât la Industrie „la alt 


aaa Radu Budişteanu (1902-1991), avocat şi scriitor legionar. 
Ministru al Cultelor şi Artelor (iul-sept. 1940) în guvernele Gigurtu 
şi Antonescu. Arestat după 1944, este eliberat în 1964 şi obligat să 
colaboreze la „Glasul Patriei”. Ulterior, a plecat în exil. 


222 Vasile Noveanu (1906-1992), medic. Comandant legionar. 
Ministrul Inventarului Arhivelor Publice (iul-sept. 1940) în guvernul 
Gigurtu. După 1945, a fost întemnițat. 

223 Augustin Bideanu, membru al „Grupului Carlist” legionar 
(Budişteanu Noveanu), subsecretar de stat la Ministerul Finanţelor 
(iul-sept. 1940) în guvernele Gigurtu şi Antonescu. 

224 vezi nota 116 - Notă biografică lon Gigurtu. 


225 Ernest Urdăreanu (1897-1959), colonel. Unul dintre 
colaboratorii apropiaţi ai regelui Carol Il. Adjutant regal (din 1933), 
prefect al Palatului (din 1935), vicemareşal (din 1936) şi mareşal 
(din 1937) al Palatului; mare şambelan (din oct. 1937). Ministru al 
Casei Regale (mart. 1938-sept. 1940). Şef de Stat Major al 
Partidului Națiunii şi ministru de stat (iun-iul. 1940). L-a însoţit în 
exil pe regele Carol Il. 

minister mai important”. Faţă de comportamentul său, pe 
care l-am amintit mai sus, nu-mi rămâne nici o umbră de 
bănuială cum că ar fi procedat aşa din arivism politic. Sunt 
convins că a fost sincer. Pentru că la Sighet, după cele păţite 
a procedat din nou tot aşa cu R. Niculescu-Buzeşti şi cu mine, 
pe care nu ne cunoştea şi cu fermecătoarea politeţe a omului 
cu adevărat de lume, ne-a spus şi formule: „Îl cunosc pe tatăl 
Dtale”... „De Dta am auzit”, şi proceda la fel, în continuare, 
cu adevăratul serviciu de informare practicat de admirabilii 
preoţi greco-catolici. 

Am ţinut să precizez toate acestea ca să nu rămână 
impresia că reproducând într-o notă anterioară citate din 
scrisoarea lui Gigurtu către fostul, din păcate, mareşal şi 
ministru al Palatului, prin care cerea să aducă la cunoştinţă 
„Majestății Sale” că datorită relaţiilor sale importante şi 
numeroase în Germania era în măsură să aducă mai mari 
servicii ţării decât la Industrie. (Am citit şi această scrisoare, 
printre altele, datorită faptului că am preluat în două rânduri 
arhiva cu documente  ultraconfidenţiale rămasă după 
abdicarea fostului rege, pe care cu delegaţie specială am 
luat-o de la Comisia de preluare, verificare şi anchetă (nu 
sunt sigur de titulatură) numită de Antonescu la Palatul 
Regal. A doua oară cu prilejul loviturii de stat de la 23 august 
la care am participat efectiv), înţeleg să blamez faptul că un 
om de bună credinţă s-a înşelat. Am vrut să evit ca să 
rămână de partea sa numai blamul şi am ţinut să fac să 
reiasă şi documentar, nu numai cu formule impresioniste, 
cum se lucra în panica acelor luni, din care nici ideea 
masacrelor nu dispăruse, ci se rezuma numai la întrebarea 
cine va masacra pe cine? (Vezi „ofertele” generalilor Paul 

Teodorescu226 şi Mihail227 către fostul rege în primele zile 
din septembrie, precum şi tot ce le-a precedat şi tot ce le-a 
urmat!). 

Încercări de captare a politicii româneşti de către Hitler au 


fost făcute de Goring228 la vânătoarea de la ... iar mai mulţi 
oameni politici români, care socoteau că era necesară o 
apropiere de Germania, printre aceştia chiar şi Titulescu în 


anume condiţii, au călătorit neoficial în Reichul al Ill-lea. În 


afară de Gigurtu, convins germanofil, Goga22%, Atta 


226 paul Teodorescu (1887-1981), general de corp de armată. 
Membru corespondent al Academiei Române (1938). Participant la 
campania militară din 1916, la Comanda unui detaşament de 
ariergardă. Aghiotant al principelui Nicolae. Comandant al 
Regimentului 6 de gardă „Mihai Viteazul”. Sprijinitor al restauraţiei 
carliste (iun. 1930). Ataşat militar la Paris (1932). Subsecretar de 
stat (1937-1938, cu întreruperi) şi ministru al Aerului şi Marinei 
(mart. 1938-mai 1940). Condamnat (1948) la trei ani închisoare 
(pedeapsă majorată, în 1950, la cinci ani) pentru deţinere de 
valută. Eliberat (1954). 


aa Gheorghe Mihail (1887-1982), general de corp de armată. 
Participant la Primul Război Mondial. Şef al Casei Militare Regale 
(1937-1939). Colaborator apropiat al regelui Carol II, a fost trecut 
în rezervă (sept. 1940) de generalul |. Antonescu. Şef al Marelui 
Stat Major (aug. - oct. 1944); inspector general al Infanteriei (oct. 
1944-mai 1945), participant activ la pregătirea şi înfăptuirea 
loviturii de la 23 aug. 1944. In repetate rânduri, s-a manifestat 
deschis împotriva subordonării armatei române comandanților 
sovietici. Arestat (ian. 1948), condamnat la 12 ani detenţie 
riguroasă, a fost eliberat în oct. 1957. 


228 Hermann Göring (1893-1946), om politic naţional-socialist 
german. Mareşal. Unul dintre colaboratorii apropiaţi ai lui Hitler. 
Ministru şi comandant al Aviației (1935-1945). Condamnat la 
moarte la Nurnberg (1946), s-a sinucis în închisoare. 


229 Octavian Goga (1881-1938), poet şi om politic. Membru al 
Academiei Române (1919). Mentor al „tribuniştilor” din cadrul 
Partidului Naţional Român. Susţine intrarea României în Primul 
Război Mondial de partea Antantei. Fondator al Partidului Național- 
Agrar (1932-1935), desprins din Partidul Poporului; în 1935, 

Constantinescu230 şi alţii au călătorit în Germania şi au avut 
întrevederi cu conducătorii germani şi au informat prin 
memorii respective că Hitler, într-o primă fază, nu urmărea ca 
România să renunţe la angajamentele sale internaţionale 
deja încheiate, ci să nu continue pe aceeaşi cale încolo, din 
clipa când s-ar înţelege cu Germania. De fapt, politica faţă de 
nemți dusă de col. Józef Beck - cale care atrăgea însă de 
facto golirea de orice sens a acelor angajamente deja 
încheiate şi „recunoscute” astfel de Hitler. Toţi aceştia, ca şi 
Manoilescu şi Argetoianu, socoteau că pot determina partea 
germană prin garanţia oferită de atitudinea lor nedezminţită, 
să acorde încredere unei noi politici româneşti. Dar cu 
garantarea hotarelor. Parte dintre ei, cei care au participat la 
guvernul Goga, nici nu au părăsit cadrul tradiţional juridic al 
politicii externe româneşti, deşi  respinseseră politica 
recomandată de Titulescu. Cazul lui Gh. Brătianu. Rămâne, 
poate, întrebarea, dacă printre atâţia oameni deosebit de 
înzestrați, nu vor fi fost totuşi măcar unii care să-şi fi dat mai 
bine seama că Hitler nu putea să facă politica lor de apărare 
a intereselor României prin el, ci el să facă prin ei politica sa 
de „speculă” ilicită moralmente, dar recomandată de acea 
faimoasă Real-Politik a pătrunderii cu orice preţ, cât de ilicit 
moralmente chiar. Unii au înţeles-o mai târziu. 

În afară de cei înfeudati doctrinar, nici unul nu a fost dintre 
cei enumeraţi mai sus, cu adevărat „omul lui Hitler” cum 
sună această trivială  categorisire; până la apariţia 
„Vvechilizării” nu am găsit, după părerea mea, asemenea soi 
în politica românească. Am sperat un timp că până şi Horia 
Sima s-ar fi putut libera de această povară. 

Toţi aceşti oameni politici progermani pierduseră trenul 
politicii lor - nu acord un sens peiorativ acestei expresii, nu-l 


partidul fuzionează cu L.A.N.C. (A.C. Cuza) rezultând Partidul 
naţional-creştin, al cărui preşedinte activ este până în martie 1938. 
Ministru în mai multe rânduri. Prim-ministru (dec. 1937-febr. 1938). 
A sprijinit instituirea regimului autorităţii regale (febr. 1938). 
250 Alexandru (Atta) Constantinescu (1896-1956), avocat şi om 
politic. Şef al organizaţiei Partidului Naţional-Liberal (Gh. Brătianu) 
din Bacău. 

prinseseră, tot aşa ca şi panica regelui care l-a mânat să 
asculte de sfaturile insistente de cedare ale Germaniei, când 
cu ultimatumul sovietic. Germania era atunci hotărâtă să nu 
aibă tulburări nici cu Rusia, care ne luase parte din Bucovina, 
fără a înştiinţa măcar de acest lucru pe noul mare prieten. Şi 
nici cu celelalte ţări central-europene şi sud-europene. 
Paradoxal, sunt indicii că o politică fermă ar fi îndemnat 
poate pe Hitler să nu insiste. Vezi răspunsul lui Killinger. 

In orice caz participarea lui Horia Sima la conducerea ţării 
şi mazilirea lui Carol erau hotărâte. 


Ca un joc de măşti, nu la bal mascat ci în tragedia elină sau 
mai târziu în Renaştere, când tipurile în Commedia del Arte 
aveau şi costumele rolurilor, este interesantă instalarea şi 
predarea Ministerului de Externe de către Mihail Manoilescu. 

Despre acest om netăgăduit inteligent şi capabil, dar dus 
de o cumplită dorinţă de parvenire şi de menţinere acolo 
unde parvenea, s-au spus multe. Schimbarea măştilor a 
început cu aventura Carol şi cu procesul faimos pe vremuri, 


când generalul Paul Angelescu2351, în chip uşuratic a convins 
pe lonel Brătianu că proaspătul agitator carlist va fi 
condamnat de Consiliul de război, care însă, l-a achitat. Ce 
vremuri! Şi-a mai schimbat masca, în dauna propriului său 
prestigiu, apropiindu-se de Codreanu care a căutat să 
formeze un tip de om nou virtuos şi a rămas cu o himeră, 
cum li se întâmplă de obicei celor ce caută aşa ceva de la 


231 paul Angelescu (1872-1949), general de Divizie. Comandant, 
în Primul Război Mondial, al unor mari unităţi, între care şi Divizia 
15 infanterie, care s-a remarcat în bătălia de la Mărăşeşti. Şef al 
Casei Militare Regale (mai 1920-apr. 1921). Ministru în mai multe 
rânduri. 

Hristos, Hus?’ şi Savonarola??? încoace. Capacitatea 
aceasta de a schimba de mască, a fost incisiv formulată de N. 
lorga tocmai cu prilejul unei treceri de la unul la altul a lui M. 
Manoilescu şi loan Petrovici, sub eticheta de aviatori politici, 
care sublinia în pilda lor, lipsa de greutate a unui anume tip 
de om politic care putea „zbura” dintr-un loc într-altul sau 
putea semna un articol în „Dreptatea” ca director 
condamnând pe cei - grupul Armand Călinescu - care 
trecuseră în guvernul Goga, articol intitulat foarte dramatic 
„Trădătorii”! Cu astfel de aptitudini n-am făcut decât să 
remarcăm ironic, discursul de instalare, când Palatul Sturdza 
a fost denumit şi blamat ca răspunzător de politica greşită a 
lui Titulescu (aceasta la înlocuirea lui Argetoianu care cel 
puţin, boier şi om de altă generaţie, îi spusese lui Liviu Cicio 
Pop despre Fabricius venit neanunţat şi cerând să fie primit 
imediat: „Mai dă-l în p.m”. Şi când l-a primit i-a arătat 
ostentativ răceală şi prestanţă). La plecare însă — după ce se 
făcuse luntre şi punte ca să rămână titular şi avea unele 
speranţe — a revărsat asupra ministerului, schimbându-şi din 
nou masca, numai laude arătând că a învăţat să-l cunoască şi 
să-l aprecieze. 

Totuşi uşurinţa aceasta extremă explică omul şi nu cred că 
leşinul de la revolta sa sufletească de la Viena nu 
demonstrează cât de mult s-a înşelat şi el. Dar în bună 
credinţă. 

Un alt caz, acesta tocmai contrariu, un om serios, cultivat, 
măsurat şi talentat care în limitele permise unui diplomat 
bine cunoscut, a arătat întotdeauna rezerve fată de politica 
lui Titulescu, ministrul de mai târziu, la Berlin chiar, Radu 
Crutzescu, nu a aşteptat prea mult ca să schimbe categoria 


232 Jan Hus (1396-1415), reformator religios ceh. Iniţiatorul 
mişcării religioase şi social-politice îndreptată împotriva papalității 
şi a arbitrariului feudalilor germani. Condamnat ca eretic, a fost ars 
pe rug. 
233 Savonarola, Girolamo (1452-1498), reformator şi călugăr 
italian. A denunţat corupţia păturii conducătoare şi laicizarea 
clerului. Excomunicat ca eretic, a fost ars pe rug. 

de atitudine în faţa politicii revoltătoare a lui Hitler. 
Rapoartele lui merită să fie citite. Era în post acolo la 
bombardarea  Rotterdamului şi la invadarea Belgiei şi 
Olandei. 

Aşa că fie un om uşuratic şi adaptabil, strălucit şi capabil - 
i-am admirat conferinţe diverse, economice în spirit 
corporatist, anticapitalist, teoretic - arătând cum eram 
exploataţi de cel anglo-francez în petrol de pildă - politice ca 


cea din '34, când credea că vine Al. Averescu234 la putere - 


fie un aristocrat sigur de el ca Argetoianu, fie un înalt 


funcţionar talentat şi acesta şi demn ca Radu Crutzescu235, 


toţi şi-au dat seama la un moment dat că s-au înşelat. Şi că 
împăratul Traian este de vină. Nu ei. 


Ei s-au plecat rând pe rând cu mai mult, mai puţin sau fără 
stil, normativelor lui Hitler şi ale lui Stalin. lar primul care l-a 
adus la guvern pe Horia Sima şi pe legionari a fost Carol II, nu 
Antonescu. Şi s-a înşelat şi el, fără pudoare, pentru că nici 
legionarii nu mai contau în faţa lui Hitler, care nici el nu avea 
pudoare. El dorea să aibă armata germană lângă Ploieşti, 
Braşov, Moineşti etc. Nu-i păsa nici de Ungaria, vechea 


234 Alexandru Averescu (1859-1938), mareşal şi om politic. 
Membru de onoare al Academiei Române (1923). Comandant (ian. 
1894-apr. 1896) al Scolii Superioare de Război; şef al Statului Major 
General român (nov. 1911 - dec. 1913), calitate în care a condus 
operaţiunile militare române în cel de-al doilea război balcanic. 
Comandant al Corpului 1 armată (1914-1916) şi al Armatei a l-a, 
care a repurtat victoriile de la Mărăşti şi Oituz (1917). Preşedinte 
(1918-1938) al partidului Liga Poporului (din 1920, Partidul 
Poporului). Ministru în mai multe rânduri. Prim-ministru (ian-febr. 
1918; mart. 1920-dec. 1921; mart. 1926-iun. 1927). 


253 Radu Crutzescu (1892-1957), diplomat. Secretar III la Legația 
română din Varşovia, secretar Il la cea din Bruxelles (1921-1924) şi 
apoi secretar | la Praga (1924-1930); secretar-adjunct la Direcţia 
Politică a Ministerului Afacerilor Străine. Ministrul României la Sofia 
(1936-1938), la Praga (1938-1939), la Berlin (1939-1940) şi la 
Ankara (1940-1941). 

prietenă, nici de România, noua prietenă. 

În politica sa ostilă revizionistă, Ungaria a susţinut deseori 
cu schimbul, diverse soluţiuni faţă de România: revendicarea 
totală, revendicarea parțială, autonomia Transilvaniei, 
condominiul româno-ungar şi cea mai serioasă propunere 
care în condiţii normale mi se pare a fi fost cea justă, uniunea 


personală prima oară sub Ferdinand [220 şi în 1930 (?) sub 
Carol II. Soluţia propusă de guvernul maghiar, de contele 
Bethlen, care era pe jumătate român şi vorbea româneşte, 
mama sa fiind o Mocsonyi ar fi fost, mi se pare stăruitor, cea 
mai bună, dar starea psihică a românilor transilvăneni o 
excludea. Acestea au fost motivele arătate de cei doi regi, 


ultimul discutând cu contele Bethlen237 în tren, la Timişoara, 
într-o conferinţă de vreo două-trei zile. 


Îmi revine în minte o greşeală pe care am făcut-o când cu 
relatarea cazului surorii lui Gr. Filipescu. Bolnava de nervi 
pentru care de mai multe ori se intervenise şi de mai multe 
ori se răspunsese favorabil. Am adăugat la numele lui Grigore 
Filipescu calificativul de antinazist cunoscut. Mi-a ieşit din 
minte că tocmai în acel timp aceasta nu mai era o calitate la 
Moscova. Dimpotrivă. (Vezi şi predarea către Germania a 
unor comunişti germani refugiaţi în Rusia). Tot în acest sens 
trebuie înţeles şi actul ministrului de Externe, generalul 
Antonescu către Gr. Gafencu de a se conduce în aşa fel ca să 
fie respectate relaţiunile cele mai corecte cu U.R.S.S. într-o 
situaţie dominată de noile raporturi germano-ruse. Ruta cea 


236 Ferdinand | (1865-1927), rege al României (1914-1927). 
Membru de onoare (1890), protector şi preşedinte de onoare (sept. 
1914—iul. 1927) al Academiei Române. Nepot de frate al regelui 
Carol | de Hohenzollern-Singmaringen. Căsătorit cu Maria, 
principesă de Marea Britanie şi Irlanda. Identificându-se la idealul 
naţional al românilor, a susţinut intrarea ţării în război de partea 
Antantei, făcând astfel posibilă realizarea Marii Uniri din 1918. 


ear Bethlen (1874-1946), diplomat ungur. Prim-ministru (apr. 
1921-aug. 1931). 

mai directă, singura spre Moscova a fost: Bucureşti- 
Timisoara-Belgrad-Zagreb-Maribor-Graz-Viena-Berlin-Breslau- 
Varsovia-Brest-Minsk-Smolensk-Moscova! 


Consecinţă a misiunii Killinger şi a întrevederii de la 
Obersalzburg, conferinţa de la Turnu Severin, de la începutul 
lui august, după acceptarea ultimatumului, arată că 
concepţia „nici o brazdă” primea virtual o nouă atingere. 
(Deşi cred că am mai expus aceste momente politice în 
aceste note îmi vine greu să mai controlez lucrul şi prefer să-l 
repet, eventual mai legat). Regele, guvernul şi sfătuitorul zilei 
- o zi într-adevăr care a ţinut puţin - transilvăneanul Valeriu 
Pop, menit în concepţia regelui să-l acopere fată de luliu 
Maniu prin contrabalansarea greutătii politice a aceluia - 
încercare disperată şi ea ca şi altele, dar meschină şi ea ca şi 
altele, şi necorespunzătoare cu o inteligentă lăudată de multă 
lume - au acceptat ca bază a discuţiilor ideea nesigură, 
neclară, a schimbului de populaţie, cu unele rectificări de 
teritoriu de proporţii cât mai reduse. Era evident eşecul ce 
trebuia să urmeze acestui principiu pentru că nu erau în 
Ungaria decât vreo sută de mii de români, iar ungurii cereau 
două treimi din Transilvania, având în România circa 1 
500.000 de unguri, cifră în care cuprindeau şi vreo 900.000 
de secui. 

Deşi negocierile au fost rupte datorită refuzului român, 
totuşi o dată regele atras pe calea lor şi în temeiul dedus, de 
acceptare şi a unei rectificări de graniţă, Hitler a folosit oferta 
de la Obersalzburg, pe care o respinseseră şi care deşi 
căzuse conform oricărui principiu de drept adevărat sau 
oricărui principiu adevărat de drept, ca să-şi dicteze 
arbitrajul. Ca şi lui Hacha, i se pregătise şi lui Manoilescu un 
doctor. lar Hitler a uitat de dorinţa sa de a nu nemulţumi încă 
doi prieteni, cum i-a nemulţumit la Viena pe unguri şi pe 
slovaci cu doi ani înainte. 


Înşirarea datelor arată rapiditatea maximă în succesiunea 

evenimentelor şi, în acei ani, în orice caz mi-a determinat 
convingerea că partea de improvizație a lipsit în executarea 
unui plan politic precis stabilit ca să ducă la cedarea noastră 
aşa cum a şi dus, adică paşnic. Discutând prin 1943 cu Barbul 
în sensul acestei convingeri că am fost manevraţi, panica 
regelui asigurând reuşita manevrei - pentru că Germaniei nu 
i-ar fi convenit o rezistenţă militară a României cu distrugerea 
pe lungă vreme a petrolului (planul Wenger alcătuit în 
1939(?), el mi-a răspuns că se gândise la fel şi îi şi exprimase, 
cu prilejul unei conversații libere, lui Killinger aceeaşi 
argumentare. Nu ştiam cât de bine informat putea fi atunci 
Killinger în această privinţă - Ribbentrop îl ţinea la distanţă 
vizibil şi făcea acest lucru chiar faţă de românii aflaţi acolo cu 
prilejul diverselor vizite oficiale, spre deosebire de Hitler care 
i-arăta simpatie, şi nici cât de sincer a fost în reacţia lui de 
moment, dar el a izbucnit în râs şi i-a răspuns lui Barbul: „Aşa 
este, Barbule! V-am tras o cacealma la Viena!” Rămâne 
totuşi de văzut; atât că se poate vedea în problema lui 
„dacă” în istorie. E adevărat că Hitler nu voia tulburări în plus 
în Balcani şi nu putea risca nimic prin care să piardă definitiv 
petrolul românesc. O arată metoda întrebuințată ca să ajungă 
lângă el şi, în acelaşi timp să-şi asigure flancul drept sudic 
prin România, placă turnantă faţă de Anglia şi U.R.S.S. 
Întrebarea rămâne dacă paraşutiştii germani ar fi putut 
împiedica din vreme distrugerea sondelor în termenul ştiut 
necesar de zece zile. Evenimentele care au urmat în acelaşi 
ritm fulgerător, în anul următor, în Balcani, după nenorocitul 
atac italian despre care Hitler nu fusese informat ca şi 
paraşutările din Creta, nu îngăduie o asemenea interpretare. 


Tensiunea în care regele aştepta - şi în general toată 
lumea - la Bucureşti, revendicarea Basarabiei după ce 
tăvălugul care se făcea la graniţele vechii Rusii începuse cu 
Polonia, Finlanda, Ţările Baltice şi ajunsese la colţul de Sud al 
frontierei imperiale, se putea bine percepe şi datorită unei 
anumite frecvenţe cu care telefonau noaptea, când surpriza 

putea fi mai mare, Constantin Flondor238 şi mareşalul Curţii 
Urdăreanu, ministrul Casei Regale şi câteodată regele însuşi, 
ca să întrebe dacă nu fusese primită o notă rusească. 
Precizez că aceste telefoane erau primite la Direcţia 
Cabinetului şi a Cifrului, unde era serviciu permanent. 

O dată primită lovitura şi înecul început, am fost detaşat în 
asemenea grabă la Cifru şi nu am fost singurul detaşat de la 
alte servicii, încât abia am avut timpul să-mi închid fişetul şi 
să cobor. În fierberea mocnită de la Cifru, unde se lucra, 
bineînţeles, intens nu lipseau explozii de indignare la adresa 
pretențiilor politice ale aliaţilor şi duşmanilor ca şi din 
pricina... erorilor de cifrare care ne scoteau din fire în 
asemenea clipe numărate şi grele. Exploziile erau rare şi 
subliniau tăcerea. Nu mai aveam răgaz pentru nimic altceva. 
Când după mai bine de 24 de ore de nesomn şi nemâncare, 
directorul Cabinetului şi Cifrului, a socotit că era necesară o 
întrerupere - cu rândul - pentru o masă, a comandat-o la 
Neptun, în Piaţa Buzeşti, unde cânta sau cântase Măria 
Tănase239%, masă care mi s-a părut şi aşa şi era, dintre cele 
mai bune, această impresie a fost mai mult vizuală. Desigur 
că îmi era foame, dar mai mult vedeam luxul mâncărurilor, 
nu l-am simţit. 


Din aceste amintiri nu pot exclude note de omenie. 
Numeroase au fost cazurile când unităţi militare care au 
năvălit din prima zi peste regiuni care aveau alte termene de 
evacuare, cum am mai arătat, au cuprins în rândurile lor 
oameni cumsecade. 

Aceştia, mai cu seamă la ţară - şi mulţi moşieri nu au fost 
excluşi de la avertismente care le-au salvat vieţile - le 


238 Constantin Flondor (1889—?), diplomat. Mareşal al Palatului. 
Prim-secretar de legaţie la Praga, Belgrad; consilier de legaţie la 
Viena; însărcinat cu afaceri la Stockholm, Helsinki, Copenhaga şi 
Oslo. 


239 Maria Tănase (1891-1963), cântăreaţa de muzică populară 
românească. 

spuneau locuitorilor: 

„Fugiţi, fugiţi acum fără să pierdeţi o clipă, pentru că dacă 
nu este cu noi acum N.K.V.D.-ul, el vine imediat şi sunteţi 
pierduţi. Vă lichidează pe loc. În cel mai bun caz Siberia vă 
aşteaptă”. 

Pentru cei care nu ştiau ruseşte dialogul era mai scurt dar 
încă mai impresionant. Câteva litere pronunţate „N.K.V.D. 
Paşol”. Semn spre „Prut”. Semn cu mâna de tăierea gâtului. 
„Sibir”. 

Pe lângă zecile de mii capturați fără lege, cum am arătat, 
au fost şi cazuri de oameni avertizaţi cum relatez mai sus, 
care au întârziat din neştiinţă, prostie sau din nevoia de a-şi 
susţine viitoarea viaţă de lipsuri cu bani sau amintiri 
conţinute în obiecte. Fenomen omenesc care s-a petrecut şi 
în Ţările Baltice. Mulţi dintre aceia care ar fi putut fugi la timp 
sau cât mai era timp n-au făcut-o, pentru că aveau de încasat 
a doua zi sau a treia zi câte o sumă mare de bani. Este iarăşi 
adevărat că critica este uşoară şi chiar condamnabilă când 
priveşte oameni înnebuniţi nu numai de frica imediată a 
clipei, dar şi de frica viitorului iar tu o faci în linişte de la 
birou. Cel puţin învinuirea pe care mi-o aduc acum nu este cu 
totul dreaptă, pentru că am cunoscut şi eu asemenea 
răscruci. 


Date despre organizarea Direcției Cabinetului 
Ministrului şi Ci-frului (1942 - 1945) - Am mentionat deja 
existența celor două clasoare cuprinzând o parte însemnată a 
activităţii mele la Cabinet şi Cifru. 

Comunicările telegrafice pentru luliu Maniu şi grupul 
condus de Gr. Niculescu-Buzeşti purtau menţiunea: „A se 
descifra de Demetrescu”. lar cele pentru M. Antonescu: „A se 
descifra de dl. vicepreşedinte” sau „Pentru dl. 
vicepreşedinte”. La început mă chema dânsul şi mi le dădea 
personal să le lucrez, pe urmă a dispus să o fac automat. 

Secretul a fost păstrat în chip absolut. Trebuia să fie aşa, 
date fiind riscurile personale ca şi cele colective. Şi ce riscuri! 
Urmărirea serviciilor germane era necontenită, dar şi aceea a 
celor româneşti. Nu omit nici secretul absolut păstrat faţă de 

colegi. Abia în ultimele săptămâni au fost puşi în curent 
parţial din cauza avalanşei lucrurilor şi a lucrărilor, prietenii 
Neagu Djuvara, Emil Ciurea şi Emil Lăzărescu240. Încă ŞI 
secretarul general, un protestatar conformist, a fost ţinut de 
o parte, dar tot atât de adevărat ar fi să zic că s-a ţinut 
deoparte. Discret şi prudent. La ştiinţa mea a fost informat ex 
abrupto de M. Antonescu, indignat de depăşirea 
instrucţiunilor pe care le-am dus lui Nanu din partea sa. ŞI 
imediat Davidescu m-a luat cu maşina ca să-mi spună: 
„Trebuie să te previn că dl. Vicepreşedinte este furios pe 
Nanu şi socoteşte că l-ai împins şi dta”. - „Dacă ar fi citit 
memoriul meu sau dacă ar fi ascultat raportul verbal n-ar fi 
nici o umbră de îndoială şi nu era nici o nevoie de îndemn, că 
am fost de acord cu el şi i-am făgăduit să-l sprijin la 
Bucureşti” - „Vezi, fii atent!” - „O să vedeţi că până poimâine 
îşi va însuşi propunerile ce i le-am adus”. 

Acelaşi absolut secret trebuia păstrat şi faţă de Mihai 
Antonescu, relativ la corespondenţa Blocului Naţional. 
Telegrame redactate în marea lor majoritate de Buzeşti după 
respective discuţii cu V. Rădulescu-Pogoneanu şi acordul lui 
Maniu, regele fiind informat fie prin raportul direct al lui 
Buzeşti fie prin intermediul lui lonel Mocsonyi-Styrcea. Ţin să 
subliniez că pe atunci viitorul ministru de Externe nu era 
naţional-ţărănist, ci sfătuitorul principal al regelui Mihai. Dar 
deşi asupra unui punct, acela privind compunerea mai exact 
formarea viitorului guvern, şi-a menţinut şi impus acel punct 
de vedere într-o însemnată măsură împotriva punctului de 
vedere inițial al lui Maniu, Buzeşti exercita o adevărată 
„Nrajă” asupra marelui om politic. 


Toate blanchetele originale aşa cum au venit de la postă şi 
purtând pe ele descifrarea autografă, au fost trimise la Paris 
240 Emil Lăzărescu (1913-1987), istoric. Cercetări privind istoria 
artei medievale româneşti. Activitate în Centrala Ministerului 
Afacerilor Străine, ales în perioada pregătirii şi declanşării loviturii 
de stat din aug. 1944. Arestat (1947), a fost pus în libertate în 
1954. 

pentru Buzeşti şi Vişoianu pentru a le feri de o eventuală 
distrugere. Trebuia să le ducă împreună cu alte documente 
Emil Oprişan la Paris. Tot el tria arhiva lui Titulescu, cea care 
de la minister trecuse la regele Carol Il. De la acesta am 
ridicat-o cu proces-verbal al Comisiei de verificare a arhivei 
fostului rege şi am predat-o arhivei Direcţiei Politice, dl. Aldea 
Georgescu, de aici a trecut la Conducător şi de la Conducător 
pentru a doua oară am adus-o la minister. Ideea acestor 
trimiteri în străinătate de documente a aparţinut lui V. 
Rădulescu-Pogoneanu. Este o precizare, nu o desolidarizare, 
dimpotrivă. 

Cei care îmi aduceau textele de cifrat erau pentru opoziţie, 
Buzeşti personal, iar pentru Antonescu, când nu mă chema 
acesta, Gh. Barbul. 

Deşi eram acoperit de activitatea primului ministru ad- 
interim, în acest domeniu care nu ştia de ore fixe, totuşi prea 
erau multe „A se descifra de Demetrescu”, care subliniau 
activitatea ce desfăşuram în asemenea condiţii. Comentariile 
s-au ivit, implicit. Bănuieli şi denunţ scris sau verbal al lui 


Eugen Cristescu241 care atât el cât şi serviciul său erau 
văzuţi cu ochi foarte critici de noi. Şi reciproc. 

Până la urmă, M. Antonescu, fără niciun reproş sau 
observaţie, a dispus transferarea mea la Băile Herculane 
unde lucra eşalonul doi al ministerului. Lucrul s-a petrecut 
după 16. IV.1944. Lucru este un fel de a spune. Gr. Niculescu- 
Buzeşti a intervenit pe lângă şef, solicitându-i să revină. După 
o rebifare - care deseori avea să se repete cu formula: „când 
veţi fi dv. ministrul Afacerilor Străine vă veţi constitui 
cabinetul aşa cum veţi dori. Dar acum eu sunt ministrul 
Afacerilor Străine şi mi-l constitui eu cum vreau!” Totuşi a 
revenit şi am făcut şi haz între noi că premierul interimar şi-a 
reconstituit cabinetul cum a vrut. Antonescu, ca şi toţi cei 
care lucrau cu Grigore Niculescu-Buzeşti, avea o deosebită 


231 Eugen Cristescu (1895-1950), agent de informaţii şi 
Contrainformaţii. Şef al Serviciului Special de Informaţii Român 
(nov. 1940-sept. 1944). judecat în procesul mareşalului Antonescu 
(mai 1946), condamnat la moarte, dar, în final, i s-a comutat 
pedeapsa în închisoare pe viaţă. 

consideraţie pentru capacitatea, inteligenţa imediată a 
situaţiilor, claritatea judecății şi energia neînfrântă a 
colaboratorului său. Mai ştia şi de excelentele raporturi ale 
acestuia cu luliu Maniu. Nimic însă despre raporturile 
personale cu regele. Pe atunci Buzeşti conducea efectiv pe 
lângă Direcţia Cabinetului, Direcţia Economică când nu avea 
director, sau director când era câteodată cazul. Era însărcinat 
pe deasupra de Mihai Antonescu personal să-şi facă 
observaţiile la proiectul de lege de organizare al Ministerul 
Afacerilor Străine la care M. Antonescu ţinea mult. Tot în 
legătură cu acesta mai conducea şi Direcţia Personalului. 

Însă şi astăzi mă uluieşte acea activitate mai mult decât 
intensă în minister, unită cu cealaltă de care nici nu mai 
vorbesc. Şi toate cu o sănătate ruinată, condamnat cu 
termen fix - 12 ani — pe care mi i-a spus într-o clipă de 
mărturisire a unei oboseli şi de explicare a unor violenţe 
verbale pe care era mai bine să le eviţi. „Eu sunt mâncat de 
leucemie, în cazul cel mai bun, dacă apuc 12 ani începând de 
când s-a declarat boala (în 1937-38). Există un singur caz în 
Elveţia care ţine de 20 de ani”. 

În noua situaţie am fost obligat să înfăţişez săptămânal 
vicepreşedintelui un tabel indicând fiecare telegramă cifrată 
expediată pentru direcţii cu numărul ei de ordine şi cu cel de 
expediere de la Cifru, după cifrare. A fost un control în plus 
periculos dar insuficient. Am schimbat puţin sistemul 
intercalând după textul mai lung şi semnătura ministrului, 
trimis la Legația care ne interesa. Textul nostru bineînţeles 
scurtat la maximum. 

2) Bineînţeles că pentru desfăşurarea acţiunii acoperite de 
pregătire a ieşirii României din război rămâneau convorbirile 
directe cu miniştrii neutri, ferestre deschise spre lumea 
liberă. Atât M. Antonescu cât şi luliu Maniu au avut raporturi 


de încredere cu ministrul Turciei Suphi Tanrider24%2, cu cel al 
Elveţiei René de Weck24%5. lar primul, mai cu seamă, a ţinut 


242 Hamdulah Suphi bei Tanröer (1886-?), istoric turc. Ministrul 
Turciei la Bucureşti (1931-1944). 

să păstreze continua legătură cu Nunţiul Andrea Cassulo244 


şi cele mai bune legături personale cu ministrul Italiei Renato 


Bova Scoppa24%5 cu care şi prin care a încercat o foarte 
tardivă acţiune pe lângă Mussolini, cu sprijinul lui Ciano, 
pentru ieşirea ambelor ţări din război la iniţiativa şi sub 
conducerea lui Mussolini. 

3) Un caz tragic a fost în istoria încercărilor 
vicepreşedintelui de a găsi căi de informare cât mai sigure, 
acela al unuia dintre cei mai tineri membri ai Legaţiei 
germane, al cărui nume l-am uitat, care, convins că Hitler 
ducea Germania la dezastru şi-a oferit serviciile lui M. 
Antonescu, iar mai târziu a aderat la complotul din 20 iulie. 
Descoperit, se pare că a fost dus în Germania şi executat. Am 
aflat incidental, lucrul, găsindu-mă o dată cu Gh. Barbul în 
anticamera şefului când neamţul a fost introdus la premier. 
Pe urmă, Gh. Barbul mi-a spus de rosturile aceluia la Ică. Îi 
dădea informaţiuni utile. 

4) După Stalingrad, când nu se mai putea pune problema 
unei păci albe, mai mult sau mai puţin - în Europa, dorită 
aprig de Antoneşti multă vreme, căutarea de a asigura 
nedeclaratei sale politici noi mijloace cât de efective, a luat 
forme cvasiobsesive. M. Antonescu urmărea sau determina 
sau uşura plecări din tară; căuta să folosească orice prilej în 
fine în acest scop. Toţi îi păreau că puteau fi buni - 
exagerarea nu e mare - mondeni, financiari, oameni de 
ştiinţă, de cultură. Pentru mulţi această propensiune a 
primului ministru care era şi bun la suflet, a fost o adevărată 
mană cerească. De altfel, în cazul unui dezastru, el s-a gândit 
şi la o asigurare a emigrării celor mai de seamă notabili. 
Plecări definitive sau temporare au urmat deci, ca şi 
utilizarea mai mult sau mai puţin presupusă a unor 


243 Weck René de (1887-1950), diplomat şi scriitor elveţian. 
Ministrul Elveţiei la Bucureşti, Atena şi Belgrad. 
i Andrea Cassulo (1869-?), nunțiu papal la Bucureşti (numit în 
1936). 
i Bova Scoppa, Renato, baron, diplomat italian. Ministrul Italiei la 
Bucureşti (1941-1945). 

personalităţi ce rămâneau în ţară. Martha Bibescu, N. Malaxa, 
Horia Hulubei246 la Berna în misiuni, N. Herescu247 la 


Lisabona, C.C. Giurescu2%8 la Institutul de Istorie din Turcia, 
recomandat prin scrisoare autografă Mareşalului, scrisoare 
caldă evident, dar care cuprindea şi asigurarea că el, care a 
fost un nedezminţit germanofil (este vorba de faimosul 


profesor Simion Mehedinţi249) îl poate garanta pe ginerele 
său. Ceea ce afirma bietul bătrân era perfect exact. Dar nu 
ştia că această asigurare în cel mai bun caz era perfect 
inutilă faţă de sentimentele cele adevărate ale ambilor 


Antoneşti. Dan Bădărău250 de la Cooperaţie. Toate aceste 
personalităţi aveau o certă valoare sau o foarte mare valoare 
intelectuală. 

Au fost ajutaţi să plece din ţară şi oameni care au trăit din 


246 Horia Hulubei (1896-1972), fizician. Membru al Academiei 


Române (1955). Organizatorul cercetărilor româneşti în domeniul 
fizicii atomice. 

2AT Nii; Herescu (1906-?), poet şi traducător. Profesor universitar 
de latină la Universitatea din Bucureşti. Secretar, apoi preşedinte 
al Societății Scriitorilor Români, (din 1939). 


248 Constantin C. Giurescu (1901-1977), istoric. Membru al 
Academiei Române (1974). Prodigioasă activitate ştiinţifică privind 
istoria românilor, contribuţii în lucrări monografice şi de sinteză. 
Ministru secretar de stat cu organizarea Frontului Renaşterii 
Naționale (sept. 1939-mart. 1940), ministrul Propagandei Naționale 
(mai-iun. 1940) în guvernul Tătărescu. 


219 Simion Mehedinţi (1869-1962), geograf. Organizator al 
învăţământului geografic românesc modern. Membru al Academiei 
Române (1915). Autor al fundamentalei lucrări Terra. Membru al 
Partidului Conservator, apoi al Partidului Ţărănesc, şi, în final, al 
Partidului Naţional-Liberal „georgist”. Ministru al Cultelor şi 
Instrucțiunii (mart. - oct. 1918). 
250 Dan Bădărău (1893-1968), filosof. Membru corespondent al 
Academiei Române (1963). Secretar general al Delegației române 
la Comisia de reparaţii (1921-1925). Lucrări de logică, gnoseologie 
şi istorie a filosofiei. 

politică şi au continuat şi în străinătate cât au putut. Astfel 


lon Pangal?5, şef de înalt grad masonic al unei masonerii 
româneşti cu pronunţat caracter de operetă. Acesta l-a 
ameţit pe ministru cu serviciile pe care le va putea face în 
străinătate ca atare. Când am fost în misiune la Lisabona, am 
primit-o şi pe aceea de a-l vedea pe I. Pangal, ca să-l întreb 
despre ceea ce aflase cu privire la condiţiunile de la Teheran. 
Cu multă siguranţă mi-a împărtăşit pentru dl. preşedinte a.i. 
că România ar fi împărţită în trei zone de ocupaţie (aceasta 
constituia unul din punctele care îngrijorau la maximum atât 
pe Antoneşti cât şi pe şefii opoziţiei). Zona de Est rusească, 
cea de Sud americană şi cea de Vest engleză. Nimeni nu 
poate învinui pe cineva în asemenea caz, că nu are informaţii 
bune, dar a le da ca sigure... Deh! Un alt caz de politician - 
acesta şi veros - este acela al lui Richard Franasovici - care a 
obţinut pe lângă transferul veniturilor sale din ţară (chirii etc.) 
la schimbul oficial în Elveţia şi pe deasupra mai primea sume 
tot în franci elveţieni. Am avut în mână o dispoziţie pentru 
F.I.S.S. de 4.000 (patru mii) de franci a i se achita tot în 
Elveţia. 

5) Tot pentru a asigura comunicarea libera de orice 
condițiuni nefavorabile exterioare, Direcţia Cabinetului şi 
Cifrului a primit, în timpul dispersării la Snagov, în înzestrarea 
ei un aparat de radio-emisiune şi o echipa de specialişti 
pentru a-l repara în cazul unei defectări. Acest aparat a fost 
instalat din ordinul lui Mihai Antonescu în vila Schmidt(?) între 
vila unde locuia Gh. Davidescu şi vila Grigorescu unde lucra 
eşalonul II al Cifrului, peste apă de Soc. de Gaz şi 


251 Jon (Jean) Pangal (1893-1948), om politic, Mason. Director al 


ziarului „La Roumanie”. Favorabil intrării României în război, alături 
de Antantă; secretar al Consiliului Naţional pentru Unitatea 
Românilor din Paris (sept. 1918). Fruntaş al unor partide politice 
(Partidul Socialist-Ţărănesc, Partidul Ţărănesc, Partidul Ţărănesc, 
dr. N. Lupu şi Partidul Agrar). Subsecretar se stat la Ministerul 
Afacerilor Străine-pentru Presă şi Informaţii (1931-1932) în 
guvernul N. lorga. Trimis extraordinar şi ministru plenipotenţiar la 
Lisabona (apr. 1939-oct. 1940). După război, rămas în exil, 
conduce loja masonică românească de la Paris. 

Electricitate. În vila Schmidt locuiau V. Rădulescu-Pogoneanu, 
Emil Lăzărescu, care manipula aparatul şi subsemnatul. 
Astfel continuarea comunicărilor în ambele sensuri era 
asigurată practic fără control. Mă refer, cum se înţelege, la 
comunicările opoziţiei. 

6) Încă de la ruperea relaţiilor cu România de către 
guvernul britanic, luliu Maniu a căutat să pareze, pe cât îi mai 
era posibil, izolarea sa de Occident, pe care o vedea 
agravându-se repede până la izolarea totală. 

Partidele politice deja dizolvate de Carol Il au fost urmărite 
de Germania care avea cel mai greu cuvânt şi mai cu seamă 
putea să-l aibă dacă ar fi socotit necesar, cu o întărită 
ostilitate mai cu seamă faţă de bătrânul şef naţional-ţărănist. 
Acesta încheiase cu încă şi mai bătrânul şef al partidului 
liberal după acea dizolvare, o înţelegere de a continua, în 
interes national, activitatea lor, recunoscându-şi reciproc în 
condiţii care se agravau constant, capacitatea de a se 
reprezenta, la nevoie, unul pe celălalt. Notând doar în trecere 
cât este de admirat acţiunea celor doi şefi atât de bătrâni ai 
partidelor naţionale şi democrate, trebuie să urmez cât de cât 
firul meu. 

Situaţia fiind aceasta, Maniu i-a cerut lui Sir Reginald 
Hoare, în preajma plecării acestuia din tară, o întrevedere în 
cursul căreia l-a informat că el deploră evoluția 
evenimentelor şi că el rămâne credincios politicii tradiţionale 
care a fost a României, rămâne legat de democraţiile 
occidentale. În acest scop i-a cerut să-i asigure posibilitatea 
de a comunica direct cu guvernul englez prin aparate de 
radio emisiune, două, de trimis din Turcia cât de repede. (Au 
fost trimise cele două: unul a fost „vândut”, de celălalt nu 
mai ştiu.). De asemenea, la un eşec a ajuns paraşutarea 
cerută pe moşia Ştorobăneasca a lui Niculae Racotă, a 

ofiţerilor englezi Chastelaine“"“, Porter şi Melianu, ceruţi 
şi trimişi pentru a asigura aceeaşi urmărită legătură la finele 
lui decembrie 1943. Un alt aparat a fost adus de directorul 
CFR ing. Mircea Ciupercescu, delegat oficial în Turcia cu 
prilejul unor contracte încheiate acolo, care a adus în bagaj 
un asemenea aparat. Nu ştiu dacă era acelaşi ca acela pe 
care l-am adăpostit eu, la mine acasă, în Zece Mese 5, vreo 
zece zile. Era aparatul care emitea din apartamentul 
Caterinei Ştirbey, mai târziu cu un an soţia lui Gr. Niculescu- 
Buzeşti, din Calea Victoriei şi care fusese gata-gata să fie 
detectat iar operatorul Ţurcanu a şi fost arestat. După ce am 
ţinut un timp acest instrument buclucaş l-am trecut lui Victor 
Rădulescu-Pogoneanu şi nu-i mai ştiu urma. Am avut în mână 
şi două dosare cu mesagiile în limba engleză, schimbate prin 
aparatele lui luliu Maniu. Toate se aflau la arhiva sa personală 
şi după arestarea sa, ele ar fi trebuit să se afle la Interne. 
Acest episod a fost cuprins în mulţumirile adresate grupului 
nostru condus de Gr. Niculescu-Buzeşti pentru colaborarea 
efectivă adusă la realizarea actului de la 23 august, 
exprimată de secretarul general al Partidului National 


252 A G. Gardyne Chastelain de (1906-1974), om de afaceri şi 
militar britanic, cu gradul de locotenent-colonel. Conducătorul 
operaţiunii „Autonomus” (dec. 1943) inspirată de serviciile secrete 
engleze în România, cu scopul stabilirii şi menţinerii contactului cu 
liderii Opoziţiei şi chiar cu conducătorii regimului. După preluarea 
puterii, în urma loviturii de stat, Chastelain a fost trimis de noii 
guvernanţi la Istanbul pentru a transmite Aliaților oferta de 
armistițiu a României. 
202 Ivor Forsith Porter (n. 1913), ofiţer britanic (maior). Membru al 
Serviciilor secrete militare; lector la Universitatea din Bucureşti, 
înainte de război. Participant la operaţiunea „Autonomus”, 
împreună cu de Chastelain şi Silviu Melianu. Ofiţer britanic 
(căpitan) de origine română. 

Ţărănesc Ghiţă Popp25%, la prima sau la una din primele 


întruniri ale delegaţiei permanente sau a comitetului central. 


Eventual mai târziu de Nicolae Penescu255. 

7) Formarea acestui grup, al cărui conducător necontestat 
a fost Gr. Niculescu-Buzeşti, acesta însuşi factor esenţial 
„central” cum l-a definit în „Dreptatea” |. Maniu, al zisului act, 
a avut loc aproape de la sine. O sugestie dată lui Buzeşti de 
V. Rădulescu-Pogoneanu de a constitui un grup constituit 
virtual deja prin legături personale de prietenie într-unul care, 
prin ţel politic fixat într-o direcţie nouă devenită necesară a 
politicii externe, trebuia să contribuie fără întârziere la 
această nouă direcţie. V. Rădulescu-Pogoneanu i-a arătat cât 
de uşor puteau fi întrebuinţati şi închegaţi toţi prietenii noştri 
din străinătate. Nu rămânea decât o întrebare iniţială aluzivă 
- o „presimţire” în sensul limbii franceze - la o colaborare 
folositoare pentru salvarea statului din politica în care era 
condus. Înțelegerea între cei doi a fost perfectă. Rezultatul la 
fel. Nu mă refer bineînţeles decât la răspunsurile toate 
favorabile urmate de trimiterea unor chei personale de 
cifrare. A nu se confunda cu pachetele speciale oficiale de 
cifrare. Următorii prieteni au colaborat în condiţiile arătate 
254 Ghiţă Popp (1884-1967), om politic. Membru al Partidului 
Naţional Român, favorabil intrării României în război de partea 
Antantei; notar (Secretar de stat) al Consiliului Dirigent (dec. 
1918). Secretar general (1940-1947) al P.N.Ţ. Ministru în mai 
multe rânduri. În componenţa delegaţiei române care semnează la 
Moscova Convenţia de armistițiu cu Aliaţii (sept. 1944). Arestat (iul. 
1947), judecat şi condamnat (ian. 1948) la 10 ani temniţă grea; 
eliberat (1964). 


205 Nicolae Penescu, membru marcant al Partidului Național- 
Ţărănesc. Colaborator apropiat al lui luliu Maniu. Secretar general 
al P.N.Ţ. Ministru de Interne (nov. - dec. 1944) în cel de-al doilea 
guvern Sănătescu. Arestat (iul. 1947) întrucât s-a aflat printre 
fruntaşii naţional-ţărănişti, care au încercat să părăsească ţara, în 
vederea informării opiniei publice internaţionale şi a oficialităților 
occidentale despre situaţia din România. Judecat în procesul 
conducerii P.N.Ţ. (oct. - nov. 1947), a fost condamnat la 5 ani 
temniţă grea. După eliberare, a emigrat în Franta. 

mai sus: Al. Cretzianu, Brutus Coste, Gh. Duca, Paul Zănescu, 
Nicolae Hiottu, Al. Ghica, Titu Rădulescu-Pogoneanu, Gh. 
Anastasiu, D. Gh. Popescu, Liviu Cicio Pop şi mai spre sfârşit 
lon Christu. Atât primul cât şi ultimul, ambii miniştri 
plenipotenţiari şi foşti membri ai unor guverne şi ai unei 
generaţii anterioare, se apropiaseră de grup datorită acelei 
viziuni comune. 

Ca de atâtea ori când se fac enumerări, ele nu sunt 
complete, îmi vine în minte pentru sfârşit şi numele lui 
Gheorghe Caranfil şi nu exclud să nu fi omis şi alte persoane. 
Adaug Neagu Djuvara şi Emil Ciurea. 

8) Cred că trebuie să arăt şi cum era organizată Direcţia 
Cabinetului Ministrului şi Cifrului. Şi ce competenţă avea: era 
condusă de un director plin, de obicei un ministru 
plenipotenţiar sau un consilier, şi de unul sau doi directori 
adjuncţi, consilieri. În aprilie sau în mai 1941, noul ministru 
de Externe s-a întâlnit cu deja vechiul în funcţie - ca şi în cea 
anterioară de director politic - de secretar general, în ideea 
întineririi cadrelor conducătoare ale ministerului. Aşa că încă 
de atunci a fost numit director al personalului Gh. Duca, 
secretar | şi, măsură încă mai revoluţionară, Grigore 
Niculescu-Buzeşti, acelaşi grad, dar ca şef al unei direcţii încă 
mai însemnate. În trecut nu am cunoscut decât un precedent, 
când Titu Maiorescu a numit director politic pe I.C. Filitti, 
numai prim-secretar. Trebuie să subliniez, poate inutil, că 
termenul de întinerire cuprindea şi [pe] cel de ridicare a 
nivelului de valoare. Cei promovați fiind de valoare 
indiscutabilă. Rapoartele politice recent expediate de la Riga, 
după ocuparea de către trupele sovietice, au putut fi socotite 
„Clasice” în materie, cu observaţiile lor asupra valorii 
armamentului şi a importanţei acestuia. Fără a neglija nici 
observaţii de alt ordin, dar tot cu tâlc. De pildă îndoctrinarea 
soldaţilor în sensul că în regiunile noi ocupate, proletarii au 
fost ascunşi - ca să se explice înaltul nivel de trai - sau 
probele la care îi puneau pe vânzătorii de încâlţăminte din 
magazine, întrebându-i: „Toate cutiile pline?” - „Da. Toate”. 
Neîncrezători, cereau la nevoie să li se deschidă o cutie 
indicată cu mâna. Vânzătorul le cerea numărul lor de pantof. 

- „Nu-i nevoie. Vreau să vând dacă toate cutiile sunt pline!” 
Dar procesul de înghiţire politică succesiv dar foarte rapid, 
alianţa, baze militare, cererea de încorporare la U.R.S.S. - 
toate cu vot parlamentar şi trupele sovietice la frontiere sau 
pe urmă în bazele din ţară. lar după încorporare, lichidările 
sistematice după categorii. Una dintre ele, pe atunci, era şi 
cea a filateliştilor. Motivul era că aveau legături cu 
străinătatea. In primele zile, unul din primii lichidaţi a fost 
cunoscutul om politic ligist, Münsters. Făcea echipă cu 
Titulescu, deseori, la Liga Naţiunilor. 

In această întinerire, am fost însărcinat şi eu, secretar III, 
cu conducerea serviciului Tratatelor, din Direcţia Protocolului. 
Pentru că nu cunoşteam aproape de loc pe Buzeşti şi pe 
Cretzianu - acesta doar îi făcuse o scenă lui Pogoneanu, 
bănuindu-l că mă influenţase la redactarea raportului politic 
bimensual de informare a Direcţiei Politice, a legaţiilor 
noastre şi bineînţeles a ministrului Afacerilor Străine, buletin 
pe care-l redactasem în sept.(?) 1940 scoțând în evidenţă 


eşuarea campaniei aviatice germane asupra Angliei256. 
Cretzianu socotise că sub un ministru fanatic legionar, nu 
puteam risca o provocare care nu era una; dimpotrivă 
Sturdza a întrebat cine a făcut buletinul şi a trimis felicitări, 
iar Grigore Gafencu la Moscova l-a comentat favorabil cu 
prietenul meu de serie Dinu Gh. Popescu. Pentru că nu-i 
cunoşteam, cum spun, s-au găsit unii care să creadă că 
aveam cele mai mari protecţii neştiute pentru ca la nici 28 de 
ani să am conducerea unui serviciu, fie el şi demn de un 
consilier sau ministru bun de pensie. Inutil să arăt că aşa a 
considerat Nanu, secretarul general administrativ, cu care am 


250 La 7 sept. 1940, 300 de avioane de bombardament şi 600 de 
vânătoare bombardează violent Londra, asupra căreia au fost 
aruncate cca 337 t de bombe. Marchează începutul celei de-a doua 
bătălii aeriene asupra Angliei. O crâncenă bătălie aeriană se 
desfăsoară (15 sept. 1940) deasupra comitatelor engleze Kent şi 
Sussex, în cursul căreia germanii pierd 195 de avioane, iar englezii 
numai 26. In replică, 119 bombardiere engleze execută (24 sept. 
1940) un bombardament de noapte asupra Berlinului, cu puţine 
efecte morale asupra populaţiei. 

lucrat, benevol, prin corespondenţă până şi în Argentina unde 
era ministru, la un superindigest indice al tratatelor României 
etc. Şi că omul avea încredere că-l voi duce la capăt, ceea ce 
altul n-ar fi făcut pentru că lucrarea, pe lângă plictiseala ce o 
degaja, nu era nici măcar obligatorie. O iniţiase Nanu şi eu 
am terminat-o, cu vreo lună întârziere, poate două, pentru că 
adusesem la birou splendida lucrare a lui Gh. Călinescu care- 
mi da puteri noi. 

In fine, cei doi adjuncţi ai Direcţiunii Cabinetului au fost 
numiţi la sfârşitul lui 1943 sau până în februarie 1944, în 
persoana lui Victor Rădulescu-Pogoneanu şi a subsemnatului, 
ultimul fiind însărcinat şi cu conducerea Cifrului. Bineînţeles 
competențele nu erau strict delimitate şi exclusive. 

Competenta: 

a) asigurarea comunicării telegrafice cifrate între şeful 
departamentului şi cei ai oficiilor noastre diplomatice, a 
informaţiunilor cu caracter urgent şi confidenţial; 

— un serviciu permanent îndeplineşte cifrarea şi 
descifrarea acestor comunicări telefonice, telegrafice sau 
trimise prin curier; 

— membrii serviciului erau desemnaţi cu grijă, după o 
atentă observare; 

— chestiuni deosebit de confidenţiale puteau fi rezervate 
numai informării strict personale a conducătorilor ministerului 
prin menţiunea: „A se descifra personal de dl...Ministru al 
Afacerilor Externe”,  „...Secretar General”,  „...Directorul 
Cifrului”. La fel spre legaţiile din străinătate. Cei indicaţi, pe 
răspunderea lor, puteau desemna pe altcineva. Fiecare text 
cifrat sau descifrat purta numele celor care îl lucrase. 

O singură dată am primit un mesaj purtând menţiunea „A 
se descifra de Domnul Mareşal personal”. Era plicul trimis 
prin Ankara, care cuprindea condiţiile din 12 aprilie 1944 
pentru încheierea armistitiului, transmise lui Barbu Ştirbey de 
cei trei ambasadori aliaţi. Tocmai acest mesaj cu înfrigurare 
aşteptat, a dat naştere la unele discuţii la recepţie. Anunţat 
deja de Cretzianu, Buzeşti îmi atrăsese atenţiunea foarte 
serios ca de îndată ce primesc curierul să las totul baltă şi să 
descifrez textul condiţiilor pentru ca acestea să ajungă cât de 

repede şi la rege şi la Maniu. Însă menţiunea de pe plic era 
cum nu se putea mai rău venită pentru că ne aflam încă după 
una dintre crizele care se iviseră în ultimul an între Mareşal şi 
ministrul de Externe. Se întâmplase chiar ca acesta din urmă 
să aibă ieşiri categorice, cu ridicări de ton, împotriva unor 
funcţionari ai Departamentului care la ordinul scris al 
Mareşalului să i se raporteze pe loc, adică celui care venise 
cu rezoluţia, au făcut-o, fără să mai treacă pe la ministru sau 
secretarul general spre a-i informa înainte de a trece la 
raport. În faţa Mareşalului lumea îngheţa, deşi în general nu 
striga şi mai cu seamă nu vorbea urât. Vezi să aplici şi 
Mareşalului termenul maxim de lucru de trei zile, al unei 
rezoluţii! 

Mihai Antonescu s-a sesizat de aceste cazuri şi a anunţat 
că va sancţiona cu severitate, în viitor, orice abatere de la 
scara ierarhică, fie ea provocată de o rezoluţie chiar a 
domnului Mareşal. A arătat că oricine va sări peste ierarhie - 
peste capul lui - va putea fi licenţiat din serviciu. Nu-mi 
convenea de loc, tocmai atunci, să intru, dacă nu în 
disponibilitate - că spunea multe când se supăra - dar nici 
din nou în mustrări şi înfruntări. lar cu Gr. Niculescu-Buzeşti 
încă şi mai puţin. 

Ştiam însă că Mareşalul nu era lipsit de înţelepciune şi că îl 
cunoştea bine pe primul său colaborator, care atunci nu se 
afla la preşedinţie. Am chemat la telefon pe colonelul Radu 
Davidescu, directorul Cabinetului Conducătorului, un om 
serios, i-am comunicat că sosise plicul cu înfrigurare aşteptat, 
că purta menţiunea respectivă dar că tocmai aceasta mă 
punea într-o situaţie cu adevărat imposibilă în urma măsurilor 
luate de domnul vicepreşedinte şi a observaţiilor stricte 
făcute public unor funcţionari pentru faptul de a fi raportat 
chiar domnului Mareşal trecând peste capul lui. Că de aceea 
mi-am îngăduit să fac apel la domnia sa pentru a mă susţine 
pe lângă domnul Mareşal şi să-mi comunice dispoziţiile sale. 
De fapt mă gândeam că în asemenea materie de cea mai 
strictă competenţă a Conducătorului Statului, Ică n-ar fi putut 
spune nimic, dar acele condițiuni trebuia să ajungă cât de 
repede la Maniu şi uitam de o celebră maximă a lui 

Talleyrand: „surtout pas de zèle!” După un timp scurt vad că 
intră la mine în birou, jos, în Palatul Sturdza, chiar dl. colonel 
care foarte serios, mi-l amintesc şi acum, un aer serios carei 
se potrivea: „domnul mareşal înţelege situaţia dv. pe care i- 
am raportat-o şi ne-a dat dispoziţiunea să descifrăm 
împreună textul, să iau o copie sau originalul şi dv. să 
păstraţi alta”. (Omul cu teribilele lui răspunderi, nu mai 
stătea acum să piardă timpul pe chestiuni de precădere şi s-a 
arătat, aşa cum mă aşteptasem, înţelegător). 

Amenințarea permanentă care plutea asupra tuturor 
funcţionarilor Direcţiei Cabinetului şi Direcţiei Politice era 
aceea a furării cifrului celui mai nou, mai devreme decât în 
termenul mediu de viaţă al unui cifru, pe atunci, de şase luni, 
a indigourilor, eventual copii şi fotografii şi chiar simple 
indiscreţii, în afară de adevărate şocuri pe care le sufeream, 
în general, pe bd. Lascăr Catargiu: „Hait! Am uitat deschisă 
camera blindată a tratatelor!” sau „Hait! Am uitat nears coşul 
cu indigourile!” Şi aşa fugeam fără măreție până la faţa 
locului ca să respir întotdeauna uşurat că nu uitasem nimic. 
Mă mir chiar eu, că un om destul de distrat şi nici un model 
de ordine cum sunt, am putut să mă ţin în mână fără vreo 
catastrofă niciodată. Răuvoitorii afirmau cu prietenie că „la 
Camil nimic nu se pierde, dar nici nu se găseşte!” Eu însă 
găseam totul la moment, dacă nimeni nu se apuca să facă 
ordine ca să mă nenorocească. 

Destăinuiri intenţionate de negocieri ştiu două. Una despre 
care mi-a vorbit, de mult Alexandru Telemague, ministru 
plenipotenţiar şi fost director al Cifrului, comisă de consilierul, 
mai târziu ministrul de la Berna, la vremea dată directorul 
Cabinetului, care a chemat frumos nişte ziarişti şi le-a 
descoperit secretul unor negocieri care după el, puneau în 
pericol interesele ţării. Cred a-mi aminti că era vorba de 


Conferinţa Strâmtorilor de la Montreux257. Antititulescian 


257 La Conferinţa internaţională de la Montreux (iun. 22—iul. 20 

1936) se adoptă Convenţia privind Strâmtorile Bosfor şi Dardanele, 

prin care se confirmă principiul libertăţii de trecere şi de navigaţie 

prin Strâmtori pentru navele comerciale ale tuturor statelor în timp 

de pace, precum şi în timp de război, dacă Turcia nu este parte 

notoriu, a zburat din minister pentru un timp, nu prea lung. 
Titulescu însuşi a dat o amploare de acţiune de stat 
internaţionale unei acţiuni de torpilare a tratativelor cu 


Sovietele258, duse de guvernul Vaida (Gafencu, Cădere259), 
la presiunea guvernelor aliate francez şi polonez, mai ales 
Beck. Ministrul la Londra a demisionat cu publicitate şi 
declaraţii făcute presei cum că acţiunea guvernului punea în 
pericol dreptul României asupra Basarabiei prin 
recunoaşterea tezei sovietice a existenţei unui diferend între 
cele două ţări. Furtuna dezlănţuită de aceste declaraţii a dus 
la căderea guvernului Vaida-Voevod şi venirea din nou la 
guvern a lui luliu Maniu, ministru de Externe N. Titulescu, 
minister pe care nu l-a părăsit până la 29 august 1936, când 
a fost remaniat fără a fi măcar prevenit, de Gh. Tătărescu, 
adică de rege. În urma acestui act, N. Titulescu a reintrat în 
politica internă, înscriindu-se în Partidul Naţional Ţărănesc de 
sub şefia lui |. Maniu, revenit la conducerea partidului, în 
1941, fiind la Moscova, l-am întrebat pe şeful Legaţiei Gr. 
Gafencu cum vedea atunci acel episod istoric? Cine socotea 
dânsul că a avut dreptate, Titulescu sau el? - „Titulescu a 
avut dreptate” - „Atunci de ce aţi acceptat presiunile lui 
Beck?” - „Ne presau şi francezii şi eu eram tânăr şi doream 
să izbutesc un act important, să fac politica mea!” Am 
regretat mai târziu, că nu i-am arătat mai explicit deferenta 
mea preţuire pentru asemenea sinceritate. In materie de 
indiscreţii, de salon de astă dată, nu am auzit decât de un 


beligerantă. 


258 La 21 iul. 1936, se semnează, la Montreux, un protocol sovieto- 
român, prin care Titulescu şi Litvinov fixează principiile Tratatului 
de asistenţă mutuală dintre România şi U.R.S.S., ce urma să fie 
semnat în sept., dar în condiţiile îndepărtării din guvern a lui 
Titulescu, semnarea nu a mai avut loc. 


259 victor Cădere (1891-1980), jurist şi diplomat. Membru al 
delegaţiei române la Conferinţa de pace de la Paris (1919). Şeful 
misiunii militare în Extremul Orient (1920-1921). Director general 
al Siguranţei statului, rezident regal. Secretar general în Ministerul 
de Justiţie şi în cel de Interne. Ministrul României la Varşovia 
(1932-1935) şi la Belgrad (1936-1939). 

singur caz şi acela nu dintre noi, din minister. Într-o 
dimineaţă, în 1939, mă duc să-l vând pe colegul şi prietenul 
Dinu Gh. Popescu şi-l găsesc cătrănit. Termenul e comun, dar 
excelent pentru felul cum arată atunci, foarte brun şi supărat 
(foarte susceptibil). Om înzestrat cu rare calităţi intelectuale 
şi sufleteşti. „Ce s-a întâmplat, Mitică?” - „Nici nu poţi să-ţi 
închipui. Suntem cu toţii urmăriţi de Serviciul Secret!” Totul 
spus atât de grav, încât m-a impresionat şi pe mine. „Ce spui 
dragă? Dar de ce?” - „Ne-a chemat Cretzianu - noi îi 
spuneam „Plus ma!” fiindcă îl chema Alexandru şi un 
candidat odată la franceză vorbind de Alexandru cel Rău, i-a 
spus Alexandre plus mal”, aşa că noi gata am fost să-l 
poreclim aşa - să ne comunice acest lucru motivat de grave 


indiscreţii de la Politică” - „Dar de ce de la Politică, nu mai 
pot fi alte surse?” - „Pe toţi ne urmăreşte” - „Mie puţin îmi 
pasă” - „Aşa eşti tu, filistin”. Peste câteva zile, degajat, Dinu 


Gh. Popescu mi-a spus că s-a descoperit izvorul indiscreţiilor 
în dl. Radu Soleriu, inspector general administrativ, nepot al 
lui Armand Călinescu şi directorul lui de cabinet, care făcea 
efecte în saloane, cu informaţiile de primă mână pe care le 
lua din telegramele trimise unchiului său. De atunci s-a 
introdus: 

a) sistemul transmiterii telegramelor cifrate de la Cifru la 
ministru ca de obicei şi de la acesta la rege, la primul 
ministru, în nişte casete metalice învelite în piele şi cu trei 
sau patru chei: rege, ministrul prim, ministrul de Externe, 
directorul cabinetului. 

b) Ca şi primirea telegramelor cifrate şi expedierea lor, 
primirea şi expedierea prin curier a rapoartelor politice. 

c) Desemnarea curierilor diplomatici sau ocazionali, care 
transportau corespondenţa politică şi rapoartele bilunare ale 
Direcţiei Politice pentru informarea legaţiilor. Transportau, de 
asemenea, corespondenţa administrative şi dacă voiau, 
comisioane particulare din camaraderie. Cruciş şi curmeziş 
pe direcţiile mari europene şi cu bifurcaţiile necesare, cărau 
câteodată saci sigilaţi de nu mai aveau loc în compartimentul 
rezervat. 

Legea de organizare a cuprins întotdeauna acest serviciu în 

cadrul Departamentului, la Direcţia Cabinetului ministrului. 
Dar regele Carol Il a ţinut să aibă acest serviciu la dispoziţia 
sa personală, asigurat de ofiţeri superiori mai tineri - nu este 
inutil să precizez că cei care asigurau transportul nu ştiau, nu 
cunoşteau materialul transportat. — Până la sinuciderea 
maiorului Pavliuc, căruia i s-a aranjat pe peronul gării Sofia o 
busculadă şi i s-a furat curierul, care nu avea nimic important 
în el, călătorea câte un singur curier. Pe urmă s-a renunţat la 
asemenea economii şi serviciul a fost dublat şi, după căderea 
regelui, a fost preluat de S.S.I. (Serviciul Secret de Informaţii), 
ai cărui agenţi veneau după un program să ridice de la M.A.S. 
(Ministerul Afacerilor Străine) tot ce era de transportat şi care 
le rezerva şi cabinele necesare. Când am fost orânduit cu 
serviciul ca şef de cabinet, am arătat cu o oarecare stăruinţă 
că nu vedeam de ce nu am relua un serviciu care ne aparţine 
de drept şi care reprezenta şi mai multe foloase decât 
dezavantagii. Ne găseam în război, deseori se revocau 
concediile, mijloacele materiale ale tuturor erau reduse, ale 
tuturor dar implicit funcţionarii mărunti aveau dificultâti mai 
mari. Dacă ar fi revenit la noi acest serviciu, am fi putut 
asigura multor funcţionari mici (curierii erau bilunari) un fel 
de concediu - un curierat dus şi întors ţinea vreo zece zile - în 
străinătate, plata în devize forte şi deseori diplomaţii din 
străinătate îi invitau [la] masă şi casă, fiind însetaţi să 
primească veşti din ţară, vesti proaspete de acasă, atât de 
deseori de la celălalt capăt al Europei. Davidescu nu prea 
atras de propunere mi-a ripostat: „De ce să ne legam la cap 
când nu ne doare? Te-ai gândit la posibilităţile de propagandă 
ostilă împotriva noastră pe chestia  contrabandelor 
întotdeauna posibile?” - „Domnule ministru, mijloacele de 
control, control dublu de altfel la centrală şi la oficii, sunt 
destul de serioase, ca şi alegerea persoanelor. Şi la urma 
urmei, cinic vorbind, nu văd de ce să facă aceste lucruri cei 
de la S.S.I. care nu se abţin de la asemenea acte, nu toţi, dar 
destui, şi să nu se mai învârtească un amăraât de la noi!” - 
„Ce să spun, frumos argument!?” - „Asta-i ţara, domnule 
ministru, şi la noi în minister nivelul e ridicat şi vor fi rare, 
dacă vor fi, asemenea încercări”. De fapt, în vreo doi ani, au 

fost două, mari şi late, de proporţii, dar au fost oprite, una la 
Milano, cu nişte pachete de acţiuni şi alta parcă în Elveţia. 
Desigur ca dacă cineva venea cu un ceas, două chiar, cu o 
stofă sau cine ştie ce de uz personal, nu mă gândeam să bag 
de seamă. Mai ales dacă îmi şi spunea, dar în capitalele 
bombardate, unde am avut personal care şi-a pierdut tot, nici 
nu-mi trecea fireşte prin minte să urmăresc lumea. Dacă 
pentru un ceas, două, un kg de ciocolată sau un parfum eram 
cât se poate de larg, în ce privea sumele în devize socoteala 
se schimba. Nu fără excepţii. Dacă primeam explicaţii pentru 
sumele trimise deschis, fiind economii personale, deci într-o 
asemenea cantitate posibilă normal - am dat câteodată 
descărcarea. Erau economii de ani de zile câteodată. 
Desemnarea curierilor revenea şefului Cifrului, atunci când nu 
primea alte indicaţii din partea directorului plin, a secretarului 
general, a titularului ministerului sau a Mareşalului 
(enumerarea Mareşalului este evident rizibilă, niciodată nu s- 
a ocupat de aşa ceva, dar mai aveau uneori birourile 
domnului Mareşal sau ale doamnei Antonescu, câte un 
protejat). Mult mai mult se ocupa în ultimul an şeful 
departamentului. Şi anume, deşi la revenirea curieratului la 
matcă, am făcut un tabel de funcţionarii cu grade mai mici şi 
mai strâmtoraţi, aceştia fiind cei mai mulţi, precum şi cei mai 
tineri diplomaţi, care tabel asigura un rulment, de la un 
moment încolo, Mihai Antonescu a avut nevoie de anumiţi 
oameni de absolută încredere şi cunoscuţi. Aceştia care nu 
ocupau posturi mai în vedere, erau apți să li se încredinţeze 
diferite misiuni fără bănuială măcar un timp, dacă lucrul nu 
se repeta. Aşa au fost trimişi curieri şi diplomaţi mai apropiaţi 
tineri şi consuli generali şi chiar din afara cadrelor. „D-le 
Demetrescu, ar trebui să trimiţi pe cineva la ... (să facă şi să 


dreagă)”. „Dar fără să atragă atenţia asupra lui”. „D-le 
preşedinte, să-l trimit pe cutare curier?” - „Da, să plece 
imediat” - „Vă rog să binevoiţi a considera că dacă-l trimit 


curier în afara datelor fixe, poate atrage atenţia, fiind 
membru al corpului diplomatic şi cred că ar fi la fel dacă aţi 
trimite dv. un prieten personal” - „Bine. Să nu plece 
imediat!” Astfel, un timp au plecat câţiva curieri care au atras 

mai puţin atenţia. Lucrul însă contraria pe cei care trebuia să 
fie amânaţi. Pe alese trebuia să trimit, la Berna, funcţionari 
care să-i aducă sume de franci elveţieni din fondul de acolo. 

O dată am ales aşa de bine pe cineva încât a ieşit un 
violent schimb de cuvinte între acela şi ministru. Un bun 
funcţionar, consul general, dl. Alexandru Botez, i-a adus o 
sumă de 200.000 franci de la Berna. Ică foarte ocupat, l-a 
primit amabil, cum era de obicei şi chiar mai amabil, a luat 
plicul, i-a mulţumit şi, în continuare i-a spus „Acum fiind 
foarte ocupat, vă voi trimite, d-le Botez, mai târziu adeverinţa 
de primirea sumei”. Botez, la rândul lui, l-a rugat să fie totuşi 
atât de bun şi să i-o dea pe loc. Ică i-a repetat motivarea 
pentru care nu voia s-o facă, ceva mai iritat. Botez a insistat. 
Ică s-a înfuriat - se înfuria fără greutate - şi a început să 
strige: „Ce, domnule, dta nu înţelegi că sunt ocupat?!” Botez 
a ajuns să strige şi el că fără adeverinţă nu părăseste biroul. 
Vociferările care alarmaseră tot cabinetul alăturat, au luat 
sfârşit când Botez i-a strigat. „D-le preşedinte, doar dv. 
sunteţi profesor universitar de drept, şi ştiţi că dacă muriţi 
între timp, m-aţi nenorocit!” Văzând că nu scapă, [ică] i-a dat 
adeverinţa iar eu am evitat vreo două zile să-l mai văd ca să 
nu-mi facă scandal de ce om i-am trimis pe cap! 

d) Repartizarea pe direcţiuni a corespondenţei ministerului, 
venită prin curieri, o făcea, prin rezoluţiile respective, 
secretarul general. El hotăra şi care raport urma să fie 
prezentat ministrului. Câteodată când era mai obosit sau uşor 
suferind, îmi trecea pachete de rapoarte politice să le pun 
rezoluţia respectivă precedată de un D.O., din ordin, 
spunându-mi plictisit „la, mai distrează-te şi dta!” Acel „din 
ordin” explica rezoluţia pusă de cineva, care altminteri n-ar fi 
avut căderea să o facă. 

Cu un asemenea prilej am băgat de seamă că un raport, 
foarte bine făcut, potrivit cu situaţia noastră, cel puţin aşa 
socoteam, al lui Gh. Duca, însărcinatul nostru cu afaceri din 
Finlanda, raport care trebuia prezentat ministrului şi era 
posibil ca acesta să-l arate Mareşalului, ajungea la nişte 
concluzii redactate în asemenea formă, încât Mareşalul uşor 
s-ar fi sesizat de forma lor cvasicominatorie. Duca raporta, 

subliniind cu comentarii personale, faptul că armata 
finlandeză îşi oprise ofensiva, la început comună cu a 
celorlalte armate, pe vechea linie a frontierei fino-sovietice, 
marcând astfel țelul Finlandei şi interesul limitat la ceea ce îi 
aparținuse,  înfăţişând astfel sensul politic al acestei 
autolimitări, şi scoțând în evidenţă paralelismul ce socotea că 
există între interesele României şi ale Finlandei, autorul 
raportului afirma categoric că şi România trebuie să 
procedeze la fel. Însă dacă într-o discuţie directă cu cineva, 
Mareşalul - cu scenă de nervi însă, pentru că ştia cât era de 
contestată în ţară hotărârea lui de-a duce războiul până la 
capăt - ar fi acceptat ca acela să-şi exprime o părere şi să 
dea o sugestie, dar aşa, în scris, oficial, cu o răceală seacă de 
raport cu caracter - cum spun - cominatoriu, n-ar fi acceptat 
şi era riscul ca Duca să zboare din post, lucru de nedorit. 

M-am dus să-i arăt raportul lui Davidescu care l-a citit şi 
apreciat şi el ca foarte util pentru informarea politică la zi, şi 
i-am atras atenţiunea că finalul raportului cuprinde riscul 
înlocuirii din post al lui Duca, că e foarte bun acolo, că 
suntem prieteni cu el, că dl. Davidescu trebuie să evite ca 
Duca să fie zburat de acolo etc. Se vede că am vorbit cam 
încurcat pentru că Davidescu mi-a răspuns că este de acord 
„dar spune-mi ce vrei, practic, pentru că nu te înţeleg?” „M- 
aş oferi să scot ultima pagină a raportului, să-i îndulcesc 
concluziile, să vă prezint rezultatul fără a schimba ceva din 
fondul lor şi să pun această pagină bătută la o aceeaşi 
maşină, în locul celei scoase, şi să-l semnez pe Duca la geam. 
Asta numai pe originalul care ajunge la Mareşal. Celelalte 
rămân neschimbate. Nimeni nu va mai căuta la Arhiva 
Politică. „Asta-i curată falsificare. Se va supăra şi Duca”. - 
„Nu se va supăra dacă-i voi spune că am făcut-o cu acordul 
dv”. Îndoit, Davidescu îmi spune „până la urmă cred şi eu ca 
dta dar nu-mi place deloc falsificarea. Du-te te rog şi vorbeşte 
şi cu dl. Buzeşti. Dacă nu găseşte altceva, sunt şi eu de 
acord”. Buzeşti a fost şi el de acord şi totul a mers ca pe 
roate. După 25 martie 1943, când am fost să-l văd pe Duca la 
Helsinki, i-am atras atenţia să se supravegheze ca să 
evităm... alte falsuri în viitor! 

e) Cea mai sterilă dintre îndatoririle de atunci ale şefului 
Cifrului era aceea de a viza scrisorile şi pachetele particulare 
pe care le trimiteau prin curier rudele şi prietenii celor din 
străinătate. Viza cuprindea şi obligația de a citi 
corespondenţa aceea. Bineînţeles, nici unuia dintre şefii mei 
(Mareşal, ministru, secretar general, director şi colegul V. 
Rădulescu-Pogoneanu) nu i-a trecut vreodată prin cap să facă 
aşa ceva. Deşi eram culant - aveam şi de-a face cu toate 
mărimile din minister, cu atâtea rude din oraş şi cu ceva 
excentrici de care ministerul, ca şi oricare altul din 
străinătate, nu ducea lipsă - în anumite cazuri, însă, eram 
atent. 

Nu am avut decât două neplăceri. Una cu Marius Cişmigiu, 
agent de presă la Lisabona şi mai cu seamă ginerele lui 


Pamfil Şeicaru260. Plecasem la Lisabona trimis de Mihai 
Antonescu într-o misiune dezagreabilă şi lăsasem să se ştie la 
Bucureşti că urma să raportez lui Ică după întoarcere despre 
felul cum se lucrează acolo. Nici prin minte nu-mi trecea să 
fac aşa ceva, iar intrigi nu am făcut în viaţa mea. Asta o ştiu. 
Până am ajuns în Portugalia se şi aflase în capitala ei, ce 
rosturi urma să îndeplinesc pe acolo. (Prietenii Buzeşti, 
Pogoneanu, Barbul râdeau cu mine, spunându-mi că găsisem 
soluţia bună ca să fiu primit acolo cât de bine!). Când mă 
pregăteam de plecare spre Bucureşti, şi tocmai închideam 
curierul vine discret la mine Marius Cişmigiu cu o scrisoare 
adresată vicepreşedintelui. „Vă rog şi eu să-mi luaţi o 
scrisoare către dl. vicepreşedinte” - „Cu toată plăcerea dar 
nu e vizată de dl. ambasador” şi l-am rugat să mi-o aducă 
repede după vizare. E adevărat că eu ştiam dinainte că nu o 
va duce domnului ambasador fiindcă Marius Cişmigiu se cam 
ocupa să informeze critic şi pe socrul său şi pe 
vicepreşedinte, împotriva lui V. Cădere şi a lui Brutus Coste. 
„Dar dv. aveţi personal dreptul de viză”. - „Da, dar nu-mi 


200 Pamfil Şeicaru (1894-1980), avocat şi ziarist. Unul dintre cei 
mai mari jurnalişti şi comentatori politici români în perioada 
interbelică. Director şi proprietar (1928-1944) al cotidianului 
„Curentul”. Cavaler al Ordinului „Mihai Viteazul”. După 1944, a 
emigrat, trăind în Spania şi Germania. 

îngădui să-l exercit peste şeful misiunii” - „Dar scrisoarea 
mea este adresată domnului vicepreşedinte”. - „Tocmai de 
aceea” mi-a venit să-i răspund, fiindcă ştiam că şi Cişmigiu 
era dintre aceia care făceau politică înaltă şi oferea informaţii 
atât socrului cât şi vicelui. „Nu am încă dispoziţii pentru 
asemenea cazuri”. Am fost pentru prima oară în viaţă, taxat 
de „bandit” în prima scrisoare trimisă lui Pamfil Şeicaru. 
Aceasta spre deosebire de prima nu era lipită, ci era nelipită, 
conform instrucţiunilor şi politeţei. Mai neplăcut mi-a fost un 
schimb de împunsături cu dl Gh. Palade, ginerele lui N. 
Malaxa, schimb provocat de o scrisoare a marelui industriaş. 
intâmplarea este relativ caracteristică. Într-o zi de plecare 
a curierului spre Istanbul sunt chemat urgent la preşedinţie 
sus, la ministru. Când am intrat imediat, l-am văzut pe N. 
Malaxa lângă biroul lui M. Antonescu. Malaxa era în picioare. 
După prezentare, îmi dă dispoziţie să vizez „scrisoarea pe 
care dl. ing. Malaxa este autorizat să o trimită prin curier”. 
După aceste cuvinte Malaxa a pecetluit acolo, de faţă cu noi, 
scrisoarea cu un galben. Cu mulţumirile lui Malaxa, dau să 
plec şi eu după ce ieşise Malaxa. Dar, fără a mă reţine, 
reţinându-mă totuşi printr-o continuare a conversaţiei, 
ministrul îmi spune: „domnule Demetrescu, noi i-am făcut 
atâta râu lui Malaxa! Se cuvine să-i facem şi bine! Ce să 
facem?! Sper ca prin scrisoarea asta să obţinem cel puţin, în 
interesul economiei naţionale, ca industriile lui să nu fie 
bombardate. Şi pe lângă ele să scape şi cartierele 
mărginaşe!” Şi la următorul curier a venit cu o scrisoare 
faimosul industriaş. Dar nevizată. A deschis uşa încet 
politicos, solemn chiar. M-am străduit să fiu şi eu la înălţime, 
îmi dă scrisoarea. Mă văd nevoit să nu o pot primi nevizată 
dar închisă şi pecetluită tot cu un galben ca şi prima. „Dar aţi 
primit dispoziţiunea de a viza permanent”, „Îmi pare rău, 
domnule inginer Malaxa, nu am reţinut aşa dispoziţia 
domnului preşedinte a.i. Dar se poate să mă înşel. De aceea 
vă rog eu acum să o obţineţi dv. cât de repede, curierul fiind 
gata de plecare”. Pe scurt, primesc mai târziu ceva un plic cu 
antet de la cabinetul Conducătorului cu un număr volant 
(fictiv) pentru Istanbul. Am simţit trucul şi după ce cerusem 

telefonic ca cel care-mi trimisese acest plic să vină să asiste 
la desfacerea plicului Preşedinţiei - n-a venit nimeni - am 
desfăcut deci prima anvelopă şi am dat de plicul nevizat al lui 
Malaxa, pe care l-am căutat şi acasă telefonic cu notă ca să 
vină să ridice cineva plicul ori să obţină viza necesară pentru 
viitor. Mai bine de zece zile nu a venit nimeni. Zăcând pe 
biroul meu, Buzeşti a deschis-o şi a găsit o scrisoare şi un 
cifru de utilizat în corespondenţa cu fiul său. Scrisoarea către 
fiu cuprindea sfaturi de viaţă, date de către unul dintre cei 
mai mari artişti în materie, un splendid, înfiorător exemplar al 
raţiunii reci şi al capacităţii de realizare cu care-şi îmbărbăta 
băiatul căruia îi era dor de ţară, de părinţi, de iubită, de 
prieteni şi de câţi alţii poate. De toţi îl îndemna să nu-i fie dor, 
să nu se lase condus de sentimente, ci numai de raţiunea 
rece a interesului. Am citit cu indignare scrisoarea, dar şi cu 
prețuirea autenticului. Mă aflam în faţa unui adevărat 
splendid produs al acelei raţiuni reci, tăioase ca diamantul; 
„Vad că v-a interesat” mi-a spus Palade luând scrisoarea. 
„Veţi vedea la citirea scrisorii că ne-a şi decepţionat”. 

f) Între notările de felul acesta doresc să trec şi descrierea 
mijlocului de supracifrare folosit în 1943-44 şi care a 
asigurat, fără nici o îndoială, inviolabilitatea comunicărilor 
cifrate special. Niciodată nu ne-a apărut direct sau indirect, 
repede sau târziu vreo dovadă sau măcar o indicație 
contrară. Necum un text descifrat. Cei care, fără probe, au 
afirmat cumva contrariul, au spus ori neadevăruri, ori au 
glumit. Cel care a închipuit sistemul cu totul nou pe atunci 
pentru noi a fost un talentat specialist la cifru, colegul 
secretar de legaţie C. Dimitriu, fost salariat la Serviciul Secret 
de Informaţii (S.S.1.). Dânsul a închipuit confecţionarea unui 
număr de carnete, două câte două - centrala-oficiu şi oficiu- 
centrala - conţinând fiecare carnet un număr de 50 de foi 
îndoite pe partea imprimată, puse una peste alta, şnuruite şi 
pecetluite, parafate şi numerotate. Fiecare foaie avea numai 
pe o faţă imprimarea unor coloane de dreptunghiuri 
perpendiculare care închideau în cuprinsul lor coloane mai 
subţiri de linii ca să poată fi scrise între ele grupe de cifre, de 
cinci cifre. Aceste coloane paralele perpendiculare erau tăiate 

transversal de paralele, care determinau astfel formarea unor 
casete într-un număr egal pentru toate foile. Fiecare foaie se 
întrebuința numai odată iar cheia era indicată de prima 
casetă de sus şi de ultima de jos. Un număr de dactilografe 
umpleau bătând la maşină fiecare casetă cu grupe de cinci 
cifre, bătute oricum, la inspiraţie. La fiecare grup de 
asemenea cifre se aduna sau se scădea textul deja o dată 
cifrat al mesagiului de trimis. Textul deja cifrat era cifrat 
clasic cu o cheie. Aceste carnete erau păstrate de şeful 
Cifrului cu număr şi cu justificarea întrebuinţării. Nu era nici 
distractiv, nici odihnitor. 

Un sistem asemănător, pe de o parte, cu acesta, am 
întrebuințat cu ajutorul unei foi cheie cifru, în dublu cu Scarlat 
Grigoriu, pentru a putea comunica cu dânsul, fără informarea 
celorlalţi, dar cu ştiinţa lui Mihai Antonescu, care 
dezinteresându-se de mecanism spunea doar: „Vezi, te rog, 
trimite dta cu cifrul dtale, lui Grigoriu...” Aceasta în 
septembrie-decembrie 1943 când cu contactele ce am avut 
cu ambasadorul american Hayes. 


La mare nevoie, până la punerea în funcţiune a sistemului 
pe care l-am descris, tot cu asemenea foi-cheie separate, 
Buzeşti şi Pogoneanu au corespondat cu prietenii din 
străinătate Brutus Coste, Gheorghe Anastasiu, Dinu Gh. 
Popescu, Duca etc. 


Faptul că de la contactele din Iberia am continuat să cifrez 
în cele mai rezervate chestiuni pentru vicepreşedinte, a 
determinat numirea mea la conducerea Cifrului, bucurându- 
mă şi de reputaţia unei remarcabile discreţiuni. 

Cu vreo două luni înainte, înapoiat din Suedia, cerusem 
postul liber de la Copenhaga. O încântare. Cel mai frumos 
baroc nordic. Cel mai frumos port nordic vechi. Şi nimic de 
făcut. Buzeşti mi-a răspuns: „Sigur, Camile, ai tot dreptul. 
Dacă ceri, pleci. Dar mă laşi singur?” „Bine. Dacă ai nevoie 
de mine, rămân”. Şi aşa sau altfel se hotărăşte câteodată 

soarta omului. 


Prima mea experienţă „complotistă” a fost cu telegrama 
venită de la Lisabona cu menţiunea în coadă: „A se descifra 
de Demetrescu”. M-am căznit în fel şi chip. Am refuzat orice 
ajutor, în zadar. Cer repetarea. La fel după repetare. După 
aceea, ordin observator să fie mai atenţi. Exasperat îi spun 
„în ce hal sunt ăia de la Lisabona” ca să aud: „Aoleu, astea 
sunt din categoria acţiunii speciale, pe care o descifrezi tu 
când e formula asta. Nu se bagă la dosare. Vino să-ţi dau 


cifrul” 281 

„„„posibil ca între colegi să se fi discutat mai liber. Pe atunci 
şefii erau deseori criticaţi, dar de cele mai multe ori se făceau 
că nu aud. Necazul lui Ică era cu atât mai mare, cu cât aceste 
critici sau intrigi i se păreau nedrepte şi, pe deasupra 
proveneau de la oamenii pe care-i preţuia. Coste era 
destinat, la reorganizarea ministerului, să fie numit ministrul 
ţării la Roma, iar Barbul la Berlin, legaţiile care deveniseră 
cele mai importante atunci. 

„Acum trebuie să te mai informez că se află tot la Lisabona 
un domn care petrece la Esturil şi joacă cărţi la Cazinoul de 
acolo. Şi scrie şi se interesează, de acolo, despre afacerile 
politice de aici şi îşi mai şi îngăduie să dea lecţii de patriotism 
domnului Mareşal şi mie. Să-i spui că nu avem nevoie de aşa 
ceva şi, dacă vrea, poate să joace tot la noroc la Cazino, dar 
să-şi ţină lecţiile pentru el!” (Din nou, mai bine zis, în 
continuare, Ică se monta mai tare şi ca să-l temperez, deşi 
eram surprins, l-am întrebat: „despre cine este vorba, 
domnule vicepreşedinte? „Despre cine să fie? Despre domnul 


Dianu262 care mi-a scris o scrisoare cominatorie, dură şi 

Lipseşte o pagină din manuscrisul olograf. 


62 Ņicolae Dianu (1889-?), diplomat. A ocupat diverse posturi la 
Legaţiile României din Paris, Praga, Atena, Roma, Stockholm şi 
Santiago de Chile. Director al Presei şi Propagandei în Ministerul 
Afacerilor Străine. Director general la Preşedinţia Consiliului de 
Miniştri. Ministru plenipotenţiar la Moscova. 

lipsită de conştiinţă politică. Ne face personal răspunzători de 
soarta domnului luliu Maniu. Ce crede domnul acesta (era 
unul dintre devotaţii manişti din străinătate, fost ministru la 
Moscova) că avem nevoie, domnul Mareşal şi cu mine, să ne 
spună el cine este şi ce reprezintă pentru români domnul 
Maniu?! Să vină aici să facă politică şi să vadă ce am făcut şi 
ce facem ca să asigurăm viaţa şi activitatea domnului Maniu. 
Să vadă că aşa-zisa urmărire îl garantează împotriva oricărui 
„accident”! Să ştii că nemţii mi-au cerut chiar neutralizarea 
lui, arestarea şi judecarea lui. Să vezi, d-le Demetrescu, 


dosarul Rică Georgescu265 din care eu, cu mâna mea -sănu 
vorbeşti de asta aici - am rupt filele principale care dovedeau 
spionajul sau trădarea în care voiau nemţii să-l bage, mi-au 
cerut chiar dosarul şi l-am refuzat pentru că lovea în Maniu. 
La fel cu Chastelaine pe care, de asemenea, mi l-au cerut. 
Dar e prizonier. A fost şi prins în uniformă. Te rog să ştii şi să 
spui toate astea! Uite ce am sub mapa mea, pe birou. Vino 
aici să vezi, dacă nu crezi!” „Vă cred, d-le preşedinte”. Nu pot 
spune că nu eram impresionat de indignarea şi mâhnirea lui, 
care-i aduseseră lacrimi în ochi chiar când a continuat, 
stăpânindu-se: „Stai că-ţi citesc eu!” „Români, o mână 
străină mi-a ridicat viaţa...!” Era testamentul său în cazul 
când ar fi căzut victima unui atentat montat de nemti. 

S-a mai liniştit puţin. A revenit la unele neînţelegeri de la 
Lisabona, inerente unui mic grup închis, între care se afla un 
străin de grupul de prieteni, care voia şi el să facă carieră, cu 
mijloacele pe care le avea el. Principalul mijloc era socrul său, 
Pamfil Şeicaru, un tată foarte iubitor şi care avea remuşcări 
că îşi rănise fata la gât, la o vânătoare. Marius Cişmigiu îi 
informa, bineînţeles, pe socrul său şi pe Mihai Antonescu, 
peste capul lui V. Cădere, lucru interzis de lege, dar uzual. — 
Şi la ironiile sau criticile lui Coste. 


298 Rică Valeriu Georgescu (1904-1993). Industriaş. Subsecretar 
de stat la Industrie, Comerţ şi Mine (sept. - nov. 1944); director 
general al Societarii Româno-Americane. 

În ultimele mele treceri prin Berlin se locuia în pivnițe. 
Străzile pe care aveau loc, puţini ani mai înainte, marile 
parăzi imperiale şi triumfale, erau pline cu grămezi de multe 
dărâmături dar ordonat aşezate şi miraculos de curat ţinute! 
Dispăruse, ca şters, camuflajul de joacă de mai înainte şi 
creşteau imense buncăre de beton armat unde îşi puteau 
găsi refugiul mii de automobile, mii de oameni şi care, 
moderne cetăți medievale, erau înzestrate cu artilerie 
antiaeriana. Puteau suporta bombe de tone de exploziv. 
Oamenii nu mai aveau săpun şi nici apa la dispoziţie uşoară. 
Nu mai aveam ce face cu mărcile, care nu mai erau bune nici 
de bacşiş. Falsa impresie a belşugului, cu vitrine de unde nu 
se putea cumpăra şi cu flacoane umplute cu apă, dispăruse şi 
ea. Nu mai erau nici vitrine. Ţigările, ciocolata, mezelurile 
erau aurul cel nou ca şi zahărul, grăsimea şi ciorapii. Mi s-a 
oferit, de un celebru anticar care scăpase până atunci chiar şi 
din celebra bombardare de noapte a Tiergartenului cu bombe 
cu substanţe incendiare, ce făceau şi din oamenii ce alergau 
aprinşi nişte torţe în fugă sub covoarele de bombe - un nu 
mai puțin celebru volum cu gravuri de epocă al 
ambasadorului Franţei la Constantinopol pe vremea lui 
Brâncoveanu, de Ferriol. Pe un salam. Nu mare. „Tot o să 
ardă! Măcar să mai mâncăm o dată salam!” 

La hotelul Adlon care avea cel mai bun adăpost, la opt 
metri adâncime, apartamente adevărate şi muzeu sau 
expoziţie de tot felul de instrumente de luptat cu incendiul şi 
prăbuşirea, serviciul de alarmare se făcea ca şi restul 
serviciilor, cu calm. Treceau jupânesele şi loveau din gong. 
Unii locatari nici nu scoborau. Nu eram printre aceştia, decât 
dacă prea ostenit, nu mai auzeam nimic în somnul adânc. 
Până la ultima mea trecere prin capitala germană, Adlonul 
scăpase. M-am bucurat revăzându-l. Îmi devenise o veche 
cunoştinţă. Mai cu seamă că soseam cu o mare întârziere de 
la Praga, unde fusese reţinut avionul în care mă găseam, 
pentru că Berlinul se afla sub bombardament. Când am ajuns 
acolo, spre sfârşitul după-amiezii, am zburat peste întinsul 
oraş care ardea. Aceasta mi-a fost impresia, zburând tocmai 
în zonele bombardate. Spectacol mai tare decât cel neronian. 

Înfiorâtor şi splendid cum poate fi întotdeauna focul văzut în 
largi perspective. Cred că atunci nu am auzit alarma de 
noapte. 

Nevoile oamenilor rămâneau neexprimate. Ţinuta şi o 
păstrau. Vorbeau însă ochii. Un vameş bătrân - bătrânii şi 
copilandrii asigurau serviciul în interior - a rămas ţintă cu 
ochii la săpunul mare şi gras care apărea din trusa mea, când 
am deschis-o. Mi-a fost şi milă când i l-am dat, deşi aveam 
necaz pe nemti. Copiii mai cereau câte ceva. 


Cum am mai spus, după 25 martie 1943, am fost să-l vând 
pe Duca la Helsinki, unde era însărcinatul nostru de afaceri. 
Bineînţeles că l-am rugat să ne evite, adică mie, pe viitor 
exercitarea talentelor de plastografie de care a făcut haz. Dar 
altul a fost rostul călătoriei mele în Scandinavia. Ea a fost 
motivată de faptul că nu avusesem timp de patru ani 
concediu şi acum beneficiam de o invitaţie la Stockholm a 
prietenului şi colegului Alex. Ghica. Insă sosise în Nord un 
profesor american. Hope sau Hopes, dintre apropiații 
preşedintelui Roosevelt cu misiunea să se informeze mai 
temeinic despre problemele europene, ca să-i raporteze la 
întoarcere. Primisem această informaţie prin februarie şi 
Buzeşti s-a gândit ca sub un motiv bine acoperit să 
folosească serviciile lui Duca, care-l cunoştea, cred, şi care, 
cu ajutorul unui memoriu întocmit de el, să-l poată contacta 
şi informa. Până nu de foarte multă vreme nu fusese depăşită 
în opinia publică americană situaţia noastră fată de 
Basarabia, care continuase până de curând să figureze în 
România pe hârtile americane şi publicaţiile respective, până 
a nu fi depăşit Nistrul. In aceeaşi ordine de idei, Anglia nu ne 


declarase război decât tot după trecerea Nistrului26%. Dacă 


nu cumva mă înşel. Mai juca încă, pârând a avea o oarecare 
valoare, politica Statelor Unite de repudiere a forţei şi a 
încălcării tratatelor. Cu ideea de a ne înfăţişa politica în 
perspectiva abandonului de la Munchen şi chiar a politicii 


264 Marea Britanie declară război României la 6 dec. 1941. 

anterioare Miinchenului a lui Laval265 faţă de viitoarea Axă şi 
de Mussolini mai ales, cu ani înainte de înfrângerea 
dezastruoasă a Franţei, care a determinat dominaţia 
definitivă a Germaniei pe continent şi a dus la abandonarea 
în faţa forţei a politicii tradiţionale a României, până atunci 
fără reproş. Prizonieră după pactul din 23 august 1939 de la 
Moscova266... 


Pentru că iarna anului 1941-1942 a putut însemna nu 
numai prin asprimea ei rară chiar pentru iernile ruseşti, dar 
prin lipsa de pregătire la condiţiile ei a armatei germane, ca 


şi pentru înfrângerea acesteia la Moscova267, poate mai 
importantă decât Stalingradul, a însemnat un prim bilanţ, în 
sensul că Hitler nu va mai câştiga războiul pentru că 
Germania plătea marota lui Hitler a războiului câştigat în trei 
luni - e adevărat că nici departe nu a fost. — Pentru toate 
acestea Buzeşti a întocmit un foarte cuprinzător şi foarte 
luminos memoriu în apărarea intereselor noastre. 

Sub pretextul curieratului la Helsinki, am dus memoriul lui 
Duca, lăsând la latitudinea lui faptul predării documentului, 
sau din cauza pericolului de indiscreţiuni americane, 
totdeauna ameninţător, să-l „prelucreze” verbal cu profesorul 
american care să-l lămurească pe preşedinte. Dar, cu 
memoriu sau fără, preşedintele nu s-a arătat permeabil nici la 
265 pierre Laval (1883-1945), om politic francez. Prim-ministru 
(1931-1932,1935-1936,1942-1944); ministru de Externe (1934- 
1935). Politică conciliantă faţă de puterile Axei. A condus, 
împreună cu mareşalul Petain, „regimul de la Vichy” (1942-1944). 
După eliberarea Franţei, arestat, judecat, condamnat la moarte şi 
executat. 


290.403 aug. 1939 se încheie, la Moscova, Pactul de neagresiune 
sovieto-german (Pactul Ribbentrop-Molotov), al cărui protocol 
adiţional secret delimita sferele de influenţă ale Germaniei şi 


U.R.S.S. între Marea Baltică şi Marea Neagră. 


267 în timpul celui De-al Doilea Război Mondial a avut loc, lângă 


Moscova, o mare bătălie (sept. 1940-apr. 1942), în care trupele 
germane suferă prima mare înfrângere. 

argumente mai serioase încă decât un memoriu al unui 
necunoscut tânăr Buzeşti dintr-o regiune a Europei de care 
era hotărât să nu ţină seamă. Şi asta oricât de perfect a fost 
memoriul şi cauza ţării pe care o reprezenta. 

Nu fără haz a fost faptul că la Stockholm m-am întâlnit cu 
loan Rădulescu, directorul cabinetului civil al preşedintelui, 
venit într-o delegaţie economică dar cu exact aceeaşi secretă 
însărcinare de a putea pătrunde până la trimisul personal al 
preşedintelui paralizat, ca să-l poată ajuta la informarea de 
care era atât de străin. 


larna anului 1941-1942 a putut însemna din punct de 
vedere militar, prin asprimea ei, rară chiar pentru iernile 
ruseşti, şi prin lipsa de pregătire a armatei germane pentru a 
o înfrunta, un bilanţ, un prim bilanţ în sensul că Hitler nu va 
mai putea câştiga războiul după înfrângerea netă de la 
Moscova. Germania plătea „marota” războiului câştigat în 
două-trei luni! — E adevărat că nici departe n-a fost. — In 
orice caz, după Stalingrad, întorsătura indica înfrângerea. 


În ultimele luni de iarnă în 1943, cred că prin februarie, 
conducerea ministerului a fost informată despre o misiune 
încredinţată de preşedintele Statelor Unite unui profesor 
Hope (Hopes?), un apropiat al său, în Suedia, unde urma să 
rezideze un timp şi să se informeze mai temeinic despre 
problemele europene şi pe urmă de a-i raporta lui Roosevelt. 
Atunci, Buzeşti, luând drept pretext faptul că nu avusesem 
concediu în ultimii doi ani, mi-a aprobat să-mi petrec un 
concediu mai lung la Stockholm, unde eram invitat de Al. 
Ghica, coleg şi prieten bun. De fapt, însă, aveam misiunea de 
a împinge călătoria până la Helsinki, unde urma să predau lui 
Gh. Duca un luminos memoriu redactat de Gr. Niculescu- 
Buzeşti - nimeni în afară de Duca şi de Ghica nu urma să ştie 
de acest memoriu şi [de aceste] însărcinări. Buzeşti lăsa la 
latitudinea lui Duca folosirea lucrării. Putea ori s-o 
încredinţeze trimisului american pe care-l cunoştea, ori să 
utilizeze fondul memoriului în diverse conversații cu acesta. 

Se arăta acolo, an cu an şi eveniment cu eveniment, 
statornicia politicii României şi fidelitatea ei faţă de alianţe şi 
de angajamentele internaţionale pentru menţinerea păcii şi a 
drepturilor ei recunoscute. Ce a însemnat abandonul de la 
Munchen şi cel imediat următor al restului Cehoslovaciei, de 
către puterile vestice, fie aliate, fie garante. Ce a însemnat 
înţelegerea germano-rusă. De asemenea, ce a însemnat 
lunga acţiune politică de înţelegere cu Hitler şi Mussolini a lui 
Laval, nu numai după înfrângerea Franţei dar şi ani de zile 
înainte. Şi bine înţeles cum toate acestea au constrâns 
România să ajungă în situaţia de atunci. Şi altele. 

Până la urmă, în faţa riscului unor indiscreţii întotdeauna 
posibile de partea americană, ne-am hotărât să nu-i predea 
documentul. Deşi argumentele erau deosebit de tari, 
încercarea aceasta nu a dus la nici un efect practic. Fusese 
depăşită situaţia noastră, încă tare când Basarabia continua 
să figureze pe teritoriul român în hărţile americane şi 
publicaţii, până a nu fi depăşit Nistrul. La fel Anglia nu ne-a 
declarat război, decât tot după trecerea Nistrului. Juca încă 
politica Statelor Unite de repudiere a politicii de forţă şi de 
încălcare a tratatelor. 


Cu acelaşi prilej, Gr. Niculescu-Buzeşti m-a însărcinat să 
atrag atenţia membrilor misiunilor noastre din Nord asupra 
discursului regelui de Anul Nou către Corpul Diplomatic, ca 
răspuns la cel al Nunţiului Andrea Cassulo de felicitări şi urări 
(| ianuarie 1943). Să atrag clar atenţia membrilor misiunilor 
noastre din Nord şi altora în cursul conversaţiilor în societatea 
suedeză şi finlandeză, fără a avea aerul că o fac într-adins şi 
mai puţin să am aerul că precizez un atac la politica externă 
a Mareşalului. La fel urmau să facă Al. Ghica şi Gh. Duca la 
Helsinki. Lucrul acesta l-a făcut vreo două luni mai târziu 
Buzeşti el însuşi, răspunzând, tot la Stockholm, într-un 
interviu, întrebărilor unui sau unor ziarişti suedezi, care au 
mai şi umflat ceva din textul răspunsurilor, fără însă a le 
deforma. Bineînţeles, faptul a stârnit vâlvă în ambele 
capitale. 

Obişnuiţi cu formulele rituale în general şi mai cu seamă cu 
cele ale regelui, personaj oficial cu un foarte limitat şi şters 
câmp de activitate, niciun diplomat sau funcţionar al 
misiunilor nu citise discursul! 

În el, regele arăta că România nu urmărea decât să lupte 
pentru ceea ce era al său, singurul ţel al luptei sale. 
Exprimarea era limpede şi cuprindea, implicit, repudierea 
formulei şi ţelului Mareşalului, a războiului total, a războiului 
ideologic şi „sfânt”. 

Buzeşti susţinuse pe lângă rege necesitatea acestei 
manifestări şi nu numai el ci şi toţi factorii politici dar el pe 
atunci era numai sfătuitorul principal al suveranului printre 
ceilalţi consilieri ai Suveranului (l. Mocsonyi-Styrcea, M. 


lonniţiu268 etc.) şi nu avea nici o legătură de înfeudare faţă 
de vreun alt şef politic. Lucrul acesta nu s-ar fi potrivit, ci ar fi 
contrazis imparţialitatea pe care trebuia să o păstreze în 
calitatea sa. Este adevărat că, datorită acesteia luliu Maniu, 
cunoscându-l foarte repede, i-a acordat o preţuire a 
inteligenţei sale şi o încredere în caracterul său deosebit şi 
foarte rar, poate chiar niciodată manifestată atât de evident, 
chiar şi atunci când rareori punctele lor de vedere nu au 
coincis în totul. lar în ceea ce priveşte recunoaşterea 
personalităţii şi a rolului lui Maniu, mărturiseşte însăşi situaţia 
de atunci a forţelor apropiate. Niciuna, fără nici o excepţie 
atunci, nu a văzut pe altul drept conducător al tuturor 
factorilor ce se opuneau lui Antonescu şi niciuna nu a 
recomandat, în primul rând, un alt viitor prim-ministru al 
schimbării, în afară de el însuşi. 

Datorită aceloraşi circumstanţe, nici Nunţiul, nici Killinger - 
care nici nu ştiau româneşte - nu şi-au dat seama, pe loc, 
despre ce vorbea regele. 

Nici chiar Antonescu care fusese, pe deasupra, îndârjit de 
un incident de protocol. După ce a redactat discursul, i-a 


208 Mircea lonniţiu (1921-1991), inginer şi publicist. Secretar 
particular al regelui Mihai | (1944-1947), calitate în care a avut un 
rol important în consilierea Suveranului privind pregătirea şi 
înfăptuirea loviturii de stat (23 aug. 1944). A părăsit România, 
stabilindu-se în S.U.A. (1948). 

revenit lui lonel Mocsonyi-Styrcea rolul de a-l strecura la viza 
respectivă a vicepreşedintelui, viză necesară pentru orice 
manifestare publică a monarhului. 

Inspirându-se de la un precedent, când Ică a strecurat la 
semnat regelui  decretul-lege privind organizarea şi 
funcţionarea Fundațiilor Regale şi când făgăduielile acestuia 
făcute la cererea regelui, ca fundaţiile să nu fie instrumente 
de propagandă ale regimului nu au fost respectate, Styrcea, 
care îndeplinea funcțiunile şi de mareşal al Curţii, fiind 
secretarul particular al lui Mihai, a cerut audientă lui M. 
Antonescu târziu seara, speculând mai întâi faptul că acesta, 
care muncea mult şi era şi o fire discursivă, va fi obosit. A 
mai socotit şi bunăvoința pe care Mihai Antonescu o arăta din 
ce în ce mai marcat regelui şi mamei sale. Şi, în fine, a 
pregătit discursul astfel scris la maşină, bineînţeles că să 
înceapă şi să continue aşa cum conveniseră într-o discuţie 
anterioară, strecurând formula cu pricina astfel ca nici la 
începutul şi nici la sfârşitul discursului să nu fie aparentă. Pe 
de altă parte, profitând de acea oboseală şi de acea 
bunăvoință şi fiind şi lonel un discursiv, l-a ameţit cu vorba pe 
vicepremier, în aşa chip că acesta a vizat documentul; cum 
spune francezul totul a mers „comme une lettre ă la poste!” 
lar în timpul ceremoniei de la Palat, a profitat de un moment 
de neatenţie a Mareşalului care s-a aşezat pe aceeaşi treaptă 
pe care se găsea regele şi l-a trimis pe maestrul de 


ceremonii, colonelul Ullea26%, să-i atragă atenţia şi să-l roage 
să se aşeze conform protocolului. Mareşalului atât i-a trebuit, 
să fie înfruntat ca să se înfurie, să refuze categoric să 
schimbe de treaptă şi să nu mai asculte nimic din discursurile 
de care atunci, ca să întrebuinţez o expresie vulgară dar 
potrivită, i se fâlfâia. Killinger a venit însă peste o zi, două să 
protesteze, după ce i s-a atras şi lui atenţia, iar Mareşalul 
convins că totul pornise de la Styrcea l-a convocat imediat 
pentru lămuriri şi explozie în seara târzie a aceleiaşi zile la 
vila de la Băneasa. L-a primit cu o atitudine dură, înconjurat 
de nişte aghiotanţi, era prezent printre aceia col. Zaharia, 


203 Octav Ulea, colonel, maestru de ceremonii. 

erou de război, infirm de o mână şi foarte politicos, lonel 
Mocsonyi-Styrcea se aştepta la o arestare chiar. Era prezent 
şi Mihai Antonescu. 

La gravele imputări ale Mareşalului, omul regelui i-a 
răspuns ca totul fusese făcut după regulă - Mihai Antonescu 
contestase cu toată energia (şi cu bună credinţă) faptul ca 
văzuse şi mai puţin că aprobase discursul buclucaş. Când |. 
Mocsonyi-Styrcea i-a arătat exemplarul vizat, lcă a rămas 
mut, chiar mut, iar Mareşalul i-a spus, plictisit mai mult, „lar 
mi-ai făcut-o, Ica!” 

Urmarea directa şi imediată a acestui episod a fost un 
ordin de mobilizare şi trimitere pe front a „soldatului T.R”. lon 
Mocsonyi-Styrcea care ordin a fost anulat de rege. Atunci, în 
continuare, s-a prezentat o echipa de la Interne să-l ridice pe 
Styrcea de la el de acasă, la Sos. Kiseleff. lonel a sărit peste 
zidul curţii şi s-a refugiat la Palat, unde a fost găzduit de rege 
şi de unde a refuzat să se ducă la Ministerul de Interne, unde 
a fost din nou convocat, cu asigurări liniştitoare, din partea lui 


Pichi Vasiliu270. Dar pe care nu le-a crezut şi i-a cerut, 
conform protocolului Curţii, să vină acela să-i vorbească la 
Palat. 

Totul s-a complicat cu ameninţări directe ale lui lon 
Antonescu faţă de rege şi cuibul de agenţi anglofili de lângă 
el, de punere „în concediu” a suveranului, „concediu” silit, cu 
intervenţia lui Ică, cu ceartă între acesta şi Mareşal şi în fine 
cu un fel de arbitraj al primului preşedinte al Casaţiei. Şi s-a 
terminat printr-un compromis: aghiotanţii regali au fost 
înlocuiţi cu alţii aleşi de rege. Lui Styrcea i s-a retras 
delegaţia de a face funcțiuni de mareşal al Curţii, mareşal a 
fost numit un prieten al Mareşalului Antonescu, iar şeful Casei 


270 Constantin (Piki) Vasiliu (1882-1946), general de corp de 
armată. Unul dintre colaboratorii apropiaţi ai mareşalului 
Antonescu. Inspector general al Jandarmeriei (sept. 1940-aug. 
1944). Subsecretar de stat (ian. 1942-aug. 1944) la Ministerul de 
Interne pentru Poliţie şi Siguranţă. Arestat (aug. 1944), transportat 
în U.R.S.S. (sept.), readus (apr. 1946), judecat în procesul 
mareşalului |. Antonescu (mai 1946), condamnat la moarte şi 
executat (1 iun. 1946) la Jilava. 

Militare a fost numit generalul Sănătescu care era în bune 
relaţii şi cu Antonescu. Pentru alegerea lui Sănătescu, Buzeşti 
a strâns multe informaţii din multe surse, dorind să ştie dacă 
e un om de încredere şi devotat regelui. Părinţii mei fiind 
vechi şi buni prieteni cu soţii Sănătescu, mama din şcoală cu 
d-na, am putut şi eu, fiind întrebat de Buzești care ştia despre 
aceste legături, să confirm bunele intenţii ale generalului. In 
fine loan Mocsonyi-Styrcea a fost însărcinat cu funcţia de 
mare maestru al vânătorilor regale, tot o înaltă dregătorie de 
Curte, care-i asigura aceleaşi posibilităţi de a-l vedea pe rege, 
ceea ce era important. Dar el a păstrat „un dinte” împotriva 
lui Maniu, încă şi în puşcărie, la Piteşti, unde ne-am reîntâlnit, 
cum că l-ar fi abandonat în final, sfătuindu-l să cedeze 
funcţiile de mareşal al Curţii regale, după ce tot timpul mai 
înainte îl susţinuse şi sfătuise să nu cedeze. Dar nici 
mareşalul Antonescu nu putea fi umilit şi nici rupte toate 
punţile cu el, pe o chestiune ajunsă până la urmă personală. 

Despre rolul determinant al lui Buzeşti nu s-a aflat nimic! 

Nu despre toate acestea am discutat cu toţi românii din 
Nord, ci numai cu Gh. Duca şi Al. Ghica cu care mi-aduc 
aminte că am făcut haz de una sau de alta, când am ajuns la 
Stockholm la 25 martie 1943 şi peste puţine zile la Helsinki, 
în mai m-am reîntors în tară, prin Copenhaga. 


Suedia ţară neutră, bogată, lipsită de oameni săraci, de 
proletari - am asistat la Uppsala la o manifestaţie comunistă 
cu participanţi tot atât de bine îmbrăcaţi şi eleganţi ca şi 
restul populaţiei, cu bogății de minereuri de fier şi cu vestite 
industrii de oţel, trăia încă din plin, dar deja raţional, de 
teama unui atac german, reamintit în permanenţă de 
vecinitatea Norvegiei ocupate271. Un original indiciu al 
acestei temeri îl constituiau stivele nesfârşite de lemne, 
strânse şi depozitate pe mai toate străzile Stockholmului, în 
vederea aprovizionării cu acest material atunci când ar fi 


ZA Norvegia este ocupată (apr. 1940-mai 1945) de trupele 


germane. 

venit clipa ca mâna de lucru să fie concentrată în alte direcţii 
de activitate. Pronunţata antipatie a populaţiei fată de 
germani se putea băga de seamă în faptul că nu mai vorbea 
nimeni nemţeşte, deşi era limba străină cea mai bine ştiută. 
Curăţenia de laborator a străzilor, cinstea greu de conceput a 
locuitorilor acelei ultracivilizate ţări unde am văzut o poşetă 
atârnată într-un copac şi m-am făcut de râs întrebând de ce 
nu era dusă la obiectele pierdute, când mi s-a răspuns „la noi 
nu există aşa ceva. Când pierde cineva ceva vine să şi-l ia de 
acolo unde l-a pierdut”. Manifestările cu pavoazări de drapele 
norvegiene şi daneze aveau loc cu orice prilej menit să arate 
solidaritatea nordică prin tot felul de chete sau sărbătoriri 
naţionale. 

Era totuşi ceva şi la Stockholm, ceva care m-a impresionat 
încă mai mult în Iberia, mai cu seamă la Madrid. Ceva 
sufleteşte altfel, străin. Lipseau efectele războiului, efectele 
directe. Acelea care determină o anume expresie comună. 
Distrugerile, nenorocirile de tot felul, grijile acumulate, toate 
acestea întinse peste toate ţările aflate în război, victorioase 
sau învinse, libere sau ocupate, toate erau apăsătoare. 
Ceilalţi păreau nepăsători. 


Mersul progresiv al distrugerii şi întinderii mizeriei l-am 
putut vedea cu prilejul celor nouă opriri la Berlin. O dată în 
februarie 1941, în drum spre Moscova. Oraşul calm, victorios, 
impresionant camuflat ca într-o joacă, la care participam şi 
eu fără voie, cu plase imense şi frunziş artificial întinse pe 
deasupra vestitelor mari artere de circulaţie, Sieges-Allee şi 
Unter den Linden, menite să le schimbe înfăţişarea cu alta 
refăcută. Populaţia încă neînfricată, datorită celebrei asigurări 
a lui Göring, autorizând pe oricine să-i schimbe numele dacă 
intangibilitatea oraşelor Reichului al Ill-lea n-ar fi asigurată. 

Lipsurile erau evidente însă. Dominau raţii reduse în 
alimentaţie şi ersatzuri de diferite culori. Vitrinele deveniseră 
cvasi intangibile, bune numai de decor, în flacoane şi sticle, 
prezentate acolo, era apă. Am vrut să mă conving şi am cerut 
un flacon de lavandă. Vânzătorul bătrân m-a refuzat cu un 

mirat „ce, dta nu ştii?!” În timpul celorlalte opt opriri, patru în 
toamna 1943 spre Lisabona dus şi întors, tot patru spre 
Stockholm-Helsinki în primăverile 1943 şi 1944, au dispărut 
camuflajele de joacă şi au apărut întâi străzi distruse şi 
incendiate, pe urmă cartiere întregi. Am plecat azi de la 
Tempelhof şi după câteva zile l-am regăsit distrus şi înlocuit 
cu o baracă. Gradat a mers totul dar repede, aşa că am ajuns 
să văd, atunci când am străbătut oraşul, o dată, cu trenul, 
zeci de km, numai imobile arse, numai zidurlile] şi cadrele 
ferestrelor în picioare, fără planşee şi acoperişuri. Totul era 
mai rău decât înfiorător. O permanenţă a distrugerii. Oamenii 
însă, palizi, verzi păreau pe camuflaj, îşi păstrau ţinuta! 

lacă mai îmi aduc aminte mai mult sau mai puţin exact, de 
teoria senzaţiilor auditive, a senzaţiilor în general: o dată 
depăşită o frecvenţă maximă, ele nu se mai percep distinct, 
ba chiar uneori deloc. Aşa m-am gândit în decursul celor nouă 
treceri ale mele prin Berlin şi mai cu seamă am realizat. Din 
februarie 1941, prin martie, mai, septembrie, decembrie 
(ultimele trei luni de câte două ori) şi mai iunie 1944, 
sensibilitatea mea îmi părea că începuse să refuze groaza 
faţă de efectele progresive ale bombardamentelor de zi şi de 
noapte. În ultimele mele treceri pe acolo se locuia în pivnițele 
caselor dărâmate. Străzile pe care cu numai patru-cinci ani 
mai înainte aveau loc marile parăzi ale celui de al Ill-lea 
Imperiu german în triumf, erau pline de grămezi, bine 
ordonate, de grămezi de dărâmături, miraculos de curat 
ţinute străzile cu asemenea grâmezi! Dispăruse ca şters 
camuflajul cu plase înfrunzite care acopereau cartiere întregi, 
Unter den Linden, Sieges-Allee etc. Camuflaj de joacă 
imensă, dar sub care publicul circula fără grijă pe jos sau în 
automobile şi camioane pe dedesubtul acelei imense plase cu 
frunze aşternute peste oraş, ca într-un basm. 

Crescuseră în schimb cele mai noi reacţii la acest 
bombardament îndârijit. Nişte imense buncăre de beton 
armat, ultramoderne cetăţi medievale ca aspect, nişte 
Bastilii, unde îşi găseau refugiul mii de automobile, mii de 
oameni şi unde apărarea antiaeriană era bine înzestrată. 
Puteau suporta bombe de tone de exploziv. Oamenii, 

nehrăniţi, nu mai aveau săpun şi nici apă uşor la dispoziţie. 
Nu mai aveau ce face cu mărcile, care nici de bacşiş nu mai 
erau bune. Falsa impresie de belşug atât de idiot impusă de 
regimul totalitar, cu vitrine de unde nu se putea cumpăra 
nimic şi cu flacoane de lavandă umplute cu apă, dispăruse şi 
ea până la urmă, încetând astfel măcar un prilej de iritare a 
oamenilor, cărora nu le place să fie consideraţi idioţi. Nu mai 
erau vitrine. Eu însumi am verificat chestia cu lavandă. Un 
singur lucru am mai putut cumpăra fără nici o dificultate: 
butoni de manşetă cu pietre semiprețioase şi o brățară la fel 
pentru mama. Toate s-au pierdut. 

Orice fel de ţigări, săpun, ciocolată, mezeluri, zahăr, 
grăsime şi ciorapi de mătase erau aurul cel nou, substanţe 
dătătoare de viaţă. Un celebru anticar, care scăpase din 
imensa bombardare de noapte a Tiergartenului cu bombe 
incendiare, care aprindeau şi pe oamenii în fugă încoace şi 
încolo, cu toate saltelele pe care şi le luau în spate, scăpase 
fără pagube şi bietul om mi-a oferit pe un salam un nu mai 
puţin valoros album cu gravuri otomane şi moldo-valahe din 
1700 al ambasadorului francez Ferriol, la Constantinopol. 
Salamul nu era mare. „Tot o să ardă. Măcar să mai mâncăm o 
dată salam”. Deşi intenţia mea a fost bună, ar fi fost un 
adevărat jaf, dar şi astăzi regret excesul de scrupule ca pe o 
faptă rea. Prea deseori prostia este o faptă rea. 


La hotelul Adlon, care avea cel mai bun adăpost din 
cartierul cel mai central, cu un adăpost de opt metri 
adâncime şi câteva planşee de beton; apartamente 
adevărate, camere în şir iar mobilierul ca un muzeu; în afară 
de canapele şi scaune, o nesfârşită înşirare de tot felul de 
sape şi lopeţi, instrumente de luptat cu prăbuşirile şi cu 
incendiile. Serviciul de alarmare se făcea, ca şi restul 
serviciilor, cu calm. Câteodată se vedea că acoperea o 
tensiune. Treceau jupânesele pe culoare bătând din gong. 
Unii locatari nici nu coborau în adăpost. Nu am fost printre 
aceştia decât o dată, dar nu de curaj, ci pentru că fiind şi 
prea ostenit şi având un somn bun de om tânăr, am dormit 

chiar buştean şi n-am auzit gongul! Până la ultima mea 
trecere am regăsit întotdeauna Adlonul neatins. Greoaie 
clădire cu toate sălile, saloanele, încărcate de oglinzi, 
stucaturi, candelabre şi covoare, culoare largi, camere mari 
de ar fi putut dormi întruna, pe priciuri în trei rânduri, ca în 
puşcăriile româneşti în vremile lor bune, vreo treizeci de 
persoane. Aşa, numai una sau două. Sălile de baie cu câte 
două căzi mari să înoţi în ele, de frumoase faianţe cu desene 
albastre frumos văzute din apa chioară. Totul sfârşit de secol 
XIX, un amestec mai amplu între Hotel Boulevard din 
Bucureşti şi Hotel Coroana de la Braşov. M-am bucurat când 
am revăzut ultima oară Adlonul. Mai cu seamă că soseam 
după o mare întârziere de la Praga unde avionul fusese 
reţinut mai multe ore, pentru că Berlinul era sub 
bombardament. Când spre sfârşitul după-amiezii am zburat 
peste o parte a oraşului întins, era încă în flăcări. Aceasta mi- 
a fost impresia, deşi e probabil că nu ardea tot, dar viziunea 


era aceea a unei întinse catastrofe, mai ample mult decât 


cea neroniană de la Roma?72, deşi şi acest înfiorător 


spectacol avea în el ceva splendid, cum este întotdeauna 
focul văzut în largi perspective. 

In oraş, în tramvai, nevoile oamenilor păreau că rămân 
neexprimate. Privirile erau expresive, dar ţinuta fără reproş şi 
fără neglijenţă exterioară. Fetele verzi. Mi s-a spus că din 
cauza camuflajului. O dată la control la aeroport un vameş 
bătrân - bătrânii şi copilandrii asigurau serviciul în interior - a 
rămas cu ochii ţintă la săpunul mare, gras şi colorat care 
apărea în trusa mea când am deschis-o. Mi-a fost chiar milă 
când i l-am dat, deşi aveam necaz pe nemți. Cei bătrâni nu 
cereau decât din priviri, copiii mai cereau, săracii. Aşa un 
băieţandru, blondin, deşirat, cu pete roşii în obraz, hamal la 
gara Tempelhof, care ajunsese să mă cunoască după atâtea 
treceri pe acolo, sfios, a îndrăznit totuşi să îmi ceară, 


272 Nero Claudius Caesar (37-68), împăiat roman (54-68). A 
instituit o guvernare autoritară şi crudă (îi cad victime mama sa 
Agrippina, soţia sa Octavia şi profesorul şi mentorul său, Seneca). 
Este învinuit, după toate probabilitățile, de a fi provocat un uriaş 
incendiu (64), care, în nouă zile, a distrus 2/3 din Roma. 

întrebându-mă dacă mă duc la Lisabona, să-i aduc şi lui un 
pacheţel de ciocolată. Mi-a părut rău că, deşi văzusem cele 
câte le văzusem şi „valoarea” mărcilor, nu mă gândisem să 
procedez aşa de mai înainte. Când m-am întors din Portugalia 
i-am adus nişte ciocolată şi un pachet de ţigări Camel, dar 
când să mă urc în automobilul cu viceconsulul Marin Nicolau 
Golfin, care venise să mă ducă la Legaţie, nu m-a văzut când 
i-am strecurat ciocolata, dar m-a surprins - e chiar cuvântul - 
când îi strecuram Camelul şi spre ruşinea mea, mi-a fost tare 
ruşine când i-a luat repede pachetul de Camel şi i-a dat un 
pachet de ţigări româneşti: „Pentru el, şi astea sunt bune”. 
M-am abținut în faţa acestei atât de caracteristice judecăţi de 
care are în lume parte omul slab şi, fără filosofie dar cu mai 
multă abilitate, i-am strecurat nevăzut de astă dată de 
duşman, un alt pachet de Camel şi-am fost bucuros ca un 
şmecher care a dat o lovitură. Nu intră în obiceiul meu să 
înghit asemenea lucruri, dar m-am gândit că omul venise cu 
maşina, că benzină nu prea era, nici ţigări Camel, deşi 
membrii oficiilor aveau raţii asigurate, cel puţin aşa cred. Şi 
desigur prea multe Camel-uri nu găseau ei pe acolo. In epoca 
aceea am apucat faza depăşită, a lui Göring, care anunţase 
„în loc de unt, tunuri” dar acum nu mai aveau nici unt şi nici 
tunuri. Francezii spun când o păţesc rău „j'en ai vu de toutes 
les couleurs”. Chiar din toate culorile, am văzut tot felul de 
preparate alimentare-gastronomice tot la Adlon, minuscule şi 
multicolore, ersatzuri cu cartele, servite însă frumos ca la un 
mare restaurant internaţional. În tăcere. 

Am circulat în Berlin şi nopţile sub camuflaj total şi în stare 
permanentă, cel puţin, de prealarmă. Această situaţie era, ai 
fi spus, indestructibil legată de Berlinul acelor ani. Se 
ajunsese şi mai departe. S-ajunsese să nu se mai dea alarma 
dacă veneau formaţii mici de avioane şi care bombardau deci 
numai porţiuni mici într-o anume regiune a Berlinului. Berlinul 
avea peste şasezeci de km lungime traversat de calea ferată 
şi când m-am dus la Lisabona l-am străbătut cu trenul ziua. 
Peste o oră, la dreapta şi la stânga numai ruine, ruine chiar în 
relief. Casele din cartierele nerezidenţiale, erau înalte de vreo 
patru etaje, cam toate la fel, toate, fără excepţie, toate arse, 

zidurile exterioare închizând un spaţiu interior gol, ca o cutie 
de chibrituri goală. Am văzut asta şi din avion. Eram ca vrăjit 
şi treceam de la o fereastră la alta. Vagonul era gol, puţină 
lume călătorea. Orice călător intra în Germania, primea la 
punctul de intrare un număr fix de cartele de tot felul. Care 
erau şi ele foarte căutate. 


Parisul, întotdeauna incomparabil, căpătase un farmec cu 
totul neaşteptat. Surprinzător faţă de el însuşi, acela din 
trecut. Lipsa aproape totală a benzinei a făcut să dispară 
aproape cu totul circulaţia automobilelor. Pe străzi, pietoni 
mai puţini şi numai biciclete şi triciclete, mai rare acestea, 
pentru transporturi de persoane şi de mărfuri. Puţine. 
Alimentele şi ele puţine, raţionalizate, într-un oraş unde 
mâncarea avusese un loc artistic. Apăruseră în consum nişte 
vegetale ignorate în trecut de toată lumea, încălzitul, săpunul 
aproape de limita zero. 

Şi totuşi în marile localuri, la preţuri astronomice, se mânca 
la fel ca altă dată, tot ce doreai. Cu o plăcere înzecită, aşa 
cum trebuie să fi fost când se ieşea din pustiu. Am simţit 
asta, după Berlin, la „Maxim's” când m-au invitat Paul 
Zănescu şi Radu Pleşa împreună cu Alice Cocea, într-o seară 
la o masă supremă. Până şi gustul mi s-a schimbat. N-am mai 
putut fără vreo două-trei duzini de stridii după care niciodată 
nu mă dădusem în vânt. Prietenii mei veniseră să mă vadă de 
la Vichy, noaptea, cu trenul. Chiar cu o seară înainte săriseră 
nişte vagoane conform obiceiului, care era respectat şi ziua 
chiar! 

Cu ei am circulat în acel Paris care se înfăţişa cu o nouă 
melancolie pe străzile goale, cu palatele şi casele vechi, 
frumoase acum prin ele însele în izolarea la care le reducea 
lipsa de circulaţie. Ca şi ele, copacii bătrâni îşi recăpătau 
parcă vechimea. Această nouă melancolie pariziană nu a 
putut fi percepută decât în Parisul ocupat în aceste 
condițiuni. Ea se adăuga sentimentului nostalgic 
dintotdeauna degajat de cheiuri, de insule şi de cartierele 
romantice, clasice. Oraşul era ca adormit şi se arăta aşa într- 

o nouă frumuseţe unor ochi şi urechi chiar, care nu se mai 
pierdeau în forfota circulaţiei şi zgomotul ei. Războiul 
adusese înfrângerea şi mizeria cu o contribuţie, la început, de 
cinci sute de milioane de franci pentru întreţinerea armatei 
de ocupaţie, pe zi. Topinamburul [dovleacul] trecuse de la 
hrana porcilor la aceea a oamenilor. 

Din farmecul acesta nespus al frumuseţii noi şi neaşteptate 
a Parisului, nu rareori erai trezit noaptea de focuri de armă şi 
de împuşcarea unor militari germani. Şi iarăşi nu numai 
noaptea ci şi ziua. Din fericire n-am avut parte să văd aşa 
ceva. 

Până la Paris am fost încântat să trec prin Saar, cu grămezi 
de cărbuni dar cu orăşelul Saarbrucken, de poveste de fraţii 
Grimm. Case mici şi multicolore. Dar şi de la Paris călătoria 
cu trenul m-a încântat în continuare, oferindu-mi un joc de 
perspective rare. Acela al oraşelor Orleans şi Tours 
împodobind malul înălţat în râpă, povârnite pe el la oarecare 
înălţime [faţă de] fluviul leneş al Loarei, scurgându-se şi 
întinzându-se la soare la poalele lor. Acela al Bordeaux-ului 
străbătut de Garonne, întinzându-se spre Atlantic. Bayonne 
pe fluviul Adour, pe fluviul cel mai albastru din acea zi cu 
soare. La Hendaye perspectiva s-a schimbat. Mai sălbatică. 
Pirineii ajungeau chiar până la ocean, podind cu lespezi late 
apa de cristal a râului Bidassoa. De la Hendaye am trecut la 
Irún, oraş de munte şi de prăpăd încă vizibil din războiul 
civil275. lar după ruine splendoarea de la San Sebastiân. Din 
tren, de pe munte, oraşul, o parte a lui, în jurul unui golf de 
stâncă fără plaje, cu ape adânci limpezi de vedeai în fundul 
lor. Casele albe, frumoase, vile mari cu obloane verzi în jurul 
golfului, subliniază perspectiva în continuare nesfârşită a 
mării verzi de Biscaya. 

A doua zi de dimineaţă, perspectiva a devenit lunară. 


273 Referire la Războiul civil (1936-1939) din Spania, soldat cu cca 
un milion de morţi, şi, care devine, prin intervenţia Germaniei şi 
Italiei de partea lui Franco, comandantul-şef al forţelor naţionaliste, 
şi a U.R.S.S., Mexicului şi Brigăzilor internaţionale de partea taberei 
republicane, o confruntare în plan european între fascism şi 
comunism. 

Coboram coasta podişului vechii Castilii spre cea nouă la 
Madrid. Munţi aspri, fără copaci, fără verdeață, mai mult cu 
stânci rotunjite decât ascuţite cu piatră cenuşiu-verzuie sau 
roşiatică. Cu câte o colibă de bolovani şi cu povârnişul din 
jurul ei împrejmuit, hotărnicit tot cu bolovani, ca un zid 
pipernicit. 

A fost o călătorie a culorilor, a apelor bogate cu toată 
greutatea lor şi a aridităţii, rând pe rând. La sfârşitul ei, 
coborând coasta podişului, am ajuns să vedem partea de 
unde începea să se vadă Madridul. 

Totul era frumos şi interesant pe unde treceam, în această 
călătorie, dar şi situaţia mea de călător care venea din zonele 
bântuite îmi uşura pătrunderea în suflet a atâtor frumuseți. 

Am datorat acea plăcere unei asemenea călătorii pe care 
puţini, prea puţini particulari o mai puteau face - greşesc, nici 
un particular nu mai putea călători prin ţările în război şi 
zonele ocupate fără un interes de stat - faptului că spre 
sfârşitul verii 1943 am fost invitat la Lisabona de colegii şi 
prietenii mei, Aristide Burileanu şi soţia sa, să stau la dânşii 
dacă m-aş hotări să fac odată şi eu un curierat acolo, unde 
mai număram doi alţi buni prieteni şi colegi, Brutus şi Tanţi 
Coste. Îmi aduc cu atât mai viu aminte de această invitaţie, 
pentru că mă găseam în casă la unchiul doamnei Burileanu 


născută Balş, N. Polizu-Micşuneşti274, când după mai bine de 
doi ani, o neaşteptată (relativ, pentru că ocuparea ltaliei 
reînnoia această perspectivă, dar reocuparea nu avusese 
totuşi încă loc) alarmă aeriană ne-a reamintit brutal că 
Bucureştii redeveniseră teatru de război chiar dacă atunci, 1 
august 1943, nu capitala ţării fusese bombardată, ci capitala 


petrolului românesc, în cunoscutul raid de 2279. 


274 Nicolae Polizu-Micşuneşti (1874-1951), avocat, om politic şi 
publicist. Rând pe rând, conservator, conservator-democrat şi 
naţional-ţărănist. Membru al Comisiei pentru unificarea legislativă 
(1922), prezidată de Gh. Buzdugan. Subsecretar de stat la 
Preşedinţia Consiliului de Miniştri (7-13 iun. 1930). Ales deputat în 
alegerile parlamentare (nov. 1946) pe listele P.N.Ţ. invinuit de 
spionaj, este arestat; moare în timpul anchetei. 

Când cu formule curtenitoare am înfăţişat lui M. Antonescu, 
după repetări ale invitaţiei, dorinţa mea de a pleca curier la 
Lisabona, un oraş dintre cele mai frumoase şi un oficiu 
diplomatic dintre cele mai interesante, capitală neutră, care 
împreună cu celelalte patru, Ankara, Stockholm, Berna şi 
Vaticanul, reprezenta un larg canal, o fereastră deschisă, de 
informare, de contacte posibile oricând cu lumea liberă, de 
riscuri inerente, dar şi de viaţă care mai rămăsese uşoară, 
şeful mi-a arătat o vie satisfacţie. Vicele îşi cheltuia destulă 
putere de muncă pe care o avea mare, energie şi iluzii, care 
nu erau mai mici, cu oficiul de la vărsarea Tagelui, de unde 


datorită lui Salazar276, îşi menaja legături cu cei de partea 
cealaltă a baricadei şi chiar spera să-l convingă pe W. 


Churchill277 de dreptatea cauzei româneşti prin intermediul 
aceluiaşi. De altfel, dictatorul portughez cu un picior ideologic 
în Axă, cu altul practic în alianţa de la Methuen şi în recenta 
cedare de baze către Statele Unite în Azore (chiar dacă nu le 
cedase încă, lucrul nu era străin de intenţiile sale), se afla 
într-o poziţie care prezenta unele certe asemănări cu aceea a 
Antoneştilor, minus riscurile acestora. 

Oficiul de presă de acolo ca şi celelalte, trimitea cele mai 


219 ai aug. 1943, aviația americană (177 bombardiere) cu baza 


din Benghazi (Libia) a efectuat un atac aerian, de la mică înălţime 
(până la 150 m) asupra Ploieştiului şi zonei înconjurătoare, soldat 
cu rezultate limitate. Aviația şi artileria antiaeriană română şi 
germană au doborât 41 de avioane. 


276 Antonio de Oliveira Salazar (1889-1970), om politic portughez. 
Prim-ministru (1932-1968). A instaurat în ţară un regim 
corporatist, iar în timpul conflagrației mondiale, a declarat 
neutralitatea Portugaliei. 


277 Winston Churchill (1874-1963), om politic britanic. Liderul 
Partidului Conservator (1940-1955). Ministru de mai multe ori şi 
şef al guvernului de coaliţie (1940-1945) şi apoi al celui 
conservator (1950-1955). Adversar declarat al nazismului, a avut 
un rol important în realizarea coaliţiei în războiul împotriva 
Germaniei. Promotor al politicii sferelor de influenţă în Europa 
Centrală şi de Sud-Est. 

recente publicaţii de literatură politică, fotocopiate sau în 
original, apărute nu numai în Portugalia ci şi, mai ales, în 
Statele Unite, Anglia şi America Latină. 

Fără a fi văzut vreun document, cred câmi amintesc bine 
că unul din memoriile Antonescu câtre premierul britanic a 
fost transmis prin Salazar. In orice caz, M. Antonescu socotea 
că premierul portughez îi putea fi folositor cu sprijinul lui. De 
asemenea, socotea că diverşii români liberi din acel oraş 
puteau fi la fel. Astfel lon Pangal, Nicolae Dianu şi mai târziu 
ceva Richard Franasovici căruia îi acorda şi subvenţii - am 


avut în mână o dispoziţie de plată de la F.I.S.S5.278 de 4.000 
franci elveţieni către acesta - şi transferul în valută forte a 
chiriilor pe care acelaşi le primea din ţară. Ambasadorul 
Cădere însuşi avea legături asemănătoare, dar mult mai 
discret. 

De asemenea, consilierul de legaţie Brutus Coste, numit în 
post la Lisabona după ce fusese însărcinat de afaceri la 
Washington, avea în resortul său, în continuare, afacerile 
americane. Fusese remarcat şi prețuit de Secretarul de Stat 


însuşi, Cordell Hull279. Este un om care de la începutul 
carierei sale a avut de depăşit felurite împiedicări sau chiar 
accidente. Astfel la concursul de intrare în minister, a trebuit 
să intervină personal, titularul Vaida-Voevod, ca să împiedice 
schimbarea unor note la concurs, unii membri ai comisiei 
urmărind să protejeze pe un nepot al ministrului, socotind că 
astfel îi vor intra în plac. Mai gravă cu mult a fost o intrigă 
urzită de Micaela Catargi, fostă directoare a Presei şi 
Propagandei, cu ajutorul lui Ernest Urdăreanu, ca să-l 
înlocuiască în post la Londra pe Coste cu fiul ei. A prezentat 
în acele vremuri deja tulburi, ca un fapt ce trebuia sancţionat, 
nişte urări trimise prin poştă unei prietene, care era 
legionară. El însă nu era şi nu fusese niciodată, altminteri n-ar 


278 Fondul pentru Intervenţii Speciale de Stat 


279 Cordel Hull (1871-1955), om politic democrat american. 
Colaborator apropiat al lui F. D. Roosevelt. Secretar al 
Departamentului de Stat (1933-1944), cu contribuţii importante la 
crearea O.N.U. 

fi trecut prin sita cenzurii Serviciului de Siguranţă pentru 
postul de la Londra. Interimarul de atunci, Mircea 


Cancicov280, om cu totul la dispoziţia regelui şi a camarilei, l- 
a pus în disponibilitate imediat, deşi hotărârea ar fi trebuit să 
revină titularului, Gr. Gafencu. Alt aspect urât al afacerii a 
fost constituit de totala, absoluta lipsă de capacitate a fiului 
Catargi. Incult, snob, necinstit şi la propriu, avea însă un cert 
succes în viaţa de noapte, în toate domeniile caracterizând 
acest fel de viaţă. 

Hotărârea aceasta a ridicat un val de proteste, de reală 
indignare în minister. La reîntoarcerea titularului, acesta a 
revenit bineînţeles asupra punerii în disponibilitate şi l-a 
reintegrat. 

Un alt diplomat român de la Lisabona, consilierul Dinu 
Cantemir, a avut meritul de a trece în Elveţia manuscrisul 


„Kaputt” al lui Curzio Malaparte281. 


Când l-am întrebat deci pe şeful nostru dacă ar avea ceva 
împotriva plecării mele mi-a răspuns „Cade foarte bine 
această dorinţă a dtale pentru că am anume însărcinări să-ţi 
dau. Să vii te rog să-ţi dau instrucţiuni confidenţiale. Am să-i 
scriu domnului Cădere să-şi conducă Legația cu mai multă 
disciplină. Dl. Coste îşi îngăduie mult prea multe acolo şi dl. 
„ambasador” se face că nu bagă de seamă”. A doua zi m-am 
dus la ora fixată, am făcut lungă vreme anticameră - cum nu 
puteam intra neanunţat decât atunci când aveam eu o 
telegramă din domeniul rezervat - iar Ică îşi prelungea 


280 Mircea Cancicov (1885-1959), avocat şi om politic liberal. 
Membru de onoare al Academiei Române (1937). Specialist în 
domeniul finanţelor. Ministru de mai multe ori în timpul regimului 
de autoritate regală şi în guvernul lon Antonescu. Arestat şi 
condamnat (oct. 1946) la 20 de ani detenţie riguroasă. Moare în 
închisoarea din Râmnicu Sărat. 
287 Curzio Malaparte (1898-1957), scriitor şi publicist italian. 
Iniţial, simpatizant al fascismului, pe care, ulterior, l-a dezavuat. 
Corespondent (din 1940) pe frontul francez, apoi pe cel sovietic. 

aproape matematic  audienţele, se făcea deseori în 
anticamera lui, la şefii de cabinet cu audienţele, un plăcut 
câteodată interesant loc de şuete. Mihai Antonescu îşi dădea 
seama de acest defect dar îşi transfera iritarea pe 
colaboratorii respectivi: „De ce n-ai intrat să-mi spui că 
audiența s-a terminat?!” Dar când intra se uita urât şi 
spunea: „Cine te-a chemat?” sau mai blând „Mai am de 
discutat cu el!...” în fine, tocmai cu un coleg simplu şi timorat 
şi-a dat o dată drumul şeful pe cel mai ridicat ton, că nu e 
bun de nimic, dacă nici măcar audienţelor nu le poate pune 
capăt, după program. „Dar, domnule vicepreşedinte, când 
intru dv. îmi spuneţi că n-aţi terminat!” - „Să intri când am 
terminat! Să-ţi faci meseria!” Bietul de el, nu şi-a închipuit 
altă soluţie decât să se instaleze spre hazul colegilor, pe un 
scaun la uşă şi să asculte la uşă când termină Ică. Nu putea 
desluşi decât sunete prin uşa capitonată. Dar numai haz n-a 
făcut ministrul când a dat de el la uşă. Ce scandal! „Dta îţi 
permiţi să mă spionezi? Cum îndrăzneşti?!” Omul era cu totul 
incapabil de aşa ceva, nu înţelegea nici repede şi nici bine. 
„Te dau afară din minister!” Şi -a şi chemat pe Davidescu să-i 
facă formele necesare. Una din obsesiile lui Ică era aceea că 
era spionat încă mai mult decât era şi nu numai de străini dar 


mai ales de S.S.1.?8? (Cristescu) pe care să nu-l vadă. „Să-l 
daţi afară, să meargă la S.S.I. L-am prins chiar stând pe 
scaun şi ascultând la uşă, spionaj pe faţă!” După ce în faţa 
unui asemenea monstruozităţi neaşteptate - culmea este că 
nu glumise - Davidescu prezenta pentru cei care-l priveau 
riscul unei morţi subite de congestie. Aşa se rosea de un roşu 
vânăt de la rădăcina părului la gât încât te speriai dacă nu-l 
ştiai. S-a mai potolit, fiindcă Davidescu a înţeles, cunoscându- 
şi oamenii, despre ce era vorba. Şi i-a spus „Domnule 
Preşedinte, omul este un naiv, nu este în stare de aşa ceva” - 
„Lasă, d-le ministru” o ţinea Ică una „că l-am prins chiar eu 
cum mă spiona la uşă! l-am mai prins şi pe alţii cu plicuri cu 
sume de bani de la S.S.I. uitate pe masă”. Ică iar se monta, 
deşi şi chestia cu plicurile era dubioasă - noi credeam că 


282 serviciul Secret de Informaţii 

chiar S.S.I. le făcuse figura astfel, că prea era deocheată. „În 
fine, pentru dv. domnule secretar general, nu-l mai trimit la 
S.S.I. (ce figură ar fi făcut aceia?!), dar mută-l de la mine”. 
Salvarea a fost grea, Ică a rămas convins de ce văzuse şi de 
ce credea că ştia, iar Davidescu nu putea să-i spună că omul 
nu era în stare să suporte el, descărcările nervoase ale 
ministrului. 


În fine, m-a primit şi - semn de audienţă lungă, m-a poftit 
să iau loc pe unul din cele două fotolii din faţa biroului său. 
Mi-a întins o scrisoare cu recomandarea s-o înmânez 
domnului ambasador Cădere. Scrisoarea avea antetul 
Preşedinţiei dar era deschisă. N-am băgat însă de seamă 
acest lucru pe loc; pentru că începuse să se monteze, deja 
dezlănţuit împotriva incapacității şefului de misiune de a-şi 
dirija şi disciplina colaboratorii, şi încă cine ştie dacă nu sunt 
şi alte motive, colaboratorii care „ca dl. Brutus Coste, care-şi 
îngăduia să-l critice pe domnul Mareşal şi să-şi facă propria 
politică la Lisabona. Mă critică şi pe mine cu orice prilej şi faţă 
de oricine”. Cum, ca de obicei, Ică se monta, am căutat, 
discret, să pun în seama intriganţilor asemenea afirmaţii, 
lucru adevărat. Dar s-ar fi putut, n-am spus-o, ca între colegi 
şi nu toţi de aceeaşi calitate, să se fi discutat mai liber. Pe 
atunci şefii erau deseori criticaţi, dar de cele mai multe ori se 
făceau că nu aud. Necazul lui M. Antonescu era cu atât mai 
mare cu cât aceste intrigi şi critici i se păreau nedrepte şi, pe 
deasupra proveneau de la oameni pe care-i preţuia. Ba mai 
mult, chiar dacă nu va fi fost de aceeaşi părere, în starea de 
antigermanism, mai bine zis de antihitlerism la care ajunsese, 
tot atât de mai bine zis, revenise, le cam înţelegea şi îi era 
necaz că era făcut solidar cu ele. 

La o plănuită reorganizare a oficiilor noastre din 
străinătate, Coste era destinat să fie numit ministru la Roma, 
iar Barbul la Berlin, Legaţiile încă cele mai importante, dar 
acest plan prevedea o soluţie paşnică stabilizatoare. „Acum 
trebuie să te mai informez, că se află tot la Lisabona, un 
domn care petrece la Esturil şi joacă cărţi la Cazinoul de 
acolo. Şi se mai şi interesează, de acolo, despre afacerile 

politice de aici şi îşi mai şi îngăduie să dea lecţii de patriotism 
domnului Mareşal şi mie! Săi spui că nu avem nevoie de aşa 
ceva aici şi, dacă vrea, poate să joace tot ce are la noroc la 
Cazino, dar să-şi ţie lecţiile pentru el!” Din nou, adică în 
continuare, Ică se monta mai tare şi începea să strige. Ca să-l 
temperez, dar eram şi eu surprins, nu ştiam la cine se 
gândea, l-am întrebat: „Despre cine este vorba, domnule 
preşedinte?” „Despre cine să fie?” „Despre domnul Dianu 
(fost ministru la Moscova şi agent în străinătate al lui Maniu) 
care mi-a scris o scrisoare cominatorie, dură şi lipsită de 
conştiinţă politică. Ne face personal răspunzători de soarta 
domnului luliu Maniu! Ce crede domnul acesta (devotat 
manist) că avem nevoie, domnul Mareşal şi cu mine, să ne 
spună el cine este şi ce reprezintă pentru români, domnul 
Maniu?!” „Să vină aici, să facă politică, şi să vadă ce am făcut 
şi ce facem ca să asigurăm viaţa şi activitatea domnului 
Maniu, să vază că aşa-zisa urmărire îl garantează împotriva 
oricărui „accident”. Să ştii că nemţii mi-au cerut chiar 
neutralizarea lui, arestarea şi judecarea lui. Să vezi, d-le 
Demetrescu, dosarul Rică Georgescu, din care eu, cu mâna 
mea - să nu vorbeşti de asta, aici - am rupt filele principale 
care dovedeau spionajul sau trădarea în care voiau nemţii să- 
| bage. Mi-au cerut chiar dosarul şi l-am refuzat pentru că 
loveau în Maniu. La fel cu Chastelaine pe care, de asemenea, 
mi l-au cerut, adică pe toţi trei. Dar sunt prizonieri. Au fost 
prinşi în uniformă. Te rog să ştii şi să spui toate acestea. Uite 
ce am sub mapa mea, pe birou. Vino aici să vezi, dacă nu 
crezi!” - „Vă cred, d-le preşedinte”. Nu pot spune că nu eram 
impresionat de indignarea şi mâhnirea lui, care-i aduseseră 
lacrimi în ochi, chiar când a continuat, stâpănindu-se, „Stai, 
că-ţi citesc eu: „Români, o mână străină mi-a ridicat viaţa...!” 
Era testamentul său în cazul când ar fi căzut victima unui 
atentat montat de nemti! S-a mai liniştit puţin. Şi eu de altfel. 
Şi a revenit la unele neînţelegeri de la Lisabona, inerente 
unui mic grup închis, în care un străin de grup - grup de 
categorie superioară pe de o parte şi pe de alta cu destul de 
prieteneşti legături străine - voia să facă şi el carieră cu 
mijloacele pe care le avea el la dispoziţie, dintre care 

principalul era socrul său Pamfil Seicaru, un tată iubitor dar şi 
un tată care păstra o durere din faptul că îşi împuşcase din 
greşeală fiica la gât, în timpul unei vânători. A mai revenit cu 
prilejul Şeicaru-Cişmigiu care-i informase bineînţeles pe 
socrul său şi pe M. Antonescu peste capul lui Cădere, lucru 
interzis în principiu, dar uzual deseori în practică, a mai 
revenit, pentru că aşa-i era firea, la ironiile şi criticile lui Coste 
şi la incapacitatea lui Cădere. Dar se liniştise şi m-a condus la 
uşă, urându-mi călătorie bună şi succes. 


Foarte bine primit la Lisabona, punctul final al acelei 
splendide călătorii care-mi mai rezerva vizitarea capitalelor 
iberice şi a mai multor alte oraşe şi regiuni datorită prieteniei 
de care am fost înconjurat, am fost condus, aşa cum era 
regula, pe moment la Legaţie şi primit de V. Cădere. 
Prevenitor acesta mi-a spus că se bucura să mă vadă şi încă 
mai prevenitor m-a întrebat despre tatăl meu, rugându-mă 
să-i transmit respectele lui. De asemenea, m-a poftit pentru a 
doua sau a treia zi la prânz, împreună cu ceilalţi prieteni B. 
Coste şi Ar. Burileanu cu soțiile şi alţi colegi, Cantemir şi 
familia M. Eliade. Răspunzând, în felul meu, şi eu la o atât de 
marcată amabilitate, care în constituirea programului meu 
lisabonez nu s-a limitat la atâta, m-a invitat la lungi excursii 
cu automobilul la care-şi lua şi pe cei doi băieţei, m-am 
hotărât pe loc, să nu-i predau scrisoarea pe care i-o trimisese 
Ică. Socoteam că nu interesa pe nimeni să se nască un 
conflict între cei doi, nu sunt aţâţător de intrigi şi-mi era greu 
să ştie omul precis, citind scrisoarea, cum îl mustra tânărul 
său şef, făcându-l responsabil de faptul că nu putea menţine 
disciplina necesară oricărui oficiu diplomatic şi să ştie că şi eu 
am citit-o. Când m-a întrebat ce i-am adus din partea 
domnului vicepreşedinte al Consiliului, i-am răspuns că 
adusesem o scrisoare autografă a vicepreşedintelui către 
Domnia sa dar că aceea mi-o dăduse deschisă, că o citisem, 
că am văzut că era nesemnată (de fapt fusese scrisă sub 
imperiul unei iritări crescânde şi nu mai avea nici unde să 
semneze), că ea conţine expresia regretului foarte „viu” al 
premierului provocat de ceea ce acesta numea „lipsa de 

disciplină” din Legaţie, de fapt de unele ironii şi unele critici 
exprimate de membri ai acelui oficiu la adresa conducerii 
politicii externe a ţării. Că dată fiind firea domnului 
vicepreşedinte s-a lăsat, după certa mea părere, depăşit de 
temperament şi a spus mult mai multe decât ar fi trebuit, 
admițând că ar fi trebuit, că intrigi făcute de persoane 
binecunoscute au dat proporţii unor lucruri care nu le aveau 
sau nu le aveau în aşa măsură, că ştiam de la sursa directă, 
adică de la dl. vicepreşedinte însuşi, cât preţuia munca de la 
Lisabona a tuturor şi a domnului ambasador mai cu seamă, 
că iritarea împotriva dsale ca şi a domnului Coste era 
trecătoare şi necorespunzătoare cu adevăratele sale păreri 
despre dânşii etc. etc. De aceea, faţă de exagerarea unor 
termeni care ar putea provoca inutile reacţii acolo şi văzând 
că însuşi dl. vicepreşedinte nu semnase scrisoarea, m-am 
întrebat dacă până la urmă Domnia sa nu mi-o încredinţase 
numai ca un izvor de inspiraţie în conversaţia mea cu Domnia 
sa, că, în consecinţă, am adus cu mine acea scrisoare 
autografă, că m-am hotărât în ceea ce mă privea să nu i-o 
înmânez, ci să-i citesc şi să-i completez, cu amănunte din 
instrucţiunile verbale ce-mi dăduse la audiența de plecare, 
unele  pasagii, la alegerea mea, din document. Că, 
bineînţeles, dacă Domnia sa preferă să-l citească, mă voi 
conforma instrucţiunilor şi dispoziţiilor Domniei sale. Cum el 
mi-a răspuns că prefera soluţia mea, i-am dat urmare şi am 
păstrat scrisoarea pe care am restituit-o expeditorului, o dată 
revenit la Bucureşti. Dar era firesc să resimt o oarecare 
îngrijorare măcar când acesta, văzându-mă că-i întind 
scrisoarea, după ce îi raportasem pe larg succesul misiunii 
mele pe temeiul ei: „Cum, dar văd că nu i-ai dat domnului 
ambasador scrisoarea mea?! Atunci cum...?!” „Domnule 
vicepreşedinte, domnia voastră mi-aţi dat scrisoarea 
deschisă. Mi-am dat seama că aţi dorit să o citesc. Citind-o 
am văzut că nu aţi semnat-o aşa că a trebuit să înţeleg că-mi 
lăsaţi posibilă şi o altă interpretare. Aceea de a mă inspira din 
ea, dar eventual de a nu o remite destinatarului, poate din 
cauza extremei severităţi ce i-o manifestaţi atât lui cât şi lui 
Coste. Severitate care ştiu chiar de la dv. că nu o împărtăşiţi 

în chip real. De aceea, am socotit că nu voi fi prea departe de 
adevăratele dv. intenţiuni, neremiţând scrisoarea dv., 
domnului ambasador”. Nu fără un zâmbet şi nu lipsit de 
amabilitate mi-a spus: „Da, bine”. Cu prilejul aceluiaşi raport 
i-am adus la cunoştinţă că a venit într-o dimineaţă la mine, în 
casa Burileanu unde eram găzduit, să mă vadă N. Dianu, 
succesorul lui Edmond Ciuntu ca ministru al României la 
Moscova şi unul din reprezentanţii importanţi ai lui luliu 
Maniu în Occident. In cursul unei lungi conversaţiuni i-am 
repetat asigurările [lui M.] Antonescu privitoare la marele om 
politic, bineînţeles în altă versiune decât îmi fuseseră 
îmbrăcate de Ică. De altfel, nici el nu s-a îndoit de acest lucru 
când i-am raportat şi acest episod şi i-am spus că „am 
transmis, în casa Burileanu, domnului Dianu care a venit să 
mă vadă, toate lămuririle ce mi-aţi dat privitoare la dl. Maniu 
dar într-o formă îndulcită. Domnia sa a fost deosebit de 
satisfăcut ascultându-mă, mai ales că nu i-am vorbit de 
Cazinoul de la Esturil şi nici să revină în ţară nu l-am invitat”. 
De astă dată, râzând de-a binelea, mi-a răspuns cu un cald: 
„Bine, d-le Demetrescu!” Nu am putut să-i raportez că Dianu 
îmi adusese o valiză cu fund dublu pentru dl. Maniu, pe care 
am predat-o la Bucureşti. Totuşi, atunci când Dianu, la 
despărţire mi-a spus: „iată-ne acum şi în postură de 
conspiratori. Cine ar fi zis că noi ne vom întâlni pe acest 
teren?” răspunsul meu „Da, domnule ministru, cine ar fi zis”, 
era lipsit de convingere, ba chiar am fost şocat puţin. Nu 
făcusem decât nişte vagi exerciţii până la acea primă 
călătorie în Iberia, postura nu-mi plăcea deşi mă interesa. Mai 
mult ca o joacă o vedeam, care poate s-ar termina spre 
binele tuturor. Şi totuşi nu eram optimist. (Acum vreo 14 ani, 
prietenul meu, D. Popescu, fostul colaborator al lui Gr. 
Gafencu şi Al. Cretzianu, mi-a reamintit scepticismul, mai 
mult chiar, pesimismul cu care vedeam, simţeam, din 1938, 
desfăşurarea viitorului). 


Toate acestea nu prezentau importanţă. Ceea ce l-a 
bucurat adânc pe conducătorul politicii noastre externe a fost 

mesajul verbal, precum şi cheia de descifrat, în cazul când 
problema ar fi interesat, pe care colegul meu de la Madrid, 
Scarlat Grigoriu, mă însărcinase să le aduc la cunoştinţa lui 
M. Antonescu. În drumul spre ţară, m-am oprit, din nou, 
câteva zile la Madrid, ca să iau curierul. (De fapt eram doi. Ma 
însoțea şi curierul S.S.I., Boldur, dar nu ne-am văzut decât în 
tren). În ultima dimineaţa, Scarlat Grigoriu a venit la mine în 
cameră, mi-a spus, în chipul cel mai confidenţial, atrăgându- 
mi atenţia ca „nici ministrul nu ştie” „şi cum ai văzut şi tu, 
nici nu mai vrea să fie amestecat în asemenea chestiuni”, să 
raportez lui Ică, că se ivise acolo o posibilitate de discuţie la 
Madrid cu Aliaţii. Secretarul de presa Munteanu, dacă nu mă 
însel, îi procurase prilejul de a se întâlni cu un corespondent 
al unui ziar american însemnat, Henderson sau aşa ceva la 
cererea, mai bine-zis la sugestia acestuia. Ziaristul american 
şi-a arătat interesul pentru soarta tragica a României pentru 
care simţea apropiere, datorită faptului că ţinuse mult la soţia 
sa, care murise de curând şi care iubise ţara noastră datorită 
prietenilor buni români pe care-i avusese Elena Văcărescu, 
soţii Leon Cotnăreanu (la Coty, marea firmă) şi alţii. In cursul 
conversaţiei a strecurat că nu numai el îşi arată un asemenea 
interes, dar că şi ambasadorul însuşi îl manifesta şi chiar el 
(ziaristul) crede că ar fi posibile... etc. etc. Grigoriu m-a rugat 
să transmit premierului că nu a mers mai departe, dar nici n- 
a fost negativ şi că cere urgente instrucţiuni. În acest scop 
mi-a dat cheia de cifrat, tot pentru cazul unui răspuns, 
eventual al unei corespondențe mai susţinute. Ministrul Nicky 
Dimitrescu mi-a relatat, cu lux de amănunte, desigur pentru 
premier, încercarea de otrăvire a cărei victimă era convins că 
fusese pe când traversa cu trenul Germania pentru a reveni 
la post. Foarte grave simptome au apărut, după ce bause, în 
tren, o limonadă. Era atât de convins, încât avea ochii 
exorbitanţi de indignare. El explica acea tentativă nereuşită 
prin contactele avute din ordinul lui Ică cu nunțiul. De notat: 
N. Dimitrescu avusese din ordin contacte numai cu 
reprezentanţi neolatini şi printre aceştia cu reprezentanţi ai 
unor regimuri de mână forte. Ultima caracteristică ar putea 
explica, eventual indiscreţiile. Pe lângă risipa de contacte 

semănate de peste tot. Era ideea, una dintre ele, a lui Mihai 
Antonescu, aceea a unui bloc latin, şi alta, pentru înfiinţarea 
unui bloc al neutrilor şi semnarea unei păci separate, ţelurile 
succesive ale politicii lui Mihai Antonescu. Contacte duse 
destul de departe şi de care nemţii aflaseră şi au vrut să facă 
astfel un exemplu şi să dea un avertisment modern. „Şi de 
aceea, eu fiind compromis, nu mai pot fi întrebuințat în 
asemenea activitate” a fost concluzia acelei discuţii, care 
avusese loc atunci când m-am oprit prima oară la Madrid, în 
drum spre Lisabona. Cum eram amândoi foarte tineri, ironici 
şi puşi pe glumă, ne tineam să nu râdem de-a binelea, mai cu 
seamă că Grigoriu în spatele lui N. Dimitrescu făcea nişte 
semne la cap. Mai târziu, cu experienţa mărită, n-am mai fost 
chiar atât de sceptic. Precedente celebre există. Se pare 
chiar că şi Titulescu prin 1935 ar fi fost victima unei încercări 
de otrăvire. În cazul nostru însă erau, după mine, şi note 
discordante. Lichidarea unui executant, poate, oferea un 
exemplu, dar nu rezolva nimic. Şi, pe urmă poate că serviciile 
germane, meştere în asemenea domeniu, nu l-ar fi lăsat să 
scape pe simpaticul nostru ministru din Spania. In ce priveşte 
atitudinea Vaticanului, ea era una de rezervă, întrucât după o 
experienţă istorică neizbutită, aceea a lui Benedict XV, papa 
nu mai înţelegea să se expună unor învinuiri de părtinire a 
vreuneia din părţile în război. Vaticanul nu înţelegea să 
pornească o acţiune directă de mediere în fruntea chiar a 
unui grup de state în vederea unui „mai târziu” încă nebulos, 
şi în orice caz nu urmărea să-şi compromită rezerva şi 
posibilităţile printr-o acţiune prematură nedorită de niciuna 
din marile părţi în conflict. Am aflat mai târziu consecinţele 
serioase ale acelui incident pentru Mihai Antonescu. 


Vizibil cuprins de bucuria speranţei de a vedea apărând un 
punct de vedere mai critic la occidentali, Ică mi-a dat 
instrucţiuni să păstrez eu cheia şi cum cobor de la el la Cifru, 
la Cabinet adică, să-i răspund favorabil lui Grigoriu. In 
schimbul de telegrame pasionant, dramatic, care a urmat, 
ambasadorul Hayes, republican şi profesor de drept 

internaţional (ică se autoconvinsese într-o măsură că 
ambasadorul îl cunoscuse la ultimul congres de drept 
internaţional de la Haga la care participase sigur şi Hayes şi 
că de aceea i se adresase lui cu mai mult temei) a exprimat, 
în esenţă, următorul punct de vedere pe care-l rezumez: 

a) Statele Unite au interes pentru menţinerea echilibrului 
european, să prevină pătrunderea sovietică în Europa din 
timp 

b) că lucrul acesta mai poate fi îndeplinit pe Nistru 

c) dar că pentru a fi îndeplinit în aceste condițiuni, românii 
nu trebuie să-şi mistuie armata în Rusia pentru interese rău 
înţelese şi că 

d) armata română de circa un milion de oameni trebuie să 
constituie un element real de echilibru în Balcani şi ar fi un 
element real de baraj; (parcă a vorbit şi de armatele unor 
vecini, dar nu-mi amintesc deloc precis). Precis îmi amintesc 
însă că a pomenit şi de armata turcă echivalentă cu a 
noastră, şi care ar fi putut servi şi ea la acel baraj. Precizez: 
baraj diplomatic, socotit eficient, dar că în acest scop este 
necesară, 

e) capitularea necondiționată, efectivă şi imediată (nici o 
clipă nu a fost vorba ca aceasta să aibă loc numai faţă de 
aliaţii vestici, cu excluderea Rusiei). 

După Conferinţa de la Teheran, după informaţii şi zvonuri, 
se vorbea insistent şi neprecis de tot felul de planuri şi 
ocupări de zone. M. Antonescu m-a chemat ca să-mi dea 
instrucţiuni să plec cât mai repede cu putinţă. Din nou curier 
la Lisabona, dar în Spania trebuia să comunic, la dus, lui 
Grigoriu, să ceară ambasadorului Hayes să mă primească, 
aducând noi instrucţiuni ce nu puteau fi expediate cifrat. Din 
acelaşi motiv comunicarea către Grigoriu trebuia să i-o fac 
personal. Antonescu şi Ică avuseseră deja cele mai serioase 
neplăceri cu Hitler în asemenea probleme. Şi plecarea mea în 
curierat, singur, (Ică a hotărât aşa din cauza neîncrederii pe 
care o nutrea împotriva S.S.I., care era convins, cât urmărea 
şi pe el), putea atrage atenţia serviciilor speciale, dar o 
oarecare aparenţă mondenă îmi servea într-o măsură de 
camuflaj. Ca şi cea de a fi destul de străin de toate câte se 

petreceau. Când, în două-trei zile, formele au fost gata m-am 
prezentat, i-am raportat şi mi-a fixat audienţă pentru 
instrucţiuni. 

Hotărârea, mai bine zis planul politic bine stabilit al 
Antoneştilor, era de a se evita cu orice preţ capitularea fără 
condițiuni şi ocuparea ţării. Şi mai ales nu o capitulare 
imediată. Atunci acestea toate provocau cele mai vii şi 
legitime îngrijorări atât guvernului cât şi opoziţiei, atingând 
chiar limitele unei stări obsesive. De aceea, instrucţiunile pe 
care le telegrafiasem lui Grigoriu în discuţiile sale cu 
ambasadorul american, îi cereau să menţină contactele cu 
acela dar să caute din răsputeri să obţină evitarea capitularii 
fără condiții şi a eventualei ocupaţii. 

Când ambasadorul [Hayes], după ce a arătat că nimic nu 
poate fi întreprins împotriva acelei formule şi că dacă ea nu 
era primită nu mai era cazul să continue contactul şi discuţiile 
cu el ...şi că atrăgea, din nou, atenţia, de altfel, prin mai 
multe comunicări, că nici nu mai era timp de pierdut... lcă a 
luat hotărârea de a mă trimite din nou acolo ca să prezint 
personal aceluia, într-o ultimă încercare, punctul de vedere 
românesc. 

In cursul audientei lungi, în biroul său de la Preşedinţie în 
noul local al ministerului, în apartamentul ministrului de 
Externe de la catul |, am reţinut, în esenţă, următoarele: 

„Domnule Demetrescu, trebuie să-l convingi pe ambasador 
că suntem în cea mai dramatică situaţie, cu trupe germane în 
ţară şi cu probabila participare a trupelor maghiare la 
ocuparea ţării, dacă săvârşim cea mai mică greşeală. Să-i 
arăţi că România este o placă turnantă în acest război purtat 
pentru drepturile noastre recunoscute mai înainte şi de 
Statele Unite asupra Basarabiei şi Bucovinei de Nord, că am 
fost abandonaţi agresiunii şi amenințării cu împărţirea, că 
dacă nemţii ne ocupă, îşi întăresc frontul încă mai mult cu 
aurul, cu cerealele, cu petrolul, cu teritoriul şi cu oamenii 
noştri de care se vor folosi şi pe care le vor folosi fără 
rezervă, fără cruţare. Că dl. Mareşal şi cu mine luptăm cu 
dinţii ca să limităm acest aport, că o facem încă cu succes, 
dar din ce în ce mai greu. Că indiscreţia lumii americane şi a 

ziariştilor în special este îngrozitoare - ştii ce neplăceri grave 
am avut după plecarea prinţului Ştirbey. Şi că pentru toate 
acestea nu poate fi nici vorbă de o capitulare necondiționată 
acum. Că noi nu respingem această capitulare în totul, ci 
dorim să o realizăm chiar în sensul în care vorbeşte 
ambasadorul Hayes cu atâta dreptate, de a opri pe ruşi. Dar 
pentru asigurarea succesului sunt necesare două condițiuni: 
debarcarea în Balcani (frontul de la Salonic din trecutul război 
mondial) şi deschiderea Strâmtorilor de către Turcia. Sau 
măcar numai una din acestea două. În al doilea rând, te rog, 
când ajungi la Lisabona să-l vezi pe dl. Ilon Pangal şi să-i faci o 
expunere în acelaşi sens, adică să-i arăţi toate elementele 
care pledează pentru noi şi pentru rolul nostru european în 
echilibrul continentului ăstuia, ca şi toate cele care ne 
îngreunează situaţia. Pe care de altfel şi Pangal şi noi toţi le 
ştim. ÎI vei ruga din partea mea să intervie aşa cum a mai 
făcut-o, pe lângă polonezi (guvernul) ca să ne susţină pe 
lângă guvernul englez şi american, în numele intereselor 
noastre comune. 

O altă chestiune de toată însemnătatea pentru noi. Să-l 
rogi să-ţi transmită pentru mine orice informaţiuni privitoare 


la Conferinţa de la Teheran285. Şi orice alte informaţiuni 
privitoare la noi. 

De asemenea, te rog să-i mai spui că urmează să prezinte 
în acelaşi sens lucrurile şi Nunţiului, pentru informarea sa şi a 
Vaticanului. Şi-l rog să o facă şi printre ai lui, francmasonii! 

Am ascultat cu multă atenţie, cu emoția firească provocată 
de importanţa misiunii ce mi se încredința şi de îndemnul 
lăuntric de a face totul spre a izbuti. Dar urmăream, fireşte şi 
jocul sufletesc, în vorbele şi pe faţa omului încărcat de 
răspundere, de grijă şi aproape de desperare când înfăţişa 
acest tablou în care ultima tuşă privea pe francmasoni! Nu-i 
mai putea omite, în interesul ţării. Lucrul mi-a apărut, aşa 
cum şi era, ca o notă zugrăvind mărimea dezastrului nostru 


253 Are loc, la Teheran, Conferinţa şefilor de guverne ai U.R.S.S., 
S.U.A., Marea Britanie (Stalin, Roosevelt, Churchill), la care s-au 
luat hotărâri privind mersul războiului şi organizarea postbelică a 
lumii. 

politic. 

După ce l-am salutat cu toată deferenţa şi el cu căldură mi- 
a urat tot succesul pe care mi-l dorea şi şi-l dorea, am 
coborât la mine, jos în palatul Sturdza, îngândurat şi copleșit. 
Am trecut imediat la Buzeşti care se afla în fostul cabinet al 
lui Mişa Arion, cu biroul scump de lemn lucrat şi cu 
impunătoarele portrete în mărime naturală chiar mai mari, 
ale regilor care făcuseră România Mare. Buzeşti se găsea 
acolo împreună cu Barbul pe care-l căutam ca să-i cer 
părerea asupra mesajului către Hayes. Mi se părea cu 
neputinţă să-i mai repet condițiuni, atunci când el anunţase, 
de mai multe ori, că asemenea procedare duce automat la 
lichidarea contactelor, dar aveam nevoie să-i ascult părerea. 
După ce le-am expus în rezumat instrucţiunile pe care tocmai 
le primisem, Barbul nonşalant şi concis, mi-a spus: „Dragă, 
ţie Ică ţi-a spus să-ţi începi recitalul cu cele două sau măcar 
una din condiţii şi pe urmă să capitulezi. Mi se pare simplă 
soluţia; începe prin a capitula solemn din acea clipă când vei 
începe discuţia cu ambasadorul, dar mai pe urmă, strecoară 
condiţiile şi, poate, o să meargă”. Reconfortat de spiritul 
practic şi degajat al foarte inteligentului meu prieten, am 
trecut în continuare la o primire de instrucţiuni şi de la 
Buzeşti care mi-a spus: „Dragă Camile, Madridul nu are nici 
un fel de importanţă în ochii mei. Eu cred că Ică îşi face iluzii 
de la început şi până la sfârşit. Până şi cu chestia că Hayes îl 
cunoaşte de la Haga. lar acesta îşi face sau caută să-şi facă 
un joc personal, trambulină, dar nu mi se pare că reprezintă 
punctul de vedere oficial al lui Roosevelt. 

În schimb, poţi aduce un mare serviciu, dacă-i spui că 
regele, Maniu, cel mai important şef politic, şi toţi ceilalţi şefi 
politici din opoziţie, socotesc că a venit clipa încetării 
războiului ajuns impopular şi a retragerii din el. In acest scop 
doresc să intre în legătură cu Aliaţii ca să poată realiza 
împreună planul lor. Dacă ţi se pare că e cazul vorbeşte şi de 

Carta Atlanticului, de Dumbarton Oaks284 etc. Dar pentru 


toate acestea, dacă crezi că vei putea, aranjează în aşa fel cu 
Grigoriu, ca să fii primit singur de ambasador”. 

Acest plan a eşuat pentru că Scarlat Grigoriu a fost atât de 
ulcerat de presupusa lipsă de încredere a lui Ică în el, care 
pornise totul, încât am dat înapoi. Nu am exclus vreo 
modalitate oarecare în care el să fi intervenit pe lângă Ică, 
spre a-şi restabili încrederea acestuia! Aceasta s-a petrecut la 
aeroport la Madrid, în timpul opririi, când i-am explicat lui 
Scarlat că trebuie să ne aranjeze o audienţă comună la 
ambasador. 


Pentru a doua oară ajuns la Lisabona, l-am rugat pe V. 
Cădere să-mi uşureze o întrevedere cu Pangal, căruia i-am 
transmis, la Legaţie, în prezenţa şi a ambasadorului, 
instrucţiunile lui Ică. 

Interlocutorul meu, căruia începusem prin a-i transmite 
toată afecțiunea mamei sale vitrege, sora lui Alexandru 
Telemague şi cumnata lui Coti Stoicescu, mi-a răspuns la fel 
de afectuos pentru mama sa şi pe urmă am intrat în subiect. 
In ceea ce privea hotărârile luate la Teheran, dânsul mi-a 
răspuns la întrebarea lui M. Antonescu „că s-a hotărât 
ocuparea României în trei zone, ocupate respectiv la Est de 
U.R.S.S., la Sud de Anglia şi la Vest de Statele Unite sau 
invers”. A luat notă cu atenţie foarte marcată - omul părea 
bolnav şi avea o înfăţişare onctuoasă, nu prea simpatic - de 
toate argumentele româneşti cunoscute deja dar repetate 
acum ca să ajungă spre sfârşitul conversaţiei să mă anunţe 
ca Bucureştii va fi bombardat dacă nu va fi declarat oraş 
deschis, demilitarizat şi deci dacă nu vor fi scoase unităţile 
militare din el. Aliaţii erau mai cu seamă interesaţi de 
evacuarea trupelor germane de tot felul. Erau însă dispuşi, în 


284 Dumbarton Oaks este numele clădirii din Georgetown 
(Washington D. C.), unde s-a desfăşurat (21 aug. —7 oct. 1944) 
Conferinţa Internaţională cu participarea reprezentanţilor S.U.A., 
U.R.S.S., Chinei şi Marii Britanii, la care s-a hotărât crearea 
Organizaţiei Naţiunilor Unite şi s-au stabilit componenţa şi 
atribuţiile Consiliului de Securitate al O.N.U. 

acest caz, să acorde statutul clasic. Deşi lucrul era imposibil 
de realizat, aducând asemenea informaţie am grăbit 
întoarcerea mea în ţară, refuzând, lucru pe care-l regret şi 
astăzi, o vacanţă de Crăciun în Andaluzia, unde eram invitat 
de ministru şi de Scarlat. Avusesem însă în Iberia fericitul 
prilej de a împleti activitatea profesională cu excursii la 
Toledo, Segovia, Aranjuez, Escurial, Cintra. Minunile de la 
Prado şi cele din toate aceste oraşe pline de istorie şi de artă 
- chiar şi satele, roşii cărămizii ca şi solul plat al podişului 
spaniol cu case cu câte un cat, sărace dar impunătoare, toate 
oferite mie de regretaţii mei prieteni de acolo, se adaugă la 
frumuseţile care m-au impresionat în decursul vieţii. Dar 
Andaluzia tot o regret! Acum poate aş accepta invitaţia, deşi 
nu mi-am pierdut conştiinţa datoriei de îndeplinit, însă ştiu ca 
avertismentul avusese loc cam pe la sfârşitul lui noiembrie, 
mai curând prin decembrie 1943, iar bombardarea 
Bucureştilor de atât de tristă memorie a avut loc la 4 aprilie 
1944. Dar nu puteam întârzia să dau alarma. 


Audienta la Charlton Hayes a fost precedată de o întâlnire 
cu ziaristul Henderson (dacă-l chema aşa) la Maria Pop şi 
Irina Iveling acasă, unde am fost tot cu Scarlat Grigoriu şi cu 
ataşatul de presă, Munteanu. Americanul, înalt şi jovial, s-a 
arătat cu totul câştigat pentru faptul fixării audienței şi 
doritor să aibă succes. Se mai afla la cele două doamne şi 
secretarul de presa de la Madrid, N. Munteanu cu care 
Henderson stabilise primele contacte şi legase primele 
propuneri. Ne-a repetat convingerea ambasadorului de a se 
preveni pătrunderea U.R.S.S. în Europa, şi implicit, salvarea 
de la dezastrul ocupării țarilor limitrofe, România în frunte. 
Fără a o fi spus, după câte-mi mai amintesc, în alţi termeni 
decât la începutul convorbirilor cu Grigoriu, Henderson a 
repetat că ambasadorul este unul din prietenii personali ai 
preşedintelui, deşi este republican. Aceasta repetare 
întocmai a poziţiei ambasadorului a fost provocată de unele 
ipoteze exprimate discret de noi, sub influenţa ipotezei 
Buzeşti, că ambasadorul putea face un joc personal, cum i se 

părea. 

Înainte de a începe relatarea audienței la ambasada 
Statelor Unite, trebuie să fac sau să repet o rezervă pe care 
vreau să o subliniez: după aproape patruzeci de ani trecuţi de 
la data celor „notate” acum numai din memorie, este firească 
lipsa de precizie pe care înţeleg să o notez de câte ori îmi dau 
seama de ea, dar e foarte posibil să se întâmple să nu-mi dau 
seama întotdeauna. Dar mai există, în ce mă priveşte, şi o 
altă explicaţie pe care eu însumi, acum mi-o cer, cum se face 
ca de atâtea ori m-am limitat la o informaţie şi nu am căutat 
să o completez, să o adâncesc. Pe de o parte, desigur, o fire 
de la sine destul de discretă şi chiar controlat discretă. Dar 
mult mai mult, mult mai mult, joacă circumstanţele cu totul 
aparte faţă de care voinţa mea şi dorinţa de a şti nu au putut 
fi câtuşi de puţin altele decât au fost, datorită unei activităţi 
extenuante. Relatez sau notez - înţeleg prin relatare ceea ce 
se înţelege de obicei, o desfăşurare, o povestire - în sensul 
nepeiorativ - lucruri petrecute sau căzute pe capul nostru, în 
cascadă. Şi mă aflam într-o situaţie când nu aveam timp de 
loc să notez şi când nici nu puteam nota, fiind periculos la 
extrem, pentru acţiunile la care colaboram sau despre care 
eram, prin forţa lucrurilor, informat. 

In afară de activitatea extenuantă deseori şi care nu se 
concentra măcar asupra unui singur punct într-o singură zi şi 
care trebuia îndeplinită cât de repede, s-a adăugat ulterior, 
când adevărul nu mai trebuia ştiut şi servit prin consemnarea 
lui, că, încă de la prima mea arestare - până acum trei - mi- 
au fost căutate însemnările pe care nu le făcusem dar cu acel 
„prilej” m-am şi hotărât să nici nu le mai fac, nu de frică, ci 
pentru a nu mă mai osteni inutil. Că posibilitatea de a face o 
amplă prezentare a celor trăite istoric la care mă rugase 
Buzeşti să mă înham şi pentru care strânsesem mai întâi 
două dosare cuprinzând, unul, negocierile şi problemele cu 
caracter special în legătură cu ele cum ar fi chestiunea 
evreilor, ale guvernului, adică ale lui M. Antonescu, şi ale 
mareşalului Antonescu; altul al opoziţiei. Toate reprezentând 
numai telegramele ultraconfidenţiale expediate prin cifrul 
Ministerului Afacerilor Străine şi care au fost toate lucrate de 

mine sau în marea lor majoritate. Spre sfârşit, doar, când nu 
se mai putea, colegii şi prietenii Emil Ciurea, Emil Lăzărescu 
şi Neagu Djuvara, au colaborat la prima fază a calculelor şi 
încă mai târziu au putut cunoaşte şi textele. Aşa că împreună 
cu alte documente puteam crede că voi avea întotdeauna la 
îndemână izvoarele acestea istorice, adevărate. 

Dar mersul politic a fost cel ştiut. Hârtiile mi-au fost 
ridicate de la doamna Coleta Alexandridi, eu fiind deja arestat 
şi indisponibil şaptesprezece ani. 

Aşa că o anumită imprecizie este, desigur, justificată. Aş fi 
putut lăsa deoparte, omiţând, fragmentele de care ştiu că nu 
mai sunt sigur, dar le menţionez cu bună ştiinţă, pentru că în 
fond şi ele privesc un fapt pe care-l ştiu cert. Măcar că a fost. 


Pe cât am putut, pe cât am ştiut, am luat toate precauţiile 
de a asigura secretul asupra întâlnirii cu Ch. Hayes. De la 
episodul N. Dimitrescu, care fusese neîndoielnic ştiut şi 
reproşat de nemti lui Antonescu datorită într-o foarte mare 
măsură succesivelor sale faze de politică externă urmărind 
însă acelaşi tel, ieşirea din război, Legația noastră şi la 
Lisabona şi în alte ţări, neutre mai cu precădere, şi ce să mai 
spun de centrală, erau în atenţia serviciilor germane, române, 
spaniole şi toate câte urmăreau în ţările respective legaţiile. 
Era firesc ca sugestiile pentru pregătirea unei acţiuni comune 
a ţărilor neutre (în două variante: cu participarea şi fără 
participarea micilor ţări aliate, de o parte şi de alta, după 
simpatii, ca să se ajungă la o pace de compromis), să ajungă 
repede să fie cunoscute de nemți al căror conducător dement 
numai de aşa ceva nu voia să audă, ca să nu se creadă că e 
slab şi va pierde războiul. La fel de firesc era să dea naştere 
la multe indiscreţii acţiunea sugerată ca recomandabilă, 
diverşilor nemți din mai toată lumea, aş zice, ţinând seama 
că lumea de atunci era tare redusă, şi ea, în două variante. 
Vaticanul susţinut de puterile neutre ba chiar şi de micii aliaţi 
care-şi aveau simpatiile şi de cealaltă parte într-o acţiune de 
pace, fie Vaticanul singur. (Numai de câte ori monseniorul 
Andrea Cassulo nu şi-a rătăcit hârtiile, în prezenţa mea, 

autopipăindu-se cu mârâieli de supărare când nu le găsea 
sau cu sunete mai luminoase punctate de mai mulţi „Vi”, 
„Vi”, „Viviul” fiind contracţiuni ale lui „Oui” care însemna un 
liniştitor semn de regăsire, îmi dau seama că pe lângă teamă, 
ar fi trebuit să menţionez printre cauzele de consum nervos 
enumerate puţin mai sus, şi lupta deseori grea, cu râsul 
nebun pe care de atâtea ori l-am simţit gata să se 
stârnească. Fie că era vorba de solemne condoleanţe, pe 
care micul ministru al Japoniei le-a prezentat căzând în 
braţele nu mai puţin solemnului nostru secretar general, 
Davidescu, care l-a oprit în cădere pe acela care se 
împiedicase, de solemn ce călca. Şi ca un făcut tot cu un 
ministru al Japoniei, bietul Davidescu, tot el, dar de astă dată 
s-a speriat de-a binelea că avea de a face cu un nebun (aşa a 
crezut în prima clipă, când japonezul furios şi energic neştiind 
poate nici o limbă străină, după ce s-a aşezat în fotoliu la 
politicoasa invitaţie a gazdei, a sărit în sus şi bătând cu 
pumnul pe biroul lui Davidescu, i-a strigat: „Filipina, na”. 
Atunci măcar am putut râde nebuneşte, pentru că japonezul 
a plecat imediat). Era comunicarea oficială a căderii 
Filipinelor. 

Acum, la Madrid lucrurile evoluaseră, după căderea lui 
Mussolini, mult mai grav şi mai repede, şi la fel, după ce pe 
frontul de Est se epuizase şi eşuase ultima încercare ofensivă 
germană, venea trimisul guvernului român să discute 
capitularea necondiționată a ţării sale. Este adevărat, cu 
speranţe că formula salva sau era menită să salveze, atât 
conform vederilor ambasadorului cât şi celor ale 
conducătorilor săi. Capitulare spre a se evita ocuparea 
sovietică, după părerea exprimată deja de Ch. Hayes, care 
socotea şi dorea, fiind bănuitor faţă de U.R.S.S. şi politica ei, 
să evite astfel pătrunderea sovietică în Europa. Dar pentru 
aceasta era necesar ca forţele ţărilor care, prin prezenţa lor, 
mai puteau îndeplini acest rol, să fie păstrate şi nu măcinate. 

Întrevederea urma să aibă loc chiar la ambasadă, loc până 
la urma mai puţin riscant decât acela al unei întrevederi în 
altă parte. La o oră târzie, pe străzi pustii şi lăturalnice 
(noaptea târziu, acele străzi erau întotdeauna neumblate), pe 

ploaie şi cu gulerele ridicate. De n-ar fi fost decât acest 
aranjament şi încă ar fi trebuit să fim reperaţi. Noroc ca 
străzile erau cu adevărat pustii. Am urmat itinerariul dinainte 
stabilit de persoanele pe care le-am citat până aici, pe lângă 
grilajele ambasadei, aşezată pe mai multe străzi, am deschis 
o portiţă foarte lăturalnică, cel puţin aşa mi s-a părut, portiţă 
lăsată deschisă, am urmat şi în parc un itinerar bine explicat 
pe nişte alei, am urcat pe nişte trepte ale unei terase, mânaţi 
şi de către o inimă care deloc nu bătea încet, am deschis uşa 
din mijloc de acolo şi am intrat pe un culoar garantat 
necirculat de personalul ambasadei, am deschis uşa din 
dreapta şi iată-ne intraţi, Grigoriu şi cu mine - pentru prima 
oară în mod conspirativ, într-o carieră care se va dovedi până 
la urma nu lipsită de asemenea agremente tari - într-o 
cameră luminată de astă dată, unde ne aştepta secretarul, 
probabil, cu care ne-am salutat rece, dar amabil totuşi. 
Acesta a ieşit o secundă, nu mai mult, şi a reintrat însoţind pe 
ambasador căruia ne-a prezentat personal, cu toate calităţile 
ce îndeplineam. Ambasadorul, un om înalt relativ, nu obez 
dar masiv, bătrân (de vreo 50 de ani!) şi el amabil de gheaţă. 
În orice caz impresia mea dominantă era că se simţea foarte 
ambasador al Statelor Unite în faţa unor tinerei. 

Pentru că în aceste rânduri vorbesc în primul rând şi mai 
ales pentru mine, nu-mi este greu să mărturisesc că eram 
serios intimidat şi că răspunderea îmi apăsa pe umeri. 
Grigoriu în memoriul pe care l-a înaintat, prin mine lui Ică, a 
reprodus întocmai felul cum au decurs discuţiile chiar de la 
început, când după ce prin câteva cuvinte introductive m-a 
prezentat şi eu, ieşind repede din starea de inhibiţie în care 
mă aflasem câteva clipe, am intrat mai ex-abrupto în miezul 
problemei,  comunicându-i că începând chiar din acel 
moment, din însărcinarea guvernului român, am datoria să-i 
comunic că România, ţara mea, cere capitularea 
necondiționată în faţa celor trei aliaţi (repet niciodată nu a 
fost vorba numai de anglo-saxoni. Este un neadevăr). 

Notez că secretarul era interpretul de franceză, limba în 
care vorbeam şi care se potrivea cu mobila Ludovic XV a 
camerei unde ne aflam. 


253 


Cum am mai spus, aceasta era hotărârea pe care o luasem 
după micul sfat în trei, de la Bucureşti, ca să nu se ajungă la 
o ruptură a contactelor acum ajunse adevărate discuţii 
politice. De aceea, de la început de tot am acceptat 
capitularea imediată şi necondiționată conform cererii şi 
amenințărilor cu ruptura în cazul contrariu, însă am adăugat, 
după ce am terminat cu formulele respective (a se vedea 
raportul Grigoriu) că pentru a se face această capitulare 
efectivă, operatorie, în faţa pericolului reacţiunii totale 
germane care ar fi atras după ea următoarele consecinţe, pe 
care i le-am expus rar şi mişcat (toate argumentele lui Ică, 
adică de fapt erau ale tuturor celor conştienţi, inclusiv Maniu, 
faţă de eventualitatea unei ocupaţii germane) i-am precizat 
că Antonescu are nevoie, are două cereri de făcut (cereri şi 
nu condiţii, dar n-am făcut acolo acest distinguo, pur verbal). 
Debarcarea în Balcani spre România şi deschiderea 
Strâmtorilor de către Turcia. Până la urmă, măcar una dintre 
ele. Ambasadorul, care s-a luminat la faţă când am proclamat 
solemn capitularea, nu a respins cererile exprimate şi nu a 
părut neînţelegător. Dimpotrivă. Totuşi am resimţit senzaţia 
de liberare, anume că trecusem hopul, când m-a întrebat: 
„Bine, dar cum realizăm atunci capitularea şi predarea 
documentului de capitulare?” întrebarea mi s-a părut barocă 
datorită formalismului desuet, cum îmi apărea. Am răspuns 
că: „Din cauza temerii pe care o resimte guvernul român de 
indiscreţii atât de periculoase pentru chiar soarta războiului, 
ştiute fiind şi deprinderile ziariştilor americani, el nu ar putea 
proceda la înmânarea actului formal de capitulare, decât 
după realizarea cererilor sale. „Bine, dar până atunci? Cine 
ne garantează actul?!” 

Am improvizat un răspuns: „Pentru aceleaşi raţiuni de 
securitate şi datorită unor interese paralele cu un guvern 
care poate păstra un secret, cred că acest document ar putea 
fi încredinţat în depozit personal, ministrului de Externe turc” 
- (Aduceam astfel nu inconştient omagiu uneia din pârghiile 
de politică internaţională ale lui Ică!). 

Adaug că atât la plecare, în cursul instrucţiunilor date de 
M. Antonescu cât şi al convorbirii cu Hayes, am propus 

guvernului american o bază militară navală pe coasta 
română. La încheierea discuţiilor, ambasadorul mi-a 
împărtăşit, în încheiere, că întrevederea nu l-a decepţionat. 
Să mai spun de mine atunci că am fost încântat, ar fi inutil. 
Dar ce bucurie a resimţit Ică, când m-a condus, de cum am 
coborât din tren, la vila de la Băneasa ca să-i raportez şefului. 
Era a treia zi de Crăciun 1943. Pe urmă, târziu, noaptea, am 
cinat invitat de Barbul la restaurantul Transnistria, în aceeaşi 
stare euforică. 

Speranţele născute astfel, în legătură cu Madridul, s-au 
menţinut un timp scurt, datorită unei telegrame primite de la 
Ankara prin care se comunica probabilitatea unei debarcări în 
Balcani. Cred că era din partea generalului Maitland 


Wilson285. Informaţia a fost foarte repede infirmată, în circa 
două săptămâni poate, de o altă telegramă, aceasta cu 
siguranţă de la generalul englez, care arăta că fusese vorba 
de o eroare. Mult mai târziu, am avut cheia erorii. Eşuarea 
planurilor lui Churchill de debarcare în Balcani. 

Prelungite un scurt timp, negocierile de la Madrid au luat 
sfârşit un timp după începerea celor de la Cairo, datorită 
tocmai a noilor condițiuni de ducerea războiului în cea mai 
perfectă unitate de vederi în folosul Sovietelor. Adaug, că 
pentru ca Ică să nu mă sancţioneze cumva pentru faptul de a 
nu-i fi respectat instrucţiunile, am modificat începutul 
raportului lui Grigoriu, care de bună credinţă fiind, m-ar fi dat 
de gol că le călcasem. De altfel, cu cele mai bune intenţii şi 
nu pentru a ajunge în infern! 

Aceasta este tot ceea ce îmi mai aduc aminte - fără 
documente de niciun fel - despre episodul meu de la Madrid 
şi Lisabona, la care am participat în felul arătat până aici. 


Trimiterea [mutarea negocierilor] de la Madrid la Cairo nu 
l-a împiedicat însă pe M. Antonescu să se folosească de 


283 Henry Maitland Wilson, baron (1881-1964), mareşal britanic. 
Comandant al Corpului expediționar britanic în Grecia (1941); l-a 
înlocuit pe Eisenhower pe teatrul de operaţiuni în Mediterana 
(1944). 

plecarea sau trimiterea lui Barbul la Madrid şi Barcelona, spre 
a încerca să continue negocierile. În mai multe rânduri i s-a 
repetat că nu mai pot avea loc în nici un chip discuţii 
separate. 


În timpul celei de a doua călătorii prin Iberia, m-am oprit la 
Barcelona 24 de ore după o tot atât de minunată călătorie, de 
astă dată cu avionul peste Rin, Vosgi, Rhon şi Pirinei. O 
aterizare forţată la Freiburg im Breisgau, mi-a întrerupt fără 
voie, dar cu câtă încântare, zborul în liniştea neumblată de 
avioane inamice a Pădurii Negre. Universitate fără prea mulţi 
studenţi, casele neîncălzite dar toate frumoase din secolul al 
XVIII-lea şi bucuria stăpânei casei unde am fost încartiruit, la 
alimentele ce am putut să-i dau ei şi copilului, nu făceau cu 
totul de uitat războiul. 


Barcelona. La aeroport, pe malul mării chiar la vreo zece - 
cincisprezece km de oraş, mă aştepta colegul meu |. 
Ciontescu, numit la consulatul de acolo şi sosit de curând. Mă 
roagă să nu mă supăr dar, ca să nu facă două drumuri, să 
aştept cu el până vine şi Pamfil Şeicaru de la Lisabona sau 
spre Lisabona. 

Socotind că după etichetarea mea de bandit, care mă 
lăsase perfect indiferent, de către ginerele său, etichetă 
motivată de faptul că nu luasem o scrisoare adresată socrului 
său, dar nevizată de V. Cădere, Şeicaru ar fi putut să se facă 
că nu mă cunoaşte atunci când l-aş fi salutat, l-am rugat pe l. 
Ciontescu să mă prezinte când a sosit Şeicaru. 

Acesta foarte amabil, a protestat spunând că mă cunoştea 
foarte bine şi ne-a poftit pe toţi la cină la un mare restaurant 
de cartier cu specific catalan. L-a poftit şi pe consulul general, 
ministrul Em. Krupenski şi bineînţeles pe Ciontescu cu 
doamna. Urma să ne întâlnim în holul hotelului Ritz, unde 
trăsesem cu toţii, însă pe mine m-a rugat dacă n-aveam 
nimic altceva, să-l întâlnesc cu o jumătate de oră înainte de a 
pleca cu toţii la restaurant, în salonul de corespondenţă al 

hotelului. Ştiam eu ce ştiam, dar chiar nu mă aşteptam să 
primesc amănunte atât de particulare, ca, de pildă, cele 
privind aspectele bărbăţiei domnului Stamboală care-şi mai şi 
schimbase numele în Greceanu şi care era soţul d-nei 
Greceanu, membră la Patronaj, directoare - o cunoşteam 
destul de bine - excelentă a unui cămin de studente şi 
apropiată prietenă a d-nei Maria Antonescu. Şi că toate 
acestea „făcuseră” cariera lui V. Cădere. Cam iritat de acest 
fel de conversaţie, am ridicat din umeri şi i-am spus „Dar 
domnule Şeicaru, ce interes vedeţi în lucruri care nu prea văd 
cum ne privesc, pe dv. şi pe mine. Eu nu văd niciunul”. „Ba 
da. Ce aveţi cu copiii mei?!” „Nu avem nimic, domnule 
Şeicaru, ce să avem? Eu nici nu-i cunosc până acum. Dar într- 
o legaţie mică şi importantă nu se poate admite ca, pentru 
nişte fleacuri, să facă fiecare ce vrea, peste capul şefului ei şi 
al normelor stabilite. Pot să vă spun acestea toate pentru că 
în acest sens a fost (sau este) rostul misiunii mele la 
Lisabona”. „Dar Brutus Coste ce are cu Cişmigiu?!” - „Nu are 
nimic de ordin personal. Pot să vă asigur”. Noroc că au sosit 
şi ceilalţi invitaţi şi conversaţia a luat sfârşit în pace şi Şeicaru 
a părut îmbunat. 

La acea cină ne-a tratat cu icre negre. Nu mi-a venit să 
cred, din cauza preţului exorbitant acolo, că le-a comandat. 
Am crezut că le-a adus cu el din ţară. În cursul mesei mi s-a 
adresat direct la un moment dat şi mi-a spus „Ştii, d-le 
Demetrescu, eu pot distruge un om. Aşa am distrus pe Gh. 
Găetan. Mi-a părut rău pe urmă, căci am aflat că pe d-na 
Leonida ar fi trebuit să o atac. Găetan a fost mai domn decât 
ea”. „Da, d-le Şeicaru, se pare că datorită virulentei dv. 
campanii în „Curentul”, opinia publică şi juraţii s-au ridicat 
împotriva lui Găetan; care a făcut opt ani de ocnă, pentru o 
faptă pentru care avea reale circumstanţe atenuante. Dar 
campania dv. împotriva viitorului patriarh nu a mai avut 
acelaşi efect, mi se pare. De altfel, eu pe atunci aveam vreo 
treisprezece ani”. 

Tot în legătură cu campaniile ziarului, a adus în discuţie 
cenzurarea articolelor sale în serie împotriva Germaniei şi 
confiscarea ziarului. „Nici Maniu nu are un dosar atât de gros 

la Legația germană, cum îl am eu!” „Ei, d-le Şeicaru, dar nici 
nu are nevoie dl. Maniu să-l aibe atât de gros. Poate să-l 
egaleze şi mai subţire”. Am fost lipsit poate de politeţe, dar 
era iritant tot ce spunea şi felul cum se lăuda şi pe urmă cum 
ajunsese să se compare cu Maniu. Ajunşi pe lângă hotel, căci 
umblam pe jos, ne spune că lui până şi ruşii i-au făcut 
propuneri. „Ştii asta, d-le Demetrescu?” - „Nu ştiam. Şi nu le- 
aţi acceptat?” Atunci am crezut că mă va sancţiona pe loc 
pentru grosolănia mea, căci n-aveam decât să refuz invitaţia, 
dar nu era chiar cuviincios felul în care-i răspunsesem. S-a 
oprit de a vorbi din mers şi a strigat la mine: „D-le 
Demetrescu, Dumneata vorbeşti serios?” Regretând că 
depăşisem măsura, nu am putut s-o repar, natural, în aşa fel 
ca să nu mai rămână nimic amar, decât răspunzându-i tot pe 
loc: „Desigur, domnule Şeicaru, pentru că găsesc că ar fi un 
lucru util de discutat cu ruşii şi un om ca dv”. Pentru 
răspunsul dsale m-am decis să povestesc toată anecdota, 
fleac. Pamfil Şeicaru mi-a spus „Domnule Demetrescu, să ştii 
că multe oi fi în stare să fac. Dar eu sunt patriot şi cu ruşii nu 
discut”. 

Cred că s-a simţit de către noi toţi că m-a impresionat 
răspunsul definitiv. 


Anxios, încercând să tot găsească formule de tot felul, de 
reechilibrare europeană cu ajutorul neutrilor, catolicismului 
sau aliaţilor înfrânți ca Italia, trimițând ca şi cum ar fi 
semănat, personalităţi cu felurit gabarit politic şi deci cu 
variate legături internaţionale, variate ca valoare a acestor 
legături, îngrozit de cercul strangulant al înfrângerii Axei 
germano-române - la atât ajunsese să se reducă celebra de 
tristă amintire Axă - M. Antonescu a pus multe speranţe şi în 
negocierile de la Stockholm. Din 1944. 

Ca şi la Madrid - deşi documente oficiale americane afirmă 
că iniţiativa discuţiilor a aparţinut României, lucrul nu este 
exact decât în sensul general de care am vorbit mai sus, în 
sensul în care se ştia bine de către toată lumea, că 
vicepremierul, în orice caz, era activ agent al păcii. Şi avem 


258 


documente în acest sens şi Hitler şi Ribbentrop şi atâţia alţii 
nu ştiau că iniţiativa a aparţinut de astă dată nu americanilor, 
ci ruşilor. Iniţiativa stabilirii contactelor şi a formulării unor 
avantajoase condițiuni, avantajoase condiții faţă de 
gravitatea înfrângerii. De fapt, ziariştii n-au făcut decât să 
fluture plăcute consideraţii. Şi bineînţeles tot câte un ziarist a 
fost mijlocul de stabilire a contactelor. Nu se numea 
Henderson, ci Goranov şi era bulgar. Nu fac aceste afirmaţii 
ca să nu le spun ceea ce sunt: puneri la punct, din hipetrofie 
şovină, ci pentru a susţine faptul că şi Aliaţii aveau nevoie, 
într-o măsură însemnată măcar, de concursul României. 

În jurul Crăciunului, acel ziarist bulgar s-a prezentat 
consilierului nostru de presă Gh. Şeinescu şi i-a făcut uverturi 
pentru a mijloci discuţii cu ambasada sovietică în vederea 
ieşirii României din război. Ulterior, la 4 ianuarie poate - cred 
a-mi aminti bine data - Goranov i-a pus, voit şi cu tâlc, 
întrebarea tot lui Şeinescu, dacă sosirea la Stockholm a 
colaboratorului premierului român Gh. Barbul - era de fapt 
cel mai apropiat şi prețuit colaborator al aceluia - într-un 
curierat simplu, nu era motivată într-adevăr de o misiune 
specială, o însărcinare precisă deci, în sensul începerii unor 
discuţii între cele două ţări. Şi i-a lăsat să se înţeleagă că ar fi 
fost aşteptată o asemenea misiune. Deci la 4 ianuarie cred, 
dar poate să greşesc, în orice caz, îmi aduc precis aminte de 
această dată a unei telegrame importante din Suedia, în 
această legătură de idei. Barbul raportând la întoarcere, M. 
Antonescu i-a dat, pe loc, autorizaţia ministrului Nanu să lege 
conversațiile şi să păstreze secretul absolut. Domnea teama 
de spionajul german, dar şi de o posibilă înţelegere, la 
Stockholm, chiar între Germania şi Rusia care, după cele 
spuse mie de M. Antonescu, discutau o eventuală pace între 
ele. Desigur că se temea ca aceasta să nu se facă şi pe 
socoteala noastră, cum mi-a şi spus (de curând am citit 
interesanta carte şi destul de bine făcută, faţă de condiţiile 

date, a domnului Simion286 şi mi-am reamintit de conversaţia 
neautorizată a lui Fred Nanu cu Spichinski. Nanu ca şi 
Cretzianu având însărcinarea să profite de orice ocazie, în 
direcţia dată, dar nu mai puţin scade aceasta calităţile 
respectivilor de curaj şi iniţiativă). Această preţuire - lăsând 
de o parte sloganurile obligatorii - se referă la toate câte sunt 
lăsate subiînţelegerii cititorului avizat, prin citirea printre 
rânduri ca şi la explicita denunţare a înţelegerii de la 


Moscova287, Churchill-Stalin (era sa scriu Hitler-Stalin!). Dar 
nu pot să nu relev certa denaturare a adevărului relativă la 
cererea guvernului român de a obţine un teritoriu de 
rezidenţă neocupat de trupele aliate. Cerere acceptată de 
guvernul sovietic şi nu respinsă, cum e prezentată de autor. 
Cum domnia-sa mă citează acolo, sunt obligat să restabilesc 
realitatea cu privire la acest punct. 

În cursul întrevederilor secrete care au urmat şi a 
telegramelor care le-au rezumat, guvernul  Sovietelor 
comunica celui român asigurări de respectarea suveranităţii 
şi de neamestec. 

În consecinţă, asigurări formulate în sensul că nu va fi 
instalată o administraţie comunistă în zonele ocupate ale ţării 
propriu-zise - în interpretarea sovietică Basarabia urma să fie 
reocupată, reanexată automat prin însuşi faptul ocupării ei şi 
situaţia astfel lichidată, confirmată de guvernul român care 
nu putea încă sa se hotărască la asemenea rezolvare, la 
întoarcerea armelor împotriva Germaniei. Că, prin urmare, 
neexistând o asemenea administraţie, nu vor fi nici profesorul 


286 Memorialistul se referă la lucrarea istoricului Aurică Simion, 


Preliminarii politico-diplomatice ale insurecției române din august 
1944, apărută, în 1979, la Editura Dacia din Cluj-Napoca. 


287 Aluzie la acordul secret Churchill-Stalin convenit în 10-11 oct. 
1944 la Moscova în privinţa delimitării procentuale a „sferelor de 
interese” în Europa Est-Centrală, acord potrivit căruia U.R.S.S. 
obținea o pondere de 90% în România, restului Aliaților 
rezervânduli-se 10 procente. 

289 în fruntea 

Constantinescu-lasi2882 80 sau dr. Petru Groza 


ei. (Neclar. Vezi nota adaugata pe foaia următoare) 

În timpul desfăşurării discuţiilor avute de ministrul nostru 
cu Semionov, consilierul rus, pe care tot acesta, specialist în 
materie, le organiza întotdeauna ca să fie asigurat secretul la 
maximum şi, implicit, tot el le şi fixa şi îşi convoca partenerul, 
s-au schimbat argumente şi condiţii în acelaşi sens cu cele 
care au urmat peste vreo lună şi ceva la Cairo. Cu o esenţială 
deosebire însă, asupra căreia voi reveni în continuare. Ţin să 
repet însă că faptul că Stockholmul era o capitală neutră şi 
mică relativ, uşura acţiunea tuturor serviciilor de informare şi 
de contrainformare. Cu prilejul recomandărilor cvasi-obsesive 
pentru asigurarea secretului absolut al discuţiilor ca şi acela 
al asigurării sistemului de cifrare, Ică îşi justifica faţă de mine 
recomandările, spunându-mi că-i era teamă, după păţaniile 
anterioare, de o eventuală pătrundere în secretul acţiunii 
sale. Această eventualitate putea duce la o împărţire a ţării 
între cei doi, acum în război, dar care, spunea el că era 
informat, au contacte tot la Stockholm şi nu excludea nici alte 
locuri. Îi era teamă ca o voită dare pe faţă a ruşilor a 
discuţiilor cu noi să nu uşureze Germaniei abandonarea 


288 petre Constantinescu-laşi (1892-1977), istoric şi om politic. 
Membru al Academiei Române (1948). Lucrări în domeniul istoriei 
artei, al arheologiei şi al istoriei moderne şi contemporane. 


289 petru Groza (1884-1958), avocat şi om politic. Membru al 
Partidului Naţional Român, apoi al Partidului Poporului. Preşedinte 
(1933-1953) al organizaţiei Frontul Plugarilor. Eliberat din lagărul 
de la Târgu Jiu (aug. 1944), Groza a colaborat cu comuniştii, 
facilitându-le cucerirea puterii. Vicepreşedinte în guvernele 
Sănătescu (nov.-dec. 1944) şi Rădescu (dec. 1944-febr. 1945). 
Prim-ministru al primului guvern comunist din istoria României 
(mart. 1945-iun. 1952) impus regelui Mihai | de către sovietici. 
Preşedinte (şef al statului) al Prezidiului Marii Adunări Naţionale 
(iun. 1952-ian. 1958). 


290 Se referă la o eventuală administraţie interimară în cele două 
provincii româneşti (Basarabia şi Bucovina de Nord), până la 
hotărârea definitivă a Conferinţei de Pace. 

noastră. (Ruşii cred că au dorit atunci să obţină, într-un 
moment pe care îl socoteau favorabil, util lor, schimbarea 
noastră de tabără cu toate consecinţele ei, de primă mărime, 
pe front şi în mersul războiului în general şi poate nefiind încă 
siguri de capitularea paşnică şi amicală a anglo-saxonilor faţă 
de ei, au încercat să prevină negocieri în trei cu România, 
propunându-ne la Stockholm, aceleaşi condiţii, relativ 
favorabile şi altele chiar mai favorabile decât la Cairo, 
ulterior). Aceasta atât cu o lună jumătate înainte de 
începerea negocierilor de la Cairo dar şi după începerea 
acelor negocieri. De aceea, au şi mers până la a formula 
atrăgătoare asigurări şi posibilităţi de dezvoltare a relaţiilor 
dintre cele două ţări, începând chiar cu fixarea unei capitulări 
care nu putea fi interpretată strâmt (Spichinski către Nanu). 
Chiar şi când se negocia deja la Cairo, toţi ruşii cu care 
aveam de-a face la Stockholm, Kollontai291-Semionov-Nanu, 
d-na Kollontai-Gh. Duca, adică atât faţă de guvern cât şi faţă 
de opoziţie insistau amical să nu mai recurgem la negocierile 
de acolo, ci să ne înţelegem direct în doi la Stockholm (dacă 
n-ar fi prea tragic s-ar putea rezuma la „noi între noi” ca în 
familie sau între prieteni) şi Rusia se va arăta înţelegătoare şi 
binevoitoare, dacă şi România... etc. etc. Nu este inutil să 
repet că anglo-saxonii care fixaseră marea lor linie politică în 
acordarea acesteia cu cea rusească, ne repetau la Cairo 
ameninţarea că ne vor denunța orice manevră de separare a 
Aliaților şi că vor comunica ruşilor orice mesagiu, în orice 
domeniu, atât timp cât vor dura negocierile din Capitala 
Egiptului. După un prim timp de discuţii la Stockholm a 
intervenit acolo o pauză de vreo patruzeci de zile, timp în 
care n-a avut loc nici un fel de contact. Asupra rostului 
acestei întreruperi nu am avut nici un fel de lămurire. 

După aceea, prin intermediul aceluiaşi agent bulgaro- 
sovietic, mult timp bănuit de Nanu, s-au reluat contactele, 
291 Aleksandra Mihailovna Kollontai (1872-1952), diplomat 
sovietic. Ambasadoare a U.R.S.S. în Suedia (1943-1945), a purtat 
negocieri secrete de pace separată cu diplomaţii români, atât din 
partea mareşalului lon Antonescu, cât şi ai Opoziţiei democratice, 
privind ieşirea României din războiul împotriva Aliaților. 

după ce, spre a masca interesul sovietic, Goranov a făcut o 
serie de imputări lui Nanu adresate guvernului român prin 
care intenţiona să arate acestuia că nu urmărea să procedeze 
într-adevăr, realmente, la schimbarea politicii sale, ci numai 
să câştige timp - era un argument întrebuințat chiar şi faţă 
de opoziţie atât la Stockholm cât şi la Cairo, ulterior, după 
cum fusese şi la Madrid şi, fireşte nu era chiar lipsit de 
îndreptăţire pentru că, chiar o dată admisă ipoteza renunţării 
definitive, adică renunţării la strădania ambelor părţi (guvern 
şi opoziţie) de a se încerca amânarea rezolvarii sorții celor 
două provincii româneşti până la hotărârea definitivă a 
Conferinţei de Pace privind Basarabia şi Bucovina de Nord, şi 
hotărâtă acţiunea, în principiu, trebuia ales momentul cel mai 
favorabil. Măcar dacă ar fi apărut ca atare. Care să reducă 
riscurile acelea atât de grave şi mari ale eşecului. Pentru 
orice român adevărat, ambele condiţii erau atât de grele, 
încât orice speranţă risca să încetinească mersul acţiunii. 
Speranţe s-au ivit şi în urma generoaselor declaraţii ale 
Aliaților cu diverse prilejuri şi din propriile declaraţii 
generoase, declaraţii - program prin care aceştia au arătat 
că nu vor recunoaşte măririle teritoriale rezultate în urma 
agresiunii şi a  sfâşierii tratatelor şi a  convenţiunilor 
internaţionale încheiate tocmai împotriva agresiunii. N-a fost 
lipsit de un tragic grotesc, mai târziu ceva, tratatul încheiat 
cu U.R.S.S. prin care puterile anglo-saxone (Statele Unite cu 
uşoare şi neputincioase rezerve) au consimţit să recunoască 
frontierele din 1940 ale Rusiei pe care le împinseseră Stalin şi 
Hitler, mai departe decât tarii, prin actul de la 23 august 
[1939] semnat la Moscova. 

Aceasta în numele unui viitor mai drept, al unei lumi mai 
bune. 

Oamenilor noştri politici chiar, le-a trebuit un timp mai lung 
sau mai scurt până să-şi dea seama de inconsistenţa unor 
principii declarate din nou solemn, valabile universal, dar în 
cel mai bun caz asigurate numai unei reduse părţi a lumii 
civilizate. 

Teama Vesticilor de o nouă înţelegere germano-rusă îi 
paraliza în aşa chip, încât nu au socotit că pot s-o insufle ei 

cu aceleaşi mijloace, dacă nu mai multe. lar eroismul omului 
rus, admirabil dintotdeauna, a fost extins şi atribuit cu dorinţa 
de a se obţine prietenii sufleteşti unei conduceri care ştia 
bine ce voia şi îndeplinea şi mai bine, aceasta însuşindu-şi 
verbal principiile nobile atât de puternice faţă de opinia 
publică vestică. (lar Roosevelt se întreba dacă-i plăcuse lui 
Stalin!) Datorită acestor circumstanţe s-a nădăjduit deci de 
către unii mai mult deci (M. Antonescu) în posibilitatea ca să 
fie amânată rezolvarea chestiunii Basarabiei, la Conferinţa de 
Pace. Un timp a crezut într-o asemenea dezlegare şi luliu 
Maniu. Dar şi-a dat, până la urmă, seama de realităţi. lar 
Buzeşti pot spune că n-a crezut nici o clipă nici în 
recunoaşterea drepturilor noastre confirmate prin soluţia 
plebiscitului sau a Conferinţei, la care s-a raliat, ridicând 
întotdeauna caracteristic din umeri. 

Am notat cu prilejul episodului de la Madrid că prietenul 
nostru era cu totul neîncrezător în capacitarea - termenul 
ardelenesc care ne stârnea hazul pe loc - ambasadorului 
Hayes de către Roosevelt. Finalul de acolo: trimiterea noastră 
la Cairo prin sfârşitul negocierilor din Capitala Spaniei care 
ajunseseră să dubleze pe cele de la Cairo. Buzeşti excludea, 
în condiţiile date, apariţia diviziunii între Aliați, aşteptate 
febril de Antoneşti. Era sigur de ivirea ei, după sfârşitul 
războiului însă. Nu credea nici în armele noi, care chiar dacă 
au apărut, nu erau după părerea sa suficiente pentru a 
răsturna situaţia. Credea în realitatea dezastrului de pe front 
şi stăruia mereu pentru a încheia armistițiul în clipa cea mai 
bună ca să dea rezultatele optime pentru România. Era 
convins că Antoneştii nu vor face ei armistițiul şi era pătruns 
de lipsa de simţ practic a planurilor şi a eforturilor lui Ică pe 
lângă Aliați, pe lângă neutri, papă şi francmasoni (Mussolini 
fusese asasinat). Febra lui lcă cu puternice manifestări 
verbale nu-i inspira încredere. 

Acesta totuşi îşi continua eforturile. De aceea când i s-a 
părut că poate deduce din atmosfera ce domnea în timpul 
discuţiilor de la Stockholm Nanu-Semionov - paralele şi 
analoge cu cele Duca-kKollontai, de care nu avea idee - că se 
degaja impresia unei înţelegeri mai mari din partea U.R.S.S. 

faţă de România, M. Antonescu, hotărât să nu piardă, cu nici 
un chip, legătura de acolo, ci să o menţină, să o prelungească 
cât mai mult, furnizând şi el celeilalte părţi impresii 
asemănătoare, care însă să nu depăşească încă faza orală. 
Nu trebuia încă să se concretizeze substanţa acelor discuţii în 
acte scrise. Şi la Stockholm se ajunsese în faza de la Cairo. Ni 
se comunicase conţinutul condiţiilor acordate la Cairo la 12 


aprilie??? şi ni s-au repetat declarațiile lui V. Molotov din 2 


aprilie??? ca şi alte puncte, cred, atinse acolo. 

Primind însă o ultimă telegramă a lui Fred Nanu, prin care 
acesta făcea cunoscut la Bucureşti că sovieticii nu mai 
înţeleg să continue discuţiile în mod dilatoriu şi dacă nu ajung 
să se concretizeze mai mult şi mai repede, M. Antonescu m-a 
chemat şi mi-a dat dispoziţii să-mi fac formele de plecare - 
singur, fără dublura S.S.I. -, la Stockholm ca să-i duc lui Nanu 
noi instrucţiuni. Plecarea de formă, curier la Helsinki şi, fiind 
eu abuziv şi amator de viaţă bună, urma să stau acolo, pus 
pe petrecere, cât timp ar fi fost necesar. Şeful politicii noastre 
externe acorda mare importanţă acestor instrucţiuni şi spera 
într-o înţelegere mai mare a guvernului sovietic ca şi în faptul 
că ele vor antrena poate, noi angajamente, mai largi, din 
partea Sovietelor. 

292 SEE R D 

La 12 apr. 1944 au fost reluate convorbirile româno-sovietice 
de la Stockholm între reprezentanţii oficiali ai celor două ţări. 
Guvernul sovietic transmite condiţiile „minimale” de armistițiu: 
desprinderea României de blocul german şi alăturarea sa Naţiunilor 
Unite, frontiera româno-sovietică din 1940, despăgubiri de război, 
revenirea Transilvaniei sau a „celei mai mari părţi a ei la România” 
etc. Aceleaşi condiţii sunt comunicate şi la Cairo lui Barbu Ştirbey, 
emisarul Opoziţiei democratice din România, plecat aici cu 


consimţământul mareşalului lon Antonescu. 


293 în legătură cu depăşirea frontierei româno-sovietice, rezultată 


din anexiunile din 28 iun. 1940, de către Armata Roşie, guvernul 
sovietic dă la 2 apr. 1944, o declaraţie în care arată că nu 
urmăreşte anexarea teritoriului României sau schimbarea 
orânduirii de stat existente în România şi că ofensiva armatelor 
sovietice în interiorul României este dictată exclusiv de necesităţile 
războiului şi de continuarea rezistenţei armatelor duşmane. 

Am primit aceste instrucţiuni în cadrul unei lungi audienţe 
la el în birou, în palatul cel nou, prima, şi a doua în timpul 
drumului spre Snagov la întoarcere, în automobil, într-o 
atmosferă de tensiune, din care lcă mai ieşea, strigând la 
şofer - era aproape maniac al vitezei. „Ce? umbli ca după 
dric?!”, „Ce? vrei să mă dau jos?!” „Acum mă dau jos!!” 
Şoferul era obişnuit, şi de altfel umblam cu aproape 100 km 
pe o sosea strâmtă, pe camuflaj şi circulaţie intensă până 
părăseam şoseaua principală şi o luam la dreapta spre 
Snagov. Şoferul era obişnuit, dar eu nu, şi, de câte ori m-a 
luat Ică cu maşina dacă nu puteam găsi cauze şi motive mai 
binecuvântate, resimţeam o oarecare oprimare, chiar dacă 
mă străduiam să nu pierd un cuvânt din abundentul flux 
verbal al regretatului meu fost şef. Audienţele acestea au 
avut loc în dimineaţa şi, respectiv, noaptea zilei precedând 
plecarea spre Stockholm. 

Nu e lipsit de interes tehnic să arăt că de la vila prinţului 


Nicolae29%, mă ducea o barcă cu motor pe malul din faţă al 
lacului, pieziş, la vila unde V. Rădulescu-Pogoneanu, Emil 
Lăzărescu şi cu mine eram dispersaţi alături de vila 
Constantinescu cu două turnuri, unde era dispersat restul 
eşalonului Cifrului. In vila unde locuiam noi trei se găsea şi 
aparatul de radio-emisiune şi recepţie, din ordinul lui Ică, cu 
care se făceau transmisiunile ultraconfidenţiale spre şi de la 
Ankara. Il manevra Emil Lăzărescu, o echipă de doi 
funcţionari specialişti P.T.T. era oricând gata la chemarea 
noastră în caz de defectare să-l pună din nou în stare de 
funcţionare, iar o grupă de soldaţi îi asigura paza. Destul de 
aproximativ. 

Vicepremierul mă însărcina din nou, să înşir consecinţele 
de o extremă gravitate pentru România şi de una aproape 
egală pentru Aliați, dacă ea ar fi fost ocupată de Germania, 


di Nicolae (1903-1977), principe al României, fiul regelui 
Ferdinand | şi al reginei Maria. Membru de onoare al Academiei 
Române (1929). Membru al Regenţei (1926-1930), Căsătorit 
morganatic cu loana Săveanu (Doletti), a fost silit (1937) de fratele 
său, regele Carol II să renunţe la prerogativele regale. S-a stabilit 
în Franţa, sub numele de Nicolae Brana. 

266 


cum fusese în ultimul rând Ungaria. Că exploatate fără 
rezervă, aurul, petrolul, cerealele, munca şi sângele 
oamenilor ei ar fi susţinut efortul de război german din plin ca 
şi situaţia geografică a ţării, o adevărată placă turnantă din 
punct de vedere strategic. Menit să pună, de altfel exact, 
aportul român în valoare, acest tablou trebuia explicit să 
contribuie la explicarea aşteptării momentului celui mai 
favorabil pentru execuţie. Urma ca ministrul Nanu sau eu, să 
expunem diplomatului sovietic, toate argumentele posibile. 

Lunga expunere a instrucţiunilor era limpede, luminoasă 
chiar, decurgea natural şi logic, argumentele veneau cu 
vibraţie dramatică şi inteligentă, de care Ică nu ducea lipsă. 
Totul era subliniat de privirea pătrunzătoare, prelungă a 
ochilor să-i mari, negri, strălucitori. Atingea nivelul unei 
invocaţii patetice când îmi arăta în cursul expunerii sale, că 
„Domnul mareşal şi ţara au făcut războiul pentru pământul 
lor. Să înţeleagă, Uniunea Sovietică că pentru Basarabia am 
luptat şi nu putem renunţa uşor la ea!” 

Reapărea acum şi argumentul adus de rege în discursul 
său de Anul Nou 1943. Am fost chiar uluit să aud acest apel 
pe care trebuia să-l reproduc şi tot atât de mult am fost uluit 
când am auzit, spus cu forţă în peroraţie: „Să înţeleagă Rusia, 
putere revoluţionară, că rolul ei mare în lume, ca mare 
putere nu este să-şi dezvolte imperialismul rusesc ci să se 
pună în fruntea naţiunilor mijlocii şi mici, să le apere 
interesele, interese care nu supără pe nimeni, ci contribuie la 
aşezarea dreaptă a lumii!” Nu mi-a venit să cred urechilor. 
Neaşteptatul apel mi s-a întipărit definitiv. Şocul a fost cu 
atât mai mare cu cât am avut impresia de rupere de realităţi 
a şefului politicii externe româneşti. După zeci de ani îmi 
menţin observaţia de atunci, de nerealism, dar dacă rămân 
plasat în utopie nu pot să nu consider că în acea invocaţie era 
ceva miez pentru o politică a lui „dacă ar fi fost aşa, ce bine 
ar fi fost”. În poveste. 

În fine, Ică a încheiat, iar noaptea a revenit formulând 
precis următoarele cereri: garantarea suveranităţii ţării şi a 
neamestecului în afacerile ei, neocuparea ei (trăia cu teama 
acestei ocupaţii, pe care dorea să o evite, ca şi Maniu, 

Buzeşti şi toţi şefii naţionali, era nedorită chiar cu o 
participare anglo-saxonă, pentru care însă ar fi făcut tot 
posibilul să o obţină cât de cât, în cazul când ipoteza unei 
ocupări ar fi devenit inevitabilă); reducerea despăgubirilor de 
război care ar fi fost greu de plătit de un stat care suferise 
atât fără a fi avut vreun rol de răspundere în determinarea 
evenimentelor internaţionale; amânarea rezolvarii chestiunii 
Basarabiei la Conferinţa de Pace şi, în fine, o condiţie cu totul 
nouă, aceea ca România să nu întoarcă armele împotriva 
fostului său aliat de până atunci (aliat cu sila, dar totuşi aliat). 
Toate aceste cereri ministrul Nanu sau eu însumi, eventual, 
trebuia să le expunem „verbal şi numai verbal, fără a da 
nimic, absolut nimic scris, pentru că sunt informat că tot 
acolo nemţii discută cu ruşii şi înţelegi ce s-ar întâmpla dacă 
ruşii ar prezenta un document de al nostru de această natură 
ca să uşureze nemților abandonarea noastră definitivă. De 
altfel, în fapt, abandonarea a şi început prin pătrunderea 
ruşilor şi retragerea nemților de pe o bună parte a teritoriului 
nostru, pe care nu-l mai pot apăra”. Expunerile acestea al 
căror material sau a căror substanţă erau mereu evocate de 
premierul interimar, au durat peste două ore, continuând şi la 
Snagov. 


Odată ajuns la Stockholm, ministrul m-a invitat seara la 
masă în ziua sosirii. După masă, atunci când soţia şi fiica sa 
s-au retras, am trecut în birou unde i-am expus, ceva mai pe 
scurt, dar totuşi lungă vreme, instrucţiunile atât de 
caracteristice ale şefului nostru precum şi, evident, în 
concluzie, interdicțiile şi motivarea lor. 

După ce a ascultat - trei oameni am întâlnit atingând 
perfecțiunea în arta ascultatului fără întrerupere: Barbu 
Ştirbey, Nanu şi Maniu - fără să se vadă vreo reacţie pe faţa 
lui, impasibilă şi rece, tipic anglo-saxonă: prelungă, osoasă, 
blondă şi cu bărbia în accentuat „galoş”, Fred Nanu mi-a 
răspuns: 

„Atunci nu este nimic de făcut pentru că am fost deja 
avertizat că dacă nu este vorba de marcat progrese precise 

în discuţiuni, atunci nu mai este cazul ca acestea să 
continue”. Şi nu o singură dată mi-a spus lucrul acesta. 
„Pentru că totuşi, în instrucţiunile cu care ai venit, ar fi 
material de care să ne putem servi în acest scop şi pentru că 
cred că este de o importanţă prea mare, pentru noi, calea ce 
ni se deschide aici, aş fi de părere să formulăm câteva din 
punctele principale ale instrucţiunilor şi să le aşternem pe 
hârtie, fără semnătură şi fără antet, pentru consilier personal. 
Dacă eşti de părerea mea, atunci te rog să mă susţii la 
Bucureşti, arătând că ai fost de acord cu mine”. 

Cum eram în totul de acord, până la urmă, cu dânsul, i-am 
spus-o, dându-i asigurarea ce-mi ceruse. Cum am arătat, 
până la urma i-am dat-o fără ezitare. Dar discuţia a durat 
toată noaptea până a doua zi dimineaţa. Reproduc, în 
continuare, în copie, Aide-memoire-ul pe care l-am dat 
vicepremierului imediat după ce m-am înapoiat la Bucureşti 
şi după ce i-am făcut pe loc un scurt raport verbal, i-am 
înmânat hârtia. Atunci, pe loc, nu mi-a spus nimic, nici pe 
faţă nu i-am văzut vreo reacţie. Un simplu „mulţumesc”. 
Aceasta faţă de mine, de persoana mea. Faţă de Nanu a 
intrat, în continuare, în furie, cum arăt mai jos. Redau în 
copie şi observaţiunile pe care le-am scris, pe scurt, asupra 
schimbului de comunicări de la Stockholm: 

„Aide-mémoire (rezumat) 

Am comunicat domnului ministru Nanu următoarele 
obiecţiuni pe care mi le-aţi formulat cu privire la poziţiunea 
guvernului român faţă de condiţiile ruseşti: 

1) Din cauza naturii unora dintre condițiuni, care sunt, în 
fond, adevărate condițiuni de pace şi nu pot fi primite, măcar 
în actuala lor formulare, nu putem să le admitem drept 
condițiuni de armistitiu. 

Astfel: 

2) Avem tot interesul de a amâna tranşarea situaţiei 
Basarabiei şi a Bucovinei de Nord până la Conferinţa de Pace, 
când, poate, s-ar găsi un compromis (în speranţa că se vor 
schimba şi circumstanţele!). 

3) Nu putem primi o obligaţiune indefinită de reparaţii - 
care, dacă ar fi să ne luăm numai după suma cerută Finlandei 

- ar întrece capacitatea ţării de a plăti şi ar fi o ipotecă pe 
zeci de ani. Ceea ce ar prilejui Rusiei să supravegheze 
executarea şi, deci, să exercite o imixtiune permanentă în 
afacerile noastre interne! 

4) In niciun caz guvernul român nu poate primi formularea 
condiţiunii sovietice a întoarcerii armelor împotriva 
Germaniei, ceea ce ne-ar dezonora şi ne-ar expune - fiind şi 
în vină faţă de aliații de până ieri - la război în ţară. Pe când 
nimeni nu ne poate învinui, dacă obţinem condițiuni 
acceptabile şi suntem provocaţi de Germania, dacă urmăm o 
politică conformă cu interesele noastre. 

5) In ceea ce priveşte condiţiunea circulaţiei trupelor 
sovietice şi aliate pe tot teritoriul român în deplină libertate, 
aceasta echivalând cu o ocupaţie totala, nu o putem admite. 
In orice caz înţelegem să obţinem o regiune a ţării liberă de 
ocupaţie. 

Toate aceste discuţiuni urmează să fie prezentate într-un 
cadru general creat de dorinţa noastră, întemeiată pe 
declaraţiunile sovietice că se urmăreşte realizarea unei bune 
vecinităţi între cele două popoare. De asemenea, că până la 
război am dus întotdeauna o politică clară în acest sens faţă 
de U.R.S.S. (Vezi şi telegrama domnului gen. Antonescu către 
dl. Gafencu, după semnarea pactului tripartit). 

De asemenea, am comunicat domnului ministru Nanu ca, 
spre a avea o dovadă a bunelor intenţii ale guvernului 
sovietic, am dori să se ia măsuri pentru ca deportările care 
au început în regiunile ocupate, să fie oprite. 


Camil Demetrescu”. 


„Observaţiuni asupra schimbului de comunicări de la 
Stockholm: 

I. DI. Nanu a arătat că nu are o plenipotenţa pentru a 
negocia; s-a menţinut la stadiul contactelor informative - mai 
precise - arătând ca 

s-au adus indicaţiuni verbale de la Bucureşti. 

II. In consecinţă, domnia-sa, pentru a ne putea da seama 
până la ce punct am putea discuta cu ruşii şi până la ce 

rezultat am ajunge eventual: a) a pus termenul şi a prezentat 
condiţiile noastre în forma arătată în anexa nr. 1 a raportului 
740 - cu titlu de exemple” (15 jours par exemple); b) 
comunicarea în scris, fără semnătură, a făcut-o cu titlu 
personal ca un aide-memoire, fără antet, pentru uzul 
domnului Semionov, care nu vorbeşte bine nici franţuzeşte 
nici nemţeşte; c) necesitatea de a intra în unele precizări 
personale i-a apărut ca impusă şi de consideraţiunea că, 
altminteri, ruşii şi-ar putea modifica punctul de vedere 
favorabil nouă formulat în chestiunea Transilvaniei; d) de 
asemenea, a socotit necesare acele formulări spre a evita, 
deocamdată, imputarea făcută de a voi să tergiversăm prin 
contactele noastre, pentru a arunca apoi vina eşuării 
negociaţiunilor asupra sovietelor; e) pe de altă parte, atât 
dorinţa pe care a observat-o la sovietici de a ajunge la o 
directă şi grabnică înţelegere cu noi, cât şi avantajul de a se 
menţine încă posibilitatea unui contact direct cu ruşii, de o 
oarecare încredere aparentă cel puţin - realizat în acel oraş, 
s-au adăugat consideraţiunilor de mai sus. 

Insărcinatul cu afaceri sovietic a insistat, în mai multe 
rânduri, asupra faptului că guvernul sovietic este dispus încă 
a discuta cu bunăvoință sinceră faţă de România şi că nu 
respinge, din principiu, dinainte, în nici un punct, discuţia 
directă cu noi la Moscova. 

Trebuie să adaug că, faţă de cele de mai sus, şi după 
îndelungată discuţiune, am fost - cu titlu personal - de acord 
cu interpretările ce a adus dl. Nanu (instructiunilor dvs. - 
adăugat la 9 oct. 1976). Atât dl. ministru Nanu cât şi eu am 
fost de acord a privi astfel chestiunea numai limitându-ne la 
ipoteza unui dezastru militar”. 

Punctele formulate în scris au fost cele la care se referă 
aceste două note care mi-au mai rămas. 

Peste un număr de zile, nu mare - am ajuns în capitala 
Suediei pe la 20 mai şi am plecat la 8 iunie, după debarcarea 

în Normandia2%5 în orice caz, am aflat-o acolo - Consilierul 
Semionov a pregătit măsurile de siguranţă pentru o întâlnire 
cu F. Nanu, în cursul căreia i-a dat următoarele răspunsuri la 
punctele noastre: 

1) In chestiunea Basarabiei şi Bucovinei de Nord, nici un fel 
de discuţiune sau amânare, cedarea imediată şi totală; 

2) Menţinerea buneivoinţe în chestiunea retrocedării 
Transilvaniei de Nord; 

3) Făgăduiala că despăgubirile vor fi reduse la minimum 
(circa 300 de milioane de dolari, după aprecierea „domniei 
sale personală”). 

4) Acceptarea unei regiuni neocupate; 

5) In fine, acceptarea condiţiunii guvernului român de a nu 
întoarce armele împotriva fostului aliat. Nelipsit de oarecare 
haz, a fost momentul de destindere în discuţii, când 
Semionov l-a informat pe Nanu: „Ştiţi, domnule ministru, care 
a fost condiţiunea pusă de români şi acceptată cel mai uşor 
de guvernul sovietic?” - „Nu, care?” - „Tocmai aceasta 
ultimă, pentru că noi îl cunoaştem pe Hitler perfect şi ştim că 
o să atace el!” 


Cu acelaşi prilej, F. Nanu m-a rugat să procedez la o 
discretă informare pe lângă câteva persoane în a căror 
echilibru, onestitate şi informare aveam ambii toată 
încrederea, asupra oportunității unei eventuale restaurări a 
fostului rege Carol. Îmi aduc aminte precis că i-am întrebat 
pe amândoi fraţii Cretzianu, pe Gh. Caranfil. Poate şi pe alţii. 
Sigur pe Buzeşti şi Pogoneanu. Într-o fază finală a unei 
telegrame ce am trimis lui Nanu, îi răspundeam că fără 
excepţie, toate persoanele pe care le-am întrebat în 
„afacerea X” (nu-mi mai aduc aminte cuvântul convenit) erau 
complet ostile acelui plan. Solicitarea fusese făcută la cererea 
sau poate după, în urma unei informări urmărite iniţial de 


295 Debarcarea Aliaților în Normandia a avut loc, la 6 iun. 1944, 
între Calais şi Cherbourg, deschizându-se, astfel, cel de-al doilea 
front în Europa. 

ambasadorul Umansky din Mexic şi prin Moscova, transmisă 
însărcinatului cu afaceri Semionov. Cu prilejul acestei ultime 
călătorii la Stockholm mi-a vorbit de conversațiile sale cu d- 
na Kollontai, Gh. Duca, în numele opoziţiei, având aceeaşi 
substanţă în afară de ultimele ameliorări de care am vorbit 
mai sus şi care s-au numit „ameliorările de la Stockholm” 
acordate guvernului Antonescu. 

Dna Kollontai, vestită revoluţionară din prima echipa a lui 
Lenin, fiica unui guvernator al Petersburgului, Petrogradului 
mai exact, trecută prin opoziţie dar dintre puţinele persoane 
rămase în viaţa dintre cele ce făcuseră revoluţia din marea 
generaţie, Duca o găsea şi el, ca toată lumea care o 
cunoscuse, fermecătoare, cochetă încă la şaptezeci de ani 
sau peste, activă, parfumată cu parfumuri subţiri şi vioaie pe 
fotoliul cu rulete pe care era imobilizată de o paralizie. Inutil 
să precizez ca activitatea lui Duca a rămas necunoscută lui F. 
Nanu până la 23 august. De la Helsinki, ministrul Gh. Caranfil 
mi-a încredinţat un raport politic strict confidenţial pentru Ică, 
în care-i vorbea de încercările Finlandei de a ieşi din război, 
dar partea cea mai interesantă a raportului era relatarea 
conversaţiei sale cu un foarte înalt personaj politic sau militar 
german care aştepta înfrângerea de neevitat. 


Odată revenit la Bucureşti i-am raportat în felul arătat, 
ministrului de Externe care mă aştepta nerăbdător şi care a 
intrat pe loc într-o nemulţumire nestăpânită. Fulgere în priviri 
şi vocea sonora deşi joasă, ţineau loc de tunet! 

Din fericire nu şi-a exprimat deloc furia la adresa mea. A 
rezervat-o toată pentru Nanu pentru care mi-a dictat pe loco 
telegramă plină de directe reproşuri şi mustrări fără rezervă. 
Era atât de dură încât eu, tare oarecum pe precedentul 
Cădere, nu am expediat-o şi am aşteptat să-i treacă 
supărarea violentă. Intre timp fusese dl. Davidescu la dânsul 
în audienţă de lucru şi i s-a plâns de Nanu şi i-a adăugat că 
Nanu n-ar fi făcut ce a făcut „dacă nu l-ar fi sprijinit dl. 
Demetrescu”. Culmea era că Davidescu nu era la curent cu 
tratativele de felul acesta şi nici nu ţinea să fie. Secretarul 

general, grijuliu, mi-a şi comunicat luându-mă în maşina lui şi 
luând şi precauţiuni de exprimare ca să mai îndulcească faţă 
de mine supărarea lui Ică, care mie nici un cuvânt de 
supărare nu mi-a spus. 

A doua zi m-am dus cât am putut mai blând şi respectuos 
să-l rog să mă ierte că m-am încumetat să nu-i trimit 
telegrama atât de aspră domnului ministru Nanu, socotind 
fără să mai precizez de ce, că nu o merita şi că fusesem 
dinainte convins că însuşi dl. vicepreşedinte nu o va mai 
menţine „Bine, dă-i dumneata una cum vrei, dacă am ajuns 
aici!” Dar nu mai era de loc supărat, ci a izbucnit în râs 
binevoitor cum deseori făcea. Mai trecuse şi noaptea cu 
sfatul ei. l-am telegrafiat lui Nanu un răspuns în care-i 
spuneam că totul produsese „uimire” la care şi el, cu umor, 
mi-a răspuns că „am înţeles perfect „uimirea”. lar după 
puţine zile i-am putut telegrafia via satisfacţie pe care o 
produseseră acele discuţiuni, conducerii politicii noastre 
externe care, după oarecari chibzuiri şi ezitări şi-a însuşit 
drept un pas favorabil în fond, făcut în acel domeniu. 


Cu prilejul unei ultime discuţii, în jurul episodului relatat, 
mai bine-zis a unei comunicări de la om la om, pe care M. 
Antonescu în acele zile mi-a făcut-o, l-am întrebat dacă 
recomandaţiunea sovietică cu care venisem de la Stockholm, 
ca noile condițiuni acordate să fie comunicate şi domnului 
Maniu, o va face domnia sa, sau să o fac eu. Mi-a răspuns: „S- 
a făcut deja”. Cu acelaşi prilej, înainte de a ieşi din biroul 
ministrului, din apartamentul de sus (etajul I) el sfârşea 
consideraţiunile pe care voise să mi le facă cu un „Voi 
proceda ca lonel Brătianu la laşi în 1918, 9 sau 10 noiembrie, 
când a reintrat în război cu ultimul tren, cu Aliaţii la Dunăre”. 
„Să nu-l pierdeţi, domnule preşedinte!” - „Nu-l voi pierde, d- 
le Camil Demetrescu!” 


Adaug un nou punct de care mi-am amintit mai de curând. 
Este vorba de întrebarea formulată de Semionov lui F. Nanu 


274 


asupra şanselor de restaurare ce le-ar mai fi putut avea fostul 
rege Carol. Ministrul m-a rugat să vorbesc cu diverse 
personalităţi şi prieteni şi să-i răspund cifrat. Nu am ezitat să- 
i răspund că toţi acei enumeraţi, vor fi de părerea noastră: 
şanse nule. „Totuşi, întreabă şi telegrafiază-mi „acoperit”: „In 
afacerea „C” (sau „X”) ...” Ceea ce am şi făcut în coada unei 
telegrame, răspunsul unanim fiind negativ. Unul dintre aceia 
fiind Gh. Cretzianu. 


Negocierile de la Cairo (martie-august 1944) - 
Condiţiile de armistitiu comunicate lui Barbu Ştirbey la 12 
aprilie 1944 şi de către acesta de la Cairo prin Legația de la 
Ankara (Cretzianu) Ministerului de Externe la Bucureşti la 12 
- 13 aprilie (?): 

1) Trupele româneşti care luptă cu germanii împotriva 
Armatei Roşii, cuprind şapte divizii în Crimeea, trei sau mai 
multe divizii în regiunea Odessei, trei sau mai multe divizii în 
regiunea Chişinăului. Aceste divizii trebuie să se predea 
Armatei Roşii sau ele trebuie să atace spatele frontului 
german şi să înceapă, împreună cu Armata Roşie, operaţii 
împotriva germanilor. 

Dacă acest lucru se îndeplineşte, guvernul sovietic este de 
acord să completeze armamentul tuturor acestor divizii şi să 
le pună imediat la dispoziţia mareşalului Antonescu sau a 
domnului Maniu. 

2) Condițiile sovietice minimale de armistitiu sunt 
următoarele: 

a) ruperea relaţiilor cu germanii şi operaţii comune ale 
trupelor româneşti şi aliate incluzând armata română 
împotriva germanilor, în scopul restaurării independentei şi 
suveranităţii României; 

b) restabilirea graniţei româno-sovietice în concordanţă cu 
acordul din 1940; 

c) Despăgubiri pentru pierderile cauzate Uniunii Sovietice 
prin ostilitățile purtate de România şi ocuparea de către 
aceasta a teritoriului U.R.S.S. 

d) Repatrierea tuturor prizonierilor de război sovietici şi 

aliaţi ca şi a persoanelor internate. 

Aceste condițiuni pot fi schimbate în mai rău, dacă 
România nu le acceptă curând. 

3) Guvernul sovietic nu pretinde ca teritoriul României să 
fie ocupat de trupele sovietice pe durata armistiţiului, însă 
atât trupele sovietice, cât şi cele ale Aliaților trebuie să aibă 
libertatea de mişcare neîngrădită pe întregul teritoriu al 
României, dacă situaţia militară va face necesar acest lucru. 
Guvernul român trebuie să contribuie la aceasta cu toate 
posibilităţile sale şi cu toate mijloacele sale de comunicaţii, 
pe uscat, pe apă şi în aer. 

4) Guvernul sovietic consideră că hotărârile Dictatului de la 
Viena sunt nejuste şi este gata ca, împreună cu românii, să 
întreprindă operaţii împotriva ungurilor şi germanilor cu 
scopul ca întreaga Transilvanie sau cea mai mare parte a 
acesteia să fie înapoiată României. 

5) Dacă România doreşte ca pentru contactul (legătura) cu 
Uniunea Sovietică să aibă pe lângă reprezentantul general în 
probleme militare şi un reprezentant politic pentru probleme 
politice, guvernul sovietic nu are nimic de obiectat”. 


Cel care l-a sprijinit mai mult pe Ştirbey la Cairo, a fost 
delegatul Angliei în comisia celor trei ambasadori, lordul 
Mayne, ministrul în guvernul englez pentru Orientul Apropiat 
care i-a arătat şi personal o marcată simpatie. Pe cât putea i- 
a arătat-o şi oficial dar nu putea prea mult, deşi dintre toţi 
înţelegea cel mai bine situaţia României (atunci când a fost 
asasinat, fiind încă ministrul Angliei pentru Orientul Apropiat, 
Ştirbey spunea, mi-a spus-o şi mie, că România pierduse un 
sprijin real. Acest sprijin îi fusese arătat lui Barbu Ştirbey încă 
de la început, cu prilejul contestării iniţiale a misiunii sale şi a 
persoanei sale ca negociator de către partea sovietică). 


În legătură cu desemnarea, cu trimiterea unui emisar al lui 
I. Maniu ca şef al opoziţiei, care să discute ieşirea României 
din război, în timpul acestor cereri şi comunicări ale sale cu 

guvernul englez s-a evocat Londra ca loc al negocierilor şi un 
timp Buzeşti şi Pogoneanu s-au gândit la B. Coste ca la un 
posibil emisar adjunct acolo. Ştiu acestea de la V. Rădulescu- 
Pogoneanu care mi-a vorbit despre ele prin decembrie 1943, 
poate, în orice caz înainte de cristalizarea desemnării 
emisarului român şi a locului negocierilor, înainte de a fi 
trimis eu în Iberia, pentru a doua oară, sau foarte curând 
după aceea, după 26 decembrie, dată când m-am reîntors din 
Spania şi când, în aceeaşi seară, am raportat lui M. 
Antonescu rezultatele misiunii pe care o îndeplinisem acolo. 

Pe lângă apelul adresat de I. Maniu, guvernului englez 
pentru a obţine, în fapt, bunele sale oficii pentru a uşura 
ieşirea ţării din război, acesta ceruse personal, într-o 
întrevedere secretă, să accepte principiul acestor discuţii 
printr-un emisar al opoziţiei care urma să fie desemnat şi, de 
asemenea, să-i înlesnească plecarea. (În ceea ce priveşte 
cauza iniţială a acelei întrevederi, precedată de unele 
comunicări, ea a constat în propunerea Mareşalului de a-i 
ceda conducerea ţării, dacă socotea l. Maniu că o poate 
asigura. Când Gh. Barbul mi-a relatat despre această 
propunere, i-am făcut observaţia că nu mi se părea cu 
putinţă asemenea soluţie politică. „Cred că şi Mareşalului îi 
apare la fel. Nu cred că a făcut-o decât ca să reiasă 
imposibilitatea ei” mi-a răspuns colegul meu). 

Când Aliaţii şi-au dat acordul pentru trimiterea unui emisar, 
I. Maniu, la sfatul lui Buzeşti, l-a indicat pe Constantin 
Vişoianu. Buzeşti l-a determinat pe bătrânul om politic să 
renunţe la obiecţiunile sale mai vechi, şi relativ puternice, 
împotriva grupului de foşti foarte apropiaţi colaboratori ai lui 
N. Titulescu: Savel Rădulescu, Constantin Vişoianu, lon 
Christu, care se  înscriseseră demonstrativ în Partidul 
Naţional-Ţărănesc, împreună cu şeful lor, când acesta a fost 
remaniat de Gh. Tătărescu la ordinul regelui. Se înscriseseră 
dar îl şi părăsiseră, pentru un motiv sau altul, pentru partidul 
regelui, spre nemulţumirea adâncă atât a lui N. Titulescu cât 
şi a lui luliu Maniu. Acesta nu ierta uşor procedee de soiul 
ăsta ilustrate în plin de Mihai Ralea, care a scris în oficiosul 
partidului de la Bucureşti (al cărui director era) „Dreptatea”, 


277 


articolul care a făcut multă vâlvă la părăsirea grupului A. 


Călinescu, V. Potârcă296, V. Rădulescu-Mehedinţi2% 
„Trădătorii”. După căderea guvernului fantomatic Octavian 
Goga, nu după multe zile de la formarea guvernului 
patriarhului, a trecut la acesta şi grupul Ralea-Ghelmegeanu- 
Gafencu. Obiecţiunile bătrânului conducător au căzut în faţa 
realităţii speculate de Buzeşti, care, fără a simpatiza defel cu 
genul acesta de comportare personal-oportunistă i-a 
argumentat lui Maniu, lucru pe care şi acesta îl împărtăşea, 
că Vişoianu, Gafencu, Savel Rădulescu nu intrau în categoria 
lui Gh. Tătărescu care era mânat de ambiţii personale şi pe 
urmă de panică, şi care pândea orice ocazie spre a se 
revaloriza politiceşte, că ei nu se adunaseră în jurul acestuia 
şi că dovediseră astfel greutate morală şi patriotism, că 
regretau greşeala. Că erau foarte utili, necesari chiar cauzei 
naţionale, datorită valorii lor personale, cunoaşterii 
problemelor internaționale actuale de atunci, reputației şi 
legăturilor lor personale în Occident. l-a arătat că Vişoianu 
era dintre cei mai remarcaţi colaboratori ai lui N. Titulescu, că 
fusese ministru la Liga Națiunilor, la Haga şi în final, la 
Varşovia, că avea bune legături în Occident şi la Moscova, că 
reprezenta convins politica de apropiere de Rusia şi că toate 
acestea convergeau în interesul ţării, dar omul era urban, 
blajin, foarte inteligent, bun la suflet, vorbea şi scria frumos. 
Auzind de Vişoianu desemnat ca emisar, Mareşalul a 
reacţionat imediat violent şi direct: „Cum tocmai pe 
comunistul de Vişoianu l-au găsit să-l trimită? De rege nu mă 
mir că nu ştia nimic. Dar mă mir de Maniu! Ce, au înnebunit? 


ct Virgil Potârcă (1888-1954), avocat şi om politic. Iniţial, 
membru al Partidului Poporului, apoi al Partidului Ţărănesc (din 
care este exclus în dec. 1937, pentru că a acceptat colaborarea cu 
regele Carol II). Subsecretar de stat şi ministru în mai multe 
rânduri. Arestat (mai 1950)), moare în închisoarea de la Sighet. 


204 Vasile Rădulescu-Mehedinţi (1878-?), avocat şi om politic. 
Membru al Partidului Ţărănesc, apoi, după fuziune (1926), al 
Partidului Naţional-Ţărănesc, exclus în 1932, deoarece a acceptat 
să intre în guvernul O. Goga. Trimis extraordinar şi ministru 
plenipotenţiar la Bruxelles şi Luxemburg (din apr. 1938). 

Nu sunt de acord. Tocmai eu să-l trimit?! În nici un caz! 
Oricine altcineva!” Cum nu a vrut să mai audă de nici un 
argument s-a ajuns la prinţul Ştirbey. De altfel, Mareşalul a 
spus întotdeauna că el l-a ales. M. Antonescu spunea la fel 
că: „eu l-am recomandat”, Gh. Barbul mi-a spus că el îl 
sugerase respectuos, Gr. Niculescu-Buzeşti că el îi sugerase 
lui Maniu şi Maniu însuşi spunea că el îl trimisese la Cairo, 
emisar. Culmea era că fiecare avea dreptate. Acest consens 
îmbrăca o mare speranţă. Omul, altă dată violent atacat chiar 
de către unii dintre cei care-l recomandau acum - cum era 
chiar I. Maniu al cărui emisar acceptase să fie şi cum era şi 
scriitorul acestor rânduri, la distanţa cuvenită, bineînţeles, 
locului său de atunci - câştigase cu vârsta greutatea politică 
pe care i-o aduseseră cele mai multe din actele sale. Sfătuise 
intrarea în războiul unităţii naţionale şi reformele interne din 
convingere, refuzase  fripturismul, încercase realizarea 
înţelegerii între partidele naţionale, dovedise obiectivitate în 
cercetarea pretinselor acţiuni de ultimă oră atribuite lui 
Averescu şi lui Goga în preziua morţii regelui Ferdinand 
pentru instaurarea unui regim dictatorial prin mişcări de 
trupe în jurul Bucureştilor, îşi dăduse bine seama de lipsurile 
atât de grave ale fostului rege Carol II. Faptul că asigurase 
metode moderne de administrare a unei foarte mari averi şi 
că pentru acest lucru fusese numit de bătrânul rege Carol | 
Administratorul Domeniilor Coroanei, unde avusese acelaşi 
succes, inspirase întotdeauna încredere. Păstrase 
nedezminţit o perfectă discreţie personală învăluită în 
politeţe şi o atitudine nu lipsită cu totul de resemnare, dacă 
nu de scepticism, în faţa puterii destinului. Bineînţeles că 
legăturile şi cunoştinţele sale din străinătate contribuiau la 
prestanţa persoanei sale politice naţionale, închinate acum, 
la bătrâneţe, unei acţiuni de salvare naţională. Şi cât farmec 
personal! 

Închinarea aceasta ar părea o răsuflată clauză de stil. Două 
elemente arată că nu este. Unul îl constituie scrisoarea sa de 
răspuns la aceea a fiicei sale mai mari, Maria Costinescu, 
care-şi manifestase scepticismul fată de succesul misiunii cu 
care fusese însărcinat şi grija ei mare faţă de multiple riscuri 

şi faţă de rezistenţa lui fizică. Răspunzându-i în cuvinte 
simple, îşi arăta obligaţiile pe care socotea că le are faţă de 
interesul tuturor. Al doilea îl constituie încercarea germană 
de a-l opri din drum, la Svilengrad, punctul de frontieră 
bulgaro-turc. Acolo, agenţii germani au pretextat că 


paşaportul român al fiicei sale, Eliza Boxshall298, nu putea fi 
valabil, dânsa fiind căsătorită cu un englez. Au obligat-o să 
coboare şi au arestat-o. Desigur că omul a fost tulburat - era 
cunoscut pentru iubirea sa părintească - şi era bătrân! Dar 
nu şi-a întrerupt călătoria, dându-şi seama de manevră. S-a 
limitat să-l anunţe pe ministrul nostru de la Sofia, lon Christu. 
Acesta a intervenit imediat, atât la autorităţile locale cât şi la 
Bucureşti, informându-l pe şeful departamentului care la 
rându-i l-a convocat pe Killinger şi-a cerut să-i dea drumul în 
călătoria sa d-nei Boxshall. Acela a argumentat că zisa d-nă 
fiind căsătorită cu un colonel englez, era engleză. Profesorul 
de drept internaţional i-a argumentat însă că deoarece se 
găsea în posesia unui paşaport român, d-na Boxshall era 
cetăţeană română, deoarece paşaportul era perfect valabil. 
Rezolvarea incidentului în felul acesta, nu avea să însemne 
potolirea, fie şi formală, a bănuielilor temeinice germane 
asupra călătoriei „de familie” şi de interese comerciale, a 
prinţului, care era unchiul lui Al. Cretzianu, şi a fiicei sale care 
urma să devină soţia acestuia. Împotriva oricărei aşteptări, 
ele aveau să fie confirmate, peste vreo zece - cincisprezece 
zile, de darea în vileag de către chiar agenţia Reuter prin 
postul de radio B.B.C. — Londra, a misiunii reale Ştirbey şi a 
aprobării acesteia de către mareşalul Antonescu. Lovitura a 
avut efectul exploziei unei bombe din senin. Comentată în 
ambele sensuri, favorabil şi nefavorabil, în interior şi în afară, 
indiscreţia voită sau negândită a produs, atât în cercurile 
guvernamentale cât şi în rândurile noastre, adică în cercul 
tuturor prietenilor pe care i-am pomenit până acum şi al 
şefilor politici, îngrijorare şi indignare prin lipsa ei de 


298 Eliza Boxshall, fiica lui Barbu Ştirbey, căsătorită cu căpitanul 
Edwin Boxshall, şeful Secţiei armamentului la Uzinele Reşiţa, 
reprezentantul pentru România al Uzinelor Vickers şi al Asociaţiei 
de produse chimice din Londra. 

scrupule. Confirmând şi agravând toate bănuielile germane 
de până atunci ea nu mai putea fi „înghiţită” uşor de aceştia 
şi descoperea în chip grav atât opoziţia cât şi pe Antoneşti, 
care nici unii nici alţii numai de aşa ceva n-aveau nevoie! 

Probabil premeditată prin dezvăluirea, pe larg, a plecării şi 
sosirii la Ankara şi a rostului misiunii prinţului, lovitura nu a 
putut fi micşorată prin dezminţirea de a doua zi, care afirma 
caracterul personal al acelei călătorii. Premeditată sau nu, 
indiscreţia putea antrena consecinţe grave iar avantajul 
propagandistic pentru occidentali se putea transforma într-un 
pericol chiar pentru cauza lor. 

In cursul unei noi audienţe, cerute îndată de Killinger şi 
care a cerut să fie primit imediat de Mareşal, nu de Mihai 
Antonescu - dar Mareşalul conform unui deja vechi obicei, l-a 
primit în prezenţa acestuia, deoarece era vorba de probleme 
de politică externă - ministrul german a revenit la atac, de 
această dată mult mai tare (înţeleg să prind acest prilej ca să 
notez că deja de câtva timp apăruse un suflu de îngrijorare 
care se declanşa deseori nu numai prin prezenţa şi natura 
conversaţiei, dar chiar şi atunci când zbârnâia telefonul şi 
Legația Germaniei cerea audienţă). 

Killinger a protestat vehement împotriva acelei atât de 
grăitoare plecări, subliniind locul şi persoana la care 
mergeau, grăitoare prin ea însăşi, dar şi cu atât mai mult, 
prin sprijinul dat oficial şi paşaportul diplomatic. 

Mareşalul şi ministrul său au căutat să pareze, 
răspunzându-i şi ei tare, arătând că Barbu Ştirbey avea tot 
dreptul să plece în străinătate în interese de familie la 
nepotul său. Că totul s-a petrecut legal, automat deci, pentru 
că Barbu Ştirbey ca fost ministru de Externe şi fost 
preşedinte de Consiliu, avea dreptul la paşaport diplomatic, 
că zvonuri şi interpretări pot fi multe şi că vor mai fi şi că ei 
nu aveau alte informaţii. Că, în concluzie, singur Mareşalul 
reprezenta singura garanţie care este deplină, a politicii 
României faţă de Germania. S-a trecut şi peste această criză, 
atât de inutil provocată, dar dosarul a crescut. 

După câte îmi amintesc, emisarul Blocului Democrat nu 
fusese încă informat că avea să se oprească pentru tratative 

la Cairo şi nu la Moscova. Despre aceasta ar fi fost informat la 
Ankara, de unde a fost condus mai departe în secret, la locul 
fixat. Cu o identitate englezească. Nu este lipsit de interes 
faptul că, înainte de a pleca din Bucureşti, administratorul 
averii lui Barbu Ştirbey l-a informat că un nepot al său, 
Schreier - ulterior fost secretar general la Interne şi, pe urmă, 
fugit în Argentina - solicita să fie primit de prinţ. În cursul 
întrevederii, Barbu Ştirbey mi-a spus că acela l-a informat că 
venise să-i ureze succes în misiunea pe care o primise şi că 
partidul comunist, al cărui membru era, privea cu simpatie, 
cu interes acea misiune. 


Odată ajuns la Cairo nu au început imediat contactele şi 
discuţiile cu cei trei. Contactele da, discuţiile încă nu. Plecat 
din ţară la 17 februarie, abia peste o lună a avut loc întâlnirea 
cu cei trei reprezentanţi aliaţi: Novikov, fostul director politic 
la Narkomindel, lordul Mayne şi ambasadorul Statelor Unite 
MacVeagh. Novikov era de scoală stalinistă pură. Dar şi 
antipatic cu o remarcabilă constanţă. II cunoscusem şi eu, la 
Moscova în 1941. În această fază politică, aliaţii cereau 
respectarea  ad-litteram a  condiţiunii de capitulare 
necondiționată şi anume, în principal faţă de U.R.S.S., iar atât 
Antonescu cât şi Maniu au căutat, succesiv fiecare, pe cât au 
putut, să evite capitularea necondiționată şi ocuparea 
teritoriului, fără o garanţie expresă dar nu numai expressis- 
verbis, ci şi una implicită, de fapt, anglo-americană asociată 
cu cea sovietică. La fel, de asemenea, sau străduit atât 
Antonescu cât şi Maniu să salveze Basarabia şi Bucovina de 
Nord prin plebiscit sau prin amânarea rezolvarii chestiunii 
până la Conferinţa de Pace. Maniu căutând chiar să 
solidarizeze în această direcţie şi partidul comunist român. 

Mai ştiu direct de la Mihai Antonescu că dorea din suflet ca 
să vină clipa, după părerea sa, inevitabilă într-o alianţă atât 
de hibridă, a complicării raporturilor dintre cei trei. Şi credea, 
dar numai pentru că o dorea şi socotea că era normal să se 
petreacă astfel, că acea clipă ar fi trebuit să apară înainte de 
sfârşitul războiului. Abia la 22 august Mihai Antonescu s-a 

predat în faţa evidenţei şi a cerut guvernului turc, 
mediaţiunea în vederea ieşirii României din război şi încă nu 
era o procedură imediată. 

Astfel, propunerile cu care sosea la Cairo Ştirbey, ţinând 
seama şi de armistițiul italian, erau, în general, comune 
tuturor factorilor politici responsabili români: Rege, 
Antonescu, Maniu. El le aducea la cunoştinţa Aliaților, 
arătându-le că vorbea în numele lui Maniu ca şef al opoziţiei, 
dar că Antonescu dorea şi el o schimbare a frontului pe care 
o putea asigura el mai bine decât opoziţia, fiindcă avea în 
mână realitatea puterii pe de o parte şi se bucura şi de 
încrederea Germaniei pe de alta, lucru care i-ar fi asigurat 
sorții şi secretul loviturii. Cererile lui Ştirbey au fost: 
menţinerea independenţei României, respectarea integrităţii 
sale teritoriale precum şi a drepturilor sale teritoriale, statutul 
de cobeligeranţă, sprijin aliat militar în caz de atac al Ungariei 
şi Germaniei şi Bulgariei, stabilirea, prin plebiscit, a viitoarei 
situaţii a Basarabiei şi Bucovinei de Nord. Pentru lămurirea 
celei de a doua condiţii, a arătat că avea în vedere 
retrocedarea părţii de Nord a Transilvaniei prin anularea 
Dictatului de la Viena. Pentru a se uşura schimbarea de front 
rămâne remarcabilă şi propunerea lui Barbu Ştirbey a unei 
debarcări sovietice în Dobrogea. 

Concluzia însă a celor trei după prima întâlnire a rămas 
una şi categorică: prioritatea capitulării necondiționate. 

O deosebită importanţă, o absolută importanţă a avut 
hotărârea celor trei de la Cairo de a păstra legătura cu 
românii (opoziţie, guvern) în trei, întotdeauna în trei, fără 
excepţie. Adică orice comunicare a noastră va fi mecanic 
adusă la cunoştinţa celorlalţi doi, dacă nu o vom fi făcut noi 
decât faţă de una din părţi. La fel vom primi întotdeauna 
comunicări de la cei trei. Aceasta pentru a se exclude orice 
manevră românească sau a vreunuia dintre Aliați (subînţeles 
anglo-americani) în dauna U.R.S.S. Pe toate căile, anglo- 
americanii ne-au făcut cunoscut că vor respecta întocmai 
acest angajament. 

Un exemplu în acest sens îl constituie mesajul lui Maniu 
către Ştirbey adresat numai anglo-americanilor, expediat cu 

prilejul ocupării Ungariei prin care se cerea să ştim dacă, în 
cazul unei eventuale încercări de a ne opune ocupaţiei 
germane, am putea să ne bizuim pe un sprijin minim, 
imediat, de trupe aeropurtate. Aceasta corespundea părerii 
de atunci Maniu, Buzeşti, de a se organiza o rezistenţă în 
părţile de Sud-Vest ale ţării, alături de rezistenţa iugoslavă. 
Mesajul nu a fost primit din cauza sus arătată şi i s-a indicat 
lui Ştirbey să fie adresat celor trei. 

O eventuală excepţie la regula ar putea fi avertismentul de 
care - după 20 iunie 1944 data la care am cifrat la Buftea cu 
Victor Rădulescu-Pogoneanu telegrama ultimă prin care 


Maniu, anunțând înfiinţarea Blocului National Democratic??? 
şi acceptarea condițiilor Aliaților, solicita pentru reuşita 
loviturii plănuite concursul aliat prin bombardamente şi 
eventuale unități aeropurtate - mi-a pomenit Victor 
Rădulescu-Pogoneanu atunci când răspunsul nu mai venea la 
acel mesaj. Mi-a spus că se primise o comunicare din izvor 
englez după care ruşii ar fi renunţat la realizarea schimbării 
pe frontul român, nemaiavând interes şi că urma sa o facem 
noi în timpul cât se mai putea. Nu am ştiut dacă a fost vorba 
de un mesaj, de o părere personală exprimată la Cairo sau la 
Ankara sau poate, eventual, de o cursă. 


La sfârşitul lui martie, am descifrat un mesaj adresat 
Mareşalului, tot de Ştirbey prin Ankara, mesaj urgent, prin 
care i se cerea: 

„Să dea ordin trupelor române aflate în contact cu ruşii, să 
capituleze în faţa acestora; 

Dacă acest ordin poate fi executat în ceea ce priveşte 
formațiunile române din regiunea Nistrului şi din Crimeea, 
după capitularea trupelor române respective, ele vor fi 


299 La 11 iun. 1944, luliu Maniu transmite la Cairo un mesaj, prin 
care anunţă constituirea Blocului Naţional Democratic (B.N.D.), 
format din P.N.Ţ., P.N.L., P.S.D. şi P.C.R. In ţară, crearea B.N.D.-ului 
este anunţată clandestin la 20 iun., când este prezentată şi 
Platforma coaliţiei, care prevedea desprinderea de Reich, 
alăturarea la Naţiunile Unite şi restabilirea democraţiei. 

trimise înapoi mareşalului Antonescu în zona Prutului, pentru 
a fi organizate de români şi folosite împotriva nemților; 

Se vor stabili contacte directe între Comandamentul român 
şi cel sovietic pentru a trata „probleme concrete de ajutor pe 
bază de reciprocitate” împotriva nemților;  mareşalul 
Antonescu va numi în acest scop o personalitate română sau 
va investi cu autoritatea necesară pe unul dintre generalii 
români aflaţi prizonieri în U.R.S.S”. 

Nota era, bineînţeles, trimisă şi lui I. Maniu. La 2 aprilie, 
declaraţiile Molotov precizează că guvernul sovietic nu 
urmărea să dobândească vreo parte din teritoriul României 
sau să schimbe ordinea socială din România şi că intrarea 
trupelor sovietice pe teritoriul României este exclusiv dictată 
de necesităţi de război şi de faptul că trupele inamice 
continuă rezistenţa. In măsura posibilului, Ştirbey, după 
desfăşurarea aceasta a lucrurilor, a căutat să preseze 
oarecum asupra lui Novikov ca să obţină condiţiile de 
armistițiu, arătându-şi mirarea că Molotov nu făcuse nici o 
referire la încheierea unei convenţii de armistitiu. Novikov i-a 
răspuns că un armistițiu nu era posibil atât timp cât trupele 
germane luptau amestecate cu cele române. Şi indica soluţii 
din mesajul Wilson către Maniu şi Antonescu. Cu acelaşi 
prilej, delegatul sovietic a arătat că trecuseră şapte zile fără 
răspuns la propunerile acelea care stabileau cobe/igeranța de 
fapt şi că situaţia reclama un răspuns hotărât şi urgent 
înainte ca negocierile să poată fi reluate”. (Ca şi celelalte 
telegrame, în acest domeniu, Bucureşti-Ankara-Cairo şi 
invers, telegrama aceasta am  descifrat-o personal) 
(Bucureşti, adică Ministerul Afacerilor Străine. Nu cele trimise 
prin aparatul Maniu direct.)0 


Amănunte în legătură cu plecările la Cairo ale lui 
Barbu Ştirbey (17 februarie) şi Constantin Visoianu (14 
mai) - Într-o dimineaţă, pe la mijlocul lunii februarie 1944, 
îmi telefonează prin fir interior Grigore Niculescu-Buzeşti şi 
mă roagă să trec pe la el, în birou. Cum am intrat pe uşă vine 
lângă mine, preocupat, şi-mi spune, grăbit, eram amândoi în 
picioare, că mă roagă să trec pe la Direcţia Protocolului, să 

cer un paşaport diplomatic necompletat şi să-l iau cu mine 
pentru a-l completa în grabă pe numele prinţului Barbu 
Ştirbey, care primise misiunea să plece în străinătate ca să 
trateze ieşirea României din război. Evident misiunea cea 
reală era ascunsă de interese de familie, el plecând cu fiica 
sa Eliza Boxshall, [la] nepotul şi respectiv vărul lor, Alexandru 
Cretzianu. 

Omul depăşise vârsta de şaptezeci de ani. Misiunea era 
grea, împovărătoare. Atât prin obiectul ei cât şi prin riscurile 
exterioare care o pândeau. Indiscreţii şi bănuieli, clima şi 
osteneala fizică. Călătoria avea să fie lungă, pe deasupra. Nu- 
mi aduc aminte să fi aflat cu acel prilej, că trimisul român al 
opoziţiei (Maniu) avea să se oprească la Cairo. 

Pe urmă, Buzeşti a continuat, rugându-mă în aceeaşi 
grabă, să mă duc la Legația Turciei, să-i aplice viza de şedere 
în Turcia, viză a cărei aprobare fusese deja primită de 
ambasadă şi pe urmă să trec la Legația Bulgariei ca să i se 
acorde viza de trecere, care se acorda automat dacă cea de 
stabilire în Turcia era deja obţinută. După terminarea 
formalităţilor, urma să mă duc să-l predau fie personal 
titularului, fie soţiei sale, bătrâna şi bolnava doamnă Ştirbey. 
Şi după ce voi fi reţinut, în prealabil, compartimentul rezervat 
zilnic la vagoanele cu paturi pentru Ministerul Afacerilor 
Străine. 

L-am întrebat pe şeful şi prietenul meu Buzeşti „de ce 
trebuie să mă duc chiar eu ca să fac toate aceste forme şi nu 
trimiţi, cum e rostul, pe curierii noştri sau de ce nu merge 
cineva din familie?!” - „Ţi-ai şi găsit motiv de formalizare! Te 
rog să te duci tu, pentru că trebuie să meargă lucrurile cât 
mai repede. Cred că nu eşti reperat şi urmărit de servicii. Un 
curier ar putea să mai întârzie şi s-ar putea să reţie atenţia 
stăruința noastră în legătură cu un personaj ca Ştirbey. 
Gândeşte-te puţin. Nemţii n-ar ezita să-i blocheze plecarea. El 
trebuie să plece chiar mâine, dacă se va putea”. 

După ce am terminat, în viteza cerută, toate formalităţile 
şi, după ce, câteodată am mai întors chiar şi capul ca să 
surprind pe urmăritori (!) am înmânat paşaportul bătrânei 
doamne, care tocmai revenea din oraş când ajunsesem şi eu 

la palatul din Calea Victoriei. 

Intr-o seacă relatare ar fi inutilă înfăţişarea cu caracter 
prea personal. Totuşi doresc să o fac şi făcând-o, va ieşi în 
evidenţă motivul descrierii, felul cum arăta pe atunci 
prinţesa, care mai umbla încă. 

Nu mai văzusem aşa ceva. Tocmai intra în biroul cel mare, 
bibliotecă şi salon de primire, altă dată de audiente, al 
voievodului înnoitor din secolul trecut. Biblioteca înaltă din 
două esențe scumpe, lămâi şi trandafir. O elegantă îmbinare 
de culori. 

Intrebasem pe valet dacă puteam vorbi cu cineva când mi- 
a arătat-o la uşă. Era cu totul strâmbă, întâi vizibil de 
departe, în unghi drept, pe urma când m-am apropiat şi m-a 
prezentat, sărutându-i mâna, am văzut pe urma că era şi mai 
strâmbă decât părea. Membrele aveau direcţii divergente iar 
degetele la fel, dar cu nişte manşoane în jurul fiecărei 
încheieturi. Totul se datora unui reumatism deformant şi 
dureros, pe deasupra. Nici banii, nici situaţia proeminentă, 
nici un fel de medicament sau tratament ştiinţific sau băbesc, 
ocult chiar, dintre cele încercate toate pe rând, cu speranţa 
sau cu scepticism pe urmă, nu dăduseră nici un rezultat. 
Eforturile zilnice şi programate, pe care le făcea bătând texte 
la maşină, pictând sau brodând - păstrez până acum un 
evantai pictat - îi mai asigurau ceva flexibilitate. Lupta 
aceasta zilnică poate inspira respect şi compătimire 
omenească. Şi apropiere. Dar nu am urmărit decât să ilustrez 
starea de spirit a bătrânului, care se înhăma zilnic la un fel de 
scaun de curele pentru ca, împreună cu un valet să o 
scoboare sau să urce etajele sau să o mute dintr-un loc într- 
altul. Şi cum era aproape un rit, nimeni dintre noi nu era 
admis să-l înlocuiască. Şi acum, de departe, resimt 
respectuoasa înduioşare de atunci şi ştiu ca omul a făcut un 
sacrificiu pe care l-am văzut cu ochii mei fără a mă îndoi ca 
una din cauzele sentimentale care-i îngreunau plecarea era şi 
aceea că nu ştia dacă-şi va mai revedea tovarăşa de viaţă, 
tot atât de bătrână ca şi el. 

Revenind la formalităţile de la Direcţia Protocolului, trebuie 
să adaug că am cerut blancheta, spunându-i unei excelente 
şi cunoscut de discrete funcţionare, d-na Martin, că titularul 
îşi va face singur formele şi că voi trece eu însumi în registrul 
nominal al paşapoartelor, numele aceluia, atunci când îl voi 
afla. Şi că o voi face cât de repede la numărul de ordine, 
reţinut în registru. Am făcut-o a doua zi după plecare, 
explicând întârzierea printr-o binecunoscută distracţie. La 
vagoanele cu paturi am scris numele de Ştirbey, 
completându-l pe urmă, tot după plecare. Acum îmi vine să 
râd cu poftă de toate acestea, dar mă mai temperez la 
gândul că râd pe socoteala mea. Dar aşa era pe atunci 
începutul jocului. Prime precauţiuni într-o prea lungă serie. 


După terminarea tuturor formalităţilor de plecare, Buzeşti 
m-a rugat să mă duc sus la ministru şi să-i spun că totul era 
gata şi că se petrecuse bine şi că acum aşteptam indicaţiile 
sale pentru întrevederea pe care voia să o aibă cu prinţul 
înainte de plecare. Mihai Antonescu m-a însărcinat să-l anunţ 
că-l va primi sus, în noua clădire a ministerului, în 
apartamentul ministrului care se afla în aripa deja terminată, 
la etajul |. Trebuia să vină târziu, în cursul nopţii, la el acolo. 
După terminarea programului şi a lucrărilor şi după ce Mihai 
Antonescu îşi va fi luat obişnuitul rămas bun de la 
colaboratori, _trimiţându-i acasă. De altfel, mai toţi 
colaboratorii să-i erau tineri, şi chiar dacă vreunul ar mai fi 
rămas, nu-l putea cunoaşte pe acest personagiu politic care 
în tot timpul domniei lui Carol se autoexilase în Elveţia. In 
această eventualitate urma să-l însoțesc până la Mihai 
Antonescu spre a evita orice situaţie neplăcută de prezentări. 
În exact această situaţie mă aflam şi eu care nu-l 
cunoscusem niciodată, decât în fotografie! l-am spus lui 
Buzeşti să-i comunice să nu vină înainte de miezul nopţii, să 
intre fără a ezita pe uşa cea mare de cristal care altă dată 
dădea în parc, dar acum devenise uşa principală dinspre 
Piaţa Victoriei, să se îndrepte la uşa a doua din stânga 
salonului în care pătrundea şi să o deschidă fără a mai bate 

în ea. Ca să nu-l trezească pe portarul de noapte, un bătrân 
abrutizat - când mă gândesc că avea vreo 50 de ani - care de 
aceea era de noapte ca să-i mai tragă câte un somn şi care 
de altfel nu i-ar fi făcut nici un fel de dificultate dacă i-ar fi 
spus că mă căuta pe mine. lar de recunoscut, nici un fel de 
risc. Din biroul meu de jos, cel de lângă acela al secretarului 
general acum, altă dată al ministrului de Externe, aveam să-l 
conduc sus la Mihai Antonescu. De altfel Barbu Ştirbey ştia 
perfect aşezarea birourilor, fiind el însuşi un fost ocupant al 
lor. 

Imi aduc aminte că afară ningea frumos ca întotdeauna 
când ninge şi spectacolul era calmant. Când s-a deschis uşa 
şi a intrat, am fost surprins să văd că nu intra un om în vârstă 
de 70 de ani, ci un domn matur înalt, zvelt, calm, discret, 
rezervat, cu toate mişcările elastice. Brun, ochii negri priveau 
atent cu o nuanţă învăluitoare. Mustăţi scurte, nu tare 
cărunte. Palton şi haine negre. Nici nu se vedea cât de bine îi 
veneau. Cu reputata sa politeţe fermecătoare şi cu o schiţă 
de zâmbet mi-a spus - eu cam sărisem de la birou - „ştiu că 
mă aştepţi de mult”. Dar altceva nimic nu-mi mai amintesc 
despre cele ce vom fi vorbit cu prilejul acestei prime întâlniri 
în afară de îndeplinirea „programului”. Pe lângă rezerva mea 
naturală, o doză de intimidare trebuie să fi jucat, deşi omul 
era pentru mine deosebit de interesant, fie şi numai prin 
poziţie. L-am însoţit la primul ministru fără a întâlni pe 
cineva. 


Copia scrisorii lui Barbu Ştirbey, trimisă înainte de a pleca 
din ţară, fiicei sale mai mari, doamna Maria N. Costinescu, 26 
februarie 1944, Buftea: 


„A venit momentul despărțirii! Cât va ţine, dacă va fi o 
revedere, Dumnezeu singur ştie. Aduc o mare jertfă ţării, o 
jertfă pe care mi-o impune conştiinţa de bun român, judecând 
şi cu capul şi cu inima. — Poate nu voi reuşi, mai mult ca 
sigur că se vor găsi mulţi care să critice şi să-mi presupună 
gânduri ascunse de ambiţiune, dar în viaţă nu m-am lăsat 

călăuzit nici de amenințările altora nici de părerile în 
contradicţie cu ceea ce eu consider ca datorie. La vârsta 
mea, omul cuminte ştie că nu mai are nici un viitor şi că nici o 
ambiţiune nu-i mai este îngăduit. 

Mă desprind greu, foarte greu de voi, eu care până azi am 
avut norocul să trăiesc numai în mijlocul familiei mele şi 
numai pentru dânsa. — Da, mă doare adânc, şi numai 
această durere trebuie să-ţi arate cât de tare este în mine 
sentimentul că este datoria mea de a primi sarcina ce mi-a 
fost încredinţată. 

Vremuri grele ne aşteaptă! Tot mai grele şi inima îmi 
sângerează la gândul că voi fi departe de voi. — Cu o emoție 
adâncă te îmbrăţişez. Te sărut dulce, dulce de tot, sărută 
copiii pentru mine. Afecţiuni lui Nicu şi cu un dor nespus te 
mai sărut odată, B. Ştirbey”. 

Este de reţinut data scrisorii. Până la primirea acestei copii, 
eram convins că data plecării prinţului era cea de 17 
februarie (Voi controla dacă nu a fost vorba de o eroare de 
copiere). — Nu este exclus să fie vorba de o eroare a 
doamnei M. Costinescu sau a doamnei Nadège Flondor, când 
au transcris textul original. 


În ceea ce priveşte felul falnic de a-şi purta vârsta, adică 
de a nu părea o bună parte din anii ce-i avea, este grăitoare 
următoarea întâmplare, care pentru mine nu e lipsită nici de 
oarecare haz: 

În timpul crizei de guvern sfârşite la 6 martie, am fost 
însărcinat de Constantin Vişoianu să mă duc degrabă la 
Misiunea Americană spre a-i comunica felul în care s-a 
desfăşurat prima sau una din primele audienţe ale lui Vişinski 
la rege în prezenţa lui Vişoianu, şi spre a-i solicita, în numele 
său, să telegrafieze spre a informa Washingtonul imediat, 
cerându-i intervenţia în baza comunicatului de la lalta, care, 
pe atunci ne înşela încă pe deplin, deşi, totuşi, ne şi mira 
(Paragraful privind „guvernele amicale”) - Am vorbit cu 
secretarul Hulick şi din răspunsul său de care-mi aduc bine 
aminte, nu am exclus mai sus că ar fi putut avea loc 

comunicarea mea după „prima sau una din primele 
audienţe...” El mi-a spus că se procedase deja la informarea 
guvernului Statelor Unite. Am insistat, conform instrucţiunilor, 
ca şi în acest caz să cer să se mai facă o nouă intervenţie. Tot 
conform instrucţiunilor lui Vişoianu, am mers, pe urmă, la 
Palat ca să vorbesc cu Negel şi să-i comunic demersurile 
făcute pe lângă anglo-saxoni. Rosin fusese cred la englezi - 
pentru a comunica regelui aceste demersuri şi să-l îndemne 
în numele lui Vişoianu să caute să câştige timp cât mai mult 
pentru a îngădui să vină răspunsurile cerute de această 
intervenţie a guvernului român. (Visinski îi ceruse regelui şi 
lui Vişoianu, ca o asemenea informare a anglo-saxonilor să 
nu aibă loc pentru că îi va reveni lui grija de a o efectua). În 
acest scop i-am transmis mareşalului Palatului, pentru a 
informa pe Suveran, că pentru câştigarea acelor zile atât de 
necesare în aşteptarea răspunsului, pe care-l socoteam 
favorabil - cei care m-au trimis - că însărcinarea cu formarea 
guvernului ar putea fi încredinţată lui Barbu Ştirbey, care se 


găsea la Buftea. Cu acel prilej, Negel300 m-a întrebat care 
este părerea mea personală şi după ce i-am înfăţişat-o, mi-a 
răspuns, cu un ton de reproş, care întrecea cuvintele sale: 
„Bine, d-le Demetrescu, dar dta eşti de părerea lui Maniu!” O 
fi fost el surprins şi contrariat, dar şi eu am fost şi am avut, 
pe viu, explicaţia atitudinii sale. Ştiam de la Buzeşti şi 
Vişoianu că era înfricoşat de faptul că fusese membru în 
guvernul Antonescu şi că aceasta plana ca o ameninţare 
grozavă asupra sa. 

După toate acestea m-am dus la Palatul Ştirbey ca să le 
relatez lui Buzeşti. Acolo Vania Negroponte, care ne-a spus - 
venea de la Buftea - lui Buzeşti şi mie că prinţul fusese 
convocat telefonic la Palat de rege şi că era hotărât dinainte 
să refuze orice însărcinare cu formarea guvernului, dacă 
acesta ar fi fost rostul chemării. Nu vedea în nici un chip vreo 
posibilitate de succes al unei astfel de misiuni. Vania 
Negroponte i-a mai spus lui Buzeşti, că bunicul său urma să 


300 Dimitrie Negel, mareşal al Palatului Regal. Ministru al 


Agriculturii şi Domeniilor (aug. - nov. 1944) în guvernul Sănătescu. 

fie deja aproape de vila prinţesei Elisabeta301 de la Şosea, 


unde locuia pe atunci regele, în aşteptarea sfârşirii 
reparațiilor de la Palatul Regal, puternic lovit de bombele 
germane. Dacă nu cumva chiar va fi ajuns acolo. Regele îl 
trimisese pe secretarul său Mircea lonnitiu să-l aducă de la 
ţară. lritat şi prompt, Buzeşti socotind că abia dacă mai era 
timp să-l prind din drum, îmi spune să zbor la Şosea şi dacă 
era cazul, adică dacă intrase deja la rege sau făcea încă 
anticameră să intru acolo. „Camile, du-te imediat şi dacă a 
fost chiar primit de rege, intră şi tu peste ei şi scoate-l. 
Opreşte-l să refuze misiunea încredinţată sau care-i va fi 
încredinţată. Explică-i situaţia. Nu e vorba de un succes în 
misiunea de a forma guvernul. E vorba de a mai câştiga timp 
cât se poate. Până sosesc răspunsurile anglo-saxone, mai 
curând până ne vom da seama de efectul interventiilor 
noastre. Regelui i-am spus toate acestea şi e de acord”. 
Victor Rădulescu-Pogoneanu care era deja la Buzeşti, mi-a 
pus la dispoziţie automobilul său - pe vremea aceea un 
D.K.W. ajuns aproape celebru - şi am pornit-o în viteza cea 
mai mare la Şosea. Bineînţeles aş fi preferat să evit a da 
buzna peste rege şi eram deci destul de nesigur. Oprit la 
postul de gardă, legitimat şi discutând la intrarea în parcul 
palatului, m-am dus la cabina telefonică ca să vorbesc cu 
aghiotantul de serviciu să-mi dea drumul. Dar înainte i-am 
recomandat cu insistenţă şoferului - omul securităţii „vezi 
dacă vin cu maşina un domn bătrân şi unul tânăr, opreşte-i 
pe loc în numele meu, până mă întorc de la telefon!” De 
acolo nu puteam vedea intrarea fiind cabina de scânduri. Am 
fugit, am vorbit repede şi am obţinut intrarea. L-am întrebat 
pe şofer „ei, au venit?” - „Nu, nu au venit decât un domn de 
vreo 50 de ani, împreună cu ministrul Chinei”. Cum nu exista 
la Bucureşti un ministru al Chinei mi-am dat seama că ei 


F0 Elisabeta (1894-1954), principesă, regină a Greciei. Fiica 
regelui Ferdinand | şi a reginei Maria. Căsătorită (1921) cu 
principele moştenitor al Greciei, viitorul rege George al II-lea. 
Revine în ţară, împreună cu soţul său, după proclamarea Greciei, în 
1924, ca republică. Divorţează în 1934, iar, în 1948, după 
abdicarea regelui Mihai |, părăseşte tara. 

fuseseră, pentru că Mircea lonniţiu, cu foarte pronunţatul său 
tip mongol îl indusese în eroare pe şofer, ca şi cei 50 de aniai 
bătrânului Ştirbey de '70! Între timp mai adăugasem şi eu o 
notă la tablou. Când mi-a spus ministrul Chinei, mi-am zis, în 
prima clipă, „nu poate fi ministrul Chinei că nu avem aşa 
ceva, trebuie să fie ministrul Japoniei. Dar ce să caute el 
acum aici?!” L-am prins literalmente pe Ştirbey de mânecă în 
uşa larg deschisă ca să intre la rege, iar acesta privea intrigat 
la scenă, cu atât mai mult cu cât mă întreb şi astăzi dacă am 
schiţat măcar un salut în starea de concentrare în care mă 
găseam. 


După ce a revenit în tară, de la Moscova, dar tot în 
legătură cu episodul de la Cairo, Barbu Ştirbey mi-a povestit 
felul cum s-a desfăşurat ultima sa întrevedere cu Mareşalul. 
Aceasta a avut loc, pe neaşteptate, pentru prinţ, în dimineaţa 
următoare întrevederii de noapte cu Mihai Antonescu, când s- 
a prezentat la Buftea un aghiotant al lui lon Antonescu şi i-a 
comunicat că venise să-l conducă la Bucureşti „la dl. 
Mareşal” „care dorea să-l primească de îndată”. „Foarte 
surprins, l-am întrebat dacă nu cumva era o eroare, fiindcă 
fusesem deja primit de dl. M. Antonescu în cursul nopţii şi din 
această cauză s-ar putea să fie vorba de o confuzie”. Mi-a 
răspuns că nu putea fi vorba de aşa ceva, ci că „este chiar 
dorinţa domnului Mareşal de a vă vedea imediat”. L-am 
însoţit sau el m-a însoţit, cum vrei s-o iei, la Mareşal unde am 
fost introdus imediat şi l-am găsit lucrând la birou, afundat 
între nişte dosare. Cum m-a văzut intrând, mi-a venit în 
întâmpinare şi strângându-mi mâna, m-a rugat să-l iert 
câteva clipe încă pentru că mai avea foarte puţin de lucru 
într-o chestiune urgentă şi până atunci, m-a poftit să iau loc 
într-unul din cele două fotolii din faţa biroului său. A terminat 
repede şi a venit să se aşeze pe celălalt fotoliu, în faţa mea şi 
mi-a spus: „Te ascult. Care este obiectul vizitei Dtale?” (de 
notat extrema politeţe în faptul de a se aşeza în faţa lui 
Barbu Ştirbey pe fotoliu ca şi întrebuinţarea cuvântului de 
„vizită”). Cum colonelul fusese atât de categoric, am avut 


293 


impresia că participam la un „joc” la care nu aveam de gând 
să particip, adică să mă prezint cam ca un solicitant. Am dat 
să mă ridic, spunându-i - convorbirea o purtam amândoi şi în 
ton şi în termeni, urbană - că-mi dădusem seama că se 
făcuse o confuzie, o eroare de birouri, provocată de vizita 
mea la vicepremier în noaptea ce trecuse. Şi că nu voiam 
nicidecum să-i răpesc timpul, eu neavând nimic să-i comunic 
sau să-i cer. A renunţat atunci, zâmbind, la mica scenă prin 
care voise să facă din mine un postulant şi mi-a răspuns: 
„Stai, te rog, stai că eu te-am chemat. Sunt, evident, 
interesat de misiunea ce ai primit şi vreau să-mi spui ce crezi, 
cum vezi lucrurile şi ce crezi că vei reuşi? În ce mă priveşte 
eu nu cred că vei putea izbuti ceva”. În cursul discuţiei 
începute astfel, Ştirbey mi-a spus că fiecare a continuat 
exprimându-şi convingerile respective - ajunse clasice acum 
- socotindu-se de altfel unul pe altul de o deplină bună 
credinţă. Şi fiecare socotind şi arătând, cu toate argumentele 
cunoscute, că el interpreta mai bine interesele ţării. Totuşi, în 
cursul discuţiei vii, au apărut şi îndoieli, la fiecare. La Mareşal 
au căpătat un caracter mai patetic: „Deşi nu cred în succesul 
dtale şi cred că eu am dreptate, nu pot să nu mă gândesc, nu 
pot să exclud ipoteza contrară în care crezi dta. Şi de aceea 
nu pot să nu asigur ţării o altă ieşire, dacă va fi cea mai bună 
pentru ea”. (Mai târziu, după trei ani, în cursul montării 
procesului Maniu, aveam să descriu această scenă dramatică 


lui Avram Bunaciu302, rectificând foarte categoric afirmaţia 
sa, că bătrânul om politic, îndeplinise misiunea sa în interesul 
Mareşalului. Nu am făcut să apară pe faţa domnului Bunaciu 
decât un zâmbet pronunţat ironic. Nu putea înţelege ceea ce 
îi spusesem). Conversaţia - confruntarea - s-a încheiat cu un 
foarte stăruitor apel chiar repetat, al Conducătorului către 
Barbu Ştirbey, cerându-i să păstreze secretul absolut atât 
asupra întrevederii cât şi asupra celor discutate, subliniind 
302 Avram Bunaciu, activist comunist. Colaborator apropiat al lui 
Gheorghiu-Dej. Secretar general în Ministerul de Interne. Ministru 
al Justiţiei (febr. 1947-sept. 1949) în guvernul Petru Groza, 
preşedinte al Comitetului Controlului de Stat (sept. 1949-oct. 1950) 
şi ministru al Afacerilor Externe (dec. 1957-ian. 1958). 

riscurile nemăsurat de mari care ar decurge pentru noi toţi, 
ţară şi guvern, din partea germană, dacă s-ar comite vreo 
indiscreţie. A primit asigurările cerute şi date cu toată 
hotărârea şi şi-au luat rămas bun, Ştirbey mulţumindu-i 
pentru sprijinul dat misiunii sale. 

In cursul acelei întrevederi, Mareşalul l-a rugat pe emisarul 
blocului opoziţiei Maniu-Brătianu să-l ţină la curent şi pe el, o 
dată ajuns la locul fixat pentru tratative. Atmosfera, în cursul 
discuţiilor, a fost de încredere, fără vreun incident care s-o fi 
tulburat, iar dezacordul dintre punctele de vedere ale 
fiecăruia s-a manifestat în felul în care englezii întrebuinţează 
încă dictonul „acord în dezacord”. 


Părerile celor doi fruntaşi ai ţării s-au înfruntat pe temele 
clasice ale istoriei acestui pământ în calea tuturor răutăţilor, 
după vorba definitivă a lui Miron Costin, el însuşi 
descăpăţânat. Teme istorice, dar în condiţiile de atunci, 
actuale. 


Barbu Ştirbey susţinea că războiul era pierdut şi că, de la 
început chiar, nu putea fi câştigat. Că trebuie să limităm 
dezastrul în care fusesem antrenati prin ieşirea din el la timp, 
adică într-un timp cât acţiunea noastră să mai însemneze 
ceva. Aceasta pentru a ne feri de catastrofe încă mai mari, 
care ar împiedica asigurarea drepturilor noastre călcate în 
picioare în Transilvania. Tot pentru a ne apăra drepturile 
noastre şi la Est urma să încercăm aceasta, tot numai dacă 
izbuteam să facem schimbarea cât mai oportună. Notez că, în 
fond era identitate de vederi asupra apărării drepturilor 
noastre asupra Basarabiei şi Bucovinei de Nord şi că 
plebiscitul şi ulterior amânarea rezolvarii acestei probleme 
teritoriale la Conferinţa de Pace viitoare au fost mult timp 
[idei] comune. Maniu a încercat să obţină chiar şi de la 
partidul comunist susţinerea acestui punct de vedere la 
Moscova. lar Mihai Antonescu, în mai 1944, când m-a 
însărcinat să duc la Stockholm instrucţiunile sale pentru 
continuarea discuţiilor cu Sovietele, mi-a precizat categoric 

că va trebui să ne străduim acolo ca să obţinem măcar 
amânarea rezolvarii situaţiei celor două provincii româneşti la 
Conferinţa de Pace. De aceea, totul se putea rezuma la 
facerea actului atunci când succesul lui ar fi fost cel mai bine 
asigurat şi, în acest scop după Barbu Ştirbey ca mandatat - 
dar o şi credea - că o condiţiune favorabilă succesului ar fi 
fost chiar realizarea schimbării de către Mareşal care avea 
situaţia în mână în chip firesc. De aceea, conducerea, în 
continuare, a Mareşalului reprezenta o garanţie. De altfel, nu 
numai factorii politici interni recomandau aceasta, dar chiar şi 
U.R.S.S. aşa cum reiese de altfel din faptul că la sfârşitul 
anului 1943 au adresat trimisului guvernului, ministrului 
plenipotenţiar al României, Fred Nanu, primele deschideri 
(„ouvertures”). Restul este multă risipă de cerneală şi altele. 


Nu-mi amintesc că prinţul să fi evocat, în cursul acelei 
discuţiuni, împotrivirea lui Maniu chiar la ideea participării la 
războiul împotriva  U.R.S.S.  Împotrivire întemeiată pe 
necesitatea de a ne păstra forţele armate împotriva 
amenințării maghiare, dar şi pe faptul că România pierduse 
fără război provinciile sale, datorită înţelegerii între Hitler şi 
Stalin şi că se cuvenea să le reia în acelaşi fel, printr-o 
acţiune internaţională. Acest argument ar fi iritat pe Mareşal, 
probabil. Dar a repetat cunoscutele argumente împotriva 
trecerii Nistrului, a războiului total până la capăt, pericolul 
ungar de agresiune ulterioară. lar Antonescu a răspuns cu nu 
mai puţin clasicele sale argumente că războiul se face pentru 
a fi câştigat prin înfrângerea duşmanului, că armele noi vor 
putea da o altă întorsătură războiului - la data aceea nici 
chiar Mareşalul nu mai credea în acele arme noi - că făcuse şi 
făcea războiul nu numai pentru Basarabia şi Bucovina de 
Nord dar şi tot atât, pentru a-l obliga moralmente pe Hitler să 
ni le restituie faţă de sacrificiile României necondiționate în 
nici un fel în lupta comună. Dar a lăsat impresia că 
asigurarea dată la ruperea relaţiilor cu Anglia, fostului 
reprezentant la Bucureşti al acesteia, Sir Reginald Hoare, că 
România sub conducerea sa, nu va lupta niciodată împotriva 

forţelor britanice, îşi păstra valabilitatea. Asigurare de altfel 
reamintită şi în diferite memorii şi discuţii ale lui Mihai 
Antonescu. 


Până de curând, la începutul anului 1943, puterile anglo- 
saxone nu recunoscuseră de jure, pătrunderea violentă în 
Estul Europei, prin călcarea angajamentelor internaţionale, 
acordată lui Stalin de Hitler în august 1939, prin protocolul 
secret, anexă nu mai puţin sinistră la sinistrul pact 
Ribbentrop - Molotov. 

Dacă îmi amintesc bine, şi în anul 1942 au mai apărut hărţi 
şi cărţi care continuau a integra Basarabia şi Bucovina de 
Nord în frontierele României, ultimatumul sovietic din 1940 
nefiind recunoscut de nici una dintre cele două puteri aparent 


încă legate de Carta Atlanticului3%. Pe atunci noua politică 
anglo-saxonă nu se impusese încă. Însă purtarea războiului 
dincolo de Nistru ca şi victoriile ruseşti au uşurat puterilor 
vestice tratatul din martie 1943, adică recunoaşterea de 
către ele a măririlor teritoriale acordate de Hitler Rusiei, în 
afara Ţărilor Baltice, a căror anexiune nu a fost nici până azi 
recunoscută de Statele Unite formal. 

De aceea, atunci, factorii politici opozanți şi mulţi generali 
şi foarte înalţi demnitari au exprimat blamul lor faţă de 
politica hazardată a lui Antonescu în Rusia, politică ajunsă 
profund impopulară. lar revenirea la politica tradiţională 
românească nu încetase de a fi dorită insistent. Cu atât mai 
mult cu cât ţara fusese sfârtecată datorită Germaniei pe 
toate punctele cardinale. Cu tot Munchenul şi cu toată Viena 
şi cu toată Moscova (avea să urmeze şi lalta), a persistat 
măcar cât de cât şi speranţa într-o ordine dacă nu chiar de 
drept, dar totuşi nu fără el, aşa cum o arăta vestita Cartă. De 


703 La 14 aug. 1941, primul ministru al Marii Britanii şi 
preşedintele S.1J.A. Semnează Carta Atlanticului declaraţia de 
principii privind organizarea păcii după cel De-al Doilea Război 
Mondial. A fost confirmată prin Declaraţia Naţiunilor Unite din 1 
ian. 1942, prin semnăturile Marii Britanii, S.U.A., U.R.S.S. şi a altor 
23 de state de pe toate continentele. 

aceea, argumentul-măciucă al lui Antonescu în timpul 
înfruntării celor doi rămânea nefirescul alianţei ruso-anglo- 
saxone şi aşteptarea crizei între Aliați. În această perspectivă 
România trebuia să câştige timp şi să evite, cu orice preţ, 
reacţia germană totală a ocupării aşa cum toate precedentele 
o dovedeau. In afară de urmările de politică internă 
dezastruoase pe care le-ar fi antrenat această ocupaţie, cele 
cu implicaţii externe ar fi fost tot atât de grave şi pentru 
români dar şi pentru Aliați, suprimând orice posibilitate de 
autonomie a politicii noastre şi deci orice posibilitate de 
revenire la politica noastră tradiţională şi prelungind războiul 
prin exploatarea directă a resurselor: petrol, grâne, aur şi 
oameni. lar strategic, rolul de placă turnantă ar fi fost anihilat 
pentru mai multă vreme. 

Oponentul său sublinia faptul că războiul era pierdut, că 
garanţia germană deci nu mai era efectivă, că schimbarea de 
politică cu toate consecinţele ei favorabile României prin 
trecerea în tabăra aliată a tuturor elementelor înşirate mai 
sus, reprezenta un aport poate determinant. Că lucrurile 
mergeau repede. 


XX K 


Luat în primire de la Ankara la Cairo de autorităţile militare 
engleze şi călătorind în uniformă şi sub nume englezesc, 
izolat un timp până recunoaşterea misiunii sale, el s-a 
bucurat de ajutorul şi prietenia soţilor Deakin. Tineri, de 
curând căsătoriţi. El profesor de istorie, secretar al lui 


Churchill şi fost în misiune pe lângă Tit 50%. despre ale cărui 
procedee în executarea lichidării fizice a celor pe care, 
atunci, îi numea trădătorii şi duşmanii de diferite categorii şi 
clase, ne-a povestit în cursul unei cine şi a unui prânz la 
Buftea când au venit în ţară. Era ceva de ridicat părul 


A04 Tito, losip Broz (1892-1980), mareşal şi om politic comunist 
iugoslav. Comandant suprem al Armatei naţionale de liberare şi al 
detaşamentelor de partizani (1941-1945). După război, a ocupat 
cele mai înalte funcţii în stat şi în partid. 

măciucă! Ea, româncă, Pussy Nasta, fiica unui cunoscut 
ziarist democrat, Liviu Nasta (de la „Jurnalul de Dimineaţă”, 
fondat de Constantin Vişoianu şi condus de Tudor Teodorescu 


Branişte3%5, pe atunci şi el democrat). Prinţul le arăta multă 
prietenie şi pentru faptul că d-na Deakin îl îngrijise cu multă 
atenţie atunci când din cauza climei, se îmbolnăvise de 
inimă, la Cairo. 


Comunicarea condiţiilor de la Cairo a provocat o adâncă 
decepţie, în ambele părţi. Găsindu-le de neprimit, Mareşalul 
amărât, mi-a spus Gheorghe Barbul, a tras concluzia că „De 
aici încolo, nu mă mai interesează tratativele de la Cairo!” 
Totuşi, aproape concomitent, în consecinţă l-a invitat la el, 
noaptea, la Snagov, pe Maniu, care şi el venea deseori într-o 


vilă de acolo (la Leucuţia, Mănuilă 306 poate şi la Aurel 


Dobrescu307) şi i-a propus guvernul şi concursul militar, dacă 
socoteşte util să primească acele condițiuni. După un răgaz 
de câteva zile, Maniu nu a acceptat propunerea, după ce 
consultase şi câţiva generali care nu au găsit că venise 
timpul. Tot Gheorghe Barbul mi-a împărtăşit părerea sa, în 
legătură cu acest episod, că Mareşalul, chiar necunoscând 
consultarea cerută generalilor de Maniu, era şi el convins că 


305 Tudor Teodorescu-Branişte (1899-1969), ziarist şi scriitor. 
Redactor la „Adevărul”, „Dimineaţa”, „Facla”, director (1933-1936) 
la „Cuvântul liber”. 


306 Mănuilă (Manuilă) Sabin (1894-1964), medic şi statistician. 
Membru corespondent al Academiei Române (1938). Stabilit în 
S.U.A. (1948). In anii războiului, s-a aflat în rândurile Opoziţiei 
democratice. Autor a numeroase lucrări de specialitate. 


307 Aurel Dobrescu (1885-1963), medic şi om politic. Iniţial, în 
Partidul Naţional Român, iar după fuziune (1926), în Partidul 
Naţional-Ţărănesc. Subsecretar de stat la Ministerul Agriculturii şi 
Domeniilor (nov. 1928-iun. 1930) în guvernul luliu Maniu. Internat 
în lagăr (14 luni) în timpul regimului antonescian, iar după 
dizolvarea P.N.Ţ. (iul 1947) este arestat şi condamnat la 15 ani 
temniţă grea. Moare în închisoarea Văcăreşti. 

făcea o propunere nerealizabilă şi deci inacceptabilă pentru 
şeful opoziţiei. Mai târziu, la Piteşti, în închisoare, loan 
Mocsonyi-Styrcea mi-a vorbit de întrebări de felul acesta, 
adresate de Mareşal regelui, dar care se fixau, în general, în 
jurul numelui lui Mihai Antonescu, ca succesor. Aceste îndoieli 
asupra realei determinări a lui lon Antonescu să cedeze 
puterea erau însă întemeiate numai pe impresii personale şi 
pe interpretări ale situaţilor de fapt în legătură cu intervenţia 
factorului german. 


Maniu-Brătianu, şi ei profund decepţionaţi de condiţiile 
comunicate, au răspuns la Cairo că erau gata să negocieze 
pe baza lor, dar socoteau neoportun să mai trimită un 
negociator cu elemente de informare mai noi despre situaţia 
din România. S-a spus de către Aliați că atât opoziţia cât şi 
guvernul doreau să câştige timp. Lucrul era adevărat într-o 
măsură mai mare sau mai mică, în funcţie de alegerea 
momentului celui mai nimerit. Dar chiar şi în conversațiile 
dintre noi, când vorbeam mai verde, îşi făcuse loc ideea că 
era posibil ca Ştirbey să nu fi fost pe deplin informat în cutare 
sau cutare problemă, că poate nu mai dispunea de toate 
mijloacele sale de convingere, că poate era totuşi prea 
bătrân. Şi, în consecinţă, apărea necesar să fie trimis un om 
mult mai tânăr - 45 de ani - la curent cu toate problemele, şi 
el cu o bună reputaţie internaţională, care să-l ajute şi să-l 
completeze pe primul emisar. S-a revenit la Constantin 
Vişoianu, prieten cunoscut al U.R.S.S., fost apropiat 
colaborator al lui N. Titulescu, a cărui desemnare nici 
Mareşalul nu a mai combătut-o. „Dacă vor cu orice preţ, îi 
priveşte” mi-a spus Barbul că a fost concluzia discuţiilor cu 
Conducătorul. Dar nici prea uşor nu l-a acceptat. Au fost 
necesare mai multe intervenţii ale lui Maniu şi chiar ale 
regelui pe lângă Mihai Antonescu, urmând sugestiile lui 
Buzeşti. Mihai Antonescu se arăta din ce în ce mai deferent 
faţă de tânărul suveran şi de mama lui şi din ce în ce mai 
influenţabil faţă de dorinţele lor. Chiar pentru efectuarea 
plecării din ţară a acestuia a mai fost necesar să ne prevalăm 

de intervenţia suveranului. 


Deşi suveranul, cum am spus, ceruse vicepremierului să 
intervină pe lângă Mareşal ca să obţină acordul acestuia până 
în cele din urmă pentru plecare, aceasta întârzia. Intr-o 
măsură, această întârziere se datora şi lui Vişoianu chiar, 
care prudent, pe bună dreptate, ţinea să micşoreze riscurile 
la minimum. Ţinând seama de marele interes, aşa cum ne 
apărea atunci, al acestui nou efort diplomatic urmărit, cu 
câteva zile înainte de 14 mai, nu multe, două-trei, când a 
plecat cel de-al doilea trimis al opoziţiei Maniu - Brătianu, m- 
a rugat Buzeşti să mă duc la Mihai Antonescu şi să-i 
reamintesc interesul repetat al Majestății Sale pentru 
misiunea încredinţată domnului Vişoianu, precum şi „dorinţa 
Majestății Sale” ca ea să se realizeze fără întârziere. 

(Mihai Antonescu adoptase, încă mai de mult, o atitudine 
deferentă, prevenitoare şi înţelegătoare faţă de rege şi de 
regina-mamă, atitudine cu atât mai pronunţată cu cât se 
schimbau situaţiile mai mult. Înţelegea, fireşte, să contribuie 
chiar la acea schimbare, spre folosul ţării şi, bineînţeles, să 
participe, după aceea, în viitor la noua formă de politică 
internă şi internaţională. Chiar Mareşalul, cu care avusese 
câteva explicaţiuni mai ferme, de vreo două ori la ştiinţa mea 
şi care-i enunţase tare pe scurt realitatea, aşa cum ştia atât 
de bine s-o facă fără menajamente: „Cu mine te-ai ridicat, cu 
mine o să cazi”, „[ara sunt eu”. De câteva ori când Mihai 
Antonescu în câteva diferende sau probleme, atunci actuale, 
susţinuse pe rege, chiar Mareşalul totuşi se pare că se 
gândea la o formulă Mihai Antonescu. In sensul acesta mi-a 
vorbit loan Mocsonyi-Styrcea că Mareşalul l-a tatonat pe rege, 
la Săvârşin, pe un ton aproape patern, izbitor faţă de gheaţa 
obişnuită şi de vexaţiunile frecvente, dar fostul mareşal al 
Curţii credea că totul fusese o cursă întinsă regelui şi nu mai 
puţin lui Mihai Antonescu pentru a le surprinde intenţiile. 
Buzeşti pusese, la vreme, la îndoială, fermitatea hotărârii 
Mareşalului, cu atât mai mult cu cât acesta o prezentase 
regelui ca o ipoteză. In orice caz, de nici o parte nu s-a 

descoperit jocul din cauza bănuielilor vii şi reciproce). 

„Camile, chestiunea plecării lui Vivi întârzie prea mult şi 
acum numai din vina noastră - venise încuviințarea Aliaților. 
Du-te chiar acum la Ică şi prevalează-te de faptul că i-a arătat 
regelui că plecarea lui Vişoianu va avea loc cât de curând şi 
şi-a dat chiar şi cuvântul. Spune-i că regele îi cere acum, din 
nou şi cu insistenţă, să asigure această plecare. Repede. Vezi 
cum îi vorbeşti. Eu te aştept aici”, (în biroul său din fostul 
Palat Sturdza) „Păi, doar este de acord. Nu a obţinut şi pe cel 
al Mareşalului?” „E de acord, dar nu face nimic”. 

L-am găsit sus pe Mihai Antonescu singur şi i-am reprodus 
tot ce-mi spusese Grigore Niculescu-Buzeşti cu îndulciri şi 
formulări menite chiar să-l măgulească, dar care, în fond, nu 
erau nesincere şi, de altfel nu lipsite de o nuanţă de 
„certificat”, de care nu uşor mă pot dezbăra! „Domnia 
Voastră chiar în interesul ţării, aţi făgăduit Maiestăţii Sale...” - 
„Da. Desigur am făgăduit Maiestăţii Sale şi-mi voi respecta 
făgăduiala! - „Tocmai de aceea, fiind convins de aceasta, 
Maiestatea Sa înţelege să-şi repete intervenţiunea pentru a 
se efectua plecarea imediat, as zice!” - „Da, sigur, să plece 
imediat! Am arătat toate acestea, Maiestăţii Sale şi suntem 
de acord cu plecarea domnului Vişoianu. Şi o repet. DI. 
mareşal, după ce i-am expus consideraţiile care pledează în 
favoarea acestei plecări, şi-a dat acordul”. „Domnule 
preşedinte, îmi îngădui să vă subliniez că regele cere să se 
procedeze la plecare fără întârziere, urgent”. - „Să plece! N- 
am nimic împotrivă, aşa după cum îţi spun”. - „Dar cum? 
Cine-l trimite? (Mă gândeam la organizarea plecării). - 
„Trimite-l dta!” (nu pot să spun nici că n-am fost foarte 
surprins şi nici că nu m-am bucurat, pentru că astfel mi se 
părea că lucrul devenea mai uşor realizabil, deşi tot riscant. 
Dar eram mirat că M. Antonescu, atât de prudent, se 
decisese pentru mijloacele mele, care erau numai oficiale: 
curierii) - „Eu?!” „Prea bine domnule preşedinte, îl voi 
trimite” - „Cum?” - „Curier, domnule preşedinte”. - „Ah, nu! 
Acest mijloc ţi-l interzic, categoric!” - „Dar altminteri eu nu 
am cum şi dânsul trebuie să plece!” - „Oricum, dar nu curier” 

„Ce? Ai uitat de Killinger?! Şi doar Ştirbey nu a plecat 

curier! D-le Demetrescu, parcă nu ştii unde şi între cine ne 
aflăm!” (In forma aceasta sau în altele asemănătoare, mai 
auzisem întrebuințat de Minai Antonescu argumentul-obsesie 
al unei oricând posibile împărțiri de tip polonez a României 
sau al unei ocupaţii germano-maghiare). 

— „Domnule preşedinte, dacă vor interveni complicaţii, voi 
lua asupră-mi răspunderea plecării. Voi arăta, la anchetă, că 
am organizat-o peste capul Domniei Voastre”. - „Ei şi!? Cine 
o să te creadă, domnule?! Eşti extraordinar când vorbeşti 
atât de uşuratic! De dosarul strâns împotriva mea n-ai auzit? 
Nici de discuţia lui Hitler cu dl. Mareşal?! Pe lângă toate 
aceste învinuiri şi bănuieli, cu toată acoperirea domnului 
Mareşal şi chiar dacă într-adevăr n-aş şti nimic şi tot nu m-ar 


crede!”,„Atunci vă rog să-mi indicaţi o altă cale” - „Nu ştiu. 
Vezi şi dta, te priveşte! Să plece oricum, dar nu aşa!” 
Când intrasem în cabinetul vicepreşedintelui - unde 


puteam intra aproape oricând neanunţat, în „chestiunile 
speciale” din cauza importanţei lor - mă primise cu obişnuita 
lui expresie atentă, care devenise şi mai atentă după ce-i 
spusesem că-mi îngăduiam să-i cer câteva minute ca să-i 
aduc la cunoştinţă o dorinţă a Maiestăţii Sale. S-a apropiat de 
mine ca şi cum ar fi dorit să remarc şi să transmit unde ar fi 
trebuit această atenţie mărită şi devotamentul său. Vorbea 
încet, confidenţial. Dar vocea sa gravă a devenit puternică şi 
autoritară în cursul desfăşurării dialogului şi chiar 
devotamentul s-a mai temperat din cauza aceluiaşi curs, care 
s-a însufleţit destul de mult încât ajunsese să capete un 
caracter iritat şi personal. Dispăruseră destul de repede 
apelațiunile de rigoare „Domnule...”, „Domnule preşedinte” 
etc. Nu din lipsă de politeţe sau de necunoaştere a 
protocolului - ambii fiind chiar destul de solemni de obicei! 
Trivial dar exact, m-am întors la Buzești, fiert. (Am uitat să 
notez că a avut importanță pentru trimiterea celui de-al 
doilea emisar şi conversaţia ultimă, relatată de Grigore 
Gafencu în cartea sa, cu Molotov, dar fără adaosul pe care ni 
l-a comunicat Popescu Paşcani. Anume, pe lângă 
condamnarea agresiunii şi regretul că aceasta a survenit 
tocmai când U.R.S.S. se gândea la o soluție satisfăcătoare 

pentru ambele părţi în problema cheie teritorială, Molotov i-a 
propus lui Gafencu să rămână în Rusia. Această conversaţie, 
fără a fi esenţială, nu a părut atunci de neglijat). 

Când i-am reprodus discuţia, faţa lui a devenit pământie, 
ca întotdeauna când se supăra tare. Mi-a spus, pe loc, 
categoric: „Ascultă Camile, Vivi trebuie să plece. Este un 
lucru prea important. Dacă-ţi menţii hotărârea pe care ai 
propus-o lui Ică, atunci îndeplineşte-o. Cred că e bine să 
plece curier. Poate dă Dumnezeu şi nu se întâmplă nimic. Dar 
nici nu înţeleg să te oblig”. 

Plecarea s-a desfăşurat ca pe aţă. Tot de la capabila, 
devotata şi discreta d-na Martin de la Protocol am luat, ca şi 
pentru Barbu Ştirbey, blancheta paşaportului pe care am 
completat-o Vişoi, urmând să adaug restul după obţinerea 
vizelor şi după fixarea fotografiei în care omul apărea cu 
mustăţi şi ochelari conspirativi. Partea cea mai delicată era 
însă îndeplinirea formelor la Ministerul de Interne, care era 
asigurată, de obicei, de Direcţia Protocolului, cererea în triplu 
exemplar către Direcţia Poliţiilor şi Siguranţei Statului şi 
vizarea foii de curier. Mai bine-zis, pentru neîndeplinirea lor. 
În acest scop, i-am telefonat personal generalului 
Diaconescu, directorul general al Poliţiilor şi Siguranţei, 
declinându-mi funcţiile şi l-am rugat să mă primească cât de 
repede fiind însărcinat de dl. vicepreşedinte cu o misiune ce 
nu suferea întârziere. Mi-a răspuns, pe loc, să mă duc imediat 
la el. Acolo i-am transmis dispoziţia domnului preşedinte ca 
zisul să plece imediat la Ankara şi am motivat lipsa 
corespondenţei necesare în asemenea cazuri, cu graba cu 
care trebuia executată dispoziţia dată şi care ne-a împiedicat 
să mai facem formele la minister deocamdată, dar pe care le 
voi trimite peste vreo două-trei zile. 

Amabil, generalul mi-a cerut paşaportul şi după ce a privit 
fotografia s-a uitat la mine. Îi venea să zâmbească. Am rămas 
impasibil, dar nu-mi venea deloc bine şi de frică m-am 
autoconvins că mi s-a părut. Dar tot mi-am spus: „Acum dacă 
ăsta îi telefonează lui Ică, totul s-a dus dracului, inclusiv eu”. 
„N-a telefonat decât secretarului ca să-i aducă ştampilele 
necesare, pe care el însuşi le-a aplicat pe documentul de 

călătorie şi mi l-a restituit cu aceeaşi simpatică amabilitate. 
Niciodată nu i-am mai trimis făgăduitele adrese şi nici de 
cerut nu mi le-a mai cerut. lar călătoria a decurs în cele mai 
bune condițiuni. Nici BBC-ul nu a mai dezvăluit nimic din 
fericire pentru mine şi noi toţi în frunte cu Mihai Antonescu -, 
şi nici nemţii care un timp n-au aflat şi pe urmă sau abținut 
de la comentarii, mărind probabil vraful de hârtii 
compromiţătoare ale dosarului Mihai Antonescu şi 
amenințătoare prin ele însele. Nici regretatul fost premier a.i. 
nu mi-a pus vreo întrebare asupra felului cum l-am trimis pe 
Vişoianu în Egipt şi nici nu ştiu sigur dacă Vişoianu chiar va fi 
aflat aceste nu numai anecdotice amănunte asupra plecării 
sale. Deşi este probabil să i le fi spus sora sa, Micuşoara, 
căreia povestindu-i audiența la Diaconescu, cu inima cât un 
purice, mi-a spus râzând: „Cum să nu zâmbească? A fost doar 
ataşatul militar pe când Vivi era ministru la Varşovia!” 

Aşa mi-am explicat că generalul a fost perfect convins că 
venisem din ordinul lui Mihai Antonescu, dându-şi seama de 
soiul de curierat pe care avea să-l îndeplinească Constantin 
Vişoianu, datorită chiar precauţiunilor luate. 


La Cairo, toată experienţa internaţională a celui de-al 
doilea emisar, via sa inteligenţă, relaţiile sale, prestigiul lui 
Titulescu, cunoaşterea problemelor, simpatia pronunţată pe 
care de ani şi de ani de zile o arăta U.R.S.S.-ului, 
antihitlerismul său bineînţeles şi nici vârsta sa, nu au putut 
schimba cu o iotă condiţiile formulate lui Ştirbey, despre care 
nu s-a mai spus că era prea bătrân, bolnav şi nu chiar la 
curent cu toate chestiunile internaţionale. Prin aceasta nu 
vreau să spun că toţi factorii de răspundere şi că toţi prietenii 
au împărtăşit acest fel de rezerve, dar chiar şi cei care n-au 
făcut-o, şi-au spus: „Cine ştie, nu strică, poate că Vişoianu...” 
Reacţii fireşti în frământarea în care toţi se găseau pentru 
limitarea dezastrului ce venea. 


Constantin Vişoianu a plecat de la Buftea la 14 mai, cred, 

cu automobilul D.K.W. bine cunoscut în cercurile noastre, al 
lui Victor Rădulescu Pogoneanu. A plecat la Giurgiu de unde a 
luat trenul spre Constantinopol în cabina cu paturi, reţinută 
tot aşa ca şi pentru Ştirbey. Fusese invitat permanent la 


Buftea, după bombardamentele din aprilie308, deosebit de 
grele. 

În clipele dinainte de plecare ne-am strâns cu toţii pe lângă 
Vişoianu, pe peronul vilei, urându-i, emoţionaţi succes şi 
călătorie bună. Emoţia se înţelege uşor faţă de prietenia care 
ne lega într-un cadru apocaliptic: avalanşa de prăbuşiri de 
state, striviri de fiinţe omeneşti pentru care, ca să fie 
numărate, erau necesare cu zecile numărul milioanelor şi tot 
aşa acela al distrugerilor personale. Toate trecuseră peste noi 
şi ne sfâşiaseră, fără vină, de la Vest la Est şi de la Est la Vest 
şi întotdeauna cu patronajul Aliaților de tot felul, care nu 
rareori după ce ne abandonau, în pofida propriului lor interes, 
ne mai şi acordau rolul de ţapi ispăşitori. Cu asta luptam şi 
chiar dacă nu aveam vederea şi informaţia întotdeauna juste, 
intuiam deseori. De aceea se explică emoția noastră 
mărturisită. De altfel, în necesitatea lor, speranţele se 
hrănesc după legea firii. 

Vişoianu era încă mai mişcat decât noi şi vizibil încruntat. 
Ne-a spus că rămânea pesimist, aşa cum şi este de fel, şi că 
nu credea în posibilităţile noastre, aşa cum nu au crezut nici 
Aliaţii, lucru care ar putea intra poate într-o măsură în felul 
cum am fost abandonaţi ulterior, de acţiune în ţară şi că nu 
credea nici chiar în capacitatea noastră de a întreprinde o 
tentativă! „Nu o să puteţi face nimic!” - „Nu ştiu dacă şi ceo 
să reuşim. Dar de încercat vom încerca. Te asigur” i-a 
răspuns Buzeşti. 

După îmbrăţişările de rigoare, lăcrimând ne-a salutat la 
plecare cu un „Vă las cu bine!”. 


Înainte de această plecare, Grigore Niculescu-Buzeşti m-a 


308 pombardamentul din 4 apr. 1944 al aviaţiei americane asupra 
Ploieştiului este urmat de alte serii succesive de raiduri executate 
de aviația americană (ziua) şi engleză (noaptea) asupra Capitalei şi 
a altor oraşe din ţară. 

rugat să-i sugerez lui Mihai Antonescu să-i acorde o sumă de 
franci elveţieni pentru călătorie şi şederea la Cairo, 
întrebându-l dacă: „Domnia voastră nu socoteşte că...?” 
bietul Ică mi-a scris imediat ordinul de dispoziţie pentru 
directorul F.1.S.S. în valoare de 14.000 franci elveţieni. Suma 
întreagă a fost restituită de Vişoianu la înapoiere de la Cairo 
şi împărţită înainte de arestare la următoarele familii: 4.000 
Victor Rădulescu-Pogoneanu; 4.000 Camil Demetrescu şi câte 
3.000 Emil Lăzărescu şi Florin Roiu. 

Ajuns peste vreo zece zile la Cairo, noul emisar a prezentat 
Aliaților propunerile lui Maniu, care atunci se gândise, în faţa 
marelui număr de trupe germane aflate pe teritoriul român, 
să se realizeze întoarcerea chiar pe front şi nu în ţară cu 
ajutorul unor generali câştigaţi. Solicita, în acest scop 
îndrumările de la Aliați dar şi transmitea unele observaţii în 
legătură cu condiţiile. Aceste observaţii erau văzute de el ca 
foarte importante. A fost refuzat. 


În camera galbenă de la Buftea, unde eram găzduit - mi s- 
a întâmplat să stau cu lunile acolo - am cifrat Victor 
Rădulescu-Pogoneanu şi cu mine, la 20 iunie, telegrama lui 
Maniu, a Blocului de curând format, adusă de Buzeşti care o 
redactase şi de Styrcea, către Ankara-Cairo prin care se 
completa un răspuns anterior al lui luliu Maniu către Aliați. 
Aceste două mesagii răspundeau unei comunicări a celor trei, 
conform căreia negocierile de la Cairo erau considerate 
încheiate şi deci continuarea lor inutilă. Dacă opoziţia dorea 
să profite de condiţiile de armistitiu, dl. Maniu putea trimite 
un ofiţer peste front pentru a stabili contactul direct cu 
Armata Roşie. 

Maniu comunicase deja acceptarea sa şi formarea Blocului 
National Democratic, iar prin mesajul din 20 iunie comunica 
în continuare voinţa Blocului şi a regelui de a răsturna pe 
Antonescu şi de a forma un nou guvern cu misiunea de a 
semna armistițiul imediat la Cairo. Cerea, de asemenea, 
pentru reuşita miscării, un ajutor aliat indispensabil: o 
ofensivă sovietică imediat după schimbarea guvernului şi 

paraşutarea a doua divizii(?) aeropurtate şi a unui armament 
individual pentru 2000 (două mii) de persoane civile în 
formaţiuni patriotice de colaborare; de asemenea, 
bombardarea unor puncte strategice la frontierele cu Ungaria 
şi Bulgaria. Textul acestei telegrame la punctul celor 2000 de 
formațiuni de sprijin, a dat naştere la protestul viu al lui V. 
Rădulescu-Pogoneanu care a arătat, că aceasta va veni 
numai în sprijinul partidului comunist care-şi va păstra şi 
folosi armamentul numai în scopuri proprii şi nu va participa 
la lupta comună. Ceea ce s-a şi petrecut, în afară de câteva 
cazuri sporadice, individuale, neînsemnate. Nepomenite de 
comunicatele oficiale ale Marelui Stat Major şi ale guvernului. 
Styrcea l-a contrazis cu vigoare, iar Buzeşti a pus sfârşit 
discuţiei arătând că era inutilă, hotărârea fiind luată. 


La 22 august, noaptea, am cifrat la vila în care locuiam la 
Snagov, mesajul prin care se aducea la cunoştinţa Aliaților 
fixarea zilei de sâmbătă 26 august a loviturii de stat. Dacă n- 
ar fi făcut-o Antonescu. Telegrama aceasta ne-a fost adusă, 
noaptea, de un lonel Styrcea foarte enervat ca nu găsise uşor 
drumul spre vilă şi care părea să ne impute nouă acest lucru. 
Ca să destinda atmosfera, Victor Rădulescu-Pogoneanu i-a 
răspuns: „Ce vrei, lonel dragă, nici nu putem pune firmă la 
şosea „La conspiratorii veseli”. 

Telegrama pentru Cairo-via Ankara era foarte amplă şi 
conţinea, pe larg, toate punctele din mesagiile precedente, 
precum şi denumirile maghiare şi bulgăreşti ale punctelor de 
trecere de bombardat ca şi a punctelor strategice de 
bombardat în interior, ca taberele militare şi câmpurile de 
aviaţie germane de la Băneasa. Toate acestea fiind netrecute 
în cifror, au trebuit cifrate silabă cu silabă. 


De la data de 11 lunie până la 23 august, în chip 
inexplicabil, timp de zeci de ani până am putut citi memoriile 
lui Churchill, nu s-a primit nici un răspuns la acceptarea lui 
Maniu a mesajului cominatoriu aliat. Mesajul acesta, fiind deci 

primit, nu a putut fi vorba de o retragere a lui, de altfel 
niciodată comunicată. Dimpotrivă, în ultima lor informare a 
emisarilor români, Aliaţii arătaseră că vor putea lua în 
considerare observaţiile lui Maniu la condiţiile de armistitiu 
numai după ce ele vor fi fost primite, în întregime, de acesta. 


S-a primit totuşi o indicație scurtă în genul „Faceţi, faceţi 
întoarcerea, pentru că Ruşii nu o mai vor”. În felul acesta mi- 
a fost relatată de Victor Rădulescu-Pogoneanu, care a 
adăugat că venise din izvor englez. Nu am ştiut niciodată 
dacă a venit de la Cairo acea indicație direct către Maniu prin 
aparat sau din altă parte. Şi nici dacă nu a fost expresia unei 
păreri personale. Pe canalul cifrat de la Ankara nu a venit, 
pentru că ar fi trebuit, în chip automat să-mi treacă prin 
mâini. 


Adaug o notă ulterioară negocierilor de la Cairo. În timpul 


montării procesului Lucrețiu Pătrăşcanu309, silit după luni de 
maltratări şi violenţe fizice şi morale, am fost adus să dau 
mărturii false pentru a câştiga ceva timp până la proces când 
le-am retractat. Despre acest plan îl informasem de la 
început, pe tovarăşul meu de celulă. Printre acele mărturii a 
fost şi aceea că Lucrețiu Pătrăşcanu îşi dăduse seama de un 
rost ascuns al cererii de trupe aeropurtate, cu tâlcul de a 


309 Lucrețiu Pătrăşcanu (1900-1954), sociolog, om politic; membru 
marcant al P.C.R.. Membru al C.C. (1945-1948) şi al Biroului Politic 
(1946-1948) al P.C.R. Deşi cu domiciliul forţat, a participat la 
pregătirile principale vizând arestarea Antoneştilor. Ministru 
secretar de stat fără portofoliu (aug. - nov. 1944) şi ad-int. la 
Justiţie (aug-sept 1944); Ministrul Justiţiei (dec. 1944-febr. 1948), 
calitate în care (din convingere sau din teamă) a insistat pentru 
menţinerea pedepsei de condamnare la moarte a lui lon Antonescu 
şi a celor trei principali colaboratori (M. Antonescu, Gh. Alexianu şi 
C. Z. Vasiliu). In conflict cu fruntaşii prosovietici ai P.C.R., a fost 
arestat (apr. 1948), fiind învinuit de „politică naţionalist-şovină”, 
judecat (apr. 1954) şi executat. 

aduce şi trupe anglo-saxone în ţară. Admiţând că ar fi o 
interpretare posibilă, trebuie să spun, în afară de retractare, 
că niciodată n-am fost în măsură să deduc aşa ceva. Nu am 
ştiut de nimic în măsură să mă facă să cred acest lucru, în 
afară de interpretări pur subiective. 


S-a scris de curând în volumul cel mai serios de până 
acum, în legătură cu „Preliminariile...” că sfârşitul legăturii de 
la Cairo al negocierilor a fost un eşec. 

Răspunsul din 27 august de la Cairo, la telegrama pe care 
am cifrat-o personal prin Ankara pentru capitala Egiptului 
chiar în ziua, în seara zilei de 23 august de la Palatul Regal, 
aducând la cunoştinţa Aliaților lovitura de stat regală, noul 
guvern şi instrucţiunile către delegaţii români ca să semneze 
imediat, acolo, armistițiul, infirmă această părere. În acelaşi 
sens au fost remise mesagii respective, col. Chastelaine, care 
a plecat pe la miezul nopţii spre dimineaţă cu avionul la 
Istanbul. Şi după ce am cerut să se acorde şi noului guvern 
democratic - pe aceleaşi căi sus-arătate - cele patru aşa 
numite  ameliorări ale condițiilor, acordate guvernului 
Antonescu, la Stockholm în primele zile ale lunii iunie. 

Există acele telegrame de răspuns cu, respectiv, următorul 
text: 

1) Armistițiul nu poate fi imediat semnat pentru că lipseşte 
unul dintre ambasadorii anglo-saxoni (nu-mi mai amintesc 
care). Va fi semnat de îndată ce va reveni în oraş; 

2) Aliaţii acceptă să acorde şi noului guvern cele patru 
ameliorări de la Stockholm. 


Întrucât în aceeaşi carte, una dintre „ameliorări” este 
reprodusă necorespunzător cu realitatea, le reproduc, în 
continuare, mai jos: 

1) Era acceptată cererea Mareşalului ca să nu întoarcă 
armele împotriva fostului aliat, cerându-i însă evacuarea 
teritoriului; 

2) Se făgăduia o considerare înţelegătoare a problemei 

despăgubirilor apreciate la o sumă de circa 300 (trei sute) de 
milioane de dolari; 

3) Se garanta neamestecul în afacerile interne şi respectul 
suveranităţii ţării; 

4) Se accepta un departament neocupat de trupele aliate, 
unde să rezideze regele şi guvernul român. 

Această ultimă prevedere este cu totul eronat prezentată 
în zisa carte, altminteri foarte interesantă, între tot ce s-a 
scris până acum. Mai precis dintr-un răspuns pozitiv face unul 
negativ. Deşi nu am umbră de îndoială în ce priveşte 
condiţiile pe care le-am adus de la Stockholm, pot totuşi nota 
pentru adevărul istoric, că în ziarul „Universul” din 9.9.1944 a 
apărut un interviu al lui |. Maniu, acordat ziarului „Daily 
Telegraph” în care atingea această problemă. De asemenea, 
printre instrucţiunile pe care le-am trimis grupului Gafencu la 
Conferinţa de Pace înscrise de acesta în memoriul lui, este şi 
zona ocupată. 


Dar în ultimele zile ale lui august a sosit la Bucureşti 
comunicarea pentru noi surprinzătoare care a decepţionat şi 
a îngrijorat. Se cerea guvernului român să trimită la Moscova 
o delegaţie care să trateze acolo semnarea armistiţiului. 
Delegații de la Cairo urmând să fie transportaţi în capitala 
sovietică, prin Teheran, cu avionul. 


În legătură cu toate negocierile şi cu atâtea contacte ale 
guvernului şi ale opoziţiei de care ştiu, fie pentru că au trecut 
prin mâna mea în lucrul zilnic ce-mi revenea, fie pentru că 
am participat direct la ele (la Madrid şi Stockholm), fie pentru 
că le-am cunoscut ulterior cu prilejul luării în primire în două 
rânduri a arhivelor regelui Carol II şi pe urmă ale Antoneştilor 
la răsturnările respective, fie că am aflat lucruri interesante 
din convorbiri cu diverşi actori ai scenei politice româneşti din 
tinereţea mea - chiar şi de mai târziu, când am întâlnit prin 
închisori mulţi foşti oameni de frunte ai ţării - în legătură deci 
cu toate acestea pot afirma fără originalitate, că, în esenţă, 

scopurile ambelor părţi, guvern şi opoziţie, Antonescu şi 
Maniu, erau nu asemănătoare ci identice pentru reîntregirea 
ţării în Transilvania de Nord, în Basarabia şi în Bucovina de 
Nord. Diferenţele dintre aceleaşi părţi proveneau, în politica 
lor, din deosebiri de temperament, de cultură, de experienţă, 
de inteligenţă, de puterea convingerilor, de aceea a iluziilor şi 
de aceea ... a marilor puteri. Şi, de ce nu? şi de aceea a 
soartei. De aici fundamentale deosebiri de metodă. 

Mersul războiului a determinat după bătălia de la Moscova 
şi mai ales după cea de la Stalingrad, ivirea unei cu totul alte 
perspective asupra victoriei germane, care dintr-o succesiune 
nedezminţită de  triumfuri a intrat într-o tot atât de 
nedezminţită succesiune de dezastre. În această situaţie, 
Antoneştii nu şi-au îngăduit să se considere în continuare 
drept salvatori, cum şi fuseseră, au căutat să se adapteze 
noii situaţii dezastruoase. Încercarea a fost meritorie şi într-o 
măsură sensibilă s-ar putea spune cât se datorează şi ei 
lovitura de stat de la 23 august 1944. Măsura consistând în 
apărarea şi tolerarea vieţii şi acţiunii lui luliu Maniu. Împotriva 
pretențiilor germane. Este adevărat că în această ordine de 
idei, deseori ezitant, deseori poate chiar simpatizant, 
Mareşalul nu a avut nici o ştire despre acţiunea generalilor ce 
se pregătea, de către aceştia, sub egida regelui, conducerea 
lui Maniu şi pregătirea şi centralizarea întregii acţiuni 
asigurată de Grigore Niculescu-Buzeşti, sfătuitorul regelui. 

Am pomenit de faptul că bătrânul fruntaş al naţiunii era 
mult mai rezervat decât vicepreşedintele Consiliului. M-am 
referit la o deosebire de comportare, nu la o rezervă faţă de 
acţiunea însăşi. Atât Mihai Antonescu cât şi luliu Maniu au 
urmărit, fără  discontinuitate şi  întrebuinţând toate 
argumentele de drept şi politice, toate situaţiile pe care le 
credeau eventual favorabile şi toţi oamenii ce puteau fi 
folositori până la urmă. Până spre zilele sfârşitului, ambele 
părţi au urmărit respectarea integrităţii ţării la Est şi Nord, 
încercând totul ca problemele acestea să fie amânate până la 
încheierea păcii, sperând primul că până atunci se va face 
despărţirea între Aliați, pe care o vedea inevitabilă; iar al 
doilea socotind că va fi o pace amplă datorită numeroasei 

participări, amplă datorită respectării principiilor înalte şi a 
drepturilor democratice, a păcii fără anexiuni, de care se 
vorbise şi în 1918, nu numai acum. Buzeşti era convins că 
separarea Aliaților va urma victoriei lor şi că se va produce 
din cauza Germaniei şi afirma că aportul românesc, ca să fie 
prețuit, trebuie adus la timp. Dar la timp şi faţă de interesele 
Aliaților dar şi faţă de cele ale noastre, în raport cu situaţia 
frontului în Ucraina, cu numărul forţelor germane din ţară şi 
cu cel al forţelor duşmane din ţările vecine. (De aceea s-a 
raliat, până la urmă, avizului insistent al lui lon Mihalache, în 
consfătuirea [de] la Palat, ca să nu se procedeze la lovitura 
de stat, dacă Mareşalul n-ar cădea de acord până la urmă să 
o facă el, decât atunci când ruşii vor ajunge la frontiera 
română actuală. (Atunci!) Buzeşti propusese efectuarea 


actului în timpul bătăliei de la Uman-Orel310. Dacă greşesc, 
precizez că este vorba de ultima mare victorie rusă pe 
terenul Ucrainei înainte de a ajunge la hotarele României. 
Acum nu-mi mai amintesc, ceea ce am ştiut mai demult bine. 
Totuşi pentru atmosferă măcar, poate şi pentru întreg, ţin să 
precizez că regina l-a chemat pe Victor Rădulescu-Pogoneanu 
în audienţă de aici nu mai sunt acum sigur, nu mai ştiu precis 
dacă a fost o audienţă dată de rege lui Victor Rădulescu- 
Pogoneanu în prezenţa şi la iniţiativa reginei, dacă a fost o 
audienţă acordată numai de regină sau dacă a participat, la 
cererea reginei, la consfătuirea de care am vorbit mai sus. 
Ştiu bine că prietenul şi colegul nostru n-a fost de părerea lui 
Grigore Niculescu-Buzeşti ci de aceea a lui Mihalache şi a 
reginei. Trebuie să subliniez ceva. Că după realizarea loviturii 
de stat, Buzeşti ne-a spus de mai multe ori înainte şi după 6 
martie 1945, că actul a fost făcut în timpul cel mai bun dar 
dacă abandonarea anglo-saxonilor, pe care-i vedea solidari la 
discutarea armistiţiului şi la încheierea păcii, va ţine mai mult 
de patru ani, atunci când consecinţele ocupaţiei ruse vor 
deveni ireparabile „lumea va avea dreptate să ne ia cu 


310 La 5 mart. 1944, Frontul 2 ucrainean declanşează operaţia 
ofensivă „Uman-Botoşani”. care durează până la 17 apr. 
Detaşamente înaintate eliberează (10 mart. 1944) oraşul Uman, 
principalul centru de rezistenţă al Armatei | tancuri germane. 

pietre”. La replica înţepată a lui Pogoneanu „Care lume?” - 
„Da, da, lumea lui Lăpuşneanu”. 

(Din cele relatate se poate vedea cu câtă aprehensiune, cu 
cât regret, cei care susțineau lovitura au făcut-o). 


Revenind la paralelismul privind chestiunea Basarabiei şi a 
Bucovinei de Nord, uzând, câteodată, fără să ştie unul de 
celălalt, de argumente relativ similare şi ciudate în 
deznădejdea lor: Mihai Antonescu, între altele, mi-a spus 
înainte de a pleca la Stockholm în mai 1944 „să faceţi un apel 
total la conştiinţa revoluţionară a Sovietelor, să nu-şi uite 
misiunea, să nu ne rupă iarăşi ţara”, iar luliu Maniu a făcut un 
apel în acelaşi sens, pe lângă comuniştii români, să susţină 
interesele ţării la Moscova şi în problemele teritoriale de la 
Est. Un alt punct de asemănare între cei doi este decizia lor 
fermă de a nu discuta în doi cu U.R.S.S., ci de a urma politica 
tradiţională formulată cu cea mai mare strălucire de 
Titulescu, apropiere de marele vecin într-un consens 
european, cu o garanţie vestică. De aceea ocolirea, în fraze 
politicoase, a oricărei asemenea propuneri de a discuta în doi 
şi de a încheia tot în doi. O oarecare înrudire îmi pare că 
leagă politica lor în exterior - cea secretă, menită să scoată 
tara din dezastru - la Mihai Antonescu începând odată cu 
momentul când s-a văzut că Germania nu va câştiga războiul, 
continuând în panică, atunci când, în afară de neprevăzut 
care mai intervine şi el câteodată, s-a văzut cât va pierde. 
Vicepremierul cu destul de puţină reţinere - după socoteala 
mea - încerca şi spera să folosească orice prilej pentru a 
arăta ferma sa convingere şi dorinţă ca în anumite condițiuni, 
aceasta la început, iar la sfârşit, fără condițiuni, dar era prea 
târziu (la 24 august 1944) să poată scăpa de periculoasa 
dominație germană dar şi de cea deocamdată presimţită, 
sovietică. Recursul, ce-mi părea exagerat, la tot soiul de 
persoane, dintre care multe erau persoane alese şi ar fi putut 
fi agenţi folositori, cuprindea în el însuşi două racile. Arătau 
panica şi cât de folositori ar fi fost, numărul lor era prea 
mare. În el însuşi un pericol: dezordine, neînţelegeri, 

indiscreţii uşurate. Arcul căutării de legături al lui Mihai 
Antonescu era larg deschis. Mergea de la un om ca Barbu 


Ştirbey până la d-na Viorica Stârcea, văduva unui coleg mort 


în război, nepoata lui lon Lugoşianu?1ł, directorul 


„Universului” şi a d-nei Adela Mihai Popovici. Inteligentă, 
capabilă, cultivată, familia dânsei avea încrederea lui I. Maniu 
şi a ambasadorului turc Suphi Tanriöer. Prin intermediul 
acestuia, atât Mihai Antonescu cât şi luliu Maniu putuseră să 
trimită prin ministerul turc de Externe memorii în Occident. 
Nimic nu poate fi reproşat zisei doamne, iar alăturarea de 
Ştirbey poate părea voit exagerată. Chiar pentru propaganda 
în favoarea ţării sunt utile toate serviciile individuale. Dar în 
timp mai lung. Nu în ultimele luni. Cu impresia aceasta am 
rămas, deşi nu pot pretinde că am ştiut despre toate 
persoanele utilizate în acest scop. Pot să-mi exprim bănuiala 
că vor fi fost şi mai multe persoanele cu asemenea misiuni 
asemănătoare sau semioficiale chiar. Este iarăşi adevărat că 
am omis sufletul bun al fostului preşedinte a.i. Ca şi Titulescu, 
el nu putea refuza pe cineva. Şi poate mulţi i-au cerut. Aşa de 
pildă am fost însărcinat de vicepremier să dau paşapoarte de 
serviciu fraţilor Carmitz, evrei bine şi de vază atât personal 
cât şi prin comerţul lor internaţional farmaceutic de mare 
anvergură. Şi de ei a legat speranţe Mihai Antonescu, de 
bunăvoința pe care i-au făgăduit-o a o avea în cursul unor 
călătorii în interes de serviciu în Occident. Nu-mi mai 
amintesc dacă eu le-am înmânat personal paşapoartele, îmi 
amintesc însă de faptul că ministrul vorbindu-mi de ei, 
vorbea cu aceeaşi speranţă cu care mi-a vorbit şi despre 
cazul Malaxa, pe care l-am relatat deja. Că raporturile au 
rămas bune mi-au dovedit-o dozele de penicilină pe care 


311 on Lugoşianu (1890-1957), avocat, diplomat, ziarist şi om 
politic naţional-ţărănist. Unul dintre colaboratorii apropiaţi ai lui 
luliu Maniu. Consilier tehnic al delegaţiei române la Conferinţa de 
pace de la Paris (1919) şi delegat al României la Societatea 
Naţiunilor. Subsecretar de stat şi ministru în mai multe rânduri. 
Trimis extraordinar şi ministru plenipotenţiar la Roma (iul. 1933- 
nov. 1937). Arestat (aug. 1949), judecat şi condamnat (iul. 1950) la 
muncă silnică pe viaţă. Moare în închisoarea din Râmnicu Sărat. 

numai dânşii o aveau în '45 sau '46 şi mi le-au furnizat la 
recomandarea dr-lui Bimberg pentru tatăl meu suferind de 
pneumonie. 


În legătură cu tot efortul diplomatic, luat în total aşa cum 
am încercat să-l sugerez măcar, în cele ce au precedat, 
pentru ultimii doi ani ai guvernării Antonescu, efort cu 
adevărat românesc, îmi vine în amintire un episod pe care mi 
l-a relatat loan de Mocsonyi-Styrcea în anul 1959, într-o 
celulă a închisorii din Piteşti, care poate constitui eventual un 
episod dintre cele de la început. Fiind mai mulţi în acea celulă 
şi cum toţi au înregistrat-o fără comentarii, n-am pus nici eu 
nici o întrebare ca să evit posibile discuţii de tot felul. ÎI ştiam 
pe lonel o perfectă fire de artist în multe direcţii şi nu am 
exclus să fi creat o poveste extravagantă şi neverosimilă, 
pentru un plăcut passe-temps. In acelaşi timp ştiam de ani şi 
ani de zile că totul putea fi cu putinţă. Şi nu eram prea 
bătrân. De asemenea eram pe deplin convins şi sunt şi acum 
tot aşa, că lonel nu ar fi amestecat persoanele regelui şi 
reginei-mame într-o asemenea distracţie. De aceea relatez şi 
eu întâmplarea, însuşindu-mi-o: 

Ne-a povestit cum că în toamna anului 1943 regele şi 
mama lui, care-l susţinea în dorinţa de a se libera de germani 
şi de regimul care-i reprezenta, au primit în audienţă într-un 
secret absolut, foarte greu de atins, pentru că Palatul foia 
bineînţeles de agenţi de tot felul, mulţi cunoscuţi fiind de 


Mocsonyi-Styrcea, dar desigur nu toţi, pe un colonel englez, 


agent însemnat al Intelligence Service-ului312. Acesta făcuse 


până a ajuns la Bucureşti un fel de călătorie circulară în mai 
tot imperiul german din timpul acela de maxima lui întindere 
europeană. Se pare că fusese crescut în Germania, ca 
german, de copil. Vizitase cu lunile Danemarca, Germania 
propriu-zisă şi Ungaria, de unde trecuse în România, 
îndreptându-se spre Constantinopol. În ţară a cerut să vadă 


ala Nume generic dat serviciilor britanice de informaţii şi contra 


informaţii. 

pe rege şi pe regină. Aceştia, până la data când ne-a povestit 
Styrcea istoria (adică până la data arestării lui), nu au ştiut 
cine a fost acest agent. Pe lângă schimbul de idei şi de 
informaţii, uşor de închipuit, regele şi mama lui au insistat de 
mai multe ori asupra dorinţei lor de a ieşi din tabăra 
germană, în care au fost şi am fost încadraţi cu forţa şi 
asupra faptului că ei exprimau şi punctul de vedere al 
conducătorului opoziţiei, precum şi acela al opiniei publice 
româneşti. l-au cerut să facă cunoscut acest lucru, o dată 
ajuns la Istanbul, guvernului englez. La încheierea celor 
povestite n-am mai avut să mai cer vreo lămurire, fiindcă 
lonel Mocsonyi-Styrcea a repetat că nici el, nici regii nu au 
ştiut mai mult. 


În anumite direcţii balcanice, ministrul de Externe nu a 
uitat politica noastră tradiţională de colaborare cu foştii aliaţi, 
reduşi acum. Renunţând la susţinerea unui stat tampon sau 
coridor, pentru susţinerea elementului românesc de la Timoc 
prin Vardar în Macedonia, plan care ar fi ridicat, în păr, pe toţi 
balcanicii probabil, ministrul de Externe a căutat colaborarea 
cu toate statele vechi sau nou create în peninsulă şi cu 
Slovacia în Nord. Ca şi cum anumite linii de forţă ar fi existat 
încă de pe vremea celor mai vechi şi mai puternici domnitori 
de la începuturi, activate în secolul trecut puternic şi mai ales 
în prima jumătate a acestui secol, Mihai Antonescu a căutat 
să fie prezent în Serbia, Slovacia şi Grecia, acordând ajutoare 
într-o vreme când România însăşi se găsea în război şi în 
lipsuri. (Desigur că atunci când îl menţionez pe 
vicepreşedintele Consiliului nu uit nici o clipă că el reprezenta 
pe Mareşal, aşa cum nici o clipă nu pot crede că generalul 
Şteflea a luat de unul singur anumite măsuri favorabile 
intereselor armatei române fără ştirea Mareşalului. Lucrul ar 
fi fost cu neputinţă chiar într-un regim mai puţin riguros, mai 
puţin supravegheat şi cu un Mareşal, care n-ar fi fost 
Antonescu. Şi chiar cu nişte măsuri mai puţin ştiute în vreme, 
îmi amintesc perfect cum prietenul Gheorghe Barbul mi-a dat 
în amănunt dispoziţiile Statului Major, atunci chiar, văd scena 

în biroul meu din Palatul Sturdza, în picioare, eu stând pe 
scaun şi-l aud spunându-mi: „s-au dat asemenea ordine de 
economie a oamenilor şi de micşorare în fapt a efectivelor 
încât mai, mai, până şi un om rănit la un deget să fie evacuat 
în ţară...” Ulterior, având fericitul prilej de a-l cunoaşte pe 
generalul Leonida, fost şef în două rânduri, cred, a Secţiei a 
lll-a operaţiuni a Marelui Stat Major, mi-a confirmat şi 
amintirile şi punctul meu de vedere în total). 


În ceea ce priveşte urmele politicii Micii Înţelegeri pe care 
le-a mai păstrat guvernul filogerman, de altfel, avea motive 
care-l puteau acoperi (solidaritatea europeană de tip nou) şi 
un oarecare spirit de generozitate naţional sau omenesc 
poate, rețin câteva acte de generozitate: un dar de cinci mii 


de uniforme pentru jandarmii generalului Nedic315, primul 
ministru al Serbiei şi câteva daruri - vagoane cu grâne - 
pentru Grecia unde era foamete în plin. Aceste vagoane erau 
unele daruri ale ţării şi altele în număr, forţat redus, ale 
reginei Elena, care niciodată nu şi-a uitat amintirile ei 
greceşti şi nu s-a putut despărţi de doica sa grecoaică pe 
care a adus-o cu ea în România. 

În Turcia au avut loc două contacte - în afară de cele ale 
ministrului Cretzianu. — Unul, o încercare, care părea că 
poate avansa, a colonelului Traian Teodorescu, ataşatul 
nostru militar de acolo. Celălalt, rodnic în sine, prin realizarea 
lui, în condiţiile timpului, grea. De altfel, prea repede şi prea 
de tot uitat. A fost tentativa a doi senatori americani S.U.A., 
evrei, dintre care unul se numea Baruch sau cam aşa, şi al 
doilea avea parcă un nume ce începea tot cu litera B, dea 
salva pe evreii care fugeau în România din Ungaria şi din 
Europa Centrală şi pe aceia din România, care fugeau de 
persecuții şi genocid, impuse fiind acestea de guvernul 
german. Îmi amintesc, aşa cum am notat de doi senatori. 


313 Milan Nedić (1877-1946), general sârb. Ministru de Război 
(aug. 1939-nov. 1940) al Iugoslaviei, a sprijinit ocuparea ţării de 
către Germania şi Italia (apr. 1941). Şeful guvernului marionetă al 
Serbiei (apr. 1941-oct. 1944), arestat (1946), s-a sinucis. 

Faptul că am o nesiguranţă în ceea ce priveşte numele celui 
de al doilea mă face să mă întreb dacă nu cumva n-a fost 
decât unul. 

a) Colonelul Traian Teodorescu, un militar de valoare şi un 
om bine - cu care m-am întâlnit la închisoarea din Piteşti 
unde a şi murit, avea peste 30 tensiune - avusese unele 
contacte la Ankara şi Constantinopol cu englezii. Aceasta 
peste capul ministrului. Sprijinit puternic de Veturia Goga. 
Gheorghe Barbul mi-a spus că şi Mareşalul a fost viu interesat 
de aceste contacte cu anglo-saxonii şi că i-a ordonat să 
aştepte întoarcerea sa de la Hitler - era în ajunul lui 5 


august?! - ca să-i dea instrucțiuni. Se puneau speranţe mari 
în aceste contacte care păreau interesante. La întoarcerea de 
la Hitler, Mareşalul părea altul decât plecase. Dacă i s-ar 
putea aplica termenul de îngrozit, atunci starea sa 
sufletească ar putea fi definită aşa. Il adusese aici 
convingerea că „am vorbit cu un nebun” (M. Antonescu, Gh. 
Davidescu, Gh. Barbul), corpul discuţiilor ce avusese cu el, 
precum şi faptul că la întoarcere, avionul în care se afla a fost 
„rătăcit” (Mareşalul păstrând convingerea că „rătăcirea” pe 
deasupra Varşoviei distruse (şi în flăcări?) a fost un soi de 
explicaţie tipică pentru voinţa de a-l avertiza şi în acest chip 
practic. Se mai adăuga la acestea faptul că de unde până 
atunci nici Mareşalul nu mai credea în povestea cu armele 
noi, care vor schimba mersul războiului, se întorsese, de 
asemenea, profund impresionat de filmele pe care le văzuse 
în această materie, adică cele pe care Hitler dăduse ordinul 
să-i fie arătate). 

La întoarcere, Mareşalul s-a derobat de la o hotărâre faţă 
de colonel, pe care nu cred însă că l-a împiedicat să mai 
continue „recepţia”. Se derobase, în mare, la Hitler, în cursul 
întrevederii decisive cu acesta, nerăspunzând la întrebarea 
lui esenţială dacă România îşi va îndeplini obligaţiile ei de 
alianţă până la sfârşit. A deviat discuţia punând întrebări 
prealabile pentru a putea răspunde. Dacă Germania avea 


314 se referă la întâlnirea Antonescu-Hitler, la Rastenberg, din 5 
aug. 1944. 

efectiv capacitatea de a ne asigura atât integritatea 
teritorială, adică respectarea garanţiei cât şi cea economică, 
afectată de dezastrele militare din Crimeea şi din Ucraina, 
garanţie pe care până atunci Germania nu o putuse onora. 
Răspunsul lui Antonescu nu lipsea de abilitate şi nici de 
demnitate. Arăta precis lui Hitler că România nu putea 
întreţine războiul Germaniei, fără a se preocupa şi de 
propriile ei interese şi că ea a luptat şi că luptă şi pentru 
Germania, nu numai pentru sine. 

Faptul că ataşatul militar trecuse peste capul şefului 
Legaţiei cu care avusese, de altfel, şi un viu incident, 
nemulţumise şi pe şeful departamentului care era foarte 
zelos în a păstra sub propriul său control orice activitate de 
ordin extern. Şi în consecinţă de a putea controla pe toţi 
membrii misiunilor din exterior. Această firească străduinţă 
căpătase o formă deplină în noua lege de organizare a 
Ministerului Afacerilor Străine, ca să poată menţine unitatea 
de conducere în circumstanţele atât de grele de atunci. 
Lucrul în dispersiune mărea dezordinea, dezorientarea, chiar 
panica guvernului român, dar circumstanţele date, ele însele, 
pe de altă parte, uşurau diversificarea punctelor de contact 
ca şi temperamentul ardent, nu prea ordonat în felul de a 
lucra şi accentuat discursiv, în starea de tensiune în care se 
afla, accentua acele impresii de panică ale vicepremierului ca 
şi contradicţia între centralizare şi difuzarea de agenţi prin 
diversificarea punctelor de contact. 

Pe de altă parte, fără a putea afirma că toţi aceştia 
primeau însărcinări clare şi oficiale sau nu, multora li se 
părea că primiseră o asemenea calitate cu un rol însemnat de 
îndeplinit. Mi se părea criticabilă această cultură de agenţi şi 
emisari pentru că putea da naştere la încurcături şi indiscreţii 
şi, de ce nu, la necazuri şi rivalități. Pot cita un caz provocat 
de existenţa paralelă a acţiunii guvernului şi aceea a 
opoziţiei, petrecut în timpul tratărilor de la Stockholm. 
Consilierul de presă de acolo, cu care am relaţii prieteneşti, a 
fost în măsură să contribuie categoric la înnodarea acelor 
contacte, bineînţeles pe plan oficial. Dar a socotit de datoria 
sa, în confuzia care începea să se întindă în lume, că ar fi 

bine să-l informeze şi pe luliu Maniu, urmând ca, eventual să 
beneficieze şi el, despre eventuale negocieri ale opoziţiei, tot 
la Stockholm purtate. De aceea a trimis-o în ţară pe soţia sa 
ca să-l informeze pe Maniu, despre importanta posibilitate ce 
se deschidea pentru noi în Suedia. luliu Maniu, care era deja 
la curent prin consilierul Duca şi secretarul Al. Ghika, nu a 
intenţionat  câtuşi de puţin să mărească numărul 
colaboratorilor să-i şi cu d-na Gheorghe Şeinescu. De aceea 
foarte politicos (n-am cunoscut pe nimeni mai politicos decât 
Maniu, celebru şi pentru această calitate) şi încă mai 
politicos, fiind vorba de o doamnă, a refuzat-o. Pentru toate 
motivele de care am vorbit deja până acum. Până acum nimic 
condamnabil. Eventual, pentru un spirit prea critic, o nuanţă 
de haz. Omeneşte. Dar în momentul când începea să se 
simtă nevoia ca Maniu să poarte toate vinile, unchiul d-nei 
Şeinescu - născută Grigore Crăiniceanu - rudă apropiată şi cu 
d-na M. Ralea - un cronicar cinematografic talentat, a socotit 
că e cazul să speculeze acest episod într-un lung articol în 
„Naţiunea”, dacă mai ţin bine minte, arătând cum a făcut şi a 
dres, respingând ocazia prezentată de d-na - pe atunci - 
Gheorghe Şeinescu, Maniu a rămas el însuşi. Suchianu la fel. 
Ca să adaug încă o notă de haz şi poate şi ca să mă laud 
singur cum se zice deseori că ar fi rostul oricăror amintiri, 
Gheorghe Şeinescu n-a aflat de rosturile mele la Stockholm 
decât după ce a apărut cartea „Preliminarii politico- 
diplomatice ...” a domnului Aurică Simion, care mă citează 
relatând episodul de la Stockholm. Însă mă citează 
denaturând complet adevărul în ceea ce priveşte solicitarea 
guvernului român de a se primi cererea sa, ca o zonă să nu 
fie ocupată de trupele aliate, zonă unde să poată rezida 
regele şi guvernul. Această cerere nu a fost respinsă de 
guvernul sovietic, aşa cum afirmă dl. Simion ci dimpotrivă, a 
fost acceptată. Şi această acceptare figurează în raportul 
către Mihai Antonescu şi a fost dată publicităţii şi de Fred 
Nanu şi de luliu Maniu la vreme, în declaraţiile făcute unui 
englez cu referire la apropiata semnare a armistiţiului. Nu pot 
şti cine l-a indus în eroare pe dl. Aurică Simion. Nu însă eu. 
De altfel, dacă nu mă cita, lucrul nu m-ar fi privit. Adaug că 

pentru memoriile pe care le-a depus la Conferinţa de pace 
grupul Grigore Gafencu, la Paris, i-am trimis acestuia şi 
condiţiile ameliorate la Stockholm pentru guvernul Antonescu 
şi acordate şi noului guvern Sănătescu la cererea acestuia din 
noaptea de 23 spre 24 August şi acceptate telegrafic în 
imediat următoarele zile. Nu numai că au trecut prin mâinile 
mele, dar eu le-am şi scris. 

b) Cei doi senatori americani, veniţi la Istanbul ca să 
desfăşoare o acţiune de salvare a evreilor, au intervenit 
telegrafic la Bucureşti prin Legația de la Ankara spre a obţine 
acordul şi sprijinul guvernului român pentru lăsarea liberă şi 
uşurarea emigrării lor în Orient. Era vorba de a nu se aplica 
decretul de a se trage în plin în cei care n-ar fi respectat 
somaţia grănicerilor şi ar fi continuat cu orice risc să treacă 
frontiera. Aceştia erau evreii din Ungaria, unde se aplicau 
măsurile de lichidare totală. La fel asigurarea libertăţii de 
plecare din şi prin ţară, pe mare. Antoneştii au acceptat 
aceste cereri. Au fost susținuți şi îndemnați în hotărârea lor - 
nu mă gândesc la formula senatorială că „aceia care dau la 
timp, dau de două ori” - ci la susţinerea lui I. Maniu, dr. N. 
Lupu315, I. Mihalache, Ilie Lazăr316 şi atâţia alţii trimişi de cei 
doi bătrâni şefi politici români. Mesagiile senatorilor se 
găsesc tot în categoria mesagiilor cifrate cu cele mai stricte 
precauţiuni şi care constituiau un dosar special. (Voi 
completa ulterior cu alte amănunte). Cu timpul care a trecut, 
315 Nicolae Lupu, dr. (1876-1946), medic şi om politic. Liberal 
(1907-1918), țărănist şi apoi naţional-ţărănist. A susţinut cauza 
naţională a românilor în Marea Britanie, S.U.A. şi Franta. In febr. 
1927, nemulţumit de rolul rezervat gruparii ţărăniste în P.N.Ţ., 
fondează Partidul Ţărănesc (în 1934, revine în matca P.N.Ţ.). 
Ministru în mai multe rânduri. La 25 ian. 1946, pune bazele 
Partidului Ţărănesc-Democrat, care a susţinut principalele măsuri 
promovate de guvernul Petru Groza. 

316 Ilie Lazăr (1895-1976), om politic naţional-ţărănist. Unul dintre 
principalii colaboratori ai lui luliu Maniu. Conducătorul organizaţiei 
muncitoreşti P.N.Ţ. (1945-1947). Arestat (iul. 1947) pe aeroportul 
de la Tămădău, judecat în procesul conducerii P.N.Ţ. şi condamnat 
la 12 ani temniţă grea. 

cu zecile de ani, nu mai sunt sigur că au fost doi senatori, aşa 
cum cred. Poate să fi fost numai unul! 


La completările în chestiunea evreiască, trebuie să adaug 
încă două puncte de care-mi aduc aminte în legătură cu 
intervenţia americană. Unul a privit cererea de a se raporta 
ordinul dat grănicerilor de a trage în plin - după somaţiile de 
rigoare - în cei care totuşi, stăruiau cu disperare în încercarea 
lor de a trece, în fugă, fraudulos, frontiera. Ordinul 
bineînţeles data dintotdeauna dar acum, în fapt, se putea 
aplica numai evreilor, care treceau în număr mare. S-au dat, 
foarte clar, instrucţiuni să nu se mai aplice dispoziţia aceasta 
legală. 

Nu fără mândrie îmi place să notez unul din argumentele 
lui Maniu, dat lui Antonescu (mareşalul) într-o intervenţie 
personală pentru un rabin şi câţiva zeci de evrei fugiţi din 
Transilvania de Nord şi arestaţi. Erau într-o situaţie deosebit 
de grea. Maniu, care intervenise de mai multe ori, cu 
argumente de ordin general pe care nu le mai repet, cu acest 
prilej l-a întrebat pe Mareşal dacă nu cumva recunoaşte 
Arbitrajul de la Viena. Acesta, care nu era un glumet, a 
devenit şi mai serios şi i-a răspuns că bineînţeles nu. „Atunci 
dv. nu puteţi urmări pe propriii noştri cetăţeni!” Cu o faţă 
subit destinsă, Mareşalul a acceptat pe loc argumentul 
juridic. 

Un alt punct al intervenţiei americane a fost cererea de a 
se lăsa liberă emigrarea evreilor în Orient prin Turcia. Şi 
această solicitare a fost acceptată, deşi riscurile celor care 
plecau pe mare - altă cale nu era - erau cumplite, întrucât 
vasele erau supraîncărcate, erau vechi şi deseori erau 
torpilate de submarinele germane. Totuşi, emigrările acestea 
contrariau puternic pe germani, adică pe nazişti, care sub 
argumentul că  Şeicul Islamului, progerman din cauza 
antisemitismului nazist, cerea încetarea lor; Ribbentrop însuşi 
i-a cerut lui Mihai Antonescu să pună capăt acelei practici. 
Intervenţie care a atras un răspuns care-l cinsteşte pe cel 
care l-a dat. Deşi nu-l pot reproduce întocmai socotesc că pot 

întrebuința semnele citaţiei: „Dacă dl. von Ribbentrop 
socoteşte că trebuie să apere interesele arabe, să ne 
îngăduie şi nouă să ni le apărăm pe ale noastre!” 


Evreii pământeni, cei care au luptat pe fronturi şi 
descendenţii lor, savanţi şi mari binefăcători — din ordin, ştiu 
că am intervenit personal pentru marele avocat Rosenthal 
ridicat de la Paris sau în pericol de a fi ridicat - au intrat în 
categoria românilor deplini. 


După 23 august 1944, a venit la minister o evreică, să mă 
roage să-i spun că nu e adevărat că ambii ei copii, un băiat şi 
o fată, au murit când — tragedie cunoscută - vasul pe care se 
aflau s-a scufundat şi au murit sute de persoane. Şi să-i 
confirm că sora ei şi fratele ei erau nişte ticăloşi care-i 
spuneau şi când îi spuneau că au pierit. „Spune Dta, dragă 
domnule, că nu este cu putinţă ca doi copii atât de frumoşi să 
fi murit! Nu se poate!” Şi-şi deschidea punga, scoțând două 
fotografii, deja vechi de atâta nesfârşită mânuire, ale unor 
tineri cu adevărat frumoşi. A mai revenit odată ca să audă că 
şi eu găseam că nu se putea. Şi a plecat şi a doua oară mai 
bucuroasă, dar tot blestemându-şi fraţii că-i puteau spune 
aşa ceva. 


În înşiruirea pe care am început-o şi o continui, pot pomeni 
de scrisoarea fostului ministru al Franţei - Vichy, Jacques 
Truelle, scrisă înainte de plecarea acestuia în Africa cred, în 
Franţa Liberă, sigur. Era o scrisoare de mulţumire pentru 
ajutorul primit pentru a face acest lucru. Mihai Antonescu a 
fost foarte afectat de moartea mai târziu a lui Jacques Truelle 
pe care-l considera ca pe un prieten. 


Două interesante rapoarte, pe vremea lor poate că au fost 
foarte interesante, ale ministrului nostru în Finlanda, 

Gheorghe Caranfil, le-am adus personal lui M. Antonescu 
după ce m-am întors de la Stockholm în prima jumătate a 
lunii iunie 1944, după ce fusesem pentru ultima oară în Nord. 
Rapoartele însoţite de completări verbale, tratau despre 
încercările Finlandei de a ieşi din război şi care trebuia să ne 
îndemne la o procedare asemănătoare. Ca şi despre 
concluziile unui foarte înalt demnitar german sosit în capitala 
Finlandei tot cam pe atunci, mai, iunie 1944, concluzii care 
nu mai lăsau îndoială asupra soartei războiului, concluzii care 
l-au confirmat şi ele pe calea pe care voia să meargă, 
redactând acele rapoarte. 


În mai 1943, Mihai Antonescu a socotit că venise timpul, 
pentru că nu mai era timp de aşteptat, ca să-şi îndeplinească 
un ţel ceva mai vechi, de a se ajunge la o ieşire din război 
datorită unei acţiuni combinate a sateliților Germaniei, 
condusă de Mussolini, cel mai mare dintre ei, dar nu şi cel 
mai activ. Ministrul Italiei la Bucureşti cu care Mihai 
Antonescu era în strânse legături de prietenie, Renato Bova 
Scoppa, şi care-i împărtăşea planurile şi cu care se vedea de 
multe ori, sub un pretext sau altul, raportase lui Ciano de mai 
multe ori. În memoriile lui Ciano am văzut că remanierea lui 
Ciano s-ar datora acestor planuri. Dar chiar după această 
remaniere ministrul român a insistat, frontul din ltalia a 
avansat şi până la urmă a hotărât să-i primească pe amândoi 
(Mihai Antonescu şi Renato Bova Scoppa) şi eventual să se 


lase convins de ei. Ministrul nostru de pe lângă Quirinal517, 
Vasile Grigorcea a raportat categoric că vizita nu era 
oportună şi că nu se putea face nimic cu Mussolini, care, pe 
deasupra, era şi grav bolnav de ulcer, boală esenţial 
nervoasă a vremurilor grele. Colegul şi prietenul meu Mihai 
Negulescu mi-a scris şi există şi rapoartele despre o vizită a 
lui [la] Mussolini la Casa di Venezia, unde era o primire în 
cinstea lui. Se petrecea la puţin timp după răpirea lui de pe 
Gran Sasso318. Un Mussolini de nerecunoscut, prăpădit, cu o 
pălărie de fetru boţită, cu nişte haine civile tot aşa şi care mai 


317 sediul de la Roma al preşedintelui Republicii. 

şi curgeau pe el. Impresionant şi grotesc. 


Dar Mihai Antonescu, a cărui intervenţie pe lângă Sfântul 
Scaun (în aceleaşi asemănătoare scopuri) fusese politicos 
amânată „până la clipa când toate puterile beligerante ar fi 
acceptat mediaţia pentru pace a Papei”, aceasta pentru a nu 
se repeta eroarea comisă de Benedict al XV-lea, mânat de 
aceeaşi idee cvasi-obsesivă şi în cadrul general al aceloraşi 
sforţări de pace cu acelaşi caracter obsesiv - după ce un timp 
anterior îşi fabricase iluzii de a ajunge la o pace europeană 
de compromisuri, idee bună dar neîmpărtăşită de beligeranţi, 
stăruia acum pentru o pace efectuată de un grup de sateliți, 
în frunte cu Ducele. 

Iniţiatorul acestei tentative de acţiune, mai curând 
iniţiatorii Mihai Antonescu şi Renato Bova Scoppa, socoteau 
că patronajul lui Mussolini ale cărui fronturi erau în dezastru 
comun şi ele, i-ar fi dat totuşi o anume greutate, măcar pe 
lângă Hitler pentru a se ajunge la încheierea războiului. Dacă 
acesta n-ar fi acceptat până la urmă să o primească şi el, ar fi 
căutat noua combinaţie politică, o dorită ieşire comună din 
război. Mânat de iluzii, ministrul român de Externe a insistat 
pentru vizită, neţinând seama de obiecțiile lui Vasile 
Grigorcea, care arăta că nu era nici dorită, nici bine văzută. 

Când m-am înapoiat prima oară de la Stockholm mi-a spus 
Gheorghe Barbul că vizita a avut succes, că Mihai Antonescu 
se întorsese de la Roma mulţumit pentru că obținuse doritul 
acord al lui Mussolini. 

(Mai târziu am aflat, citind cartea lui Bova Scoppa, am aflat 
că acel acord ar fi urmat să se realizeze după un termen de 
două luni, în care timp ar fi avut loc o redresare militară, 
menită să amelioreze situaţia la tratativele diplomatice. 


318 După demiterea lui Mussolini (iul. 1943), acesta este arestat şi 
internat la hotelul „Campo Imperatore” de pe muntele Gran Sasso, 
de unde, în sept. 1943, este răpit de un grup de paraşutişti 
germani, comandaţi de locotenent-colonelul Otto Skorzeny şi 
transportat mai întâi la o bază germană de lângă Roma, şi, de aici, 
la Viena. 

Termenul nu a mai curs pentru că Mussolini a fost răsturnat 
iar următorul guvern nu şi-a însuşit planul complicat, ci a 
preferat pe acela simplu de a urma numai propriile sale 
interese imediate. Bova Scoppa arată că a fost uimit de faptul 
că Mihai Antonescu nu a combătut ideea Ducelui, aceea a 
celor două luni de amânare). 

Dar Mihai Antonescu discutase, fără să fie cu totul 
conştient, cu un mort politic. Avusese chiar un semn în acest 
sens. Trenul delegaţiei române suferise la Florenta un atentat 
urmat de deraiere şi morţi, dintre italieni numai. S-a vorbit pe 
urmă de mâna Gestapoului împotriva vieţii românilor (Mihai 
Antonescu) dintre care nu a murit nici unul. Nu am crezut în 
versiunea aceasta pentru că la asemenea miză nu ştiu vreun 
caz de eşec. Prietenul şi colegul meu, Mihai Negulescu, fiul 
cunoscutului profesor de istoria filosofiei la Universitatea din 


Bucureşti, P.P. Negulescu31%, a scăpat cu viaţă datorită unei 
superstiții a colegului italian ataşat pe lângă misiunea 
română. Acesta, dezagreabil impresionat pentru că i se 
atribuise cabina nr. 13, a acceptat cu bucurie oferta gentilă a 
lui Mihai de a schimba. Şi n-a murit Mihai, ci bietul italian. lar 
Negulescu nu a avut mai nimic. De altfel, pe cât cred a-mi 
mai aminti, parcă premierul nu era în acel tren, ci într-o altă 
garnitură. 


În sensul miscării de atitudini similare de politică externă, a 
filmului pe care-l pomenesc acum rezumat, se înscrie şi 


tărăgănarea timp de câteva luni a recunoaşterii guvernului 


de la Salo al lui Mussolini, şeful Republicii Sociale ltaliene320, 


319 Petre P. Negulescu (1872-1951), filosof şi om politic. Membru 
al Academiei Române (1936). Fruntaş al Partidului Poporului. 
Ministru în trei rânduri. Lucrări pe teme generale. 


Rea După eliberarea lui Mussolini de către comandoul german, 
acesta proclamă în partea de nord a Italiei, la Salo, oraş pe malul 
lacului Garda, Republica Socială Italiană, cunoscută şi sub 
denumirea de Republica de la Salo (1943-1945), nerecunoscută de 
guvernul român. 

cerută insistent de Killinger. Mihai Antonescu a menţinut 
recunoaşterea drept singur guvern legal al Italiei pe cel al 
regelui, chiar şi după răpirea dramatică a lui Mussolini de pe 
Gran Sasso, de către Skorzeny. 

El a arătat şi a făgăduit regelui, şi prin acesta lui Maniu şi 
Brătianu, că nu va recunoaşte acest nou guvern italian, o 
marionetă în toată puterea cuvântului. Buzeşti mi-a 
împărtăşit cum vicepreşedintele, prevenitor chiar, a procedat 
la această făgăduială care desigur intra în vederile noii sale 
politici. Trebuie să clarific fraza. Prevenitor la cererea regelui 
sugerată de  Maniu-Brătianu. Dar nici nu putea să 
abandoneze în mâinile nemților pe ministrul Italiei. lar Barbul 
mi-a povestit cum Killinger, într-o audienţă de noapte la 
Mareşal, a spulberat hotărârea lui Ică. Audienţa a fost cerută 
fără informarea şefului departamentului şi s-a desfăşurat în 
lipsa lui. S-ar putea ca această lipsă să-i fi şi convenit, pentru 
că n-ar fi putut împiedica nimic, dar, în schimb s-ar fi dovedit 
că lucrul s-a putut face peste capul său. Este numai o 
supoziţie, dar am făcut-o mai mulţi atunci. Mai ales că se 
petrecuse ceva oarecum similar când cu ancheta Henke- 
Roggieri. 

Totuşi, statutul diplomatic al întregii misiuni regale, cu 
singura excepţie a secretarului de presă Triandafilo, care a 
acceptat să reprezinte Republica de la Salo, a rămas 
respectat ca atare. Cu prilejul desfăşurării acestui episod, am 
citit stenograma de la ascultarea conversaţiei telefonice 
Mussolini-Bova Scoppa, în cursul căreia primul făcea apel la 
al doilea să nu-şi trădeze credinţa fascistă faţă de el, iar al 
doilea îi răspundea că-i va păstra acelaşi devotament 
personal însă nu putea abandona serviciul ţării simbolizat de 
cauza regelui, acum cea naţională. Terorizaţi în aşa măsură 
de amenințările germane încât vedeau pericole peste tot, 
consilierul Gerbore venea să-mi semnaleze personal că un 
individ se urcase pe stâlpul telefonic de lemn din faţa 
Legaţiei, probabil cu intenţiuni duşmănoase pus de nemti şi 
că un om de serviciu circula prea mult în curtea unui case 
vecine cu Legația. După anchetă, puteam să-i comunic 
domnului Gerbore, însurat cu o româncă fosta d-na Aurelia 

Oroveanu - că acţiunea de pe stâlp era lipsită de orice 
pericol, individul fiind slujbaşul telefoanelor, iar cea din 
curtea vecină aparţinea indicaţiilor proprietarilor casei! 

Până la urmă, când Antonescu a obţinut garantarea plecării 
în siguranţă, prin Bulgaria în Turcia, a misiunii regale italiene, 
aceasta s-a bucurat de toate prerogativele diplomatice, de 
realitatea acelei garanţii obţinute de care Antoneştii nu au 
fost câtuşi de puţin străini. Cât despre audiența lui Killinger la 
Mareşal, Buzeşti o aflase cu întârziere şi a crezut că urma să 
aibă loc, pe când ea deja avusese loc în noaptea precedentă 
zilei când m-a trimis să-i reamintesc lui Barbul, că ministrul 


făgăduise regelui - formulă care până la urmă rezuma 
acţiunea lui Maniu care, prin Buzeşti, determina acţiunea 
regelui pe lângă Mihai Antonescu - să nu acorde 


recunoaşterea lui Mussolini, un om bolnav, care nu mai avea 
ce face. „Un om bolnav” nu constituie motivarea iniţiativei lui 
Grigore Niculescu-Buzeşti, ci se referă, constatare secundară, 
la mizeria în care căzuse fostul Duce! (Ulterior, cu puţin timp, 
agentul român Gregorian, ziarist trimis pe lângă Ducele 
căzut, ajuns în exil pe lacul Garda, raporta, după prima lui 
audienţă la un om care nu mai avea ce face, că la plecare, 
Mussolini i-a spus „Te rog să mai vii să mă vezi”. Era o 
distanţă parcursă faţă de omul la care altă dată oamenii 
însemnați ai politicii europene se întreceau să fie primiţi). 

Era duminică dimineaţa, nimeni nu se mai afla în 
apartamentul lui M. Antonescu de la etajul | al noii clădiri a 
ministerului, în afară de Gheorghe Barbul şi de mine, ajuns 
acolo ca să fac comisionul lui Buzeşti. Mi-a răspuns că nu mai 
era nimic de făcut, pentru că în absenţa lui Ică, Mareşalul îl 
primise pe Killinger care ceruse să fie primit imediat şi că îi 
acceptase cererea repetată deja cu insistenţă din ce în ce 
mai presantă. Că Mihai Antonescu era contrariat şi iritat. Am 
zâmbit amândoi, socotind că înţelegeam adevărata natură a 
decepţiei ministrului nostru. Redevenind serios, am început şi 
eu să-mi exprim mirarea şi decepţia: „bine, dar cum se 
poate, ... doar a figâduit ...etc.!” - „Să-ţi arăt plicurile şi 
scrisorile fiindcă trebuie să le închid”. Tot uitându-ne la 
scrisori şi plicuri şi la hârtia lor pergamentată, uşor 

albăstruie, cu stema ţării imprimată pe ele, unul dintre noi, 
cred că Barbul a spus: „Măcar dacă le-ar fi adresat cu 
specificaţia adăugată de „fascist” atât la adresa „guvernului 
italian” cât şi la cea „Republica italiană”! Pe loc Barbul a luat 
hârtiile şi le-a adăugat epitetul cu aceeaşi maşină de scris, la 
locul potrivit. A doua sau a treia zi după expediere, i-a 
mărturisit ce făcuse lui Mihai Antonescu - „Ce-ai făcut, 
Barbule?!” a exclamat alarmat bietul om şi până la urmă a 
acceptat faptul, aşa cum de mai multe ori avea să o facă în 
anul următor. A acceptat, socotind şi el până la urmă că 
lucrul putea menţine într-o oarecare măsură impresia unei 
duble recunoaşteri de ordin formal a celor două guverne şi a 
respectării unei promisiuni cu greu ţinută. 

Înainte de a sfârşi cu enumerarea principalelor centre în 
care Mihai Antonescu a încercat să-şi formuleze măcar o 
tentativă de acţiune diplomatică, dacă nu să o şi desfăşoare 
cu succes, înainte de a mă opri şi de a încheia cu încercările 
din Elveţia, trebuie să completez tabloul acesta, fără a 
pretinde că este exhaustiv, cu singurul episod care-i 
contrazice linia. Este adevărat că acesta aparţine nu fostului 
premier a.i. ci fostului ministru al României, ultimul pe lângă 


regimul naţional-socialist, generalul Gheorghe lon521, fostul 
ataşat militar numit ministru în lipsa perfectă de alt înlocuitor 
al lui Raoul Bossy. Acest general energic, numit în post pe 
lângă Fuhrerul Marelui Reich German, care Reich se prăbuşea 
în ruine impresionante pentru tot restul vieţii pentru cei care 
le mai vedeau - am fost în acest caz - s-a dovedit pentru 
mine şi unii dintre noi - adică faţă de toţi cei care au putut 
citi extrem de confidenţialele lui rapoarte către Mareşal 
personal, de o foarte, foarte mare originalitate. Anume dânsul 
socotea că după prăbuşirea ltaliei, îi revenea României să 
reconstituie ea Axa împreună cu Germania. Tot atât de 


sed lon Gheorghe, general. Unul dintre colaboratorii apropiaţi ai 
mareşalului |. Antonescu. Ataşat militar, apoi numit ministru (din 
1943) al Legaţiei României la Berlin, ca urmare a demisiei 
ministrului plenipotenţiar, Raoul Bossy. Vezi lucrarea sa Un dictator 
nefericit. Mareşalul Antonescu (Calea României spre statul satelit), 
Ed. Stelian Neagoe, Bucureşti, 1996. 

original îmi pare şi faptul că personalitatea generalului care, 
era unanim apreciată bine, s-a menţinut la acelaşi nivel, după 
ce şi-a publicat memoriile, susţinând că fostul ministru de 
Externe a fost un trădător. Afirmaţie întemeiată pe 
chestiunea concediului. Nu ştiu dacă s-a găsit până acum 
vreun autor care să menţioneze în literatura postbelică noua 
Axă Bucureşti-Berlin! 

Totuşi la vreme, domnia-sa mi-a provocat suficientă 
îngrijorare când am auzit că aplica cu stricteţe instrucţiunile 
de control al curierului diplomatic. Am lăsat să se ştie că 
acele instrucţiuni nu mă priveau ca să evit orice situaţie 
neplăcută. Nu am fost însă controlat şi nu din cauza acelei 
precauţiuni. Aşa cât pot include şi pe general în rândul 
complicilor prin uşurintă, la trădarea nu numai a lui Mihai 
Antonescu, dar şi la aceea a regelui şi a lui Maniu etc. etc. 


Neutralitatea Elveţiei, prezenţa pe teritoriu] ei a unor 
resturi din fosta Ligă a Naţiunilor ca Biroul Internaţional al 
Muncii ca şi cel de Cooperare lIntelectuală, reputate centre 
bancare, determinau împreună cu libertatea de mişcare şi de 
informare, legătura cu toate centrele însemnate ale lumii. 
Determinau deci automat, chiar în pofida unor măsuri de 
precauţie, prezenţa multor agenţi neoficiali, pe lângă cei 
oficiali de o certă însemnătate. Prezenţa în acea ţară a lui 


Allen Dulles322 oferea multe posibilităţi de acţiune şi multe 
speranţe. Era un câmp deschis pentru multe posibilităţi de 
acţiune. 

Pe lângă şefii de misiune care s-au succedat, N. Em. 


Lahovary523 şi V.V. Pella, restul membrilor misiunii: 


322 Allen Welsh Dulles (1893-1969), diplomat american. Şeful 
Oficiului Serviciilor Strategice Americane din Berna (1942-1945). 
Director al CIA (1953-1961). 
323 Nicolae Enric Lahovary, diplomat. Consilier de legaţie la Viena 
(1929-1930), şeful Cabinetului şi Cifrului în Ministerul Afacerilor 
Străine, destituit în 1931 şi rechemat în Centrală (1934). Transferat 
la Legația română din Viena (1934-1936). Ministrul României la 

consilierul Gh. Anastasii! fost colaborator apropiat al lui N. 


Titulescu şi secretarii Liviu Cicio Pop32%, fiul „baciului” Stefan 
şi fost şef de cabinet al lui Grigore Gafencu şi Titu Rădulescu- 
Pogoneanu (fiul inteligent şi învăţat al unor faimoşi 
intelectuali: mama fostă celebră directoare a Şcolii Centrale 
de fete - astăzi îi zice Zoia Kosmodemianskaia - tatăl 
profesor universitar, directorul Seminarului Pedagogic 
Universitar). Titu a trecut, ulterior, pe locul întâi, un concurs 
de primire în Secretariatul ONU, concurs la care au candidat 
două mii de persoane) erau cu totul de partea politicii 
naţionale, ca şi mai toţi ceilalţi membri şi funcţionari ai 
Legaţiei. Mai lucra în acest oficiu diplomatic un excelent 
consilier de presă, încadrat pe urmă în corpul diplomatic în 
gradul de consilier, Haralamb. 

Dar colonia română din Elveţia strălucea prin prezenta lui 
Grigore Gafencu, care stabilindu-se acolo înţelesese să-şi ia 
distanţele faţă de guvern care-i oferise Legația din Berna şi 
pe care o refuzase cu deferenţă, dar pe care nu refuza să-l 
informeze fie şi prin faptul că-şi trimitea rapoarte prin curierul 
ministerului, aşa cum aşi crede şi acum şi cum făcea în chip 
sigur Richard Franasovici, cunoscut şi influent fost membru al 
Camarilei, care activa cu o oarecare stăruinţă, demnă de o 
cauză mai bună, în grupul de tristă amintire al acesteia, dar 
inteligent şi reprezentativ, pentru Gh. Tătărescu. 

Dorind să stabilească o demarcare limpede, prin însăşi 
stabilirea lor în Elveţia, faţă de politica oficială, asigurându-şi 
libertatea de acţiune în acel larg câmp de posibilităţi toţi 
aceştia au desfăşurat o interesantă acţiune directă sau măcar 
informativă pentru ţară şi pentru ieşirea din război. Mesagiile 
sau informaţiile lor foloseau direct ministrului de Externe, prin 
ai cărui curieri şi cifru le transmiteau şi lui luliu Maniu, căruia 
îi erau mai toate destinate şi căruia titularul, în acest caz, i le 
transmitea fără întârziere. În acelaşi chip raporta şi 


Tirana (1936-1939), la Bratislava (1940-1941) şi la Berna (din 
mart. 1941). 


324 liviu Cicio-Pop, diplomat. Fiul lui Ştefan Cicio-Pop. Secretar, şef 
de cabinet al lui Grigore Gafencu şi apoi al lui Titu Rădulescu- 
Pogoneanu. 

Franasovici lui Tătărescu, căruia, tot fără întârziere, i se 
remiteau mesagiile. Bineînţeles atunci când nu o făcea 
uneori, titularul însuşi. 

Pe lângă aceste două personalităţi, de inegală valoare 
totuşi, păstrau legături utile şi prin Crucea Roşie, cei doi foşti 
şefi de misiune români la Berna pe care i-am amintit şi dintre 
care ultimul, Raoul Bossy, a fost chiar delegatul României pe 
lângă acea organizaţie internaţională. Renumitul savant Horia 
Hulubei, rectorul Universităţii din Bucureşti a îndeplinit, în 
mai multe rânduri, misiuni asemănătoare încredințate de 
Mihai Antonescu. La fel Dan Bădărău şi profesorul Herescu. 
Ultimul la Lisabona. Toţi aceştia activau în lumea intelectuală. 


Aşa cum primisem instrucţiuni de la Gr. Niculescu-Buzeşti 
să caut a-i comunica, între patru ochi numai, ambasadorului 
Hayes, că regele, Maniu, Brătianu şi ceilalţi conducători 
politici români priveau ca necesară înlocuirea lui Antonescu 
fie şi cu forţa, dar că în acest scop trebuia ca Aliaţii să 
comunice cu forţele ce urmau să scoată România din război 
prin stabilirea unor contacte care să ducă la aceasta; tot aşa 
cum, după relatarea lui loan de Mocsonyi Styrcea avusese loc 
cu acelaşi scop, întrevederea regelui şi a mamei sale cu 
agentul englez misterios, tot aşa şi într-un remarcabil 


paralelism în timp, finele anului 1943 - an care, prin 
succesiunea dezastrelor pe fronturi, arăta că nu mai era timp 
mult de aşteptat - la Berna, ministrul Raoul Bossy a 


comunicat şi el agentului guvernului cehoslovac în exil, 
Kopecky, pentru a fi informat Edvard Beneš şi prin el 
guvernele aliate, toate acestea. 

Kopecky era un punct central pentru îndeplinirea acestui 
soi de misiuni. Nu numai prin Bossy dar şi, mai ales, prin Gr. 
Gafencu, luliu Maniu a informat şi a fost informat despre 
punctul de vedere aliat: capitulare fără condiţii prin 
reprezentant autorizat al guvernului român, dar şi o 
posibilitate de a înfăţişa cereri (practic condițiuni). Totul în 
lumina cadrului general, războiul purtat cu U.R.S.S. ca şi alte 
acţiuni ca situaţia evreilor şi altele de colaborare cu 

Germania. Acest punct de vedere comunicat lui Gafencu de 
John Foster Dulles, l-a determinat pe acesta să susţină, 
oferindu-şi serviciile, să negociem punând punctul de 
greutate pe Soviete. Eventual să meargă la Moscova, pentru 
aceasta. Am arătat, în altă parte, că în afară de Gh. 
Tătărescu, la ştiinţa mea, nici un om politic român nu a mai 
împărtăşit acest punct de vedere. Maniu preferând Londra. 
Dar încurajându-l pe fostul ministru de Externe să menţină 
contactul cu sovieticii. În timpul acestor tatonări avansate, 
mi-a spus V. Rădulescu-Pogoneanu că s-ar putea să fie trimis 
la Londra în acest scop Brutus Coste. 

Tot prin Gafencu, Maniu a cerut, tot la finele acelui an, ca 
preşedintele Beneš să sprijine cauza noastră cu prilejul vizitei 
ce avea să o facă la Moscova, pe lângă Stalin. Acelaşi 
Kopecky avea să-i transmită lui Gafencu răspunsul lui Beneš, 
după întrevederile sale la Moscova cu Stalin şi Molotov, în 
cursul cărora a dat urmare solicitării lui Maniu arătând că 
Maniu era un democrat de vază şi că a ţinut legătura cu el, 
susţinând cauza românească. Ambii - bineînţeles ceea ce 
acceptase Stalin avea importanţă - au arătat, spre deosebire 
de Ungaria, că poporul român nu a procedat la fel şi că, în 
afară de conducerea sa, el este democrat, că nu poartă 
răspunderea în declararea războiului şi că va susţine o soluţie 
justă în problema Transilvaniei, fiindcă arbitrajul dictat a fost 
nedrept. 

Paralel cu Maniu, prin Richard Franasovici a intervenit pe 
lângă Benes şi Gh. Tătărescu care era în legături bune cu 
preşedintele cehoslovac. lar acesta păstra recunoştinţă 
României şi conducătorilor ei că nu au participat la împărţirea 
Cehoslovaciei. 

Tot prin Kopecky a avut loc şi această intervenţie, dacă-mi 
amintesc exact, pentru uşurarea condiţiilor ieşirii ţării din 
război. Această acţiune a lui Tătărescu, iniţiată în scopul de a 
trata direct cu U.R.S.S., constituie o supralicitare a celorlalte 
tratative. Supralicitare care a contribuit - probabil - la 
sistarea celor de la Cairo, adică mai exact la nepronuntarea 
Aliaților faţă de acceptarea Blocului National Democratic. 
Aceştia găsind un bun pretext în noile propuneri de unul 

singur camuflat în Coaliția National Democratică, ale lui Gh. 
Tătărescu, au acceptat să discute cu noul organism 
improvizat, ca să-l verifice (Aleksandra Kollontay). 

Un incident care a făcut vâlvă a fost provocat de memoriul 
lui Franasovici către Tătărescu, trimis prin curier. Nici un 
moment n-a fost interceptat de Maniu şi mai puţin de Buzeşti, 
care l-a înfăţişat personal lui Mihai Antonescu care a dispus 
să fie transmis lui Tătărescu, fără întârziere. Buzeşti l-a 
încredinţat prin Vania Negroponte, fratelui său Ulysse, 
ginerele lui Gh. Tătărescu spre a-l preda socrului său, care 
lipsea din Bucureşti. Vina întârzierii revenea deci altor 
persoane. Dacă-mi amintesc încă bine, Ulysse Negroponte a 
vârât raportul într-o carte spre a-l preda şi a uitat de el. Dacă 
nu este Ulyse cel care a uitat, atunci este Vania. In orice caz 
lucrul acesta mi l-a povestit cu haz, Buzeşti, indignat de 
procedeul lui Tătărescu. Indignarea-i fusese provocată de 
reaua credinţă a acestuia, care ştia adevărul, dar şi-a 
pronunţat în public discursul la o întrunire de partid şi îl 
reprodusese şi în „Drapelul” oficiosul său. Când Buzeşti a vrut 
să răspundă, l-a împiedicat prin cenzură! Procedeu care 
lămureşte, de altfel, chestiunea. Neputând înfrânge cenzura, 
Buzeşti a recurs la singurul mod de a riposta, acel al 
multiplicării la şapirograf, vreo 30 (treizeci) de exemplare. In 
acest răspuns punea lucrurile la punct pentru că Tătărescu 
învinuia în discurs pe Maniu şi pe Grigore Niculescu-Buzeşti 
de tergiversare condamnabilă în încheierea armistiţiului şi 
prin faptul că au reţinut memoriul cu pricina - Franasovici- 
Beneš - cu bună ştiinţă. lar el ar fi obţinut mai mult la 
Moscova. Buzeşti a mai arătat că datorită acestei iniţiative nu 


s-a mai dat curs trimiterii generalului Aldea325 peste linii în 


325 Aurel Aldea (1887-1949), general de corp de armată. A deţinut 
importante funcţii de comandă. În divergență cu I. Antonescu, 
acesta l-a trecut în rezervă; reintegrat în 1944. Rol activ în 
pregătirea loviturii de la 23 aug. şi în determinarea regelui de a 
trece imediat la arestarea Antoneştilor. Ministru secretar de stat la 
Interne (aug.-nov. 1944) în guvernul Sănătescu. Lider (din 1945) al 
Mişcării Naţionale de Rezistență. Arestat (mai 1946), judecat şi 
condamnat (nov. 1946) la muncă silnică pe viaţă, moare în 

scopul de a pune la punct aplicarea pe teren a viitorului 
armistițiu. Aceasta pentru că d-na Kollontai ceruse informaţii 
suplimentare despre coaliția naţional democratică. Implicit, 
Grigore Niculescu-Buzeşti îl învinuia pe fostul premier că din 
interes personal, fie şi numai prin negocieri şi oferte - gen 
„care dă mai mult” - paralele scădea, contribuia la scăderea 
valorii unor negocieri care erau deja paralele - din păcate - 
guvern şi opoziţie, cu Aliaţii. Buzeşti, deşi era un mare 
ambițios, avea din plin curaj şi dezinteres personal, nu a lipsit 
să-mi sublinieze încă o dată că numai argumentul unei lipse 
de experienţă politică nu venea în sprijinul disidentului 
liberal. 

În urma difuzării răspunsului său, atât Gr. Niculescu- 
Buzeşti cât şi colegul şi foarte apropiatul său prieten V. 
Rădulescu-Pogoneanu au fost puşi în disponibilitate. În ceea 
ce mă privea, mi s-a retras delegaţia de director adjunct al 
Cabinetului Ministrului şi al Cifrului şi am fost mutat la 


Direcţia Administrativă. Cu acel prilej m-a chemat Secretarul 


General, ministrul Vasile Stoica326, mare admirator al 


vicepreşedintelui, ca să-mi spună că fusesem lăsat în 
continuare în minister, ca să pot rămâne la curent, în general, 
cu afacerile şi să păstrez legătura cu prietenii mei. „Că, 
bineînţeles, dl. Tătărescu se aşteaptă la cunoscuta dtale 
discreţie”. 

Nu se aştepta, săracul, la ceea ce avea să urmeze - şi nici 
eu! Desigur nu direct din această măsură, dar într-o măsură. 
Folosindu-se „complotul” nostru ca un pretext binevenit 
pentru lichidarea lui politică, deja, hotărâtă. Adaug ca să nu 
se tragă concluzii cu totul greşite, că prelungirea delegaţiei 
mele de director-adjunct nu a comportat nici un fel de 
activitate la cabinetul lui Tătărescu. El venea cu propriii să-i 
colaboratori şi a fost unicul ministru de Externe care lăsa în 


penitenciarul Aiud. 


326 vasile Stoica (1899-1974), publicist şi diplomat. Secretar 
general al Biroului de Externe, preşedinte al Societăţii „Prietenii 
Naţiunilor Unite”. Ministrul României la Tirana (1930-1931), Sofia 
(1931-1936), Riga (1936-1938), Ankara (1939-1940), secretar de 
stat la Ministerul Propagandei Naţionale (4-14 sept. 1940). 

plenul său, echipa predecesorului neschimbată 
şi ...neocupată! 

Într-un raport de idei mai serios trebuie să mai semnalez 
ceva. Încă de pe vremea când în toamna 1943 - şi iarna - 
căuta cu febră aş zice să păstreze contactul prin T.F.F. şi 
oricum altminteri, cerând primirea emisarului său, aşa cum 
am pomenit, şi când intervenea prin Gafencu-Kopecky ca să 
obţină sprijinul lui Beneš pe lângă Stalin, toate aceste 
comunicări şi altele multe, pe hârtie foiţă, se aflau în două 
cartoane-cămaşe, pe care împreună cu un geamantan le-am 
ascuns o dată când se făcea percheziţie la I. Mihalache, şi 
Maniu era tare îngrijorat că va urma şi la el şi va pierde 
hârtiile. Fiind hârtii de cel mai mare interes m-am oferit să le 
iau cu mine şi le-am ascuns câteva săptămâni dacă nu luni. 


Situaţia polonezilor refugiaţi în România a rămas aceeaşi 
cum fusese stabilită de ultimele guverne ale fostului rege 
Carol. Cu observaţia că şi în această problemă a existat un 
punct de fricţiune permanentă între M. Antonescu şi Manfred 
von Killinger din pricina colonelului Beck - exista şi un alt fost 
membru al guvernului polonez, refugiat în România, fostul 
ministru al Comerţului, prieten cu Beck, Buian şi soţia sa, dar 
care nu a provocat nici prin calitatea sa şi nici prin pretenţiile 
sale, vreun conflict. 

În primele săptămâni de refugiu, ambii cu familiile lor şi 
împreună cu alţi refugiaţi politici au fost internaţi la hotelul 
„Aro” la Braşov. După un timp n-au mai continuat să stea la 
masă în restaurantul hotelului ci s-au retras mai mult în 
camerele lor. Fusese pus la dispoziţia refugiaților, colegul şi 
prietenul Al. Ghica de la Direcţia Protocolului. 

O dată am fost trimis şi eu acolo. Tratamentul a fost cel 
mai larg cu putinţă în afara faptului internării însăşi, 
împotriva căreia s-au ridicat permanent. Dar nimeni dintre ei, 
cu tăria de caracter a doamnei Beck. Deseori cu afirmaţia 
precisă, întotdeauna cu o aluzie măcar, energica şi frumoasa 
femeie nu omitea să scoată în evidenţă tratamentul la care 
erau supuşi de noi, foştii noştri aliaţi. Nu i-am răspuns decât o 

dată: „Helas, Madame, nous sommes sous la loi de 


Brennus???” mise au point par la technique actuelle!” 
Prăbuşirea lor atât de de sus şi totală m-a determinat să 
ignorez întotdeauna şi să le înţeleg, protestele sau aluziile - 
de fapt, acum când îmi refac notele, observ că numai de 
doamna Beck îmi amintesc că recurgea la ele - şi că deşi mă 
supărau îmi şi plăcea caracterul pe care-l demonstrau cu 
prisosinţă. lar acum, după zeci de ani, încă mai mult. Numai 
după moartea colonelului, soţia sa a devenit mai puţin dârză. 
Pentru tot felul de nevoi, odată transferați de la Braşov la 
Bucureşti, într-o vilă pe şoseaua Kiseleff, dânsa venea 
însoţită de secretarul soţului său, Roman Rogoiski, 
devotamentul sobru personificat, care avea, şi el, una din 
expresiile măcar, ale energiei. O voce calmă, bine strunită, 
dar cu răsunet. [i-o puteai uşor închipui tunând. Politicos, 
direct şi rece, la început, o atât de repetată frecventare şi 
desigur şi fără falsă modestie, disponibilitatea mea la toate 
intervenţiile lor a determinat totuşi o comunicare directă şi 


uşoară între noi. După una din formulările lui Malraux 328 
despre prietenie, era un om după a cărui întâlnire în viaţa ai 
fi putut să-ţi spui: „Am fi putut fi prieteni”. De la faptul 
cererilor precise de audienţă ale doamnei Beck, pentru ea 
sau pentru soţul ei, acestea mai rare, foarte rare la M. 
Antonescu, sau ale ei şi la Gh. Davidescu, până la faptul 
instalării ei în fundul unuia din barocele şi masivele fotolii de 
lemn alb şi cu aurituri şi mătase grea roşie, fotoliile 
binecunoscute din saloanele care străbăteau toată clădirea 
ministerului din capăt în capăt, instalare echivalând cu o 
pândă. Ştia cât de frecvent treceam de la biroul meu de la 
Cabinet, la cel din faţă, tot al meu, de la Cifru, şi atunci, 
bineînţeles, cum mă duceam să-i sărut mâna, îmi spunea: „je 
327 iati că , 

Brennus, conducător celt legendar, care i-ar fi învins pe romani 
la Allia şi ar fi ocupat Roma (387 i.Hr.), cu excepţia Capitoliului, 
salvat, potrivit legendei, de gâştele sacre. 
328 André Malraux (1901-1976), scriitor şi om politic francez. Proza 
sa relevă aspecte ale luptei pentru libertate a popoarelor, precum 
şi marile probleme ale conştiinţei moderne. 

viens justement d'arriver...” Deseori i se întâmpla să-l prindă 
tot aşa pe Davidescu. Dar de cele mai multe ori venea ori 
Rogoiski singur şi nu rareori veneau toţi trei, adică şi fiica 
doamnei Beck dintr-o prima căsătorie, dra Burkhardt. Cum 
am spus, necazurile lor erau multe, aşa că o „frecventare” fie 
şi de genul acesta, produsese o oarecare apropiere. Din 
parte-mi şi cred, poate, că şi din partea lor. In orice caz 
Rogoiski, în plină iarnă o dată a năvălit pur şi simplu la mine 
în birou la cabinet, fosta sală de mâncare mică a Palatului 
Sturdza, îmbrăcată în lemn, fine secol XIX şi deschizând uşa 
mi-a spus, în panică: „Monsieur Demetrescu, on requisitionne 
la voiture de monsieur Beck!” Am sărit şi eu de la birou, 
auzind răsunetul acestui apel direct şi fără palton am fugit, 
urmat de polonez, în piaţa Victoriei, unde doamna Beck îşi 
apăra literalmente automobilul de agenţi care voiau să-l 
rechiziţioneze. Nu avea încă sau nu prelungiseră, scutirea de 
rechiziţie. 

Aceste raporturi de felul acesta ajunseseră de făceau 
inutile fie şi chemările la telefon ale lui Roman Rogoiski către 
mine, venea direct şi valetul deschidea uşa şi-mi spunea „a 
venit dl. Rogoiski”. Este adevărat că repetarea cererilor de 
audienţă la M. Antonescu devenise obositoare, pentru că 
acesta nu mai avea nici un fel de posibilitate de a-i ajuta şi 
din ce în ce mai mult îi pasa lui Davidescu care nu se putea 
opri de a se congestiona la aluziile d-nei Beck, când se 
supăra. Am ajuns odată să-i aranjez lui M. Antonescu figura 
aceeaşi cu cea pe care i-am făcut-o cu d-na Ghilezan. Dar 
văzând fulgerele scoase din ochi de Ică, n-am mai îndrăznit 
niciodată să mai risc pentru dânsa o tensiune periculoasă din 
alte puncte de vedere, cu şeful meu. Obiectivul cel mare, 
singurul însemnat urmărit permanent chiar sub tot felul de 
prilejuri, al acestui asalt repetat al acestei familii în restrişte 
era plecarea din ţară a fostului ministru Beck. Guvernul 
român era gata să o acorde, cu atât mai mult cu cât resimțea 
cele mai legitime îngrijorări faţă de posibilitatea unei lovituri 
de forţă împotriva fostului ministru de Externe al Poloniei, a 
Legaţiei germane, care arătase şi arăta, foarte categoric, că 
după ce acesta ar fi părăsit România, Germania l-ar fi arestat 

pe orice alt teritoriu în afară de cel românesc, unde beneficia 
de azilul politic. Şi germanii nu glumeau, socotindu-l pe Beck, 
la unison, de altfel, cu restul conducătorilor politici europeni 
şi polonezi, dar fiecare pentru alte aspecte ale politicii sale, 
drept răspunzător în declanşarea războiului. Aceasta cu atât 
mai mult cu cât toţi se foloseau de evidente greşeli comise 
de acesta, în scopul de a-şi acoperi propriile lor greşeli cel 
puţin tot atât de grave. Ministrul nostru de Externe 
intervenise direct până la urmă şi pe lângă Mussolini, pentru 
ca acesta, la rându-i să intervină pe lângă Hitler, personal, 
pentru primirea în ltalia a lui Beck, care dusese o politică 
cvasi permanentă de apropiere de Roma ca şi de Budapesta. 
Chiar şi pe lângă aceasta din urmă Antonescu a schiţat unele 
presimţiri, care nu au fost respinse cum nu au fost respinse 
nici demersurile efectuate pe lângă Duce. Dar nimic, adică 
argumentele de sănătate, implicit de omenie, nu au 
zdruncinat hotărârea guvernului german. Beck era grav 
bolnav de tuberculoză, clima de la Bucureşti nu-i convenea şi 
într-altă localitate nu înţelegea să se mute, de teama unei 
lovituri. O singură dată am avut prilejul să-l cunosc, atunci 
când i-am putut face serviciul să fie primit încă odată de 
Mihai Antonescu (nu înţeleg să spun însă că Beck nu a fost 
primit şi în alte rânduri, dar nu datorită mie). A venit însoţit, 
era vizibil ostenit, aproape sumbru la faţă. A fost amabil, fără 
a-şi depăşi propria sa fire ca şi condiţiile atât de grele în care 
se găsea. Înalt, a deschis uşa anticamerei cu oarecare sfială 
şi a intrat încet şi tot încet mi-a strâns mâna şi-mi va fi spus 
cele câteva cuvinte pe care, de altfel, le-am şi uitat. Probabil, 
sigur din cauza propriei mele mişcări sufleteşti. Această 
rezervă demnă mi-a plăcut să o pun în legătură, cu mândria 
lui, bine cunoscută, de pe alte vremi parcă, deşi nu trecuseră 
cinci-şase ani de atunci! In ochi mi s-a părut că am găsit 
tristeţe, sleire poate dar şi nelinişte. S-ar putea să mai adaug 
ceva de la mine. Dar aşa mi s-a părut. 

Adaug că, în martie 1943, cum cred, sau în mai 1941 când 
am plecat la Stockholm, de fiecare dată a venit la mine, o 
dată, R. Rogoiski să mă roage să-i fac un însemnat serviciu 
personal, să duc o scrisoare către un coleg al său de la 

legația poloneză din Suedia prin care-l ruga să trimită mai 
departe, de acolo, o a doua scrisoare pe care R. Rogoiski o 
trimitea mamei sale, pe care nu o mai văzuse de tot atâţia 
ani şi despre care avusese veşti prea puţine. Mi-a făcut 
plăcere solicitarea. Mi s-a părut o recunoaştere a spiritului cu 
care-i servisem aşa cum poate prea mult m-am întins. La 
Stockholm cu  nespuse precauţiuni inutile am predat 
scrisoarea, pe care colegul polonez a primit-o cu o 
demonstrativă răceală. 

Prima şi singura dată când am procedat cu doamna Beck 
aşa cum mai târziu am repetat manevra cu Doamna 


Ghilezan, mama lui Emil Ghilezan32%, a fost odată când nu 
am mai putut rezista insistențelor ei din pricina bolii soţului. 
Urgent cerea să-l vadă pe ministru, care nu mai voia în ruptul 
capului să o mai primească. Se întâmpla să bată săraca uşile 
şi la zece zile sau la două săptămâni. In fine, i-am spus odată 
să fie sus la Mihai Antonescu în anticameră, la ora fixă, 
pentru că voi fi acolo s-o primesc şi cred că voi putea s-o 
introduc la ministru (peste secretarii cu audienţele). Ştiind că 
ministrul deseori însoțea la uşă pe cel ce pleca de la el, m-am 
aranjat, fără a-i explica dar cred că a înţeles, aşa ca să 
vorbim în picioare, în faţa uşii şi văzând-o, urma în orice caz 
să o salute şi să-i spună măcar câteva cuvinte. M. Antonescu 
era chiar prevenitor şi avea suflet bun. Fulgerele din ochi le- 
am primit eu. Dar atât. Tornada însă a primit-o amicul 
Neniţescu (T.) de la audiente! 

Am procedat la fel când Buzeşti m-a rugat insistent să-i 
uşurez intrarea d-nei Ghilezan la vicepreşedinte, ca să-i 
solicite intervenţia pe lângă Mareşal spre a nu fi sancţionat 
fiul ei cu trimiterea pe front după ce fusese expus prin tot 
Aradul cu sentinela după el, ca dezertorii. M. Antonescu când 
m-am dus să-i cer audienţă pentru bătrâna d-nă, nici n-a vrut 
să audă. Mi-a răspuns că făcuse deja o intervenţie personală 
la Mareşal şi că acesta îl şi întrebase dacă trimiterea pe front 


329 Emil Ghilezan, om politic naţional-ţărănist. Subsecretar de stat 
la Ministerul Finanţelor (nov. 1944-febr. 1945) în guvernele 
Sănătescu şi Rădulescu. 

avea ceva dezonorant. „Să vorbească cu Pantazi3301” a fost 


concluzia lui M. Antonescu. Dar Buzeşti a insistat din nou - l. 
Maniu personal intervenea pe lângă el ca să obţină revocarea 
ordinului de trimitere, emis la cererea lui Eugen Cristescu 
care-i  arătase  Conducătorului ascultarea  conversaţiei 
telefonice dintre Virgil Solomon şi E. Ghilezan prin care primul 
informa pe al doilea despre reuşita debarcării. Şi ambii nu 
mai putuseră de bucurie, spre indignarea Mareşalului care 
măcar pe cel tânăr, a vrut să-l expedieze pe front, făcând şi 
reflexia „Şi-au şi găsit ăştia unde să vorbească”. 

Am dus-o pe bătrână în anticameră, am luptat aproape cu 
ea ca s-o ţin pe loc rezemată în baston, numai piele şi os, 
pentru că zărindu-l pe Solomon, tânărul, care lucra acolo, dar 
din fericire tocmai ieşea pe uşă, să se facă cât urmăreşte cu 
bastonul ridicat: „Staţi, doamnă, că nu acesta-i vinovatul ci 
tatăl lui!”. „Ah! Da. Bine!” Uşa de la biroul lui M. Antonescu o 
deschise chiar el, cei doi care se cunoşteau, se văd din nou, 
parcă, cu o plăcere chiar exuberantă din partea fiecăruia dar 
şi cu o privire rea pe care mi-o azvârle M. Antonescu. 
Doamna intră şi după un timp, nu prea lung într-adevăr iese, 
mulţumită. Îmi mulţumeşte şi mie călduros şi-mi adaugă 
imperturbabilă „am vrut să leşin, dar am văzut că nu mă ţine, 
şi m-am abținut!” 


Exasperat trebuie să fi fost omul şi câte motive nu avea ca 
să rămână nemişcat. Cu atât mai mult cu cât era şi sensibil şi 
atent cu ceilalţi. Introdusese chiar şi obiceiul darurilor de 
sărbători pentru colaboratorii săi de la diferitele cabinete şi 


220 Constantin Pantazi (1888-1968), general de corp de armată. 
Participant la Primul Război Mondial. Subsecretar de stat la 
Ministerul Apărării Naţionale (ian. 1941-aug. 1944) şi Ministrul 
Apărării Naţionale (ian. 1942-aug. 1944). Arestat (aug. 1944), 
deportat în Rusia (sept. 1944-apr. 1946), judecat în procesul „marii 
trădări naţionale”, condamnat la moarte (mai 1946), sentinţă 
comutată (la 31 mai 1946) în muncă silnică pe viaţă, iar în sept. 
1948, la temniţă grea pe viaţă. A murit în penitenciarul din 
Râmnicu Sărat. 

secretariate! lar furnizorii erau Beckmann şi Mathias 
Neuwirth. Cel care cumpăra era Gh. Barbul însoţit de una sau 
de două secretare şi ele cu gustul tot atât de bun ca şi al lui. 
Mi-a mai rămas până azi, o valiză mică de mare folos! Dacă 
pentru noi era atent şi larg, atunci pentru membrii corpului 
diplomatic, dintre prietenii săi, darurile erau încă mai 
frumoase. El inovase în acest domeniu. Şi noul obicei ne 
păruse, fiind el neobişnuit, aşa în „masă” şi nepotrivit, mai 
ales faţă de diplomaţii străini. Dar în loc de ironii s-ar fi 
convenit să reținem gentiletea. 


Raporturile cu polonezii îmi actualizau deseori scena trăită 
la Protocol, în dimineaţa de 15 martie 1938, când, tot aşa 
direct, fără a se mai anunţa, a intrat colegul meu cehoslovac, 
Novotny, primul secretar al Legaţiei de la Bucureşti, să ne 
comunice ceea ce de altfel nici nu mai putu face. Şi el 
deschisese încet uşa cu sirene incizate în cristal şi se uita cu 
ochii mari la mine, care mă repezisem spre el, spunându-mi 
numai: „Vous avez vu?!” Nu-i venea să creadă şi nu mai 
spunea altceva. Îmi amintesc că mă îngrijoram şi eu. 


Înţeleg să nu termin acest episod personal - polonez, faţă 
de care, retroactiv, sunt acum mai receptiv datorită unei 
experienţe variate cu care viaţa nu mi-a fost zgârcită, fără a 
omite o întâmplare a tatălui meu cu un profesor inginer 
refugiat polonez în primele zile ale refugiului lor. Întâmplarea 
nu e politică câtuşi de puţin, dar este caracteristică. 

În 1938, după ieşirea la pensie, tatăl meu, convins de 


Istrate Micescu??? să nu se mărginească la această stare şi 


i, Istrate Micescu (1881-1951), avocat şi om politic național- 


liberal, naţional-liberal-georgist (din 1930) şi naţional-creştin (din 
1937). A susţinut regimul autorităţii regale, instituit de regele Carol 
II, autorul Constituţiei din febr. 1938. Ministru în două rânduri: la 
Externe (1937-1938) şi Justiţie (1939-1940). Arestat, judecat şi 
condamnat (iul. 1948) la 20 de ani muncă silnică. Moare în 
închisoarea din Aiud. 

să practice avocatura, se găsea la el acasă în str. Zece Mese 
nr. 5, unde-şi avea şi biroul şi deci şi firma, într-una din 
ultimele zile ale lui septembrie 1938 sau la începutul lui 
octombrie. Intră la el în birou un bărbat între două vârste şi 
pe franţuzeşte îi spune că s-a refugiat, fiind polonez, la noi în 
tară, că trecea pe stradă fără ţel şi că văzând firma de avocat 
a intrat la noroc, neavând nici pe nimeni cunoscut în România 
şi în schimb un mare necaz. Era inginer, profesor universitar 
în materie, şi se refugiase cu unele bijuterii şi o oarecare 
cantitate de aur şi valori, care-i fuseseră confiscate între timp 
de organe de poliţie care, jenându-se, a spus că nici nu-i 
dăduseră acte pentru întreaga cantitate luată. Tatăl meu, 
care era foarte bine cunoscut în lumea dreptului de atunci, ca 
fost înalt magistrat şi care era şi energic, i-a scos polonezului 
tot ce-i fusese confiscat cu şi fără proces-verbal şi, 
bineînţeles l-a pus în ordine cu cele prescrise de lege. Cred că 
apăruse una specială cu acel nenorocit prilej. 

N-aş fi ştiut nimic dacă n-aş fi luat de la cutia de scrisori 
nişte cărţi poştale, dintre care una o mai păstrez cu 
mulţumirile aceluia de la Ankara, de unde-i scria tatii că 
revenise la îndeletnicirea sa din tinereţe, când tânăr inginer 
în Rusia de atunci, lucra la irigări şi fertilizări de sol în 
Turkestan. Şi l-am întrebat pe tata ce era cu povestea cu 
omul acela. 


Revenind la M. Antonescu trebuie să subliniez, la capătul 
acestor lungi relatări anecdotice, că a înţeles să păstreze şi 
cu cercurile poloneze din exil, legăturile noastre tradiţionale 
cu Polonia, aşa cum am mai arătat deja despre întrevederea 
ce am avut la Lisabona cu lon Pangal. Şi să adaug, pentru 
culoare, că atunci când a aflat despre moartea generalului 
Sikorski, în comentatul accident de avion de la Gibraltar, 
conducătorul politicii externe româneşti a spus că prin acea 
dispariţie România pierdea mai mult decât o bătălie, decât o 
armată. 

Când Manfred von Killinger a venit să-i comunice lui M. 
Antonescu masacrele sovietice de la Katyn şi după ce primele 
îndoieli au fost depăşite mai întâi prin însuşi faptul invitării 
guvernului polonez, englez şi american să asiste prin misiuni 
militare de specialişti, la reconstituirea şi anchetarea deci a 
genocidului, garantându-li-se imunitatea şi 
extrateritorialitatea şi după ce, acestea, de frica ruşilor au 
respins invitaţia, fără a se mai adresa Crucii Roşii 
Internaţionale cum a făcut guvernul Sikorski cu care ruşii au 
prins ocazia de mult dorită să rupă legăturile pentru calomnii 
antisovietice, Mihai Antonescu a acceptat invitaţia ca şi un 
medic român să participe la reconstituire. Nu ştiu ce soartă 
va fi avut acel medic, ştiu însă că cel bulgar a fost asasinat. 
Pe lângă medicii Axei, au fost invitaţi şi au participat medici 
neutri şi prizonieri anglo-americani, care au şi depus, ani de 
zile mai târziu, când conducătorii fostelor puteri aliate au 
socotit necesar, în scopuri de propagandă, să-şi readucă 
aminte de morală. Am uitat de numele medicului român. 
Scena o revând în holul lung al anticamerei, de la ascensor 
spre aceasta, ascultându-l înfiorat pe Gh. Barbul. 


Spre sfârşitul internării lor în Bucureşti care odată cu 
moartea colonelului Beck, lăsa, practic, acum, cvasi- 
indiferentă Legația Germaniei, Roman Rogoiski mi-a exprimat 
ceea ce s-ar putea numi o nestrămutată convingere, că pe 
lângă raporturile omeneşti dintre noi, istoria ne va aşeza, 
întotdeauna, în aceeaşi tabără, bună sau rea, că pe lângă 
acele raporturi omeneşti, personale şi bune, încă şi atunci 
când ne găseam în alte tabere politice, de fapt eram într-una 
şi aceeaşi. Şi că tot aşa ne vom regăsi la sfârşit, acolo unde 
istoria ne va aşeza din nou, întotdeauna. 


În starea de presiune crescândă pe care o provoca situaţia 
catastrofală de la laşi, unde frontul fusese rupt, ştiind de la 
Barbul chiar în acele zile puţin înainte de această rupere că 
Mareşalul spusese câtorva generali pe front, că războiul era 

pierdut şi că trebuia căutată o soluţie politică, la care Barbul 
mi-a adăugat: „lată ceva ce nu trebuie niciodată spus unor 
generali”; şi pe când eram seara încă sau chiar în noapte, 
presat de expedierea curierului spre Ankara, vine Gh. Barbul, 
mişcat chiar şi el, cu tot calmul ce-l caracteriza, la noi în vila 
cu aparatul de transmisiune, unde eram stabiliţi în 
dispersiune la Snagov Victor Rădulescu-Pogoneanu, Emil 
Lăzărescu şi cu mine, şi-mi întinde o telegramă a lui M. 
Antonescu, spunându-mi: „Din ordinul lui M. Antonescu, laşi 
orice şi cifrezi telegrama asta la Ankara. Citind-o, o să vezi de 
ce”. Fiind deja foarte târziu şi de transportat la Bucureşti nici 
vorbă nu putea fi, Pogoneanu şi cu mine, după citirea 
telegramei, ne-am dat seama că trebuia să-l ospătăm, 
rugându-l însă să se descurce singur. Nu voiam să mai trezim 
bucătăreasa şi i-am oferit, pe urmă, camera mea ca să 
aţipească vreo două-trei ore. Telegrama era lungă iar el, la 
sfârşitul cifrării, trebuia să raporteze lui Ică, dacă-mi mai aduc 
bine aminte. Pentru că de fapt puteam să-i telefonez şi eu 
executarea ordinului, lui Ică. Îmi vine să cred că aceasta se 
datora numai agitaţiei în care se găsea primul ministru a.i. 
Ştiu, că deşi asemenea îndeletniciri nu-i plăceau deloc lui 
Pogoneanu, că l-am rugat să aleagă una dintre ele, pe care 
să o îndeplinească, ori cifrarea, ori expedierea curierului, care 
nici nu mai cerea prea mult timp. Nu fără o glumă totuşi, a 
ales expedierea acestuia. 

Prin acea telegramă din noaptea de 22 spre 23 august, 
ministrul de Externe aducea la cunoştinţa guvernului turc 
intenţia sa de ieşi din război şi îi solicita intervenţia imediată 
pentru a asigura, prin mediația sa, această ieşire din război. 

Pe când toţi ne aflam sub o indescriptibilă presiune deja, 
soseşte, vizibil iritat că nu găsise drumul suficient de repede, 
lonel Mocsonyi-Styrcea, care ne imputa acest lucru. Victor 
Rădulescu-Pogoneanu tot cu o glumă a căutat să-l calmeze, 
spunându-i „Dragă lonel, dar nici firmă nu putem pune „La 
conspiratorii veseli!” El venea cu textul, pentru care din nou 
trebuia să lăsăm totul şi să-i dau drumul la cifrat. Era un test 
lung şi dat dracului din punct de vedere al cifrului pentru că 
trebuiau prea multe denumiri de puncte de frontieră şi de 

poduri şi de localităţi netrecute în dicţionarul cifror, să fie 
cifrate silabă cu silabă. Şi multe erau şi denumiri maghiare. 
Prin ea Blocul (Maniu şi toţi fruntaşii lui) trimite la Ankara- 
Cairo comunicarea - după cele două luni de tăcere a Aliaților 
- că va proceda sâmbătă 26 august la răsturnarea lui 
Antonescu. Telegrama ca şi mai toate celelalte telegrame, 
fusese redactată, în deplin acord, de Buzeşti. Tot el redactase 
şi memoriul privind inoportunitatea unui Consiliu de Coroană 
care să hotărască schimbarea. Ca şi de foarte multe alte ori, 
deşi publicate, concluziile memoriului către guvern nu poartă 
indicaţia numelui redactorului lor, Buzeşti. Noroc a fost că 
cifrarea apelului desperat al lui Mihai Antonescu către 
guvernul turc se apropia de sfârşit ca şi expedierea curierului. 
Dar la acea stare de tensiune, naturală prin însăşi activitatea 
pe care o asiguram, cifrând asemenea texte, agitația lui lonel 
Mocsonyi era să aducă o notă în plus, care din fericire, 
datorită intervenţiei lui Victor Rădulescu-Pogoneanu şi 
umorului lui lonel Mocsonyi-Styrcea s-a transformat în haz. O 
încă mai accentuată stare de iritare l-a cuprins când a aflat 
că în vilă dormea - de altfel buştean - din cauza unei zile pe 
care o trăise clocotitoare, în camera mea, Gh. Barbul. Ce să 
mai întrebuinţez eu eufemisme, o adevărată furie, că ne 
găsisem să invităm tocmai atunci, pe Barbul să doarmă la 
noi. Că el, lonel, trebuia să se ascundă, dar că trebuia şi el să 
doarmă, măcar cât de cât. Că va dormi sub patul, mai larg, al 
lui Pogoneanu şi câte şi mai câte! „Dar, pentru Dumnezeu, 
potoleşte-te lonel, deşi voi regreta toată viaţa că nu te-am 
văzut dormind sub pat! Mai întâi că n-aveam de unde să ştim 
tot ce se va petrece noaptea asta în programul nostru de aici. 
Pe urmă e foarte uşor ca Barbul să nu te vadă şi chiar dacă te 
vede nu are ce bănui mai mult decât până acum. E firesc să 
vii pe la noi. Nici nu a trecut prin toate camerele şi nu ştie 
cine este şi cine nu este aici. Ai putut foarte bine fi şi tu 
invitat să dormi ca şi el, pentru că cu istoria mesajului lui Ică, 
nici nu a avut timp să umble prin vilă. Atât ar mai trebui să te 
surprindă sub pat. Nici atunci n-ar avea alte îndoieli, decât 
unele asupra unei anumite stări mintale a ta!” Readus la 
calm, s-a liniştit şi bietul lonel, de fapt şi el extenuat şi dacă 

nu mă înşel, în zori când totul a fost gata şi ambele mesaje 
expediate prin aparat s-a văzut şi cu Barbul. In orice caz a 
făcut baie în lac şi acolo s-a întâlnit cu col. Davidescu care i-a 
spus despre plecarea pe front a Mareşalului în acea zi, lucru 
care a determinat declanşarea loviturii cu 3 (trei) zile înainte. 
De acest episod, am aflat însă după lovitură. Şi fiind o noapte 
şi o dimineaţă a vizitelor, ne-a făcut tot în zori, o vizită la 
fereastră Gh. Davidescu, care se întorsese de la vila 
Mareşalului, de la un consiliu restrâns sau de la o chemare în 
audienţă de M. Antonescu şi care ne-a comunicat acelaşi 
lucru. Dar nici Victor Rădulescu-Pogoneanu şi nici eu nu am 
sesizat pe loc, ceea ce avea să însemneze zisa informaţie 
chiar în după amiaza acelei zile de 23 august. 


Telegrama Blocului, în afară de comunicarea loviturii 
fixate, mai cuprindea şi indicarea tuturor punctelor, a căror 
bombardare era cerută pentru a împiedica trecerea de 
ajutoare militare  germano-ungare în ţară, precum şi 
bombardarea aeroporturilor germane de la Băneasa. 

Data de 26 fusese fixată ca o ultimă limită, ţinându-se 
seama de afirmarea făcută de lcă în acele zile tulburi, că 
vineri 25 august, cel târziu, va zbura chiar el la Cairo, ori la 
Cipru ori în Turcia, ca să încheie el armistițiul. Dându-ne 
această informaţie, Barbul a făcut să se nască o discuţie în 
contradictoriu între noi doi şi Buzeşti, care nu a crezut 
niciodată în asemenea rezolvare şi se arăta cu totul sceptic 
privitor la posibilităţile şi generalii pe care putea să-i 
manevreze M. Antonescu. În speţă ministrul aviatiei332 şi 
generalul Negrescu. Pe scurt, nu credea şi nu a crezut 
ia Gheorghe Jienescu (1895-1971), general comandant aviator. 
Şef de stat major al Comandamentului Forţelor Aeriene (1941). 
Subsecretar de stat la Ministerul Apărării Naţionale pentru Aer şi 
Marină (sept. - oct. 1940) şi pentru Aer (oct. 1940-aug. 1941). 
Arestat la domiciliu (aug. 1944), apoi transferat în arestul închisorii 
Malmaison (din febr. 1946), judecat şi condamnat (oct. 1946) la 20 
ani temniţă grea şi cinci ani detenţie riguroasă. Eliberat (apr. 
1964). 

vreodată în determinarea Antoneştilor de a face armistițiul. În 
ce mă priveşte, eram convins că o vor face. 


Într-o noapte, după ce-l însoţisem de la Buftea la Bucureşti 
pe  Buzeşti, care mergea la una din întâlnirile sale 
conspirative, la întoarcere după ce m-a luat din drum cu 
maşina sa - foarte cunoscută pe atunci, un Buick verde de 
sport, pe care-l conducea cu măiestrie, l-am întrebat: „Cu 
cine tratezi de la comunişti?” - „Cu Lucrețiu Pătrăşcanu” - 
„Cu cine?” - „E un intelectual, politicos, civilizat, fiul lui D.D. 
Pătrăşcanu” - „Ce atitudine are faţă de tine?” - „Cât se poate 
de bună. E chiar prevenitor, îmi spune că preţuieşte deosebit 
de mult strădaniile mele şi că toţi oamenii politici care 
discută cu mine vor trebui să-mi poarte recunoştinţă pentru 
ele întotdeauna iar el nu le va uita. Până acum aşa se 
manifestă” - „Crezi că se poate avea încredere în comunişti?” 
(Din răspunsul lui Grigore Niculescu-Buzeşti, reiese că 
întrebarea mea avusese loc înainte de apariţia lui Emil 
Bodnăraş355). - „Camile, ce pot să-ţi răspund. Nu ştiu nimic 
mai mult decât tine. Depinde de circumstanţe. Procedeele din 
1939 şi 1940 le-am văzut, doar cu toţii ca şi deportările şi 
execuțiile din Basarabia pe care la fel le ştim cu toţii (războiul 
declarat Finlandei după un comunicat din 29 - 30 noiembrie 
în care se arăta că Uniunea Sovietică în urma a două atacuri 
ale unităţilor militare finlandeze spre Leningrad s-a văzut 
obligată să răspundă ordonând armatei sovietice să pătrundă 
în Finlanda. lar Ţările Baltice au cerut alipirea la U.R.S.S. a 


aa Emil Bodnăraş (1904-1976), membru marcant al Partidului 
Comunist Român. Sub pseudonimul de Ceauşu, în numele P.C.R. s- 
a implicat în evenimentele din vara anului 1944. În primele ore ale 
zilei de 24 aug. 1944, Bodnăraş a preluat din Palatul Regal pe lon 
Antonescu şi colaboratorii săi, sub pretextul ascunderii lor într-o 
casă conspirativă a partidului, pe care, la 7 sept. 1944 i-a predat 
sovieticilor, aceştia transportându-i la Moscova, unde au fost 
deţinuţi până în apr. 1946. După 1945, a ocupat importante funcţii 
de partid de stat, contribuind din plin la comunizarea şi 
sovietizarea ţării. 

oferit garanţia bazelor militare pe teritoriul lor şi trupele 
sovietice la hotare) (După reluarea Basarabiei, Mareşalul 
dispusese să se publice o carte cu exemplificarea celor de 
mai sus afirmate. Când am întrebat pe Al. Ghica de ce nu a 
apărut cartea, după un oarecare timp mi-a răspuns că s-a 
oprit, tot din ordinul Mareşalului, care, după ce a văzut 
fotografiile, a exclamat „N-o publicăm! Lumea nu va crede 
toate ororile astea. O să zică, că este propagandă!”) - „Dar 
nu putem face altceva! Nu avem ce face altceva. Frontul 
cade cum cade. Vertiginos. Ruşii vin şi nemţii sunt. Trebuie să 
acţionăm la timp, nici prea devreme, nici prea târziu. Ştiu că 
intervine şi hazardul dar trebuie să încercăm să nimerim 
ceasul. Altminteri dezastrul ne aşteaptă în ambele ipoteze, 
rusă sau germană. Dacă prindem momentul, reluăm măcar 
Transilvania. Nu se mai repetă situaţia din 1918 când s-au 
prăbuşit sincronic şi pe dreapta şi pe stânga imperiile ce ne 
amenințau fiinţa de stat. Ai văzut memoriile şi telegramele lui 
Titulescu relatând negocierile cu Litvinov (găsisem aceste 
hârtii, fără să le caut, când am vrut să folosesc o mică casă 
de fier acoperită de un şal persan de pe vremea lui Mişa 


Arion354 devotatul secretar general al lui Titulescu. Şalul era 
scuturat cu regularitate dar nimeni nu mai umblase în caseta 
aceea de când Arion fusese pus în disponibilitate. Găsind 
cheile, nu fără greutate, am găsit şi hârtiile păstrate de Arion 
personal după instrucţiile lui Titulescu care nu lucra decât cu 
grupul lui restrâns şi nu le dăduse la Direcţia Politică, şi din 
teamă de indiscreţii. Avusese un bucluc cu N. Lahovary, 
fostul director al Cifrului, pe vremea Conferinţei Strâmtorilor 
de la Montreux, care a convocat pe corespondenţii străini şi 
le-a dat informaţiile respective, socotind că era în interesul 
ţării să facă aşa ceva. El a zburat (un timp) iar Titulescu a 
rămas cu neîncrederea. Această relatare o ţin de la Al. 
Telemaque şi el fost şef al Cifrului. S-ar putea ca memoria 


334 Mihail Arion (1884-?), diplomat. Ataşat diplomatic de război la 
reprezentanţele diplomatice ale României la Petrograd, Paris şi 
Budapesta. Director de cabinet apoi al Serviciului politic din 
Ministerul Afacerilor Străine. Ministru plenipotenţiar cl. II (1921) şi 
cl. | (1933). Secretar general în Centrala ministerului. 

mea să nu fie fără reproş în acest caz, iar memoriile lui 
Titulescu, citite de noi (Buzeşti, V. Rădulescu-Pogoneanu) 
atunci când eu am preluat arhiva palatului, adică a fostului 
rege Carol II, după 6 septembrie, unul privea pregătirile de 
propagandă ce trebuia să fie făcute cu prilejul viitoarei 
Conferinţe de Pace. Era deosebit de interesant capitolul 
relativ la greutăţile pe care am avut să le înfruntăm în 1918- 
1919-1920, dar mai cu seamă cu prilejul semnării Tratatului 
de la Versailles, când socoteam noi că acţiunea noastră va fi 
susţinută de mari prieteni - cum socoteam noi că era fostul 
ministru în România, contele de Saint-Aulaire şi care nu a fost 
tocmai aşa. Constatări făcute în arhivele Quai d'Orsay-ului, 
de N. Titulescu. Al doilea cuprindea toată chestiunea 
Basarabiei. 

„Cum ai văzut, Titulescu a căutat în negocierea pentru 
realizarea pactului de asistenţă cu U.R.S.S. să obţină garanţia 
Occidentului (a Franţei) prealabilă, în jocul mecanismului de 
asistenţă, de intervenţie dacă îl solicitam. Atunci o căutam 
fiind încă în stare de pace ca să evităm războiul. Acum 
aflându-se în război, urmărim totuşi, sperăm o contragarantie 
tot occidentală, aceea a anglo-saxonilor în perspectiva unei 
păci pe care nu o dorim numai rusească. De aceea s-ar putea 
ca, în chip paradoxal, să-i revină ca un merit Mareşalului 
declararea războiului Angliei şi Statelor Unite, în sensul că nu 
ne vom afla numai la discreţia ruşilor. Situaţia e desperată, 
dar eu sunt convins, că trebuie să lucrăm în acest sens”. 


Extraordinară era îmbinarea unor multiple calităţi de primă 
valoare în personalitatea lui Grigore Niculescu-Buzeşti. 
Inteligență vie, curaj, capacitate de lucru, sesizarea 
esenţialului, energie permanentă şi permanent devotament 
pentru serviciul public, voinţă şi ambiţie creatoare îl 
desemnau fireşte pentru cele mai mari succese şi pentru cele 
mai înalte situaţii dintre situaţiile înalte. Dar acest tânăr era 
condamnat la o moarte cu termen fix, de o boală, pe atunci 
fără leac, leucemia, care-l rodea în multe chipuri: eczeme, 
febre, erupții, meningite leucemice, cu care lupta cu 

fermitate, cu un rar întâlnit curaj. În minister conducea 
Direcţia Cabinetului şi Cifrului şi, în chip cvasipermanent mai 
conducea şi alte direcţii unde era nevoie. Co-director 
economic şi director al Personalului cumula eficient toate 
aceste direcţiuni, dintre care cea economică mai cerea o 
adevărată risipă de energie - în afară de lucrările de 
specialitate - cu recepții, banchete şi discursuri prilejuite de 
diverse şi multiple delegaţii economice germane sau aliate 
satelite ei. În toată activitatea sa era tot atât de extraordinar 
ajutat de cel mai bun şi capabil prieten ai său Victor 
Rădulescu-Pogoneanu cu care se înţelegea din ochi. ` 
Şi orice om în nevoie găsea la ambii un ajutor cald. In 
schimb amândoi erau intransigenti cu necinstea de orice fel. 


Ca şi decepţia lui Antonescu la primirea condiţiilor de la 
Cairo, cea a lui Maniu a fost tot atât de adâncă, ca şi a 
taberei opoziţiei, ca şi a noastră a tuturor. 


Oscilaţiile Conducătorului privind alianţa cu Germania se 
întemeiau pe convingerea că politica sa era cea mai bună, pe 
cuvântul dat ca şi pe temerea de reacţia cunoscută a lui 
Hitler de a reduce imediat, fără scrupule orice opunere 
internă sau externă a duşmanilor sau a aliaţilor lui. Ultimul 
exemplu fiind ocuparea Ungariei la 19 martie 1944. In sensul 
contrar se întemeiau pe răsturnarea situaţiei militare, pe 
dezastrul care venea metodic şi progresiv. Pe deasupra, el 
care fusese un prooccidental de totdeauna, cu unele 
anglomanii vestimentare sau protocolare - chiar singur când 
se afla într-un vehicul stătea pe locul din stânga - devenise 
foarte sensibil fată de creşterea progresivă şi marcată a 
cererilor germane. Problema armelor noi germane contribuia 
la ilustrarea acelor oscilaţii, pentru că în cursul ultimilor doi 
ani primise de la Hitler repetate asigurări despre folosirea 
acestora care avea să schimbe desfăşurarea războiului. 
Argument în care Antonescu nu mai credea pentru că fusese 
constant  dezminţit de succesiunea  nedezminţită a 

înfrângerilor pe front. Dar după vizita la Rastenberg, la 5 
august s-a întors convins de astă dată, de existenţa lor. | s-a 
arătat un film sau o serie de fotografii zguduitoare, după cum 
a fost zguduit de o „greşeală” de pilotaj a avionului cu care 
revenea în ţară - german - şi care datorită acelei greşeli l-a 
trecut pe deasupra Varşoviei în flăcări. A rămas convins că 
tâlcul greşelii consta în „ca să vadă ce-l poate aştepta”. 

Principalele temeri ale Mareşalului erau împărtăşite de 
toată lumea, de Maniu ca şi de sfătuitorii regelui. Sancţiunile 
germane, ocuparea ţării, ar fi mărit pe de o parte capacitatea 
militară a Axei în continuarea războiului, iar pe de alta ar fi 
redus la zero orice posibilitate de schimbare din interior. 
Grâne, aur, petrol, placă turnantă strategică, etc. ar fi întărit 
capacitatea economică şi militară a lui Hitler. De aceea, 
menţinerea lui Antonescu era considerată, pe drept cuvânt, o 
soluţie temporară care evita aceste consecinţe. Şi era, de 
altfel, şi necesară pentru schimbarea de politică, dacă o 
făcea el, aşa cum doreau toţi conducătorii politici şi U.R.S.S. 
Aceasta pentru asigurarea celor mai mulţi sorti de succes 
schimbării. Dar schimbarea aceasta devenea iminentă pentru 
toţi. Cu atât mai mult pentru Maniu-Buzeşti. Aşa că dacă nu o 
făcea Mareşalul, trebuia făcută împotriva lui cu orice risc. Tot 
în aceeaşi perspectivă politică a celor doi, care exprimau, de 
altfel şi părerea imensei majorităţi a opiniei publice. Este 
adevărat că lon Mihalache, fără a se desolidariza cu nimic, 
avea puternice reticenţe asupra acestei schimbări cu care era 
raţional de acord dar nu şi intuitiv. Dar cu cât se apropia 
frontul - el care se opunea la lovitură, recomandată, dar nu 
cu toată energia, de Buzeşti pe timpul bătăliei de la Uman, a 
arătat că va fi de acord în faţa evidenţei, atunci când frontul 
va atinge Nistrul. Fără a se fi consultat cu Mihalache, Victor 
Rădulescu-Pogoneanu i-a împărtăşit părerea, recomandând 
reginei una similară, atunci când l-a chemat în audienţă 
pentru a-l consulta, tot atunci. lar U.R.S.S., în clipele când 
interesele ei îi cereau să se ajungă la succes prin schimbarea 
din România, socotea că acesta putea fi asigurat, în primul 
rând de Antonescu. 

Condiţiile de la Cairo o arată ca şi zisele condiţii ameliorate 

la Stockholm acordate guvernului român dacă va face 
schimbarea, o confirmă. 


Din păcate situaţia era de aşa natură şi oamenii erau aşa 
cum am văzut că erau, încât tensiunea şi posibilele conflicte, 
virtuale măcar, erau în creştere. Nu s-a putut evita astfel, 
faptul dureros al negocierilor paralele, care ne făceau încă 
mai manevrabili. Am fost obligaţi de evoluţia sfărâmătoare a 
politicii internaţionale, la care toate puterile mari şi toţi 
oamenii politici aşa-zis mari care au avut răspunderea 
guvernarii îşi au partea lor răufăcătoare cu rândul, iar 
România a trebuit să suporte şi să sufere fără vină şi fără 
voie, implicit şi explicit urmările erorilor grave ca şi 
abandonul nu numai al celor ostili, orbiţi, dar şi pe al acelora 
care ar fi trebuit să o susţină şi care au fost şi ei la fel de orbi. 
Chiar faţă de propriile lor interese. Desigur, mi se poate 
răspunde că văd lucrurile de aici. Desigur. Dar de aici 
observaţia de politică internaţională a fost deseori bine 
făcută pentru că tocmai cursul istoriei a trecut prin ea şi 
peste ea. 


Şi lon Antonescu i-a arătat lui Hitler, în noiembrie 1940 


când a aderat la Pactul Tripartit355 - a încercat fără succes ca 
aceasta aderare să preceadă pe cea a Ungariei - că nu se 
putea cere unui popor care-şi pierduse provinciile datorită 
acţiunii Germaniei, să-şi schimbe de la o zi la alta 
sentimentele, fără să aibă şi motivele ca să o facă. Şi a pus 
chestiunea şi mai direct, deşi i se recomandase să nu o facă. 
De aceea, hotărârea lui personală de colaborare totală şi 
deschisă cu Germania trebuie să fie baza care, pentru viitor, 
să-i dea satisfacţie, în interesul ambelor popoare. 

La ultima întrevedere, caracteristic dramatică, din 5 


335 La 23 nov. 1940, generalul lon Antonescu semnează aderarea 
României la Pactul Tripartit (încheiat între Germania, Italia şi 
Japonia la 27 sept. 1940). 

august, Hitler, după ce l-a întrebat dacă România va continua 
să participe la eforturile din ce în ce mai mari ale războiului şi 
Antonescu a evitat un răspuns categoric, dictatorul german i- 
a afirmat, de astă dată categoric şi nu vag ca în trecut, că va 
anula Arbitrajul de la Viena; dar i-a cerut secretul. 


Atunci când Gh. Barbul ne-a spus că plecase la post, fără 
rezultat, colonelul Traian Teodorescu, Buzeşti mi-a afirmat 
categoric că lucrul nu l-a surprins pentru că este convins că 
Antoneştii nu vor face schimbarea. Considera situaţia ca 
deosebit de gravă datorită amenințării frontului şi, pe urmă, a 
amenințării cu retragerea condiţiilor sau modificarea lor. Era 
mai mult decât convins că negocierile pentru ieşirea din 
război pe care Mihai Antonescu repeta din când în când că 
era decis să le pornească nu mai puteau avea loc. Nu mai era 
timp: „Condiţiile, din nenorocire, astea sunt. Altele nu ne vor 
fi acordate. Se vor retrage atunci când U.R.S.S. nu va mai 
avea interesul să facem schimbarea. Frontul se prăbuşeşte. 
Suntem în ultima fază. Aliaţii merg alături fără dezbinare. 
Dezbinarea se va ivi după înfrângerea Germaniei. Antoneştii 
nu vor să facă nimic. Ai să vezi, Camile, că nu vor face 
nimic!” Înclinam spre contrariu. 


În procesul firesc de revenire a trecutului unui om bătrân, 
dar nu numai din această pricină găsesc că este cazul să 
schiţez cum a ajuns Grigore Niculescu-Buzeşti să joace rolul 
„central”, mai precis cred să fie în punctul central aşa cum l-a 
definit publicului Maniu în ziarul „Dreptatea”, vorbind despre 
înfăptuirea actului de la 23 august 1944. Trebuie să subliniez 
de la început că, pe atunci, el nu era şi nu se gândea să fie, 
membru al P.N.Ţ. Era atunci principalul sfătuitor politic al 
Suveranului, la care ajunsese datorită recomandării lui 
Mocsonyi-Styrcea, secretarul particular al regelui şi foarte 
bun prieten cu Buzeşti pe care-l admira atât de mult încât a 
socotit că trebuie să-l prezinte lui Mihai |, în chiar scopul 
pregătirii unei schimbări politice totale. Cu atât mai mult nu 

se gândea atunci la un rol politic în P.N.Ţ. cu cât era pătruns 
de un singur ţel, acela al schimbării şi socotea tot atât de 
pătruns că aceasta nu trebuie făcută de rege personal cu 
armata numai, ci de rege ca factor constituţional deasupra 
partidelor dar cu un guvern politic, care să-şi asume 
răspunderea. Cum conducătorul natural, necontestat al 
blocului opoziţiei national-ţărănesc şi liberal, pe urmă şi 
socialist şi pe urmă şi comunist, era luliu Maniu, acesta 
trebuia să gireze lovitura sau schimbarea, chiar dacă ar fi 
făcut-o Antonescu. 

Discuţiile au fost prelungite şi până la urmă s-a ajuns la o 
teză unificată. Dacă nu guvern Maniu, în orice caz nu un 
guvern care să-l descopere pe rege şi armata, ci un guvern 
girat de toţi şefii politici prin participarea celor patru la 
guvern. Aceste discuţii au provocat o certă preţuire între cei 
doi. O admiraţie reciprocă aş spune şi o încredere absolută. 
Cum aveam unele îndoieli despre încrederea lui Maniu faţă 
de Buzeşti, l-am informat că aflasem de la Barbul că Maniu s- 
a întâlnit conspirativ cu Mihai Antonescu într-un anume loc, 
de unde Mihai Antonescu care conducea maşina l-a luat cu el 
şi s-au dus în garsoniera lui Gh. Barbul unde au discutat. 
Aceasta spre deznodământ. „Buzei, tu ştii că Maniu l-a văzut 
în cel mai strict secret pe Ică?” (Grigore Niculescu Buzeşti îmi 
afirmase că Maniu nu-i ascundea nimic, lucru de care mă 
îndoiam). L-am văzut foarte surprins,  ridicându-şi 
sprâncenele, mi-a răspuns că nu ştia nimic. Dar a treia zi mi-a 
spus râzând: „Ştii că l-am văzut pe Maniu şi mi-a vorbit de 
întâlnirea cu Ică?” 


Un episod puţin ştiut despre începutul activităţii sale 
publice este acela al apariţiei în „Indreptarea” a faimoaselor 
articole semnate X.X.X. afară de unul semnat X.Y.Z. El este 
autorul acestor articole apărute în deceniul patru în primii 
ani, articole pe care toată lumea le atribuia mareşalului Al. 
Averescu. (Cel semnat X.Y.Z. aparţine fratelui său ing. Radu 
Niculescu-Buzeşti). Ele au apărut în următoarele condițiuni: 
Grigore Niculescu-Buzeşti discutând cu tatăl său, fost senator 

averescan de Olt despre zvonurile puse în circulaţie de chiar 
regele Carol, prin canalul prietenilor să-i şi al partizanilor deja 
câştigaţi din felurite cauze, dar mai cu seamă cea a 
interesului personal, care susțineau o opinie nou vehiculată în 
public, aceea a înlocuirii vechii Constituţii aleasă şi votată de 
corpuri constituante, printr-una acordată de monarh. Buzeşti 
tatăl, impresionat de varietatea, claritatea şi puterea 
argumentelor aduse împotriva octroaierii, la care fiul său 
adăuga pe lângă argumentele de drept constituţional 
democratic şi pe acela că domnitorul Carol | nu a acordat el 
personal o constituţie, ci a găsit una deja votată, pe care a 
depus jurământul - l-a pus să scrie un articol pe care l-a şi 
dus lui Al. Averescu să-l citească. Acesta şi l-a însuşit, cu 
unele retuşări, l-a mai îmblânzit ceva şi l-a dat spre publicare 


lui Papacostea?36, directorul ziarului, care a rămas convins 
până la moarte că aparţinea lui Averescu. Ca şi toată lumea, 
de altfel. Grigore Niculescu-Buzeşti trebuia ca funcționar 
reprezentativ, să-şi păstreze anonimatul ca să nu zboare. 
Articolul X.Y.Z. scris de fratele inginer avea ca titlu „Regele şi 
Constituţia” iar Averescu l-a schimbat în „Guvernul şi 
Constituţia” (sau invers). Articolele au făcut mare vâlvă şi au 
fost privite ca susţinând un punct de vedere care constituia 
un „şah” abia voalat la adresa regelui. 

Eufemistic vorbind, raporturile generalului Antonescu cu 
noul rege, erau reci şi chiar dure. Chiar din primele zile ale 
noii domnii, telegramele instrucţiuni ale ministrului girant M. 
Manoilescu, recomandau miniştrilor în post să-l primească pe 
fostul rege în jachetă şi pălărie înaltă - nu jur de pălărie - dar 
şi să-l avertizeze că la orice încercare de intrigă politică 
contra noului regim, va desfiinţa monarhia („Vezi de fă tu 
ceva, că plăteşte fiu-tu!”) Ştiu despre acesta că a vrut să 
urmeze cursurile universitare la Drept. | s-a tolerat la început, 
dar pe urmă, fiind ovaţionat de colegi, i s-a interzis. S-a găsit 
că ar fi fost mai potrivit să vină profesorii la Palat. Dar au fost 


356 Petre Papacostea G. (1893-1969), avocat Director al Băncii de 

Credit. Secretar particular şi politic al mareşalului Al. Averescu (din 

1922). Deputat în două rânduri din partea Partidului Poporului. 

bănuiţi că cutare sau cutare îl pot influenţa pe rege şi deci 
mai bine să nu mai fie invitaţi la masă şi nici la Palat. 
Aghiotanţii aleşi de general îl supravegheau pe rege. Unul, 
col. Râmniceanu mergând până acolo încât să declare că el 
este delegatul Mareşalului, nu al regelui! De altfel şi regele 
comisese o faptă care l-a supărat profund pe general cu 
prilejul rebeliunii; influenţat de aghiotantul său, col. Tomescu, 
a plecat de la Sinaia spre Bucureşti ca să arbitreze între 
general şi legionari. Cel puţin aşa s-a zis. Aşa că succesul 
fulgurant al lui Grigore Niculescu-Buzeşti pe lângă rege şi 
regină, s-a datorat nu numai remarcabilelor sale calităţi 
intelectuale: primul la concurs la vârsta de 21 de ani, 
remarcat repede de Titulescu, rapoarte de antologie 
diplomatică trimise de la Riga, după intrarea ruşilor în Ţările 
Baltice, etc. Şi unor circumstanţe mai speciale şi de ordin mai 
personal la Palat. Influenţa sa era la început, atât de mare, 
încât regele l-a găzduit la Palat, vreo două săptămâni, 
imediat după 23 august. 


În legătură cu desfăşurarea evenimentelor spre lovitura de 
stat de la 23 august, este de reţinut un episod care mi se 
pare ilustrativ al acelor oscilări ale pendularii politice între cei 
doi poli: continuarea războiului alături de Germania sau 
continuarea lui prin răsturnarea alianţei, care caracterizau pe 
Mareşal. Înainte de 5 august 1944 cu câteva zile, acesta 
chemase la raportul său personal pe ataşatul nostru militar 
de la Ankara, col. Traian Teodorescu, care-i ceruse acest 
raport. Obiectul lui a fost informarea Conducătorului asupra 
unor importante posibilităţi de contact cu cercurile aliate de 
acolo şi care puteau deveni, după părerea sa, deosebit de 
importante pentru ieşirea noastră din război. In cadrul 
disciplinei militare, colonelul a susţinut acele informaţiuni şi 
sugestii despre care nu ştiu mai mult decât că au impresionat 
pe Mareşal, că fuseseră însuşite de d-na Veturia Goga care l-a 
sprijinit pe lângă Mareşal şi că provocaseră nemulţumirea lui 
Alexandru Cretzianu. Mareşalul nu a nesocotit informaţiile 
aduse de colonel, cu atât mai mult cu cât devenise foarte 

sceptic faţă de ultimul argument cu care Hitler mai încerca 
să-l convingă de schimbarea sorții războiului: armele noi. „De 
fiecare dată mi-a spus asta”. „Devine un basm”. Aşa că i-a 
ordonat colonelului să-l aştepte după Rastenburg. In ziua 
dinaintea plecării am crezut, după relatările prietenului Gh. 
Barbul că Antonescu se hotărâse virtual, pentru schimbare. 
Nu şi Buzeşti a crezut la fel. Înclinarea aceasta a Mareşalului 
din nou spre soluţia schimbării apropiate era dictată de 
singurul argument real care-l putea impresiona: situaţia 
frontului. 


Un alt indiciu important pentru aprecierea aceleiaşi situaţii 
militare reale a Germaniei era unul care ne privea direct! 
înfrângerea Germaniei se putea deduce, dacă ar mai fi fost 
nevoie şi din schimbarea de atitudine a conducătorilor ei cu 
privire la Arbitrajul de la Viena. Atitudine verbală încă, dar ni 
se părea că mergea din ce în ce mai repede spre realizare, 
atât de mult se accentua. Cel care a formulat-o primul a fost 
Göring, care nu iubea pe unguri. Era o atitudine cu totul nouă 
care contrasta cu atitudinea cu totul contrară celei din 
noiembrie 1940, când i s-a răspuns generalului Antonescu cu 


prilejul primei sale vizite la Berlin357 pentru aderarea la 
Pactul Tripartit, când a încercat să reamintească acest caz, că 
nu era oportun să se gândească la aşa ceva. Al doilea grad 
de escaladare l-am atins când se asculta cu atenţie câte un 
argument sau altul, principal sau secundar. lar câteodată 
vreun fruntaş antimaghiar ca Göring răspundea favorabil la 
recriminările noastre. 

În fine, încă mai sus, ne-am pomenit cu fruntaşi politici 
germani că deschideau ei discuţia, în aşa măsură încât 
conducerea ministerului a fost cuprinsă de grija ca la această 
vizită Hitler să nu ne pună în faţa propunerii făţişe de 
restituire a Transilvaniei de Nord în schimbul măririi aportului 
nostru de război. O asemenea retrocedare ar fi putut 


ca Întâlnirea |. Antonescu - A. Hitler a avut loc la Berlin (22-23 


nov. 1939). 

însemna pierderea ei după victoria Aliaților, care chiar pe 
atunci nu ne ofereau siguranţa nici măcar a retrocedârii 
totale. Aceasta în orice caz. Fie că ne-am fi prăbuşit alături de 
Hitler, fie chiar dacă am fi reluat-o în asemenea condițiuni şi 
am fi schimbat apoi de poziţie. lar după interpretarea Maniu- 
Buzeşti restituirea în total sau în parte depindea de 
momentul schimbării  neîntârziate. Şi, de asemenea, 
primisem mai multe comunicări prin care la imputarea că 
întârziam ca să câştigăm timp, făcută ambelor părţi cu care 
se trata, opoziţie şi guvern, se adăuga ameninţarea cu 
modificarea sau retragerea condiţiilor. 

De aceea, Mareşalul care pleca fără Mihai Antonescu, 
trebuia să aibă la îndemână motivări cu care să evite 
primirea unor eventuale propuneri ale lui Hitler. In acest 
scop, Buzeşti şi Barbul, în acord cu Ică, au redactat în acest 
sens diverse răspunsuri pentru diferite ipoteze pe care le-au 
încredinţat pe toate colonelului Radu Davidescu, care urma 
să-l însoţească. Dar chestiunea retrocedării nu s-a pus. 

Antonescu a revenit zdruncinat de la Hitler. Puternic 
zdruncinat. Era prima oară că-l revedea după atentat. „Am 
stat de vorbă cu un nebun” a fost prima ieşire când l-a văzut 
pe lcă, care a spus-o lui Barbul şi lui Davidescu. A fost 
impresionat de relatarea măsurilor necruțătoare pe care le 
lua şi avea să le ia împotriva trădătorilor. De asemenea, de 
amenințările deghizate sub forma indirectă a citării Ungariei 
şi în fine de nu cel mai slab element de intimidare, faptul că 
la întoarcere avionul cu care zbura a fost purtat pe deasupra 
Varşoviei în flăcări şi distrusă, în revoluţie. | s-a spus că 
fusese o eroare de zbor, dar a rămas convins că eroarea 
constituia un avertisment. 


Desigur una este să fii impresionabil ca simplu muritor sau 
trecător de pe stradă şi alta să fii aşa când eşti cunoscut 
pentru caracterul tău dur. | se mai spunea „câinele roşu”. Dar 
nu întotdeauna era aşa. Ştiu, de la generalul Leonida, că i s-a 
întâmplat fiind instructor sau profesor la Şcoala specială de 
cavalerie de la Sibiu, să prezideze una dintre mesele cu elevi 

ofiţeri într-o zi când se discuta liber la acea masă, despre o 
temă totuşi. Şi a susţinut un punct de vedere complet greşit 
aşa încât un alt ofiţer, camarad cu el, l-a apostrofat „Nu mai 
spune prostii, că induci elevii în eroare! Uite cum e...” 
Antonescu s-a congestionat - reacţie tipică - dar nu a spus 
nimic, a acceptat lecţia atât de nepotrivită ca formă dar 
exactă. Nu a mai scos un singur cuvânt. S-a mutat la altă 
masă unde nici acolo nu a scos o vorbă. L-am întrebat pe 
generalul Leonida „Domnule general, dar când a ajuns ce a 
ajuns, nu i-a plătit aceluia ofensa?” „Vă închipuiţi că nu!” 

Într-un alt sens, dar tot în domeniul caracterului întreg, am 
văzut eu însumi o rezoluţie a Mareşalului pe o notă urâtă -a 
S.S.I.-ului. Fusese numit în post la Bratislava, un coleg şi 
prieten Gh. V. Georgescu, un element bun şi simpatic dar fiul 
unei doamne care era un fel de fac-totum în casa Richard 
Franasovici şi Serviciul Special îşi găsise să arate zel şi 
moralitate, unde nu era cazul. Mareşalul a prins foarte bine 
situaţia şi a hotărât că fiul nu poate fi răspunzător, chiar de 
eventuale greşeli, care ar putea fi ale mamei, dar nu-l 
caracterizează pe el. „Să plece în post!” 

Asemenea lucruri mici pun în valoare un caracter. Pe lângă 
cele mari. Dar au şi ele însemnătatea lor. 


Emigraţia.  Consideraţiuni. În raport cu această 
problemă a cărei necesitate n-ar fi avut nevoie să mai fie 
scoasă în evidenţă, dar a fost totuşi, un act ca acela al 
plecării în emigrație ca un protest împotriva noului curs 
pronazist al politicii oficiale maghiare, a lui Tibor Eckhadt, 
şeful micilor agrarieni, în Statele Unite, a atras atenţia şi 
concluziile respective. El a plecat din vreme, dacă nu cu 
consimţământul oficial şi public al guvernului maghiar, cu 
închiderea binevoitoare a ochilor acestuia. Actul a servit ca 
un semnal util. Veneau vremuri grele cu alte formule ale unor 
echipe fanatice care nici nu vor mai închide ochii în interesul 
ţării şi când glasuri socotite utile nu se vor mai putea ridica 
pentru apărarea intereselor acelei ţări dacă nu se luau, din 
vreme, măsuri pentru această eventualitate. 

Un număr de foşti miniştri în străinătate, legaţi de fostul 
rege, au rămas în străinătate, în general în ţările unde 


fuseseră acreditaţi ca V.V. Tillea în Anglia, Citta Davila358 şi 


Radu Irimescu??? în Statele Unite, lon Pangal şi Richard 
Franasovici în Portugalia. Dintre apropiații lui I. Maniu, câţiva 
devotați Cornel Bianu, Stefan Nenitescu, apropiat al lui N. 
Titulescu, şi N. Dianu, fost ministru la Moscova ca şi Edmond 
Ciuntu şi el apropiat de Titulescu care a fost primul acreditat 
în U.R.S.S. după reluarea raporturilor diplomatice cu acea 
ţară. Deşi a părăsit definitiv ţara după ce a fost trimis la Paris 
în delegaţia de la Conferinţa de Pace, de unde a revenit şi pe 
urmă a plecat. Desigur, toţi au putut lucra efectiv, dar cel mai 
de seamă, reprezentativ şi eficient a fost Grigore Gafencu. Nu 
mă refer decât la prima fază a emigrației după datele de 6 
sept. 1940, 7 dec. 1940, 22 iunie 1941 şi dec. 1941 adică 
datele marcante ale noului regim filogerman Antonescu. 
Edmond Ciuntu, după buclucul de la Tokio a refuzat să fie 
acreditat acolo de Antonescu ca şi Grigore Gafencu care a 
refuzat Legația de la Berna, înțelegând amândoi să-şi 
păstreze libertatea de acţiune într-o altă direcţie politică 
căreia înțelegeau să-i aparţină de atunci încolo, mai curând 
să-i revină, în interesul ţării. 

De altfel, cu intenţii asemănătoare, Mihai Antonescu 
aprobase transferul permanent al chiriilor şi altor venituri ale 
lui Richard Franasovici ca şi ajutoare separate acordate de la 
F.].S.S. (Fondul pentru Interese Speciale de Stat) - am avut o 


338 Carol (Citta) Davila (1886-1943), diplomat. Ministrul României 
la Varşovia (1927-1929) şi la New York (1929-1938). 


339 Radu Irimescu (1890-?), inginer. Pilot în timpul Primului Război 
Mondial, cu gradul de căpitan şi comandant al unei escadrile de 
aviaţie Farman. Director al Băncii Chrissoveloni - sucursala New 
York, al Uzinelor Reşiţa, precum şi director comercial la Societatea 
generală de gaz şi electricitate. Subsecretar de stat (iun. 1932-apr. 
1935), apoi şi ministru al Aerului şi Marinei (ian.1937-febr.1938). 
Trimis extraordinar şi ministru plenipotenţiar la Washington (apr. 
1938-oct. 1940). Rămâne în S.U.A., devenind cetăţean american 
(ian. 1942). 

dispoziţie de felul acesta în mână a unei sume de 4.000 de 
franci elveţieni, tot lui Franasovici. 

În faţa condiţiilor extrem de grave de pe front, Mareşalul a 
căzut de acord cu Mihai Antonescu pentru a căuta să asigure 
organizarea şi desfăşurarea în viitor a unei acţiuni de 
emigrare româneşti cât mai vastă în cazul unei ocupări a 
ţării. Nu excludeau nici ocuparea acesteia de către germani 
în convingerea lor cea mai confidențială. 

În acest scop, mai întâi nu se împiedica plecarea din ţară a 
celor care o puteau face cu mijloace proprii. Cu atât mai mult 
dacă aveau şi o oarecare suprafaţă. Aşa au putut pleca din 


vreme Pamfil Şeicaru şi Stelian Popescu34%0. 

Dar în asemenea perspectivă trebuiau bani pentru 
organizarea pe cât cu putinţă, a unei adevărate emigraţii a 
celor mai însemnați, dar fără reale mijloace de a-şi asigura 
existenţa, măcar la început. Amintirea exodului polonez era 
proaspătă. 

Preşedintele interimar al Consiliului a hotărât spre sfârşitul 
lui 1943 şi a realizat în primele luni ale lui 1944, o măsură în 
acest scop, încă nemaiîntâlnită în istoria noastră în asemenea 
proporţii. 

Nu ştiu cheltuielile Consiliului National Român de la Paris, 
pentru propagandă, în 1918. Nici nu ştiu dacă au fost 
suportate de stat sau de particulari plecaţi, cum aş crede. In 
urma aprobării unei legi speciale a Fondului pentru Interese 
Speciale de Stat (F.1.S.S.) la iniţiativa lui M. Antonescu s-a 
decis ca fondul special guvernat de această lege al 
Ministerului de Afaceri Străine, în sumă de douăzeci de 


340 Stelian Popescu (1874-1954), avocat, magistrat şi ziarist. 
Conservator-democrat (1908-1922), apoi în Partidul Naţional 
(1922-1926) şi, în final, liberal. Director (1915-1944) al cotidianului 
„Universul”. S-a pronunţat deschis pentru susţinerea războiului 
purtat de România pentru recuperarea Basarabiei şi Bucovinei de 
Nord, ocupate de U.R.S.S. (iun. 1940). Ministru al Justiţiei (1921- 
1922, 1927-1928). Implicat în „procesul ziariştilor” (mai-iun. 1945), 
este condamnat (iun. 1945), în contumacie, la detenţie pe viaţă. 
Stabilit iniţial în Elveţia, de unde, în 1948, pleacă la Madrid, unde şi 
moare. 

milioane de franci elveţieni, să fie depus la Legația noastră 
din Berna la dispoziţia absolută a ministrului de Externe 
personal, care putea dispune legal oricum de acel fond, în 
baza unei dispoziţii scrise, motivate sau nu. Suma putea fi 
oricât de mare în principiu, fără ca cel care beneficia de ea să 
poată fi urmărit sau obligat să arate cum a dispus de bani. 
Fond şi plan menit să susţină emigrația notabilităţilor politice, 
ştiinţifice şi culturale. Poate nu va fi lipsit într-o măsură, fie şi 
inconştient, în intenţia vicepremierului, dorinţa firească de a 
păstra un control în acest fel asupra acesteia. 


Guvernatorul Băncii Naţionale, Alex. Ottulescu L s-a opus 
categoric acestui plan sub aspectul său bancar, cerând 
garanţii mult mai reale. Pentru asigurarea unui control al 
cheltuielilor din acest fond s-a ventilat ideea însărcinării a trei 
personalităţi de o mare integritate morală ca fostul prim 


preşedinte al Curţii de Casaţie, Dimitrie Lupu542, profesorul 


Gh. Brătianu şi mitropolitul Ardealului Nicolae Bălan34%5 
socotit, pe atunci, tot în această categorie. Comisia plănuită 
ar fi urmat să controleze înscrisurile, în cel mai strict secret, 
cu justificarea atribuirii diverselor sume, ca un fel de comisie 
de onoare. Ca aceea constituită pentru a verifica cele 11 
milioane de lei de la ordinea publică, de la Interne, 


repartizate în ultimele ore ale guvernării, de ministrul de 


Interne, Octavian Goga lui Mihail Sadoveanu3%, Zenovie 


Păclişanu şi un al treilea al cărui nume îmi scapă. Goga 


34 


341 Alexandru Ottulescu (1881-?), avocat. Consilier juridic al 


Ministerului de Finanţe, al Ministerului Afacerilor Străine, al Băncii 
Comerciale Române, precum şi altor societăţi. 
342 Dimitrie Lupu G. (1882-1945), magistrat. Între 1905 şi 1931, a 
ocupat diverse posturi în sistemul organelor judecătoreşti din laşi, 
iar din mart. 1931, este numit preşedinte al Curţii de Casaţie şi 
Justiţie. 
343 Nicolae Bălan (1882-1955), mitropolit al Ardealului (1920- 
1955). Membru de onoare al Academiei Române (1920). Unul 
dintre marii ecumenişti ai perioadei interbelice. A apărat 
autonomia Bisericii Ortodoxe Române. 

fusese viu atacat şi a fost calomniat când s-a văzut că 
„plecase” cu fondurile, de presa liberală. 

În ultimă instanţă, în circumstanţe tragice, Mihai Antonescu 
şi Mareşalul au socotit că trebuie recurs la integritatea 
morală a omului faţă de om şi de comunitatea naţională. 
Mulţi ani de zile sistemul a mers bine corect, spre final însă a 
dat naştere la o mare decepţie personală. 

Legaţiile de la Lisabona, Stockholm, Berna (unde era 
depozitat fondul la Union des Banques Suisses) şi Ankara, 
aveau fiecare dintre ele, dacă nu mă înşel, câte o sumă între 
200.000 de franci elveţieni şi 800.000 de mii, din ordinul lui 
M. Antonescu şi la dispoziţia şefului Legaţiei. 

Fondul fiind constituit la Berna, ministrul de Externe mi-a 
cerut în vreo trei rânduri să organizez câte un curier special 
care să aducă în ţară de două ori câte 1. 500.000 franci 
elveţieni şi odată 200.000. Cred că la aducerea acestei din 
urmă sume s-a născut un incident viu şi plin de haz între 
ministru şi curier, consulul Alex. Botez, de la Personal, care 
după ce a înmânat suma lui M. Antonescu, l-a rugat 
respectuos să-i dea pe loc confirmarea în scris a primirii 
banilor. Cum acesta era prea ocupat, i-a răspuns că-i va 
trimite ceva mai târziu chiar la birou, confirmarea cerută. 
Botez tot respectuos, nu s-a clintit din loc şi l-a rugat tot aşa 
de respectuos să i-o dea atunci chiar. M. Antonescu a început 
să se enerveze şi celălalt să continue cu cererea până s-a 
ajuns la situaţia comică să se amenințe cu voce tare „Am să 
te sancţionez!” şi celălalt: „Nu pot crede, domnule ministru, 
că aţi putea ajunge să faceţi aşa ceva! Nu pot fi învinuit în 
nici un fel de vreo călcare a legii! Dv. sunteţi şi jurist şi ştiţi 
că eu rămân răspunzător dacă n-am dovada la mine şi banii 
rămân la dv. Dv. sunteţi un om atât de mare încât puteţi 
cădea victima unui atentat sau puteţi muri ca orice om pe 
neaşteptate. Ce mă fac eu în cazul acesta?” 


344 Mihail Sadoveanu (1880-1961), scriitor. Membru al Academiei 
Române (1921). Vicepreşedinte al Prezidiului Marii Adunări 
Naţionale (1947-1961). Opera sa, care însumează peste 100 de 
titluri, este o gigantică frescă epică a poporului român, înţeleasă în 
permanenţele ei spirituale. 

În aceeaşi ordine de idei, a apărării intereselor româneşti 
din străinătate, s-a înscris şi atribuirea de către Constantin 
Vişoianu către Alexandru Cretzianu a sumei de şase milioane 
franci elveţieni dintre cele douăsprezece rămase la Berna. 

Denunţul lui R. Franasovici şi confirmarea către acesta care 
funcţiona atunci ca ministru la Berna al guvernului Groza a 
existenţei unui depozit de trei milioane - trei fiind asupra lui 
Cretzianu - confirmare care încălca secretul financiar - au 
dus la presiuni asupra lui Constantin Vişoianu care puteau 
deveni alarmante şi puteau depăşi mai târziu cadrul legal, la 
care s-a mărginit judecătorul de instrucţie când i-a luat prima 
declaraţie fostului ministru de Externe. Declaraţie cerută de 
la Paris de ministrul de Justiţie Lucrețiu Pătrăşcanu să fie 
conformă cu legea. Aceste implicaţii ale actului făcut ne-au 
determinat să căutăm să asigurăm plecarea din ţară a 
acestuia şi până atunci o serie de vânători şi o mutare din 
apartamentul său în cel al unui prieten au constituit uşoare 
măsuri de prevedere. 

În legătură cu această menire a emigraţiunii româneşti, noi 
toţi ne-am inspirat de la marea pildă a emigrației din secolul 
trecut, care a contribuit atât de mult la renaşterea 
românească. 

Nu este lipsit de interes răspunsul, dacă a fost întrebare, 


sau sfatul dat de fostul rege, fiului său Mihai34%5, despre 
scoaterea unor fonduri însemnate din ţară; i-a afirmat că pot 
veni vremuri grele când politica nu se va mai face în România 
ci în străinătate. Răspunsul poate fi luat în seamă pentru un 
timp şi s-ar putea trece peste unele oprelişti morale. Dar mă 
întreb, fără ironie, dacă era valabil chiar din vara anului 1934, 
când am aflat, fiind la Paris, cu părinţii mei, de la un prieten 
al lor, Pascal Toncescu care ne poftise la prânz şi ne povestea 


345 Mihai I (n. 1921), rege al României (1927-1930, sub regență, şi 
1930-1947). Fiul lui Carol Il şi al reginei Elena. Căsătorit (ian. 1948) 
cu Anna de Bourbon-Parma, prinţesă de Danemarca. A participat la 
pregătirea politico-diplomatică şi la înfăptuirea loviturii de stat de 
la 23 aug. 1944. A încercat să se opună comunizării şi sovietizării 
României, fapt pentru care a fost silit de comunişti să abdice la 30 
dec. 1947. 

indignat conversaţia pe care o avusese cu câteva zile mai 


înainte cu fostul premier Andre Tardieu346 pe care-l poftise 
tot la un prânz. Resimt şi acum necazul provocat de atare 
„calomnii” pe fondul meu destul de onest potentat de respect 
faţă de Rege şi de „carlismul” meu atât de naiv. Dar am fost 
zdruncinat, totuşi, pentru că îl admiram pe Tardieu şi purtam 
o reală simpatie gazdei noastre care era şi un om interesant. 
Poate că era valabil acest punct de vedere special al regelui 
Carol Il pentru că Hitler venise de curând la putere şi avusese 


loc chiar în vara aceea asasinarea cancelarului Dollfuss3%7 în 
încercarea de puci nazist (1934) iar, în Italia de Nord, la 
Postumia fiind noi trei, am văzut acolo concentrările masive 
de trupe italiene, menite să fie văzute, când au apărut 
deodată - noi eram la han - coloane de camioane încărcate 
cu foarte tineri soldaţi cărora nu le lipsea frumuseţea, 
cântecul şi veselia. Dar fonduri mari au fost desigur scoase 
mai din vreme ca să ştie deja, atunci, Andre Tardieu. 


O personalitate proeminentă printre ziariştii noştri cei 
talentaţi şi lipsiţi de scrupule, care ar fi fost contactată de 
agenţi ai U.R.S.S. în acele vremi, au fost directorul ziarului 
„Curentul”, care mi-a afirmat acest lucru el însuşi, cu prilejul 
unei încrucişări a drumurilor noastre în Iberia, la Barcelona, în 
decembrie 1943, în circumstanţe cu un puternic caracter 
anecdotic. 

Făceam acolo o escală de vreo zi, două şi fusesem primit la 
aeroport, pe malul mării azurii, la poalele munţilor Pirinei, pe 
o zi însorită cum se cuvine unui peisaj mediteranean, de 
colegul Ciontescu, care sosise şi el la Barcelona în dimineaţa 
aceleiaşi zile, fiind numit în post acolo, la Consulatul general 


6 Andre Tardieu (1876-1945), om politic francez. Colaborator 
apropiat al lui Georges Clemenceau. Preşedinte al Consiliului de 
Miniştri (1929-1930, 1932). 

347 Engelbert Dollfuss (1892-1934), om politic austriac. Cancelar 
(1932-1934). Opunându-se Anschluss-ului, a fost asasinat de 
naziştii austrieci. 

nou înfiinţat, pe unde guvernul român căuta să-şi mai 
deschidă o fereastră pe o Mediterană ceva mai liberă. 
Această aerisire nu era deosebit de plăcută guvernului 
spaniol care, din cauza separatismului catalan nu dorea să 


aibă consulate generale cu miniştri plenipotenţiari în fruntea 


lor, cum era noul consul general Manole Krupenski3%5, 


transferat de la Ankara şi cu personal diplomatic, cum era 
secretarul Ciontescu, colegul meu. 

După primele cuvinte schimbate jovial, ne cunoşteam de 
mult, ziua şi locurile erau frumoase, Ciontescu mă roagă să 
nu mă supăr dar datorită faptului că nu se descurca uşor nici 
el acolo, că nu avea destui bani schimbaţi şi că numai un 
ceas mai era până la sosirea avionului de la Madrid, ar dori să 
aşteptăm această sosire, care-l aducea pe Pamfil Şeicaru 
care-şi pregătea de pe atunci rosturile în Iberia. Cu sprijinul 
lui Mihai Antonescu, condus de patrioticul sentiment de a 
asigura securitatea cât mai multor oameni de valoare, în 
măsură să servească şi interesele permanente româneşti. 

l-am răspuns că nu aveam nimic împotrivă pentru că 
aveam prilejul de a mai sta de vorbă împreună. „Dar te rog, 
când vine Şeicaru, să mă prezinţi”. „Cum? Nu-l cunoşti pe 
Şeicaru?!” „Prea puţin. Nu ştiu dacă îşi mai aminteşte”. De 
fapt, lucrul mă cam deranja pentru că, în afară că îl cunoştea 
bine pe tatăl meu, căruia nu de mult îi dăruise Memoriile 


cardinalului de Retz34%9, şi în afară că-l cunoşteam şi eu 
destul de bine pentru că de mai multe ori îl introdusesem la 
vicepreşedinte şi de altele ne întâlnisem în salonaşul de 
aşteptare a audienţelor la acelaşi - toate acestea în legătură 
cu apariţia articolelor sale „cenzurate” dar reproduse la 
aparat cu autorizaţia lui M. Antonescu, articole în ipostază 
antigermană - mă cunoştea el şi mai bine de curând, datorită 


348 Emmanuel Krupenski (1893-?), diplomat. Secretar, iar din 

1939, consilier de legaţie; consul general la Consulatul României 

din Barcelona. 

349 jean François, Paul de GONDI, cardinal de Retz (1613-1679), 

om politic şi scriitor francez. Adversar al lui Mazarini. Rol important 

în timpul Frondei. Autor a unor valoroase memorii, scrise în exil. 

unei scrisori a ginerelui său dl. Marius Cişmigiu, în care 
scrisoare aceasta mă taxa de „banditul Camil Demetrescu”. 
Un coleg, pe care-l rugasem să facă cenzura scrisorilor în 
locul meu, prea ocupat atunci sau fără chef, mi-a arătat noua 
mea calificare. Mi-a revenit cheful pentru că eram pentru 
prima oară caracterizat astfel, iar caracterizarea, periferică, 
fusese de natură să mă înveselească. E inutil cred, să spun, 
că n-am cenzurat scrisoarea. Dar la Barcelona mi-am adus 
aminte de ea şi nu voiam să fiu expus unei mojicii eventuale, 
dacă Şeicaru mi-ar fi răspuns la salutul meu, cu mai mult sau 
mai puţin blând, „nu vă cunosc”. Supărarea lui Cişmigiu am 
provocat-o în felul următor: în prealabil trebuie să spun că 
Legația de la Lisabona lucra cu spor, lucra foarte bine, 
îndeplinindu-şi misiunea în întregul ei. O parte a acestui 
întreg o constituia rolul de fereastră, deja amintit relativ la 
legaţiile din ţările neutre. Una din condiţiile acestei activităţi 
eficiente era, pe lângă deosebita capacitate a membrilor ei, 
buna lor înţelegere, care exista dar risca să fie compromisă şi 
încă mai rău, risca să fie descompusă chiar această 
colaborare prin intrigile făcute pe lângă Antoneşti de 
informatorii din oficiu care denunţau de pildă pe Brutus Coste 
că-i critica şi că ambasadorul Cădere se făcea că nu bagă de 
seamă. lar noi ne feream cu stăruinţă ca aceste legaţii 
eficiente să fie descompletate prin rechemări produse de 
intrigi. S-a întâmplat însă ca Marius Cişmigiu, care voia şi el 
să-şi facă politica, dar capacităţile lui nu mi se păreau 
susţinute de altceva, cel puţin pe atunci, decât de ginerie, a 
venit la mine atunci când eram pe punctul de a închide 
curierul pentru Bucureşti şi mi-a dat o scrisoare închisă 
pentru şeful nostru. Închisă putea eventual şi din cauza acelei 
note de periferie din educaţia sa, dar nu purta nici viza 
necesară pentru expedierea prin curier a şefului Legaţiei. Am 
înţeles despre ce putea fi vorba şi l-am rugat, după ce m-am 
uitat după viză, să o obţină cât de repede de la Victor Cădere. 
Surprins mi-a spus: „Bine, dar dv. aveţi dreptul de viză a 
scrisorilor particulare trimise prin curier şi această scrisoare 
este adresată domnului vicepreşedinte!” - M-am abținut cu 
greu să nu-i spun „Tocmai” şi i-am răspuns didactic: 

„Desigur, am viza, dar o am la minister, nu în străinătate 
unde o are şeful misiunii, iar această dispoziţie a dat-o chiar 
dl. vicepreşedinte cu o aplicare fără excepţie”. Desigur că 
dacă voiam să închid ochii aş fi putut-o face. 

Şeicaru a fost vizibil foarte amabil cu mine şi a protestat 
când i-am fost prezentat spunând că mă cunoştea foarte 
bine. Tocmai ce ştiam şi eu. Dar m-am liniştit. Ne-a poftit pe 
toţi la masă pentru seară, inclusiv pe Krupenski. Cina a fost 
remarcabil de bună, la un han local, cunoscut, cu caracter 
folcloric, foarte la modă (recomandările portarului de la Ritz), 
unde ne-a oferit şi icre negre. Ca să fiu şi eu, dacă nu 
periferic de tot, măcar puţin mic-burghez, m-am întrebat 
atunci, în mine însumi dacă le-a comandat sau dacă a circulat 
cu ele. Acolo erau formidabil de scumpe, dar şi a circula cu 
cantităţi de icre cu el într-o asemenea călătorie de lungă 
durată era atât de incomod şi greu, încât am optat pentru 
comandă. In timpul mesei şi pe urmă, am format obiectul 
principal al atenţiei marelui ziarist, care nu aşteptase cina, ca 
să mă invite înainte de plecare spre local, în biroul hotelului, 
unde fiind singur, a şi pornit atacul: „Ce aveţi toţi împotriva 
lui Marius?” Nu prea surprins de fondul întrebării, am fost 
surprins de caracterul apropiat al ei. Am protestat, natural, şi 
de altfel aşa şi era, nu aveam sau n-am fi avut nimic 
împotriva lui, că-l ştiam simpatic, că poate nu avea încă o 
suficientă experienţă etc. etc. Ştiam şi priveam cu înţelegere 
mişcată de afecțiunea lui Seicaru pentru fiica sa, care era o 
afecţiune mărită de remuşcările părintelui de a-şi fi rănit fata 
la gât, în timpul unei vânători, din greşeală, iar cele câteva 
alice care au atins-o într-o zonă delicată, au lăsat-o marcată 
definitiv de o gâjâială. „Bine. Dar nici Brutus nu-l prea 
simpatizează”. „Sunt convins că nu este aşa. Brutus este un 
om amical. Trebuie să fie vorba de stângăcii, fireşti poate, 
care au dat creştere la neînţelegeri” o dădeam eu cu 
eufemismele mele cele mai caracteristice şi cu explicaţii pline 
de întelegere şi mă refeream mereu la acel „noi” despre care 
nici eu nu mai ştiam pe cine cuprindea: eu, Brutus, grupul 
nostru, Cădere, ba şi vicepremierul care nu-i luase partea lui 
Cişmigiu, punându-mă la punct pentru banditismul meu. In 

fine, Seicaru şi-a precizat atacul, ca un bun ziarist direct şi pe 
neaşteptate asupra lui Cădere, ştiind că o bună campanie de 
presă nu se poate concentra împotriva prea multora deodată 
pentru a fixa atenţia opiniei publice. Cu atât mai mult cu cât 
cred că avea intenţia să rămână, cel puţin, în acea seară în 
bune raporturi cu „noi”. Brusc l-a atacat pe Cădere cu o 
ploaie, mai bine zis, un şir de invective, pentru oportunismul 
său politic aparent deseori în cariera sa. De la paşaportul 
acordat d-nei Elena Lupescu sub numele d-nei Manoilescu - 
acesta o însoțea,  aducând-o în ţară, împotriva 
angajamentului fostului rege faţă de Maniu, la ralierea la lon 
Antonescu, mijlocită, spunea Şeicaru, de soacră-sa, d-na 
Greceanu, activă membră fruntaşă a Societăţii de Patronaj - 
pentru că am ajuns aici, trebuie să spun că fiind odată invitat 
la prânz de această d-na, m-a condus prin căminul de 
studente a cărui directoare era, pe str. general Manu, şi că nu 
cred să fi văzut vreun alt cămin sau instituţie mai bine şi 
curat ţinută. Şi ce bogăţie de amănunte asupra asociaţiei 
Greceanu-Cădere?! Cum şi-a schimbat Stamboală numele în 
Greceanu - ca şi cum Şeicaru nu-l schimbase pe al său 
Popescu. Câte amănunte descriptive ale deosebitei virilităţi a 
lui Stamboală! Până n-am mai putut şi ca orice timid, am 
reacţionat categoric şi eu şi i-am spus de-a dreptul, „Dar bine 
d-le Şeicaru, ce importanţă au toate acestea (astea de fapt i- 
am spus). Ce avem noi, eu adică, cu Stamboală şi ale lui?!” A 
început să râdă împreună cu mine şi am plecat la masă. 
Acolo, relativ repede iar m-a interpelat: „Ştii dumneata, 
domnule Demetrescu, că eu pot distruge pe cineva când 
vreau?” Displăcându-mi şi fondul afirmației şi nedorind să par 
nici nu eram, intimidat i-am răspuns cât citeam de pe vremea 
când aveam patrusprezece ani şi că n-am păstrat impresia 
din campaniile sale de moralizare (nu m-am referit, 
mărturisesc, nici la etajul lui lorga, dar nici la nimic prea 
precis şi supărător), decât că i-am amintit de campania 
împotriva stareţului de la Neamţ care a fost ales Patriarh, 
împotriva campaniei sale, „iar în campania dvs. în procesul 
Leonida-Găetan...”. Intuind pe loc că ştiam şi de la tata că în 
acel caz, rolul urât în cea mai mare parte nu era al lui 

Găetan, care, fără a fi interesat material, a acoperit cu riscul 
unei condamnări la opt ani de muncă silnică, pe o femeie 
bătrână şi rea, intuind deci că ştiam că, în urma campaniei 
sale virulente, juraţii au fost impresionați şi l-au condamnat 
pe Găetan care nu s-a apărat esenţial, cum ar fi putut s-o 
facă, mi-a spus „în afacerea Leonida-Găetan, m-am înşelat. 
Nu ar fi trebuit să duc campania împotriva lui, ci a ei”. Nu mi- 
a răspuns nimic în chestia eşecului său în episodul 
Patriarhului Nicodim, o figură mare totuşi a ţării. 


A schimbat subiectele de conversaţie, dar a continuat să 
vorbească despre sine, trecând la protestele Legaţiei 
germane împotriva campaniei sale care lovea în interesele 
germane. Articolele sale erau pe rând cenzurate şi circulau 
pe sub mână. La sprijinul pe care-l găsea la dl. 
vicepreşedinte. Şeicaru se pregătea atunci, cum am mai 
pomenit, să se strămute în Iberia. Cu acest sprijin a obţinut 
un vagon şi şi-a putut transporta aproape tot ce a vrut, iar 
Mihai Antonescu era prea preocupat să asigure în străinătate 
propaganda pentru ţară ca să-i facă dificultăţi. În viziunea 
acestor discuţii, directorul „Curentului”, arătându-mi cu mâna 
la o anumită înălţime de masă: „Ştii, d-le Demetrescu că eu 
am la Legația germană un dosar mai mare decât dl luliu 
Maniu?!” Tot în focul discuţiei, am găsit afirmaţia prea de tot 
şi i-am răspuns, răcindu-mă „Domnul Maniu nici nu are 
nevoie să aibă un dosar la Legația germană”! Era evident că 
Maniu cu trecutul şi prezentul lui nu avea de fel nevoie de un 
dosar care să-l impună şi cu atât mai mult să-l albească de 
partea cealaltă. Totuşi, nu pot să nu recunosc că Pamfil 
Şeicaru a fost mai politicos cu mine decât am fost eu cu el. 
Pentru că a tăcut când i-am spus asta. Dar chiar că era prea 
de tot. Nu eram obişnuit cu asemenea discuţii. A protestat 
însă vehement când spunându-mi, în drumul spre hotel Ritz, 
la înapoiere, împreună cu ceilalţi care dacă vor fi scos câteva 
cuvinte în totul, în timpul acesta, „ştii, dta d-le Demetrescu 
că mie chiar şi ruşii mi-au făcut propuneri în cursul anului 
acesta” - „Şi nu le-aţi primit!” am fost eu prea repede 

insolent, pentru că în fond fusesem invitatul lui la o masă 
interesantă luată în hotel. N-aveam decât să nu accept. S-a 
oprit brusc pe drum, indignat: „Dta vorbeşti serios?” A trebuit 
să salvez situaţia şi cum nu o puteam face dând înapoi, i-am 
răspuns: „Desigur, sunt convins că sunt necesare tratative cu 
ei.” Era, de altfel, adevărat în general, dar nu cu Șeicaru. 
„Sunt convins că asemenea contacte sunt necesare şi n-aş 
putea glumi în această materie şi cred că dv. aţi putea fi un 
partener potrivit pentru aşa ceva” - „D-le Demetrescu să ştii 
un lucru despre mine că eu nu fac un singur lucru - a apăsat 
mult pe această frază - eu sunt român şi-mi iubesc ţara. 
Împotriva ei nu mă ridic. Şi cu ruşii nu merg!” Nu-mi amintesc 
dacă a completat „cu nici un preţ” dar tonul spunea aşa. Nu 
pot afirma că nu m-a impresionat atunci. Mi-am adus aminte 
pe loc că vorbeam cu un cavaler al ordinului Mihai Viteazul 
acordat conform prescripţiilor iniţiale la crearea ordinului, ca 
ofiţer inferior pe front, pentru vitejie puţin obişnuită. 

Târziu, după zeci de ani, în libertate, am avut prilejul să 
citesc numai una din cărţile pe care le-a scris în emigrație, 
unde după cele câte mi s-au spus găsesc că n-a avut un rol 
frumos, dar nu mă pot pronunţa definitiv după lucruri auzite. 
Am citit cartea despre primul nostru război mondial care a 
dus la România Mare. Am găsit în unele capitole, bine făcute, 
amintiri şi concluzii frumoase ale unor lucruri pe care le-a 
trăit. Scrise la adânci bătrâneţi, în unele capitole i-am 
reîntâlnit vioiciunea şi puterea penei şi pe cea a 
sentimentului naţional. Poate că nu voi citi cartea care m-ar 
indigna. 

Omul era nu prea înalt, masiv, construit otova, cu trăsături 
greoaie orientale cât se poate de brun în totul pentru că 
umbla şi se ţinea înfipt în haine negre şi în pantofi negri, de 
lac. 


Cu toată redusa influenţă politică internă, din cauza celei 
externe însă, în raport direct cu victoriile ruseşti în şir 
continuu, partidul comunist a fost inclus în Blocul Democratic, 
în urma cererii delegaților noştri de la Cairo. Blocul 


373 


Democratic (colaborarea din ce în ce mai strânsă Maniu- 
Brătianu) a luat fiinţă, practic, de la instituirea dictaturii 
regelui Carol Il. Acţiunea Blocului, menită să reziste acelei 
dictaturi s-a văzut întărită în acţiunea ei democratică şi în 
combaterea politicii acelui rege, de raliere la Germania, după 
prăbuşirea fulgerătoare a frontului francez. Combaterea 
revizionismului şi a rezultatelor acestuia catastrofale pentru 
ţară, în vara anului 1940 a întărit acţiunea de politică externă 
a Blocului, acţiune constituind, de altfel, şi faţeta principală a 
activităţii lui prodemocratice. Politica tradiţională a României, 
nerecunoaşterea de către puterile anglo-saxone, prin 
guvernele lor, a acţiunilor violente germano-ruse de 
modificare a hărţii europene, exprimată public oficial în 
parlamentul britanic de Anthony Eden350 ca şi de rezultatele 
şi ele publice, ale Conferinţei de la Dumbarton Oaks, 
Declaraţia Atlanticului, au îndemnat pe şefii acestui bloc să 
acţioneze cu toate riscurile, care erau mari, pentru apărarea 
şi pentru revendicarea provinciilor pierdute şi pentru 
revendicarea libertăţii pierdute în acelaşi timp. Fără a se 
dezminţi, ei nu au renunţat la atitudinea lor nici în regimul de 
exterminare lentă, crud, impus de străini şi de oamenii lor, 
până au murit în celulele lor din închisoare. Sfârşit provocat şi 
de abandonarea efectivă a Europei de Est Uniunii Sovietice, 
combătută principial şi susţinută efectiv. Desigur principiile 
şi-au păstrat frumuseţea lor publică. 

Astfel în condiţii exterioare imperative, sugestia de 
adaptare şi de prevenire de la Cairo s-a încorporat la 
Bucureşti în Blocul Naţional Democratic, constituit oficial la 
începutul verii (iunie 1944). În condiţii interne agravate, este 
paradoxal să notez că sub Antonescu interzicerea activităţii 
politice a conducătorilor partidelor democratice a fost mult 
mai puţin aspră decât sub sfârşitul domniei lui Carol I. 
Înțelegerea Maniu-Dinu Brătianu a fost adâncă şi a ajuns la 
situaţia de a se putea reprezenta unul pe celălalt, atunci când 


230 Anthony Eden (1897-1977), om politic conservator britanic. 
Ministru, de mai multe ori, al Afacerilor Externe (din 1935); prim- 
ministru (1955-1957). 

circumstanţele erau periculoase sau împiedicau exprimarea 
fiecăruia. O formulă hazlie a lui Dinu Brătianu rezumă situaţia 
pe care am arâătat-o mai sus: mă duceam deseori la acest 
respectabil, venerabil bătrân om politic român, la propriu şi la 
figurat un adevărat cadru scoborât din manualele de istorie şi 
nu puţin era măgulit tânărul de atunci şi nici bătrânul de azi 
nu a uitat amintirea aceasta - pentru a-i arăta documente, 
memorii şi scrisori; uneori îi duceam şi cărţi ca „Procesul de 
la Nurnberg” de Raymond Cartier, documente adresate 
fruntaşilor emigrației româneşti: Gafencu, Cretzianu şi mai 
târziu Buzeşti sau adresate misiunilor anglo-saxone privind 
încălcările armistiţiului comise de guvernul Groza la dispoziţia 
ruşilor. Redactorii acestor hârtii erau Buzeşti şi câteodată la 
plecarea acestuia, Pogoneanu. Pe urmă el l-a înlocuit. In 
rezumat, îi prezentam să ia cunoştinţă şi să-şi însuşească prin 
semnare hârtii ultraconfidenţiale, în general deja semnate de 
Maniu care însă îmi recomanda insistent: „Să nu presaţi pe 
domnul Dinu Brătianu, dacă domnia sa ar avea unele rezerve. 
Vă rog atunci să reveniţi sau să-mi spuneţi dacă domnul Dinu 
Brătianu doreşte să mai discute cu mine”. Cu un asemenea 
prilej, întrebându-l pe şeful partidului liberal dacă nu are 
cumva atare rezerve - niciodată nu a amânat măcar vreo 
semnătură - dânsul mi-a răspuns: „Să ştii, d-le Demetrescu, 
colaborarea dintre domnul Maniu şi mine este deja veche şi a 
ajuns să semene cu o căsnicie care, ca să meargă bine, 
trebuie condusă de bărbat. Şi între noi este cam ca într-o 
căsnicie. O căsnicie politică în care domnul Maniu este 
bărbatul”. 

Amuzat de comparaţie, am râs cu poftă împreună cu Dinu 
Brătianu. Acesta era un om bogat, care trăia potrivit cu 
situaţia, averea şi rangul său, plăcut ca orice om seducător, 
bun la suflet şi natural politicos. Amintirile mele despre ele 
sunt înconjurate şi de o notă agreabilă interumană. Valetul 
său era de casă mare şi omul Securităţii, spre deosebire de 
cel al lui Barbu Ştirbey care a fost un credincios. 

Maniu era un om serios, protocolar, păstrând distanţele, 
toate provenind, cred eu, mai mult din educaţie decât din 
fire. Deşi o a doua natură desigur că trebuie să se 

potrivească şi cu firea spre a putea deveni caracteristică. 
Toate acestea, pe un fond ascetic, produseseră un tot care 
impunea de la prima vedere. El era sărac, avea pe str. 
Sfinţilor un mic apartament de trei camere pe care până la 
urmă l-a dat unei nepoate măritate, care nu avea casă iar el 
era găzduit de devotați prieteni: Aurel Leucuţia, d-rul Jovin şi- 
mi vine greu să o spun, de Vasile Serdici. Modest, Maniu nu 
avea pretenţii dar Serdici a întrecut măsura fiind avar, 
ţinându-l în frig, lemnele fiind mai mult simbolice. Partidul a 
colectat o sumă de bani ca să-i ofere un automobil şi un 
costum de haine nou. Dar şi cel vechi, uzat, dar păstrat cu 
grijă poate şi cu puţină cochetărie, nu se mai vedea. Nu 
puteai să-l vezi decât pe Maniu. Ar părea aprecierea mea 
despre Serdici ca prea vindicativă. S-ar putea să fie dacă ar fi 
numai o problemă de lemne. Şi încă. Este adevărat că omul a 
căzut. Este singurul dintre noi care a izbutit să fugă de la 
Interne, din biroul de anchetă, folosind faptul că sentinela 
care-l păzea în birou a adormit. Pe loc a fugit, încuind uşa, 
dar nenorocul său a făcut să se întâlnească, după ce a întors 
colţul pe Regală, nas în nas cu cei care-l arestaseră. Prins din 
nou, a fost bătut neomeneşte - nu înţeleg decât să folosesc 
un termen consacrat, nu pot considera că o bătaie ar putea fi 
vreodată omenească, în afară de cea pentru educaţia 
copiilor, când ar fi cazul - şi i s-au aprobat băuturi alcoolice, 
pentru care avea o slăbiciune. A decăzut foarte repede până 
la a-şi denunta fiica, care avea ascunse o parte din hârtiile lui 
Maniu. Atât fiica cât şi mama ei, d-na Serdici, sau comportat 
fără reproş, şi pentru dânsele aş fi închis ochii la toate câte 
cele, dar în plin proces, după ce s-a scuturat cu putere şi urât 
de colaborarea sa cu Maniu, denunţându-l cu amănuntul, a 
comis un gest pe care nu-l pot nici trece cu vederea în 
amintire şi nici scuza ca pe celelalte slăbiciuni. S-a adresat 
tribunalului militar spunând ceva ce nu fusese în cercetări: 
„lar pe dl. Maniu să vă spun eu cine este şi cum poate să nu 
spună adevărul. Când am fost împreună la ministrul Angliei şi 
i-a pus problema unei acţiuni de răsturnare violentă (sau alta) 
eu am tălmăcit întrevederea. După câteva zile, i-am reamintit 
domnului Maniu ce discutase cu ministrul şi mi-a răspuns, 

privindu-mă fix „D-apoi, dragule, aşa ceva nu am discutat cu 
ministrul...” Această denunţare a fost cu totul gratuită şi 
gestul rămâne odios; fie că Maniu intuia, era totuşi un om 
bătrân, fie că voia să-l lase să înţeleagă pe Serdici că lucrul 
trebuia uitat, în ceea ce mă priveşte cred că uitase. Tot la 
proces, llie Lazăr şi cu mine l-am auzit pe fiul său, admis să-l 
apere, lucru care grăieşte de la sine, acesta i-a spus 


avocatului principal „Ocupă-te de tata, pe ceilalţi dă-i în 


SSE 


„„„Şi mă întreb, dacă nu a intuit, fără a preciza poate, ceea 
ce a realizat Tito, şi ceea ce el Pătrăşcanu nu ar fi putut 
realiza în nici un caz atunci. Un tânăr şi talentat scriitor a 
formulat drept „complexul lui Decebal” jertfa acestuia 
permanentizată pe aceste locuri care o impun mereu de-a 
lungul vremurilor. Şi deduce că este o componentă a lor. 
Adaug, de altfel, pentru cei care condamnă uşor jertfele, în 
cazul de faţă Pătrăşcanu: „Aş dragă ...dar n-avea nici o şansă, 
e evident”. Aşa este, dar nici Decebal nu a avut şi cred că o 
fărâmă de donquixottism poate că încă leagă mai mulţi 
oameni decât credem, de cavalerul nebun. 


După reîntoarcerea la Bucureşti, de la Bolintinul din Vale, 
vreo două zile, 28, 29, poate, Consiliul de Miniştri a funcţionat 
în camera de tezaur, camera blindată a Băncii Naţionale a 
României, din cauza bombardamentelor germane care, cu o 
intensitate scăzută, au mai continuat. La această camera 
blindată ducea o scară de câteva trepte, pe care Barbul şi cu 
mine nopţile dormeam în capul oaselor. In această cameră de 
consiliu s-a hotărât componenţa delegaţiei la armistițiu 
despre care am vorbit deja. 

În afară de forfota şi de starea de tensiune, grabă, nelinişte 
a tuturor, ca fond de decor, îmi aduc aminte de expedierea 
pe care am asigurat-o acolo pe scări chiar, unii urcând alţii 


291 Lipsă pagina din manuscrisul olograf. 

scoborând şi nimeni neauzind nimic din ce-mi recomanda 
Buzeşti ca să-l expediez: „Acum, mă auzi, acum, pe dl. 
profesor Eck. Dsa este belgian, profesor universitar de istorie 
bizantină şi trebuie să plece fără o clipă de întârziere”. lar 
Eck se uita fix, avea, de altfel, o privire pătrunzătoare şi 
ochelari metalici galbeni şi parcă îl ardeau tălpile. Mi-am adus 
aminte din notele serviciului secret că era un agent englez 
sau că era bănuit. Fapt este că i-am făcut formele într-o 
grabă încununată de succes şi am scăpat de dl. profesor Eck 
peste care bineînţeles că mi-am dat seama că nu trebuia să-l 
găsească ruşii. Dar în asemenea condiţii ca acelea mi-a 
trebuit bătaie de cap nu altceva, ca să organizez asemenea 
plecare. 

Tot acolo am aflat de două episoade din zilele unirii 
Transilvaniei. Eram cu Barbul pe trepte, se terminase consiliul 
şi cobora încet, cu precauţiune, bătrânul Maniu, care avea un 
genunchi slăbit de când îl răsturnase suflul unei bombe la 
Palat la 24 august. Acele trepte, pe lângă cameră de dormit, 
erau ziua loc obligatoriu de trecere pentru toţi dar şi cameră 
de secretariat şi chiar de ceva conversaţie. Aşa că se 
întâlneau toţi cu toţi şi vorbeau cam tot aşa. Când a dat cu 
ochii de colegul meu, care-i înlesnise cel puţin o întâlnire 
secretă cu lcă, s-a oprit cu acea deplină politeţă ce-l 
caracteriza, ca să primească foarte respectuosul nostru salut. 
Rareori Barbul când se înclina, consimţea să-şi plece şi ochii, 
întotdeauna examinatori. Dar Maniu s-a oprit mai multe 
minute ca să-l întrebe cu interes marcat vizibil în tot felul său 
de a-l întreba, chiar şi cu o uşoară gestică înclinată a capului: 
„D-apoi ce mai face onorata dv. mamă? Vă rog foarte mult 
să-i transmiteţi omagiile mele respectuoase!” Lucrul m-a 
surprins destul de mult ca să nu-mi arăt mirarea fată de 
prietenul meu: „Dragă, mă cam surprinde că Maniu, care nu 
prea iartă pe cei care l-au părăsit, a fost atât de insistent fată 
de părinţii tăi, care au trecut cu tot sufletul alături de Goga; 
chiar mai omagial decât de obicei!” „Dragă, a vorbit numai 
pentru mama, nu şi pentru tata. Mama şi cu tata în 1918, 
erau la Budapesta pe vremea lui Bela Kun şi mama mergea 
deghizată, cu mine de patru ani, să-i ducă de mâncare 

doamnei Clara Maniu, mama lui Maniu, care era ostatică la un 
hotel. Şi doară ştii că Maniu a fost un fiu bun!” 


Felul nostru de viaţă era dezorganizat cu totul şi din punct 
de vedere al cazării. Ministerul cel vechi era complet scos din 
uz, fiind ars şi bombardat de nemți. Vai de multe lucruri 
frumoase, cristale, oglinzi, faianţe, parchete. Cel nou era 
străbătut de două bombe americane. Era trist să rătăceşti 
printre urmele distrugerii din care poate cele mai 
impresionante erau hârtiile zburate peste tot. Era ceva de 
neconceput ca hârtiile ministerului să fie în plata Domnului 
pe jos. Am intuit că se terminase ceva definitiv. 

Până la reparare au fost rechiziţionate parţial clădirile 
U.G.I.R.-ului şi magistraţilor, iar Consiliul de Miniştri de la 
B.N.R. la Economia Naţională, de unde am văzut de pe terasă 


cum ruşii intrând în Bucureşti352 pe la 29-30, pe Calea 
Victoriei au văzut automobilele şi au intrat de le-au luat. 
Stupoare. Exclamaţii. Exclamaţiile cele mai simple „Uite că 
ne ia maşinile!” A folosit esenţial - în multe jovialitatea 


generalului Dombrovski353 şi buna lui cunoaştere a limbii 
ruse, ca să le recupereze în chiar după masa aceea. Tot 
timpul acesta a continuat în dezordine şi nebunie peste tot. 
Trupele sovietice fiind în înaintare pe mai multe direcţii, iar 
circulaţia trenurilor improvizată şi având loc în condiţii 
indescriptibile; urcatul pe fereastră nu era din ceea ce era 
mai rău ca şi scoborârea. lar la Herculane continua pentru 
colegii noştri dispersaţi strania lor vacanţă. Acolo ruşii s-au 
purtat bine. Numai soţiei consilierului Babeş i-au zvârlit 
buchetul de flori când s-a repezit cu el să sărute primul 
militar sovietic. Este adevărat că în afară de soţ, d-na nu 
avea niciun succes. Cât de mic. 


ial Unităţi de avangardă ale trupelor sovietice au intrat în 


Bucureşti pe data de 30 aug. 1944. 
353 Victor Dombrovski (1887-1968), general. Primar general al 
Capitalei. 

Cu entuziasm, cu recunoştinţă, cu speranţă au fost primite 


trupele române în Bucureşti35%, după lichidarea rezistenţei 


germane, la 29 august, cred. 

Simptomatică a fost venirea cu avionul de la 
Constantinopol a primilor corespondenţi de război anglo- 
saxoni. Ca şi plecarea lor, tot cu avionul şi tot la 
Constantinopol. Fără entuziasm, din partea noastră, dar bine 
primiţi cu oarecare satisfacţie că a venit presa saxonă. 
Invitaţi pe loc la „Mon Jardin” unde o parte din guvern stătea 
la masă de obicei, generalul Sănătescu, Grigore Niculescu- 
Buzeşti, generalul Aldea şi alţii. La aceeaşi masă, rezervată 
zilnic: Pogoneanu, lonel Styrcea şi subsemnatul, în ceea ce 
priveşte veselia vom fi fost noi veseli, dar mai moderat, dar 
noii veniţi erau numai bucurie. Am greşit spunând că venirea 
a fost simptomatică. Şi plecarea a fost mai ceva. Dacă nu pe 
loc chiar ordonată de comandamentul sovietic, dar imediată 
pentru că nu aveau viza rusă. lar nouă se poate ghici cum ne- 
a venit prezentarea reală a raporturilor de forţă. Halal 
independenţă. Lucrul se petrecuse înainte de semnarea 
armistiţiului şi poate înainte chiar de intrarea ruşilor în 
Bucureşti. Nu am îndrăznit să pricepem pe de-a'ntregul. 


La 28 august a venit la Consiliul de Miniştri, ministrul 
Suediei, Reuterswärd, să protesteze împotriva încălcării 
dreptului internaţional de către un grup comunist de tip 
„Apărarea Patriotică”, care năvălise în Legația germană, 
desigur fără autorizaţie, şi provocase sinuciderea lui von 
Killinger. Ministrul Suediei reprezenta interesele Germaniei. 
Ministrul de Externe a putut uşor să-i arate că asemenea acte 
nu puteau caracteriza guvernul român, că grupul procedase 


X Ultimele rezistențe ale trupelor germane de pe teritoriul 
României, cu excepția părții de nord a Transilvaniei, sunt lichidate 
în cursul zilei de 31 aug. O parte a unităților române, care 
participaseră la luptele din nordul Capitalei, se reîntorc în oraş pe 
28 aug. 1944, cărora populaţia le-a făcut o caldă manifestare de 
simpatie, pe întreg parcursul Căii Victoriei. 

anarhic, fără a avea instrucţiuni, mânaţi de o exaltare 
partinică şi nu angaja responsabilitatea guvernului. 


Tot la 28 august am fost însărcinat de Buzeşti să plec de 
îndată la Snagov, la fosta vilă a Mareşalului, fostă a prinţului 
Nicolae, ca să ridic documentele aparţinând Ministerului de 
Externe - acolo locuiau în dispersare cei doi Antoneşti. 
Trebuia să ridic mai cu seamă o însemnată parte din Fondul 
pentru Interese de Stat, în franci elveţieni, adus din Elveţia 
prin diferiţi curieri, aşa cum am arătat. La Snagov se găseaul 
1.500.000 (un milion cinci sute de mii de franci) care trebuia 
să fie recuperat pe loc, date fiind riscurile variate. În afară de 
această sumă intactă, mai era una de acelaşi ordin de 
mărime, pe care încă nu o identificasem unde se afla. Cred că 
am fost prima expediţie pe şosea, compusă din nişte 
inspectori de la Interne şi doi sudori, care a ajuns la Snagov, 
în acele zile. In acelaşi sens ocupau toată şoseaua coloane de 
soldaţi români în echipament de război care se duceau să 
lichideze zona Ploieşti. Odată ajunşi acolo, i-am explicat 
despre ce era vorba fostului şef de cabinet Lăzărescu, care 
pe lângă ceea ce am luat, după tăierea fichet-urilor, fiind ale 
Ministerului de Externe, mi-a încredinţat cu proces-verbal un 
grup mai mare de dosare aparţinând Palatului Regal. Dosare, 
pe care după citire le-am predat domnului Mircea lonniţiu, 
secretarul particular al regelui. Amănunt redând dimensiuni 
de epocă: Din acea sumă de franci elveţieni, dată cu 
împrumut Ministerului de Finanţe, au fost plătiţi în luna aceea 
funcţionarii statului. Şi în ce mă privea am fost aspru criticat 
de dra Negulescu, o persoană deosebit de bine în totul, în 
faţa d-nelor Antonescu şi Goga, pentru felul cum m-am purtat 
cu fostul vicepreşedinte care după ce se purtase cu mine atât 
de bine - lucrul era adevărat - acum îl loveam tocmai şi în 
averea lui personală, eu omul care-i datoram foarte mult. Dar 
averea pe care o recuperam, aceea nu era personală ci a 
statului. 

Paranteză I Afirmația d-nei Domnica Negulescu era desigur 
nefondată pentru că acei bani nu erau, aşa cum s-a spus, cu 
uşurintă, averea personală a lui Mihai Antonescu. Putea 
dispune de ei cum ar fi înţeles atât timp cât era ministrul 
Afacerilor Străine. Acceptând chiar enormitatea că ar fi 
înţeles să şi-i aproprie, încă şi aşa lucrul nu s-ar fi menţinut 
după 23 august. 

Unde însă învinuirea acelei domnişoare poate atinge un 
punct dureros pentru mine, este tocmai unde nu l-a formulat 
în nici un fel. Dar îl formulez eu acum sub forma unei 
întrebări mai serioase: a fost corectă comportarea mea faţă 
de un om care mi-a arătat încredere deosebită? Desigur că 
nu. Pot adăuga însă tot atât de sigur că uraganul militar şi 
politic în care ne găseam în pragul distrugerii, şi 
consideraţiile de ordin superior faţă de fiinţa statului ca şi mai 
ales, faţă de cei care o reprezentau: Regele, Maniu, Brătianu, 
Buzeşti, generalii şi prietenii, mă absolvă, după părerea mea. 
In aceste rânduri nu mă opresc la cei care mi-ar bufni de râs 
în nas, pentru că îmi pun asemenea probleme. Ar mai putea 
continua râsul şi faţă de întrebarea următoare, la care 
răspunsul este categoric. Era oare îndreptăţită lealitatea 
Mareşalului - lealitate faţă de care Mareşalul însuşi a avut 
teribile îndoieli - fată de Hitler? Lucrul rămâne frumos dar 
neîntemeiat măcar în ipoteza formulată, ca să fie formulată, 
că Germania ar fi câştigat războiul. Nici atunci ea n-ar fi 
satisfăcut drepturile României, pentru că ar fi împins-o, cum 
se vădea încă de pe atunci, spre Răsărit, împotriva vocației 
noastre milenare, pentru că o avem din preistorie, de a 
rămâne cu orice preţ acolo unde ne găsim. Nobleţea atitudinii 
personale a Mareşalului l-a putut impresiona pe Hitler, dar nu 
ar fi deviat planurile lui. Învinuirea de trădare a Germaniei, 
adusă de vreun român, este o grosolănie intelectuală, ca să 
mă exprim eufemistic. Adusă de vreun străin, este pe lângă 
aceasta şi o dovadă a unei ostilităţi, deghizate sau nu. Nici 
anticomuniştii cei mai fermi, n-ar putea ierta lui Hitler 
păcatele şi nemăsuratele greşeli pe care le-a comis. Unde ar 
putea fi trădarea într-o lume internaţională mânată de legile 
junglei? Şi faţă de o Germanie, de un Hitler care determinase 

prăbuşirea frontierelor noastre cu o treime din ţară şi nu cu 
sute de ani înainte, ci doar cu patru! De aceea răspunsul 
generalului Sănătescu rămâne adecvat la situaţia de atunci, 
când la afirmaţia Mareşalului că şi-a dat cuvântul, i-a ripostat 
că acel cuvânt nu poate lega o ţară întreagă în orice 
condițiuni. Mihai Antonescu în dimineaţa de la Snagov în 23 
august, a strigat plenipotenţiarilor germani că Reichul nu şi-a 
putut respecta garanţia şi că România se considera dezlegată 
prin nerespectarea garanţiei. De altfel, Mareșalul se hotărâse 
să se schimbe dacă ar fi venit Gheorghe Brătianu cu 
scrisoarea partidelor. 

Şi mai pot urma şi alte întrebări. 

Una ar putea fi dacă guvernul Antonescu era legitim? 

Formal nu era, în nici un caz, cum nu era nici regele Carol, 
care în noaptea alungării, adică una înainte, propusese 
guvernul lui Gheorghe Brătianu cu restabilirea completă a 
vechii Constituţii. Antonescu succeda popular, unei dictaturi 
ajunsă nepopulară. Desigur se poate argumenta „Ce, de 
forme îţi mai arde?!” Se poate raţiona şi aşa într-o lume 
bântuită de violenţă, de crimă şi de război civil. Pentru că 
războaie civile au fost ultimele războaie mondiale. Şi dacă 
întotdeauna va lipsi în lupta anarhiei împotriva echilibrului, 
măsurii şi dreptăţii, o justificare legitimă, atunci cel puţin să 
nu se mai folosească termeni improprii care o măresc. 

Ar fi putut fi argumentat poate altminteri: mai avea 
Antonescu adeziunea populară? Este cert că nu o mai avea. 
În înşirarea întrebărilor inutile înţeleg să le epuizez pe 

cât îmi vin. Mai personală: intrat, dacă nu pe neştiute dar 
într-o măsură pe nesimţite, pentru că uneori aşa se întâmplă, 
într-o acţiune unde găseam că îmi era locul, puteam s-o 
denunţ? Desigur, puteam să mă eschivez dar ar fi trebuit să 
ştiu dinainte ce ştiu acum şi cunoscându-mă acum cum nu 
mă cunoşteam atunci, mă îndoiesc dacă aş fi făcut-o. De 
altfel, eram convins şi mi se părea şi normal ca Antoneştii să 
facă schimbarea. Până vineri 25 august îi afirmase Mihai 
Antonescu lui Barbul. — De altfel deşi foarte amestecat în 
mersul lucrurilor, l-am îndurat, nu l-am determinat nici un 
moment, în mai multe rânduri - de fapt în trei - am depăşit 


383 


categoric instrucţiunile ministrului, tocmai ca să forţez după 
puterile mele, în direcţia lui, de altfel, o politică care mi se 
părea bună (Madrid, Stockholm, plecarea lui Vişoianu). 

Am pus multe întrebări şi răspunsurile mele îmi par cu 
neputinţă de respins. Dar totuşi parcă rămâne ceva. Este 
desigur regretul că s-a întâmplat aşa. Aceasta motivează şi 
stăruința de a vedea unde voi fi greşit. Şi asta fără a mă 


referi la păcatul originar şi nici la crima lui Cain355, cred că 
este suficient să mă întreb „ce puteam să fac?” Este o 
întrebare pur omenească. O întrebare, răspuns la care 
destinul obligă deseori pe om. lar acele vremi au silit sute de 
milioane de oameni să răspundă tot aşa. 


Paranteza Il (Continuare, de fapt) „...măcar în ipoteza 
formulată ca să fie formulată, că Germania ar fi câştigat 
războiul”. Nu însemnează neapărat, că armele noi germane 
din 1944, superioare celor ale Aliaților, fie şi bomba atomică 
eventual, fabricată chiar după distrugerea de la 


Peenemiinde35$5, nu ar fi putut determina schimbarea soartei 
războiului într-o pace de echilibru. Această rezolvare rămasă 
ipotetică a fost împiedicată de doi factori principali. 
Incoerenţa dementă a lui Hitler, care, în plin dezastru, bloca 
cu ordine contradictorii producţia în masă a unor prototipuri 
superioare, pe de o parte. Pe de altă parte teribila deteriorare 
a moralei şi culturii internaţionale în dauna inteligenţei 
politice, contaminarea teribilă cu teribila cruzime în tabăra 
aliata, perfect hibridă virtual. De altfel, mă refer la anglo- 
saxoni. În acest sens un caracteristic simptom a fost 


335 Cain, personaj biblic, fiul cel mare al lui Adam şi Eva, care din 


invidie l-a ucis pe fratele său Abel. 


356 Localitate situată pe coasta Mării Baltice, unde se aflau Uzinele 
ce fabricau armele secrete V1 şi V2. Peste 570 de avioane ale 
Aliaților au bombardat (18 aug. 1943) zona şi localitatea, pricinuind 
Uzinei serioase pierderi materiale, mai ales la instalaţii. Cu toate 
acestea, germanii lansează (13 iun. 1944) asupra Londrei, din zona 
Peenemünde, prima rachetă V1. 

bombardarea Dresdei357 cerută de unii şi efectuată cum am 
spus de ceilalţi în ultimul an al războiului. Monstruozitatea 
perfectă şi inutilă deci, în care cea mai înaintată tehnică a 
civilizaţiei a fost pusă în serviciul diavolului. Hărţi şi motivări 
false ca să se distrugă un oraş de artă în totul, palate, 
biblioteci rare, muzee cu tablouri de neînlocuit. Să mai 
pomenim de sute de mii de oameni arşi de vii? Americanii au 
trebuit să recurgă la obiective militare false, ca să distrugă cu 
ferocitate o insulă de civilizaţie ce mai rămăsese în 
Germania. 

Revenind la timpul pe care-l mai putea avea Hitler la 
dispoziţie, faţă de cele ce au precedat, nu cred că i-ar mai fi 
folosit cele şase luni - minimum - cu care Stalin a declarat că 
noua politică a României a scurtat războiul. Aşa că până la 
urmă socotesc lipsite de temei întrebări, îndoieli, chiar 
eventual remuşcări de care nu am fost străin în liniştea 
neliniştitoare a celulei care de atâtea ori provoacă vii 
frământări. De altfel, pentru ce a urmat, pentru final, 
răspunderea a trecut pe alţi umeri. 


Poate că în ziua de 30 august s-a aflat în Consiliul de 
Miniştri sosirea în marginea oraşului a Diviziei Tudor 


Vladimirescu358, care a aşteptat pentru a intra în oraş grosul 
armatei sovietice?! Primele trupe pe care le-am văzut au fost 
cele pe care le-am privit cu toţii de pe terasa Ministerului 


337 Aviația anglo-americană (1324 avioane de diferite tipuri) 
efectuează (13-14 febr. 1945) ca măsuri de represalii pentru 
lansarea de rachete V1 şi V2, cel mai puternic şi catastrofal 
bombardament asupra oraşului german, Dresda, care a fost distrus 
în proporţie de 75%, fiind ucise peste 135.000 de persoane şi tot 
pe atâtea rănite. 


al: Divizia „Tudor Vladimirescu” a fost înfiinţată, la 2 oct. 1943, pe 
teritoriul Uniunii Sovietice, prin hotărârea guvernului sovietic, din 
prizonieri de război români. Încadrată în armata sovietică, a 
participat la operaţiunile militare (sept. 1944-mart. 1945). La 15 
aug. 1945, divizia a fost încadrată în armata română. 

Economiei Naţionale, cum ne-au luat maşinile. Era o lungă 
coloană mecanizată, nu arăta rău. Pe stradă era lume puţină, 
pentru că zvonurile despre comportamentul armatei o 
precedaseră, dar nu erau crezute de tot. Era o scenă tragi- 
comică aceea să privească miniştrii de pe terasă, ca dintr-o 
lojă, cum se strecurau în curte din mers, soldaţii ruşi şi cum 
le luau maşinile, nu fără discuţii scurte, terminate cu 
îmbrânceli. Când am plecat, m-am dus pe Bd. Lascăr 


Catargiu359 unde am văzut un alt spectacol. O lungă coloană 
de căruţe, cu caii prăpădiţi, cu oamenii istoviţi, jerpeliţi, 
aşezaţi oricum în acele căruţe, cu picioarele bălăngănindu-le 
afară, arătau osteneala războiului. Mi-a fost milă de bieţii 
oameni care întrebau dacă mai este mult până la Berlin, unde 
făceau semn că se duc. 

Aşteptam de la Moscova o semnare grabnică a armistiţiului 
şi zi după zi eram întrebat şi ne întrebam de cum ajungeam 
la minister sau la Consiliul de Miniştri obsedant „Ce a venit de 
la Moscova?” „Nimic?” - „Nu pot înţelege”. Primeam, în 
schimb veşti rele, cât de rele din ţară: comunicările cu 
Moldova întrerupte, numiri de primari, prefecţi făcute de 
comunişti şi mult mai rău jafuri generalizate şi ucideri care 
depăşeau cu mult clasica scuză a comportamentului 
militarilor ce au văzut moartea cu ochii şi sunt demoralizaţi 
„„..Orice armată cuprinde în ea...” 

Soldaţii sovietici nu atacau numai civilii şi casele, ci şi 
unităţi militare chiar şi instituţii păzite de posturi militare, 
care bineînţeles nu se apărau, dar turbau. Când şeful Marelui 
Stat Major, generalul Gheorghe Mihail a dat ordin să se 
răspundă cu arma la orice atac cu arma comandamentul 
sovietic a cerut imediata lui înlocuire. M-am întrebat şi mi-am 
răspuns afirmativ că într-o asemenea situaţie, ar mai trebui 
poate îmboldit delegatul partidului comunist, care ţinea locul 
în guvern al lui Lucrețiu Pătrăşcanu, dl. lon Gheorghe 


359 Lascăr Catargiu (1823-1899), om politic conservator. Prim- 
ministru (1866-1895, cu întreruperi). A participat la detronarea lui 
Al. |. Cuza; membru al Locotenenţei Domnesti. 

Maurer360, ca să intervină la... Centru. În cursul unei 


suspendări de şedinţă, l-am întrebat dacă nu socoteşte util 
faţă de ceea ce se petrece etc. etc. „Dar ce crezi, domnule, 
că nu am intervenit? Am intervenit deja pentru că nici nouă 
nu ne convine o asemenea comportare a unui om pe care-l 
prezentăm drept omul nou produs de revoluţie!” - Mai târziu 
Belu Zilber şi-a exprimat îndoiala că ar fi avut loc chiar o 
asemenea intervenţie. Tot în cursul unei şedinţe în Consiliu, 
Buzeşti a propus, în faţa acestor manifestări alarmante la 
maximum, delegarea unui ministru care să treacă liniile la 
ruşi şi să ceară o întrevedere cu comandantul frontului 
sovietic spre a lămuri situaţia. A fost delegat generalul 


Eftimiu36L, ministrul Lucrărilor publice şi Comunicaţiilor. Atât 
de repede au aprobat propunerea miniştrii de parcă ar fi 
aşteptat miracole de la ea. Teribil. Sperau ca legătura pe care 
urma să o restabilească cu înaltul Comandament sovietic ne- 
ar fi scos din izolarea absolută în care ne aflam în toate 
domeniile - militar şi politică internaţională. Bineînţeles că 
existau buletinele radio rezervate. Se spera în oprirea luării 
de prizonieri ca şi în liberarea celor luaţi după 23 august. 
Generalul mai avea şi misiunea de a reechilibra situaţia în 
Dobrogea şi la Constanţa, unde ruşii luaseră flota militară şi 
comercială. 

Când generalul s-a întors a doua zi cred, dus-întors cu 
avionul, a fost primit cu aceeaşi nerăbdare şi el însuşi nici n-a 


350 lon Gheorghe Maurer (1902-2000), avocat şi om politic. 
Membru al Academiei Române (1955). Membru al P.C.R. (din 
1962). Unul dintre colaboratorii apropiaţi ai lui Gh. Gheorghiu-Dej. 
Ministru al Afacerilor Externe (iul. 1957—ian. 1958). Preşedinte 
(şeful statului) (ian. 1958-mart. 1961) al Prezidiului Marii Adunări 
Naţionale. Prim-ministru (mart. 1961 - mart. 1974). 


361 Constantin Eftimiu (1893-1950), general de brigadă. S-a 
remarcat în campania anului 1941, îndeplinind funcţia de şef al 
Secţiei operaţii în Statul Major al Armatei a IV-a (iun. - aug. 1941). 
Ministru al Lucrărilor Publice şi Comunicaţiilor (aug-nov. 1944). 
Implicat în procesul Mişcării Naţionale de Rezistență, a fost arestat 
(mai 1946), judecat şi condamnat (nov. 1946) la muncă silnică pe 
viaţă. A murit în închisoarea de la Aiud. 

apucat să se aşeze bine pe scaun, şedea într-o parte pe 
marginea scaunului şi a arătat că se întorsese la fel de 
nelămurit precum plecase. 


Neprecizia liniilor frontului în mişcare sublinia caracterul 
oarecum de aventură al acelei misiuni. Generalul a raportat 
că a izbutit să ajungă în liniile ruseşti şi să discute cu diferiţi 
comandanţi sovietici de la care am aflat ce se găsea în zona 
frontului ucrainian al mareşalului Tolbuhin. Tot aceia i-au 
comunicat că frontul rus urma să treacă, prin Dobrogea în 
Bulgaria. Nu-mi mai amintesc dacă generalul a fost primit 


chiar de Tolbuhin362, dar a fost informat că România cădea în 


resortul frontului ucrainean al mareşalului Malinovski365 şi că, 
în consecinţă, urma să se adresese acestuia. Convorbirile au 
fost  politicoase. Misterioasă chiar ne-a părut această 
avansare a trupelor sovietice spre Bulgaria cu care U.R.S.S. 
Era în stare de pace şi care trata la Constantinopol prin doi 
delegaţi, unul fiind Muşanov, celălalt fiind Malinov, pacea cu 
Anglia şi Statele Unite. Misterul - până acum neobişnuit 
procedeu - s-a dezlegat chiar pe loc. Aflăm că odată ajunşi la 
frontiera bulgară, trupele sovietice au ajuns în stare de război 
în urma unei declaraţii fulger şi a unei capitulări nu mai puţin 
fulger în stare de ocupaţie. Tot războiul dacă a ţinut şase ore 
şi a avut o formă mai mult telegrafică. Pentru noi a fost 
surprinzătoare - surprize care aveau să se înşire la nesfârşit - 


ez Fiodor Ivanovici Tolbuhin (1894-1949), mareşal sovietic. 
Comandant al Frontului din Sud (mart. - oct. 1943) şi al Fronturilor 
4 ucrainean (oct. 1943-mai 1944) şi 3 ucrainean (mai 1944-mai 
1945), care în operaţiunea laşi-Chişinău (aug. - sept. 1944) a 
atacat grupul româno-german pe direcţia Est-Vest. 


393 Rodion lakovlevici Malinovski (1898-1967), mareşal sovietic. 
Comandant al Frontului de Sud (dec. 1941-iul. 1942), al Frontului 
Caucazului de Nord (iul-aug. 1942), al Frontului de Sud-Vest, 
devenit din oct 1949 Frontul 3 ucrainean (apr. 1944—mai 1944), 
Frontului 2 ucrainean (mai 1944-mai 1945) şi al Frontului din 
Transbaikalia (iul-sept. 1945). 

această campanie fulger datorită reacției pasive - dacă se 
poate concepe aşa ceva - anglo-americane. Cum nu ne 


găseam în Sirius304, veşti după veşti veneau care de care 
mai îngrijorătoare. Mai întâi avalanşă de zvonuri care păreau, 
la început, de necrezut, nu numai de necrezut dar 
nesănătoase prin chiar luarea lor în considerare: pe urmă - 
pe urmă însemna foarte repede, prindeau consistenţă şi apoi, 
prin repetarea lor sau a altora de acelaşi fel, se dovedeau 
exacte şi din tâlcul lor năşteau indignare şi demoralizare. Era 
sigur necesar un solid capitol de rezistenţă nervoasă. Cu atât 
mai mult cu cât îşi făceau loc matematic criticile de pomană, 
fenomen firesc când lucrurile merg prost. Şi la noi devenea 
evident că mergeau catastrofal. Las deoparte pe cei de rea 
credinţă. Aceia nu merită să te ocupi de ei. 

Nu uit îngrozitorul şir de telefoane în răspuns la apelurile 


de la Constanţa ale amiralului Măcellariu365 - telefonic şi 
telegrafic - care raporta lui Grigore Niculescu-Buzeşti că ruşii 
ridicau, ocupau flota militară şi comercială, că au năvălit 
noaptea pe distrugătoare şi nave, evacuând echipajele în 
întregul lor, confiscând şi toate efectele personale. 
Telegramele şi încă mai mult telefoanele relatând sinuciderea 
sau împuşcarea comandorului, Dumbravă - împuşcat pe 
stânga - şi la toate ordinele în şir ca să nu se riposteze, să nu 
se opună nimeni şi bineînţeles să nu se repete inutil protestul 
tragic al comandorului, dacă vreodată bravura este inutilă. Pe 
lângă toate ordinele deja expediate, ministrul Eftimiu s-a dus 
şi el personal şi a dat aceleaşi dispoziţii. Teama de a nu 
furniza pretexte devenea din ce în ce mai clară, ca toate cele 


4 F 5 z ; 2 
364 Numele celei mai strălucitoare stele de pe bolta cerească, 
situată în constelația Câinele Mare. 


365 Horia Măcellariu (1894-1989), contraamiral. A avut importante 
funcţii de comandă, între care şi pe acelea de şef al Statului Major 
al Marinei (ian.-aug. 1940) şi de Comandant al Forţelor Navale 
Maritime (mai 1943-sept. 1944). Condamnat (1946, în contumacie) 
la muncă silnică pe viaţă pentru participarea sa la Mişcarea 
Naţională de Rezistență. Arestat (apr. 1948), a fost eliberat (iul. 
1964). 

câte se vor întâmpla să nu fie expres puse în seama 
sabotajului fascist. 


Inserez o altă relatare, aceasta în şirul celor care privesc 
criticile căutate cu lumânarea. 

La câtva timp după semnarea armistiţiului şi lămurirea 
lucrurilor aşa cum s-au lămurit, în iarna 44-45 am avut unul 
din ultimele prilejuri de a fi invitat la o elegantă şi interesantă 
primire la reputatul chirurg doctor Ştefan Popescu. Pe lângă 
arta mâinilor sale, omul era încă tânăr, vesel, plăcut şi 
apropiat. Imi mai aduc aminte de unii invitaţi: profesor Victor 
Bădulescu, Virgil Potârcă, fost ministru cu mai multe partide, 
doctorul Marcel Fotino un domn - şi pe atunci tânărul lon 
loanid. S-a discutat despre Fujita, din care gazda avea o 
frumoasă bucată dar mai ales s-a vorbit despre ceea ce ne 
ardea sufletul. Se făcuse cerc în jurul gazdei, care-l asculta 
pe fostul ministru naţional-ţărănist şi gogist Virgil Potârcă. 
Recent fusese formulată de către Eduard Mirto366 şi alţii care 
părăsiseră partidul pentru diverse portofolii şi fripturi la 
insistenţele fostului rege, generos motivate, o nouă 
perspectivă politică  surâzătoare. Reconstituirea fostului 
partid naţional-ţărănesc. Fugară tentaţie de la început 
respinsă de şeful partidului. Este adevărat că acesta ierta 
foarte greu şi numai în faţa unor puternice motive pe cei care 
părăsiseră partidul pentru putere, cum a fost cazul Vişoianu, 
Gafencu, Tilea: servicii incontestabile, activitate de viitor 
neprecupeţită. Pe ceilalţi nu-i ierta. Şi, mai cu seamă, a arătat 
convins fiind lui Buzeşti, care de altfel, în afară de cei trei 
menţionaţi, a căror cauză a pledat-o şi a câştigat-o, mai greu 
cu Tilea, Buzeşti era categoric împotriva noii ralieri exact 
pentru motivele pentru care Maniu nu fusese de acord cu 
tentativa. „D-apoi dragule, îi reprimim şi pe urmă toţi domnii 
aceştia te vor juca din nou din sânul partidului cum au mai 


309 Eduard Mirto (1881-1954), om politic țărănist; în 1945, 

participă la constituirea Frontului Românesc, condus de Al. Vaida 
Voevod, iar în iul. 1946, la înfiinţarea Partidului Naţional-Ţărănesc 
(Anton Alexandrescu). Ministru în mai multe rânduri (1928-1933). 

făcut-o. Şi aceasta pentru interesele lor. Nu dragule. Ştiu că şi 
Domnia ta eşti de părerea mea!” (Multă vreme, atâta timp 
cât îşi mai putea îngădui speranţe, Maniu se gândea cu 
stăruinţă în cazul unor ipoteze politice favorabile la Buzeşti ca 
viitor şi imediat prim-ministru şi ca viitor şef al partidului, în 
cazul menţinerii exclusivei aruncate împotriva lui însuşi 
(Maniu) şi a lui lon Mihalache.) Respinsă deci de conducerea 
partidului sugestia a fost tot atât de fugară printre ipotezele 
extrem de inteligentului politicianist veros care era Mirto. Nu 
lipsit de unele fapte bune ca ajutorul dat lui Istrate Micescu. 
Oportunismul şi mult mai mult decât atâta teama de ceea ce 
şi-a dat repede seama că avea să vină, că şi venise, i-au dat 
lui Mirto soluţia cea mai practică. S-a raliat regimului străin şi 
periculos, iar acesta nu s-a sfiit să întrebuinţeze cu tot 
statutul personal de necinste, şi pe Mirto ca şi pe Franasovici. 
Un moment s-a oprit şi Virgil Potârcă la această 
retransformare politică. Nu înţeleg să fac însă o identificare a 
lui cu cei doi mai suspomeniţi. Aş lipsi de respectul pe care 
până la urmă trebuie să-l păstrez pentru oameni a căror 
atitudine până la urmă, a determinat moartea lor la 
închisoare, o moarte sălbatică. 

Poate sub influenţa încă a refuzului lui Maniu de a accepta 
o „reîntregire” cu oamenii manevrabili uşor din exterior, 
Potârcă stârnea însă interesul ascultătorilor săi. Exprima cu 
meşteşug un blam la adresa proastei pregătiri, o taxa de 
insuficienţă, a loviturii de stat. Se prevala, în afirmaţiile sale 
şi de prietenia ce-l lega de generalul Sănătescu, lăsând să se 
subînţeleagă numai prin afirmarea acestei prietenii, 
seriozitatea celor ce afirma. De mai multe ori, nu în trecere, a 
desemnat drept răspunzători pentru insuficienta pregătire pe 
luliu Maniu şi pe Grigore Niculescu-Buzeşti. Nu fără nerăbdare 
interioară l-am aşteptat să-şi epuizeze cele ce avea de spus 
şi mi-am îngăduit să-l rog să mă asculte la rând, fiindcă 
puteam fi în măsură să-i completez informaţia şi astfel, 
eventual, să-şi poată corecta punctul de vedere. Surprins şi 
foarte urban, m-a ascultat ca şi toţi ceilalţi. Ba chiar, mai 
târziu, în cursul plăcutei recepții m-a poftit la masă în oraş, în 
viitoarele seri. M-am străduit să dau argumentelor mele o 

oarecare ordine juridică, având în vedere că mă găseam în 
faţa unui mare avocat. Dar nu numai pentru aceasta. Am 
reţinut, cu acordul său, şi am pornit de la cea mai răspândită 
afirmaţie ce se făcea pe atunci că la 23 august, după 
arestarea Antoneştilor, nu s-au luat din timp măsurile pentru 
a se evita masivele luări de prizonieri în zilele următoare 
(câteva zeci de mii) şi că nu s-a procedat cum ar fi trebuit ca 
să se evite şi să se pună stavilă necontenitelor acte criminale 
şi rele faceri, nenumărate şi neînchipuite. 

Am înfăţişat că o parte din toate acestea se explică prin 
caracterul de improvizație pe care l-a avut lovitura din ziua 
de miercuri şi nu de sâmbătă cum ar fi trebuit dacă nu s-ar fi 
hotărât Mareşalul pe neaşteptate să plece pe front în acea zi; 
prin acelaşi caracter dedus din faptul că nu se ştia încă sigur 
cine va da lovitura Mareşalul sau Opoziția; negocieri de acest 
fel, ca să cuprindă în ele evitarea unor consecinţe nefaste de 
soiul celor ce le relevăm, ar fi trebuit duse având un maxim 
de atuuri şi o condiţie elementară ar fi fost să fie asigurate de 
o singură direcţie, de o singură parte şi anume de guvern; 
însă din nefericire tocmai din pricina nehotărârii acestuia au 
fost necesare două direcţii, situaţie cel puţin neprielnică; şi 
încă lăsăm de o parte supralicitarea incalificabil mânată de 
un oportunism personal de cea mai proastă calitate, frica de 
răspunderi generale (ştiam că era prieten cu el) a lui 
Gheorghe Tătărescu; avansând la argumente de ordin mai 
înalt, am crezut că sunt de acord ca domnia-sa (cel puţin aşa 
i-am spus) afirmând că în general chiar, nu întotdeauna 
elementele care determină un act politic rămân sub controlul 
celor ce-l determină, cu atât mai puţin în acest caz; 
pregătirea de care este vorba trebuia asigurată desigur - şi 
rămâne încă o întrebare dacă n-a fost asigurată ţinând însă 
seama şi de un alt element: buna credinţă - dar tot atât de 
sigur trebuia să fie două părţile care să o asigure. 

De la 20 iunie '44 când eu însumi am cifrat şi expediat 
telegrama de acceptare a condiţiilor de la Cairo, Aliaţii nu ne- 
au răspuns. Pe o cale ocolită ne-a parvenit unicul avertisment 
englez „Faceţi cu orice preţ. Ruşii nu mai vor”. Cu observaţia 
însă că nici la Cairo şi nici la Stockholm contactele şi discuţiile 

nu fuseseră rupte şi, implicit, nici condiţiile retrase. Se 
ameninţase cu asemenea reacţiuni dacă se vor convinge că 
unicul nostru ţel este să câştigăm timp. Dar tocmai această 
ameninţare scoate în evidenţă menţinerea lor, că nu fuseseră 
retrase. Dimpotrivă au fost acordate expressis verbis şi 
noului guvern. 

În fapt, arestarea Antoneştilor s-a produs în improvizație 
pură şi simplă. 

Data acestei măsuri fusese fixată pentru 26 august, trei 
zile mai târziu, spre a da o ultimă şansă lui Mihai Antonescu 
să facă el schimbarea, fie în ţară, fie plecând la Ankara sau la 
Cairo sau în Cipru cu un avion. Proiect de altfel pur verbal. 
Reală a fost însă cererea lui adresată guvernului turc, pentru 
a media ieşirea României din război. Dar situaţia pe front era 
catastrofală, însuşi Mareşalul o afirmase faţă de generali pe 
front. Cel care mi-a spus lucrul acesta, adăuga: „lată ceva ce 
nu trebuie spus generalilor”. Dar cererea de mediere, chiar 
termenul însuşi o spune, comportă măcar câteva zile, chiar 
dacă se cerea „ieşirea imediată din război a României”. 
Efectuarea loviturii la 23 august a fost hotărâtă chiar în acea 
zi, dimineaţa, la Palat, de către rege şi sfătuitorii săi Buzești, 
Aldea, Styrcea, Sănătescu. Şi anume când Styrcea a venit în 
fugă să anunţe că Mareşalul va pleca în cursul zilei din nou pe 
front. Aflase acest lucru scăldându-se dis-de-dimineaţă în 
Snagov, unde s-a întâlnit cu colonelul Davidescu în barcă, 
care i-a dat ştirea. lar lui Pogoneanu şi mie ne împărtăşise 
aceeaşi informaţie secretarul nostru general Gheorghe 
Davidescu, venit de la vila prinţului Nicolae, unde participase 
la o consfătuire restrânsă chemat de Mihai Antonescu. 
Styrcea a dus neaşteptata veste imediat la Palat pentru că a 
socotit că Mareşalul, aflat pe front, crea o nouă situaţie care 
punea în pericol planul întocmit pentru sâmbătă 26. 
Arestarea, în ipoteza respectivă, pe front era dacă nu cu totul 
imposibilă, în orice caz foarte grea şi efectuarea schimbării în 
acea situaţie cvasi imposibilă. 

Aceeaşi improvizație o indică şi dialogul Sănătescu-Buzeşti 
provocat de reacţia imediată a lui Sănătescu după arestare. 
„Ce aţi făcut? Să mergem să le cerem scuze?!” - „Lasă asta, 

domnule general. Ce s-a făcut, s-a făcut! Nu mai e timp de 
filosofat! Mai bine du-te la Statul Major şi ia comanda în 


primire”. lar la Statul Major, unde Sanatescu s-a dus în civil şi 


în cea mai mare grabă, dacă generalul Mardari?®” ar fi fost 


împotrivă şi l-ar fi arestat, lichidat ar fi fost tot 23 augustul! 
Dar el s-a pus pe loc la dispoziţia noului conducător. Conform 
decretului din 6 septembrie pentru a doua oară aplicat, 
primul ministru, prin însuşi faptul numirii în această funcţiune 
devenea automat conducător. De altfel, generalul Mardare 
punându-se la dispoziţia lui Sanatescu l-a şi informat despre 
toate acestea! „Şi cred, dle Potârcă, că nici dv. n-aţi ştiut că 
dl. Gral Sanatescu a fost ultimul nostru conducător!” 

Alt episod care subliniază improvizaţia şi ca şi altele, 
hazardul - este strângerea de pe drum - ca să zic aşa - a 
generalului Mihail, care tocmai trecea, normal şi el în civil, pe 
Calea Victoriei prin faţa birourilor mareşalului şi a fost văzut 
pe fereastră, chemat înăuntru şi numit pe loc şeful Marelui 
Stat Major unde s-a şi dus imediat pentru a lua toate măsurile 
de luat în toate direcţiile. Intre cu totul primele, acelea pentru 
aducerea în Bucureşti a trupelor din oraşele din jur - 
Slobozia, Giurgiu etc. programate pentru sâmbătă. Nu ştiu 
cazul în speţă dar nu îmi pot închipui că nu a luat măsurile în 
consecinţă pe front, în orice caz, la ora 22, proclamația 
regelui a fost citită la radio şi schimbarea a devenit publică. 
Incă dinainte, am telegrafiat la Ankara pentru Cairo, iar în 
cursul nopţii, pe la miezul ei, poate, au plecat cu avionul la 
Istanbul, care de entuziasm se binedispusese într-o măsură, 
dar aghiotantul lui Sănătescu lt. Col. Ştefan Niculescu era 
treaz de-a binelea. Pe toate aceste căi, delegaţii români erau 
împuterniciţi să semneze armistițiul. Adaug că şi ofensiva 
rusă de la laşi ar fi putut constitui, conform unei cereri făcute 


367 socrat Mardari (1894-1954), general de brigadă. Şef al Casei 
Militare Regale (febr. 1941-mai 1942). Şef-adjunct al Marelui Stat 
Major (mai 1942-febr. 1943, sept. 1943-mart. 1945). S-a distins 
prin organizarea aprovizionării trupelor române (armament, 
muniţie, hrană) în timpul bătăliilor din Cotul Donului şi din stepa 
Kalmucă. Arestat (apr. 1948), a fost condamnat la şapte ani 
închisoare. A murit la Aiud. 

394 


anterior pentru imobilizarea trupelor germane, un indiciu că 
putea fi realizată lovitura de stat. Deşi acum acestea erau 
împănate cu cele româneşti şi argumentul poate fi 
contestabil, îl citez totuşi. În aceeaşi ordine de idei vine şi 
argumentul ce se poate trage din aceeaşi lipsă de răspuns 
pentru care generalul Aldea nu a putut trece peste liniile 
frontului ca să discute pe teren problemele tehnice. Am 
înşirat şi argumentul prim, comunicat ca o explicare a 
nesemnării armistiţiului, lipsa unuia dintre ambasadorii anglo- 
americani. După această înşirare, de altfel inutilă, l-am 
întrebat pe fostul ministru dacă nu credea că adevăratul blam 
îl merită alţii. În orice caz şi alţii. Nici Maniu şi nici Buzeşti, 
chiar dacă ar putea fi învinuiți că n-au ştiut ce va să vie şi 
admițând că n-au dat ordinele de repliere imediat, şi nici 
chiar U.R.S.S. Precizez că fac această observaţie, referindu- 
mă la fair-play-ul occidental de faţă cu comportamentul euro- 
asiatic în trecut. Singurii care ar merita blamul cel mai adânc 
sunt anglo-saxonii. (Aşa am crezut atunci, aşa cred şi astăzi) - 
„Nu ştiam toate acestea. Se pare că ai dreptate”. 


Mai târziu, înainte şi după procesul Maniu, s-a afirmat 
oficial şi interesat, nu insuficienţa pregătirii ci voita rea 
credinţă a lui Maniu în realizarea întârzierii loviturii de stat, 
lucru care ar fi explicat înrăutățirea condiţiilor. Ca şi atâtea 
altele, această afirmaţie ar fi fost mai bine să nu fi fost 
făcută. La vremea armistiţiului nici unul dintre cei trei aliaţi 
nu au făcut-o. Şi nici unul dintre componenţii blocului dintâi. 
Pentru rest rămân valabile argumentele pe care le-am expus 
lui Virgil Potârcă. Vezi şi nota din 24 august a Marelui Stat 
Major sovietic. 


Intenţia oamenilor politici care susțineau schimbarea cât 
mai repede a politicii noastre externe şi ieşirea din război era 
condusă de două condiţii majore: să se facă această 
răsturnare la momentul potrivit ca să poată izbuti, eşecul 
fiind catastrofal chiar şi pentru Aliați într-o măsură serioasă şi 

să se facă pe cât cu putinţă cât mai din vreme şi mai repede 
în aşa măsură ca să determine rezultate finale pe fronturile 
de Sud şi Est-Sud ale Germaniei, adică prăbuşirea întregului 
pântece moale al Europei. De aceea, chiar Maniu a înclinat la 
un moment dat şi încă mai mult Buzeşti ca să se dea lovitura 
în faza Uman şi Kursk; dar din cauza situaţiei trupelor 
germane din ţară şi a frontului prea îndepărtat s-au raliat 
până la urmă părerii lui lon Mihalache, căruia îi repugna 
schimbarea înainte de ajungerea armatelor ruseşti la 
frontiera României. În acelaşi sens s-a pronunţat şi Victor 
Rădulescu-Pogoneanu când a fost chemat şi consultat de 


regina Elena368, în acelaşi scop. Nu trebuie omis faptul că toţi 
aliaţii Germaniei tratau sau trataseră în acelaşi sens: Finlanda 
public, ceilalţi în secret, dar un secret cunoscut măcar relativ. 
Chiar regimul Horthy a şi fost lichidat din această cauză. 
Constituie deci un merit, după perspectivă, al celor ce au 
înfăptuit actul mai întâi înaintea celorlalţi, a căror acţiune a 
fost uşurată, ba chiar determinată de a noastră. Dar 
constituie un merit şi asigurarea siguranţei personale a acelui 
personal politic care constituia rezerva. Cât de cât. 


Când am fost nevoiţi să credem că cele ce se petreceau cu 
soldaţii noştri luaţi prizonieri pe nedrept şi băgaţi în mine, cu 
femeile violate fără discriminare de vârstă, Doamne fereşte 
să se înţeleagă că aş scuza pe unele care ar fi cu 
discriminare, violul depăşind la proporţie rusească ceea ce la 
rigoare s-ar mai putea explica ca în condiţii speciale pentru 
indivizi primari, ucideri la-moment, pe loc, în urma oricărui 
gest de apărare sau de protest, cu miile de jafuri nici nu mai 
făcea să se ocupe cineva; când am fost deci nevoiţi să 
credem toate acestea, în asemenea atmosferă mă întâlnesc 


cu fostul meu profesor de istorie Constantin Moisil36%, 
membru corespondent al Academiei Române şi fost director 


2RR Elena (1896-1982), principesă de Grecia, soția (din 1921) a 
principelui moştenitor al tronului României, Carol (de care a 
divorțat în 1928), mama viitorului rege Mihai I. 

general al Arhivelor Statului, succesorul lui Dimitrie 


Onciul370, savant numismat şi un om foarte distins. Ca dus 
de un curent îmi exprim indignarea. El: „Ei! Ce să-i faci? Aşa 
e în orice război şi orice armată face aşa ceva!” - „Ştiu şi eu 
asta, dle profesor, dar aşa nu. Există şi o armată, cea engleză 
care nu procedează aşa nici măcar în limitele „admise,,. Și 
mă mir de scuzele pe care le acordaţi ruşilor acum. Pe 


vremea când vă sorbeam lecţiile în ultimul an de liceu ne-aţi 


citit răspunsul unui Rumeanţev371, Kutuzov372, Suvorov??? 


sau altul dat boierilor noştri bărboşi care protestau - un fel de 
a spune - „Să fiţi mulţumiţi că vă las ochii ca să plângeţi!” De 
ce pe vremuri nu le acordaţi aceleaşi circumstanţe atenuante 
şi celor ai lui Suvorov şi Kutuzov?” M-a fulgerat din ochi şi ne- 
am despărţit cam repede, deşi eram în raporturi bune; dânsul 
îmi recomanda femei nevoiaşe şi mi le trimitea la minister 
pentru câte un ajutor material deşi ministerul nu avea fonduri 
la acest capitol bugetar, iar eu găseam Arhivele deschise cu 
personal convocat şi cu Moisil în frunte atunci când 
conduceam acolo vreun intelectual american. 


383 Constantin Moisil (1876-1958), istoric. Membru de onoare al 
Academiei (1948). Specialist în numismatică şi arhivistică. 


370 Dimitrie Onciul (1856-1923), istoric. Membru al Academiei 
Române (1905). Fondator al şcolii critice în istoriografia 
românească. 
e Piotr Aleksandrovici Rumeanţev (1725-1796), mareşal rus. A 
participat la Războiul de şapte ani (1756-1763) şi în timpul 
Războaielor ruso-turce (1768-1774, 1787-1791). 
3/2 Mihail llarionovici Kutuzov, prinţ (1745-1813), feldmareşal rus. 
A participat la Războaiele ruso-turce (1768-1774,1787-1791, 
1806-1812). Infrânt de Napoleon la Austerlitz (1802); comandant 
suprem al armatei ruse în războiul împotriva lui Napoleon | (1812). 
aia Aleksandr Vasilievici Suvorov (1729-1800). Participant la 
Războaiele ruso-turce (1768-1774,1787-1791). Comandant 
suprem (1799) al armatei aliate, remarcându-se în campaniile din 
Italia şi Elveţia. 

Îmi revine în memorie indignarea lui Constantin-Titel 
Petrescu care-mi spunea, la o recepţie la consilierul italian 
Gerbore însurat cu o româncă, dar spunându-mi nu-mi relata 
numai mie, ci vorbea tare, cum soldaţii sovietici se duceau la 
viol pe Calea Griviței atunci când soţii muncitori se aflau la 
ateliere. 

Eu însumi am trăit câteva scene. Unele cu caracter comic 
chiar. Dacă pot întrebuința termenul. O dată, în casă la Savel 
Rădulescu, noaptea, după ora 22, când circulaţia era intensă. 
Aveam autorizaţie dar tot imprudent eram. Deodată răpăială 
de focuri de armă, zgomot de motoare de camioane, maşini 
în urmărire unele după altele, cu trăgători culcaţi pe aripile 
camionului de-a dreapta şi de-a stânga, trăgători şi în 
camion. Scenă de război civil din Octombrie 1917. Tot pe bd. 
Dacia în altă seară după masă la dna Constantin Stere. Mai 
precis ieşeam din bloc şi văd chiar pe trotuarul din faţă şi 
chiar în faţa mea un cetăţean care trecea şi cât ai zice peşte 
o învălmăşeală, acela atacat şi trântit pe jos de doi militari 
sovietici care i-au dat drumul. Înmărmurit am traversat, ruşii 
îşi continuau drumul şi l-am întrebat deosebit de inteligent, 
din cauza uimirii: „Ce s-a întâmplat dle?” - „Ce dle, eşti chior? 
N-ai văzut că mi-au furat paltonul?” (Era iarnă, deci luni de 
zile după semnarea armistiţiului). Cei doi procedaseră atât de 
repede şi eficient, încât nu am fost sigur nici de ceea ce 
văzusem cu ochii mei. Prea comic nu e să rămâi în plină iarnă 
fără palton, dar e mai bine decât să fii ucis. O a treia scenă, 
aceasta de-a binelea comică, am văzut-o chiar în cartierul 
meu de atunci, intram tot seara târziu din str. Silvestru, pe 
sub clopotniţă, când bag de seamă în dreptul cârciumii 
faimoase a lui Gherghiceanu, pe un cetăţean care ieşise din 
local şi se îndrepta înspre mine. Văd cum îl opreşte un rus, 
după ce făcuse doar câţiva paşi. Conversaţie scurtă. Mi-a 
părut amicală, mai cu seamă că respectivul venea pe două 
cărări şi râdea singur. Curios l-am întrebat de ce râdea? „Cum 
să nu râd, dle, rusul era necivilizat. M-a căutat numai la 
buzunarul din dreapta, nu a ştiut de cel din stânga unde 
aveam banii!” 

Mai puţin inofensive sunt însă următoarele: spre sfârşitul 

lunii septembrie '44, eram la U.G.I.R., vine omul de serviciu şi 
anunţă pe doamna preşedintă a Crucii Roşii. les repede şi o 
poftesc în birou. Era doamna lrina Sturdza, respectabila 
preşedintă de onoare a acelei societăţi, nepoata directă a lui 
lon Câmpineanu şi soţia unui cunoscut fost magistrat, 
Costăchel Sturdza, care înfruntase public pe nemți, sub 
ocupaţie, în timpul primului război, închis în lagăr etc. etc. 
Cunoşteam pe copiii lor şi venise de-a dreptul la mine ca să- 
mi ceară cu o voce gâtuită să o introduc la ministru. Mă duc 
să-i spun, dar acesta mă roagă să o ascult eu pentru că el era 
cât se poate de ocupat. Cred că nu se va şti niciodată cât era 
de adevărat acest lucru şi în ce stare de nervi. Dânsa mi-a 
spus atunci că venise pe loc să ceară intervenţia superioară 
pentru că depozitele de medicamente şi materiale atât ale 
Crucii Roşii cât şi ale Patronajului desfiinţat şi repartizat tot 
Crucii Roşii fuseseră ridicate şi erau în continuare ridicate de 
armata sovietică şi valorau 800 milioane de lei de atunci. M-a 
impresionat energia vibrantă cu care respectabila bătrână 
doamnă ne cerea să intervenim cu fermitate. Am retrăit în 
faţa observaţiilor sale, impresia de vinovăţie în care mă aflam 
când lucram la secţia Europei de Răsărit a Direcţiei Politice şi 
primeam cererile pentru reîntregirea familiilor despărțite pe 
neaşteptate la intrarea sovietică în Basarabia după 
ultimatum. În textul acestuia era prevăzută repatrierea celor 
surprinşi de eveniment acolo. Dar nici vorbă să se execute 
obligaţia luată. Solicitanţii însă nu-şi puteau da decât o 
singură explicaţie acelei situaţii: birocraţii români care nu 
voiau să-şi bată capul cu durerea lor. Că doar era vorba de o 
obligaţie luată în scris de sovietici, obligaţi deci să repatrieze 
pe toţi cei ce voiau să se repatrieze. Se trăia încă în bună 
credinţă. Odată, iritat şi nestăpânit, nu m-am gândit cum ar fi 
trebuit şi am lipsit fără să-mi dau seama de sufletul pe care 
aş fi trebuit să-l am. Am răspuns cuiva, nu mai o văd pe acea 
persoană, dar îmi ştiu răspunsul: „Cum vă puteţi închipui că 
nu facem totul şi cum cereţi statului să impună respectarea 
obligaţiilor asumate de U.R.S.S. când statul este neputincios. 
Dacă ar fi fost capabil ar fi apărat Basarabia doar!” Am văzut 
în ochii aceluia răul pe care 1-am făcut, fără voie, aşa cum se 

fac multe rele. Îi luasem speranţa. Nu mai văd omul, 
persoana, dar i-am văzut privirea! 


La Jilava, Ghertler, sionist acum, dar fost prefect instalat de 
ruşi la Fălciu, când au ocupat Huşii, mi-a povestit cum a 
văzut, acolo, pe stradă, un soldat care voia să cumpere o 
pâine. Cel care vindea se pare că l-a refuzat pentru un motiv 
sau altul, care a rămas necunoscut pentru că rusul l-a 
împuşcat pe loc. Pentru ca, în clipele următoare, văzând un 
copil îngrozit să-i dea, în hohote de plâns, toate ceasurile 
brățară pe care le avea înşirate pe antebraţ. Nu vreau să 
spun că aceasta a fost regula, n-ar fi nici de crezut. Dar de 
asemenea fapte frecvente noi nu auzisem încă. Nu mă opresc 
nici la cazul lui Constantin Tănase care nu priveşte direct pe 
ruşi. Dar au fost prea multe şi a fost prea mult. Revenind 
pentru culoare şi amănunt la jupuirea de piele a canapelelor 
automobilului şoferului ministerului Vlaicu, sub ochii soldaţilor 
români, doi la număr, în post la U.G.I.R. după ce au zvârlit 
afară din maşină pe Vlaicu, iar cei din post stane de piatră au 
rămas nu numai pentru că aşa era ordinul, dar şi de mirare! 
Nu mă pot împiedica de a relata o scenă comică, rămasă 
comică datorită unui hazard. La Predeal, spre Valea Timişului, 
într-un grup de vile care pe atunci puneau un sfârşit acelei 
localităţi, într-o vilă stătea familia Jeannie Cretzianu, cu fiica 
ei de vreo treisprezece-patrusprezece ani, şi alături, cred, în 
altă vilă ambasadorul turc Şafkati Istynieli. Toţi locatarii 
rugaseră pe ambasador să-i alarmeze în caz de nevoie. ŞI 
acesta acceptase. lar într-o bună zi, când în vila Cretzianu nu 
era decât fetiţa, s-a trezit deodată cu nişte soldaţi sovietici în 
casă. Cu o extraordinară prezenţă de spirit fata a tras o 
plapumă peste ea şi a luat o păpuşă pe care o legăna. În 
soldaţi, tot pe neaşteptate s-a trezit un instinct patern. N-au 
făcut nici un rău. N-au furat nimic şi au plecat. Dar 
ambasadorul turc i-a văzut, la plecare, fără să-şi dea bine 
seama că plecau. In pijama, scund, slab şi cu burtă, chel şi cu 
capul mare ca şi nasul, un perfect tip semitic, vioi şi deştept, 
ambasadorul s-a repezit cu trompeta în balcon, suflând cu 

panică în ea şi alarmând îngrozitor toată valea. N-am văzut 
pe nimeni să nu râdă la auzul acestei poveşti. Fiind vorba de 
un ambasador s-a făcut şi o anchetă şi s-a sugerat Cretzenilor 
să declare că „au fost răufăcători nemti în uniforme 
sovietice”. Acesta era sloganul pe atunci pentru extrem de 
rarele cazuri care trebuia să fie date publicităţii. Dar aceia au 
refuzat să ascundă adevărul. 


Tot înainte de semnarea armistiţiului a avut loc scena pe 
cât de umilitoare, pe atât de dramatică a ridicării Mareşalului 
Antonescu, a lui Mihai Antonescu şi a generalilor Pantazi şi 


Vasiliu ca şi a colonelului Mircea Elefterescu374. în afară de 
cei doi Antoneşti, ceilalţi trei ofiţeri fuseseră arestaţi numai 
cu titlu temporar, ca să fie puşi în afară de orice posibilitate 
de a reacţiona împotriva loviturii de stat, eventual. Nu a fost 
în intenţia celor care i-au arestat altceva decât o trecătoare 
indisponibilizare. 


La data de... se găseau la prânz la „Mon Jardin” cei despre 
care am mai vorbit că prânzeau acolo în lipsa familiilor lor. Nu 
mă aflam printre ei când s-a prezentat, neanunţat, un general 
sovietic, chiar atunci venit de la aeroport, declarând că are 
să-şi îndeplinească o misiune cu care fusese însărcinat de 
tov. Stalin. Şi anume să se încredinţeze personal de felul cum 
sunt trataţi Mareşalul şi ceilalţi. 

Generalul Sănătescu i-a răspuns că sunt bine trataţi aşa 
cum se va convinge personal, dar ca până atunci, fiind dânsul 
nemâncat îşi face o plăcere de a-l invita la masă. Generalul 
sovietic a răspuns scurt, abia politicos că trebuie să-şi 
îndeplinească misiunea pentru care a venit pe loc, imediat. 
Generalul Aldea care se afla şi el la masă la „Mon Jardin” a 
fost însărcinat de primul ministru, fiind ministru de Interne, 


SIA Mircea Elefterescu (1893-1953), colonel. Şef de cabinet al 
mareşalului lon Antonescu. Prefect (mart.-aug. 1944) al Poliţiei 
Capitalei. 

să-l însoţească pe cel trimis de Stalin. 

Odată ajunşi în Vatra Luminoasă, unde se găseau cei 
arestaţi la Palat sub o primă pază a grupului lui Emil 
Bodnăraş şi sub a doua pază, exterioară a gărzii militare. Dar 
totul era acum înconjurat de trupe sovietice şi tancuri. Intraţi 
în casă generalul nou venit scoate o hârtie şi chiar dacă nu a 
scos o hârtie cum cred a-mi aminti, a comunicat verbal 
adevăratul rost al sosirii sale la Bucureşti, anume acela de a-i 
ridica pe toţi cei arestaţi şi de a-i duce în Rusia. Generalul 
Aldea a protestat energic şi inutil în numele guvernului 
român, a arătat că nu avea instrucţiuni şi că, în consecinţă, 
nu-i poate preda. Celălalt i-a răspuns că nici nu era nevoie de 
aşa ceva, că el îi ridică chiar cu forţa. Aldea a răspuns că se 
înclină în faţa forţei dar că el acordul nu şi-l dă. 


Tot în acele zile tulburi, în care dezordinea domnea 
acoperită de o înşelătoare aparenţă de linişte, vine la mine să 
se informeze Roman Rogoiski. Ce puteam să-i spun decât tot 
ceea ce nu ştiam şi tot ceea ce vedea! Era decis să plece cu o 
ocazie, însoţind pe dna Beck şi dna Burkhardt sau ele îl 
precedaseră. l-am urat noroc, fără îmbrăţişare dar strângerea 
de mână a fost caldă. Amândoi nu ştiam ce ne aştepta pe 
fiecare. Şi de atunci n-am mai aflat nimic de ei. 


Lovitura de stat. În noaptea de 22 spre 23 august lucram la 
vila de la Snagov, unde locuiam în dispersare din cauza 
bombardamentelor, dintre care pe primele le-am făcut la 
Bucureşti, la minister pe cel de la 4 aprilie când au fost 
omorâţi consilierul Popescu-Paşcani şi directorul Arhivei 
Politice, Aldea Georgescu, o foarte mare pierdere. Locuiam 
acolo cu Pogoneanu şi Emil Lăzărescu care manevra aparatul 
de  radio-emisie şi recepție al ministerului pentru 
comunicațiile speciale ale ministrului de Externe şi pe care-l 
întrebuinţam şi noi pentru ale noastre. La acest aparat erau 
ataşaţi şi nişte funcţionari P.T.T. cu un inspector şi o grupă de 
soldaţi, pentru pază. Toţi prin vecini. In noaptea aceea 

pregăteam curierul spre Turcia (Ankara). Restul serviciului 
Cifrului era repartizat în vila cu două turnuri de alături, vila 
Constantinescu. 

Atmosfera era apăsătoare, de plin dezastru pe front. Cu o 
zi sau două înainte, Barbul ne spusese că Mihai Antonescu se 
hotărâse să plece cu avionul în Orientul Apropiat, în Turcia 
sau mai probabil în Cipru, fiind asigurat de serviciile discrete 
şi devotate ale ministrului Aerului generalul Jienescu, pentru 
plecarea cu un avion. Odată ajuns acolo ar fi urmat 


precedentul amiralului Darlan375 şi cu acordul Mareşalului ar 
fi urmat să semneze armistițiul. Tot în acea noapte a venit 
Barbul, mai întâi, trimis de lcă, cu o telegramă pe care 
trebuia s-o cifrez cu prioritate şi imediat numai eu. Telegrama 
era adresată guvernului turc şi îi anunţa hotărârea celui 
român de a semna armistițiul pentru a ieşi din război şi făcea 
apel la sprijinul Turciei în acest sens. | se cerea să procedeze 
imediat la demersurile necesare. Îmi amintesc textual de 
propoziţia: „Guvernul român cere medierea guvernului turc 
pentru ieşirea imediată a României din război...” Telegrama 
era mai lungă dar nu cred că scap altceva esenţial. Se degaja 
însă din ea, implicit, dar foarte clar, din chiar cererea 
declanşării acestor proceduri în imediat, dar care totuşi 
cereau un termen de cel puţin câteva zile, o impresie de 
întârziere. Pe când Buzești, în faţa dezastrului complet de pe 
front, vibra de teama de a nu pierde fie şi ultimul moment cu 
putinţă pentru restabilirea situaţiei prin lovitura de stat. De 
altfel, Mareşalul însuşi nu mai păstra iluzii şi spusese, pe 
front, unor generali, că războiul era pierdut şi că trebuia 
găsită o soluţie politică. Repeta formula de după Stalingrad, 
dar mult mai gravă. Reproducându-mi formula, Barbul a 
adăugat, lui Buzeşti, Pogoneanu şi mie, că aşa ceva nu 
trebuia spus generalilor. lar ca stare de extremă tensiune 
pentru Mareşal, nu este lipsit de însemnătate faptul că 


2ra François Darlan (1881-1942), amiral şi om politic francez. 

Comandant al Flotei (1939-1940). Colaborator apropiat şi succesor 

desemnat al lui Petain. După debarcarea anglo-americană în nordul 

Africii (nov. 1942), a semnat capitularea forțelor franceze din Alger 

şi s-a proclamat şef al statului francez în nordul Africii. Asasinat. 

întâlnindu-se, în acele zile ale ultimei înfrângeri, cu Mircea 
Cancicov revenind de pe front, Mareşalul i-a spus acelaşi 
lucru şi nu şi-a putut opri lacrimile! 


L-am reţinut pe Barbul, fiind foarte târziu, să doarmă în 
camera mea, care era la etaj, întrebându-mă eu dacă-mi va 
ajunge noaptea pentru câte aveam de făcut. Abia se culcase 
colegul nostru şi a năvălit lonel Styrcea furios că nu găsise 
decât cu greu, drumul spre noi. l-a făcut chiar reproşuri lui 
Victor Rădulescu-Pogoneanu care în lipsă, îl înlocuia pe 
Buzeşti, că nu ne-a găsit la timp. Râzând de furia lui lonel, 
Pichi l-a întrebat „Sper că n-ajungi până acolo încât să ne ceri 
să punem firma „La conspiratorii veseli”! 

El venea direct de la Bucureşti, de la ultima consfătuire a 
reprezentanţilor Blocului la rege şi el cu o telegramă care 
trebuia să plece cu prioritate. Ca şi pentru cealaltă, trebuia să 
las orice, ca s-o cifrez numai eu. Fusese redactată, după 
discuţii, în final de Buzeşti. Se anunţa la Cairo schimbarea 
guvernului la 26 august în orice caz. Nu era străină de fixarea 
acestei date, intenţia de a se acorda încă un mic răgaz de 
două zile pentru ipotetica plecare despre care vorbise Minai 
Antonescu, în Cipru, dacă până atunci nu s-ar fi hotărât 
Mareşalul să semneze. Despre această intenţie de a pleca în 
Cipru, vorbise din nou - o mai exprimase deja - ministrul, aşa 
cum am pomenit mai sus - Buzeşti nu credea în realizarea 
acestei idei. | se părea o improvizație cu totul. lar schimbarea 
guvernului urma să fie realizată cu forţa dacă Mareşalul s-ar 
fi opus. Pentru toate ipotezele posibile, se cereau în orice caz 
ajutoare de ordin militar Aliaților prin bombardarea unor 
puncte strategice, acţiune prin care să fie împiedicată, 
blocată orice ajutorare a armatei germane din interior, 
capabilă de intervenţie în favoarea lui Antonescu ca şi 
împotriva noului guvern care l-ar fi înlocuit. Nu numai atât. Se 
lua în seamă posibilitatea ca aceste ajutoare să provină prin 
intervenţia unităţilor germane din Ungaria şi Bulgaria. Se 
comunicau, în consecinţă, nume de aerodroame şi poduri şi 
gări. (Detaliu tehnic: toate acestea nu figurau în dicţionarul 

cifror, trebuia deci cifrată silabă cu silabă. Victor Rădulescu- 
Pogoneanu şi-a luat şi el o parte din lucrul meu, tot atât de 
odioasă tehnic, expedierea lucrărilor de plecare a curierului 
de a doua zi. O ilustrare pentru a se vedea în ce condițiuni se 
făcea asemenea expediere, într-o legaţie nu prea mare cum 
era Moscova, se lucra pe brânci deseori la asemenea 
expediere, deşi era respectată o anume ordine iar lucrările 
erau în bună parte deja pregătite, se lucra o zi întreagă fără 
masă şi fără vorbe, lucrau toţi, deseori şi ministrul), (îmi vine 
să râd chiar şi acum când mă gândesc postfactum că dacă aş 
fi fost întrebat dacă aş fi fost capabil de un asemenea efort 
(privit numai din punct de vedere fizic) din care au rezultat 
volume numai de telegrame cifrate, aş fi răspuns negativ). 


Sunt dintre cei care au emoţiile tăcute. Dar cele două 
telegrame sosite aproape chiar în acelaşi timp care mi-au 
părut că se întregesc, deşi erau opuse, şi mai ales cea a 
ministrului de Externe, care în ea însăşi nu constituia un 
întreg, m-a înlemnit deşi o aşteptam de mult. Era înfrângerea 
şi sfârşitul unei guvernări şi a unei ţări ajunsă la aman. Se 
prăbuşea un regim dar şi o epocă. Totul era total. Am avut 
impresia că şi prietenul Victor Rădulescu-Pogoneanu ca şi 
mine în faţa evidenţei, spuneam „Avez-vous vu? Avez-vous 
vu?” 


Ca de atâtea ori nu a lipsit comicul servit de nervii lui lonel, 
căruia atât i-a trebuit să afle că dormea Barbul sus, ca să se 
aprindă din nou, ca să se defuleze cum se spune acum în 
chip pretenţios, totuşi în sotto voce, ca să nu se trezească 
omul stăpânirii. Toate zăcăşiile acumulate de lonel Mocsonyi- 
Styrcea împotriva Antoneştilor le-a descărcat deodată asupra 
lui Gheorghe Barbul, prietenul şi colegul nostru. Până a se 
linişti, am trăit o scenă din cele mai comice pe care le-am 
avut în viaţă, a vrut să se ascundă şi să doarmă în acelaşi 
timp. Şi-a găsit şi locul. Sub patul lui Pogoneanu, care l-a 
rugat să se liniştească, căci până la urmă se va întâmpla 

ceea ce el dorea să evite. Barbul se va trezi în hohotele 
noastre de râs. 

Liniştit a dormit şi lonel până dimineaţa când s-a dus să se 
scalde în lac. Inotând mai departe, l-a întâlnit, ramând cu 
barca, pe colonelul Radu Davidescu care l-a poftit în barcă. În 
cursul  conversaţiei, directorul cabinetului militar al 
Mareşalului i-a spus că Mareşalul şi-a schimbat programul 
hotărând să plece în aceeaşi după-amiază din nou pe front, 
care fusese rupt mai departe adânc. Imediat lonel a plecat la 
Bucureşti. 

Tot dimineaţa a venit, după obiceiul ce-l luase, la fereastra 
odăii de culcare a lui Victor Rădulescu-Pogoneanu ca să 
schimbe cele câteva cuvinte pe fereastra larg deschisă. 
Venea de la vila prinţului Nicolae unde luase parte la o 
consfătuire (scurtă) cu Mihai Antonescu, care i-a spus acelaşi 
lucru ca şi colonelul Radu Davidescu lui Styrcea. (Adaug, că 
după peste 25 de ani, m-am dus să-l văd la Braşov şi mi-a 
confirmat exactitatea amintirii mele). 


În zilele acelea nu s-a vorbit câtuşi de puţin de trădarea 
vreunui general pe front. Racoviţă sau altul. Dar ani de zile 
mai târziu, unsprezece, fiind la Jilava cu soţi de puşcărie din 
păturile inferioare, cum se nimerise atunci, am auzit cu 
mirare şi cu indignare acest zvon persistent. Oamenii simpli 
îşi explică şi ei lucrurile cum pot. Simplu. De altfel erau 
oameni foarte cumsecade. Mi-a trebuit multă autoritate ca să 
risipesc la Jilava, în decembrie 1955 aceste zvonuri aproape 
generale. 


Trebuie să adaug că în continuarea poveştii din 
impresionanta şi extenuanta noapte de 22-23 august că după 
ce au plecat lonel şi Davidescu, m-am culcat şi eu şi am 
dormit şi eu adânc. 

Am fost trezit din somn adânc pe la ora douăsprezece de o 
voce pe care nu am recunoscut-o. Era Buzeşti pe care l-am 
recunoscut imediat după violenţa cu care-şi exprima 

îndoielile asupra inteligenţei mele, din acea clipă sper. M-a 
chemat la el pe loc, dar fără ca el să-mi spună unde se găsea 
şi fără ca eu să-l întreb! Eram convins că era la Buftea unde 
locuia din primăvară şi unde Victor Rădulescu-Pogoneanu şi 
cu mine petreceam întotdeauna sfârşitul de săptămână. Dacă 
nu ne duceam acolo şi mai des. lar eu locuisem acolo chiar 
vreo lună de zile cu prilejul unui tratament antirabic pe care-l 
făceam împreună cu Caterina Ştirbey şi cu copii ei, Bunky şi 
Dumitru Hiott. Din cauza căţeluşei Piţa. 

Aşa că deja sub presiune, m-am dus la Buftea imediat cu 
binecunoscutul, pe atunci D.K.W. al lui Victor Rădulescu- 
Pogoneanu şi cu şoferul acestuia Ştefan, un biet om 
nesănătos, servil şi ostil cu o privire feritoare în lături, cu un 
păr blond spălăcit care întărea impresia de cădere a 
trăsăturilor feţei sale, deja lungă şi degenerată. Nesiguranţa 
ce mi-o inspira s-a schimbat în certitudine când peste câţiva 
ani Bichi Constandache ne-a spus că era în serviciul 
Siguranţei şi când în blocul unde locuia unchiul meu Filip D. 
Stamu a fost percheziţionat tot, în afară de apartamentul 
unchiului meu, care fiind consilier la Casaţie nu putea fi 
percheziţionat, iar şoferul care se oferise să-mi ducă el un 
geamantan cu hârtii ale lui luliu Maniu, l-am refuzat din grijă 
pentru sănătatea lui! Deşi reprezenta un element de 
îngrijorare în plus la felul nostru de viaţă de atunci, cu riscuri 
care creşteau în continuare, totuşi Victor Rădulescu- 
Pogoneanu, milos, l-a ţinut în serviciu, socotind pe drept 
cuvânt că un altul va fi la fel, fiind noi în obiectiv. lar acesta 
era măcar cunoscut. 

Când am ajuns la Buftea am găsit acolo numai femeile şi 
copiii familiei aşezaţi la masa de prânz, am plecat alarmat, 
pentru că după ce am refuzat invitaţia, mi-au spus că venise 
mai devreme Leucuţia să-l ia pe Grigore Niculescu-Buzeşti, cu 
o maşină şi că nu ştiu unde era. 

Contrariat şi dezorientat m-am dus să aştept la minister, la 
Bucureşti, unde lucram ziua permanent după un orar rămas 
cam acelaşi dimineaţa şi după masa. De altfel şi în funcţie de 
prezenţa şi indicaţiile lui Minai Antonescu. Am găsit acolo, în 
biroul meu de la Cifru, pe mai toţi directorii şi pe al doilea 

secretar general, cel administrativ, ministrul George Lecca, 
încă şi pe alţii, în înghesuială aproape, şi în fierbere, care 
semăna cu scena din după-amiaza dezastrului de la 4 aprilie 
când nu mai funcţiona decât un singur telefon în tot 
ministerul, cel de la Cifru, scenă de nenorocire. Şi acum 
comentau şi lansau informaţii şi ipoteze mai toate 
îngrijorătoare în legătură cu frontul. Fiind pur şi simplu tras 
din toate părţile ca şi de serviciu, n-am băgat de seamă că 
intrase în birou un sergent sau un plutonier, înarmat cu o 
puşcă mitralieră şi cu casca-n cap, care căuta să-mi 
vorbească, întinzându-mi un plic mic cu o carte de vizită pe 
care nu am citit-o pe loc, fiind tocmai întrebat ceva de 
Dimitrie Buzdugan. Militarul tot insista să-i citesc mesagiul. 
Cam iritat i-am trântit un „o clipă, te rog” dar nu a suferit 
amânarea şi a devenit spre mirarea mea insistent, dar căuta 
să rămână discret. M-a dus spre uşă şi mi-a dat să citesc 
imediat cartea de vizită a lui Grigore Niculescu-Buzeşti, pe 
care acesta scrisese „urmează imediat pe aducător”. Scrisul 
lui Buzești era indescifrabil ca şi al Mareşalului, indiciu după 
unii grafologi - unit cu altele - de o valoare mare intelectuală. 
Fără a mai spune ceva cuiva, am urmat pe mesagerul 
înarmat în ataşul unei motociclete, care m-a dus spre 
surprinderea mea prin str. Sfântu lonică, în dosul Palatului, 
unde surprinderea mea a crescut la culme şi s-a cuprins de 
emoție bruscă atunci când am văzut una, două, poate mai 
multe tanchete scoase şi puse în poziţie iar militarii toţi în 
ţinută de campanie! Ce să fie?! Manevre? Explicaţie idioată. 
Au aflat nemţii de complot şi cei de la Palat pregătesc o 
rezistenţă simbolică la care voi avea şi eu onoarea să 
particip?! Explicaţie şi mai idioată, dar nu lipsită de 
sentimentul deranjant al unei oarecari temeri. Din idioţie în 
idioţie - caracterizarea aceasta aparţine acelor clipe dar nu o 
retractez - am intrat condus de plutonierul Spătaru să-l caut 
pe Buzeşti. După ce am deschis uşa unei încăperi goale (până 
acolo, ghidul meu m-a trecut prin coridoare, săli, oficii etc.), 
am deschis o alta, tot eu, unde se găseau în chiar mijlocul 
acelei încăperi un grup strâns de oameni în picioare toţi, 
strânşi parcă în jurul regelui pe care l-am văzut bine şi tot aşa 


408 


pe generalul Aldea. Nu-mi mai aduc aminte de ceilalţi la care 
m-am uitat însă fix, căutându-l pe Buzeşti şi, pe urmă, 
negăsindu-l i-am salutat - adică pe rege - şi am închis uşa în 
pragul căreia rămăsesem şi am plecat contrariat. Se pare că 
i-am examinat cu o expresie severă, fiind contrariat. Mi-a 
povestit Mircea lonniţiu sau Vania Negroponte. Înainte de a 
intra, din spate, în Palat, am văzut un militar tânăr de tot, 
neamţ, înalt şi subţire, privind stăruitor tanchetele din faţa lui 
şi pe soldaţii români înarmaţi şi cu căştile de război în cap. 
Stătea pe trotuar cu picioarele depărtate, lungi şi o pipiţă se 
atârnase de braţul lui stâng. Priveau fără a vorbi. Aşa mi se 
părea. Când am ieşit din Palat, tot acolo erau. Parcă el îşi 
adunase picioarele. Tot atât de curios şi de calm la un 
spectacol care în mare era deja văzut de mine din primele 
zile ale lui septembrie 1940 şi din zilele lui ianuarie 1941. ŞI 
tot aşa cu unii spectatori trecători curioşi sau nu. Toţi 
îngrijoraţi. Dacă aş mai întâlni pe acel militar cred că l-aş 
recunoaşte. Ani în urmă sunt sigur că l-aş fi recunoscut, până 
a nu îmbătrâni de tot! Lucrul fiind însă imposibil, mă pot lipsi 
de încă o dovadă a îmbătrânirii! Până a nu ieşi, am dat în fine 
de  Buzeşti  găsindu-mă în aripa  mareşalatului, spre 
Kretzulescu, mă uitam, vibrând interior de curiozitate, la 
punerea în posturi de tragere a armelor automate de fiecare 
parte a ferestrelor sălii celei mari de la parterul central al 
clădirii, scoborând câteva trepte, eu şi din faţă chiar scobora 
şi Buzeşti şi el câteva trepte, cu un revolver mare în mână. 
Nou subiect de îngrijorare faţă de un pericol necunoscut. Cu 
culori de om bolnav, cenuşii, în obraz îmi spune „Camile, 
adineauri, Antoneştii au fost arestaţi. Este sigur că vom fi 
izolaţi de nemți şi comunicațiile cu exteriorul tăiate. Aşa că 
trebuie să te repezi imediat la Snagov să aduci aici aparatul 
de radio-emisie şi recepţie de la vila noastră”. Nu-mi venea 
să cred câte le vedeam şi auzeam. „De ce au fost arestaţi?” - 
„Au refuzat să semneze şi au cerut acordul nemților. Tot 
planul a fost răsturnat şi cum a refuzat să demisioneze, a fost 
arestat, împreună cu Mihai Antonescu, în nici un caz nu mai 
putea păstra puterea în această situaţie nouă şi în orice caz 
nu mai putea pleca pe front, unde planul era mult mai greu 

de îndeplinit. Vor fi arestaţi şi generalul Elefterescu şi 
generalul Tobescu, împreună cu Pantazi, care este deja 
arestat, ca şi generalul Vasiliu care s-a pus la dispoziţia 
regelui. Sunt arestaţi numai ca măsură de prevenire. Ulterior, 
vor fi liberaţi”. În timpul acesta a ajuns lângă noi tot pe nişte 
trepte pe sub bolți bizantine, colonelul aghiotant Emilian 
lonescu, şi el cu un revolver mare şi negru. Prezentări scurte 
şi-i raportează lui Buzeşti: „Am onoarea să vă raportez că 
acum Vasiliu l-a chemat el la telefon pe Elefterescu şi i-a dat 
ordin să vină imediat la Palat. Dacă vine şi se opune la 
dezarmare, îl împuşc”. Atunci complet ostil acestei ipoteze, 
am sărit şi am protestat arătând că „nu pot fi împuşcaţi 
oamenii în Palatul Regal şi încă în prezenţa regelui şi că au la 
dispoziţie atâtea mijloace de a-l imobiliza”. Buzeşti a aprobat 
intervenţia mea. (Plecarea pe front a Mareşalului răsturna, de 
asemenea, eventuala plecare în Orientul Apropiat a lui Mihai 
Antonescu, ipotetic fixată pentru vineri cel mai târziu). 
„Acum” a continuat Buzeşti, care nu era încă ministru de 
Externe „te duci fără să întârzii o clipă la minister şi-i spui lui 
Pichi [V. Rădulescu-Pogoneanul toate, dar nu dai încă 
publicităţii cele întâmplate, sau dacă nu este încă acolo, îl 
opreşti în drum şi schimbaţi şi maşina, ca să rămâi tu cu 
Cadillacul să poţi aduce aparatul”. „Este destul de uşor de 
spus, dar acesta are o gardă înarmată în număr de vreo zece 
soldaţi şi mai sunt şi tehnicienii lui. Cel puţin doi”. „Bine, ia-l 
pe Spătaru!” - „Ce fac eu cu Spătaru?!” - „Fă ce ştii, ia-l 
totuşi că face impresie, nu am alte posibilităţi, tu nu vezi, nu- 
ţi închipui în ce situaţie suntem?!” Puternica emoție pe care o 
resimţeam în faţa unei încheieri a lucrurilor la care nu mă 
aşteptam până la urmă, socotind că Antoneştii vor face ei 
armistițiul, era mărită încă de întrebările ce-mi puneau „ce 
fac cu aparatul?” de care putea depinde succesul actului şi ce 
fac dacă nu-l întâlnesc pe Pichi? Cum fac rost de altă maşină 
mare?” M-am înapoiat cu Spătaru şi cu motocicleta la 
minister, neamţul cu pipiţa lui era tot acolo unde-l văzusem, 
priveau spectacolul ca şi cum nu-i privea. Nu-i privea încă. 
Miniştrii din cabinetul meu la fel, nici nu băgaseră de seamă 
că lipsisem, habar n-aveau de câte erau în sufletul meu, 

întrebări şi procese şi câtă nesiguranţă. Am plecat cu D. K. 
W.-ul, cu Spătaru înarmat spre completa mirare a lui Ştefan, 
şi cu mare viteză am căutat să scap imediat de porţiunea de 
şosea  Jianu-Kiseleff dus-întors complet separată, unde-l 
puteam scăpa din vedere pe Victor Rădulescu-Pogoneanu. 


Nu vreau să las să iasă din relatarea mea a scenei în trei, 


Buzeşti, Demetrescu şi colonel Ionescu?” 6, scena pe care mi- 
a povestit-o primul despre protestul categoric şi demn al 
generalului Picky Vasiliu care aflând că este arestat, a 
răspuns că nu era nevoie de aşa ceva, el fiind cu totul la 
dispoziţia Majestății Sale, ca orice ofiţer român. Mai târziu am 
aflat de reacţia titularului Internelor, generalul D. Popescu377 


care i-a spus înlocuitorului său, generalul Aldea: „De când 
aşteptam clipa aceasta!” 


Aparatul fusese adus de la Ankara de Emil Ciurea şi lucra 
cu el Emil Lăzărescu, slab mort, blând şi muncitor. Cu el se 
expediau mesagiile ultraconfidenţiale atât ale preşedintelui 
cât şi ale noastre la adăpostul primelor. În ultimele luni, din 
cauza supraîncărcării, ne mai ajutau colegii şi prietenii Ciurea 
şi Neagu Djuvara, de o absolută discreţie. Totuşi comentarii şi 
bârfeli nu au lipsit produse de lucrul divizat în două eşaloane. 

Cât de uşor m-am simţit când m-am întâlnit spre Otopeni 


376 Emilian Ionescu (1897-1984), general-colonel. Comandant al 
Regimentului 1 care de luptă (ian. 194l-mart. 1944). Adjutant regal 
(mart. 1944 - dec. 1947), calitate în care a cooperat cu regele 
Mihai | la pregătirea şi înfăptuirea loviturii de stat (23 aug. 1944). A 
participat la arestarea mareşalului |. Antonescu şi a principalilor săi 
colaboratori. 


377 Dumitru Popescu (1883-1970), general de corp de armată. 
Comandant militar al Capitalei (sept. 1940-ian. 1941). Ministru de 
Interne (ian. 194l-aug. 1944). Arestat (apr. 1946), judecat (mai 
1946) şi condamnat la 10 ani închisoare. Eliberat (apr. 1956), a 
murit într-un cămin de bătrâni din Galaţi. 

cu Cadillacul atât de necesar. L-am oprit spre marea mirare a 
lui Victor Rădulescu-Pogoneanu, care nu-şi putea explica de 
ce, la ora aceea, mă întorceam la Snagov şi că-i schimbam 
maşina, dar a ghicit aproape pe loc, când i-am cerut să 
coboare din maşină ca şi mine şi am început să vorbim, pe 
franţuzeşte din cauza şoferilor, în mijlocul şoselei între cele 
două automobile spre indignarea şoferilor care circulau. A 
înţeles mai ales când nu a putut înţelege ce începusem să-i 
spun, fiind sufocat aproape de emoție. (Niciodată nu mi se 
întâmplase aşa ceva şi niciodată nu mi s-a mai întâmplat). 
L-am lăsat în aceeaşi stare de tensiune în care mă mai 
aflam încă eu, dar mai elegantă, a unei figuri care semăna 


izbitor cu cea a lui Austen Chamberlain378, în proporţii faciale 
şi craniene, în scena mută a trăirii acelui grozav eveniment. 
Nu izbea decât expresia aprinsă a privirii. Nu am fost singurul 
să fac asemenea observaţie, în ocazii dureroase pentru el. 
Când cobora treptele bisericii Boteanu, la înmormântarea 
părintelui său, profesorul lon  Rădulescu-Pogoneanu, 
Gheorghe Barbul, alături de care mă aflam, mi-a spus: 
„Priveşte, Camile, la proporţiile fericite ale capului lui Pichi!” 
lar mai târziu, constatarea obligatoriu duşmănoasă a 
acuzatorului public It.-col. Stanciu inspirat de un revoltător 
articol dintr-o serie revoltătoare scrisă de conformistul 
profesor George Călinescu, de altfel un talent, care a şi 
caracterizat inteligenţa „metalică” a lui Victor Rădulescu- 
Pogoneanu. Ca orice inteligenţă era şi ea metalică, dar nici o 
inteligenţă nu este suficientă dacă nu este completată de 
suflet. Fără suflet este un robot metalic, într-adevăr. Pe 
gustul acuzatorului. Cum orice dramă îşi are comicul ei, aşa a 
avut şi cel de la 23 august pe al ei. Ministrul Atta 
Constantinescu, reprezentantul în guvern al lui Gheorghe 
Brătianu, ambii convinşi acum de necesitatea schimbării 
politicii guvernului, a venit la Palat să vorbească regelui, al 
cărui reprezentant se considera. Cu un fizic enorm, îi trebuia 


78 Joseph Austen Chamberlain Sir (1863-1937), om politic 

conservator britanic. Ministru de Externe (1924-1929). Rol 

important în negocierea Pactului de la Locarno (1925). 

două scaune ca să se poată aşeza temeinic, a fost cuprins de 
stupoare când s-a trezit arestat, înconjurat de soldaţi şi de 
arme, în mijlocul unei agitaţii de telefoane, avalanşa de 
ordine felurite,  convocări la  „Consiliu” arestări şi 
indisponibilizări. Sosit pe neaşteptate, fără a fi chemat în 
audienţă, el a revenit, împreună cu şeful său Gheorghe 
Brătianu, la matca vechiului partid, după excluderea din 
acesta a lui Gheorghe Tătărescu, şi cum susţinea în guvern 
necesitatea schimbării de care am pomenit, nu a putut 
înţelege câtuşi de puţin ceea ce i se întâmpla, rămânând 
impresionat până la lacrimi de această nedreptate a soartei! 
Cea mai mare eroare cu putinţă! Neînţelegerea s-a risipit 
repede, întrucât dânsul nu figura pe lista miniştrilor, care 
trebuia să fie indisponibili doar câteva zile, din cauza 
ministerelor cheie pe care le aveau. Şi a fost liberat. 

Tot din cauza realizării improvizate în totul a loviturii de 
stat, este de notat aportul adus acesteia, încă o dată de 
generalul  Piky Vasiliu, care a telefonat lui Tobescu, 
comandantul Jandarmeriei, şi a semnat ordinul de înlocuire a 
acestuia cu generalul Anton, de altfel luat deja la ochi. 
Tobescu a predat comanda lui Anton, dar nu a venit la Palat, 
ci s-a dus la Legația germană să o informeze despre ceea ce 
se întâmplase, aşa cum a procedat şi Eugen Cristescu. Pe 
urmă s-au ascuns fiecare un timp. Dacă n-ar fi ordonat 
Vasiliu, aşa cum am relatat, regimentul de jandarmi ar fi 
putut realiza reducerea loviturii de stat. 


În afară de generalul Tobescu, de refuzul iniţial de a veni la 
Palat al colonelului Elefterescu, de încercarea, aceasta 
neonorabilă a lui Eugen Cristescu, el însuşi substanţial lipsit 
de aşa ceva, a mai existat o încercare, onorabilă aceasta, de 
a restabili vechea ordine, prin liberarea Mareşalului. Aceea a 
lui Ovidiu Vlădescu care i-a cerut colonelului Radu Davidescu 
să procedeze, ca director al cabinetului militar al lui lon 
Antonescu, în consecinţă. Dar acesta a arătat că este militar 
şi a refuzat categoric să nu respecte disciplina militară. 
Aceste consideraţii nu le fac pentru că m-am împrietenit la 

Jilava cu Ovidiu Vlădescu, ci le-am făcut cu toţii în frunte cu 
Buzeşti, care nu-l iubea, dar i-a recunoscut încă de atunci 
caracterul. Din care, de altfel, acesta avea din plin. Chiar pe 
această temă am avut o vie discuţie la Jilava cu Ovidiu 
Vlădescu care dus de antipatie personală faţă de Grigore 
Niculescu-Buzeşti mi-a spus odată că „cine era el?” că îşi 
permitea să reproşeze sistematic anglo-saxonilor când îi 
vedea, situaţia ţării - care vizibil începea să nu mai fie a 
noastră. — Şi nu de la mine ştia acest lucru. „Nu se vorbeşte 
aşa cu miniştrii şi trimişii marilor puteri anglo-saxone!” - „Eu 
sunt convins că tocmai aşa trebuie vorbit cu cei care ne-au 
înşelat şi care se înşeală în continuare. Poate fi, în imediat, 
supărător, dar poate folosi în viitor şi noi nu avem mentalitate 
de supuşi ascultători! Buzel [Grigore Niculescu-Buzeşti] i-a 
răspuns unuia dintre anglo-saxoni, pe care-l invitase de mai 
multe ori şi care i-a reproşat, viu, în cursul unei conversații că 
îl invită numai ca să-i spună lucruri dezagreabile. La care 
gazda i-a răspuns tot viu şi foarte clar că nu-l invita, oricâtă 
plăcere i-ar fi făcut pentru farmecul său personal, ci din 
datoria de a informa pe toţi despre ceea ce se petrecea la 
noi, sub paravanul anglo-saxon. Şi interlocutorul său nu a 
părăsit casa, pe loc, cum ar fi trebuit s-o facă, dacă ar fi 
socotit că Buzeşti îl insulta realmente. l-am povestit şi de 
articolul scris într-un jurnal occidental, cu prilejul procesului 
Maniu, despre care articol mi-a vorbit părintele V. Laurent. În 
acel articol omul care-l scrisese rămăsese al aceleiaşi 
atitudini şi nu s-a sfiit să marcheze măcar răspunderea 
preşedintelui Statelor Unite pentru soarta bărbatului de stat 
român. A rămas pe gânduri. 


Plecând cu Cadillacul, preocupat de felul cum voi ajunge să 
aduc aparatul şi pe servanţii lui, fără incidente la Bucureşti, 
această preocupare de ordin imediat a lăsat în penumbră 
oarecum ceea ce se întâmplase. Lucru care într-un fel m-a 
liniştit printr-o nouă nelinişte! Cum ordin scris al noii 
autorităţi nu aveam şi nu ar fi fost urmat imediat, ea nefiind 
adusă încă la cunoştinţa publică, cum guvernul de altfel abia 

exista - Pătrăşcanu ceruse gardă militară ca să ia în primire 
Ministerul Justiţiei ca şi alţi miniştri (Aldea) - m-am hotărât să 
recurg la tertipuri culese din faimoasa literatură de 
cincisprezece lei. Din păcate nu o prea citeam. Totuşi m-am 
gândit, ieftin, la un ordin închipuit, fals. 

Când am ajuns la vila noastră la Snagov, se găseau acolo 
pe terasa dinspre lac pe Carmen Lăzărescu, bibliotecara, şi 
Emil Lăzărescu - nu erau nici rude măcar - prima ghicindu-i în 
cafea ultimului. Destul de inspirată, îi spunea că vede o mare 
năvală, cai, soldaţi, tancuri, lucru cât se poate de probabil dar 
neplăcut pentru mine care ştiam ce ştiam, dar şi „morţi şi 
răniţi, sânge în jurul ţării, Emile, acum, acum”. Aceste 
vaticinaţii îmi deveneau din ce în ce mai neplăcute, nu mă 
puteam împiedica de a le înregistra, voind să le ignor: „Emile, 
hai! Lasă fleacurile. Am să-ţi transmit ceva”. Blândul Emil, 
înalt, ţâr deşirat, istoric, m-a urmat în vilă, unde în două-trei 
cuvinte i-am spus ce se petrecuse la Bucureşti şi cum trebuia 
să procedăm. „După ce îi voi transmite lui Tănăsescu (de la 
P.T.T.) verbal aşa zisul ordin al lui Ică de a muta aparatul la 
etajul patru al ministerului din Piaţa Victoriei şi el o să 
protesteze şi după ce-i voi fi spus că voi primi şi confirmarea 
scrisă a dispoziţiei date, tu vii cu un plic cu antetul mare al 
ministerului, cu adresa către mine mare şi clar scrisă, cu 
toate titlurile şi mai multe ştampile puse pe plicul mare, bine 
lipit, în acest plic o foaie albă pentru că nu mai avem timp de 
pierdut cu scrisul, foaia şi ea cu antet. O voi citi, folosind 
lumina în favoarea mea, ca să nu vadă Tănăsescu că e 
nescrisă. Totul a mers perfect, desigur din cauza rapidităţii şi 
a emoţiei generale. Ca şi a garanţiei pe care o reprezentam 
până atunci. Dar nici asigurarea şi nici ordinul scris al bietului 
Ică nu au putut pune stavilă recriminărilor şi constatărilor 
tehnice care se îmbulzeau în gura lui Tănăsescu exasperat, 
care-l critica şi pe Ică în forma că este uşor pentru „unul care 
habar nu avea” să creadă că a luat o măsură bună şi mă 
asigura că la Bucureşti aparatul nu va funcţiona. Emisiunile 
fiind ca şi imposibile. Câtă plăcere îmi făceau aceste asigurări 
gândindu-mă tocmai la nădejdea ce se punea în aparat. 
Eventual unica noastră legătură cu Occidentul. 

Demontarea a mers destul de repede, dar se întuneca deja 
când în întuneric, bătrânul nostru şofer Niculae - dacă avea 
50 de ani - înainte sau după Săftica, ne-a strecurat în viteză 
printre două coloane masive de camioane motorizate care-şi 
făceau faţă de fiecare parte a şoselei, pe atunci mai îngustă, 
înaintând paralel spre Bucureşti poate, foarte încet. Atunci 
dacă înaintau ca mişcare generală, stăteau pe loc şi între ele 
circulau greu vehiculele obişnuite. Se văd încărcate de 
soldaţii respectivi, care dominau de sus automobilul nostru în 
care ne aflam Emil, Tănăsescu şi colegul său, Spătaru, cu 
puşca mitralieră şi cu mine în jurul aparatului. Domnea pe 
şosea o tăcere adâncă şi întinsă, soldaţii celor două armate 
se priveau reciproc, fără ameninţări, dar ameninţarea se 
degaja din prezenţa lor paralelă. Tăceam şi noi, preţuind 
măiestria şoferului care căuta să ne scoată repede din zona 
care putea deveni oricând periculoasă prin încăierarea 
reciprocă. 


O dată ajunşi în Piaţa Victoriei, am dat dispoziţie şoferului 
să continue spre Palatul Regal. Lucrul i-a surprins pe cei doi 
tehnicieni P.T.T. care au protestat arătând că nu erau 
îmbrăcaţi cum s-ar fi cuvenit să se afle în prezenţa regelui. l- 
am asigurat că regele îi va primi bine şi că nici nu i-ar fi 
trecut prin minte să se uite la îmbrăcămintea noastră. („Nu 
se poate! Ce ne facem?! Nu suntem îmbrăcaţi ca să ne 
prezentăm Majestății Sale!”). Aceasta pentru că chiar dacă în 
chip firesc Majestatea Sa ar fi dorit să le mulţumească, n-ar fi 
putut, neavând o clipă de răgaz cum nimeni nu mai avea 
atunci. lar dacă dânşii ar fi lucrat în faţa regelui ar fi văzut că 
şi el lucra într-o ţinută obişnuită de flanelă cenuşie, ca un 
foarte bun muncitor calificat! Ca să nu le risipesc cu totul 
fireşti iluzii, cu o ieftină şmecherie, ca să tai protestele care 
continuau, i-am asigurat că voi ruga pe suveran să nu ceară 
să-i vadă. Dar şi asigurarea aceasta i-a mâhnit. Ar fi vrut să-l 
vadă totuşi pe rege şi să fie văzuţi de el ca devotați slujitori ai 
ţării. Îmi venea să le spun „Nenorociţilor, dacă aţi şti ce s-ar 
putea să vă aştepte?!” - L-am trimis pe Nicolae la minister. 

Spătaru ne-a condus prin acelaşi labirint. Totul era perfect 
camuflat de perdele grele de catifea roşie şi de mătase, 
fotolii largi ca şi canapelele mari îmbrăcate tot în catifea 
groasă roşu vişinie care păreau că produceau înăuntru o 
căldură substanţială, grea. Ziua era toridă. Urma uneia destul 
de ploioase. Nici un fir de lumină nu străbătea afară din Palat, 
care părea mort. Cum am pătruns în prima din cele trei 
încăperi ale mareşalatului, am dat de foarte multe persoane, 
mulţi domni în picioare toţi afară de generalul Dombrovski, 
înalt şi voluminos, Tănase leit, prăbuşit pe o canapea din 
cauza căldurii înăbuşitoare. Fără nici un chef. Era noul primar 
general şi prefect în acelaşi timp. L-am întrebat pe Buzeşti 
cum de au ajuns la acest fost devotat carlist. „Dragă, în 
goană după miniştri, guvernul trebuia constituit fără vreo 
întârziere, l-a găsit Sănătescu” ca şi pe generalul doctor 


Nicolae Marinescu??? (fratele celui de tristă faimă Gabriel 
Marinescu), care fusese numit tot la Sănătate. De altfel, se 
pare, om capabil şi necompromis ca fratele său. Pe generalul 
Mihail l-au văzut pe fereastră trecând pe Calea Victoriei şi au 
sărit după el ca să-l trimită la Statul Major, al cărui şef trebuia 
să şi fie. În civil - de altfel nu s-a putut schimba de acele 
haine primele zile după 23, când a comandat în civil, cum tot 
în civil a raportat Consiliului de Miniştri în plenul lui, 
evacuarea trupelor germane până pe linia Mureşului de către 
trupele române în aşa fel încât cele ruseşti au găsit teritoriul 
liber la 29/30, iar salvele de tun trase la Moscova pentru 
liberarea oraşelor principale româneşti, în cap cu Bucureştii 
n-au sărbătorit liberări de oraşe ci ocupări de oraşe, deja 
liberate. In afară de jafuri şi violenţe nemaipomenite, a murit 
la Sibiu un singur soldat rus în accident de motocicletă. Şeful 
Statului Major a fost felicitat de preşedintele Consiliului, care 
a început cu un „Bravo, Mihail!” mulţumirile Consiliului şi ale 
sale personale. De altfel, din cauza unui ordin pe care l-a dat 
ca orice post de gardă să răspundă cu arma la orice atac 


379 Nicolae Marinescu M. (1884-1963), general de divizie şi medic. 
Ministru al Muncii, Sănătăţii (Publice) şi Ocrotirilor Sociale (aug- 
nov. 1944) în primul guvern Sănătescu. 

înarmat, U.R.S.S. a cerut imediata înlocuire a vrednicului 
general capabil şi demn. Deşi fost carlist, el făcea parte din 
grupul oamenilor cinstiţi şi capabili, devotați fostului rege. Pe 
lângă jafuri şi violuri pe o scară nemaiîntâlnită, înlocuirea 
brutală a generalului şef al Marelui Stat Major, ne-a dat 
măsura reală a stării lucrurilor în care ajunsesem ca şi 
imediata rechiziţionare, fără acte, a automobilelor miniştrilor 
adunaţi în Consiliu tot la Ministerul Economiei Naţionale, care 
priveau acţiunea de pe terasă. Automobilele au fost 
restituite, datorită simpatiei pe care o degaja generalul 
Dombrovski şi a bunei sale ştiinţe a limbii ruse. A intervenit 
imediat la comandamentul sovietic, aşa cum am arătat. 


Mai şedea cineva jos, pe un scaun, în acea cameră, cea 
mai mică, dar în care se înghesuiau şi discutau serios cinci 
oameni corect îmbrăcaţi cu puţine excepţii: competenţi, nu 
numai serios ci mai toţi în tensiune: lucrau mai ales verbal. 
Cel care şedea pe scaun şi lucra la redactarea telegramelor şi 
mesagiilor pentru străinătate (Ankara, Cairo) era Victor 
Rădulescu-Pogoneanu, bolnav de o boală medulară - ca şi 
ceilalţi transformat de căldură, într-un izvor de năduşeală. La 
el însă concentrat numai la cap. Se aflau acolo, după ora 21, 
pe cât îmi mai amintesc: Regele, Constantin Sănătescu, 
Grigore Niculescu-Buzeşti, Titel Petrescu, Lucrețiu 


Pătrăşcanu, generalii Aldea, M. Racoviță?80(?), D. Negel, 
generalul Dombrovski prăbuşit pe o canapea mare, mare şi 
el, înalt şi greu, deghizat în Tănase - cei impresionați n-aveau 
decât să-l privească ca să se înveselească, generalul Nicolae 
Marinescu, generalul Eftimiu, col. Răuţă, loan Mocsonyi 
Styrcea, Mircea lonniţiu, Vania Negroponte, Lulu lonescu, 
directorul radiodifuziunii, venit să înregistreze cuvântarea 
regelui către ţară, Emil Lăzărescu ş.a. Pe la miezul nopţii a 
venit It. col. Ştefan Niculescu, aghiotantul lui Sănătescu şi 
cam tot pe atunci It. col. De Chastelaine, Meţianu şi Porter, şi 


380 Generalul Mihail Racoviţă (1889-1954) nu figurează în registrul 
de audienţe la Palatul Regal, între orele 18 şi 24. 

ei tot militari, ca să nu fie executaţi în caz de capturare. Erau 
destul de bine cu chef! Poate să fi fost şi generalul Boiţeanu. 
Spre dimineaţă au venit şi generalul Potopeanu, în civil, cu 
doamna şi... cățelul. Graţie căruia s-au putut camufla în 
proprietari de ţară ieşiţi să-l plimbe peste câmp unde se 
desfăşurau cele două partide militare care se înfruntau. Pe 
lângă curaj, şi o halima. Au mai venit Gheorghe Brătianu cu 
dna, cred, şi spre cinci dimineaţa luliu Maniu cu Corneliu 


Coposu?81 şi Rică Georgescu, ultimul de la Malmaison. 
Desigur şi alţii de care, cel puţin acum, nu-mi mai amintesc. 
Evident că între timp unii au mai plecat. Tot spre miezul 
nopţii au mai sosit Gheorghe Davidescu şi Florin Roiu, veniţi 
să facă act de credinţă imediat şi Gheorghe Barbul, chemat 
de mine la telefon, la cererea lui Buzeşti care, la sugestia 
mea, acceptase să mai încerce cineva dintre apropiații 
Antoneştilor, un demers ultim, menit a le uşura, într-o 
măsură, situaţia. Nu a mai putut avea loc, după ce Buzeşti 
prezentându-l pe Barbul regelui şi explicându-i misiunea ce 
înţelegea să o îndeplinească - demisia dată - a aflat de la 
Sănătescu, care nu-l consultase, spre indignarea lui Buzeşti, 
că-i predase deja lui Emil Bodnăraş. Reiese din acest episod: 
că nimeni nu a fost în dezacord cu sugestia ce dădusem, că 
în cursul adaptării rapide pentru 23 a planului pregătit pentru 
26, că se improviza, că predarea Antoneştilor comuniştilor nu 
fusese hotărâtă dinainte; - altminteri nu s-ar fi acceptat 
sugestia mea, nici Buzeşti nu s-ar fi indignat, în fine că 
Bodnăraş n-ar fi aflat pe stradă incidentul şi nu şi-ar fi adunat 
partizanii cu care l-a intimidat pe Sănătescu, care se gândea 


381 Comeliu Coposu (1916-1995), jurist şi om politic. Membru 


marcant al Partidului Naţional-Ţărănesc, secretar politic al lui Iuliu 
Maniu (1937-1947), calitate în care a participat la pregătirea 
actului de la 23 august 1944. Preşedinte al Partidului Național- 
Ţărănesc Creştin Democrat (1989-1995). Arestat în împrejurările 
instrumentării procesului fruntaşilor P.N.Ţ. (iul.-nov. 1947), este 
condamnat (1950) la 15 ani muncă silnică, fiind întemnițat în 
închisorile de la Craiova, Gherla, lagărul de la Poarta Albă şi apoi la 
Râmnicu Sărat. Eliberat (1964), a fost supus permanent şicanelor 
autorităţilor comuniste. 

la Mussolini. 

Am pomenit de gărzile cerute de Pătrăşcanu şi de alţi înalţi 
demnitari. Acordate cu parcimonie - vreo şase-şapte soldaţi, 
din pricina efectivului redus la mai bine de jumătate al 
batalionului de gardă. Dar nu a fost nevoie nicăieri de aşa 
ceva pentru că administraţia de stat în întregime ca şi armata 
au rămas în aceeaşi stare de disciplină perfectă. Lucru de 
altfel caracteristic până atunci vieţii publice româneşti. Noi 
înşine când respiram liberi, uşuraţi după lovitura de stat 
reuşită, în faţa marelui rezultat pe care credeam că l-am 
obţinut, rămăsesem miraţi de acea unanimitate, subliniată 
chiar mai mult încă de plănuita rezistenţă nerealizată a celor 
patru ultimi devotați Mareşalului Ovidiu Vlădescu, generalul 


Tobescu382 şi colonelul Elefterescu şi unul cel puţin, Eugen 
Cristescu, Germaniei. Făceam desigur şi partea cuvenită 
dezastrelor militare şi demoralizării armatei germane. Totuşi, 
unanimitatea de care vorbesc a existat. Chiar şi conducerea 
interimară (Gheorghe Manu) a Gărzii de Fier s-a raliat la act. 
lar poporul s-a îngrămădit în Piaţa statuii lui Carol |, urcându- 
se chiar pe aceasta ca să ovaţioneze la nesfârşit pe regele 
Mihai care a ieşit în balcon şi a primit mai multă vreme 
ovaţiile repetate, camuflajul fiind suspendat de mai multe ori, 
câteva secunde în care timp reflectoare luminau pe rege şi 
pe sfătuitorii săi. Spectacolul nu era lipsit de frumuseţe. 


Buzeşti comenta cu noi potrivirea actului cu circumstanţele 
cele mai nimerite pentru efectuarea lui atunci când a avut 
loc. Pentru că presiunile de a-l realiza s-au urmat însoţite de 
ameninţarea de a se retrage condiţiile acordate sau de a le 
îngreuna; fără a se ţine seama de pericolul unei reacţiuni 
germane, a forţelor ei din interiorul ţării care ar fi putut anula 
beneficiul militar, politic şi economic al Aliaților înşişi, fără 
folos pentru nimeni în afară de germani. Nu acesta putea fi 
beneficiul pentru mersul războiului, întărirea Germaniei. 


aaz Tobescu, Gheorghe, general. Şeful Inspectoratului Jandarmeriei 
în timpul guvernării mareşalului Ilon Antonescu. 

Trecând prin recapitularea momentelor din trecut, când s-a 
pus întrebarea chiar de Buzeşti dacă bătăliile pe care nemţii 
le pierdeau în Ucraina nu constituiau prilejuri de a ne dezlipi 
de Axă, cum chiar lui Buzești i s-a întâmplat să creadă, el îşi 
manifestase faţă de noi satisfacția că momentul ales - în care 
şi hazardul îşi avusese rolul său favorabil, calitate în care 
până la urmă îmi vine să cred chiar şi mie - a fost cel mai bun 
pentru evitarea unui succes german în încercarea de a lichida 
lovitura. Germanii erau demoralizaţi. Momentul militar nu 
juca în favoarea lor şi îmi vine să cred că spiritul lor de ordine 
sistematică i-a dus la deducţii logice juste la birou, dar care s- 
au arătat catastrofale pentru ei pe teren. Pornind de la ideea 
că un asemenea act pentru a izbuti trebuie făcut în cele mai 
bune condiţii de forţă, au dedus că unde l-am pornit aveam şi 
superioritatea necesară şi am acceptat să iasă din Bucureşti, 
paşnic, peste o mie de ofiţeri germani de la hotelurile 
Ambasador, Palace, Bulevard, cel de lângă Palat şi alte locuri 
bine ocupate, de unde dacă ar fi atacat Palatul din interior ar 
fi lichidat fără mare greutate acţiunea. Dar au procedat după 
reguli cu sistem, ca la Roma, au ieşit afară din oraş ca să-l 
reia din afară şi ne-au dat timpul să ne întărim cu forţe pe 
care în ziua de 23 nu le aveam. 


Aceste consideraţii îmi aparţin. Bineînţeles ele se leagă de 
cele trei condiţii principale cerute de Buzeşti, dar şi de ceilalţi 
oameni politici români conducători ai guvernului, Antoneştii şi 
conducători ai opoziţiei, Maniu şi Brătianu. 1) Existenţa în 
tară a unor forţe militare germane cât mai reduse şi numărul 
şi puterea lor să nu poată fi mărită prin aducerea de noi forţe. 
2) Aceste forţe existente să nu poată reacţiona eficient, fiind 
reţinute pe front de 3) o mare bătălie şi înfrângere germană. 
Toate menite să acorde aportului românesc cea mai mare 
valoare întru crearea unui nou focar de front în această 
regiune şi în pierderea petrolului de o imensă valoare pentru 
ducerea mai departe a rezistenţei germane, a cerealelor şi a 
oamenilor. În astfel de momente, când capacitatea de 
încredere în politica anglo-saxonilor era încă întreagă şi 

prietenii mei şi cu mine discutam duşi de iluzii, în acele 
puţine zile până le-am pierdut, îmi aduc încă aminte de 
satisfacția noastră de a fi rezistat la tentaţia de a fi procedat 
la schimbare în alte condițiuni, la Uman de pildă, sau de 
mutare-fugă a regelui în U.R.S.S. sau la laşi, de unde ar fi 
procedat la fel. Planuri de care nici I. Maniu n-a fost străin cu 
totul. Sau planul generalului Minail de constituire a unui nou 
guvern cu Gigurtu în frunte în locul Mareşalului, acceptat de 
nemti, guvern în care să participe, în poziţii cheie Sănătescu 
la Război şi Buzeşti la Externe pentru a realiza schimbarea 
chiar din sânul guvernului. Ca în atâtea şi atâtea situaţii în 
desfăşurarea istoriei noastre, deformarea voită a ei în folos 
străin nu ne-a făcut decât rău. Pornindu-se de la propunerile 
şi de la unii sfătuitori ai regelui — Sănătescu - planul acesta a 
fost propus şi susţinut de ei, dar nu aşa cum de multe ori în 
aşa zise reviste de istorie am citit că planul a fost susţinut de 
„Sfătuitorii” regelui. Buzeşti a fost hotărât împotriva lui, 
dându-şi seama de complicațiile la care putea duce aparenta 
lui simplitate, şi dându-şi seama că după experienţa italiană, 
Hitler nu l-ar fi acceptat. Până şi generalul Dămăceanu38% a 
scris într-un articol că „crede că şi Buzeşti a fost contra” 
(şedinţa, din mijlocul lui iunie 1944 - nu sunt sigur de dată). 
Acţiuni şi planuri care ar fi fost încă mai supuse hazardului - 
combătute dintre oamenii politici mai ales de lon Mihalache 
cu energie cum am mai spus şi de Victor Rădulescu- 
Pogoneanu. Depărtarea prea mare de graniţele ţării şi 
pripirea putând duce la catastrofe româneşti în avantajul 
sovietelor numai. Toate acestea au rămas în domeniul lui 
„dacă...” prin succesul de la 23. 


383 Dumitru Dămăceanu (1896-1978), general de brigadă. Ataşat 


militar la Roma (1936-1938). Comandant al Regimentului 10 roşiori 
(1941-1942); şef de stat major al Comandamentului Militar al 
Capitalei. A colaborat cu forţele politice implicate în pregătirea şi 
înfăptuirea loviturii de stat (aug. 1944). Subsecretar de stat în mai 
multe rânduri. Este considerat de unii dintre istorici a fi un martor 
inconsecvent şi infidel în redarea evenimentelor privind actul de la 
23 aug. 1944. 

Când din coridoarele goale am intrat în primul birou al 
Mareşalatului, am găsit dintr-o dată lumină, mulţi domni bine 
şi o neobişnuită căldură. Spectacol concentrat. M-a 
întâmpinat lonel Mocsonyi-Styrcea care mi-a dat proclamația 
„Citeşte-o. Vezi dacă ţi se pare că nu merge ceva!” Şi imediat 
în camera care nu mi s-a părut prea mare, poate unde erau 
atâţia încă, m-am dus la Buzel, care m-a prezentat regelui 
care se găsea chiar alături de el şi în faţa mea. Mai exact în 
faţa lui, cu care vorbea iar eu m-am dus aproape de ei ca să 
mă vadă şi să ştie că am adus aparatul, care nu a mai 
funcţionat, până a venit It. col. Chastelaine, liberat de la 
Malmaison, entuziast şi cu puţin dampf. În orice caz, aparatul 
a fost distrus la bombardament, aflându-se instalat sus la et. 
IV de Buzeşti fiind acolo condiţii mai bune de funcţionare. 
Prezentat regelui parcă nu atât din cauză protocolară ci 
pentru că mă aflam în faţa lui, acesta mi-a strâns mâna cu 
gentileţea naturală a unui om bine crescut. Gestul era franc. 
Putea fi acela faţă de o veche cunoştinţă mai cu seamă că a 
fost însoţit parcă de un „îl ştiu” sau „te ştiu” dar putea fi şi 
acela faţă de un necunoscut apărut atunci când numai de noi 
cunoştinţe nu-ţi arde. Şi aşa cred că şi era. Pe rege îl trăgeau 
unii sau alţii. Am asistat cum l-au invitat, luându-l cu ei, 
Pătrăşcanu şi Titel Petrescu ca să semneze primele decrete. 
Atmosfera era încărcată de seriozitate chiar de tensiune. Toţi 
erau preocupaţi. Nu am văzut pe nimeni agitat. Ca să găsesc 
neapărat pe unul şi de tipul acesta, mi-aş reaminti de lonel! 


Fiecare vorbea cu fiecare şi-i atrăgeau atenţia regelui, lui 
Sănătescu - foarte calm - sau între ei înşişi, asupra atâtor 
foarte serioase probleme. Unii ca Dombrovski, prăbuşit cu 
masa lui mare de trup, pe o canapea tot atât de mare. Totuşi 
aspectul general natural cuprindea şi o notă de dezordine. Nu 
putea fi altfel. Era firesc să se improvizeze. Impresia pe care 
mi-a făcut-o regele a fost mai bună decât cea curentă în 
saloane. Siluetă, înalt, frumos şi mai cu seamă prezentabil, 
natural la culme, atitudine de atenţie încordată, asculta 


423 


sfaturi şi punea şi întrebări cu rost. Părea a fi depăşit 
cunoscuta timiditate, aproape maladivă, a marelui său bunic. 
Al treilea la care m-am dus a fost Victor Rădulescu- 
Pogoneanu, care redacta telegramele pentru străinătate: 
Ankara şi Cairo. El mi-a relatat că Buzeşti fusese numit 
ministru de Externe - lucru care l-a contrariat ulterior pe 
Maniu când a aflat de numirea aceasta, socotind că o foarte 
mare personalitate politică ca Buzeşti nu ar fi trebuit să-şi 
lege numele de cedarea unor teritorii româneşti, fie şi silită. 
Buzeşti, mi-a spus tot Victor Rădulescu-Pogoneanu, fusese în 
balanţă cu Constantin Vişoianu, dar aportul său la actul 
răsturnării de politică şi depărtarea lui Vişoianu, au înclinat 
repede talerul balanței. (Nu mai îmi amintesc ce asociere de 
idei am făcut când în prima ciornă a acestor note, am afirmat 
că numirea aceasta în fruntea departamentului Externelor îmi 
apare ca mai dramatică decât chiar aceea a lui lon Antonescu 
la Externe, cu prilejul rebeliunii). Restituisem deja textul 
proclamaţiei regale, pentru care a fost nevoie de două 
înregistrări pe bandă, din pricina unor defecte de dicţiune ale 
regelui. Cu acel prilej, comportamentul lui Lulu lonescu a fost 
remarcabil. Ştiu că i-am spus lui lonel că proclamația era 
foarte bună şi că nu găseam nimic de spus. Era şi firesc din 
moment ce la proiectul lui Pătrăşcanu, Buzeşti adusese 
ultima formă şi câteva rectificări, în cursul unei întrevederi 
anterioare. M-am dus să-l salut pe Sănătescu, familiile vechi 
prietene şi acum în ultima vreme mă onora şi el cu prietenia 
lui. Era destul de schimbat la faţă. Mai târziu, noaptea când 
am ajuns mulţi dintre noi la Bolintinul din Deal mi-a spus că 
era bolnav de rinichi, avea dureri şi urina sânge. Se manifesta 
un cancer. Dar el se comporta ca şi cum nimic n-ar fi fost. 
Peste trei ani această boală avea să-i pună capăt zilelor. 
Buzeşti m-a prezentat lui Pătrăşcanu care a avut o formulă 
amabilă în genul „îl cunosc deja pe domnul Demetrescu din 
auzite”. Ca şi Constantin-Titel Petrescu, pe care-l cunoşteam 
de mult, fiind şi el prieten cu părinţii mei, figură blândă, 
poetică, cu o amplă răsfirată lavalieră. Şi el mi-a mulţumit 
pentru colaborare. In acţiunea Securităţii la montarea 
procesului  Pătrăşcanu, asemenea formulă a devenit 

acuzatoare, demonstrând legăturile lui Lucrețiu Pătrăşcanu 
cu  anglo-americanii. Titel Petrescu era amabilitatea 
personificată. Foarte afabil, când m-am dus să-l salut, am 
văzut că a făcut şi el un pas, doi spre mine. Era foarte activ. 
Primul act al noului guvern a fost un decret-lege pentru 
punerea în vigoare a principiilor constituţionale din 1866 şi 
1923 şi până la alegerile viitoare, era recunoscut regelui, 
rolul de unic factor constituţional împreună cu şefii celor 
patru partide politice. Fuseseră respinşi din Blocul Naţional 
Democratic grupul lui Gheorghe Tătărescu şi diferite 
grupuscule politice, creaţiuni ale P.C.R. care le şi reprezenta 
în bloc, adică toate împreună (Front patriotic, Front al 
plugarilor, Acţiunea patriotică, Apărarea patriotică, naţional 
socialiştii lui Mihai Ralea şi câte şi mai câte. Toţi aceştia se 
pronunţau în cadrul vocii unice a partidului comunist). 
Studentul pe care Belu Zilber38% l-a găsit ca să înregistreze 
proclamația regelui a găsit şi el că nu era prezentabil regelui. 
Lulu lonescu era retras, deferent, mândru şi serios. Brun şi 
masiv, respira hotărâre. A dovedit-o şi ulterior când cu 
bombardarea radiodifuziunii şi la închisoare. A înregistrat de 
două ori pe rege, care nu avea o dicţiune bună. Se hotărâse 
să fie difuzată proclamația la ora 22. 


O impresie ciudată de atunci. E adevărat că-i cunoşteam 
pe mai toţi cei prezenţi dinainte, din societate sau de la 
cabinetul ministrului unde funcţionam. Dar pe mulţi nu-i 


384 Herbert (Belu) Zilber (1901-1978), inginer. Membru al P.C.R. 
(din care a fost exclus în 1947 din cauza unor neclarităţi la dosarul 
personal). Licenţiat în matematică (1922) la Universitatea din 
Grenoble (Franţa) şi în filosofie (1945) la Universitatea din 
Bucureşti. L-a secondat pe Lucrețiu Pătrăşcanu la tratativele (din 
vara anului 1944) cu celelalte forţe politice privind ieşirea 
României din război. După 1945, director al Institutului pentru 
Studiul Conjuncturii Economice (între 1932 şi 1940 lucrase la acest 
institut ca referent şi secretar). Arestat (febr. 1948) şi implicat în 
procesul Lucrețiu Pătrăşcanu şi condamnat (apr. 1954) la muncă 
silnică pe viaţă. Eliberat (1964) şi reabilitat (1968). 

cunoşteam. Totuşi, acolo parcă era şi atmosferă de deja 
cunoscuţi! 

Victor Rădulescu-Pogoneanu mi-a dat să cifrez - ne 
rămăsese o singură legătură, cablul de la Constanţa - pentru 
Cairo, telegramele redactate de el din ordinul noului ministru 
care era şi prietenul bun al nostru, lucru de care eram 
mândri. Telegramele importante erau două: instrucţiuni 
trimişilor de la Cairo să semneze amândoi armistițiul pe baza 
condiţiilor deja transmise anterior la 12 aprilie şi cererea să 
se acorde noului guvern aşa-zisele (expresia se referă la 
interpretarea ulterioară; pe atunci - la 23-24 - credeam încă 
în realitatea lor!) condițiuni ameliorate la Stockholm de 
sovietici pentru Mareşal; 1) Nedeclararea războiului de către 
Mareşal Germaniei şi fixarea unui termen de 15 zile pentru 
retragerea paşnică a trupelor germane; 2) Despăgubiri de 
război reduse: 300 milioane dolari; 3) Antinomic, respectarea 
suveranităţii şi 4) un district neocupat de trupele aliate, unde 
să-şi aibe reşedinţa guvernul şi regele. (Ani de zile, cu zecile, 
au fost atacați Maniu, Buzeşti şi atâţia alţii, pentru aceste 
puncte ca şi cum ei ar fi întârziat armistițiul etc. etc.!). 

În ceea ce priveşte semnarea imediată la Cairo, am primit 
mai întâi un răspuns care arăta că armistițiul va fi semnat de 
cum se va înapoia la Cairo unul dintre ambasadorii anglo- 
americani, care lipsea din oraş, iar în ceea ce priveşte 
ameliorările de la Stockholm, ni s-a comunicat că ele au fost 
acordate şi noului guvern. Sunt, de asemenea, răspunsuri 
care aruncă o stranie lumină timp tot de zeci de ani asupra 
unei acţiuni ample de calomnie istorică împotriva aceloraşi 
oameni politici care prin acţiunea lor ar fi întârziat semnarea 
şi ar fi determinat retragerea sau agravarea condiţiilor. 
Guvernul român de atunci acoperea el călcarea şi 
nerespectarea de către Aliați - şi nu mă refer numai la ruşi ci 
şi la anglo-saxoni - a condiţiilor la semnarea armistiţiului şi la 
semnarea păcii! 

Aceste telegrame nu au putut fi expediate cu aparatul 
nostru deşi cei trei englezi Chastelaine, Porter şi Meţianu s-au 
căznit să-l repare. El nu fusese bombardat. 

Bombardamentul german a început a doua zi. Au fost 

expediate prin cablu şi prin curier special cu avionul 
(Chastelaine) şi col. Ştefan Niculescu, la Constantinopol, 
toate mesajele şi telegramele de care a fost vorba deja. În 
legătură cu ofiţerii englezi, deţinuţi la comandamentul 
jandarmilor, ei au fost foarte bine trataţi, li s-a aprobat să 
aibă o întrevedere cu Maniu şi cred a şti, că au avut şi unele 
legături cu Ankara. Aceşti ofiţeri englezi, paraşutaţi în 
uniformele lor, au fost greşit lansați în altă parte decât pe 
moşia lui Nicolae Racotă, de unde trebuiau să asigure 
legătura lui luliu Maniu cu englezii prin radio. Erau cum am 
mai spus foarte comunicativi, nestăpânindu-şi fericirea. De 
altfel, repet o caracterizare a orelor de atunci, aceea că nu 
mai era loc nici timp pentru superficial şi artificial. Fără ca 
cineva să uite o clipă de uzanţele impuse de buna cuviinţă, 
de poziţia socială şi de măsură. 

Totuşi, tensiunea provenită de nesiguranța totală - s-a tras 
de mai multe ori - ca şi satisfacția produsă de succesul 
neaşteptat, proximitatea tuturor în acea aglomerare de 
personalităţi (nimeni nu-şi mai avea propriul pahar, nu 
ajungeau pentru toţi şi nu se mai risipea apa minerală care 
nu mai era şi se beau resturile lăsate de alţii) care a ţinut 
până după miezul nopţii, după plecarea regelui pe la ora 2, 
această tensiune avea o oarecare funcţiune egalizatoare. 
Regele a plecat la Dobriţa, după ce a aflat că regina a putut 
părăsi zona periculoasă şi a luat-o în aceeaşi direcţie. Era 
însoţit de Mircea lonniţiu, de Vania Negroponte şi de colonelul 
aghiotant Emilian lonescu despre a cărui purtare, de atunci, 
nu i se pot aduce decât laude. lar la Palat au venit să se pună 
la dispoziţia noului ministru, Gheorghe Davidescu, Florin Roiu 
şi N. Oancea, reconstituindu-se un nucleu al Direcţiei 
Cabinetului şi Cifrului. 

Cred a-mi aminti că au adus cu ei şi registrul Direcţiei. 
Explicaţia numerotării începând cu nr. 1 (unu) a telegramelor 
expediate de la Palat, nu este o atitudine de megalomanie, ci 
faptul că în momentul expedierii nu aveam acel registru, care 
se afla la Snagov. 

Ministrul de Externe Victor Rădulescu-Pogoneanu a avut 
atunci ideea să numească în post pe secretarii curieri Emil 
Ciurea la Ankara şi Neagu Djuvara la Stockholm, plecaţi cu 
avionul chiar în dimineaţa zilei, curieri la Ankara şi 
Stockholm. Lucrul a constituit mai târziu o dovadă, la 
procesul Maniu, a măsurilor anticomuniste luate de noi încă 
de atunci! 

Ca şi o îndrumare trimisă prin Chastelaine, cred, ca să nu 
se înapoieze nimeni din corpul diplomatic în ţară! O măsură 
de prevedere, menită să prevină izolarea totală, devenită 
„act de complot”! 

Notez pentru haz că acei curieri au trecut perfect, ei având 
vizele în regulă, fiind însă îngroziţi de consecinţele loviturii de 
la Bucureşti, lovitură publică, dar neînregistrată de 
autorităţile germane de frontieră! 

Nu mă pot împiedica să nu semnalez că a căzut victimă a 
acelei atmosfere prietenoase de colaborare chiar şi Dumitru 
Negel, administratorul Domeniilor Regale şi noul ministru al 
Agriculturii, un om scorţos. E drept, scurtă vreme. Până a mai 
plecat din lume. 

Dar omul a cărui activitate nu a putut să nu ne 
impresioneze pe toţi, să ne uluiască, a fost colonelul Răuţă, 
directorul cabinetului ministrului Comunicaţiilor Eftimiu. A 
fost un fenomen al naturii. A vorbit peste 24 de ore la telefon 
fără întrerupere asigurând perfect toate legăturile. Sunt greu 
de închipuit acum condiţiile de atunci. 

Am aflat mai târziu, în toată presa dirijată din România că 
Buzeşti era pe atunci ginerele lui B. Ştirbey şi membru al 
Partidului Naţional-Ţărănesc. Ambele afirmaţiuni egal de 
greşite. Luni de zile mai târziu s-au realizat. Dar aşa cum am 
mai observat deja Buzeşti a fost sfătuitorul regelui şi nu a 
cedat în faţa lui Maniu în privinţa noului guvern. 

Buzeşti nu a acceptat pentru Rege, ca acesta să se 
descopere printr-un guvern de militari, fără garanţia politică a 
şefilor de partid. Este caracteristic că P.C.R. cerea guvern de 
concentrare de acum. 

În timpul după-amiezii celebre s-a cerut de la Legația 
germană telefonic, audienţă la rege a lui von Killinger şi a 
generalului Hansen. Ele au fost acordate, după ce am 
ascultat cu toţii lângă aparatul de radio aşezat în dreapta 
mesei mari, pe care se găseau paharele înalte de cristal, 
unele cu resturi de apă minerală în ele sau altele, cele mai 
multe goale. Am ascultat nemişcaţi, adânc zguduiţi, 
proclamația regelui prin care anunţa ieşirea României din 
război şi semnarea armistiţiului şi atâtea altele! 

Atunci a avut loc o explozie a entuziasmului popular, o 
manifestaţie masivă, cu oamenii căţăraţi până sus, ciorchine, 
pe frumoasa statuie a regelui Carol | de Meštrović, căţăraţi pe 
întuneric, în camuflaj, care aclamau pe rege. Acesta ieşise în 
balconul mare central al Palatului dinspre Kretzulescu şi noi 
toţi ceilalţi, jos, în curte, la intrare. Din când în când, balconul 
cu regele şi cu Sănătescu era strălucitor iluminat şi gloata 
ovaţiona pe rege ca ieşită din minţi. Era frumos! Entuziasm. 
Şi curioasă apariţia, deodată, la amănunt, în petele de lumină 
tare, a unor figuri ca de halucinaţi, în acele pete. 


Am pomenit deja de aducerea la zi la 23 august a 
executării planului fixat pentru acţiunea militară, eventuală, 
la 26 august. In acest interval, în vânt, efortul, priceperea şi 
limpezimea colonelului Răuţă care trecea fără întrerupere de 
la unul la altul dintre cele trei telefoane ale fiecăreia din cele 
trei camere ale Mareşalatului şi asigura readaptarea planului 
au fost uluitoare. Era vorba de aducerea de mari unităţi din 
jurul Bucureştilor de la Urziceni, Slobozia, Giurgiu, Ploieşti, 
Piteşti şi mai ştiu eu care. Conversaţiile cu regina la Sinaia, 
care ba nu voia să plece pentru că nu-şi mai găsea fosta 
doică, o bătrână grecoaică, ba era şoseaua în unele puncte 
ocupată de nemți, ba se putea pleca pentru că Vasiliu- 
Răşcanu, un bun general, lichidase pe nemti, ba se trăgea la 
Princiar, ba la Palace, şi noi, care mai aveam şi timp de ironii 
de licean faţă de Vania, care parcă-şi sincroniza aşezările sale 
pe canapea cu declanşarea împuşcăturilor! De altfel, datorită 
unor posibile asemenea focuri de armă, era aprinsă sau 

stinsă alternativ iluminarea balconului în care regele se 
înclina în faţa mulţimii, mulţumindu-i mişcat. Când miile de 
faciesuri contractate reintrau în întuneric, ovaţiile continuau. 
Era destul de neobişnuită această manifestaţie. 


Amănunte despre arestarea  Antonestilor. Dacă 
aceştia, până la urmă, n-ar fi semnat ei aşa cum spunea 
Mihai Antonescu şi chiar Mareşalul în ultimele lui întrevederi 
cu Mihalache la 23 august p.m. şi cu Gheorghe Brătianu, la 
23 august a.m. cerând, în schimb, o scrisoare care să-l 
degajeze de răspunderea asumată până atunci şi de cea 
pentru schimbarea de politică, atunci urma să fie înlocuiţi cu 
forţa. Cum cererea adresată de ei miniştrilor germani 
Killinger şi Clodius - netransmisă lui Hitler! — să comunice la 
Wolfsschanze că România va ieşi din război datorită 
ineficienţei garanţiei, răsturna situaţia cu totul, urmând să fie 
lichidată orice atitudine divergentă de cea a guvernului 
german, Buzeşti, Styrcea, Aldea, au sfătuit să fie precipitată 
soluţia de la sâmbătă la miercuri pentru a împiedica plecarea 
Mareşalului pe front, plecare care ar fi răsturnat rezolvarea 
crizei. 

În acest scop regele i-a invitat la Palat pe cei doi, unde n-a 
mai venit Mareşalul nici în audienţă nici la prânz. Şi l-a trimis 
pe Mihai Antonescu, care la obiecţia regelui i-a spus că are 
deplina putere de a discuta. Dar regele a menţionat că 
doreşte să discute cu Mareşalul personal. Mi-a spus lonel 
Mocsonyi Styrcea că spre final Mihai Antonescu ar fi obţinut 
acordul regelui să meargă el să-l convingă pe Mareşal să 
vină. Dar observându-l că fugea spre ieşire, l-a trimis pe 
cineva - Gh. lonescu-Bălăceanu(?) să-l recheme pentru un 
motiv oarecare. Convins de o conversaţie telefonică cu 
generalul Sănătescu, Mareşalul a consimţit, în sfârşit, să vină 
la Palat, în casa mică. 

De cum generalul Tobescu şi Eugen Cristescu (directorul 
Serviciului Secret de Informaţii - S.S.I.) s-au convins despre 
arestarea Antoneştilor, s-au dus la Legația germană pe care 
au informat-o şi au determinat revenirea în Bucureşti a lui 

von Killinger de la Săftica. Acesta a cerut prin Legaţie, 
insistent, audienţă la rege; eram deja la Palat când s-a 
hotărât ca regele să nu-l primească decât după citirea la 
radio a proclamaţiei, câştigându-se câteva ore pentru primele 
măsuri de  înfiripare a noului guvern. Am rămas cu 
convingerea că cererea de audienţă a fost repetată pentru 
Killinger, afară numai dacă succesiunea de cereri - a urmat, 
după Killinger, cea a generalilor Hansen şi Gerstenberg - şi 
cum în camera aceea colonelul Răuţă raporta cu voce destul 
de tare şi Buzeşti, Pătrăşcanu, Titel, Sănătescu îşi dădeau 
părerea la fel - Killinger, Hansen - să-mi fi lăsat impresia 
auzind: „Legația germană la telefon” că s-a repetat cererea 
lui Killinger. Cred, totuşi, că pentru Killinger, cererea de 
audienţă s-a repetat, fiind amânată primirea lui, în chip 
pozitiv după citirea proclamaţiei. 


Convocat la Palat după ce lonel Mocsonyi Styrcea a adus 
vestea plecării pe front a Mareşalului şi fuseseră convocați 
sfătuitorii regelui  (Buzeşti, generalul Aldea), generalul 
Sănătescu, neinformat desigur, a venit în civil şi lucrurile 
precipitându-se, ca un element al precipătării lor, se numără 
şi ţinuta civilă în care generalul a venit, mai întâi, 
schimbându-se apoi. 

El a fost surprins de desfăşurarea dramei şi a spus celorlalţi 
(Buzeşti, Aldea, Styrcea, lonniţiu): „Ce-aţi făcut?! Trebuie să 
mergem să le cerem scuze!” - Buzeşti i-a ripostat. „Domnule 
general, nu mai este cazul să le mai cerem scuze, ce s-a 
făcut s-a făcut. Acum nu mai e timp de filosofat. Duceţi-vă la 
Statul Major să-l luaţi în primire!” Ceea ce Sănătescu a şi 
făcut luând în primire această instituţie primordială pentru 
reuşita loviturii. Acolo generalul Mardare, subşeful Marelui 
Stat Major, punându-se imediat la ordinele sale după ce 
Sănătescu i-a arătat decretul de numire aşa, ca prim-ministru 
în locul lui lon Antonescu, i-a şi arătat că după litera 
decretelor-legi din 6 septembrie 1940, primul ministru 
devenea automat şi conducătorul Statului. Acelaşi lucru îl 
spunea şi Buzeşti, îndemnându-l să nu mai întârzie în luarea 

comenzii şi a măsurilor militare necesare. 

În civil, până la împingerea trupelor germane şi ungare pe 
linia Mureşului, a comandat noul şef al Statului Major, 
generalul Mihail care nu era de găsit, dar a fost găsit pe loc. 
L-a văzut în acea după-amiază pe fereastră, de la Maregalat 
cineva şi au fugit după el pe stradă să-l aducă sus. Mihail era 
o personalitate militară capabilă, însemnată, curajoasă. El 
propusese, ca şi generalul Paul Teodorescu, regelui Carol să-i 
lichideze pe legionari şi pe Antonescu. Curajul nu le lipsea, 
rămâne o întrebare serioasă, dacă părerea lor era şi oportună 
politic şi în orice caz regele nu a avut acel curaj. Energic şi 
capabil, a avut un rol însemnat la pregătirea loviturii de stat, 
reprezentat fiind în absenţă după spusele lui lonel Mocsonyi 
Styrcea, de col. D. Dămăceanu. (Lui i-a aparţinut soluţia 
Gigurtu). 

Când guvernul a părăsit, la 24 august, treptat, Palatul 
Regal profitând de intermitenţele bombardamentului german 
- Buzeşti mai întâi, pe urmă Pogoneanu, Meţianu şi cu mine, 
aşa cum am mai spus, am părăsit (ducând pe braţe, aparatul 
care se resimţise de puternica explozie a unei bombe de | 
000 de kg cu şoc şi căderea tencuielii şi scurgerea apei la 
chiuvetă) ultimii Palatul, ajungând pe ceilalţi la Banca 
Naţională a României pe unii de acolo, pe rând, la cele două 
Bolintine şi de acolo înapoi la Bucureşti la Banca Naţională a 
României şi pe urmă la Economia Naţională şi când în fine 
revenit după acest mic drum poate puţin obişnuit în Bucureşti 
şi în afară de Bucureşti, după terminarea luptelor pentru 
Bucureşti, când generalul Gheorghe Mihail a venit să 
raporteze Consiliului de Miniştri în plenul lui, masa în U, la 
mijlocul acesteia Sănătescu cu Maniu la dreapta, 
comandantul luptelor era tot în civil! Primul ministru, după 
raportul şefului Statului Major i-a adresat un voios „Bravo, 
Mihail!” 


Audiența lui von Killinger. În fine, după citirea 
proclamaţiei a fost fixată şi audiența ministrului Germaniei la 
rege. După 22,30 aproximativ. Poate ceva mai înainte. 

Scund, vânjos, îndesat, înălţimea cam deşirată şi blondul cam 
spălăcit al consilierului său de Legaţie, Gerhard Steltzer, 
subliniau încă mai mult masivitatea ministrului Germaniei şi 
îndârjirea finală cu care s-a prezentat la Palat ministrul 
Germaniei. O scenă spre sfârşitul audienței avea să 
demonstrezae largile oscilaţii psihice cărora le era pradă von 
Killinger, scenă pe care mi-a povestit-o Grigore Niculescu- 
Buzeşti impresionat şi el. Scenă, de altfel, neimportantă. 
Intrat în aripa Kretzulescu a Palatului, plenipotenţiarul 
german şi consilierul său au fost introduşi în biroul 
mareşalului Curţii unde acesta numit de astă dată în post nici 
de câteva ore, vechi cunoştinţe, vechi adversari îi întâmpina 
protocolar şi glacial. Acesta fusese până în ianuarie 1943 
numai însărcinat să îndeplinească funcțiunile de mareşal al 
Curţii. Baronul loan de Mocsonyi-Styrcea era unul dintre 
principalii colaboratori ai lui Buzeşti şi unul dintre coautorii - 
poate principalul - al precipitării crizei de la 26 la 24. Imediat 
au intrat primul ministru şi noul ministru de Externe, cărora 
înaltul demnitar le-a prezentat pe ministrul Reichului şi pe 
consilierul Steltzer. Nici o clipă nu a pierdut nici regele care a 
intrat şi a rămas în picioare, arătând astfel că audiența urma 
să nu se prelungească. Pe un ton dur şi cerând răspunsul pe 
loc - în adevărat gauleiter cum se transformase şi fusese 
transformat, von Killinger a arătat că-şi îndeplineşte misiunea 
din însărcinarea directă a Fiihrerului care i-a ordonat să afle 
imediat soarta prietenului său personal,  mareşalul 
Antonescu, care s-ar afla închis chiar la Palatul Regal precum 
şi care este scopul recentei schimbări. Regele, deja sfătuit de 
ai săi, emoţionat şi contractat, i-a răspuns că, în cursul 
audienței, Mareşalul şi-a prezentat demisia, manifestân-du-şi 
intenţia de a deveni un simplu particular. Evitând în 
continuare să răspundă întrebărilor cominatorii despre locul 
unde se găsea Antonescu, după ce mai răspunsese o dată 
despre primirea demisiei şi formarea noului guvern, a arătat 
că se va retrage la Predeal şi, pentru a încheia penibila 
discuţie, Buzeşti a intervenit categoric, rugându-l şi el 
cominatoriu pe Killinger să considere acest capitol definitiv 
închis. Dar tot amenințând cu consecinţele, trimisul lui Hitler 

s-a declarat convins că Mareşalul se afla arestat la Palat. 
Lucru care 1-a făcut pe rege să-şi depăşească timiditatea şi, 
aşa cum se întâmplă deseori cu timizii, să-l pună la punct pe 
baronul german cu adecvare şi „ă propos” în răspuns, 
replicându-i „Atunci de ce mai întrebaţi, ceea ce ştiţi atât de 
precis?!” Discuţia a mai continuat, după un moment de 
suspans, Buzeşti informându-l şi răspunzând la întrebarea 
anterioară a lui Killinger despre formarea şi rostul noului 
guvern. Scos din fire şi foarte alarmat în sine însuşi, Killinger 
a primit cu revoltă răspunsul regelui, un răspuns stins de 
emoție, că se va încheia probabil armistițiul cu U.R.S.S. Din 
acea clipă a intrat şi Killinger în acea stare, bineînţeles nu de 
intimitate de care am mai pomenit că o pot impune 
circumstanţele grele, dramatice, dar de oarecare raporturi 
mai directe, lipsite de formalism sau cu o reducere a lui. Nu 
s-a mai stăpânit deloc şi a calificat drept trădare acţiunea 
(care-l distrugea şi pe el), pe urmă a enumerat aprecierile 
sale relative la pericolele care vor aştepta fără nici o îndoială 
România după actul făcut. După firea sa şi cu tonul brutal dar 
sincer a arătat că România nu se putea lipsi de ajutorul 
german. Refuzul regelui de a-l urma în direcţia pe care o 
imprima audienței n-a fost provocator nici în formă nici în 
fond, arătând că acele probleme de acum înainte priveau 
numai România. Dar îi comunicase - deja cred dinainte - că 
România dorea să păstreze relaţii paşnice cu Germania şi îi 
acorda posibilitatea să se retragă tot paşnic cât de repede 
din ţară (15 zile). Acest termen corespundea exact cu cel 
aprobat de guvernul sovietic, mareşalului Antonescu în caz 
similar. În timpul discuţiilor sau la încheierea lor, a avut loc o 
altă ciocnire între ministrul Germaniei şi cel român de 
Externe, când acesta i-a răspuns punând la punct situaţia, 
după ce Killinger, furios, declarase că nu recunoaşte noul 
guvern român şi că protesta împotriva ruperii alianţei: 
„Excelenţă, guvernul regal român nu ia act de protestul 
Excelenței voastre personal, deoarece nu are valoare. Sunteţi 
acreditat pe lângă Maiestatea Sa Regele şi nu aveţi nici un 
drept să vă depăşiţi plenipotenţa, anticipând asupra 
intenţiilor guvernului Domniei Voastre!” 

Închei relatarea acestei dramatice audienţe în care toţi 
aveau dreptate, dreptatea lor, cum s-ar zice acum într-o lume 
imorală printr-un relativism generalizat, cu scena de care am 
vorbit la început: 

1) La prezentarea lui Killinger a noului ministru de Externe, 
atât cu gestul voit şi amplu, dispreţuitor, trimisul lui Hitler, 
arătându-l pe Buzeşti, a exclamat cu voce tare: „C'est ça, 
votre ministre des Affaires Etrangeres?!” Dar nimeni nu s-a 
arătat că acordă vreo importanţă gestului şi vorbelor; 

2) spre sfârşitul audienței, von Killinger, atunci când a 
văzut că Grigore Niculescu-Buzeşti şi-a scos o ţigară şi căuta 
s-o aprindă s-a grăbit să i-o aprindă el. Nu aş putea să afirm 
că lucrul nu mă mişcă şi acum. 


Deşi nădejdea tuturor era puternică în urma semnării 
actului cu cei trei aliaţi pe care socoteam că va avea loc în 
cât de puţine zile (două-trei), aşa cum fuseseră date 
instrucţiunile la Cairo de semnare imediată şi aşa cum 
reieşea din contactele anterioare şi din răspunsul primit de 
acolo, totuşi neîncrederea exista. Aveam doar de-a face cu 
Stalin. Dar nu aveam cea mai mică îndoială despre 
conducerea politică anglo-saxonă pe care o credeam 
normală. Totuşi, prevedere sau numai intuiţie, din chiar 
noaptea aceea, în primele ore ale zilei de 24 sau în ultimele 
ale lui 23, au fost trimise instrucţiuni discrete, sfaturi mai 
exact diplomaților români să nu se întoarcă, celor care 
formaseră osatura diplomatică a contactelor cu Aliaţii în 
special. Pe această linie Victor Rădulescu-Pogoneanu i-a 
propus lui Grigore Niculescu-Buzeşti să numească în post la 
Ankara şi Stockholm pe Emil Ciurea şi Neagu Djuvara, care 
plecaseră trimişi curieri în respectivele capitale. La acest 
episod s-a referit Florin Roiu, aducându-l, urât, ca dovadă a 
intenţiilor noastre duşmănoase U.R.S.S. Acum, după zeci de 
ani, şi după toate cele ce au trecut şi prin care am trecut, 
când cei mai mulţi au murit şi tinerii au îmbătrânit şi când aş 
avea interesul să arăt măcar că am văzut bine, pot afirma că 
nu am întâlnit nici în grupul nostru ostilitate preconcepută 


435 


faţă de U.R.S.S. pentru raporturile viitoare. Nu am întâlnit-o 
nici la vreunul dintre oamenii politici cu care am avut de-a 
face. Avem însă cu toţii memorie istorică. Ştiam bine, în orice 
caz, suficient, din procedeele lui Stalin şi din teoria lui Lenin, 
dar era firesc să credem în existenţa anglo-saxonilor. Repet 
nu aveam, la început, nici o intenţie ostilă U.R.S.S. E adevărat 
că în urma unor acţiuni multiple, succedându-se în avalanşă, 
memoria noastră istorică s-a arătat din nou. 


În noaptea de 23-24 august nimeni nu a închis ochii, deşi 
după episodul Barbul, şi după plecarea regelui, Victor 
Rădulescu-Pogoneanu şi cu mine ne-am întins pe largile 
canapele-sofale pluşate. Unde ni s-au destins muşchii 
încordaţi. Nu şi psihicul. In acest timp, cei doi Antoneşti, care 
erau să se asfixieze din cauză că cineva târziu s-a gândit că 
încăperea lor nu avea ferestre iar aerul nu se ventila. 
Mareşalul scrisese pe o coală de hârtie albă testamentul său 
în favoarea soţiei sale cu recomandarea să se retragă la o 
mănăstire. Mihai Antonescu scrisese şi el un raport regelui 
subliniind că tocmai era în măsură să salveze Transilvania în 
cursul tratativelor sale la Stockholm. După ce le-au scris, 
ambii le-au rupt în bucăţi mari, care au fost aduse jos şi 
predate lui Buzeşti, care a dispus să fie prinse din nou în 
cleme şi de predat deocamdată la arhiva ministrului. 

Episodul Barbul a avut loc înainte de plecarea regelui la 


Dobriţa385, după ce a aflat că mama sa nu mai era în pericol 
şi că-şi găsise şi bătrâna grecoaică, fosta ei doică. Mai 
avuseseră loc, pe lângă Palat, la Splendid sau mai jos ceva, 
schimburi de focuri de armă care ne-au uşurat unele ironii de 
băieţi de liceu relative la Vania Negroponte care tocmai se 
nimerea să se aşeze de câte ori se trăgea. Vania era 
administratorul unei moşii regale şi prieten cu regele. 
385 fh condiţiile creării stării de război între România şi Germania, 
se decide plecarea regelui Mihai în satul Dobriţa, comuna Runcu, 
judeţul Gorj, unde era evacuat tezaurul ţării şi unde erau asigurate 
condiţii de securitate pentru rege în dubla sa calitate de şef al 
statului şi al armatei. 

Regretând profund deznodământul aşa cum se petrecuse 
cu Antoneştii şi la care nu mă aşteptam până la urmă şi 
socotind atunci că ar fi fost oportun din toate punctele de 
vedere, ca lon Antonescu să fie determinat măcar să 
demisioneze, lucru cvasi-imposibil, dar care socoteam totuşi 
că trebuia încercat, am avut o conversaţie mai lungă cu 
Buzeşti, în cursul căreia i-am exprimat regretele mele că 
lucrurile se încheiaseră aşa. l-am arătat că, după părerea 
mea, poate ar mai fi fost cu putinţă, lucru peste măsură de 
greu faţă de starea de îndârjire probabil dusă la paroxism a 
Mareşalului, căruia numai caracterul nu-i lipsea, ca să se mai 
încerce o dată a i se obţine demisia. S-ar fi evitat, măcar 
formal starea de rebeliune ca şi alte consecinţe mai 
importante. Aşa credeam pe atunci. Fără a fi socotit o clipă, 
cum o făcuse Sănătescu în primul moment, după arestarea 
lor, că trebuia să fie liberaţi şi să li se ceară scuze, credeam 
totuşi că un nou demers făcut de un apropiat şi cu un sens de 
jos în sus, de la inferior la superior, de un om talentat, 
inteligent şi care ştia cum să-l ia, faţă de care orgoliul 
Mareşalului nu ar fi fost jignit, ar fi fost frumos şi util pentru 
toţi. „Da, ideea nu este rea”. Mi-a răspuns ministrul. „Dar 
cine să facă acest demers? Tu?” „Nu, nu eu pentru că pe 
mine Mareşalul nu mă cunoaşte - îi fusesem odată prezentat 
de Ică - decât cel mult din auzite. Sunt mai mult decât 
convins că pe Ică nu mi-ar fi greu să-l conving. Dar nu cred că 
ar mai găsi destulă energie ca să-l convingă pe Mareşal. Și 
nici nu cred că, în circumstanţele de acum ar mai avea 
destulă trecere pe lângă Mareşal, care nu cred că ar vrea să-i 
urmeze sfaturile”. - „Atunci cine?” „Barbul” - „Da. Cheamă-l 
imediat. Să vină imediat!” Colegul şi prietenul nostru a venit 
într-o fugă, lucrul se petrecea spre sau după miezul nopţii - 
mă întreb acum cum, pentru că nici eu, nici Buzeşti nu l-am 
recomandat la intrare. Dar probabil nu era nici un control 
organizat şi când a intrat în camerele unde ne aflam cu toţii, 
încă în aglomeraţie, Buzeşti l-a informat despre scopul 
chemării şi, pe urmă, l-a prezentat regelui pe care l-a pus în 

curent cu însărcinarea ce-i încredinţase lui Gheorghe Barbul. 
În clipa când regele îi dădea mâna, se înclina adânc dar se 
uita, nu tocmai protocolar cu o vizibilă mirare la suveran, cu o 
expresie interogativă redată şi de arcuirea sprâncenelor, o 
expresie cvasipermanentă a figurii sale de atunci. A fost 
destul ca regele să se intimideze. Dar a fost de acord. Pe 
urmă Buzeşti s-a dus să vorbească cu primul ministru, pe 
rege l-a înhăţat cineva. Rămaşi singuri - cum se ştie, 
niciodată, în afară de locurile pustii, nu se poate vorbi 
confidenţial mai potrivit decât în camerele cu lume multă - 
amândoi, mă întreabă Barbul, vizibil nemulţumit de misiunea 
încredinţată, într-adevăr penibilă în totul: „Cum de s-au 
gândit ăştia la mine?!” fără să mă bănuiască. Din 
întrebuinţarea lui „ăştia”, nefolosită între noi mi-am dat 
seama cât era de contrariat, chiar supărat. Cuprins pe loc de 
o spontană laşitate şi de altfel neavând nici timpul necesar şi 
nu era nici locul pentru o explicaţie mai lungă a unui gest din 
care nu lipsea nici prietenia, m-am făcut că plouă! lar cu 
timpul, au venit altele care au scos explicaţiile acestea din 
atenţia mea. Încercarea aceasta nu a dus la nici un rezultat, 
spre nemulţumirea noastră pentru că Buzeşti a revenit, cu 
acea umbră a supărării care-i dădea din cauza bolii un ton 
închis al pielii, pe faţă, şi ne-a spus: „Nu mai este nimic de 
făcut! Sănătescu, fără să mă întrebe i-a predat lui Bodnăraş”. 
Deşi cu totul luaţi de ceea ce se petrecea în jurul nostru în 
jocul evenimentelor, am resimţit o strângere de inimă. 
Sănătescu a dat şi mi-a dat următoarea explicaţie ca 
justificare a hotărârii sale: „l-am dat lui Bodnăraş, pentru că 
în situaţia în care ne aflam, m-am gândit că în faţa unui ofiţer 
- şi nu puteam avea o siguranţă deplină în nici un caz, nici 
pregătiţi nu eram, — prestigiul Mareşalului ar fi putut juca fie 
singur, fie însoţit de alte considerente. Şi numai de o liberare 
a lui Antonescu nu ne ardea acum!” Tipic dar nu unic, cazul 
Sănătescu trecând în aceeaşi zi de la un pol la altul în 
reacţiile sale, scenele acestea redau mai dramatic poate 
decât orice comentarii de prisos, vârtejul care ne cuprinsese. 
De altfel nu am putut nega posibilitatea unei astfel de ipoteze 
ţinând seama de exemplul italian - desigur nu descriu acest 

incident ca să subliniez cât de departe eram de realităţile 
care aveau să urmeze. Desigur că o fac ca să arăt că, în ceea 
ce mă privea, formulam un regret şi o încercare care îmi 
aparţine de a uşura situaţia unor oameni, că Buzeşti 
acceptându-mi părerea nu urma un plan preconceput; 
dimpotrivă, că planul aşa zis nu exista, a fost creat ulterior şi 
confirmă acest lucru, dacă aş avea nevoie de o confirmare, şi 
„dezvinovâăţirea” lui Sănătescu repetată lui Maniu a doua zi - 
care nici un moment, autori principali ai loviturii de stat fiind, 
nu au opus tentativei mele vreo argumentare de vreun fel 
oarecare, existenţa unui plan. 


Audienţa Hansen-Gerstenberg. Una din problemele 
capitale, de altfel nu una ci singura problemă capitală pe care 
şi-au pus-o guvern şi opoziţie şi care a dominat cu totul 
politica ultimilor ani ai guvernării Antonescu, a fost aceea a 
momentului oportun al realizării detaşării de Germania sau a 
întoarcerii politice împotriva ei în funcţie de situaţia pe front 
şi de imobilizarea acolo a cât mai multor trupe germane care 
să nu mai poată interveni la Bucureşti. lar la Bucureşti 
aceeaşi problemă: să nu poată fi aduse trupe de pe front sau 
din ţările vecine. Infăptuirea neaşteptată din ziua de 23, lăsa 
Capitala dezarmată la discreţia intervenţiei imediate a peste | 
000 de ofiţeri germani aflaţi în centrul oraşului, lângă Palatul 
Regal. Soarta a vrut ca şi germanii să fie osteniţi de război, să 
aibă drept caracteristică naţională spiritul de organizare 
perfect, ostil deci improvizării. De aceea, grija grea pe care o 
resimţeau cu toţii atunci, era când şi cum vor reacţiona 
nemţii din oraş; ei au reacţionat cum n-ar fi trebuit. S-au 
condus după precedentul roman (Roma 1940). Am arătat 
cum au părăsit cu sutele Ambasadorul, Splendidul, Princiarul, 
Palace-ul etc. şi au ieşit din oraş. Lângă Palat, era un batalion 
anemic - pe jumătate cel puţin - de gardă. Garda Călare la 
Băneasa şi un regiment preţios cum au fost toate unităţile 
militare pentru că civile n-au fost, au apărut ulterior în 
documente create, nici n-ar fi putut fi, fiindcă nu era nimic 
pregătit pentru acea zi; desigur nu pot fi negate unele 

participări eroice dar individuale, un regiment preţios de 
jandarmi. Vitejia şi disciplina exemplară a soldaţilor noştri - 
niciodată nu am recurs la patriotismul de trompetă - ca şi 
improvizaţia unor conducători civili şi militari au asigurat 
succesul loviturii, prin adaptarea cu cea mai mare urgenţă 
posibilă a măsurilor luate pentru 26 în ipoteza şi ea 
defavorabilă a opunerii lui Antonescu, au asigurat succesul 
loviturii de stat. 

Un episod ilustrativ al acesteia este acela al audienței 
comune a generalilor Hansen şi Gerstenberg la generalul 
Sănătescu, care a avut loc după aceea la rege a lui von 
Killinger, când suveranul a declarat că acordă libera retragere 
din ţară a trupelor germane în pace şi ordine şi într-un 
termen scurt (15 zile). Toţi ne aşteptam şi în orice caz tuturor 
ne era teamă de un atac imediat german. Nu am auzit pe 
nimeni să nu fi luat în considerare această posibilitate; deşi 
nu cunoşteam chiar pe toţi participanţii care se aflau în acele 
faimoase odăi, faptul că ne atingeam chiar unii de alţii m-ar fi 
pus în măsură să înregistrez uşor o părere divergentă. Şi cine 
nu o formula oral, o făcea în el însuşi. Chiar după ce am 
început să realizăm că pericolul nu-l mai constituia un atac 
dinlăuntrul oraşului, atunci când ni s-a raportat ieşirea 
ofiţerilor din el, un indiciu al viitorului atac a fost reținerea lui 
Bogdan Florescu (pe care-l cunoşteam) şi a colonelului 
Şelescu, deşi ulterior au fost liberaţi de la Băneasa unde 
însoţiseră pe generalii germanii, ca să treacă peste barajul 
român. Acelaşi pericol de lichidare de astă dată din partea 
regimentului de jandarmi, ar fi existat dacă n-ar fi intervenit 
generalul Picky Vasiliu, dându-i ordin generalului Tobescu să- 
şi predea comanda generalului Anton. 

Audienţa generalilor Hansen şi Gerstenberg însoţiţi de 
consilierul de legaţie Steltzer a avut loc după cea a lui 
Manfred von Killinger. Au fost primiţi de generalul Sănătescu 
şi Grigore Niculescu-Buzeşti. S-a discutat evitarea ciocnirilor 
armate şi aplicarea propunerii regale (conformă cu condiţiile 
suplimentare acordate la Stockholm de guvernul sovietic 
celui român). Întrucât se tăiaseră legăturile Legaţiei germane 
cu exteriorul, cererea lor de a se restabili acele legături şi 

încă mai mult, de a se duce Gerstenberg la Băneasa, de unde 
se marca o puternică ameninţare a unei coloane germane pe 
lângă care tocmai trecusem, venind de la Snagov la 
Bucureşti, spre a restabili măsurile de linişte şi pace, a fost 
acceptată de miniştrii români cărora cei doi generali le-au 
făgăduit că nu va lua nici o măsură împotriva noastră. Ei, 
însă, ştiau deja de ordinul lui Hitler de a se distruge puciul, de 
a se numi un general germanofil în locul lui Antonescu. (Dacă 
acesta nu ar putea fi liberat sau nu ar fi fost de acord). 

Fără a fi de acord cu această cursă pe care o întindea 
Gerstenberg la porunca supremă a lui Hitler, transmisă mai 
târziu de generalul Friessner generalului Hansen care 
susţinea retragerea paşnică, nu mai avea nici o comandă de 
fapt. Aşa că el a fost un figurant la aceste evenimente. O 
stabilesc documentele găsite la invadarea Legaţiei germane 
la 28 sau 29 august de către un grup de comunişti din 
Apărarea, Uniunea Patrioţilor sau altă organizaţie a P.C.R. 


Ultima audienţă a mareşalului la Rege, 
Deznodământul. Când lonel Mocsonyi-Styrcea a adus, fără 
o clipă de întârziere, regelui informaţia că lon Antonescu va 
pleca pe front în după amiaza aceleiaşi zile şi că, în 
consecinţă, planul alcătuit pentru 26, în ambele lui versiuni, 
va cădea, regele a căzut de acord cu convocarea imediată la 
Palat a lui Grigore Niculescu-Buzeşti, a lui Sănătescu şi Aldea, 
care toţi au sfătuit pe rege să acţioneze imediat aplicând 
totul cu trei zile înainte, fără a mai aştepta rezultatele 
discuţiilor fixate pentru 24 august, pentru formarea noului 
guvern. 

Cu toţii au fost de acord că nu se mai putea face altceva 
decât o ultimă încercare pe lângă Antonescu pentru a-l 
convinge şi mai ales pentru a-l determina să procedeze el la 
schimbare şi acest lucru imediat, fără a mai pleca pe front, 
unde prezenţa lui ar fi făcut cvasi-imposibilă acţiunea. Din 
conversații ulterioare am dedus că se luase în seamă într-o 
ipoteză de lucru şi această situaţie. Dar recenta amestecare 
a trupelor române cu unităţi germane o făceau chiar 

imposibilă, pare-se. 

Dacă n-ar fi primit să semneze armistițiul, toţi au fost de 
acord că se impunea arestarea sa. 

În acest scop, fără întârziere s-a hotărât mai întâi invitarea 
Antoneştilor la masă la rege, care după insistenţe a fost 
primită. Dar, mai târziu, a urmat o decomandare, explicată 
prin programul încărcat al  Conducătorului.  Revenirile 
palatului, au avut drept rezultat, că după masă, pe la trei (?) 
a sosit Mihai Antonescu care a arătat regelui că Mareşalul nu 
putea veni dar că el (Mihai Antonescu) era autorizat în special 
de Mareşal să discute în numele lui orice chestiune. (Ca un 
amănunt de culoare, abia atunci Mihai Antonescu a aflat că 
Buzeşti era consilierul regelui şi a fost surprins şi impresionat. 
Ştia că acesta avea acele bune raporturi cu luliu Maniu şi 
primise din partea lui transmiteri de intenţii regale (la care 
Mihai Antonescu devenea din ce în ce mai sensibil în ultimii 
doi ani) dar crezuse întotdeauna că veneau prin intermediul 
lui Maniu). 

În cursul unor discuţii preliminare, când regele i-a declarat 
că trebuie să discute cu Mareşalul personal, după multe 
telefoane cu acesta, Mihai Antonescu i-a convins că numai el 
îl poate convinge pe Mareşal să vină cu el şi de aceea trebuia 
să plece el. Lucrul a fost mai întâi aprobat. Dar a fost văzut 
pe fereastră de cineva că se ducea fugind şi i-a făcut 
impresia lui Styrcea, bănuitor, că fugea de-a binelea. Atunci 
s-au răzgândit şi au trimis prin subteran după el ca să revină 
pentru că regele mai dorea să-i comunice ceva. Acela prin 
subteran a fugit cu adevărat ca să-i iasă în cale la poartă. 
(Toate cele ce preced în această descriere mi-au fost 
povestite, în închisoarea de la Piteşti de I. Mocsonyi-Styrcea). 


Audienta Mareşalului. Convins să vină totuşi de 
generalul Sănătescu, audiența a fost cu grijă pregătită. Ceea 
ce relatez acum ştiu de-a dreptul de la Grigore Niculescu- 
Buzeşti. Acesta a recomandat regelui, insistând ca în toată 
comportarea sa să nu părăsească o marcată deferenţă a unui 
om tânăr faţă de unul bătrân. Să nu-i lipsească din ton chiar 

nuanţe filiale şi în orice caz, mereu, cât mai multă 
consideraţie. Pe urmă Grigore Niculescu-Buzeşti l-a sfătuit, 
nimeni nu a fost în dezacord, pe rege cum să ajungă treptat 
de la situaţia frontului la cererea finală a semnării 
armistiţiului. Şi în fine, dacă cu toate eforturile, Mareşalul va 
rămâne la termenul negativ al alternativei în care avea să fie 
pus şi ar fi refuzat, apăsarea pe buton. 

La această audienţă finală au participat Mihai Antonescu şi 
generalul Constantin Sănătescu. (Primul n-a scos un cuvânt 
de la începutul până la sfârşitul audienței). (Horoscopul?) 

La întrebările regelui despre situaţia frontului şi la 
răspunsul cerut Mareşalului asupra aprecierii lui asupra acelei 
situaţii, acesta a recunoscut gravitatea situaţiei, dar a 
ripostat la următoarele întrebări şi cereri ale suveranului care 
au ajuns până la cererea ca să semneze el armistițiul pentru 
că nu mai beneficiam de timp. Antonescu a răspuns limpede 
că va face armistițiul cu acordul guvernului german a cărui 
încuviinţare o şi ceruse (în ziua precedentă) şi în chiar 
dimineaţa zilei în care ne găseam. Era de altfel enervat. Fără 
această dezlegare a cuvântului dat nu era hotărât să 
semneze. În plin clocot nervos, probabil resimţind situaţia în 
care se găsea de a primi dispoziţii hotărâtoare asupra esenței 
tocmai a politicii sale de la un tânăr pentru care nu avea 
consideraţie şi-l umilise chiar în fel şi chip, el a arătat: „Eu nu 
pot Semna fără acordul Germaniei pe care l-am cerut astăzi 
dimineaţă. Eu mi-am dat cuvântul şi nu-l pot călca!” Atunci 
generalul Sănătescu a intervenit energic spunându-i 
protestând: „Cuvântul dtale te leagă, personal, pe dta. Nu un 
întreg popor de 20 de milioane de oameni pe care nu-l poţi 
lega cu un cuvânt!” Revoltat de amestecul în atribuţiunile pe 
care continua să le considere numai ale sale, a refuzat 
categoric invitaţia de a demisiona, contestând unui copil 
capacitatea de a conduce. Cred că aceste reacţiuni de orgoliu 
au răsturnat hotărârea pe care o comunicase lui Gheorghe 
Brătianu în acea dimineaţă şi lui lon Mihalache în după- 
amiaza lui 22, că va semna în temeiul unei scrisori de 
descărcare a şefilor politici. Regele descumpănit a pretextat 
nevoia de a bea un pahar cu apă şi a trecut să-şi consulte 

consilierii care ascultau lângă uşa întredeschisă a încăperii în 
care se aflau. „Ce să fac? Uite că spune că a cerut acordul 
nemților şi nu vrea să semneze” - „Mai încercaţi o dată, Sire, 
să-l determinaţi să semneze sau să demisioneze. Dacă nu, îl 
demiteţi şi sunaţi”, i-a răspuns Buzeşti. Regele s-a întors mai 
calm, după starea sa de adâncă emoție şi a regăsit un om 
mai calm ceva, Antonescu cu care, tot intimidat, a continuat 
discuţia fără a părea prin vreo remarcă, că nu trecuse cum 
trebuia să treacă peste ieşirea Mareşalului şi şi-a manifestat 
regretul că acesta nu voia să procedeze cum îi cerea. Faţă de 
refuzul repetat şi hotărât al lui Antonescu de a reveni asupra 
deciziei sale, i-a repetat definitiv că interesele poporului îi cer 
să scoată ţara din război, pentru care lucru a hotărât ca 
Mareşalul să efectueze armistițiul chiar în ziua aceea sau 
dacă refuză, îi ordonă să demisioneze pe loc. Vibrând din nou 
de enervare, Conducătorul a refuzat. Însă cum regele nu s-a 
hotărât până la urmă să sune, de aceea cei care ascultase au 
trimis garda. Regele când a văzut-o intrând, a părăsit 
camera. Ulterior fiecare din sfătuitorii regelui şi Buzeşti de 
care nu mă îndoiesc câtuşi de puţin, au afirmat fiecare că el 
n-a trimis echipa. Cum nu pot să mă îndoiesc nici de ceilalţi, 
socotesc că au procedat, au gândit cvasisimultan. 

După ieşirea regelui, atunci când a intrat echipa, 
Antonescu i-a reproşat lui Sănătescu că el a venit la Palat „ca 
un om cinstit şi că ei l-au tratat ca pe un bandit”. lar 
Sănătescu uluit a strigat la un soldat care înţelesese greşit un 
gest al Mareşalului de a-şi scoate batista: „la mâna de pe 
domnul Mareşal!” Nu am auzit la data aceea că iniţiativa 
arestării ar fi aparţinut lui Emilian lonescu. Am citit, peste 
zeci de ani după ce (lipseşte o frază) şi pensia de merit, 
cartea sa de amintiri. Acolo am aflat-o. În timp ce erau duşi în 
camera blindată s-au întâlnit cu Styrcea, lonniţiu şi Aldea şi 
le-a spus că sunt o bandă de copii bezmetici şi că până mâine 
vor fi toţi spânzurați! 

Aşa cum am mai spus, în dimineaţa lui 24 august ne 
întinsesem Victor Rădulescu-Pogoneanu şi cu mine în camera 
mare centrală, un fel de hol în care dădeau, simetric, alte 
două camere cu două uşi, deschise, care-şi făceau faţă în 

faţă. Eram osteniţi în tot felul, când am auzit sunând telefonul 
şi pe extraordinarul colonel Răuţă recepţionând mesajul unui 
ofiţer inferior de la Băneasa-pod, care cerea instrucţiuni 
poate indirect prin însuşi colonelul comandant Marcel Olteanu 
poate direct, adică acel ofiţer însuşi, cum îmi vine să cred. Pe 
loc s-au repezit la telefon Sănătescu şi Buzeşti, venind glonţ 
din camera cealaltă - noi fiind la mijloc - şi generalul a dat 
ordin de rezistenţă armată cu orice preţ, pentru că o dată 
pătrunsă coloana germană peste pod, pe acolo drumul era 
liber până la Palat. Multă vreme a rămas acolo carcasa unui 
tun motorizat în acel punct. Trecuse podul. lar Buzeşti a cerut 
Radiodifuziunea şi pe la 6 dimineaţa şi nu după-amiază la 6, 
cum am întâlnit scrisă această eroare, neimportantă, dar 
totuşi... Şi a dictat declaraţia de război a României cu 
Germania, în urma actelor de agresiune militară indiscutabile. 
Era momentul pe care-l aştepta cu certitudine şi care ne 
oferea exact ceea ce doream, fără să fi pornit noi ci nemţii, 
agresiunea. De altfel, totul era în acord cu punctul din 
cererile noastre, acordat de ruşi cel mai uşor, după cum 
consilierul Semionov i-a declarat lui Fred Nanu la Stockholm. 
Act necesar ca să plătim încă o dată cu mult sânge reluarea 
Transilvaniei de Nord, pentru care Antonescu eşuase, după ce 
şi el plătise, în zadar, cu tot atâta sânge şi distrugeri. Acest 
act era socotit că ne va aduce repede cobeligeranţa, 
liberarea prizonierilor şi libertatea politicii româneşti! 


Atunci când comuniştii au năvălit în Legația germană 
determinând sinuciderea lui Killinger, printre documente nu 
s-a găsit nici o urmă a vreunui raport avertisment despre 
ultimele conversații cu cei doi Antoneşti şi despre hotărârea 
lor de a se degaja din alianţa cu Germania. Nici Killinger nici 
Clodius nu-l luaseră în serios pe Mareşal! 


Printre comentarii în literatura străină de specialitate sau 
nu, am întâlnit unele care întrebuinţează, interesat deseori, 
dar nu întotdeauna, cred, termenul de trădare privind acest 

act. Ba chiar, l-am întâlnit o dată şi într-o publicaţie 
românească. Şi pentru că l-am întâlnit de câteva ori (însă 
mult mai des în afirmaţiuni verbale) îmi voi îngădui să fac 
greşeala să arăt de ce nu poate fi vorba de aşa ceva. 


Repere pentru cele afirmate în nota de mai sus. Pentru 
încheierea unei alianţe valabile este tot atât de necesară 
îndrituirea din punct de vedere legal, formal, a expresiei 
puterii constituite cât şi starea acesteia de autentică 
reprezentanţă a expresiei democratice, legal manifestată a 
popoarelor respective. Aceasta fiind privită sub dublul aspect 
al valabilităţii angajamentului de alianţă - un contract - atât 
în formă cât şi în fond, în fapt. Pentru valabilitatea actului 
este necesară capacitatea întreagă a semnatarilor, în caz 
contrar intervine posibilitatea unor riscuri justificate pentru 
ambele părţi. Mai intervin sau mai pot interveni consideraţii 
puternice de moralitate, pe lângă cele de oportunitate. In 
cazul când acestea nu există şi nu există de foarte multe ori, 
se poate vorbi pe drept cuvânt de junglă. Cu surprizele, cu 
caracteristicile ei şi chiar cu justificările ei de junglă! Fie şi 
internaţională. Mai ales internaţională. 


La 10 februarie 1938, regele Carol IIl a călcat făţiş 
Constituţia, suspendând-o şi pe urmă octroaind o alta şi-a 
realizat un foarte vechi plan. Plan bazat pe sentimente ostile 
oamenilor politici, sentimente declarate de la vârsta de 15 
ani, când bătrânul rege Carol a socotit potrivit ca tânărul 
prinţ să cunoască viaţa politică şi mecanismul statului. Stat 
pentru care regele Carol | muncise din greu ca să-l facă 
modern şi independent, cu un loc bine marcat în politica 
europeană aşa cum ar putea-o arăta o înşirare sau un studiu 
cu atât mai mult al personalităţilor care şi-au reprezentat 
ţările la Bucureşti înainte de primul război mondial. Aşa cum 
hotărâse unchiul său, tânărul prinţ a participat la un Consiliu 
de miniştri, fără a avea voie să deschidă gura măcar. Să 
asculte numai pe miniştri. După Consiliu regele l-a întrebat pe 

nepotul său: „Carol, ce impresie ţi-au făcut domnii miniştri?” 
- „Să-i bagi pe toţi în...!” Sufocat, la propriu, de indignare şi 
de uluire regele o clipă a rămas fără glas. Până la realizarea 
planului său, regele Carol Il l-a urmărit cu stăruinţă şi cu 
succes aparent dar scurt. În schimb, lungă vreme şi prin 
consecinţele lui nefast. Rezultatul lui real a fost 
demoralizarea vieţii publice şi corupţia ei. Şi până la urmă 
lovitura dată oamenilor politici s-a întors împotriva lui. 
Răsturnat de prăbuşirea graniţelor, pe care nu le-a apărat nici 
măcar pentru onoare, şi de antipatia publică, a transmis o 
putere viciată succesorului său la conducerea politică a 
statului. 

Desigur, ştiu că în 1944 în regiunile noastre numai de 
legalitate nu se putea vorbi. Şi nici nu era vina noastră în faţa 
condiţiilor exterioare atotputernice. Condiţii pe care atâta 
timp cât s-a putut, România le-a combătut şi chiar în 1944, a 
încercat să restabilească echilibru, pace şi drept chiar faţă de 
Hitler. lar faţă de acesta, care a distrus orice urmă de acţiune 
de legalitate pe de o parte, iar pe de altă parte orice 
consideraţii de moralitate umană, care recurgea sistematic la 
forţă şi la crimă, care ne tăiase ţara, care ne silise, cuvânt 
valabil pe deplin, ce obligaţii de aliat aveam?! lar în junglă, 
nu i-am dat noi legile ci i-am fost victime. Pentru că este 
vorba de trădare faţă de Hitler, de el m-am legat, lăsând de o 


parte pe Roosevelt386, pe Churchill, pe Stalin şi pe câţi alţii. 
Lista este lungă în aspectul vieţii interne a statelor ca şi în 
acela internaţional al relelor faceri ale lui Hitler. lar România 
a fost obligată prin dictat la dezastru prin alianţă. Nu se poate 
imputa direct nimănui altcuiva aceasta şi nu e demn pentru 
cei ce afirmă trădarea să-şi arate insuficiențe grave de 
caracter ca şi de cunoştinţe, prin însăşi această afirmaţiune. 


Imediat după instrucţiuni date de Buzeşti pentru difuzarea 
declaraţiei de război Germaniei, următoare atacului militar 
categoric al trupelor germane cărora li se oferise retragerea 


220 Vezi nota 80. Nota biografică F.D. Roosevelt. 


447 


paşnică imediată, a venit la Palat, dl. luliu Maniu însoţit de 
consilierii Coposu, Aurel Leucuţia şi Rică Georgescu. Il văd 
intrând pe uşa mare din centrul camerii din mijloc unde eram, 
în fine, întinşi pe canapelele odihnitoare, Victor Rădulescu- 
Pogoneanu şi cu mine. Am sărit îndată în picioare - pe bietul 
Victor Rădulescu-Pogoneanu boala îl împiedicase deja de 
multă vreme să mai facă asemenea gesturi - dar graba lui 
chinuită sublinia mai mult respectul ce-l arăta lui Maniu. Cu 
mersul poate ceva mai greu acum dar încă sigur, acesta 
arăta la 72 de ani mult mai tânăr, foarte îngrijit, cu părul încă 
negru deşi nu lipsit de fire albe, viguros, am perceput la el 
nota aceea specială pe care un conducător trebuie să o 
imprime atunci când vorbeşte cu oricine, trebuie să fie din 
categoria celor care stabilesc curentul comunicării între 
oameni, în aşa fel încât interlocutorul să aibă impresia că se 
află numai el în speciala atenţie a marelui personaj - nu să 
aibă impresia, atunci ar interveni o notă de falsitate, ci să fie 
- atunci când îi vorbeşte. De data aceea pot jura şi acum că 
Maniu, căruia chiar acolo lângă uşă i-am fost prezentat de 
Buzeşti, care şi el se grăbise să-i iasă în întâmpinare, mi-a 
vorbit mie, mie personal şi, de asemenea, păstrez 
convingerea că omul acela credea ce spunea. Ştiu că se 
poate glumi uşor, formula fiind măgulitoare pentru mine „D- 
apoi domnule Demetrescu, vă cunosc deja de la prietenul 
nost' domnul ministru Grigore Niculescu-Buzeşti. Şi sunt tare 
mulţumit să-mi arăt recunoştinţa pentru ajutorul ce ne-aţi 
dat!” Am impresia că mi-a mai spus mai multe, şi încă mai 
multe lui Victor Rădulescu-Pogoneanu, dar măgulirea pe care 
o resimţeam, curiozitatea de a-l vedea de aproape pe acel 
mare bătrân om de stat, fascinația seriozităţii sale, 
importanţa pe care aş zice că ştia să o degajeze cu măsură, 
privirea ochilor în care nu te puteai opri, siguranţa sa deplină 
neostentativă, au şters restul vorbelor din amintirea mea. Pe 
deasupra, se adăuga felul acela sfătos de a vorbi ca un ţăran 
cu tonul, întorsăturile şi vorbele ţărăneşti ale regiunii sale şi 
care-mi erau foarte plăcute şi mi-au devenit într-o însemnată 
măsură familiare şi chiar cu puţin haz. Gestul cu care mi-a 
strâns şi scuturat mâna a fost puternic. Toţi cei de acolo au 

ieşit pe rând respectuos în întâmpinarea sa, deşi spaţiul era 
mic, cuvântul era potrivit faţă de însemnătatea personajului, 
al garantului politic principal al loviturii de stat, cel care o 
susţinuse şi împinsese spre ea. Îl însoțeau Corneliu Coposu, 
Aurel Leucuţia şi Rică Georgescu. Acesta din urmă ieşise din 
închisoare şi vorbea cu un accent american provocant. Atunci 
când primul ministru l-a salutat, luliu Maniu l-a întrebat 
imediat care era situaţia Mareşalului blamând atunci când a 
aflat, predarea lui comuniştilor, considerând că era prizonier 
al regelui şi că avea dreptul la o „detențio honesta”. Grija 
vizibilă cu care s-a interesat de el şi nemulţumirea sa au fost 
împărtăşite şi de rândul acesta, de Buzeşti, care blamase 
deja predarea lor. 


Nu mult după venirea grupului luliu Maniu, dar după 
începerea bombardamentului, pentru că eram deja în 
adăpostul personal al familiei regale, la care se intra trecând 
printr-un altul mult mai mare, destinat Curţii şi personalului 
ei, au sosit Gheorghe l. Brătianu cu soţia, generalul 
Potopeanu şi dânsul cu soţia şi cățelul lor fox sârmos care în 
chip auditiv şi olfactiv îşi făcea bine simțită prezenţa pentru 
că murea de frică. Avea şi de ce bietul căţel! Generalul 
Racoviţă, acesta şi Brătienii erau mai tăcuţi, ceea ce nu 
înseamnă că ceilalţi erau mult mai vorbăreţi. Totuşi, 
generalul şi doamna Potopeanu, povesteau, cu haz, cum 
datorită în mare parte căţelului au putut trece peste câmp ca 
nişte fermieri (erau în civil) la plimbare printre germani şi 
printre tancurile generalului Rosin care veneau de la 
Târgovişte. Pe lângă aceştia mai erau în adăpost cei care se 
aflaseră peste noapte la Palat: generalul Sănătescu, Buzești, 
D. Negel, Styrcea, generalul Eftimiu, colonelul Răuţă, 
Pogoneanu, Emil Lăzărescu şi poate şi generalii N. Marinescu 
şi Boiţeanu. Asupra rezistenţei adăpostului am fost supuşi de 
lonel Styrcea duşului scoţian: ba era cel mai bun din oraş, ba 
nu făcea doi bani, după cum primea ultima părere a unuia 
sau altuia. Noi însă ne aşteptam destul de mult la acea 
pătrundere directă de la Băneasa, dar ne-am trezit cu 

bombele peste Palat pe la ora 11 după o scurtă alarmă şi tot 
asemenea încetarea alarmei. Primele şi ultimele, pentru că 
avioanele se urmau fără întrerupere şi nu mai puteau fi 
semnalizate. Maniu părăsise adăpostul şi tocmai bine a fost 
azvârlit de suflul unei bombe sub o masă, sus, lovit greu la 
genunchi, chiar la cel de care suferea. Am continuat să stăm 
în adăpost, până am plecat. Dar aşteptările noastre s-au 
dovedit prea pesimiste. Băneasa cu Marcel Olteanu a ţinut. 
Ca şi adăpostul cu toată torpila aeriană dacă a fost torpilă. 
Totuşi, aflându-ne cam cum încerc să relatez, am exprimat 
părerea că nu găseam nici un rost şederii noastre prelungite 
acolo, ca să riscăm să fim stâlciţi sau culeşi ca din oală de 
nemti. Nimeni nu a exprimat o altă părere, fiindcă eram toţi 
de acord dar nu voiau să pară fricoşi, aşa că am avut eu 
onoarea să prezint primul, fără a întârzia, punctul de vedere 
practic. (Se zicea, se mai zice că aş fi fantezist). Generalul 
Sănătescu chiar a spus că el nu înţelege să apere oraşul dacă 
luptele vor ajunge prea grele - bineînţeles după adaptarea lui 
26 la 24. Privea situaţia din punct de vedere militar. Fără a-l 
contrazice, Maniu şi Buzeşti au fost de părerea contrară, 
adică să apere Capitala. Şi la părăsirea Palatului au rămas în 
continuare în Bucureşti. 

În locul vacant prin intrarea în guvern a lui Grigore 
Niculescu-Buzeşti a fost numit Victor Rădulescu-Pogoneanu 
ca director plin al cabinetului Ministrului şi a fost numit şi 
lichidator al Ministerului Propagandei, care avea o faimă 
proastă. Hulit pentru că adăpostea oameni care nu-şi aveau 
locul nicăieri - fără a nega că se găseau acolo şi valori - ajuns 
un fel de moşie în exploatare, constituia raţiunea de a fi a 
unei propagande pentru persoana regelui Carol şi a 
prietenului său profesorul Constantin Giurescu şi continuase, 
nu atât de scandalos, sub mareşalul Antonescu. Păstrând 
direcţiile strict necesare al căror director a fost numit 
Pogoneanu, Buzeşti a luptat să desființeze ministerul unei 
propagande în folosul unui regim politic sau persoane 
particulare chiar dacă era vorba de şeful statului. De altfel, 
regele a fost şi el de aceeaşi părere. Propaganda atât în ţară 
cât şi în străinătate se face prin comportamentul oamenilor, 

cinste, cultură şi curăţenie trupească, încolo nimic decât jaf. 
In cel mai bun caz, speculă. 


Încercarea nu a prins decât câteva luni. Dar printre 
subiectele mele de autoflatare câte le voi fi având, sunt şi 
acum măgulit de a fi fost măcar în grupul celor care au gândit 
şi acţionat aşa. 


Prezicerea dnei C. Lăzărescu pentru Emil Lăzărescu s-a 
realizat surprinzător. Emil se oprise în adăpostul mare când a 
început bombardamentul şi Pichi m-a rugat să-l luăm să stea 
cu noi. Se pare că expresia pe faţa mea nu a fost aceea a 
unui om mulţumit. El a crezut că ar fi fost de vină snobismul 
meu presupus. Eu însă îmi aminteam de: „sânge, sânge, 
Emile morţi în jurul tău, răniţi...” O perspectivă care conţinea 
în ea ceva neplăcut. Nu mai spun că am trecut o dată pe 
acolo şi când îl pansa pe un ofiţer, turnându-i iod peste o 
rană deschisă la genunchi din care curgea sângele şuvoi, iar 
nenorocitul urla. Eu, dintotdeauna la asemenea spectacol 
leşinam - ca bunicul când vedea că se tăia gâtul unei găini - 
ci la orice luare de sânge, chiar şi la înţepătura în deget 
pentru viteză. Am rămas înlemnit şi mut. Dar n-am mai 
leşinat! Nici când am văzut o mână tăiată de la încheietură 
într-o baltă de sânge, când îl duceam pe Victor Rădulescu- 
Pogoneanu. 

Atunci mut am rămas iar, dar noroc că am mai putut 
umbla, în schimb, am început să văd negru când o biată fată 
îşi căuta bărbatul mort, tot deschizând uşa adăpostului şi 
întrebând rătăcită „e aici Ştefan? E aici Ştefan?” 


Ne-am mutat pentru vreo oră la Banca Naţională care şi ea 
avea cele mai bune adăposturi. Noroc că atunci nu era şi 
lonel cu noi pentru că, până la urmă am fi aflat că erau cele 
mai proaste, totul spus în termeni nereproductibili, dacă ar 
mai fi întâlnit pe cineva care să-i explice unghiul de cădere şi 

de contuzie al bombelor! Dar spectacolul pe care l-am văzut 
ieşind toţi trei de la mareşalat a fost izbitor, sinistru! Pe sus 
Palatul vizibil bombardat, aripa în construcţie dărâmată, 
temelia din spate a mareşalatului, tăiată de o torpilă aeriană, 
tot pe sus flăcări, flăcări şi la Athenee Palace, care era tăiat la 
faţadă pe din două, pe jos erau arate de explozii şi curtea şi 
piaţa. Am traversat cu Meţianu şi Victor Rădulescu- 
Pogoneanu în faţă sub scheletul de fier al viitorului minister 
de interne. Şi totul cum îl descriu cred că părea un desen, cu 
noi doi, izolaţi în dezlănţuirea de bombe atunci era o pauză - 
în urmele lor adică, putea părea rodul unei viziuni de om 
dement. Toţi, mai toţi au plecat pe jos, trecând pe la 
Prefectura de poliţie spre Banca Naţională a României cu Emil 
Lăzărescu şi Buzeşti ne-a trimis o maşină pentru Victor 
Rădulescu-Pogoneanu. O maşină unică! In fine a venit şi 
maşina să ne ia. L-am cuprins pe Victor Rădulescu- 
Pogoneanu pe după mijloc şi el m-a apucat după gât. L-am 
urcat de la adăpost pe culoarul de sus unde a venit Meţianu 
şi l-am dus împreună. El suferea şi de contracţii ale 
picioarelor, contracţii nestăpânite. Odată ajunşi sub scheletul 
metalic, atunci n-am mai putut şi am izbucnit pe neaşteptate 
într-un râs nebun. Nu eram victima unei, la urma urmei, 
explicabile crize de nervi, ci a unei reactualizări a comediilor 
americane bufe din prima copilărie şi a mea şi a 
cinematografului. O maşină cu toate cauciucurile cu totul 
dezumflate, care făcea fleaşca, fleaşca, şi care venea când 
pe cele două dintr-o parte când pe cele opuse mergând în 
viteză şi întorcând şi oprind în catastrofă. Părea condusă de 
un dement. Râsul mi-a trecut când am văzut cum ardea 
Teatrul Naţional. De la 11 ani mergeam acolo cu fericire în 
suflet întotdeauna. Era frumos totul, pe scenă şi în sală aur, 
stucaturi lustrul şi actorii. L-am văzut jucând pe Aristide 


Demetriad387! Ce lucru frumos! Admirabil! Şi totul ardea. 


La Banca Naţională a României oamenii în camere paralele 
la subsol, înghesuiți şi cald. Sufocant. Am plecat repede de 


387 Aristide Demetriad (1871-1930), actor. Societar al Teatrului 
Naţional din Bucureşti. Interpret de mare clasă al lui Hamlet. 

acolo, maşină neagră după maşină neagră spre o ieşire din 
Bucureşti despre care se credea că este sigură. Şi a fost. 
Aveam fiecare, şi Pichi şi Emil, câte un revolver care-mi părea 
mare. Inutil să mai spun că nu-l ştiam mânui. Am ieşit din 
Bucureşti, trecând printr-un baraj spre Bolintinul din Deal, 
unde ne-am oprit într-o tabără militară de 170 de recruți sau 
abia învățau mânuirea armelor. Barăci de lemn cu pământ 
bătut şi câte două paturi suprapuse. O altă baracă era sala de 
mâncare a leţilor. Curată, înveselitoare, după două zile 
ostenitoare în fel şi chip, fără mâncare şi fără apă. Dar nu mi- 
am dat seama de lipsa lor, fiind un om setos şi fometos 
totuşi. Cu tacâmuri cât se poate de ordinare, pe farfurii 
aşişderea dar curate, ştiu că am mâncat ceapă cu roşii. Poate 
şi o ciorbă dar nu-mi mai amintesc. Eram în faţa generalului 
Sănătescu şi Victor Rădulescu-Pogoneanu în dreapta - 
evident nu ne aşezasem nici unul protocolar. Participau 
Styrcea, Lăzărescu, generalii Potopeanu, Eftimiu, Negel ş.a. 
Am dormit fiind convins că nu am dormit o clipă - pentru că 
ne-a spus Negel care era între noi doi lonel şi cu mine. „N-am 
putut închide ochii când dv. vă ridicaţi în şezut şi vă adresaţi 
dlui Styrcea, când dsa se ridica tot în şezut şi vi se adresa, 
peste mine. N-am putut pricepe măcar un cuvânt dar 
amândoi aţi vorbit tot timpul şi mi-aţi vorbit şi mie. Întâi mi- 
am zis că a deraiat el, pentru că eu toată noaptea auzisem 
bombele la Bucureşti şi răbufnirea lor o simţeam în vibraţiile 
solului. Dar mi-am dat bine seama că Negel nu era omul 
deraierii. Pe când ne spălam cu apă rece în pădure, tabăra 
era într-o pădure pe o colină, aflăm cu mare emoție că ne 
caută nemţii. Cum de au aflat? Nemţii află tot, numai de 23 
nu aflaseră la timp şi acum era firesc să caute guvernul etc. 
etc. lonel şi-a luat puşcă-mitralieră asigu-rându-mă că „je 
vais vendre chèrement ma peau!” eu asigurându-l că „je 
préfère la garder” şi refuzând orice armă, toate 
necunoscute... S-a aranjat o cursă în tufişurile mărginind 
şoseaua, de după care s-au ridicat la un semnal soldaţii care, 
ca şi mine, abia ţineau armele în mână. 

Nemţii demoralizaţi, parcă atâta aşteptau, s-au predat 
imediat. Aveau şi un tun. Armele le-au părăsit şi li s-au 

indicat drumul de continuat. Erau vreo şapte sute. După 
aceştia au venit alţii, tot încolonaţi, mult mai puţini şi fără 
tun. Vreo sută douăzeci sau o sută patruzeci. Cu experienţă 
acumulată, acum s-a procedat la fel, dar aproape fără 
farmecul emoţiei. 

La 26 ne-am mutat, nu la 26 ci la 25 ne-am mutat la 
Bolitinul din Vale, la şcoala primară şi la primărie ceilalţi, 
unde la 26 a fost şi un Consiliu de Miniştri şi a venit şi Maniu. 
În seara de 24, chiar la acea masă frugală, Sănătescu a 
repetat că nu va apăra Bucureştii şi la sugestia lui Victor 
Rădulescu-Pogoneanu a făgăduit că va da chiar ordin ca dnii 
Maniu şi Buzeşti să vină şi dlor la Bolintin. La 26, am văzut 
flota aeriană venită să bombardeze Băneasa. Tot atunci s-a 
ţinut şi un prim Consiliu dar fără Dinu Brătianu, Lucrețiu 
Pătrăşcanu. Erau printre prezenţi Maniu, Buzeşti, Aldea. 
Pentru că Negel, fără să se numească, a cerut ca „persoanele 
care nu fac parte din Consiliul de Miniştri să fie invitaţi de dl. 
preşedinte sa părăsească Consiliul, să aştepte în camera 
vecină”. Buzeşti a intervenit când a venit la Bolintin şi a cerut 
dlui preşedinte şi celorlalţi miniştri să nu accepte sugestia 
dlui ministru al Agriculturii, deoarece dnii cutare şi cutare 
unul lichidează Propaganda şi până atunci are loc de 
ministru, iar al doilea este necesar ca secretar al Consiliului. 
Ceea ce toţi ceilalţi au aprobat. 

Rămânerea lor, a lui Maniu şi Buzeşti, rămânerea activă, 
pentru rezistența  oraşului-capitală a contribuit într-o 
însemnată măsură la succesul ei. Ştiu, nu numai de la Grigore 
Niculescu-Buzeşti cum se ducea de la un comandament la 
altul, cum şi-a petrecut cu orele timpul în plin bombardament 


la comandamentul generalului losif Teodorescu388, în faţa 
Gării de Nord, lucruri pe care cu prilejul unei recepții date de 
comandantul chiar al rezistenţei militare, acest general care 


388 |osif Teodorescu (1885-1961), general de corp de armată. A 
deţinut înalte funcţii de comandă (1941-1944). Comandant militar 
al Capitalei (ian. 1944-apr. 1945). Inspector al Infanteriei (mai 
1945-aug. 1946). Reţinut şi anchetat (mai-dec. 1950 şi iun. 1951- 
ian. 1952) pentru perioada cât a fost comandant militar al 
Capitalei. 

a murit la închisoare, nebun - la Cercul Militar, când a aflat 
cine sunt, m-a luat de braţ, mi-a povestit cele de mai sus şi 
altele pe care le-am uitat. „Vă felicit că sunteţi prieten cu un 
asemenea om!” Deşi protocolar, generalul avea şi o atitudine 
cu ceva părintesc în ea când îmi vorbea. 

Maniu a venit însoţit de llie Lazăr şi de Corneliu Coposu, 
Aldea, de coloneii Pleznilă şi Chiriţescu (parcă) iar Buzesti ne 
găsea pe toţi trei acolo, la Bolintinul de Jos. S-a hotărât să 
plec la Bucureşti pentru a asigura de acolo, comunicaţii mai 
bune. Urma să fiu însoţit de căpitanul Sandu Cerkez, o 
îndepărtată rudenie prin alianţă care venise să asigure garda 
militară la Bolintinul de Jos sau fusese chemat duminica 
pentru a-mi asigura garda mea în drum spre Bucureşti pentru 
scopul pe care l-am indicat, scop pe atunci de primă 
importanţă. A dormit noaptea cu noi la şcoală şi mirat de o 
reîntâlnire după ani de zile îmi spunea „măi, ce am ajuns eu 
să-ţi fac gardă ţie!” - „Măi, ce pot să-ţi fac decât să-ţi plâng 
de milă”. Culmea era că el vorbea serios. 

Plecarea n-a mai avut loc spre liniştea lui Cerkez, care a 
însoţit luni 28 tot guvernul la Bucureşti, unde încetaseră 
luptele în totul, şi continuau, tot favorabil, de la Ploieşti în 
sus. Bine conduse acolo de generalul Vasiliu Răşcanu. 

Reveniţi la Bucureşti, am tras tot la Banca Naţională a 
României; bombardamentele se răriseră, dar nu încetaseră, 
efectele fuseseră grele şi gratuite, noroc că nemţii nu mai 
aveau decât extrem de puţine avioane, poate două-trei, dar 
stăpâneau complet aerul. Ne-a fost afectat tezaurul, o mare 
cameră blindată, cu o masă lungă şi lată şi eventual dormitor, 
pe treptele care duceau la el. O noapte acolo am dormit 
invitându-l pe prietenul Barbul să-şi stabilească alături de 
mine un scurt domiciliu ca să evităm riscuri încă posibile. Noi 
n-aveam pe nimeni acasă, familiile erau la Herculane şi 
nemţii mai azvârleau câte o bombă. Pe urmă, până mi-au 
revenit părinţii, călătorind cu trenul în condiţii de necrezut, 
m-am mutat la Gheorghe Barbul. După o zi, două, dis-de- 
dimineaţă a sunat cineva. In pijama, el a deschis spre uimirea 
noastră dnei Veturia Goga care plecase de la Târgu Jiu (?) şi 
pe care au venit nişte ofiţeri ruşi s-o ridice. Lămuresc 

redactarea: dna Goga o însoțea pe dna Maria Antonescu, care 
ea a fost ridicată de ruşi. Pentru Veturia Goga nu aveau 
mandat şi n-au ridicat-o, deşi dânsa a cerut s-o însoţească 
mai departe pe dna mareşal Antonescu. Episodul acesta a 
avut loc în casa lunian, unde era Mihai Antonescu. Lucrul ne-a 
tulburat. Era una din primele dovezi ale independenţei 
recâştigate, dar poate aceasta care nu ne-a surprins prea 
tare, am făcut împreună, noi, cei doi prieteni, consideraţii de 
ordin filosofic asupra măririi şi căderii oamenilor. Nu prea 
lungi. Dar triste, pentru că se aplica unei persoane bine 
cunoscute. De Barbul şi familia lui foarte apropiată. Dna Goga 
a plecat sa vorbească cu Groza, să-l caute mai bine zis, căci 
nu ştia dacă era în Bucureşti. 


Viaţa ca să zic aşa de familie a celor pe care ne-a grupat 
hazardul, s-a concentrat la prânzul zilnic, până la revenirea 
cu greu din dispersiune a familiilor noastre, la restaurantul 
bun şi chiar elegant de la Mon Jardin. Masa prezidată de 
generalul Sănătescu. Acolo a venit mai întâi generalul rus să-l 
ridice, până la urmă pe Antonescu, cum am relatat deja, tot 
acolo au venit o zi, două, înainte de intrarea ruşilor, 
corespondenţii militari anglo-saxoni, cu viu entuziasm şi 
curioşi şi tot cam de acolo au plecat imediat, expulzați de 
cum au intrat ruşii, pentru că nu aveau viza de intrare 
sovietică. Tot o dovadă de independenţă pentru noi şi de 
greutate politică pentru anglo-saxoni! 

Buzeşti, şi el izolat cu totul, a fost invitat de rege să 
locuiască la Palat, până va ajunge la un rost. 

În fine, de la Banca Naţională a României am trecut la 
Uniunea Generală a Inginerilor din România până la refacerea 
ministerului cel nou, găurit de sus până jos de vreo două 
bombe mari şi în chip trist nenorocirea lui aşternută pe jos 
peste tot de hârtiile suflate de explozie, de vânt. Palatul 
Sturdza tot bombardat, ajunsese la sfârşit. Sfârşitul lui. 
Sfârşitul unei epoci. 

Încheierea armistiţiului la 12 (13) septembrie 1944 
la Moscova. Incă din seara de 23 august, cam pe la 21,30, 
de cum am ajuns la Palatul Regal se întunecase bine, încă de 
la Otopeni şi chiar mai de sus, când am trecut printre 
coloanele motorizate ce aveau să se combată în zorii zilei 
următoare, am telegrafiat - prin cablul Istanbul, care 
rămăsese netăiat, ca şi prin aparatul de radio-emisiune pe 
care-l adusesem de la Snagov, dar care se defectase şi-l 
repara, fără succes, încerca să-l repare, Chastelaine, 
reuşita loviturii de stat, componenţa noului guvern şi cererea 
de a se acorda şi noului guvern ameliorările de la Stockholm 
ca şi semnarea imediată a armistiţiului la Cairo, în condiţiile 
impuse şi acceptate la 20 iunie (+ cele de la 10 iunie). 

Ni s-a răspuns, tot prin Ankara, că lipsea unul dintre 
ambasadorii anglo-saxoni şi că se va semna de cum acela se 
va fi întors. Comunicasem deja telegrafic împuternicirea celor 
doi negociatori Barbu Ştirbey şi Constantin Vişoianu pentru 
semnare. După alte vreo două zile (?) am primit telegrafic 
înştiinţarea că armistițiul va fi semnat la Moscova, că se 
aştepta acolo delegaţia guvernului român, în care vor fi 
înglobaţi şi cei doi negociatori de la Cairo, care vor pleca de 
la Cairo de-a dreptul la Moscova. 

Acest nou curs al lucrurilor: întârzierea, schimbarea locului 
de semnare ca şi delegaţia cerută a guvernului au constituit o 
sursă de îngrijorare nouă, perceptibilă dar neformulată 
public. (Menţionez că, din motive de nesiguranţă - de altfel 
neîntemeiată - în vechiul personal al Preşedinţiei şi pentru 
păstrarea secretului absolut, un număr de zile a ţinut locul de 
secretar al Consiliului de Miniştri de fapt Victor Rădulescu- 
Pogoneanu care fusese numit şi lichidatorul Ministerului 
desfiinţat al Presei şi Propagandei. 

In camera de tezaur a Băncii Naţională a României, unde 
vreo două, trei zile a avut loc Consiliul de Miniştri după 
revenirea de la cele două Bolintine din Deal şi din Vale - de 
Sus şi de Jos - unde nu fuseseră luliu Maniu, Constantin-Titel 
Petrescu, Lucrețiu Pătrăşcanu, Grigore Niculescu-Buzeşti, 
Dinu Brătianu care nu se afla la Bucureşti, — Consiliu de 
Miniştri la care au participat aici mai toţi cei enumeraţi mai 

sus, afară de Dinu Brătianu care nu se afla în Capitală. 

La această şedinţă a Consiliului de Miniştri s-a admis cu o 
sinceră adeziune propunerea ministrului de Externe a 
delegaţiei guvernului care urma să plece la Moscova. 
Manifestându-se încredere şi preţuire, formulate pentru 
fiecare dintre membrii ei şi, chiar unele speranţe, iar 
înghesuiala în care se lucra acolo, producea o anume 
apropiere de moment. Astfel a fost foarte bine primită 
propunerea lui Buzeşti însoţită de elogiile clasice dar sincere 
ale acestuia pentru trimiterea lui Pătrăşcanu; la fel 
desemnarea colonelului Dumitru Dămăceanu, recent numit 
subsecretar la Interne, ca o recunoaştere a unor merite 
incontestabile la realizarea actului de atunci şi în luptele de la 
Bucureşti - avansat pe loc, la propunerea lui Maniu, la gradul 
de general, din consideraţii şi de protocol, socotindu-se că 
faţă de U.R.S.S. acest grad putea preveni, într-o măsură, 
susceptibilităţi de mare putere. Tot atât de favorabil au fost 
primite celelalte desemnări; a lui Ghiţă Pop, secretarul 
general al Partidului Naţional Ţărănesc şi aceea a lui lon 
Christu, foarte capabil colaborator şi nepot al lui Titulescu, pe 
atunci, apropiat de gândirea economică marxistă şi, 
bineînţeles, pe cei doi de la Cairo cu aceleaşi meritate elogii. 

Trei secretari erau la dispoziţia delegaţiei: consilierul 
Gheorghe Gussi şi secretarii Radu Cordescu şi N. Georgescu. 
O delegaţie clin care nu lipseau contrastele de vârstă de la 71 
la 27 ani nici cele de convingeri politice. 

O delegaţie care s-a remarcat însă printr-o prezentare 
unitară şi care a apărat cât a putut interesele ţării. Atunci 
când l-a propus pe Lucrețiu Pătrăşcanu, Buzeşti a făcut-o 
ţinând seama de toate acestea, a făcut-o în interesul ţării, 
urmărind să pună de partea ei toate elementele favorabile cu 
putinţă şi s-a gândit că apartenenţa sa politică putea fi unul. 
S-a gândit, de asemenea, să taie de la rădăcină orice critică 
ulterioară ce se va fi putut desemna în urma nerecomandării 
unui reprezentant al partidului comunist care s-ar fi bucurat 
de atenţia Moscovei. Aceasta ceruse în timpul tratativelor de 
la Cairo să fie inclus şi partidul comunist în blocul partidelor. 
Deşi cvasi-inexistent, forţa lui era reprezentată din afară iar 

câtă era în ţară, cel puţin două fracțiuni, o constituiau. 

După terminarea şedinţei, de fapt tot în mijlocul miniştrilor 
care trecuseră la conversații, în grupuri, Pătrăşcanu s-a 
îndreptat spre Buzeşti şi i-a mulţumit pentru propunerea 
făcută, vizibil satisfăcut de propunerea şi de felul cum ea 
fusese făcută şi însuşită de premier şi de luliu Maniu. 
Constantin Brătianu era încă izolat la Florica datorită luptelor 
cu nemţii, împinşi spre Nord când abia la 28 august s-a 
deschis şoseaua mai sus de Snagov. Şi Maniu era vizibil 
mulţumit. Înfăţişa o oarecare nădejde. Împărtăşind acelaşi 
sentiment, fruntaşul comunist, după ce Buzeşti, răspunzându- 
i la mulţumiri, şi-a exprimat speranţa că va avea succes în 
misiunea sa şi-i arăta cât de mult îi dorea acest succes, în 
interesul tuturor, Lucrețiu Pătrăşcanu i-a răspuns că era 
convins că va obţine la Moscova şi alte ameliorări pe lângă 
cele obţinute la Stockholm de Antonescu (??!). 


Delegații au plecat din Bucureşti în două grupe: delegaţia 
pro-priu-zisă şi secretarii acesteia - aceştia cu avionul. De 
primii nu mai ştiu. Dacă n-aş şti că nu erau comunicaţii 
feroviare, aş zice că parcă am auzit ceva de tren. Dar nu văd 
cum. În orice caz secretarii au plecat cu avionul de la Popeşti- 
Leordeni, singurul aerodrom în funcţiune în dimineaţa de 29 
august, peste Sulina, spre Odessa. (Deasupra Sulinei, 
comandorul Bossy a remarcat cu umor cum se vedeau de 
bine, din avion, amplasamentele de apărare pentru a căror 
camuflare, bine realizată, primise felicitări la începutul 
războiului.) 

La Odessa au fost obligaţi să aterizeze de avioane militare 
sovietice. Prin însuşi faptul aterizării în asemenea condițiuni, 
ca şi ulterior, şi-au dat seama că nu sosiseră încă în capitala 
Rusiei, comunicările noastre trimise prin Ankara. Deşi ai 
noştri au arătat documentul emis de Ministerul Afacerilor 
Străine ca un fel de plenipotenţă, semnată de ministrul de 
Externe, hârtia n-a putut fi citită de nimeni, nimeni nu ştia 
franţuzeşte. Au fost însă întrebaţi de partea cui erau? Cu 
Antonescu sau cu Sănătescu? S-au putut înţelege numai 

datorită unui căpitan care ştia numai să citească englezeşte, 
aşa că au fost nevoiţi să scrie mult. In aceeaşi stare de 
izolare au fost poftiţi, până la urmă, la masă, în clădirea 
aeroportului unde li s-au servit numai conserve americane. 
Deşi nimeni nu le-a cerut, românii au vrut să plătească, după 
prânz, şi au strâns pe un taler cam atâţia lei cât credeau ei că 
ar fi corespuns la Bucureşti valorii acelor conserve şi i-au 
oferit celui care părea a fi comandantul, un ofiţer cu nume 
evreo-german. 

Acela, la început, nu a vrut să-i primească. S-a interesat, 
pe urmă, ce fel de monedă era aceea. Pe urmă a primit totuşi 
banii. Ba, chiar după ce s-a interesat cam ce ar putea 
cumpăra la Bucureşti cu acea sumă şi după ce i-au fost 
furnizate destule elemente de apreciere le-a cerut să mai 
adauge ceva în lei. Dar fără a preciza suma. 

După acel prânz, un alt ofiţer i-a condus în oraş, la hotel, 
tot sub pază militară ca şi până atunci. Le-a explicat acea 
pază, prin faptul că deşi ceruse instrucţiuni la Moscova, nu 
ştia încă nimic. Paza militară li s-a ridicat la Moscova, abia 
odată ajunşi acolo. Acelaşi ofiţer i-a sfătuit, ajunşi la hotel să 
nu părăsească imobilul pentru a evita să fie atacați de 
populaţie dacă ar fi aflat că sunt români. De aceea şi 
prezenţa gărzii militare. Unul dintre secretari a coborât totuşi 
în stradă şi soldatul cu balalaica din post nu i-a spus nimic. 

Acel hotel „Inturist” se afla la un colţ de stradă şi chiar 
atunci a văzut colegul meu pe stradă formând colţul cu cea 
pe care se afla o lungă şi largă coloană de prizonieri mai întâi 
germani şi pe urmă români (luaţi) de pe frontul român, după 
23 august! Mai târziu a venit o funcţionară şi i-a întrebat: „Ce 
mai faceţi, ce mai doriţi?” şi a plecat, aceia ne mai dorind 
nimic, dar mulţumindu-i pentru atenţie. 

A doua zi, pe la prânz, au plecat, tot cu un avion militar, la 
Harkov (Kiev?) unde au ajuns pe seară şi unde, chiar pe 
aeroport, un cetăţean i-a auzit vorbind româneşte şi i-a 
întrebat: „Sunteţi români? Aţi venit să semnaţi armistițiul? Şi 
eu sunt din Cernăuţi”. În comunicarea aceasta scurtă între 
necunoscuţi, străbătea un interes şi umbra unui regret. 

Prin oraşul cu alei largi, frumos, plin de verdeață au fost 

conduşi, tot sub pază, la un hotel asemănător cu cel de la 
Odessa, unde au locuit ca şi la Odessa, toţi trei într-o odaie 
tot cu o sentinelă pe coridor. Paturile noi, dar fără saltele, iar 
somierele bombate chiar pe mijloc aşa că trebuia să te întinzi 
pe acel bombeu şi să te ancorezi cu mâinile în cruce şi cu 
picioarele în jos, pe duşumea. Dimineaţa următoare au 
continuat, tot cu un avion militar, cu o mitralieră pe turelă. 
De astă dată însă era şi un medic maior detaşat pe lângă ei şi 
şi-au dat seama că se primiseră instrucţiunile. Mai erau şi 
câţiva călători civili. Spre seară au ajuns la Moscova, unde un 
funcţionar al Narkomindelului, care vorbea bine franţuzeşte, 
i-a primit la aeroport şi le-a explicat că paza militară se 
datorase faptului că nu sosise la vreme comunicarea de la 
Ankara. Şi i-a informat că, începând de atunci el urma să fie 
la dispoziţia delegaţiei române. l-a condus la hotelul Naţional 
- un hotel tipic pentru „la Belle Epoque” oarecum 
asemănător cu „Grand Hotel du Boulevard” de la Bucureşti. 
Aici Gussi, mai mare în grad, a beneficiat singur de o cameră. 
De la hotel, s-au dus conduşi de acelaşi ataşat pe lângă ei, să 
se prezinte delegaţiei care era găzduită într-un palat mare de 
oaspeţi, în care fiecare îşi avea camera lui. Câteva zile, până 
au învăţat drumul au fost însoţiţi de ghid. Pe urmă, au 
circulat singuri până acolo. Din când în când îl pofteau pe 
colegul sovietic care, şi el la rându-i îi mai invita, în numele 
guvernului său, la Balşoi. 

Până în seara zilei de zece septembrie nu a avut loc nici un 
contact cu guvernul sovietic. 

Barbu Ştirbey a vizitat pe ministrul Olandei, căsătorit cu o 
nepoată a lui Ştirbey; iar Lucrețiu Pătrăşcanu s-a întâlnit cu 
Ana Pauker, poreclită Makarenka sau Marina. 

Ştirbey credea că l-ar fi văzut şi pe Molotov. lar Corneliu 
Coposu mi-a spus că ştia de la Pătrăşcanu însuşi că singurul 
şef sovietic pe care a izbutit să-l vadă înaintea Conferinţei a 
fost Jdanov, pe care-l cunoştea de pe când fusese delegat la 
Komintern  (?). Acesta i s-a adresat cu: „Domnule 
Pătrăşcanu...” nu cu „tovarăşe...” 

Sovieticii, nemulţumiţi de participarea lui la armistițiu, i-au 
arătat-o şi prin întrebarea lui Molotov: „Ce cauţi aici?!” Şi au 

fost încă mai nemulţumiţi de participarea lui la guvern, în 
raport cu măsura în care aceasta i-a oprit de la aplicarea 
soluţiei radicale bulgărești. 

Până la atingerea liniei de front a Mureşului, zilnic se 
publicau comunicate şi se trăgeau salve de tun la Moscova în 
cinstea unor noi victorii: liberarea oraşelor româneşti. Deşi 
regiunile şi oraşele Bacău, Focşani, Râmnicu Sărat, Buzău, 
Ploieşti, Bucureşti, Braşov, Sibiu, Craiova ş.a. fuseseră 
liberate de trupele germane de către trupele române, în 
intervalul scurt între respingerea germano-maghiarilor pe 
linia Mureşului şi instalarea pe aceeaşi linie a trupelor 
sovietice. Acest teritoriu fusese liberat în 7-8 zile. In afară de 
un motociclist sovietic mort în accident de motocicletă la 
Sibiu, nici un alt militar sovietic nu şi-a pierdut viaţa în luptă 
în acest timp. 


Aşa încât într-o zi caldă, spre prânz, ne trezim cu ministrul 
de Externe venit cu maşina la minister, urcând în fugă 
îngrijorat, indignat — eram la U. G. I. R.:,...repede, repede, 
trebuie să-l scăpăm pe Romanos! || caută ruşii peste tot să-l 
aresteze. Dacă-l prind va fi o nenorocire! Mă duc la Comisia 
Aliată de Control să vorbesc cu Vinogradov”. 

Băgaţi de-a dreptul din nou în teroare, fără să fi ştiut nimic, 
am aflat pe urmă că Romanos se ascunsese pentru că ruşii 
vroiau să-l expedieze la ei pentru că îndrăznise să scrie, într- 
unul din primele numere ale ziarului „Democratul” al cărui 
director era, un articol în care-şi arăta surprinderea asupra 
temeiniciei raporturilor noi de încredere între cele două 
popoare, care nu ar trebui să înceapă cu comunicate oficiale 
şi salve de tun pentru proclamarea unor victorii de care toată 
populaţia ştia că erau inexistente. 

În noaptea de 10 septembrie, un măreț spectacol crud a 
impresionat privirile delegaților români, fiind  înfăţişat 
acestora, aduşi la Kremlin. S-au tras perdelele unor foarte 
mari ferestre şi, în bubuitul salvelor de tun, au văzut focurile 
de artificii trase în chip grandios în cinstea liberării României, 
care luase sfârşit în acea zi, pe Mureş. Acesta a fost 

impresionantul prolog la tratativele pentru armistițiu ale 
delegaţiei româneşti la Narkomindel unde, în afară de 
secretari se aflau toţi plenipotenţiarii chemaţi pentru 
tratativele care începeau aşa în acea noapte. Totul s-a liniştit 
la remiterea decretului armistiţiului, adică a condiţiilor lui. 
Fără alte discuţii. Până atunci numai simboluri. 

În a doua seară, românii au fost, cu toţii prezenţi. Şi toţi 
secretarii care l-au rugat pe Ştirbey să-i aducă şi pe dânşii la 
ceremonia ce va rămâne de neuitat. 

La fel, tot cu toţii au fost şi în a treia zi adică noaptea. 
Adică la 10-11 şi 12. Dar 12 avea să fie de fapt, 13. Intrucât 
semnarea a avut loc târziu, în dimineaţa de 13 dar data a fost 
oprită la 12. La 12 septembrie şi nu la 13. În fiecare dintre 
cele trei nopţi au participat din partea sovietică Veaceslav 
Molotov, întotdeauna în civil, bine şi sobru îmbrăcat, ceilalţi în 
uniformă diplomatică asemănătoare cu cea de marină. 
Vişinski nu a luat cuvântul niciodată dar tăioasa sa 
personalitate era atât de izbitoare încât unii dintre cei care 
nu-l cunoşteau, au întrebat impresionați cine era. Despre 
nimeni altcineva nu s-a mai întrebat. Maiski însărcinat cu 
partea economică şi încă vreo zece persoane între care 
Novikov şi „ghidul”. Toţi intrau pe uşa din partea lor şi nu se 
aşezau la masă decât cei enumeraţi mai sus. La o măsuţă, în 
spatele acestora se aşezau secretarii sovietici, în acelaşi fel şi 
în acelaşi aranjament cu ruşii, intrau şi delegaţii români pe 
uşile din faţă în frunte cu Lucrețiu Pătrăşcanu şi la aceeaşi 
măsuţă. Faţă în faţă la masa rotundă stăteau cele două 
delegaţii, iar între ele tot faţă în faţă delegaţiile anglo- 
saxone; ambasadorul Averell Harriman şi ambasadorul englez 
Sir Archibald Clark-Kerr. Cele două tabere se salutau rece 
printr-o înclinare a capului. 

Limbile de exprimare ruse şi franceza (noi) cu interpret, 
când interpretul rus greşea ceva, Molotov îl corecta în ruseşte 
şi interpretul se îndrepta în nuanţa dată de Molotov. Pentru 
textul definitiv au făcut lege textele rus şi englez. 

Ca întotdeauna s-a aplicat şi acum legea lui Brennus. 
Faptul era mult deosebit de condiţiile generale de la Cairo şi 
de la Stockholm. 

Procedura era următoarea: Molotov citea articol după 
articol şi conducea dezbaterile, adică de cele mai multe ori le 
tăia cu un: „chestiunea este lămurită” - în cazul cel mai bun - 
„se trece la articolul următor” iar în cazul cel mai rău „ce aţi 
căutat la Stalingrad?” întrebarea caracteristică la extrem 
adresată chiar lui Lucrețiu Pătrăşcanu când încercase să se 
angajeze într-o discuţie în apărare. S-a ignorat voit astfel 
ceea ce reprezenta noul guvern. De altfel, U.R.S.S. ar fi 
semnat şi cu, mai ales, cu Antonescu din motive de strategie 
şi tactică militară. După punerea la punct a lui Pătrăşcanu şi a 
altora, sentimentul de nesiguranţă şi de descurajare a pus 
stăpânire pe delegaţi. Ca şi toţi cei care au discutat, adică 
mai precis au încercat să discute, a fost tăiat şi Vişoianu care 
a cerut să se treacă printre prevederile textului, asigurarea 
că la terminarea războiului trupele sovietice vor părăsi ţara, 
asigurare deja dată public. Molotov a ripostat afirmând că 
dăduse deja o asemenea asigurare şi nu mai era nevoie de 
ea scrisă. Vişoianu, un prieten de până atunci al U.R.S.S., a 
insistat arătând că ar fi mai bine să fie scrisă, fie şi într-un 
text anexă. Molotov a întors foaia, la propriu „problema fiind 
lămurită se trece la articolul următor”. La acest punct de 
specialitate Molotov nu a găsit că s-ar fi potrivit 
Stalingradul... „Ce aţi căutat?” Bineînţeles nu i-a dat mâna 
nimănui să arate de ce ne-am Aflat la Stalingrad. Intr-un fel, 
erau spectaculoase participările anglo-saxone la „discuţii”. 
Spectaculoase nu prin amploare ci prin reducţie la minimum. 
Cele mai lungi erau „no objection”, mai reduse, un simplu; 
„no” şi reducerea la minimum: un simplu gest negativ fizic 
făcut din cap. Atât de reduse dar o anume expresie tot 
cuprindeau. Am uitat că au zis de câteva ori şi „yes”. O dată, 
o singură dată, la ştiinţa mea, cei doi ambasadori au 
intervenit efectiv. Au socotit necesar pentru această singură 
intervenţie să-l repeadă pe Vişoianu pentru a-l ajuta pe 
Molotov. Averell Harriman, cu greutate şi sobrietate, i-a 
arătat că şi guvernul american e de acord cu cel sovietic, iar 
Sir Archibald Clark-Kerr, a ţinut morţiş să deducă în 
comparaţie „că nici guvernului englez nu i-a cerut guvernul 
francez o asemenea asigurare, fiindcă cui poate să-i treacă 

prin cap că trupele engleze vor rămâne în continuarea 
ocupaţiei fireşte temporară”. Şi acum, după zeci de ani, îmi 
vine greu să nu arunc adjective uşor, aşa cum le aruncam 
când eram adolescent dar tot mă mai întreb cine l-o fi obligat 
pe nobilul Lord să sară din baie? Că altminteri era un om 
sfătos, îi recomanda lui Pătrăşcanu să nu se însoare pentru 
că femeile sunt rele, iar aflând că era deja însurat, politicos 
fiind, a redus problema la soţia lui, spunând că e foarte rea şi 
că regretă că s-a însurat (!) 

Totuşi, cunoscutul fair play britanic îl caracteriza pe Sir 
Archibald Clark-Kerr şi a arătat-o deschis, când a putut să 
vadă. Până la urmă a fost impresionat de ministrul 
plenipotenţiar român lon Christu. Acesta, după ce în noaptea 
de 11-12 ambasadorul Maiski a anunţat dispoziţiile fixând 
cuantumul despăgubirilor de război la 300 de milioane de 
dolari, a arătat pe loc că era vorba de o sarcină prea grea 
pentru statul român. Omul a impus. Şi s-a hotărât să se 
amâne discuţia pe a doua zi, noaptea. A doua zi Maiski a 
venit cu două volume în sprijinul hotărârii sovietice. Unul era 
de profesorul Victor Bădulescu, foarte valoros economist 
director al Băncii Naţionale a României şi profesor de 
Economie Politică - Moneda. Celălalt volum, o publicaţie a 
Societăţii Naţiunilor. Ambele cuprindeau studii din care 
reieşea că, în 1936 venitul mediu pe cap de locuitor în 
România era de | 000 de dolari. Deci, în consecinţă, susţinea 
Maiski, suma fixată pentru despăgubiri nu era prea mare. 

Christu care se bucura de multă faimă de negociator 
sincer, direct, dârz şi lapidar, a răspuns şi de astă dată la fel, 
dar cu durere, în cursul replicilor, a încheiat spunând că nici 
el nu poate contesta acele cifre pentru că în 1936 într-adevăr 
aşa era situaţia. 

Dar, a adăugat că: „aşa era atunci... Dar dl. Maiski uită 
că România a dus deja un război greu şi împovărător şi 
pierdut, că ducea şi atunci un război greu şi că datele citate 


389 Ivan Mihailovici Maiski (1884-?), diplomat şi istoric rus. 

Ambasador al U.R.S.S. în Marea Britanie (1932-1943) şi locţiitor 

(1943-1946) al Comisarului Poporului pentru Afacerile Externe. 

Autor al unor lucrări pe teme de istorie modernă şi contemporană. 

priveau România de atunci, pe care generaţia noastră - 
spunea Christu - era mândră să o numească România Mare şi 
care astăzi nu mai există!” Vibraţia omului s-a transmis ca un 
val de emoție cuprinzând delegaţia română. Poate şi pe unii 
delegaţi duşmani ca ambasadorul englez, care la 
suspendarea discuţiilor s-a îndreptat spre lon Christu şi, deşi 
nu se strângeau încă mâinile, i-a strâns mâna şi i-a spus: „Aţi 
apărat frumos interesele ţării dv.!” 

Christu s-a mai străduit să arate că se cereau pe nedrept şi 
restituiri şi reparaţii şi despăgubiri. Inutil. Poate de aceea a şi 
murit, ca un câine, la închisoare. La Sighet, cred. 

Când discuţiile au luat sfârşit şi textul a fost dus să fie 
definitiv imprimat, cei prezenţi, adică ruşii şi românii s-au 
amestecat pentru prima oară în acea noapte de 12-13 - 
anglo-saxonii plecaseră şi de astă dată şi-au strâns mâinile. 
Lucrul se petrecea pe la 4(patru) dimineaţa de 13. Au fost 
servite copioase trataţii cu icre negre, somon, ceai şi altele. 
De altfel şi în timpul meselor servite delegaţiei noastre, 
felurile de mâncare erau şi copioase şi copios servite cu 
insistenţă de îndemnurile şefilor respectivi. 


Printre sovietici, românii au remarcat, în afară de cei deja 


menţionaţi, pe primul ministru ucrainean Manuilski3%0, un om 


mai bătrân, cu părul alb de tot, inteligent, cultivat, amabil. 
Vorbea bine franţuzeşte, în schimb, Maiski purta pe veston 
lista de mâncare. 

Odată adus textul la semnat a intrat şi mareşalul 
Malinovski sau intrase cu puţin înainte. El urma să reprezinte 
Comandamentul aliat. Fiind de o masivitate zdrobitoare, n-a 
avut loc destul între masă şi scaun pe care l-a şi împins prea 
violent cu piciorul şi deci prea departe de masă, încât de abia 
a fost reţinut cu forţe unite ca să nu cadă de-a binelea pe jos. 
390 Dmitri Zaharovici Manuilski (1883-1959), jurist şi om politic 
rus. Licenţiat al Facultăţii de Drept (1911) la Universitatea Sorbona. 
A deţinut importante funcţii de partid şi de stat în Ucraina. Membru 
(din 1924) al Prezidiului Comitetului Executiv al Internaționalei 
Comuniste şi secretar al Internaționalei Comuniste (1928-1943). A 
condus delegaţiile Ucrainei la Conferinţele de la San Francisco 
(1945) şi de la Paris (1946). 

Cei care au semnat pentru România au fost: Dumitru 
Dămăceanu, Lucrețiu Pătrăşcanu, Barbu Știrbey, Ghiţă Popp. 
Titulescienii: Vişoianu şi Christu s-au eschivat. Generalul nu 
prea stăpân pe protocol deşi fost aghiotant regal, i-a atras 
atenţia lui Ştirbey că el ca subsecretar de stat trebuia să 
semneze înaintea lui. Nu ştia că un fost preşedinte de 
Consiliu semnează chiar înaintea unui ministru plin. Dar nu 
de asta îi ardea bătrânului care, înţelept, nu s-a îmbulzit, în 
schimb, inelul prinţului a servit drept sigiliu delegaţiei române 
care nu avea nici un sigiliu. 

După revenire, apropiații au băgat de seamă că Pătrăşcanu 
era dezamăgit şi îngrijorat. Erau Belu Zilber, Vişoianu, 
Demostene Poulopol, Zarifopol. 


Faţă de litera şi, credeam noi, şi de spiritul celor două serii 
de condițiuni, unele comunicate odată la Cairo şi altele 
comunicate ameliorate la Stockholm, respectiv la 12 aprilie şi 
la 5 sau 6 (?) iunie 1944, textul armistiţiului era considerabil 
agravat. (A se compara textele: a) ocuparea totală, controlul 
absolut al Comisiei Interaliate de Control (sovietice) calea 
ocolită de a obţine prestații noi prin întreţinerea armatei 
sovietice ca şi pe calea restituirilor perfecte, nerezolvarea 
chestiunii zecilor de mii de prizonieri, luaţi după ora 4 a zilei 
de 24 august, ora fixată la 12/13 septembrie! Ca şi a 
ridicărilor de bunuri şi fără a mai vorbi de violențele de 
nedescris şi altele, care l-au determinat pe ministrul de 
Externe să respingă armistițiul. Dar necomunicarea directă a 
instrucţiunilor în acest sens, pe de o parte, şi mai cu seamă 
faptul că după comunicarea textului armistiţiului, a doua zi a 
şi sosit comunicarea semnării acestuia, au făcut imposibil 
acest refuz. De altfel, ne-am lămurit din felul cum au decurs 
„discuţiile”, că orice încercare de a mai discuta suplimentar 
n-ar fi avut nici o şansă. Până şi restituirea Transilvaniei de 
Nord rămăsese la prima redactare, aceea de la Cairo:,...În 
total sau în parte”. 

Cu prilejul semnării şi publicării armistiţiului, Grigore 
Niculescu-Buzeşti, a făcut declaraţii arătând că armistițiul e 
greu pentru România, dar că va fi aplicat cu bună credinţă cu 
toate condiţiile lui grele. Aceasta a fost convingerea tuturor 
factorilor politici responsabili de a proceda cu bunăcredinţă. 
Nici la ministru, nici la alţi oameni politici sau prieteni de ai 
mei, nici în mine însumi n-am întâlnit, atunci, vreo tentativă 
de a nu aplica acele prescripţii. Şi n-au venit abuzurile de la 
noi. Trebuie să adaug că declaraţiile ministrului au fost clare, 
cuprinzătoare şi demne. Dar dicţionarul nu mai era acelaşi. 
Nu a acceptat să spună cât de generos era armistițiul. 


Deşi şocul a fost serios, ne-am făcut curaj şi am ajuns la 
concluzia că totuşi textul cel nou reprezintă, cât de cât, dacă 
nu un reazem totuşi o bază reală pentru noile raporturi cu 
foştii duşmani. Am ajuns la această concluzie pentru că am 
vrut să ajungem. U.R.S.S. nu ne-a îngăduit nici o scurtă 
oprire! 


lar anglo-saxonii ne-au înşelat. Vezi paragraful de inserat al 
discuţiei despre obligaţia comună a celor trei. 


Mă întreb dacă nu încă de la Moscova, la semnarea 
armistiţiului Lucrețiu Pătrăşcanu nu şi-a pus primele întrebări 
care l-au dus foarte repede, cu prilejul grevei regale, la 
formularea către Buzeşti şi Pogoneanu a politicii sovietice 
drept „imperialismul cel mai virulent din toate cele 
cunoscute”. 


Toate semnele existau ca să arate că regimul naţional nu 
va mai fi tolerat în România cu toate cedările pe care, una 
după alta, era obligat să le facă Regele. Singur factor 
constituţional, împreună cu cei patru şefi de partide politice, 
semnătura sa susţinută de cel puţin majoritatea de trei a 

acestora era necesară pentru sancţionarea noilor legi, până 
la rezultatul alegerilor care ar fi dus la sfârşitul rolului 
primordial regal. 


lar despre politica anglo-saxonă incoerentă, dar în care 
credeam pentru că nu ştiam că conţinea o totală doză de 
abandon - cristalizată în procente şi mascată cu principii 
generoase, bogat formulate:,...Să nu se retragă dl. luliu 
Maniu”. Fără ipocrizie, misiunea americană de la Bucureşti a 
demisionat în bloc, după Conferinţa celor trei puteri de la 
Moscova, faţă de ridicolul rezultatului - „. Cedaţi, cedaţi, 
economic şi financiar, ca să salvaţi politicul!” Fără excepţie 
de fiecare dată acelaşi lucru îl recomandau toţi. Părând că ne 
şi dădeau speranţe care de altfel, ar fi concordat cu 
interesele tuturor. De aceea, n-am putut crede în ipocrizia 
respectivă. 


De pildă: Vişoianu a semnat cum cred - sau a recomandat 
în Consiliul de Miniştri, convenţia economică „dezvoltătoare” 
a articolului din armistițiu care privea întreţinerea armatei 
sovietice în România numai, nu şi în Tatra şi nu în cămăşi de 
lux aşa cum a fost semnată convenţia pentru cămăşi de lux. 

Sau pe lângă despăgubiri, deşi noţiunea de despăgubire 
este clară - ea nu prevede decât o prestație care se 
epuizează odată cu plata efectuată - noi proceduri cerute şi 
la restituiri şi la reparaţii, pe lângă despăgubiri. 

Sau teribila măsură a deportării populaţiei germane (saşii 
şi şvabii dar şi mulţi români) din ţară. Protestând Vişoianu 
împotriva unei măsuri lovind colectiv întreaga populaţie 
română de origine germană, de la 16 la 45 ani (9), 


condamnată să fie deportată la muncă în U.R.S.S., în 
condițiuni de necrezut până la operele lui Soljeniţin3*! şi 
391 Aleksandr Isaevici Soljeniţin (n. 1918), scriitor rus. Disident. În 
detenţie (1945-1956). Opera sa denunţă regimul stalinist (O zí din 
viața lui Ivan Denisovici, Pavilionul canceroşilor, Arhipelagul 
Gulag). Expulzat din U.R.S.S. a trăit în Germania (1974-1976) şi 

Kravcenco şi Panait Istrati392. | s-a răspuns de Comisia de 


Armistiţiu că decizia era prevăzută de articolul respectiv din 
Armistiţiu (criminali de război, vinovaţi de dezastrul ţării etc.! 
Şi că, de altfel şi primul ministru, generalul Rădescu??? a fost 
de acord. 

ÎI aud şi acum pe bietul Vişoianu explodând de cum a intrat 
în biroul meu - anticameră - cerându-ne să convocam pe şefii 
misiunilor anglo-saxone ca să-i solicite să intervină: „Cum era 
bietul general să fie de acord cu asemenea monstruozitate?” 
Mi-a explicat, de altfel, ceea ce am înţeles sau ştiam cu toţii, 
că era vorba de crimele şi de vinile individualizate, de 
răspunderile personale. Nu a înţeles să-şi dea acordul pentru 
răspunderi colective, de genul Gengis Khan sau Hitler. De 
altfel îşi avea propriul său trecut garant! 


S.U.A. (1976-1994). Reîntors în Rusia (1994). Premiul Nobel pentru 
literatură (1970). 


392 Panait Istrati (1884-1935), scriitor de limbă franceză şi 
română. În tinereţe a peregrinat prin lume. Revenit în ţară (1930). 
Admirator al regimului sovietic, dar în urma unei călătorii prin 
U.R.S.S., a rămas dezamăgit de cele văzute (Spovedanie pentru 
învinşi). Proză de evocare romantică a locurilor şi peisajelor natale. 


393 Nicolae Rădescu (1874-1953), general de corp de armată. 
Participant la Primul Război Mondial. Adjutant regal al lui Ferdinand 
I, ataşat militar la Londra (1926-1928). Internat în lagărul de la 
Târgu Jiu (oct. 1941-sept. 1942) pentru opoziţia sa de a se 
continua războiul dincolo de Nistru şi faţă de intensificarea 
îngerinţelor germane în România. Favorabil trecerii României de 
partea Naţiunilor Unite, s-a întâlnit, în vara anului 1944, cu liderii 
Opoziţiei democratice. Şef al Marelui Stat Major (oct.-dec. 1944) şi 
prim-ministru (dec. 1944-febr. 1945), calităţi în care a încercat să 
restabilească în ţară ordinea şi disciplina, precum şi raporturi 
normale cu comandamentele sovietice, bazate pe încredere şi 
cooperare. Sub presiunea lui Vâşinski, regele l-a demis (28 febr. 
1945). In iun. 1946, părăseşte ţara, stabilindu-se apoi în S.U.A. 
(1947). judecat în contumacie în procesul Mişcării Naţionale de 
Rezistență, este condamnat (nov. 1946) la doi ani închisoare 
corecțională. In exil, a devenit preşedinte (1949-1950) al 
Comitetului Naţional Român, iar apoi liderul Ligii Românilor Liberi. 

„Şi populaţia lovită era cea mai valoroasă, economic şi 
social. Desigur în rândurile ei, au fost mulţi, prea mulţi care 
au abuzat, au făcut stat în stat. Dar aceia trebuie să îndure 
consecinţele teribile, nu cei nevinovaţi şi nici statul român!” 

Au venit repede, până seara Marjorie-Banks şi Melbourne, 
prim-secretarul englez şi consilierul american, convocati, 
respectiv, de Roiu şi de mine. Răspunsurile au fost politicoase 
şi stereotipe. Cu o distanţă între principiile de bază ale 
dreptului democraţiilor şi între cele ale răspunderii colective 
dictatoriale şi altora moderne! Distanţă împlinită însă de 
ipocrizie. Ele sunau aşa „Guvernul (respectiv) nu este în 
măsură să susţină guvernul român în această chestiune, 
nedorind să intre în conflict cu guvernul sovietic” (sau ceva 
asemănător). Cel puţin nu şi-au îmbogăţit argumentarea lor 
ca în cazul intervenţiei regelui când acesta i-a întrebat dacă 
va fi susţinut în cazul când va graţia pe Antonescu cu „au 
murit militari americani (englezi) din cauza declaraţiei de 
război a lui Antonescu”. Extraordinar! 

Graba cu care s-au executat deportările a determinat 
nedreptăţi suplimentare ca şi aiureala cu care au lucrat 
organele de poliţie în panică, întocmindu-se liste de români 
adevăraţi dacă nu neaoşi cu nume germane. O vară a mea 
din Brăila a fost în acest caz. 

Eu însumi la minister am asistat la panica prietenului 
nostru Gaston Boeuve (Şerban Voinea) care nu ştia unde să- 


şi ascundă fratele pe Ricu Stahl, elev al lui Dimitrie Gusu??? 
şi prieten cu Pogoneanu. „Cum, dtale care poţi fi oricând 
printre membrii guvernului, îţi este frică că-l ridică şi că nu 
poţi opri aceasta?! „Da. Până ajung eu cu lămuririle, ajunge el 
în Siberia”. L-am luat la mine acasă, adică la părinţii mei vreo 
două-trei zile. Eu! 

Dar au fost cazuri tragice, adăugate la fondul general 
tragic. Ceea ce interesa era numărul de deportaţi, nu atât 
originea lor. Multe nu ştiam pe atunci. Nici acest lucru, 


394 Dimitrie Gusti (1880-1955), sociolog, filosof şi etician. Membru 
al Academiei Române (1919). Fondatorul Şcolii sociologice 
(monografice) de la Bucureşti. 

bineînţeles. Totul se revolta în mine, când auzeam de câte un 
nenorocit că fugea şi că atunci când nu mai era numărul total 
pe vagoane, erau ridicaţi automat călători de pe peron sau 
oameni de pe câmp. Să nu lipsească nimeni. Mai târziu, în 
închisoarea de la Dej am povestit toate acestea unor foarte 
tineri saşi. Unul dintre ei, de o deosebită inteligenţă, era 
tocmai fiul unui deportat care atunci când a ajuns la frontiera 
română, înapoindu-se din Rusia a murit de inimă. Când s-a 
strămutat în Germania Federală l-am rugat să arate acolo 
felul cum s-au petrecut cu adevărat lucrurile aici. Mi-a spus, 
ulterior, că, în general, nu era crezut! 


În interior, Frontul Naţional Democrat (formaţie dirijată de 
comunişti) proceda accelerat, cu metode revoluţionare sub 
pavăza armatei sovietice. Metodele revoluţionare nu impun 
criterii deosebite de selecţie ca personal. Aşa s-a ajuns la o 
situaţie deosebit de grea în ţară prin ocuparea a zeci de 
prefecturi şi tot atât de fără de lege prin intrarea pe moşii. 
Totul ca să se dea impresia unor mişcări populare irezistibile. 
De fapt, în general, ţăranii erau reticenţi, iar soldaţii de pe 
front se împotriveau unor asemenea exproprieri făcute în 
absenţa lor şi menite numai să tulbure lucrurile până la 
momentul colectivizării. 

În faţa unei anarhii organizate, generalul Rădescu şi-a 
pierdut răbdarea şi s-a hotărât să previe prăbuşirea. A ţinut 
un discurs celebru, stigmatizând pe cei „Fără Neam şi 
Dumnezeu” - F.N.D. Toate mergeau repede pe atunci. 
Generalul fiind convins că lalta îl întărea. De la data 
discursului 11 februarie până la 24, 26 au avut loc 
manifestații populare şi înlocuirea subsecretarului de la 
Interne, Teohari Georgescu, care sabota măsurile luate de 
ministrul titular generalul Rădescu însuşi. Adică anula 
ordinele acolo unde erau aplicate şi aducea haimanalele. 
Reproducerea mea seacă trebuie să cuprindă şi în lunile 
anterioare şi în zilele de atunci morţi şi schilodiţi. Armele erau 
numai de o parte. Până la urmă Rădescu a sigilat şi biroul 
fostului subsecretar acum rebel. In seara de 24 februarie era 

la teatrul de operă, pe Dâmboviţa, un spectacol festiv 
„ARLUS” umplut cu Tudor Vladimireşti, care stăteau în fotolii 
ca unul, tot atât de rigizi cum ar fi fost dacă ar fi fost în 
poziţie de drepţi. O fi fost poziţia de drepţi în fotoliu. La acel 
spectacol erau rezervate loji sau locuri în loji miniştrilor. 
Vişoianu avea loja a treia pe stânga, iar prima, prima spre 
scenă direct, era a lui Rădescu. Un fost ofiţer, Mircescu care- 
şi autoatribuise un post inexistent de şef al protocolului la 
asemenea  solemnităţi vine, precedând cu o vizibilă 
importanţă în gesturi, pe Ana Pauker, care ea, avea 
prestanţă, era simplu îmbrăcată, perfect, de o mare 
croitoreasă, dna Weiser dacă nu mă înşel, în negru, vine zic, 
să-mi ceară îngăduinţa să o plasez în loja care nu era a mea 
ci a Externelor, adică a ministrului. Care mă trimisese de 
lehamite, să-l reprezint. Nu puteam admite pe Ana Pauker în 
loja ministrului, oficială. Până să înţeleagă Mircescu că nu 
eram de acord, până să-şi exprime uimirea în faţa 
imprudenţei mele, poate şi până să izbutesc eu să-mi domin 
prunele din gură, s-a aşezat ca o stăpână, aceea care foarte 
curând avea să ajungă a fi cea mai iubită fiică a poporului 
român, aşa cum acesta avea să afle el însuşi din lozincile 
afişate după noul sistem de informare obligatorie. Era însoţită 
de una din fiicele ei, care, în contrast total cu mama era 
numai culoare, dulceaţă şi frumuseţe cuminte. In jurul Anei 
Pauker, fuga se puneau în valoare sumedenie de mititei, 
care, spre surprinderea mea, vedeam pentru prima oară 
asemenea scenă la comunişti, se înclinau adânc şi parcă se 
uitau cu grijă să vadă dacă sunt remarcaţi. Cel care mi s-a 
impus atenţiei mele, atunci foarte vii, a fost unul despre care 
l-am întrebat pe Mircescu cine era? „Cum? Nu-l cunoaşteţi pe 
Miron Constantinescu?” Tot atunci rumoare. Trecea, aş zice, 
foarte categoric, generalul Rădescu, primul ministru spre loja 
lui, unde bineînţeles s-a grăbit, încurcat, să-l conducă 
nefericitul de Mircescu. Pentru că după o încrucişare doar de 
priviri, fără a se saluta, generalul în uniformă, cu un pas greu, 
deşi era subţire şi înalt, a trecut mai departe, iar fruntaşa 
fruntaşilor a întrebat tare la distanţă preţ de vreo doi metri, 
trei „Ce mai caută ăsta aici?!” - „Ce să caute?” i-a răspuns 

Miron prea plecat - se poate crede că sunt râu sau că vreau 
să fac efect, care ar fi de altfel dubios, dar aşa era şi m-a 
indignat atât încât am comis faţă de mine însumi ceva ce 
întotdeauna consider drept o gravă greşală, nu m-am 
prezentat Anei, alături de care şedeam la marginea lojei, care 
de câteva ori s-a uitat la mine direct în ochi - „Ce să mai 
caute?” „Nimic. Este un om sfârşit”. Mai târziu, după vreo opt 
ani, la închisoarea din Sighet aveam să aflăm, fără a crede, 
de marea cădere (a Anei Pauker). Am crezut atunci numai 
când ni s-a spus că au fost date jos portretele lor din pieţele 
publice şi foarte curând am văzut, pe sub mână, un 
comentariu prin care această fiică, fostă cea mai iubită a 
poporului român, era acum învinuită, tot spre mirarea mea, 
de toate deviaţiile şi de stânga şi de dreapta! Sic transit... 
Trebuie să adaug că mi-a spus mama după ce am fost liberat 
şi ne-am revăzut în Bărăgan sau la Brăila, că după ani de zile, 
se frământa împreună cu tata, tot mai greu, pentru că nu 
ştiau dacă mai trăiam. O prietenă a lor, dna Stăvar, a încercat 
să o înduplece pe Ana Pauker să le comunice măcar acest 
lucru. Şi dânsa le-a răspuns afirmativ. Adică au primit o 
comunicare. Desigur nu pot şterge din mintea şi din sufletul 
meu tot ce-i aparţine, pe drept, acestei femei dar nici nu pot 
ignora, la locul ei, această foarte mare fericire pe care le-a 
făcut-o părinţilor mei. 


La 24 februarie o mare manifestaţie antiguvernamentală 
(manifestanţii erau strânşi nominal prin luarea carnetelor de 
sindicat până la terminarea manifestaţiilor) la Ministerul de 
Interne, unde echipe de şoc comuniste au tras cu pistoale - s- 
au găsit în birourile mareşalatului Curţii duze sovietice. Se 
cerea un nou guvern capabil să lupte contra duşmanilor. Nu 
era nici o îndoială că guvernul de atunci era foarte capabil de 
aşa ceva şi nici vorbă nu putea fi de o politică nici măcar 
rezervată, necum ostilă dusă până atunci. Este adevărat că, 
în interior, fiecare partid îşi ducea propria-i politică şi nu 
ducea o politică comunistă decât cel comunist. (Cu 1 000 de 
membri înscrişi conform declaraţiei Anei Pauker). 

În ce priveşte frontul, luptau acolo 540 000 de soldaţi, 
toate trupele fiind dislocate pe front sau la ţară. Deşi 
controlul acestora prin organele administrative şi prin armata 
roşie era total, totuşi armata roşie a scos tancurile şi a emis 
ordinul de dezarmare a trupelor din Capitală şi din ţară. A 
venit să ne informeze despre aceasta pe Vişoianu, 
Pogoneanu şi pe mine la minister în biroul Cabinetului, Radu 
Crutzescu palid de furie: „De aşa ceva încă n-am mai auzit! 
Să dezarmezi, acuzând interesat de lipsă de lealitate 
autorităţile a căror armată luptă pe front, cu o vitejie 
subliniată chiar de ordinele de zi ruseşti şi de conferirea de 
ordine militare!” Asistase şi la dezarmarea batalionului de 
gardă a regelui. Nu ştia că, în urma unei nefericite şi 
nedemne intervenţii a lui D. Negel, sovietele au revenit, în 
parte, asupra măsurii luate, lăsând revolverele! 

La 26 februarie, Vişoianu este chemat urgent la telefon şi 
anunţat că a sosit Vişinski de la Moscova şi că cere să fie 
primit la 3 (15) pm în audienţă de rege. Comunicarea 
telefonică a fost făcută de ambasadorul sovietic, iar audiența 
acordată pe loc. La audienţă a asistat şi ministrul de Externe. 
In cursul audienței, Vişinski a început prin a arata că a fost 
trimis de guvernul sovietic să comunice că acesta nu 
consideră că guvernul român este destul de democratic. 
(Guvernul român era constituit din toate partidele, dintre 
care cel naţional-ţărănesc şi cel liberal erau, respectiv, cele 
mai mari, în afară de resturile dezorganizate ale legionarilor. 
Ceilalţi, după ce în noaptea de 23, 24, 25, se întruniseră 
convocați de Comandamentul interimar al Mişcării legionare, 
Gheorghe Manu, şi aprobaseră lovitura de stat, se 
înscriseseră nominal sau în grup, cu obligaţii de verificare 
individuală, în partidele naţional-ţărănesc, comunist şi în 
celelalte două - în acestea din urmă în număr mult mai redus 
- conform unei înţelegeri prealabile în Blocul Naţional 
Democrat şi în scopul, la propunerea lui Maniu, de a nu se 
pierde în van generaţii de tineri ai ţării - Gheorghe Manu 
discuta înscrierea la naţional-ţărănişti cu Virgil Solomon.) 

Tot de la Vişoianu ştiu cum a decurs audiența următoare 
(27 februarie?) când tonul lui Vişinski a fost mai brutal şi când 
a vorbit ruseşte. Şi Mircea lonniţiu, când am fost să-i fac 
comunicarea şi informarea pentru rege, din partea lui 
Vişoianu (poate nu e inutil să subliniez că se proceda aşa 
pentru rapiditate) mi-a spus aceleaşi lucruri cu un plus 
despre prezenţa ca interpret de rusă, a consulului Naum 
lonescu. Vişoianu ne-a povestit celor din jurul său şi factorilor 
politici - îi enumăr în primul rând pe cei din jurul său pentru 
că omul fierbea de indignare şi se descărca puţin şi aşa, 
spontan - că Vişinski a repetat cererea guvernului său ca să 
se procedeze la schimbarea guvernului român, arătând că 
situaţia devenise intolerabilă (prin chiar manevrele sovietice), 
nu mai putea dura şi Majestatea Voastră să impună alt 
guvern mai democratic! Regele a arătat că actualul guvern e 
cel mai democratic, fiind al celor patru partide. lar Vişoianu a 
intervenit explicând mecanismul constituţional român, dar 
Vişinski l-a tăiat brutal: „Guvernul sovietic m-a trimis să 
vorbesc cu Majestatea Sa, nu cu dl. Vişoianu!” Şi a continuat 
cerând un guvern de „mase”. 

La a treia audienţă (în 28?), cea de la ora 3 '£ pm, Vişinski, 
aspru, a intrat direct în materie spunând că venise să afle 
„decizia Majestății Voastre”. Regele i-a răspuns că a 
prezentat cererea dlui Vişinski, guvernului pentru ca să ia 
măsurile necesare. Foarte iritat, Vişinski a precizat că 
„situaţia este foarte gravă. Guvernul trebuie demis până la 
ora 6 pm. Nu mai depinde de el independenţa ţării” le-a spus 
toate acestea bătând cu pumnul în masă şi, după ce a 
terminat ce avea de spus, a ieşit trântind uşa de s-a crăpat 
tencuiala. (Peste ani, am auzit în închisoare că la o dezbatere 
publică internaţională, Vişinski a fost acuzat de felul cum s-a 
comportat la Bucureşti, că acesta, indignat, ar fi negat 
afirmând că: „Ştiu să vorbesc cu regii. Nimeni nu poate 
afirma că am vorbit aşa”. Şi că Vişoianu ar fi intervenit, 
atunci sau mai târziu, restabilind adevărul). 

În acea zi, fusesem invitat la prânz, de colegul şi prietenul 
Florin Roiu, la o faimoasă cârciumă pe Dâmboviţa, parcă la 
„Madam Victoriţa”. Când am revenit la minister, am intrat 

amândoi direct la Vişoianu în birou. L-am găsit lungit pe 
canapea, desfigurat. Ştiindu-l bolnav de rinichi, l-am întrebat 
destul de impresionat: „lar ai o criză?” - „Aş! Mai rău. Am 
trăit o scenă la care nu m-am aşteptat şi pe care n-aş fi vrut 
s-o trăiesc vreodată!” Şi ne-a povestit cele ce preced. 

Imi revin unele completări: In cursul celei de a doua 
audienţe, cred, Vişinski i-a ripostat regelui când acesta s-a 
prevalat de comunicatul de la Ialta: „Comunicatul de la Ialta 
nu pomeneşte nimic despre guvernul Rădescu”. De 
asemenea, la a patra audienţă - cred - le-a atras atenţia că 
nu este nevoie să informeze pe anglo-americani, pentru că a 
făcut-o el. Sigur că n-o făcuse, şi nu o făcuse, Vişoianu m-a 
trimis pe loc să fac comunicările respective americanilor iar 
Roiu englezilor, ca să-i presăm să intervină la timp şi să ne 
parvie o susţinere, care nu a venit. Speram în temeiul unui 
comunicat care vorbea de alegeri libere, de guverne 
democratice şi de altele de care erau pline marile comunicate 
sforăitoare ale marilor puteri în acei ani. Speram pentru că 
voiam să sperăm, dar nici nu ne puteam închipui că politica 
anglo-saxonă putea fi cea care era. Aceea de aderare 
completă în fapt, după o rezistenţă simbolică în drept, 
rezistenţă menită să mărească, până la urmă, tocmai 
pătrunderea şi definitivarea dominaţiei sovietice. Totuşi puţin 
obişnuita şi îngrijorătoarea recomandare a „guvernelor 
amicale” nu scăpase nimănui din grupul nostru, care-şi 
reamintea multe, dar şi „agresiunea” finlandeză din 29 
noiembrie 1939, care pusese în primejdie colosala putere 
sovietică?! 


După ce la 2 martie regele încă nu acceptase guvernul 
Petru Groza, cerut chiar de acesta în audienţă la suveran - 
avea lista în buzunar cu Gheorghe Tătărescu, Anton 
Alexandrescu şi alţi Livezeni „indispensabili formării unui 
guvern de largă concentrare democratică”, cerut nominal de 
Vişinski după ce şefii misiunilor anglo-saxone i-au comunicat 
fiecare asemănător, că guvernele lor nu sunt în măsură să-l 
susţină, regele a acceptat, până la urmă, guvernul Groza. 

Nu e lipsit de interes că în dimineaţa zilei, când avea să-şi 
dea ultimatumul Vişinski, Boeuve a venit la minister să ne 
arate plicul tip, adresat unei unităţi „muncitoreşti” care 
trebuia deschis după ora 6 pm în cazul când regele n-ar fi 
acceptat guvernul Groza, şi care dădea instrucţiunile 
respective pentru respectiva acţiune violentă. 


S-a încercat, totuşi, să se câştige timp până la sosirea 
speratei intervenții occidentale, a răspunsului activ la 
intervenţia noastră. (Atunci când întrebuinţez acest gen de 
plural să nu se creadă câtuşi de puţin că o lipsă de modestie 
mă determină. Este altceva, cred. Este puterea amintirii 
statornice şi retrăirea perfectei unităţi de acţiune a unui grup 
de prieteni în circumstanţe cu adevărat grele. Niciodată n-am 
făcut intrigi şi întotdeauna am împăcat lucrurile. Fiind blând 
din fire. În 1941, am primit la Moscova, o scrisoare de la Titu 
Pogoneanu, în care, între altele, îmi spunea: „...se simte lipsa 
ta de mediator între noi”, iar Gheorghe Barbul mi-a reprodus 
un dialog între Vişoianu şi dna Carmen Lăzărescu în cursul 
căruia acela i-a spus: „Pichi mă ceartă cu toţi şi Camil mă 
împacă cu toţi”. Ştiind acest fel de a vedea al unora ca şi o 
deosebită încredere ce o inspiram, Victor Rădulescu- 
Pogoneanu după ce plecaseră în străinătate prietenii noştri 
Grigore Niculescu-Buzeşti şi Constantin Vişoianu, în timpul 
unei cine la Dorin Iliescu mi-a demonstrat de ce vedea utilă şi 
plecarea mea acolo, pentru a preveni ciocniri şi diferende. Cel 
puţin aşa au argumentat atât el cât şi Dorin, care adăuga 
hazul lui cu câte un cvasi caragialesc: „ascultă-l tu pe nenea, 
că ştie el ce spune”). 

S-a încercat totuşi să se câştige timp până la sosirea 
răspunsului, sperata intervenţie a Occidentului. De aceea a 
fost recomandată, mai exact cred că a fost regele cel dintâi 
care s-a gândit la soluţia aceasta, o formulă dilatorie Barbu 
Ştirbey. Nu mai spun cât de repede m-a trimis Vişoianu la 
Palatul din Calea Victoriei să vorbesc cu Mircea lonniţiu, l-am 
găsit acolo la el şi pe Radu Portocală junior - ca să-l lămuresc 
- nu avea nevoie - ce urmărea ministrul de Externe. Şi o oră, 

două mai târziu, când fiind la Caterina Ştirbey cu Buzești, 
Pogoneanu când a venit de la Buftea Vania Negroponte şi ne- 
a spus că atunci când pleca el, se pregătea să plece şi 
bătrânul ca să comunice regelui că nu poate primi o 
însărcinare cu neputinţă de realizat. Ca ars a sărit în sus, 
Buzel şi...: „Camile, ia maşina lui Pichi imediat şi zboară ia 
Şosea, opreşte-l pe Ştirbey înainte de a intra la rege sau dacă 
a intrat scoate-l sau intră şi tu peste ei, vezi tu, şi explică-le 
situaţia şi de ce nu trebuie să refuze. Mă reapucă graba când 
mă gândesc numai cum „am zburat” fără palton, îngrijorat l- 
am luat pe Ştefan, şoferul lui Pogoneanu, pe un D. K. W. 
faimos pe atunci pentru toate misiunile pe care le-a 
îndeplinit. Opriţi la intrare - nu aveam permis - am zburat la 
cabina telefonică să-l cer. Între timp îi cer cu o voce întărită 
şoferului să oprească în loc orice automobil aducând un domn 
bătrân. Revenit la maşină, maşina oprită în locul de unde 
puteam avea întreg câmpul vizual, în afara razei de acţiune a 
sentinelei, dar spre curiozitatea ei neliniştită, îl întreb pe 
Ştefan (un amărât antipatic, omul securităţii) „N-a trecut 


nimeni?” - „Ba a trecut, dar nu un domn bătrân. Şi nu era 
singur. Era cu ministrul Chinei”. - „Care ministru al Chinei? Că 
nu avem aşa ceva?!” strig eu - îmi căzuse fisa, cum se zice 
atât de plastic în ziua de azi - „zboară” dădusem şi eu în 


nervii lui Buzel. A zburat, distanţa nu era mare, şi nu fără a se 
uita surprinşi la mine cum am străbătut anticamera şi l-am 
apucat de mână pe Ştirbey care dădea să intre la rege în 
birou, adică să închidă uşa. Emoţionat, aproape sufocat, mai 
mult de emoție dar şi de graba cu care străbătusem 
vestibulul şi anticamera spre surprinderea celor de acolo care 
mă cunoşteau, l-am scos pe Ştirbey afară. Să mai spun că 
regele se uita mirat la mine şi la Ştirbey care ieşea (n-am 
avut prezenţa de spirit, dar cred că nici n-aş fi îndrăznit să 
cer permisiunea regelui, foarte respectuos, să explic 
Maiestăţii Sale în prezenţa dlui Barbu Ştirbey, despre ce era 
vorba. (Mai târziu, în cursul unei plimbări pe aleile frumoase 
ale parcului de la Buftea, am atins şi scena aceasta: „Cum se 
schimbă vremurile: niciodată n-am fost scos din biroul 
vreunui rege, înainte de a apuca să-l salut măcar şi asta sub 


479 


ochii lui!” Eu începusem să mă întreb dacă nu era cazul să 
mă simt realmente jenat, deşi nimic până atunci, trecuseră 
zile bune la număr, nimic nu-mi făcuse impresia că prinţul 
care era foarte înţelegător nu înţelesese situaţia. „Prinţule, ce 
era să fac? în orice caz cu sentimentul unei grave răspunderi 
pe care o aveam, n-am mai avut timpul să găsesc altă 
soluţie”. „Dar tocmai asta voiam să-ţi spun, dar m-ai întrerupt 
(aici era o delicată mustrare); (Ştirbey şi cu Maniu au fost 
oamenii cei mai atenţi pe care i-am întâlnit în viaţă. La vârsta 
şi în situaţia lor ştiau să asculte cu sfinţenie aş zice, mai cu 
seamă că nu ascultau întotdeauna numai lucruri interesante.) 
Voiam chiar să găsesc prilejul să-ţi spun că am apreciat felul 
dtale de comportare”. Nici acum n-am pierdut toate penele în 
care m-am umflat atunci. E de reţinut totuşi că vorbeau 72 de 
ani cu 32 şi că trecutul primului faţă de al celui de-al doilea, 
era cel ştiut de toţi! Atunci! Odată revenit în D. K. W. în 
deplina bucurie a calmului recâştigat, am dorit să aflu de la 
Ştefan şoferul cum de a putut fi atât de neatent. Şi-am aflat 
că eu fusesem de vină. Mi-a spus-o indirect: „Păi dv. mi-aţi 
vorbit de un domn bătrân şi domnul să tot fi avut vreo 50 de 
ani! Şi dv nu mi-aţi vorbit de ministrul Chinei!” Tonul era 
respectuos, dar reproşurile erau nete. Niciodată n-am fugit de 
răspundere mai ales dacă n-am mai avut ce face altceva, aşa 
că şi atunci am acceptat reproşurile. Mă gândisem la vârsta 
certificată a ilustrului român, nu la acea aparentă şi uitasem 
că Mircea lonniţiu ar fi putut perfect de bine să interpreteze 
un rol de chinez într-un film chinezesc. De fapt datorită lui mă 
şi lămurisem. 


Alte relatări în legătură cu acelaşi eveniment: 6 martie 
1945. Când am fost trimis de Vişoianu să vorbesc cu lonniţiu 
am fost mai întâi însărcinat să mă prezint mareşalului Curţii, 
D. Negel. În cursul relatării am trecut însă, din neglijenţă, mai 
întâi pe secretarul regelui. După ce am făcut comunicarea din 
partea lui Vişoianu, m-am ridicat să plec - cam neprotocolar 
-. Mă limitasem foarte strict, la acea comunicare. Văzând că 
dau să plec, Negel, destul de important, îmi spune „Vă 

mulţumesc pentru comunicarea dv. dar acum, după părerea 
domnului ministru, (pe care nu-l putea suferi pentru că 
Vişoianu îl cam ironiza în public chiar câteodată, spunând că 
„dl. Negel are întotdeauna trei păreri pe care le expune 
stereotip Maiestăţii Sale. Primele două cad întotdeauna prin 
însăşi argumentaţia dsale, a treia, la care rămâne se poate 
susţine cel mai puţin”) aş vrea să am şi părerea dv.” Odată 
mai mult surprins, nu pentru că altcineva ar fi voit, la rigoare, 
să-mi cunoască părerea pe care nu mă înghesuiam prea tare 
s-o dau. Dar atunci mă surprindea că mareşalul curţii socotea 
posibilă o altă părere. Deşi tot grupul nostru - /ato sensu - 
pluteam în aceeaşi materie ca păreri, nu ajunsesem să le 
formulăm până la maximum ca să zic aşa. Cel puţin eunuo 
făcusem faţă de cineva şi nici altcineva faţă de mine. Aşa că 
formulând pe scurt ideea că regele nu trebuie să cedeze, că 
ideea câştigării de timp o văd periculoasă în cazul când 
anglo-saxonii ne vor abandona din nou, că regele, recunoscut 
ca singurul factor constituţional de toţi, va deveni, prin 
înlăturarea partidelor, prizonierul legal al comuniştilor şi că 
decât aşa ceva, adică introducerea comunismului prin canalul 
regal, mai bine să se folosească primul prilej şi să fugă în 
străinătate de unde să protesteze măcar public. Bietul Negel 
care fusese subsecretar în guvernul Antonescu spre bucuria 
comuniştilor, care nici nu aveau nevoie să-l intimideze cu 
legea specială a vinovăţiei pentru ca să fie virtual 
manevrabil, (la tot pasul văd că tot vorbesc de surprize), l-a 
surprins destul de mult. Bietul de el era mare şi moldovean, 
înalt, plin, şi cu ochi care mult nu spuneau. Erau în orice caz 
liniştiţi. Efectul surprizei de la ei, după ce înaintasem în 
expunere, a trecut cu siguranţă şi la mine atunci când a tras 
concluzia, după ce mi-am terminat „expozeul”. „Domnule 
Demetrescu, dar dta eşti de părerea dlui Maniu!” Nici nu ştiu 
sigur, dacă nu va fi spus fără „domnului”. Ca şi cum aş fi spus 
ceva scandalos! „Sunt măgulit să aflu că sunt de părerea dlui 
Maniu cu care nu am vorbit până acum în această problemă 
gravă”. Şi m-a lăsat pe loc să plec. Indignat le-am povestit 
conversaţia prietenilor mei, întrebuinţând şi unele calificative 
potrivit cu vârsta mea de atunci. 

Când i-am reprodus lui Grigore Niculescu-Buzeşti faptul că 
îmi descoperisem prin Negel un radicalism de opinie apropiat 
de Maniu, el a confirmat lucrul „Da, este adevărat. Maniu se 
gândeşte la asta”. Această potrivire mă măguleşte şi astăzi. 


Mi-aduc aminte acum că întru îndeplinirea misiunii sale de 
a forma guvernul, B. Ştirbey a avut o întrevedere cu consiliul 
Frontului Naţional Democrat. Reţin cu oarecare stăruinţă 
numele Anei Pauker, cu mai puţină pe al diverşilor Mihai 
Ralea, Lothar Rădăceanu, Anton Alexandrescu (acesta cu mai 
multă siguranţă), numele acestora circulau în vreme cu o 
intensitate de publicare în presă invers proporţională cu 
popularitatea şi însemnătatea lor. Cu precizie îmi aduc 
aminte că Ştirbey ne-a spus că a fost primit cu deferenţă 
aparentă iar refuzul de colaborare a fost explicat prin 
motivele ştiute care nu priveau persoana lui, împotriva căreia 
nimeni din F.N.D. nu avea nimic! S-a accentuat acest fel de a 
vedea. Cred a-mi aminti că Ana Pauker a fost porte-parole-ul. 


Când, în după amiaza manifestaţiei populare care cerea 
alungarea guvernului Rădescu, aranjată fiind şi riposta cu foc 
de la Interne împotriva căruia se manifesta, mi-a spus un om 
de serviciu mai întâi cum erau obligaţi să manifesteze 
împotriva voinţei lor: li se luau cartelele sau carnetele 
sindicale în afară de controlul pe rânduri, pe urmă cum au 
fugit în panică de n-a mai rămas unul pe loc. În schimb, am 
asistat, dimineaţa, cred, la entuziasmul cu care era dus llie 
Lazăr, pe atunci şeful organizaţiei muncitoreşti național- 
ţărăniste, pe braţe, în urale, în Piaţa Palatului. 

Tot în acele zile am trăit urâtul episod al scrisorii publice 
semnate de zece sau unsprezece generali şi ofiţeri superiori, 
care înfrângând disciplina de totdeauna respectată la noi în 
ţară de armată - una din pârghiile ordinei, cauză şi efect şi al 
ordinei morale - au condamnat acţiunea generalului Rădescu. 
Printre semnatari: generalul Dumitru Dămăceanu, fost 
aghiotant regal şi instructor al regelui Mihai, general Vasiliu 

Răşcanu, ambii ofiţeri de valoare certă în cariera militară, 
amiralul Bărbuneanu, cred, colonelul Radu Rusescu, fost 
aghiotant al regelui Carol, tipul de ofiţer de cavalerie căruia 
nu-i era ruşine nici să fie prea ţipător de perfect pomădat, 
bărbierit şi  spilcuit, atingând şi indecenţa unei prea 
provocatoare politeţi. Bineînţeles şi beneficiarul favorurilor 
unei femei bătrâne şi bogate. Şi omul acesta era însurat cu o 
femeie şi frumoasă şi cumsecade! Deşi nimeni nu poate să-şi 
închipuie că l-am prezentat ca tipul ofițerului de cavalerie în 
general, trebuie să adaug că e vorba de un anume tip 
detestabil considerat de valoare anumită - datorită cizmelor 
numai. Niciodată nu am uitat că Mareşalul Antonescu a fost 
ofiţer de cavalerie şi sumedenie de alţi excepţionali ofiţeri de 
valoare şi de caracter ca generalul Constantin Sănătescu de 
pildă. Cu prilejul acelei scrisori revoltătoare, Constantin 
Vişoianu m-a rugat să trec pe la acesta ca să aflu de ce parte 
se află. Neînchipuitul drept posibil gest, făcuse să se 
zdruncine încrederea în mulţi. Dar Sănătescu avea un nepot 
care era subşeful Marelui Stat Major şi care şi el semnase cu 
cei zece care au fost pe loc scoşi din armată de generalul 
prim-ministru, spre adânca satisfacţie a opiniei publice. După 
o conversaţie care a avut şi un aspect personal interesând pe 
un prieten al lui Vişoianu, am atins şi arzătorul subiect. 
„Spune-i lui Vişoianu că fără să ezit, sunt de partea regelui” a 
fost răspunsul „poţi să o spui de altminteri tuturor celor cu 
care vorbeşti”. 


Vişoianu deja de lungă vreme - opt luni trăia într-o stare 
sufletească în care fierbeau indignarea şi un patriotism 
exasperat de lanţul de decepţii în care trăiam cu toţii de 
altfel. — Şi acestea dacă se poate spune erau subliniat de 
presiunile sovietice exercitate asupra sa pe diverse căi 
personale, de Vişinski, de Şutov, de Constantinovski şi nu 
exclud să mai fie şi alţii pe listă, de care însă nu ştiu. Chiar în 
timpul formării guvernului Groza, când Ministerul de Externe 
era în principiu atribuit lui Gheorghe Tătărescu, Vişinski i-a 
spus regelui, în prezenţa lui Vişoianu, că n-ar avea nimic de 

obiectat la prezenţa acestuia în fruntea acelui departament. 
Presiunile au avut loc şi mai târziu, după formarea guvernului 
de la 6 martie. Eram odată la prânz la el, prânz cu maţe de 
sitari pe toasturi special gătite şi cu alte vânaturi - Vişoianu 
era un pasionat vânător - ca potârnichi sau prepeliţe, şi 
deodată sună la intrare şi după ce merge să vadă, lipseşte 
mult timp de la masă. Atât sora lui cât şi eu eram de-a 
binelea intrigaţi şi ne-a lămurit chiar el. „Cine credeţi c-a 
fost? Şutov” - „?” - „A venit să mă convingă să iau Externele” 
- „?” - „Păi i-am răspuns la observaţia (aceeaşi formulată 
anterior de Vişinski, anterior şi ulterior când a mai revenit 
acesta în ţară şi de Constantinovski) pe care mi-a făcut-o: 
„Acum că nu mai aveţi nici un motiv de a refuza, întrucât 
actualul guvern a realizat programul dv, de guvernare - cele 
5 puncte - aşa că puteţi relua Externele”. „Dar domnule prim- 
secretar, singurul în măsură să apreciez acest lucru sunt eu. 
Cum s-au realizat, cât s-au realizat şi cadrul politic în care s- 
au realizat. Eu care sunt şi am fost de totdeauna un prieten al 
U.R.S.S. pot, de pildă, să subliniez că doresc o adevărată 
apropiere între U.R.S.S. şi România, care nu poate să se 
realizeze în cadrul guvernului Groza-Tătărescu,, - „Dv. nu mai 
sunteţi un prieten al U.R.S.S”. - „Este o afirmaţie pe care nu o 
pot accepta pentru mai multe motive. Unul este acesta: 
atunci când recunoaşteţi că eram un susţinător al politicii de 
apropiere de U.R.S.S. dusă de Nicolae Titulescu şi după 
aceea, am dus o politică sau am avut o atitudine plină de 
riscuri, acum când n-aş avea decât foloasele acelei atitudini, 
ar fi absurd să fi schimbat de ţinută. Trebuie văzută 
apropierea ţărilor noastre cu seriozitate şi ca să fie reală 
prima condiţie, trebuie realizată de oamenii şi partidele care 
au încrederea tuturor şi care au susţinut întotdeauna această 
apropiere. Nici dl. Groza şi mai puţin dl. Tătărescu nu o pot 
asigura. Acesta din urmă poartă două mari răspunderi: a 
torpilat politica Titulescu, remaniindu-l aşa cum l-a remaniat, 
şi a susţinut introducerea dictaturii în ţară de către rege”. - 
„Dar Titulescu a fost liberal” - „Sunteţi greşit informat” - „N-a 
fost în ministru în guvernul liberal?” - „A fost, dar a fost 
continuare de la guvernul naţional-ţărănesc. El făcea politica 

ţării întregi, ca un fel de ministru permanent şi a fost 
schimbat brutal ca să se facă o altă politică. Tocmai cu dl. 
Tătărescu” - „Pe noi nu ne mai interesează toate acestea. Ne 
interesează ce politică face acum dl. Tătărescu şi dacă acum 
ne serveşte interesele politicii noastre”. Printre episoadele 
guvernamentale care nu-l mai interesau pe Andrei Vişinski 
erau şi manifestaţiile antisemite de la Oradea, patronate în 
1932 de domnul Gheorghe Tătărescu. - „Îmi pare foarte rău 
să vă spun că o politică de felul acesta nu corespunde cu felul 
meu de a vedea. Pot fi şi sunt un prieten devotat intereselor 
celor două ţări. Imi dau seama unde ne găsim pe hartă şi cât 
de mare este Uniunea Sovietică. Recunosc că suntem obligaţi 
să facem sacrificii, dar prietenia o văd în adâncime, în mare 
şi sacrificiile nu pot şi nu trebuie făcute numai de noi. Aşa 
văd eu politica mea şi a ţării, nu ca un executant”. 

Acest text l-a repetat tuturor celor pe care i-am pomenit. 
Ultima oară l-a repetat lui Vişinski, când a fost la o recepţie la 
ambasada sovietică şi s-a revăzut acolo cu Vişinski. Acesta s- 
a arătat amical, demonstrativ chiar petrecându-şi o mână pe 
după gâtul lui Vişoianu. Poate nu a lipsit nici nota de 
protectorat.  Conversaţie obişnuită. Dar noaptea târziu, 
Vişoianu a fost trezit din somn de şoferul sovietelor, aducând 
o invitaţie „pe loc” la conversaţie în audienţă la ambasadă (la 
şosea). 

Conversaţia a fost cea de mai sus. lar Vâşinski deşi era 
spre ora trei şi în Bucureşti se petreceau, ca şi în ţară, încă 
multe, frecvente orori, nu i-a mai oferit maşina la întoarcere. 
„Ţi'nchipui Camile! De altfel nu mi-e ruşine să spun că mi-a 
fost frică şi de o lovitură montată!” 


Când a fost însărcinat cu formarea guvernului, Petru Groza 
a oferit celor două mari partide istorice împreună vreo trei 
sau poate patru portofolii neînsemnate. Două sau trei 
naţional-ţărăniştilor şi unul liberalilor. De asemenea, păstrând 
proporţia, câteva  subsecretariate. Numărul redus de 
ministere corespundeau „reducerii popularității acelor 
partide” care fiind hotărâtă la Moscova a fost aplicată în 

consecinţă la Bucureşti. Acest stadiu la care s-a ajuns la 6 
martie 1945 a fost prevestit cu claritate încă din prima lună a 
guvernării Sănătescu în felurite moduri. Unul a fost atacarea 
de către ziare sovietice ca „reacţionari” - poate mai grav - a 
principalilor fruntaşi politici români Ştirbey, Maniu, Brătianu 
etc. Cuvânt de ordine reluat de Partidul Comunist Român. 
Ministrul de Externe Grigore Niculescu-Buzeşti a socotit că 
trebuia să protesteze, arătându-şi regretul şi solicitând 
oprirea în viitor a unor asemenea atacuri. Generalul 
Vinogradov, care ţinea locul de şef al Comisiei de Armistiţiu, 
i-a replicat, pe loc sau mai târziu, că regretă că nu poate face 
nimic în acest caz, pentru că presa sovietică este o presă 
liberă. 


Data de 6 martie 1945 a constituit o ruptură totală şi în 
ceea ce privea protocolul de înscăunare a noilor miniştri la 
predarea departamentelor. Împotriva uzanțelor de până 
atunci, unii miniştri ca Aurel Leucuţia, nu şi-au predat 
ministerele înlocuitorului. Vişoianu a făcut-o, dorind să 
sublinieze o neîncadrare politică şi să facă un gest prin care 
să-şi caracterizeze înlocuitorul. Ne-a rugat pe toţi apropiații 
să-i găsim o formulă adecvată, tăioasă şi scurtă la maximum. 
L-a consultat şi pe Barbu Știrbey, mergând cu toţii la masă 
acolo, la Buftea. Nici un sfat nu i-a convenit şi a rămas până 
în dimineaţa tristei zile, nehotărât. Atunci l-am întrebat: „Ai 
găsit ce căutai?” „Da” - „Ce?” „Ai să auzi după masă”. La 
instalare, care s-a făcut în biroul ministrului la Uniunea 
Generală a Inginerilor din România - nu sunt chiar sigur dacă 
în dimineaţa sau după masa zilei - n-au fost chemaţi decât 
directorii, iar dintre adjuncţi puţini. Printre aceştia mă aflam 
şi eu. Nu a fost folosită sala mare de conferinţe şi recepții ca 
să nu se acorde un caracter de „masă” acestei instalări. Mă 
aflam chiar în spatele lui Tătărescu. Vişoianu, foarte scurt, a 
arătat ce-ar fi urmărit să îndeplinească şi ce nu a izbutit. 
Ultimul punct dintre cele neîndeplinite (tot programul său) 
era legea de organizare la care lucra o foarte capabilă 


486 


comisie de organizare (Dimitrie Buzdugan, Eugen Filotti395, 


Grigore Constantinescu etc.). A încheiat aşa: „îmi revine să 
vă prezint pe noul titular. Nu o voi face. Dv. ştiţi toţi cine este 
dl. Tătărescu!” Vedeam numai ceafa noului şef. N-am 
regretat locul unde mă aflam. Am văzut intensitatea cu care 
un om poate roşi chiar la spate, la ceafă. Ea arăta, 
congestionată la maximum, că înţelesese cum trebuia. lar 
ambiguitatea exprimării fusese tăioasă şi scurtă tot la 
maximum! 

Ing. Paul Zarifopol mi-a povestit la închisoarea Piteşti, că în 
1919, bunicul său, Constantin Dobrogeanu Gherea, care se 
întorsese din Elveţia unde petrecuse, începând din primăvara 
1916, tot restul războiului şi-a chemat prietenii la o 
consfătuire la vila sa de la Sinaia. Credea că era vara pentru 
că era o zi foarte caldă. Bătrânul plecase în acea ţară încă 
înainte de intrarea României în război alături de ruşi, ca să 
evite o eventuală repetare a unei dureroase experienţe 
făcute în 1878 pe podul de la Reni. Acceptase să aibă acolo o 
întrevedere cu cineva din Rusia, întrevedere mijlocită de un 
intermediar în care avea încredere dar care s-a dovedit a fi 
un agent al Ohranei (poliţia secretă ţaristă), pentru că de 
acolo a fost răpit şi dus în Rusia de unde fugise. Cu o bărcuţă 
şi un singur tovarăş a evadat şi a doua oară din Imperiul Rus 
pe la Murmansk-Kola (peninsula) şi a revenit în dulcea ţară, 
de pe atunci, a României. Mult mai târziu a tipărit o broşură 
la editura Alcalay în care povesteşte aventura, broşură 
denumită „Amintiri din trecutul îndepărtat”. Era uşor de 
înţeles că nu mai voia să asume riscul de a se repeta 
asemenea încercare. 

Din Elveţia se întorcea sănătos dar nu peste mult s-a 
îmbolnăvit de rinichi. Dădea semne de uree şi a trebuit cu 


233 Eugen Filotti (1896-1975), avocat, ziarist şi diplomat. Redactor 
la ziarele „Adevărul” şi „Dimineaţa”, director al revistei politice 
„Cuvântul liber”. Ataşat de presă la Legația română din Praga 
(1926-1927), director al Serviciului de presă din Ministerul 
Afacerilor Străine (din 1928). Ministru plenipotenţiar al României la 
Ankara (1924-1930), Atena (1936-1938) şi Sofia (din 1939). 
Secretar general în Ministerul Afacerilor Străine. 

frică să fie operat de prietenul său, profesorul Gerota. Boală 
de pe urma căreia s-a şi sfârşit din viaţă. Acea consfătuire 
avea ca scop să determine atitudinea faţă de Internaționala a 
III-a de curând înfiinţată. De fapt adică de trecerea la partidul 
comunist bolşevic. Au fost mai mulţi participanţi dar Paul 
Zarifopol nu reţinea decât pe Ilie Moscovici, pe Popovici 
pantofarul, pe Gheorghe Cristescu, plăpumarul şi pe Saşa 
Dobrogeanu-Gherea- Alexandru, tatăl lui Fanny Lipatti şi 
soţul Mariei Zollner din Munchen, pe care o cunoscuse în 
tramvai, în acel oraş. 

În cursul discuţiilor privind aderarea sau neaderarea 
Constantin Dobrogeanu-Gherea şi-a manifestat permanent şi 
foarte ferm părerea negativă până la sfârşit. A mers până la a 
argumenta, pe lângă clasicele temeiuri socialiste, evoluţia 
caracteristică în bonapartism, arătând o fotografie a lui 
Troțki, comisarul armatei roşii, călare pe un cal alb publicată 
în presa sovietică, el singur primind defilarea trupelor sau 
trecându-le în revistă. Numai Ilie Moscovici a rămas până la 
urmă de aceeaşi părere cu bătrânul Gherea, care condamna 
revoluţia şi procedeele ei. Gheorghe Cristescu, Popovici şi 
Alexandru  Dobrogeanu-Gherea au fost pentru aderare. 
Ultimul înverşunat. Tânăr, violent, Saşa a mers până la a 
afirma că bătrâneţea îşi arăta semnele în intelectul tatălui 
său, judecând aceasta după opoziţia pe care o făcea 
adeziunii. Jignit adânc, patriarhul socialismului la noi a rupt 
raporturile cu fiul său pe care nu l-a mai văzut niciodată nici 
chiar când acesta mergea la sanatoriul Gerota să ia veşti 
despre sănătatea tatălui său. O făcea prin buna mama sa. 
Bătrân, bolnav, Constantin Dobrogeanu-Gherea a avut totuşi 
intuiţia justă. După ce fusese de mai multe ori arestat, 
condamnat la moarte, dar liberat de lon I. C. Brătianu cu 
gândul la tatăl său, arestat din nou într-o casă de pe str. 
Arhivelor, chiar în faţa Arhivelor, în prezenţa lui N. D. Cocea 
care a intervenit energic şi inutil (scena descrisă mie de 
Fanny Lipatti, pe atunci Caragiale, care sosise acolo tocmai 
după venirea poliţiei. Bineînţeles că această întâmplare mi-a 
fost povestită după liberare.) Arestat din nou, declară, 
împreună cu Marcel Pauker, greva foamei şi de astă dată a 

intervenit pentru cei doi şi alţii, fiica lui Gherea, Fanny 
Zarifopol, tot la Brătianu şi tot cu rezultat favorabil. După 
toate acestea şi altele de care nu-mi mai aduc aminte, măcar 
vag, au fugit ambii în Rusia Sovietică, unde în fine au şi fost 
executaţi în 1937! Când Lucrețiu Pătrăşcanu a fost trimis să 
semneze armistițiul la Moscova, l-a rugat Fanny Lipatti să 
caute să afle câte ceva despre tatăl ei şi despre sfârşitul lui. | 
s-a răspuns: „A dispărut în furtună. Nu vă mai interesaţi!” 


După 23 august, mi-a spus Belu Zilber după liberare - 
acesta s-a întâlnit în primele zile cu llie Moscovici care i-a 
strigat: „Bravo, hei! l-aţi adus pe Killing tovarăşii!” 


După liberare, am auzit-o de mai multe ori pe Sonia 
Zarifopol, nepoata mai mare a lui Gherea, vorbind de 
scrisoarea pe care bunicul ei o trimisese lui Lenin, scrisoare 
de blam, considerată o rupere de raporturi. 


În telegrama din 20 iunie 1944, cifrată de Victor Rădulescu- 
Pogoneanu şi de mine la Buftea, în camera galbenă, se 
comunica la Cairo celor trei, constituirea Blocului Naţional 
Democrat (Partidul Liberal, Naţional-Ţărănesc, Comunist şi 
Social Democrat), se căuta încă o dată să se obţină o 
participare anglo-saxonă militară prin cererea a două divizii 
motorizate paraşutate în România pentru a asigura succesul 
loviturii de stat. Motivarea era exactă şi ruşii nu aveau 
asemenea unităţi. De aceea Lucrețiu Pătrăşcanu a fost de 
acord cu această cerere. Este însă adevărat şi faptul pe care-l 
ştiu de la Buzeşti de atunci că nu era singurul motiv, nici în 
judecata noastră şi nici într-a lui Maniu, mai cu seamă. Dar 
trebuie să fac şi observaţia că nu a corespuns adevărului 
declaraţia smulsă la ancheta montată, cum că Lucrețiu 
Pătrăşcanu acceptase fiind de acord şi cu al doilea punct al 
interpretării cererii sus-zise, adică prezenţa în România şi a 
unor trupe anglo-saxone. 


489 


La Conferinţa de pace de la Paris, secţia economică a 
delegaţiei noastre, mai cu osebire Constantinescu şi Christu, 
a determinat depunerea unui document financiar către toate 
delegaţiile din Conferinţă. 

In acest document se arăta, numai pe bază de documente 
şi acte justificative că România achitase din primul an | 000 
de milioane de dolari, adică cu 100 de milioane peste suma 
de trei ori mai mare de 300 de milioane de dolari, totalul 
despăgubirilor fixate României. 

Când s-a sesizat delegaţia sovietică, a cerut celei române 
să retragă documentul. Toate l-au restituit, de parcă ar fi fost 
sub ocupaţie, afară de cea a Statelor Unite şi anume 
senatorul Thorpe care a convocat corespondenţii şi le-a citit 
documentul. 

Totul a fost pus în sarcina lui Pătrăşcanu. 


Nu fără interes pentru aceeaşi montare este şi procesul 
masacrelor de la laşi. A fost stabilit încă de pe vremea lor, că 
ele au fost pornite de nemți şi că au fost executate cu unele 
complicităţi de organe în subordine şi a unor legionari 
provocatori. Antonescu nu a dat nici un ordin în sensul 
masacrării evreilor şi lucrul s-a făcut peste capul lui. A dat, 
imediat ce a aflat despre cele petrecute, un ordin circular 
către prefecţi ţinându-i personal răspunzători pentru orice 
asemenea repetare de lucruri. Pe când eram în închisoarea 
Jilava - la finele anului 1955 (noiembrie, decembrie) şi în 
primele luni ale lui 1956 - povesteam tocmai acest episod. 
După ce l-am terminat, am avut plăcerea să primesc o 
confirmare neaşteptată, aceea a unui codeţinut evreu, 
Ghertler, care mi-a spus, vorbind însă pentru toată încăperea 
cu câteva zeci de deţinuţi, că poate confirma că atunci când 
ruşii l-au delegat prefect al unui judeţ din Moldova centrală 
(Huşi, Tutova etc.) a dat în arhivele prefecturii de acest ordin 
circular a cărui redactare lăsa impresia că nu era de glumit 
cu el. 

Procesul public de la laşi, proces aranjat, nu a parvenit să 
demonstreze totuşi ceea ce „trebuia” şi a fost pus şi el, 
ulterior, în aceeaşi țesătură de infamii împotriva fostuiui 
ministru al Justiţiei. 


Nici o clipă dezminţit ascetismul acesta de fond şi nici 
stăpânirea de sine în toţi anii lungi petrecuţi la Galaţi, unde-i 
era şi frig şi foame şi poate şi frică, la peste şaptezeci şi cinci 
de ani. Nu a şovăit şi nu s-a închinat, chiar când fizicul nu mai 
rezista. Nu înţeleg să fac ieftină apologie. Dar îmi revin din 
trecutul mai greu decât categoria de temniţă grea la care 
eram toţi condamnaţi, deşi unii aveau o etichetă, formal, mai 
blândă. Am putut intra la dânsul în celulă odată, datorită 
omeniei unui gardian. Era iarna. Mă înşel, nu era iarnă. Era 
după 7 mai 1949, când la miezul nopţii am fost scoşi din 
celulă cei condamnaţi la temniţă grea, dezbrăcaţi de hainele 
şi de efectele personale pe care le păstrasem până atunci, ca 
şi lamele de ras şi am fost îmbrăcaţi, pe un frig pătrunzător 
cu un costum special cu tocă în cap, zis al deţinuţilor cu 
temniţă grea. Ni s-au luat şi puloverele bineînţeles. În ce mă 
priveşte, eu am scăpat, fără voie, cojocul trimis de părinţi, 
după condamnare, care cojoc îl împrumutasem unei pisici 
care fătase doi pisoi şi-mi era teamă că-i era şi ei frig tare. 
După atâta timp, îl scosesem, pe o frânghie afară în curte ca 
să-l scutur a doua zi. Şi aşa l-am păstrat socotindu-se că mi l- 
a lăsat doctorul care  supraveghease schimbarea 
îmbrăcăminţii noastre. În celulele de la | la 5 nu intrase o rază 
de soare de la construirea închisorii în secolul trecut, la 
sfârşitul lui, şi nu va intra până la dărâmarea ei. Maniu era la 
unu. Frigul şi umezeala acumulate în ziduri te pătrundeau 
chinuitor. Când, după 1949, s-a instalat calorifer, ne era mult 
mai frig decât afară şi decât atunci când aveam fiecare, spre 
a ne încălzi (!) lămpi mici de petrol, de gătit, afară de cei 
bătrâni, care ardeau nişte lămpi mai mari. Cel puţin cu aceste 
lămpi dacă le aşezam lângă pat ne puteam încălzi mâinile şi 
faţa. Aşa că iarna ne era câteodată mai frig în celulă, decât 
afară. In aceste condiţii, am intrat deci la venerabilul bătrân, 


491 


care îmbătrânise mult, îi crescuse părul albit şi barba, era 
bolnav; la fiecare înserat, avea ora când aiura şi cerea pe 
director „domnule director, vii au nu vii?” Intrase în 
închisoare fără un fir de păr alb. Într-un an albise şi era o 
ruină. Stătea pe pat, cu genunchii la gură, tremurând de frig. 
Din ochi curgeau lacrimi pe obraz. Aşa s-a bucurat când m-a 
văzut. A dat să se ridice. L-am împiedicat. „D-apoi, dragule, 
ce mai faci? Eşti sănătos?” „Sunt sănătos ca şi ceilalţi”. „Mă 
bucur”. „Sunt adânc bucuros să vă văd şi să vă urez de Sf. 
Dumitru - dacă nu va fi fost altădată de alte sărbători, căci l- 
am văzut de mai multe ori - şi de Sf. Dumitru care era 
onomastica lui - tot ce vă pot ura de bine!” „Să ne ţie pe toţi 
Sf. Dumitru, în sfânta lui pază!” „Vezi cum ne ţin în frig, că-mi 
dau lacrimile!” Prieteneşte sau părinteşte, bătrânul făcea o 
observaţie sau dădea o explicaţie, înrudită cu cea dată de 
fostul primar al Parisului, care, dus la execuţie numai în 
cămaşă, tremura. - „Tremuri, Bailly?” l-a întrebat ironic un 
paznic. „Da, dar de frig!” Nu trebuie să dau naştere la 
echivoc, când vorbesc deseori uşor, despre lucruri 
revoltătoare. Socotesc că indignarea oricui are omenie în el, îi 
vine automat. lar faţă de cei care nu o resimt, nu înţeleg să 
mă dau în spectacol sentimental. Şi rămân uşuratic, într-un 
fel. 

Prestigiul lui Maniu era imens, în ţară. El provenea poate ca 
şi talentul cuiva, din naştere. Era Maniu. După mine, cred că 
se adăuga prezenţei lui, intimidante, alt dar înnăscut acela 
foarte natural de a conduce cu autoritate. Mi-am dat seama 
de lucru, în consiliile de miniştri la care am asistat ca 
secretar, când generalul Sănătescu le conducea, prin 
delegaţie, aşi zice, urmând sugestiile impuse de Maniu printr- 
o autoritate formal politicoasă la extrem („Rog respectuos pe 
domnul prim-ministru să...”). Se adăugau la darurile naturale 
cele deprinse prin educaţia sa perfectă a celor şapte ani de 
acasă, a şcoalelor catolice şi universitare, măsura, rezerva 
rece, deşi în fond, era un sentimental, cum am băgat de 
seamă la închisoare, conformisme, de care însă nu-ţi trecea 
prin minte să-ţi baţi joc. Cei care au făcut-o, în afară de 
Constantin Stere, erau nişte haimanale chiar când erau 

oameni de cultură. Nu puteai explica nici prin seriozitatea sa 
- nu lipsită de oarecare solemnitate; era omul gulerului 
scrobit, atât de folosită temă a caricaturiştilor. Poate privirea 
sa stranie să fi adăugat la misterul Maniu. 

Om care ştia să tacă şi să se retragă în aşa măsură încât 
lumea se întreba ce pregăteşte cu atât mai mult cu cât 
aştepta mai mult clipa cea potrivită pentru a se pronunţa. 
Când orice manifestare şi activitate i-a fost interzisă, a ştiut 
să se adapteze trecând la acţiunea tainică şi paradoxal la o 
oarecare mondenitate care nu-i displăcea de altfel - mâncând 
seara deseori la Athenee Palace, acceptând invitaţii la 
prieteni, socotind că era cazul să fie văzut. 

Am lăsat la urmă hotărâtoarea sa consecvență naţională în 
lupta politică pentru România Mare, luptă grea cu duşmani 
mai tari. Luptă cu imense succese pentru noi. 

lar înfrângerea l-a distrus, l-a îndurerat, dar nu l-a plecat. 
Desigur a cunoscut decepţiile şi sunt printre aceia care am 
trăit o parte dintre ele, alături de dânsul. De la studentul 
român transilvănean legându-se să lupte pentru drepturile 
românilor la Congresul studenţesc de la Roman (?) şi până la 
moarte, nu a ştiut de nici o abatere de la o mare consecvență 
dusă cu mari mijloace. De aceea, văzut de departe se şterg 
lucrurile mici, defecte şi calităţi, ca să rămână statuia sau 
muntele. 

(Dealtminteri nu lipsea de o privire critică asupra sa, 
cunoscându-şi limitele dar şi ceea ce constituia meritul său 
„Dragule, în partidul nostru (nost') au fost mulţi mai învăţaţi 
decât mine, şi tot aşa mulţi mai talentaţi, oratori şi scriitori, 
dar eu mi-am păstrat credinţa neschimbătoare! Am crezut şi 
am interpretat întotdeauna voinţa neamului nostru. Ca pe 
val, sus cu el, jos cu el. D-apoi cred că eu am fost adevăratul 
oportunist, nu Gheorghe Tătărescu, pentru că am făcut ce 
trebuia!” (Spuse la închisoare). 

Cred că toate acestea explică prestigiul său nemăsurat sau 
mai exact, nedepăşit în ţară, aşezat în rândul oamenilor 
politici cei mai prestigioşi ca lonel şi lon Brătianu sau marii 
fruntaşi conservatori. Nu cred să poată fi întrecut mai ales în 
sfârşitul lui. Lucruri mici o pot arăta. De pildă felul în care, 

plin de o vizibilă deferenţă, se comporta faţă de el, foarte 
marele boier care a fost Barbu Ştirbey. Sau ţăranul autentic 
care rămăsese omul mare politic care a fost lon Mihalache. ŞI 
doar între ei au existat neînţelegeri. Chiar grave cu Ştirbey în 
trecut în politica internă. Dar s-a şters totul în mişcătoarea 
colaborare de la sfârşit în interesul ţării. Sau un adversar, ca 
Lucrețiu Pătrăşcanu, care a arătat că a fost întâi român când 
a bătut cu pumnul în masă în consfătuirile care au hotărât 
condamnarea lui Maniu. „Dl. preşedinte nu poate fi băgat la 
închisoare!” sau când voia să afle de ce a strâns mâna Maniu 
lui Antonescu la proces. 

O scenă caracteristică de stăpânire de sine am trăit-o la 
Galaţi. O scenă şi implicit o lecţie petrecută la Galaţi. După 
ridicarea efectelor noastre personale am rămas fără ceasuri. 
Din clipa aceea chiar, adică din dimineaţa următoare, ne-a 
apucat o puternică febră, am început să întrebăm fără rost, 
când unul când celălalt, unii mai des, alţii mai rar, ca 
maniacii. „Dle gardian, câte-i ceasul?” Cu o singură excepţie, 
domnul Maniu care întreba numai în două rânduri pe zi şi 
explica cu voce tare, poate ca să auzim şi noi, că el întreabă 
ca să ştie când începe şi când îşi sfârşeşte „gimnastica” 
încheieturilor mâinilor şi picioarelor, recomandată de bunul 
său prieten, drul Marius Sturdza de la Sibiu, în scopul 
combaterii anchilozei. El dădea aceste explicaţiuni ca nu 
cumva să creadă gardianul care exasperat şi el de altfel de 
insistența noastră de a şti câte-i ceasul, ne întreba „Dar ce? 
Vă pleacă trenul?” sau „Ce? Aveţi vreo întâlnire?” La Galaţi, 
într-un regim ajuns şi el de exterminare, ni se păstra şi s-a 
păstrat tot timpul deţinerii noastre acolo, un regim de 
politeţe. Greu ne-a venit până ne-am obişnuit fără ceasuri! 
Colonelul Ştefan Stoica i-a făcut „teoria ceasului” odată unui 
gardian, i-a răspuns: Dle gardian, ceasul măsoară timpul. Pe 
noi, fără nimic, nimic din ceea ce te poate ajuta să vezi că 
trece, nouă ceasul ne mai dă iluzia că timpul acesta care ni 
se pare mereu prezent, mai trece şi el şi ni se mai scurtează 
aşteptarea!” In orice caz atitudinea lui Maniu ne mai tempera 
în febra noastră! 

lar unul din gardieni, de altfel înţelegător, a fost 

impresionat şi ne-a spus-o „Domnule, numai Domnul Maniu 
se poate stăpâni!” Acelaşi gardian, care ne-a fost ca un frate, 
foarte bun, în primul an când Victor Rădulescu-Pogoneanu 
primea un geamantan cu alimente şi unul cu cărţi, precum şi 
un bilet minuscul cu noutăţi scris de Dorin Iliescu, ne 
transmitea într-un ritm săptămânal oarecare, din bunătăţile 
aduse de soţia sa şi din cărţile pe care le trecea în taină celor 
care nu erau surzi - aceştia puteau fi surprinşi citind - ne 
transmitea acele bunătăţi - lucruri simple a căror lipsă ne-a 
arătat bunătatea lor şi a gardianului. „Domnule” îmi spunea 
el „mă uit la dl. Pogoneanu şi nu-mi vine să cred. Stă cu toate 
alimentele în faţă şi nu consumă niciodată mai mult decât 
porţia la care are dreptul egal cu al dv. tuturora! Nu aş fi 
crezut că s-ar putea aşa ceva!” Egalitatea de porţii nu o mai 
respecta atunci când alimentul era trimis de familia unuia 
dintre noi. Atunci acela avea porţie dublă. Deşi am putut să 
rabd şi eu destul de bine, nu sunt deloc sigur că aş fi putut 
atinge asemenea înălţime. 

După pronunţarea sentinţei, întâlnindu-mă pe sală cu 
Victor Rădulescu-Pogoneanu ne-am îmbrăţişat destul de 
mişcaţi, neştiind care încotro va fi dus. Dar am făcut parte din 
acelaşi lot, toţi cei care nu ne-am desolidarizat de Maniu. 
„Veţi fi duşi la o închisoare modernă, la Galaţi” i-a spus 
Bunaciu. „Canalia de Bunaciu” cum mi l-a calificat Maniu cu 
care am călătorit în acelaşi compartiment al vagonului 
automotor Malaxa, până la Galaţi, după ce am fost luaţi de la 
Şcoala de Război, chiar în spatele Şcoalei de Război cu 
limuzine negre luxoase până la Halta Regală Cotroceni. 

Înainte de plecare, Avram Bunaciu, secretar general al 
Internelor, a trecut să-şi ia rămas bun prin toate camerele 
unde fusesem „găzduiţi” cele vreo două săptămâni cât a 
durat procesul, sub paza, zi şi noapte, a câte doi comunişti de 
încredere, proaspăt bombardaţi comisari de poliţie, care 
stăteau cu noi în cameră. Tineri mai toţi, nu toţi derbedei. 
Unul, un evreu, matur, îşi potrivea mereu scaunul ca să nu 
mă piardă din cel mai bun unghi de vedere. Devenise 
obositor şi pentru colegul său. Tocmai pe acesta l-am aflat 
cum îl chema, cerându-i stiloul ca să semnez nu ştiu ce 

hârtie. Pe stilou era numele lui. Când i-am spus pe nume, a 
înlemnit. „Puteţi să mă nenorociţi”. „Ce crezi dta că de asta- 
mi arde mie? Nici nu exişti pentru mine”. 


Mai târziu, am aflat că şi celălalt grup, al celor care se 
desolidarizaseră, unii decent, cei mai mulţi indecent ca 
Penescu, Serdici, Oprişanu, Roiu au plecat ca şi noi cu 
limuzinele negre înşirate la scară, tot prin aceeaşi haltă, la 
Craiova, unde au avut un regim mai bun decât al nostru. 
Mocsonyi, la ultimul cuvânt răscumpărase total greşelile 
făcute în timpul anchetei, arătând, că toţi cei care neagă 
orice participare la complot spun adevărul. Printre ei primul 
era Maniu şi spunea cu adevărat adevărul. Eu negasem, dar 
nu spusesem adevărul, dar lonel m-a acoperit şi pe mine. Din 
păcate, lumea nu a fost atentă. Şi a rămas lonel Mocsonyi 
Styrcea cu un blam pe care nu-l mai merită. 

Călătoream acum spre o destinaţie încă necunoscută 
alături de Maniu şi de cei patru „comisari!” Nu ştiam ca Pichi 
că va fi o închisoare atât de „modernă”. Fiind născut la 
Brăila, ridicam din când în când perdeaua lăsată fără a fi 
împiedicat, deşi ne spuseseră că era interzis. De la un punct 
încolo al drumului, l-am recunoscut că duce la Brăila. Când i- 
am spus că mergem spre Brăila, Maniu mi-a răspuns că 
aceasta va fi pentru el moartea. „De ce domnule 
preşedinte?” „Pentru că e pericol de malarie”. Discutând 
despre exterminarea lentă, unul din comisari, fost 
sublocotenent de aviaţie, dacă era adevărat ce spunea, o 
haimana, i-a afirmat că regimul comunist nu s-ar fi jenat să-l 
execute, lucru pe care chiar el personal ar fi acceptat să-l 
ducă la bun sfârşit dacă ar fi fost însărcinat cu aşa ceva, dar 
că desigur nu se va întâmpla ce spune Maniu, dacă n-am fost 
condamnaţi la moarte. Proştii ştiu întotdeauna tot. Deşi nu 
era nimic de surâs, îmi vine totuşi să o fac şi acum, când 
revăd privirea pe care mi-a aruncat-o Maniu. Era în ea şi „vezi 
în ce hal este?” şi „vezi în ce situaţie am ajuns noi?” şi „cum 
poate cineva să spună aşa ceva?!” Corectitudinea sa bine 
cunoscută l-a îndemnat să-mi arate geamantanul şi să-mi 

indice proprietarul acestuia în cazul când el se va sfârşi în 
închisoare. larăşi am surâs, dar cu gratitudine, când 
recomanda supraveghetorilor persoana mea, în formule prea 
măgulitoare pentru mine. S-a mirat şi mi-a spus cum de au 
putut oameni de inteligenţa şi spiritul politic al lui Grigore 
Niculescu-Buzeşti şi Victor Rădulescu-Pogoneanu să intre în 
asemenea legături cu ofiţerii americani Hall şi Hamilton, la 
iniţiativa lui Mocsonyi. L-am rugat să-şi suspende judecata 
până când se va putea face acest lucru prin cunoaşterea 
exactă, în libertate, a tuturor elementelor. Pentru că, aşa cum 
reieşea şi din texte, Maniu nu urma să cunoască acţiunea 
plănuită numai, decât într-o anumită situaţie care nu se 
realizase. Până la sfârşit şi în închisoare la Sighet, când au 


stat câteva luni împreună, Maniu a insistat pe lângă 


Mihalache şi ceilalţi, Carandino3%6, Azra Bercovici, 


Bornemisza negând orice participare. Care dealtminteri nu 
avea nimic dezonorant. Dimpotrivă. Dar aspectul legalist al 
lor era deranjat de o acțiune subversivă, chiar când socoteau 
guvernul Groza ca un guvern ilegal, aşa cum a declarat la 
proces chiar Maniu. lar în spiritul public nu exista sentiment 
de dezaprobare a acelei acţiuni încercate şi de altfel lucrul nu 
avea nici o însemnătate pentru că procesul fusese hotărât la 
Moscova. — Belu Zilber i-a spus lui Pogoneanu că în vară se 
va face o cotitură radicală în politica românească, iar până la 
găsirea documentelor Hall-Hamilton, campania menită să 
ducă la condamnarea lui Maniu mergea în sensul întârzierii 
armistiţiului ceea ce a cauzat mii de morţi, după cum 


396 Nicolae Haralambie Carandino (n. 1905) ziarist, cronicar plastic 


şi dramatic, traducător şi memorialist. În perioada interbelică, 
prim-redactor, redactor sau colaborator la diverse publicaţii. 
Internat în lagărul de la Târgu Jiu (1942). Director al Teatrului 
Naţional şi director general al teatrelor şi operelor (1945). 
Redactor-şef şi director la „Dreptatea” (1944-1947). Cronici 
dramatice, eseuri şi articole de artă teatrală. Memorialistică. 
Arestat (iul. 1947), judecat în procesul fruntaşilor P.N.Ţ. (oct.-nov. 
1947) şi condamnat la şase ani temniţă grea (deţinut în realitate 
nouă ani). Între 1956-1962, domiciliu forţat în Bărăgan, la 
Bumbăcari şi Rubla. 

generalul Bor Komorovski, a cauzat prin revolta lui prematură 
alte mii de morţi. Ambii procedând astfel din ostilitate către 
U.R.S.S. Nişte criminali! Cel puţin acest lucru i l-am spus 
categoric lui Maniu atunci când în acelaşi compartiment mi-a 
spus „Ştii dta dle Demetrescu că pe mine ungurii nu m-au 
băgat la închisoare? Şi acum mă bagă românii?” Nu sunt 
românii, ci ruşii prin uneltele lor”. lar şeful real al anchetei, 
era un rus al cărui nume l-am uitat şi care nu apărea în public 
pentru că, bineînţeles, românii erau independenţi şi se 
conduceau ei înşişi. 

Am regretat ulterior, dar nu pentru că ar fi folosit la ceva în 
procesul oricum deja judecat, influenţându-l, că nu am 
renunţat la negarea de a fi cunoscut complotul ca să 
reproduc una dintre ultimele mele conversații cu Buzeşti, în 
cursul căreia l-am întrebat „tu ce crezi despre seriozitatea 
ofiţerilor Hall şi Hamilton şi despre toată afacerea?” „Mie nu 
mi se pare serioasă” - „O să văd în străinătate. Acolo îmi voi 
putea face o părere şi atunci îl voi informa şi pe Maniu”. 

N-am evocat conversaţia aceasta pentru că eram convins 
că n-ar fi folosit la nimic. Aşa credeam atunci şi aşa cred şi 
acum. Nu mai avea importanţă în faţa condamnării virtual 
pronunţată de Stalin dinainte pentru că se opunea pătrunderii 
ruseşti în ţară. lar mie mi se părea că pot evita o condamnare 
mai mare. 


La Galaţi, după ce am trecut poarta mare, boltită, a 
închisorii moderne, am fost luaţi în primire într-o sală mare 
de mâncare cu lungi mese de lemn şi ele râioase ca şi băncile 
lungi, de administraţia închisorii, de un medic român, umane, 
şi de un director rus, în vârstă, Erşov. În drumul nostru de la 
gară până în str. Traian 180 sau 170, cred, am văzut afişele 
de ziare care anunțau participarea regelui la nunta Elisabetei 


a Il-a397 de mai târziu. Credeam că nu se va mai întoarce. 


394 Regele Mihai I, împreună cu Regina mamă, Elena, pleacă la 
Londra, pentru a participa la căsătoria verişoarei sale, Elisabeta, 
principesa moştenitoare la tronul Regatului Unit al Marii Britanii şi 
Irlandei de Nord. La plecare, a împuternicit guvernul, printr-un 

Bietul Erşov ne-a îngrozit cu numele său. Ne-am înşelat 
însă pentru că rusul, refugiat bătrân, a fost mai uman decât 
românul Goiciu, hamal la C.F.R. Acest Goiciu l-a denunţat pe 
Erşov că punea nişte cartofi în ciorba lui Ilie Lazăr, pedepsit la 
zeamă numai, un timp, pentru că se declarase în public, la 
proces, ca devotat pentru totdeauna al lui Maniu şi arătându- 
şi convingerea că nici un ministru comunist nu va fi definitiv, 
iar despre Basarabia şi-a arătat convingerea că ne va reveni 
paşnic, fiind pământ românesc. Pe atunci aceste afirmaţii 
păreau adevărate relefaceri. 


La 14 noiembrie am fost vârâţi în celulele de la parter ale 
celularului de la numărul unu la treisprezece, fiind o celulă 
lângă Maniu rezervată pentru gardianul de zi şi pentru cel de 
noapte, ca şi pentru plantonul nostru care dormea acolo. 
Aceasta ca să-l izoleze mai tare pe acel om bătrân, iar între 
llie şi despărţământul de scânduri, care ne izola de restul 
coridorului se găseau de-a dreapta şi de-a stânga celulei sale 
încă o celulă sau două neocupate. Una era cu bagajele cu 
care venisem. 

Văruite peste murdărie, zidurile erau scorojite, celula avea 
cel mult şapte paşi iar la uşa ei dacă întindeam mâinile în 
lături, nu o puteam face în largul meu pentru că atingeam 
pereţii. Pe ziduri umezeală de curgea apă, fereastra era mică, 
fără geamuri, dreptunghiulară, un pat de fier şi altul 
suprapus, o saltea de ramuri sau de paie (au fost înlocuite 
mai târziu) învelită cu o pânză murdară dar nu în general 
murdară, ci în special murdară cu pete de sânge şi altele 
dezgustătoare. Uşa de grinzi bătută în drugi, de vreo cinci- 
şase centimetri grosime, ferecată cu zăvor. Vizeta zăbrelită. 
In faţa ei o mică poliţă. Zgomotul deschiderii şi închiderii 


decret regal, ca, în timpul absenței lui din ţară, să efectueze 
lucrările necesare conducerii ţării, inclusiv „numirile şi revocările 
de funcţionari”. In timpul plecării sale la Londra, regele Mihai | 
sondând intenţiile Occidentului (convorbiri cu liderii politici: 
Clement Attlee, Winston Churchill, Ernest Bevin, Smith, Levis 
Douglas) se convinge că România este lăsată definitiv în sfera de 
interese şi de dominație a U.R.S.S. 

uşilor grele se repeta la orice vizită sau „ceremonie” 
caracteristice vieţii de închisoare ca mesele sau percheziţiile. 
Mi-a fost greu să mă obişnuiesc cu acest zgomot şi el parcă 
masiv. În prima noapte toţi am fost convinşi că exterminarea 
noastră lentă nu va întârzia. Nu dase încă îngheţul, ploua, 
norii erau jos, aveam pe mine costum de flanelă de corp, 
pulover, haine de stofă homespun, paltonul şi mi-a fost frig 
cum nu-mi amintesc să mai fi suferit altădată de frig. M-am 
gândit la multe, dar nu la copilărie. Spre dimineaţă am auzit 
printre nori, zburând jos, gâgâitul gâştelor sălbatice şi 
deodată mi-am adus aminte de clasa treia de liceu când un 
coleg prieten ne citea basmul lui Nils, de Selma Lagerlöf. A 
intrat aşa, pe neaşteptate, ceva poezie în celula mea. 


În aceeaşi noapte, singura când am fost lăsaţi singuri fără 
gardian de zi şi de noapte ca să ne supravegheze uneltirile. 
Fiind zăvorâţi, gardianul ne spusese să batem în uşă dacă 
avem nevoie de ceva. Târziu, în noapte, Maniu a început sa 
bată încet, apoi mai tare, după aceea am bătut cu toţii şi am 
început să strigăm fără întrerupere după gardian, care a venit 
prea târziu după ce bietul om nu s-a mai putut reţine. L-a 
îngrijit şi primenit Ilie Lazăr cu devotamentul lui arzător pe 
care de atunci nu am mai încetat să-l întâlnim faţă de toţi ca 
şi vibranta lui indignare. Peste ani, deţinut la Malmaison şi 
bolnav, mânat şi pe urmă chinuit de omenească nevoie, după 
ce am bătut fără succes, m-am uşurat în colţul celulei odată 
şi altădată într-o cană. Atunci au venit fulger vreo doi-trei 
ofiţeri şi gradaţi şi mare anchetă. Am arătat furios că fiind 
bolnav n-aveam intenţia să mai colaborez cu cei care mă 
chinuiau când nu veneau la bătăile mele insistente în uşă. Pe 
urmă eram scos imediat ce băteam în uşă! 


Revenind la Galaţi, a doua zi dimineaţă au venit directorul, 
subdirectorul un gardian şi un deţinut care s-a suit pe o scară 
din curte şi a bătut ferestrele în cuie şi pe urmă le-a zidit pe 
margini cu ciment ca să nu le putem deschide vreodată. 

Omul acela, cu toţi gealaţii pe cap, a găsit prilejul să-mi 
strecoare cu un gest al capului clasic, de la dreapta la stânga, 
un fel de „vai, vai cum se poate?” un pachet de ţigări cu care 
am tratat pe fumători, povestindu-le gestul frumos. 

Am pomenit deja de impresionanta scenă a vizitei primului 
secretar cehoslovac care în noaptea aceea nu mai era nici 
prim-secretar şi nici cehoslovac, a doua zi după ocuparea a 
ceea ce mai rămăsese din ţara sa. Eram la protocol. A 
deschis uşa încet, a rămas în dreptul uşii întredeschise şi de 
acolo mă întreba „Avez-vous vu?! Avez-vous vu?” Era încă 
năucit şi nu înţelegea. 

Mi-a povestit mama, când ne-am revăzut şi am întrebat de 
una sau de alta din persoanele de care-mi fusese dor şi-mi 
era încă şi am ajuns să întreb de doamna Elena Rădulescu 
Pogoneanu, mi-a povestit cu durere cum a reacţionat când a 
aflat accidental de moartea fiului său mai mic. Ele se vedeau, 
se cunoşteau dinainte datorită prieteniei fiilor lor şi datorită 
mâhnirii comune. Ca atâtea familii de deţinuţi. 

Într-o zi, s-a întâlnit pe stradă cu fostul intendent al Şcoalei 
Centrale de fete, a cărei directoare a fost mulţi ani de zile. 
Directoare care a făcut epocă. Acesta a întrebat-o „ce face 
conaşul Pichi?” „Ştiu numai că trăieşte, dar nu l-am văzut nici 
o singură dată de când este la închisoare!” (Dânsa fusese la 
Emil Bodnăraş ca să-l implore să-i aprobe o vizită la vorbitor. 
Aşa se chema vizitarea unui deţinut. -„Doamnă, trebuie să 
mai aveţi răbdare şi să mai aşteptaţi, încă nu se poate”. 
Bătrâna i-a răspuns cu reproş conţinut: „Uitaţi-vă la mine dle 
ministru. Mai pot eu aştepta?!”) - „Cât de bine-mi pare că 
trăieşte. Auzisem la radio că a murit în străinătate”. „Am 
devenit de piatră, doamnă Demetrescu. Inţelesesem că 
murise Pichi şi că mi se ascunsese aceasta. Să nu credeţi că 
am plâns pe moment. Parcă nu mai existam. M-am dus 
acasă. Eram aproape de ea şi nu ştiam ce să mă fac. M-am 
apucat să spăl geamurile. Mai târziu m-a înecat plânsul!” M-a 
înfiorat bătrâneţea tragică a acestei femei şi fiorul acesta îl şi 
simt încă de câte ori îmi aduc aminte de ea şi de Pogoneni. 

Tatăl, profesorul lon  Rădulescu-Pogoneanu profesor 
universitar de pedagogie, fusese directorul liceului Titu 

Maiorescu. El şi soţia sa, împreună cu Simion Mehedinţi şi cu 
lacob Negruzzi, fuseseră desemnaţi executori testamentari ai 
moştenirii literare a lui Titu Maiorescu. Pereche cu faimă în 
lumea dinainte şi de după primul război mondial. Faimă 
culturală a unor oameni care au ştiut să dea un exemplu viu, 
fără vorbe, fiilor lor, care le-au moştenit cultura şi au avut şi 
caracter. Spre deosebire de atâţia intelectuali de vânzare. 
Titu, când a rămas fără post s-a prezentat la un concurs la 
secretariatul ONU. A reuşit primul dintre peste o mie de 
candidaţi! 

In ce mă priveşte aflam la închisoare totdeauna că mama 
trăia, dar unii îmi spuneau că tata murise şi alţii că trăia. Abia 
în prima zi de Călmățui, când m-am întâlnit cu prietenul meu 
bun C. Coposu s-a bucurat să-mi spună, vesel, că trăia încă. 
Când a venit mama să mă vadă peste câteva zile şi a făcut şi 
o flebită din cauza mersului cu căruţa câţiva km, mi-a adus 
certificate medicale ca să cer aprobarea de a pleca la 
Bucureşti, în permisie, să-l văd. Avea 87 de ani. Permisii se 
dădeau. Am cerut şi eu pentru o lună. După timpul necesar, 
am primit refuzul la care nu mă aşteptam. Plecau mulţi. Dar 
mi-au spus că cerusem prea mult. Am revenit pentru una de 
două săptămâni. Mi s-a refuzat şi aceea. Am cerut trei zile, la 
fel. In fine, cu greu, dar am priceput. Şi i-am cerut locot. 
Sterian de la Securitate să-mi aprobe să plătesc un miliţian 
care să mă însoţească să-l văd pe tata şi să-şi dea seama că 
nu răstorn guvernul. De astă dată măcar n-am mai aşteptat 
permisia. 


SFÂRŞIT 

